
Pirmas skyrius 


Florencijos pavasaris 


Gėrėdamasi Florencija, išsidriekusia saulėje tarp pilkšvai žalių 
kalvų lyg lopšyje, Marijana klausė savęs, kodėl šis miestas ir 
žavėjo ją, ir erzino. Iš tos vietos, iš kurios ji žiūrėjo, matėsi 
tik jo dalis tarp juodos kiparisų sienos ir didelio rausvų laurų 
masyvo. Šis miesto kampelis priminė šykštuolį, prisigrūdusį skrynią 
aukso ir drebantį dėl kiekvienos monetos. 

Už ilgos, šviesios Arno juostos, sukaustytos tiltais, kurie tuoj, 
rodės, sugrius nuo viduramžiškų namų svorio, akims vėrėsi 
sangrūda raudonų čerpių stogų, užmestų kaip pakliuvo ant pilkų, 
geltonų ir baltų sienų. Virš stogų kilo koralinė segė ant 
žaižaruojančios katedros inkrustacijos, pasidabruota akmeninė 
lelija, taip ir neišsiskleidusi ant senųjų Valdovų rūmų, rūstūs 
bokštai, kurių dantys keistai priminė plaštakes, ir margo marmuro 
varpinės, panašios į velykines žvakes. Bet kartais šią grožybę 
temdė kreiva tamsi gatvelė tarp beveik aklų, grotomis apkaltų 
tarsi nedegama spinta rūmų sienų. Šildanti saulėje savo senus 
kaulus ir pablukusias grožybes, besilepinanti po indigo spalvos 
dangumi, kuriame klaidžiojo vienišas baltas debesėlis, lyg 
nežinodamas, kur pasukti, Florencija vis dėlto neatrodė abejojanti 
savo ateitimi. 

Gal kaip tik dėl to šis miestas ir erzino Marijaną. Jaunajai 
moteriai ateitis atrodė miglota, sunkiai įsivaizduojama, bet į ją 
veržėsi visa jos esybė. Suprantama, šią minutę, kai gėrėjosi sodo 
grožiu, ji norėjo laimę pasidalyti su žmogumi, kurį mylėjo! 
Tačiau dar du ilgi mėnesiai skyrė ją nuo susitikimo su Jasonu 


3 


Venecijos įlankoje; be to, Marijanos laukė kunigaikštis Sant' Ana, 
jos neapkenčiamas vyras. 

Po keleto valandų teks palikti Florenciją ir tam tikrą jos 
teikiamą saugumą ir vėl pasukti keliu, vedančiu link baltosios 
vilos, kur švelnus fontanų čiurlenimas per silpnas, kad išvaikytų 
šiurpius vaiduoklius. Kokias sąlygas patenkinti pareikalaus 
įsislaptinęs kunigaikštis iš tos, kuri nesugebėjo įvykdyti sutarties, 
įpareigojusios ją pagimdyti jam imperatoriškojo kraujo kūdikį? 
Kokie reikalavimai... kokia bausmė? Argi daugumos Sant'Anų 
kunigaikštienių likimas nesibaigdavo tragiškai? 

Vildamasi prisišaukti vieną iš geriausių gynėjų, patį 
supratingiausią ir labiausiai informuotą, Marijana, atvykusi į 
Florenciją, tuoj pat išsiuntė į Savoną pasiuntinį su skubiu laišku, 
adresuotu krikštatėviu Gotjė de Šazėjui, žmogui, kuris ją išleido 
už vyro nejtikėtinomis aplinkybėmis, kad užtikrintų jai ir jos 
kūdikiui garbingą vietą visuomenėje, 0 taip pat padovanotų 
palikuonį nelaimingajam kunigaikščiui, kuris negalėjo ar nenorėjo 
pats jo turėti. Jai atrodė, kad mažasis kardinolas geriau nei 
bet kas kitas galėtų susigaudyti šioje nelauktai grėsminga 
tampančioje situacijoje ir surasti tinkamą išeitį Bet po ilgo 
laukimo pasiuntinys sugrįžo tuščiomis. Vargais negalais jam 
pasisekė prasimušti iki artimiausios Šventojo Tėvo, kurį griežtai 
saugojo Napoleono žmonės, aplinkos, ir jo gautos žinios buvo 
nelinksmos: kardinolo Gotjė de Šazėjaus Savonoje nebuvo, ir 
niekas negalėjo pasakyti, kur jis yra. 

Marijana nusivylė, bet nelabai nustebo: nuo pat mažų dienų 
ji žinojo, kad didžiąją savo gyvenimo dalį krikštatėvis praleidžia 
paslaptingose kelionėse, tarnaudamas Bažnyčiai, jis buvo vienas 
veikliausių slaptųjų jos agentų, arba tarnaudamas ištremtajam 
karaliui Liudvikui XVIII. Galbūt jis buvo kur nors pasaulio 
pakrašty, ir jam net mintis nešmėstelėjo, kad jo krikšto dukterį 
kamuoja nauji rūpesčiai. Taigi pagalbos iš jo nėra ko laukti... 

“Ateinančios dienos, atrodo, nebus giedros!“ atsidususi 
pagalvojo Marijana. Ji jau seniai žinojo, kad kilnios dovanos, 
kurias jai gimstant suteikė likimas: grožis, žavesys, protas, 
tvirtumas, buvo ne veltui duotos dovanėlės, bet ginklas, su 

kuriuo jai galbūt pavyks išsikovoti laimę. Belieka tik sužinoti, 
ar ne per didelę kainą reikės už tai sumokėti... 

Tai ką jūs nusprendėte, ponia? greta pasigirdo balsas, 
kuriame privaloma pagarba blogai slėpė nekantrumą. 

Netikėtai išplėšta iš savo melancholiškų svajonių, Marijana 
šiek tiek kilstelėjo rausvą skėtį, saugojusį jos Odą nuo saulės 
spindulių, ir pažvelgė į leitenantą Benielį nieko nereginčiu 
žvilgsniu, kuriame tuoj pat įsižiebė nerami žalia ugnelė. 

Dieve, koks nepakenčiamas šitas dragūnas!.. 

Nuo to laiko štai jau greit šešios savaitės, kai ji paliko 
Paryžių su kariniu eskortu, Andželas Benielis kaip pririštas 
nesitraukė nuo jos nė per žingsnį! 

Jis buvo korsikietis. Užsispyręs, kerštingas, nepakantus 
menkiausiam pasikėsinimui į jo autoritetą, siaubingo charakterio, 
leitenantas Benielis žavėjosi tik trimis asmenybėmis pasaulyje: 
žinoma, imperatoriumi (dar ir todėl, kad šis buvo jo žemietis), 
generolu Horacijum Sebastjaniu, nes pastarasis buvo kilęs iš to 
paties kaimo kaip ir jis, ir trečiu kariškiu, taip pat kilusiu iš 
nuostabiosios salos, generolu, Padujos hercogu Žanu Tomu Arigiu 
de Kazanova, nes šis buvo jo pusbrolis, be to, tikras didvyris. 
Išskyrus šią trejybę, Benielis visiškai nevertino tų, kurie turėjo 
garsius vardus Didžiojoje Armijoje, jam neegzistavo Nėjus, 
Miuratas, Davu, Bertjė ar Poniatovskis. Mat šie maršalai neturėjo 
garbės gimti korsikiečiais, o tai Benielis laikė apgailėtinu, bet, 
deja, nepataisomu trūkumu. 

Neverta nė sakyti, kad tokiomis aplinkybėmis jo misija 
lydėti moterį, net jei ji kunigaikštienė, žavinga ir garsi dėl 
ypatingo jo didenybės imperatoriaus ir karaliaus dėmesio, 
Benieliui atrodė varginga našta. 

Su mielu atvirumu, kuris buvo patraukliausias jo charakterio 
bruožas, jis pasakė jai apie tai anksčiau, nei jie pasiekė pasienio 
postą, ir nuo tos minutės kunigaikštienė Sant'Ana visai rimtai 
abejojo, ar ji iš tikrųjų yra pasiuntinė, ar paprasčiausia belaisvė. 
Andželas Benielis sekė ją atidžiai kaip policininkas, persekiojantis 
nusikaltimo vietoje pagautą vagį. Jis rūpinosi viskuo: etapų ilgiu, 
viešbučiais; betrūko, kad jis dalyvautų parenkant jai tualetus. 

Tokia padėtis neišvengiamai sukėlė rimtą Arkadijaus de 
Žolivalio pasipriešinimą. Pirmieji kelionės vakarai pasižymėjo 
vikonto ir karininko kivirčais. Tačiau geriausieji  Žolivalio 
argumentai suduždavo į vienintelį postulatą, kuriuo buvo pagrįsta 
visa Benielio gynyba: jis turįs saugoti kunigaikštienę Sant'Aną 
iki paties imperatoriaus iš anksto nustatytos datos ir taip ją 
saugoti, kad neįvyktų nė menkiausio incidento. Dėl to jis imąsis 
būtinų atsargumo priemonių, ir jam niekas daugiau nerūpi! 

Marijana, iš pradžių susikrimtusi, pamažu įprato matyti 
leitenantą kaip savo šešėlį ir netgi nuramino Žolivalį. Galų gale 
ji suvokė, kad šitoks stebėjimas, dabar nemalonus, gali būti 
tiesiog neįkainojamas, kai ji, apsupta dragūnų, įžengs pro 
kunigaikščio Korado Sant'Anos vilos vartus. Tas užsispyręs dogas 
gali tapti patikima jos gyvybės apsauga. Bet dėl to jis jai 
neatrodė mažiau įkyrus!.. 

Truputį Žaismingai, truputį piktai ji pažvelgė į jį. Gaila, kad 
šis vyrukas visada pasirodydavo kaip įerzinta katė, 0 juk būtų 
galėjęs patikti netgi labai reikliai moteriai. Patamsėjusio dramblio 
kaulo spalvos jo veidas parausdavo neįtikėtinai greitai, tačiau 
akys, staiga atsiveriančios po vešliais juodais antakiais ir 
blakstienomis, tokiomis pat ilgomis kaip Marijanos, buvo malonios, 
šviesiai pilkos spalvos ir saulėje spindėjo auksu. 

Juokais ir galbūt nesąmoningai (ir taip moteriškai!) norėdama 
prisijaukinti užsispyrėlį, Marijana kelionės metu keletą kartų 
droviai pabandė jį sugundyti. Bet Benielis atsispirdavo žavingai 
jos šypsenai ir žalių akių Žvilgsniui. 

Kartą vakare jiems pietaujant vienoje, ne tokioje nešvarioje 
kaip kitos, karčiamoje ji paspendė jam spąstus: apsivilko baltą 
suknelę su dekoltė, verta Fortiunė Gamelen. Leitenantas visą 
pietų laiką užsiėmė nejtikėtina akių mankšta. Jis apžiūrinėjo 
viską: svogūnų pynes, pakabintas ant balkių palubėje, didelius 
pajuodusius puodus židinyje, nepamiršdamas savo lėkštės ir 
kiekvieno  kąsnelio duonos, bet nė karto nežvilgtelėjo į 
auksaspalvę jaunosios moters krūtinę. 

Kitą vakarą Marijana, supykusi ir užsigavusi labiau nei pati 
sau norėjo prisipažinti, pietavo savo kambaryje apsivilkusi suknelę 

aukštomis muslino kripėmis beveik iki ausų. Toks tualetas labai 
pralinksmino Žolivalį. 

Benielis tuo tarpu atidžiai stebėjo sraigę, kuri, palikusi malonų 
laurų šešėlį, lipo akmenine baliustrada, į kurią rėmėsi Marijana. 

Ką nutarėte, leitenante? pagaliau paklausė ji. Ironiška 
jos balso gaidelė neliko neišgirsta Benielio, ir jis tuoj pat 
nukaito. 

Na, tai dėl to, ką mes darysime, ponia kunigaikštiene! Jos 
imperatoriškoji didenybė didžioji hercogienė Elžbieta rytoj išvyksta 
iš Florencijos į Marlio vilą. Ar mes ją lydėsime? 

Aš bent nežinau, ką kita mes galėtume veikti, leitenante! 
Nejaugi jūs manote, kad aš liksiu viena štai ten? Kai aš sakau 
“viena", tai, suprantama, turiu galvoje jūsų malonią draugiją! 
pasakė ji, tuo pat metu staigiai suskliausto skėčio smaigaliu 
rodydama į didingąjį Pičių rūmų fasadą. 

Benielis nė nepajuto, kaip išsitempė. Jį tikriausiai pritrenkė 
pasakymas “štai ten“, skirtas beveik imperatoriškajai rezidencijai. 
Jis visuomet jautė didžiausią pagarbą hierarchijai, ir visų pirma 
tam, kas nors kiek priminė Napoleoną. Jis neišdrįso nieko 
pasakyti, nes jau žinojo, kad keistoji kunigaikštienė Sant'Ana 
galėjo elgtis taip pat įžūliai, kaip ir jis pats. 

Taigi, mes važiuosim? 

Važiuosim! Be to, Sant'Anos valdos, į kurias jūs privalote 
mane palydėti, yra labai arti jos imperatoriškosios didenybės 
vilos. Taigi, visai suprantama, aš važiuosiu drauge su ja. 

Pirmą kartą po išvykimo iš Paryžiaus Marijana pamatė savo 
asmens sargybinio veide kažką panašaus į šypseną. Naujiena jį 
aiškiai pradžiugino... Jis tuoj pat sumušė kulnais, išsitempė ir 
atidavė pagarbą. 

Tuomet, tarė jis, poniai kunigaikštienei leidus, aš 
išvykstu duoti atitinkamų nurodymų ir perspėti poną Padujos 
hercogą, kad mes iškeliaujame rytoj. 

Po to, greičiau nei Marijana spėjo praverti burną, jis pasisuko 
ant kulnų ir greitai nuėjo rūmų link, nekreipdamas dėmesio į 
daužantį jo blauzdas kardą. 

Padujos hercogas? sušnabždėjo Marijana labai suglumusi. 

Bet ko gi jam reikia? 

Ji iš tiesų nesuprato, kokį vaidmenį jos gyvenime galėjo 
vaidinti šis žmogus, tikrai nepaprastas, bet jai visiškai svetimas, 
pasirodęs Florencijoje prieš porą dienų ir tuo aiškiai nudžiuginęs 
Benielį: mat hercogas buvo viena iš trijų jo garbinamų dievybių. 

Atvažiavęs į Italiją rekrūtų rinkimo metu įvesti tvarkos ir 
įvaryti baimės dezertyrams bei užsispyrėliams, imperatoriaus 
pusbrolis ir generalinis kavalerijos inspektorius Arigis pas didžiąją 
hercogienę atvyko lydimas paprasto Ketvirtosios raitelių kolonos 
eskadrono, kurį jis paėmė iš princo Eugenijaus, Italijos 
vicekaraliaus. Iš pažiūros atrodė, kad jis atvyko pasimatyti su 
pussesere Elžbieta ir su savo korsikietiškosios šeimos nariais, 
kurie, po ilgo išsiskyrimo, atskubėjo su juo susitikti. Niekas 
Toskanos dvare nenujautė tikrųjų šio vizito priežasčių. 

Didžioji hercogienė, surengusi prašmatnų priėmimą pasiuntinei 
kunigaikštienei Sant'Anai, kuri atvežė jai naujieną apie Romos 
karaliaus gimimą, generolą Arigį sutiko su nepaprastu susižavėjimu, 
nes šlovę ir didvyrius ji mėgo beveik taip pat, kaip Napoleonas 
ir  Benielis. Ir Marijana pamatė Padujos hercogo garbei 
surengtame baliuje prie jos rankos pasilenkus; žmogų, 
nepaprastą, tragiško veido žmogų, gavusį daugybę sunkių žaizdų 
(kai kurios iš jų bet kuriam kitam žmogui būtų buvę mirtinos, 
o jam netrukdė išlikti vienu pačių geriausių kavaleristų pasaulyje). 

Prisiklausiusi Elžbietos ir Andželo Benielio pasakojimų, 
Marijana susidomėjusi žiūrėjo į hercogą, kurio kaukolę priešas 
kardo kirčiu perskėlė mūšyje prie Salachio Egipte, o pakaušį 
giliai prakirto prie Vetingeno, po to apdovanojo dar keletu 
"nežymių įdrėskimų“. Jis tiesiog sulipdydavo save iš gabalėlių ir 
ligoninės lovą palikdavo tik tam, kad vadovautų savo dragūnams... 
po to sugųždavo dar labiau sumaitotas nei buvo. Jis buvo 
liūtas, išgelbėjęs nesuskaičiuojamą daugybę žmonių... 

Ir kai jų žvilgsniai susidūrė, Marijana patyrė keistą sukrėtimą... 
Ją apėmė nuostabus, akimirką trukęs, bet realus jausmas, kad 
ji stovi prieš patį imperatorių. D'Arigio žvilgsnis pervėrė ją 
negailestingai tiksliai kaip durklas. Tačiau balsas, kuriuo kalbėjo 
naujasis atvykėlis, greit išsklaidė įliuziją: žemas ir kimus, be 
abejonės, prarėktas tūžmingai komanduojant narsių kavalerijos 

atakų metu, buvo visiškai nepanašus į metalinę imperatoriaus 
tartį. Marijana su palengvėjimu atsikvėpė. 

Per šį pirmąjį susitikimą su Arigiu buvo pasikeista maloniomis 
frazėmis, kurios visiškai neleido įsivaizduoti, kad generolas bent 
kiek galėtų domėtis Marijanos reikalais. Todėl jai buvo sunku 
suprasti miglotus Benielio žodžius. Kodėl būtina skubiai pranešti 
Padujos hercogui apie jos išvykimą? 

Nepatenkinta ir nenfusiteikusi laukti savo pasipūtusio asmens 
sargybinio, Marijana paliko žalumoje skendinčią terasą ir pasuko 
link rūmų. Ji norėjo sugrįžti į savo apartamentus ir liepti 
kambarinei Agatai sutvarkyti kai ką rytdienos kelionei. Vos tik 
priėjusi Artišo fontaną, Marijana susiraukė: grįžo Benielis, ir ne 
vienas. Už kokių penkių žingsnių paskui jį marširavo generolas 
su mėlynai auksiniu munduru ir didele trikampe skrybėle su 
baltomis plunksnomis. Marijana pažino Padujos hercogą. 

Susitikimas buvo neišvengiamas, ir jaunoji moteris sustojo ir 
laukė, pastebimai sunerimusi ir kartu susidomėjusi, ką jai pasakys 
imperatoriaus pusbrolis. 

Priėjęs pakankamai arti, Arigis nukėlė trikampę ir mandagiai 
pasisveikino, jo pilkas Žvilgsnis įsmigo Marijanai į akis ir daugiau 
nuo jų neatsiplėšė. Paskui, nepasisukdamas, jis mestelėjo: 

Benieli, jūs laisvas! 


Leitenantas kaukštelėjo kulnais, apsisuko ir akimirksniu išnyko, 
palikdamas generolą ir kunigaikštienę vienus. 

Gerokai nepatenkinta, kad ją sustabdė, Marijana ramiai 
suskleidė skėtį, pastatė jį ant žemės ir atsirėmė į dramblio 
kaulo rankeną, lyg būtų norėjusi sustiprinti savo pozicijas. Po 
to, šiek tiek suraukusi antakius, ji ruošėsi pradėti ataką. Bet 
Arigis tam nedavė laiko. 

Iš jūsų veido aš matau, ponia, kad šis susitikimas jums 
nesuteikė malonumo, ir prašau jūsų man atleisti, jei sutrukdžiau 
jums pasivaikščiojimą. 

Mano pasivaikščiojimas jau baigėsi, generole! Aš ketinau 
grįžti į savo apartamentus. Apie tai, ar malonu, ar nemalonu, 
aš jums pranešiu po to, kai sužinosiu, ką jūs ruošiatės man 
pasakyti. Juk jūs turite man ką pasakyti, ar ne? 


Taip! Bet... aš, hm, drįstu paprašyti jūsų pasivaikščioti su 
manimi po šį nuostabų sodą. Man atrodo, ten nieko nėra, tuo 
tarpu rūmus apėmusi prieškelioninė karštligė ir ten galima 
apkursti nuo triukšmo! 

Jis mandagiai pasilenkė prie jos, pasiūlydamas ranką. Sunkios 
žaizdos ant kaklo, kurias galėjai pastebėti virš aukštos, auksu 
siuvinėtos apykaklės ir juodo kaklaraiščio, vertė jį suktis visu 
kūnu, bet jo stambiai figūrai tai netgi tiko. 

Hercogas stengėsi atidžiai žiūrėti jai į akis, ir nežinia kodėl 
Marijana išraudo. Galbūt dėl to, kad jai nesisekė įspėti, kas 
slypi jo akyse. 

Kad paslėptų savo sutrikimą, ji padėjo pirštine apmautą savo 
ranką ant išsiuvinėtos rankovės ir tuoj pat pajuto, kad atsirėmė 
į kažką labai tvirto, kaip laivo bortas. Šis žmogus, matyt, 
nukaltas iš granito! 

Neskubėdami, tylomis jie paėjėjo keletą žingsnių, palikdami 
erdvų akmens ir žalumos amfiteatrą, kad pasitrauktų į ilgą 
ąžuolų ir kiparisų alėją, kurios nepasiekdavo akinanti šviesa. 

Atrodo, jūs nenorite, kad mus kas nors išgirstų? atsiduso 
Marijana. Kalbėsime apie kažką svarbaus? 

Kai reikalas susijęs su imperatoriaus įsakymais, ponia, tai 
visada svarbu. 

Ach!.. Įsakymai! Aš maniau, kad per paskutinį mūsų 
susitikimą imperatorius man pasakė viską, ką norėjo? 

Kalbu apie tai, kas man įsakyta. Ir visai suprantama, kad 
noriu jums apie tai pranešti, nes tai susiję su jumis. 

Marijanai ši įžanga nelabai patiko. Ji per daug gerai pažinojo 
Napoleoną, kad nesusijaudintų dėl “su ja susijusių" įsakymų, 
duotų tokiam svarbiam asmeniui kaip Padujos hercogas. Kažkas 
buvo ne taip. Todėl spėliodama, kokį siurprizą jai paruošė jo 
didenybė imperatorius, jinai apsiribojo tokiu išsiblaškiusiu “iš 
tikrųjų", kad Arigis staiga sustojo vidury alėjos, priversdamas ją 
padaryti tą patį. 

Kunigaikštiene, tvirtai ištarė jis, man aiškų, kad šis 
pokalbis neteikia jums malonumo, bet prašau patikėti: aš su 
dideliu džiaugsmu pasikalbėčiau su jumis apie mielus dalykus ir 
pasinaudočiau pasivaikščiojimu, kuris jūsų draugijoje, ir dar tokioje 

vietoje, būtų pilnas žavesio. Deja, aš labai apgailestauju... "Turiu 
jus paprašyti labai atidžiai manęs išklausyti. 

“O juk jis... baigia prarasti savitvardą!' = pagalvojo Marijana, 
labiau pralinksmėjusi negu susijaudinusi. Tų korsikiečių būdas 
tikrai baisiausias pasaulyje“. 

Kad nuramintų jį ir nepasirodytų per daug nemandagi, ji 
nusišypsojo jam tokia švytinčia šypsena, kad rūsčiame kario veide 
įsiplieskė raudonis. 

Dovanokite, generole, aš nenorėjau jūsų užgauti, bet aš 
per daug giliai susimąsčiau. Suprantate, man visada neramu, kai 
imperatorius prisiima vargą duoti su manimi susijusius ypatingus 
įsakymus. Jo didenybė toks... ryžtingas! 

Staiga Arigis pradėjo juoktis, paskui, vėl paėmęs Marijanos 
ranką, prieš padėdamas ją ant savosios, kilstelėjo prie lūpų. 

Jūs teisi, pritarė jis, dėl to visada neramu! Bet jeigu 
mes draugai... 

Žinoma, mes draugai, patvirtino Marijana vėl 
nusišypsodama. 

Taigi, kadangi mes draugai, teikitės mane išklausyti: man 
įsakyta asmeniškai jus lydėti į Sant'Anos rūmus ir, kol būsime 
jūsų vyro valdose, nė akimirkai jūsų neapleisti! Imperatorius 
pasakė, kad jūs su kunigaikščiu turite aptarti intymią problemą, 
kurią sprendžiant jis turi tarti savo svarų žodį. Taigi jis pageidauja, 
kad aš dalyvaučiau jūsų pokalbyje su vyru. 

Ar imperatorius jums sakė, kad jūs, be abejonės, ne 
daugiau už mane galėsite pamatyti kunigaikštį Sant'Aną? 

Taip. Jis man tai sakė. Jis tiktai nori, kad aš išgirsčiau, 
ką kunigaikštis jums pasakys ir ko iš jūsų pareikalaus. 

Galbūt... jis tiesiog pareikalaus, kad nuo šiol aš likčiau su 
juo? pašnibždomis ištarė Marijana, tuo parodydama pačius 
slapčiausius savo būgštavimus, nes ji nesuprato, kaip imperato- 
riškoji globa gali sukliudyti kunigaikščiui priversti savo žmoną 
likti namie. 

Kaip tik tokiu atveju aš ir turėčiau kalbėti. Imperatorius 
man įsakė perduoti kunigaikščiui kategorišką jo pageidavimą, 
kad jūsų susitikimas tęstųsi ne per ilgai. Pasimatymas turi leisti 
jam įsitikinti, kad imperatorius atkreipė dėmesį į jo prašymą ir 

suteikė galimybę su jumis apsvarstyti ateities planus. O dėl 
dabarties... 

Jis nutilo ir išsitraukė iš kišenės didelę baltą nosinę, su 
kuria nusišluostė sau kaktą. Net ir po žalių medžių kupolu 
buvo karšta, ypač vilkint mundurą iš tankaus, auksu siuvinėto 
audinio. Marijana, kuriai pokalbis darėsi vis įdomesnis, paskubino 
Ji: 

O dėl dabarties?.. 

Ji nepriklauso nei kunigaikščiui, nei jums, ponia, nuo tos 
minutės, kai jūs pasidarėte reikalinga imperatoriui. 

Aš reikalinga? Kam? 

Tai, aš manau, jums viską paaiškins. 

Staiga  Arigio rankoje stebuklingai atsirado sulankstytas 
popieriaus lapas su imperatoriaus antspaudu. Tai buvo laiškas, 
į kurį, prieš paimdama, Marijana pasižiūrėjo su tokiu įtarumu 
ir taip aiškiai pastebimu, kad generolas negalėjo susilaikyti 
nenusišypsojęs. 

Jūs galite jį paimti be baimės, jame nėra nieko sprogstamo. 
Kaip tik tuo aš ir nelabai įsitikinusi!.. 

Su laišku rankoje Marijana atsisėdo ant seno akmeninio suolo 
po ąžuolu, ir jos rausvo batisto suknelė atrodė kaip milžiniškos 
gėlės vainikas. Virpančiais pirštais ji perlaužė vaškinį antspaudą, 
išlankstė laišką ir pradėjo skaityti. Kaip ir dauguma Napoleono 
laiškų, jis buvo gana trumpas. 

“Marijana, rašė imperatorius, man atėjo į galvą mintis, 
kad geriausias būdas išgelbėti tave nuo vyro kėslų tai priimti 
tave tarnauti Imperijai. Tu išvykai iš Paryžiaus prisidengusi 
neapibrėžta diplomatine misija, nuo šiol tau bus suteikta tikra 
misija, svarbi Prancūzijai. Generolas Padujos hercogas, kurį aš 
įpareigoju pasirūpinti, kad tu galėtum be kliūčių išvykti vykdyti 
šią misiją, praneš tau išsamias mano instrukcijas. Aš tikiuosi, 
kad tu pasirodysi verta ne tik mano, bet ir visos Prancūzijos 
pasitikėjimo. Aš sugebėsiu tave už tai apdovanoti. N." 

Jo pasitikėjimo?.. Visos Prancūzijos pasitikėjimo? Ką visa 
tai reiškia? suglumusi pralemeno jinai. 

Įsmeigtas į Arigį žvilgsnis bylojo apie visišką nesusigaudymą 
ir nuostabą. Ji buvo pasirengusi manyti, kad Napoleonas 

išsikraustė iš proto. Kad tuo įsitikintų, ji atidžiai, žodis po 
žodžio, pusbalsiu iš naujo perskaitė laišką, tačiau jį pabaigusi 
neatmetė tos pačios liūdnos išvados, kurią jos pašnekovas lengvai 
galėjo perskaityti išraiškingame veide. 

Ne, tyliai pasakė jis, sėsdamasis šalia jos, imperatorius 
visiškai sveikas. Paprasčiausiai dabar jis nemato kitos galimybės 
laimėti jums laiko, kaip tik diplomatinę tarnybą! 

Aš būsiu diplomatė? Bet juk tai beprotybė! Kokia vyriausybė 
panorės turėti reikalų su moterimi?.. 

Galbūt vadovaujama taip pat moters. Be to, kalbama ne 
apie oficialia tarnybą, 0 apie... slaptąją imperatoriaus tarnybą, į 
kurią jūs esate kviečiama stoti, apie jo didenybės tarnybą, 
skiriamą ypač patikimiems ir artimiems draugams... 

Aš žinau, pertraukė jį Marijana, nervingai vėdindamasi 
imperatoriaus laišku, aš girdėjau kalbant apie didžiulį darbą, 
kurį imperatoriui jau atliko jo seserys, bet man tai nekelia 
ypatingo entuziazmo. Taigi neeikvokim tuščiai laiko, ir sakykite 
be užuolankų, ko laukia iš manęs imperatorius. O visų pirma, 
kur jis ruošiasi mane išsiųsti? 

Į Konstantinopolį. 

Jei milžiniškas ąžuolas, po kuriuo ji sėdėjo, būtų ant jos 
užvirtęs, ji nebūtų buvusi taip priblokšta, kaip ją pribloškė šitas 
žodis. Ji įsižiūrėjo į bejausmį generolo veidą, stengdamasi jame 
atrasti staiga Napoleoną pagavusios beprotybės atspindį. Tačiau 
Arigis atrodė visiškai ramus ir supratingai palietė Marijanos 
ranką. 

Išklausykite mane nesijaudindama, ir jūs pamatysite, kad 
imperatoriaus idėja ne tokia jau pamišėliška. Pasakysiu dar 
daugiau: tai viena iš geriausių minčių, kurios galėjo ateiti jam 
į galvą susiklosčius dabartinėms aplinkybėms, ir jums, ir jo 
politikai. 

Jis kantriai piešė savo jaunajai klausytojai Europos padėties 
tą 1811 metų pavasarį ir ypač prancūzų-rusų santykių panoramą. 
Nepaisant draugiškų apsikabinimų Tilžėje, santykiai su caru 
kasdien blogėjo.  Abipusio supratimo plaustą nešė srovė. 
Aleksandras I, nors praktiškai atsisakė išleisti seserį Aną už 
“brolio" Napoleono, su dideliu nepasitenkinimu sutiko austriškąsias 

vedybas. Prancūzai aneksavo jo svainiui priklausančią Oldenburgo 
kunigaikštystę ir Hanzos miestus, ir tai dar labiau sugadino jo 
nuotaiką. Galiausiai jis suskubo iš naujo atidaryti savo uostus 
anglų laivams, tuo pat metu smarkiai pakeldamas muito mokestį 
iš Prancūzijos įvežamoms prekėms. 

Vietoj atsako Napoleonas galų gale pasidomėjo, kuo užsiima 
jo rūmuose gražuolis Saša Černyšovas, su moterų pagalba ten 
surezgęs puikų šnipų tinklą, ir slapta pasiuntė policiją į jo 
paryžietišką buveinę. Laiku įspėtas Černyšovas dingo kaip į 
vandenį, o aptiktuose popieriuose neatsirado nieko svarbaus. 

Tokiomis aplinkybėmis, apsunkintomis dviejų valstybių valdžios 
troškimo, atidžiam stebėtojui karas atrodė neišvengiamas. Be viso 
to, nuo 1809 metų Rusija kariavo su Osmanų imperija dėl 
Dunojaus tvirtovių: karas ir badas. Narsūs turkų kareiviai teikė 
Aleksandrui ir jo armijai daug rūpesčių. 

Reikia, kad šis karas tęstųsi, pakiliai pabrėžė Arigis, 
nes jis sulaikys dalį rusų pajėgų Juodosios jūros pakrantėje, o 
mes žygiuosime į Maskvą. Imperatorius neketina laukti, kada 
kazokai pasirodys prie mūsų sienų. Stai kur jūs veiksite kaip 
tarpininkė! 

Su dideliu pasitenkinimu Marijana atkreipė dėmesį į Černyšovą 
užgriuvusius nemalonumus, kurie, kaip jai rodėsi, dar nepakan- 
kamai jį nubaudė už barbarišką elgesį su ja. Tačiau vien dėl 
šios priežasties ji negalėjo visiškai paklusti imperatoriaus įsakymui. 

Jūs norite pasakyti, kad aš turėsiu įtikinti sultoną tęsti 
karą? Bet ar jūs suvokiate, ką... 

Taip! nekantriai nutraukė ją generolas. Viską! Ir visų 
pirma tai, kad sultonas Machmudas, tikras musulmonas, apskritai 
laiko moteris menkiausiais sutvėrimais, su kuriais jam nepridera 
kalbėtis. Jūs, aišku, nežinote, bet sultono žmona, imperatorienė 
motina, yra prancūzė, kreolė iš Martinikos ir tikra imperatorienės 
Zozeftinos pusseserė. Mergaitės kartu buvo auklėjamos, ir stipri 
meilė surišo jas, meilė, kurios sultonienė niekada neužmirš. Emė 
Diubek de Riveri, turkų pavadinta Nachšidile, ne tik nepaprasto 
grožio moteris, bet dar ir labai apsišvietusi bei energinga. O 
taip pat neatlaidi: ji nepripažino nei savo pusseserės skyrybų, 
nei naujos imperatoriaus santuokos, o kadangi ji turi nepaprastą 

įtaką ją dievinančiam sūnui Machmudui, mūsų santykiai su jais 
smarkiai atšalę. Ponas de Latūras-Mobūras šaukiasi pagalbos ir 
jau nebežino, kuriam šventajam melstis. Seralyje dabar jo netgi 
nebesutinka priimti. 

Ir jūs manote, kad man durys lengviau atsidarys? 

Imperatorius tuo įsitikinęs. Jis prisiminė, kad jūs esate 
mūsų  eksvaldovės pusseserė, vadinasi, tam tikra prasme ir 
sultonienės pusseserė. Taigi, kaip tik šiuo vardu jūs paprašysite 
audiencijos... ir gausite ją. Kita vertus, jūs turėsite generolo 
Sebastjanio laišką. Generolas apgynė Konstantinopolį nuo anglų 
laivyno puolimo, būdamas mūsų pasiuntinys Portoje; jo žmona 
Fransuaza de Frankito de Kuanji, mirusi tame mieste 1807 
metais, buvo artima sultonienės draugė. Jūs gausite šiltą 
rekomendaciją ir su tokia ginkluote, aš neabejoju, jus nedelsiant 
priims. Galėsite kartu su Nachšidile apverkti Žozefinos likimą 
ir netgi keikti Napoleoną, jei jau jūs neoficialus asmuo, bet 
nepameskite iš akių Prancūzijos. Jūsų žavesys ir apsukrumas 
padės sutvarkyti šitą reikalą, bet... Kaminskio rusai turi likti 
prie Dunojaus. Dabar jūs suprantate? 

Atrodo, taip. Vis dėlto jūs man atleiskite už kai kuriuos 
svyravimus: visa tai man taip nauja, negirdėta! Kad ir ta moteris, 
tapusi sultoniene, apie kurią aš nieko nežinau, gal jūs 
galėtumėte pasakyti apie ją dar nors keletą žodžių? Kaip ji 
tenai pateko? 

Kreipdamasi į Arigį su šiuo prašymu, Marijana tiesiog norėjo 
laimėti laiko pamąstymui. Tai, ko iš jos reikalaujama, buvo labai 
rimta, mat, jei šis netikėtas pavedimas gelbėjo ją nuo kunigaikščio 
Korado keršto, tai susitikimo su Jasonu galimybė buvo statoma 
į pavojų. O su tuo ji nenorėjo ir negalėjo sutikti! Ji per daug 
ilgai, nekantriai ir su dideliu nerimu laukė to momento, kada 
pagaliau galės pulti jam į glėbį, išvažiuoti drauge į jo šalį ir 
ten pradėti gyvenimą, kurio ji per savo kvailumą šitiek kartų 
atsisakė. Iš visos širdies ji troško padėti imperatoriui, kurį mylėjo 
ir tebemyli ypatinga meile, bet tai reiškė prarasti didžiąją meilę, 
sugriauti taip arti esančią užsitarnautą laimę su Jasonu... 

Ji beveik nesąmoningai išklausė istoriją tos mažos šviesiaplaukės 
mėlynakės kreolės, kurią, keistai susiklosčius aplinkybėms, pavogė 

berberų piratai ir atvežė į Alžyrą, 0 iš ten ji buvo padovanota 
didžiajam sultonui. Kreolė pavergė senąjį sultoną Abdulą Gamidą 
I, nuo kurio jai gimė sūnus; sultonui mirus, jai pavyko užkariauti 
Selimo, sosto įpėdinio, meilę. Šitos meilės, pareikalavusios iš jos 
didelio pasiaukojimo, ir sūnaus Machmudo dėka mažoji kreolė 
tapo visagale valdove. 

Ši istorija, Arigio vaizdingai papasakota, pasirodė tokia gyva 
ir patraukli, kad Marijana staiga pajuto nenumaldomą norą 
susipažinti su ta moterimi, suartėti su ja, galbūt išsikovoti jos 
draugystę. Nepaprastas kreolės gyvenimas jai pasirodė daug 
įspūdingesnis negu romanai, kurstę jos vaizduotę jaunystėje..., ir 
gal dar labiau stebėtinas, negu jos pačios likimas. Bet argi 
galėjo kas nors atstoti Jasoną! 

Norėdama išsiaiškinti, ką Napoleonas buvo jai parengęs, jaunoji 
moteris, truputį padvejojusi, paklausė: 

Ar aš galiu... pasirinkti? 

Ne, tvirtai atsakė Arigis, negalite! Kai kalbama apie 
imperijos gerovę, jo didenybė niekada nepalieka galimybės rinktis. 
Jis įsako! Ir man, ir jums. Aš “privalau“ jus lydėti, dalyvauti 
jūsų... pokalbiuose su kunigaikščiu ir prisidėti prie to, kad jų 
rezultatai atitiktų imperatoriaus pageidavimą. Jūs “privalote" 
sutikti su mano buvimu ir absoliučiai visur laikytis mano 
nurodymų. Aš jau pristačiau į jūsų kambarį išsamias jo didenybės 
instrukcijas, susijusias su jūsų misija, kad jūs šį vakarą galėtumėte 
nuodugniai su jomis susipažinti (jūs laisvai galite jas išmokti 
atmintinai, O po to sunaikinti), ir dar Sebastjanio rekomendacinį 
laišką! 

Ir... išvykus iš Sant'Anos vilos, jūs lydėsite mane iki 
Konstantinopolio? Man atrodo... aš girdėjau, kad jūs turite... 
svarbių reikalų šitoj šaly? 

Arigis delsė atsakyti ir atidžiai žvelgė Marijanai į veidą; jinai 
truputį nuo jo nusisuko, ji visada taip darydavo, kai norėdavo 
nuo pašnekovo nuslėpti savo mintis. Dėl to nepamatė linksmos 
šypsenėlės, slystelėjusios Padujos hercogo lūpomis. 

Žinoma, ne, pagaliau atsakė jis stebėtinai abejingu tonu, 

aš jus privalau lydėti tik iki Venecijos. 

Iki?.. iškvėpė Marijana, pamaniusi, kad blogai išgirdo. 

Venecijos! ramiai pakartojo Arigis. Tai pats patogiausias 
uostas, artimiausias ir saugiausias. Be to, tai labai viliojanti vieta 
nuobodžiaujančiai ir gražiai moteriai. 

Be abejonės, bet man vis tiek keista, kad imperatorius 
siunčia mane sėsti į laivą austrų uoste. 

Austrų? Iš kur jūs tai ištraukėte? 

Na... iš pokalbių apie politiką. Man teko girdėti, kad 
Bonapartas grąžino Veneciją Austrijai pagal... jau nebeatsimenu 
pagal kokią sutartį. 

Kampoformo! pasufleravo Arigis. Bet nuo to laiko 
buvo Austerlicas ir reikalą užbaigęs Presburgas. Teisybė ir tai, 
kad mes sudarėme sutartį su Viena, bet Venecija mūsų. Kitaip 
kaip paaiškintume Venecijos princesės titulo pasirinkimą, jei būtų 
atsitikę taip, kad imperatoriui būtų gimusi duktė? 

Tai buvo akivaizdu. Tačiau kažkas vis tiek buvo ne taip. 
Pats jūrų vilkas Jasonas, visada tiksliai žinojęs, apie ką kalba, 
pavadino Veneciją austrų, ir Arkadijus, turėdamas enciklopedinį 
protą, jo nepataisė... Paaiškinta, beje, buvo anksčiau, nei Marijana 
suspėjo paprašyti. 

Jūsų klaidinga nuomonė, paaiškino Padujos hercogas, 
kyla iš to, kad su vedybomis buvo susijęs klausimas dėl Venecijos 
sugrąžinimo Austrijai, beje, miesto statusas visada buvo ypatingas. 
Kalbant politikų kalba, Venecija naudojasi savotiškomis privile- 
gijomis. Stai neseniai mirus gubernatoriui, generolui Menu, kuris 
buvo įdomus personažas, priėmęs islamo tikėjimą, į jo vietą 
niekas oficialiai dar nepaskirtas. Šis miestas labiau kosmopolitiškas 
negu prancūziškas. Ten jums bus daug lengviau negu kituose 
uostuose, kuriuose įvesta griežta priežiūra, vaidinti dykinėjančią 
kilmingą damą, norinčią pakeliauti. Taip jūs galėsite ramiai 
laukti... neutralaus laivo, plaukiančio į Levantą. Dauguma jų 
užsuka į Veneciją. 

Neutralaus laivo? pralemeno Marijana, jausdama, kaip 
smarkiai ėmė plakti širdis; dabar ji stengėsi pagauti pašnekovo 
žvilgsnį. 

Tačiau Arigis staiga labai susidomėjo besisukiojančia aplink 
juos peteliške. 

Na taip... pavyzdžiui... amerikiečių. Imperatoriui pranešta, 
kad amerikiečiai kartais išmeta inkarą lagūnoje. 
Šį sykį Marijana nesumojo, ką pasakyti. Nuostaba taip 
užgniaužė jai kvapą, kad ji prarado balsą... bet ne nuovoką. 
Po kelių minučių sugrįžusi į savo apartamentus, jaunoji ponia 
sutelkė pagyrimo vertas pastangas, kad vėl atgautų savigarbą. Ji 
suprato, kad elgėsi stačiai nepadoriai, užmiršusi, kas ji yra ir 
kur yra, tą akimirką, kai ją pasiekė slapta trijų žodžių prasmė: 
Venecija... amerikiečių laivas! Ji tiesiog stryktelėjo generolui 
Padujos hercogui ant kaklo ir skambiai pakštelėjo į jo švariai 
nuskustus skruostus. 


Tiesą pasakius, Arigis neatrodė per daug nustebęs dėl tokio 
elgesio, vienu metu ir nevaržomo, ir apsimestinio. Jis iš visos 
širdies nusijuokė, paskui, matydamas, kaip ji, sumišusi ir paraudusi 
iš gėdos, veblena atsiprašymo žodžius, savo ruožtu apkabino ją 
per pečius ir priglaudė prie savęs su grynai tėviška šiluma, po 
to pridūrė: 

Imperatorius man sakė, kad jūs būsite laiminga, bet aš 
nesitikėjau būti taip maloniai apdovanotas! Tai taręs ir norėdamas 
viską sudėstyti į savo vietas, primenu jums jūsų misijos svarbą. 
Ji visiškai reali ir reikšminga. Tai nėra šiaip sau dingstis, ir jo 
didenybė nedviprasmiškai deda į jus viltis. 

Jo didenybė visiškai teisus, pone hercoge! Tiesą sakant, ar 
ne visuomet jis teisus? O dėl manęs, aš periau mirsiu, negu 
apvilsiu imperatorių, kuris man suteikė tokią malonę, šitaip 
dėmesingai pasirūpindamas ne tik manimi, bet ir mano būsima 
laime. 

Ir, padariusi reveransą ji paliko Arigį mėgautis sodų 
grožybėmis. Dėkingumas perpildė jos širdį, ir tuo metu, kai ji 
skubėjo link rūmų, jos kojos, apautos rausvo šilko kurpaitėmis, 
beveik nelietė alėjų smėlio. 

Trys Arigio ištarti žodžiai suplėšė perkūnijos debesis, išvaikė 
naktinius košmarus, atvėrė bauginančioje ateities migloje spindintį 
kelią, kuriuo Marijana dabar galės žengti be baimės. Viskas 
stebuklingai paprastai išsisprendė! 

Atidžiai saugomai generolo Arigio jai nebus ko bijoti savo 
paslaptingojo vyro pinklių, ir, be to, jai daugiau nebereikės 
rūpintis, kaip atsikratyti nepakenčiamuoju Benieliu! 

Ją palydės beveik į Jasono rankas. Jisai ji puikiai tą Žinojo 

neatsisakys jai padėti įvykdyti misiją, paskirtą žmogaus, kuriam 
jie šitiek skolingi! Kokios nuostabios kelionės drauge dideliu 
burlaiviu jie nustojo tą ūkanotą ankstyvą rytmetį Moleno 
platumoje, kai ji su tokiu skausmu stebėjo jo išvykimą! Bet šį 
kartą “Burtininkė" keliaus į kvapniąsias Rytų žemes, su savo 
meilės kroviniu skrosdama mėlynąsias bangas, saulės išdegintas 
dienas ir naktis, spindinčias nuo žvaigždžių, po kuriomis taip 
saldu atsiduoti aistrai. 

Paskendusi žydrose svajonėse, į kurias ją, nugalėdama visas 
kliūtis, jau nuskraidino vaizduotė, Marijana net nesusimąstė, kaip 
Napoleonas galėjo sužinoti pačias slapčiausias jos mintis ir 
pasiūlymą, kurį Jasonas pašnibždėjo jai į ausį, paskutinį kartą 
laikydamas ją savo glėbyje. Ji jau taip priprato, kad Napoleonas 
visada viską žinojo iš paslaptingųjų informacijos šaltinių! Tai 
buvo Žmogus, apdovanotas nepaprastomis galiomis, mokėjęs 
skaityti širdžių gelmes. Beje, visai įmanoma, kad šis stebuklas 
buvo Fransua Vidoko darbas. Katorgininkas policininkas, atrodo, 
turėjo neįtikėtinai gerą klausą, ypač jei norėdavo ką nors išgirsti. 

Susirūpinę tiktai savimi, nuliūdę prieš naują išsiskyrimą, nei 
Jasonas, nei Marijana nekreipė dėmesio į Vidoką. Kad ir kaip 
būtų, jo nekuklumas, jeigu tai nekuklumas, tapo nepaprasto 
džiaugsmo priežastimi ir kėlė vien begalinį dėkingumą... 

Sugrįžusi į rūmus, Marijana užlėkė dideliais akmeniniais laiptais, 
nepastebėdama šurmulio. Visur zujo tarnai ir tarnaitės, tampydami 
odinius lagaminus, kiliminius maišus, baldus ir namų ūkio 
rakandus. Laiptai tratėjo kaip būgnai nuo jos šviesybės 
persikraustymą lydinčių šūksnių ir triukšmo. 

Didžioji hercogienė iki žiemos negrįš į Florenciją, 0 ji mėgo 
su savimi turėti, be įspūdingo garderobo, visus kasdieniniam 
gyvenimui įprastus daiktus. Tik sargybiniai prie durų stovėjo 
protokoliškai nejudrūs, kaip kontrastas visam tam lakstymui. 

Beveik bėgte Marijana pasiekė trečią aukštą, savo aparta- 
mentus, kuriuos sudarė trys kambariai. Ji nekantravo pamatyti 

Žolivalį, kad papasakotų jam apie savo laimę. Ji duso iš 
džiaugsmo, tad žūtbūt reikėjo su kuo nors išsikalbėti. Bet ji 
skubėjo be reikalo: vikonto kambarys, kaip ir nedidelis bendras 
jų salonas, buvo tuščias... 

Į jos klausimą tarnas atsakė, kad “ponas vikontas išvyko į 
muziejų". Ši žinia užgavo Marijaną ir apvylė, nes ji žinojo, ką 
tai reiškia. Be abejonės, Arkadijus grįš labai vėlai, ir tas valandas 
ji turės praleisti su savo laime viena. 

Iš tikrųjų, atvykęs į Florenciją, Žolivalis dažnai lankėsi 
oficialiai: valstybinėse įstaigose, o neoficialiai kai kuriuose 
aristokratų namuose, kur gerai išauklėti žmonės žaidė didelį 
žaidimą. Per vieną iš ankstesnių kelionių jo draugas įtraukė jį 
į ratą, beje, pakankamai uždarą, apie kurį jis išsaugojo 
prisiminimus, sklidinus ilgesio, bet ne tiek dėl kelių Fortūnos 
šypsnių, kiek dėl grožio beblėstančios, bet labai romantiškos 
šeimininkės, grafienės žibuoklių akimis. Apie ją buvo kalbama, 
kad jos gyslomis tekąs Medičių kraujas. 

Marijana negalėjo pykti ant savo seno draugo dėl to, kad 
jis paskutinį kartą užsibus pas tą viliūgę. Juk jis rytoj drauge 
su Marijana paliks Florenciją! 

Atidėjusi pokalbį vėlesniam laiku, Marijana nuėjo į savo 
kambarį. Ten ji rado Agatą, savo paryžietiškąją  kambarinę, 
plaukiojančią atlaso, nėrinių, gazo, batisto, taftos vandenyne, tarp 
visokiausių mažmožių, kuriuos ji metodiškai dėliojo į dideles 
rausvos spalvos drobe išmuštas kelionines skrynias. 

Išraudusi nuo įtampos, nusmaukta ant šalies kepuraite, Agata 
įsigudrino,  nepaleisdama iš rankų didelės skalbinių rietuvės, 
imperatoriaus antspaudu ir dailiai sulankstytą lapelį, sutvirtintą 
žaliu vaškiniu lipduku su balandžio atvaizdu. Kadangi Marijana 
žinojo didžiojo voko turinį, ji atidavė pirmenybę mažajam. 

Tu žinai, kas jį atnešė? paklausė ji kambarinės. 
Ponios baronienės Čenami tarnas, jis buvo ką tik prieš 
jums ateinant. Jis pasakė, kad tai skubu. 

Marijana supratingai linktelėjo galva ir priėjo prie lango, kad 
perskaitytų savo naujos bičiulės laišką, tikriau sakant, vienintelės 
bičiulės Italijoje. Kai ji rengėsi išvažiuoti iš Paryžiaus, Fortiunė 

Gamelen brūkštelėjo keletą žodžių savo tėvynainei, jaunai kreolei, 
baronienei Zoe Cenami. 

Pastaroji, prieš tapdama princesės Elžbietos patikėtine ir prieš 
ištekėdama, dažnai lankėsi Sen Žermene ponios Kampan 
mokykloje, į kurią Fortiunė atidavė auklėti savo dukterį Leontiną. 
Bendra kilmė suartino ponią Gamelen ir panelę Gilbo, ir ta 
draugystė buvo palaikoma laiškais, kai Zoe išvyko į Italiją, kur 
netrukus ištekėjo už žavingojo barono Čenami, už princesės 
numylėto kamerhero brolio, žmogaus, meistriškai įvaldžiusio 
suvedžiojimo meną. Savo ruožtu Zoe, patraukli ir supratinga, 
užsitarnavo Elžbietos palankumą. Jai princesė patikėjo auklėti 
savo dukterį, nenuoramą Luizą, tikrą nutrūktgalvę, visaip 
bandžiusią jaunosios kreolės kantrybę. 

Visai suprantama, kad Marijana, rekomendavus Fortiunė, 
susidraugavo su šia žavinga moterimi, kuri supažindino ją su 
Florencija ir įvedė į ratą savo artimų draugų, beveik kasdien 
apsilankančių svetingame Lukarno-Akuoli salone. 

Kunigaikštienę Sant'Aną ten priėmė draugiškai, ir pamažėle 
ji tapo savu žmogumi. Todėl buvo keista, kad Zoe, užuot 
laukusi jos kaip įprasta šiandien vakare, nusprendė jai parašyti. 

Laiškas buvo trumpas, bet nerimastingas. Atrodo, kad Zoe 
turėjo didelių nemalonumų. 

“Mums reikia pasimatyti dar prieš susitikimą mano namuose, 
brangioji kunigaikštiene, rašė ji nelygiu nervingu braižu, 
sprendžiasi mano gerovės ir galbūt man brangaus asmens gyvybės 
klausimas. Aš lauksiu jūsų apie penktą valandą Or San Mišelio 
bažnyčioje, dešiniojoje navoje, kur yra gotikinė monstrancija. 
Užsidenkite veidą šydu, kad niekas jūsų nepažintų. Tiktai jūs 
galite išgelbėti nelaimingąją Z...“. 

Susirūpinusi Marijana atidžiai perskaitė laišką, po to nuėjo 
prie židinio, kuris, nepaisant šilto metų laiko, buvo kūrenamas 
dėl rūmų drėgmės, ir įmetė į jį Zoe laiškelį. Jis akimirksniu 
užsiplieskė, bet Marijana nenuleido nuo jo akių, kol paskutinė 
skiautelė nepavirto pelenais. Ji mąstė. 

Akivaizdu, kad Zoe pakliuvo į labai sunkią padėtį, jei ji 
taip šaukiasi jos pagalbos. 

Jaunosios moters santūrumas ir drovumas buvo gerai žinomi, 
taip pat ir jos ypatingas talentas susirasti draugų; daugelis jų 
buvo vyresni už Marijaną. Kodėl ji šaukiasi kaip tik jos? 
Galbūt todėl, kad ji kelia daugiau pasitikėjimo nei kiti? Todėl, 
kad ji prancūzė, kaip ir ji pati? Ar dėl to, kad ji artima 
Fortiunė draugė)?.. 

Atnešk juodu aksomu apsiūtą tamsiai žalios gelumbės suknią, 
juodą apsiaustą ir Šantilji šydą! 

Agata, išgirdusi paliepimą, lėtai išniro iš už skrynios ir 
susirūpinusi pažvelgė į šeimininkę. 

Kur jūsų šviesybė ketina eiti taip gedulingai apsitaisiusi? 
Suprantama, ne pas ponią Čenami, kaip įprasta... 

Agata, ištikima tarnaitė, mėgdavo pakalbėti, ir paprastai 
Marijana iškęsdavo jos pastabas, bet šiandien toji prabilo nelaiku. 
Susirūpinimas Zoe nustelbė įprastinį Marijanos santūrumą. 

Nuo kada gi tu drįsti uždavinėti man klausimus? šaltai 
nutraukė ji = Aš einu ten, kur man reikia. Daryk greičiau, 
kas tau liepta, ir viskas! 

Bet kai ponas vikontas sugrįš... 

Pasakysi jam, ką žinai: aš išėjau... ir tegul jis manęs 
palaukia. Aš nežinau, kada būsiu laisva. 

Agata daugiau nebeklausinėjo ir nuėjo ieškoti reikalingų 
drabužių. Tuo metu Marijana skubėjo nusivilkti rausvo batisto 
suknelę, per daug ryškią susitikimui bažnyčioje, juo labiau kad 
Zoe patarė jai ateiti su šydu. 

Paduodama jai tamsią suknelę, pylos įskaudinta Agata, 
prikandusi lūpą, paklausė: 

Ar pakviesti Grakchą, kad kinkytų karietą? 

Ne, aš eisiu pėsčiomis. Vaikščiojimas naudingas sveikatai, 
o Florencija toks miestas, kuriame reikia vaikščioti, norint viską 
pamatyti... 

Ar ponia žino, kad bus iki juosmens išsitepusi purvu? 

Nieko nepadarysi! 

Kiek vėliau, su apsiaustu iki kulnų, Marijana išėjo iš rūmų. 
Didelis Šantilji šydas tarp jos ir linksmos dienos šviesos buvo 
tarsi trapus juodas ekranas iš lapų ir žiedų. Aplenkdama po 
vakarykščio lietaus likusias balas, ji sparčiu žingsniu pasuko link 

Ponte Kekio, kurį ji perkirto, nė nežvilgtelėjusi į viliojančias 
juvelyrines krautuvėles, prilipusias prie jo margomis kekėmis. 

Pirštine aptrauktoje rankoje ji laikė maldaknygę paauksuotais 
kraštais, kurią ji pasiėmė klausiamai žiūrint Agatai, degančiai iš 
smalsumo, bet protingai ištylėjusiai. Šitaip apsiginklavusi, ji 
panėšėjo į damą iš gerų namų, skubančią į vakarines mišias. 
Dėl to ji galėjo išvengti galantiškų pasiūlymų, su kuriais italai 
paprastai kreipiasi į bet kurią patrauklios figūros moterį. Vienas 
Dievas žino, kiek italų dienos pabaigoje slankioja gatvėmis! 

Kelias minutes greitai pažingsniavusi, Marijana atsidūrė prie 
senovinės Or San Mišelio bažnyčios, kažkada buvusios turtingų 
Florencijos korporacijų nuosavybe, jų išpuošta neįkainojamomis 
statulomis, pastatytomis gotikinėse nišose. Po stora gelumbe ir 
tankiu juodu šydu Marijanai pasidarė nepakenčiamai karšta. 
Kakta ir nugara tekėjo prakaitas. Tikra nuodėmė taip apsirengti 
tokiu šiltu oru, dangui spindint žydruma! Florencija, rodės, 
skraidė gigantiškame, visomis vaivorykštės spalvomis švytinčiame 
muilo burbule, su kuriuo žaidė nusileidžianti saulė. 

Miestas, paprastai paslaptingas ir užsidaręs, karštymety atidarė 
savo duris, išvarydamas į gatves ir aikštes šnekią ir draugingą 
žmoniją, o vienuolynų varpai kvietė maldai tuos, kuriems labiau 
norėjosi kalbėtis su Dievu. 

Vėsuma bažnyčios viduje maloniai gaivino. Ten, kur šviesa 
beveik neprasiskverbdavo pro vitražus, buvo taip tamsu, kad 
Marijanai "teko sustoti priešais šlakstyklą ir palaukti, kol akys 
pripras prie tamsos. 

Netrukus ji jau galėjo įžiūrėti dvigubą navą ir dešinėje jos 
pusėje subtilų Orkanji šedevrą viduramžišką  monstranciją, 
virpančioje trijų žvakių šviesoje blyksinčią auksu. Bet nieko, nei 
moters, nei vyro, ten nebuvo. Bažnyčia atrodė tuščia, ir jos 
milžiniška nava užsitęsusiu aidu atmušė grįžtančio į zakristiją 
bažnyčios sargo žingsnius. 

Nuo šios tuštumos ir tylos Marijanai pasidarė nejauku. Ji 
atėjo vedama didelio troškimo padėti žavingajai draugei, bet jos 
neapleido nelaimės nuojauta. Be to, ji atėjo laiku, 0 Zoe 
pasižymėjo punktualumu. Tai kėlė nerimą, tokį didelį, kad ji 

net nusprendė išeiti ir pasukti pas ją. Per daug keistas atrodė 
šis susitikimas po bažnyčios skliautais... 

Ji nesąmoningai žengė keletą žingsnių link išėjimo, bet tuo 
metu iš atminties išplaukė Zoe laiško žodžiai: “sprendžiasi mano 
gerovės ir galbūt brangaus man asmens gyvybės klausimas“. 

Ne, ji negali neatsakyti į tokį pagalbos šauksmą. Zoe, kuri 
jai atsiuntė tokį neįprastą pasitikėjimo liudijimą, nesupras jos 
dvejonių, o Marijana visą gyvenimą priekaištaus sau, kad nepadarė 
visko, ką galėjo, kad sukliudytų nelaimei. 

Ir Fortiunė Gamelen, visada pasirengusi pulti į ugnį dėl 
draugo, ar į vandenį, kad išgelbėtų katę, niekada nejaustų tokio 
netikrumo, neketintų pabėgti. Ir jei bažnyčioje nieko nėra, 
vadinasi, Zoe dėl vienokios ar kitokios priežasties vėluoja, štai 
ir viskas. 

Pagalvojusi, kad gali palaukti dar keletą minučių, Marijana 
lėtai grįžo į susitikimo vietą. Kurį laiką ji gėrėjosi monstrancija, 
po to, atsiklaupusi ant kelių, ėmė uoliai melstis. Ji buvo labai 
dėkinga Dievui, kad nepasinaudotų pasitaikiusia proga... Be to, 
tai geriausias būdas leisti laiką. 

Pasinėrusi į dėkingumo maldą, ji nepajuto, kaip prie jos 
prisiartino žmogus, nuo galvos iki kojų įsisupęs į juodą apsiaustą 
su triguba apykakle. Ji sudrebėjo tik tada, kai ant jos peties 
netikėtai nusileido ranka ir susijaudinęs atkaklus balsas 
sušnabždėjo: 

Eime, ponia, eime greičiau!.. Jūsų draugė pasiuntė mane 
jus surasti! Ji maldauja jus ateiti pas ją... 

Marijana greitai pakilo ir pažvelgė į priešais stovintį vyriškį. 
Jo veidas jai nebuvo pažįstamas. Be to, jis buvo iš tų, kurių 
nepastebi, kurie nieko nesako, paprastas, geraširdiškas veidas, 
bet šiuo metu jis reiškė nerimą. 

Kodėl ji neatėjo? Kas atsitiko? 
Didelė nelaimė! Bet maldauju jus, ponia, eime! Kiekviena 
minutė brangi, ir aš... 

Marijana nė nekrustelėjo. Ji negalėjo suprasti. Iš pradžių 
keistas pasimatymas, o dabar šis nepažįstamasis. Visa tai menkai 
priminė santūriąją Zoe. 

Kas jūs toks? paklausė jinai. 

Vyriškis pagarbiai nusilenkė. 

Tarnas, jūsų šviesybe!.. Maniškiai visada tarnavo barono 
šeimai, ir madam apdovanojo mane savo pasitikėjimu. Ar turiu 
jai pranešti, kad ponia kunigaikštienė atsisako eiti? 

Marijana greitai ištiesė ranką ir sulaikė pasiuntinį, parodžiusį, 
jog jis ketina eiti. 

Ne, palaukite, aš seksiu paskui jus. 

Jis vėl nusilenkė ir palydėjo ją prie durų. 

Ten mano karieta, pasakė jis, kai jie išėjo į gryną orą 
ir šviesą. Taip greičiau nusigausime. 

Kurgi mes važiuosime? Juk rūmai visai arti. 


Į Setinjano vilą! O dabar gal ponia malonėtų man atleisti, 
bet aš negaliu nieko daugiau pasakyti, ponia supras: aš viso 
labo tik tarnas. 

Ištikimas, aš girdėjau!.. Gerai, važiuojam! 

Karieta, elegantiška kupė be herbų, laukė netoliese, po arka, 
jungiančia bažnyčią su antikiniais rūmais, pusiau sugriuvusiais, 
kažkada priklausiusiais Lenjė giminei. Karietos laiptelis buvo 
nuleistas, ir juodai apsirengęs vyriškis stovėjo prie durelių. 
Vežėjas, susitraukęs į kuprą savo sėdynėje, atrodo, snaudė. Bet 
vos tik Marijana prisėdo ant pagalvių, jis tuoj pliaukštelėjo 
botagu, ir arkliai iš karto pasileido dideliais šuoliais. 

Ištikimasis tarnas atsisėdo greta jaunosios damos, kuri dėl 
tokio  familiarumo suraukė antakius, bet nieko nepasakė, 
priskirdama šį netaktą stipriam susijaudinimui, kurį tikriausiai 
vargšelis jautė. Iš Florencijos jie išvyko pro San Frančesko 
vartus. Nuo tada, kai apleido Or San Mišelį, Marijana neištarė 
nė žodžio. Smarkiai sunerimusi, ji bandė įsivaizduoti, kokia 
katastrofa galėjo taip staiga užgriūti Zoe Čenami, ir buvo linkusi 
manyti tik apie vieną dalyką. Zoe buvo žavinga, ir daugelis 
vyrų, gana patrauklių, atkakliai meilinosi jai. O jei vienas iš jų 
sulaukė jos palankumo ir baronas Čenami netyčia apie tai 
sužinojo?.. Marijana neįsivaizdavo, kokią pagalbą ji galės suteikti 
savo draugei, nebent tik pabandys nuraminti įžeistą sutuoktinį. 
Čenami iš tikrųjų labai vertino kunigaikštienę Sant'Aną... Žinoma, 
tokie spėjimai nelabai parankūs Zoe geram vardui, bet kuo gi 

daugiau buvo galima paaiškinti tokį neatidėliojamą pagalbos 
šauksmą ir tokį neįprastą atsargumą? 

Uždaroje karietoje buvo karšta kaip krosnyje, ir Marijana, 
negerai pasijutusi, atmetė šydą ir pasilenkė, kad nuleistų langą. 
Bet tarnas sulaikė ją. 

Geriau neatidarinėti, ponia. Be to, mes jau atvažiavome. 

Iš tikrųjų, karieta pasuko ir nuvažiavo nelygiu taku tarp 
gebenėmis apraizgytų griuvėsių. Jo gale nusileidžiančios saulės 
spinduliuose variu žėrėjo Arno vandenys. 

Bet juk tai ne Setinjanas! sušuko Marijana. Kas tai? 
Kur mes atvažiavome? 
Ji metė į savo bendrakeleivį žvilgsnį, kuriame pyktis buvo 
sumišęs su netikėtu išgąsčiu. Bet tas ramiu balsu atsakė: 
Ten, kur man buvo įsakyta. Kelioninė berlina laukia čia. 
Poniai joje bus patogiau. Taip reikia, nes važiuosime visą naktį. 
Berlina?.. Važiuosime?.. Bet kurgi? 
Į vietą, kur ponios laukiama su nekantrumu. Ponia pamatys. 

Karieta sustojo. Marijana nė nepajuto, kaip griebėsi durelių 
lyg skęstantis šiaudo. Dabar ją apėmė siaubas, regint šį pernelyg 
mandagų žmogų, kurio akyse ji įžvelgė apgavystę. 

Kas laukia? Ir kieno įsakymus jūs vykdote? Jūs nesate 
Čenami tarnas... 

Visiškai teisingai! Aš klausau įsakymų, kuriuos gaunu iš 
savo pono... jo šviesiausiosios šviesybės kunigaikščio  Korado 
Sant'Anos! 


Antras skyrius 
Pagrobėjas 


Marijana surikusi atšoko į karietos gilumą, su siaubu žiūrėdama, 
kaip pro atidarytas dureles atsivėręs romantiškas ir taikus peizažas, 
gausiai užlietas nusileidžiančios saulės spindulių, jos akyse ėmė 
virsti kalėjimo vaizdais. 

Jos bendrakeleivis išlipo, prie laiptelių jis šalia to, kuris juos 

nuleido, ir, pagarbiai nusilenkęs, pasiūlė ranką. 
Jei poniai kunigaikštienei nesunku... 

Užhipnotizuota šių dviejų juodai apsirengusiųjų, kurie jai 
staiga pasirodė likimo siųstaisiais, Marijana išlipo nieko 
nejausdama kaip automatas. Ji suprato, kad bet kokia kova 
beprasmiška. Ji atsidūrė šioje dykvietėje viena su trimis vyriškiais, 
turėjusiais dideles teises, nes jie atstovavo nenuginčijamą valdžią: 
jos vyro valdžią, valdžią žmogaus, kuris buvo jos ponas ir kurio 
ji nuo šios minutės turėjo saugotis. Jeigu tai būtų kitaip, 
Sant' Ana niekada nebūtų išdrįsęs jos pagrobti štai šitaip, pačioje 
Florencijoje, beveik iš po nosies didžiajai hercogienei!.. 

Po apgriuvusia vaiduokliško vienuolyno arka, kuri kitokiomis 
aplinkybėmis jai būtų atrodžiusi nuostabi, Marijana iš tiesų 
pamatė laukiančią didelę kelioninę berliną. Priešais ją stovėjo 
žmogus, laikydamas už kamanų arklius. Berlina, nors ir nenaująa, 
atrodė labai tinkama ilgai kelionei. 

Deja, lyg Dantė prie baisiųjų pragaro vartų, jaunoji moteris 
pajuto, kad turi palaidoti bet kokią viltį, Ji ruošėsi apgauti 
žmogų, kuris jai parodė pasitikėjimą. Ir > savo ruožtu buvo 
apgauta. Ji per vėlai suprato, kad Zoe Cenami niekada nerašė 
to laiško, kad jai visai nereikėjo jos pagalbos ir kad šiuo metu 
ji kuo ramiausiai priiminėjo savo nuolatinius svečius. O Marijana, 
įsitikinusi Napoleono parama ir galia, buvo atplėšta nuo jų ir 
atsidūrė tarsi saloje, ant kurios griuvo įnirtusios bangos. Galiausiai 
jinai buvo įsitikinusi, kad meilė Jasonui padarė ją nepažeidžiama 
ir kad įspūdinga pergalė taps logišku jos išsipildymu. Ji lošė 
ir... pralošė! 

Nematomas vyras pareiškė savo teises. Įžeistas, jis jėga privertė 
jas gerbti. Ir kai bėglė pagaliau atsidurs priešais jį, net jeigu 
vėl prieš tuščią veidrodį, ji bus viena, beginklė ir neapsaugota 
siela. 

Galinga Padujos hercogo figūra ir jo valdingas balsas negalėjo 
jos apginti. 

Silpna švieselė staiga sutvisško beviltiškų Marijanos minčių 
rūke, prakirsdama jį plonyčiu spindulėliu. Netrukus bus pastebėta, 
kad ji dingo. Arkadijus, Arigis ir netgi Benielis puls jos ieškoti... 

ir kuris nors iš jų galbūt suras teisingą kelią. Todėl jie būtinai 
nuvyks į Luką, mažų mažiausiai norėdami įsitikinti, ar kunigaikštis 
neprisidėjo prie pagrobimo. Marijana juos pakankamai gerai 
pažinojo, kad neabejotų tuo, jog jie nesiduos vedžiojami už 
nosies arba paprasčiausiai išprašomi lauk. Žolivalis savo ruožtu 
akmens ant akmens nepaliks dei Kavali viloje, kad tik surastų 
savo draugę. 

Iš pažiūros rami, mat už jokius pinigus pasaulyje ji nenorėjo 
parodyti tarnams savo baimės, tuo labiau, kad jie jai buvo 
paprasčiausi pastumdėliai, tačiau iki širdies gelmių susijaudinusi, 
Marijana elgėsi naujojoje kelionėje taip, tarsi jai niekas nerūpėtų. 
Ji stebėjo, kaip arklius laikęs žmogus perdavė juos vežėjui, 
paskui pats atsisėdo į jo vietą ir pasuko karietą į Florencijos 
pusę. Tada pajudėjo ir berlina. Ji pakilo taku ir išvažiavo į 
kelią. Ir šitas kelias išvedė Marijaną iš pusiausvyros. 

Iš tikrųjų: užuot pasisukusi į purpurinį saulės diską, pasirengusį 
dingti už miesto varpinių, kad, aplenkdama Florenciją, išvažiuotų 
į Lukos kelią, sunkioji berlina, važiavusi paskui karietą, pasuko 
į rytus, link Adrijos, Luką palikdama už nugaros. Tikriausiai 
tai buvo apgalvotas manevras galimiems persekiotojams apgauti, 
bet Marijana negalėjo nutylėti. 

Jeigu jūs iš tikrųjų mano vyro žmonės, šaltai pastebėjo 
jį jūs turite mane nuvežti pas jį O šis kelias visai į kitą 
pusę. 

Neprarasdamas pagarbos ir nuolankumo, kurie Marijanai jau 
ėmė atrodyti nors ir būtini, bet perdėti, vyriškis lipšniu balsu 
atsakė: 

Daug kelių veda pas šeimininką, ekscelencija. Tereikia 
žinoti, kurį išsirinkti. Jo šviesybė ne visuomet gyvena dei Kavali 
viloje! Mes vykstame į kitas jo valdas, jei ponia neprieštaraus! 

Paskutinių žodžių ironija privertė Marijaną sustingti. Ne, ji 
prieštaraus! Bet ar galėjo jinai pasirinkti? Šaltas prakaitas 
nemaloniai išpylė jos kaktą, ir ji pajuto, kad ima balti. Trapi 
viltis, kad ją greit išgelbės Žolivalis ir Arigis, išblėso. Žinoma, 
ji Žinojo iš ponios Lavinijos, kad Sant'Ana negyveno nuolat 
Lukoje ir kartais buvodavo vienoje iš kitų savo valdų. Į kurią 

ji dabar vežama? Ir kaip pavyks jos draugams ją ten rasti, kai 
ji pati nežino, kur tos valdos? 

Jinai prarado galimybę apie tai sužinoti, nes nesiklausė 
vedybinio kontrakto per vestuvių ceremoniją, bet... kiek jau 
galimybių ji prarado per savo trumpą gyvenimą? Pati puikiausia, 
pati didžiausia buvo jai suteikta Seltone, kai Jasonas pasiūlė 
jai bėgti su juo, 0 antroji Paryžiuje, kai ji vėl atsisakė su 
juo iškeliauti... 

Mintis apie Jasoną užliejo ją sielvartingu liūdesiu. Šį kartą 
pats likimas prieš ją nusiteikęs, ir niekas neateis įmesti nors 
saujos išganingojo smėlio į jo dantytus ratus. 

Lemiamą žodį tars vyras. Liko viltis, kad Marijanai pavyks 
pabėgti pasitelkus savo žavesį ir protą, taip pat ponią Laviniją, 
kuri neapleido kunigaikščio. Jeigu tokia proga pasitaikys, Marijana 
nedvejodama ja pasinaudos. Jau ne pirmą kartą jai teko bėgti!.. 

Su ypatingu pasitenkinimu ir tam tikru pasididžiavimu ji 
prisiminė, kaip pabėgo nuo plėšiko Morvano. Kiek vėliau iš 
daržinės Mortfontene. Kiekvieną kartą jai pasisekdavo, be kita 
ko, ji ir pati nebuvo tokia jau kvaila! Noras susitikti su Jasonu, 
troškimas, kylantis iš pačių sielos gelmių ir užvaldantis širdį bei 
protą, įkvėps ją... 

Galų gale... galbūt ji be reikalo taip jaudinasi dėl ateities, 
kurią jai parengė Sant'Ana? Jos baimė kilo besiklausant kraupių 
Eleonoros Siuliven pasakojimų ir dėl dramatiškų šio pagrobimo 
aplinkybių. Bet reikia garbingai prisipažinti, kad ji nesuteikė 
savo nematomam vyrui pasirinkimo galimybės. Ir galbūt po viso 
to jis pasielgs su ja geraširdiškai ir supratingai... 

Kad padrąsintų save, Marijana atgaivino mintyse atsitikimą, 
kai Koradas Sant'Ana išgelbėjo ją nuo Matėjo Damianio vieną 
siaubingą naktį prie mažytės bažnyčios griuvėsių. Ji manė, kad 
numirs iš baimės, kai pamatė jį išnyrantį iš tamsos: juodas 
vaiduoklis šviesia kauke ant akinančiai balto piestu pašokusio 
Ilderimo. Šiaip ar taip, gąsdinantis jo pasirodymas tada išgelbėjo 
jai gyvybę. 

Po to jis ja pasirūpino su tokiu dėmesiu, kurį būtų galima 
palaikyti meile. Ir jeigu jis ją mylėjo... Ne, geriau pasistengti 
apie tai negalvoti, įgauti nors truputį ramybės ir pasitikėjimo. 

Bet prieš jos valią mintys sukosi apie myslingą jai nepažįstamo 
vyro asmenį, ir ji jautė baimę bei nesuvaldomą smalsumą. Galbūt 
šį kartą jai pavyks sužinoti baltosios kaukės paslaptį?.. 

Karieta toliau riedėjo per tirštėjančias vakaro sutemas. 
Netrukus naktis įsiviešpatavo galutinai, ir tik arklių keitimai 
paįvairindavo kelionę per kalnus. 

Iškankintai Marijanai viskas baigėsi tuo, kad ji užmigo, prieš 
tai atsisakiusi maisto, kurį jai pasiūlė Džiuzepė. Jos pagrobėjas 
pasisakė, kad toks yra jo vardas. Ji buvo per daug pavargusi, 
kad prarytų nors kąsnelį. 

Ją pažadino saulės šviesa... taip pat netikėtas karietos 
sustojimas pakeisti arklių priešais vynuogienojais ir gebenėmis 
apraizgytą namuką. Tolumoje kilo kalva su nedideliu miestuku, 
glaudžiai apstojusiu kresną tvirtovę, kurios dantytos sienos kyšojo 
virš namų stogų. Saulė apšvietė aiškiai atribotus stačiakampius 
laukus, išraižytus drėkinimo kanalais, kurių pakraščiuose 
vaismedžiai prilaikė vynuogienojus, o horizonte, už tankios 
žalumos juostos, spindėjo milžiniška sidabriškai žydra burė: jūra... 

Džiuzepė išlipo ir sustojo prie karietos durų. 

Jei ponia norėtų pamankštinti kojas ar pakvėpuoti grynu 
oru, aš būčiau laimingas galėdamas ją lydėti! 

Lydėti? O jums neateina į galvą, kad man reiktų atsiskirti? 
Man reikia susitvarkyti. Argi jūs nematote, kad aš visa dulkėta? 

Šiame name yra kambarys, kur ponia gali padaryti viską, 
kas jai būtina. Man gana bus pasaugoti duris, 0... langas ten 
tik vienas ir labai mažas. 

Kitais žodžiais tariant, aš belaisvė! Ar ne geriau nuoširdžiai 
apie tai pasakyti? 

Džiuzepė nusilenkė su per daug aiškiai suvaidinta, jeigu ne 
su pašaipia, pagarba. 

Belaisvė? Kas taip galėtų vadinti damą, patikėtą ištikimo 
eskorto globai? Aš paprasčiausiai turiu prižiūrėti, kad ponia 
atvyktų į numatytą vietą be jokių nuotykių, ir todėl, ir tik 
todėl, aš gavau įsakymą jokia dingstimi jos neapleisti. 

O jeigu aš rėksiu, jeigu aš šauksiuos pagalbos, praradusi 
savitvardą, pro dantis iškošė Marijana, ką jūs man padarysite, 
pone kalėjimo prižiūrėtojau? 

Įpykusi jaunoji moteris netikėtai pamatė putlioje “atsidavusio 
tarno" rankoje juodą pistoleto vamzdį. 

Džiuzepė davė jai galimybę juo pasigėrėti, po to nerūpestingai 
vėl užsikišo už diržo. 

Be to, pridūrė ji, šauksmas nepadėtų. Šis nedidelis 
dvaras ir perkinkymo stotis priklauso jo šviesybei. Niekas 
nesuprastų, jei kunigaikštienė prašytųsi apginama nuo kunigaikščio! 

Džiuzepės veidas ir toliau atrodė geranoriškas, tik iš žiaurių 
ugnelių, degančių jo akyse, Marijana suprato, kad pabandžius 
maištauti, jis nedvejodamas ją nužudytų. 

Viską apsvarsčiusi, ji nusprendė, kad dabar geriau nusileisti. 
Nors karieta buvo neginčijamai patogi, kelionė blogais keliais 
ją taip iškankino, kad būtinai reikėjo prasimankštinti. 

Per tris žingsnius lydima Džiuzepės, kuris ir toliau vaidino 
tarną iš didikų namų, ji įėjo į namuką, kuriame valstietė su 
puošniu sijonu ir mėlyna skarele nepaslankiai pritūpė prieš ją. 

Kai Marijana grįžo iš kambario, kur jai buvo pasiūlyta 
susitvarkyti, moteris atnešė juodos duonos, sūrio, alyvų, svogūnų 
ir pieno. Išalkusi keleivė labai godžiai puolė valgyti. Jos vakarykštis 
atsisakymas valgyti buvo ne kas kita, kaip nereikalingos puikybės 
ir blogos nuotaikos demonstravimas, beje, kvailas, nes jai kaip 
niekad reikėjo taupyti jėgas. Ir gaiviame ryto ore ji pajuto, 
kad miršta iš alkio. 

Kol ji pusryčiavo, pakinkė naujus arklius. Kai ji pabaigė 
valgyti, karieta vėl leidosi į kelią, į žemumoje plytinčią lygumą, 
kuri, atrodė, tęsėsi iki begalybės. 

Atsigaivinusi ir pasistiprinusi, Marijana nusprendė išdidžiai 
tylėti. Ji tikėjosi, kad greitai atvyks į nurodytą vietą. Karieta 
lėkė tiesiai prie jūros, nesukdama nei į kairę, nei į dešinę, 
Vadinasi, kelionės tikslas turėtų būti ant kranto... 

Apie pusiaudienį jie įvažiavo į didelį Žvejų kaimą, išmėčiusį 
savo žemus namelius ant smėlėtų kanalo krantų. Išvažiavus iš 
tankaus pušynėlio, kurio tamsūs išsikeroję medžiai teikė gaivinantį 
pavėsį, kaitra pasirodė didesnė, o kaimelis daug niūresnis nei 
buvo iš tikrųjų. 

Čia buvo smėlio karalystė. Kiek tik užmatė akis, pajūriu 
tęsėsi milžiniškas pliažas, vietomis apaugęs piktžolėmis, ir pats 

kaimas su savo senu sukiužusiu gynybiniu bokštu ir romėniškų 
sienų likučiais atrodė tarsi smėlio kūrinys. 

Priešais namus ant karčių ištempti džiūvo ilgi tinklai, atrodę 
kaip gigantiškų laumžirgių sparnai, o kanale, kuris tarnavo kaip 
uostas, nuleidę inkarus stovėjo keletas laivų. Didžiausiame ir 
prašmatniausiame žvejys su frigiška kepure ruošėsi kelti raudonas 
bures. 

Karieta sustojo prie kanalo, ir žvejys rankos mostu pakvietė 
ateiti. Džiuzepė vėl paprašė Marijanos išlipti. 

Vadinasi, mes atvykome? paklausė ji. 
Mes uoste, jūsų šviesybe, bet dar nepasiekėme kelionės 
tikslo. Antrąjį etapą keliausime jūra. 

Nuostaba, nerimas ir susierzinimas pasirodė esą stipresni už 
Marijanos išdidumą. 

Jūra? sušuko jinai. Bet galų gale, kur mes vykstame? 
Ar jums įsakyta nieko man nesakyti? 

O ne, ponia, ne!  nusilenkdamas atsakė Džiuzepė. Mes 
vykstame į Veneciją. Kelionė jūra ne taip išvargins. 

Į Ve... 

Tai neįtikėtina! Juokinga, kad Adrijos karalienė tapo net 
kėlių susitikimų ir kelių interesų susidūrimo vieta. Iš tiesų, 
Napoleonui buvo svarbu, kad Marijana išvyktų iš Venecijos, 
nekalbant jau apie sutartą susitikimą ten su Jasonu, ir štai 
kunigaikštis, jos vyras, taip pat išsirinko Veneciją, kad pareikštų 
jai savo valią! Jeigu virš jos galvos nekabotų tamsūs grėsmės 
debesys, Marijana galėtų nusijuokti. 

Kad susitvardytų, ji išlipo ir žengė keletą žingsnių kanalo 
krantu. Mažą smėlėtą uostą gaubė begalinė ramybė. Vėjo nebuvo, 
ir tik Žiogų čirpimas drumstė mieguisto kaimo tylą. Be žvejo, 
kuris nušoko nuo borto, kad prieitų prie keliauninkų, nesimatė 
nė gyvos dvasios. 


Dabar siesta prieš artinantis vėjui, pasakė Džiuzepė. 
Žmonės pasirodys vakare, bet mes lipsime į denį. Ponia galės 
patogiau įsitaisyti... 

Jis nuėjo pirma Marijanos lenta, jungiančia laivą su sausuma, 
ir padėjo jai įveikti tą siūbuojančią sąsmauką su išmuštruoto 

tarno pagarbumu, o vežėjas ir kitas tarnas atsisveikinę dingo 
pušynėlyje. 

Tikriausiai pašaliniam stebėtojui kunigaikštienė Sant'Ana darė 
ramiai keliaujančios aukštuomenės damos įspūdį, bet tas stebėtojas 
negalėjo žinoti, kad ištikimas tarnas laikė už juostos didelį 
pistoletą ir kad pistoletas buvo skirtas ne vieškelių plėšikams, 
o pačiai šeimininkei, jei ji sugalvotų maištauti. 

Šiuo metu nebuvo kito stebėtojo, tik žvejys. Tą akimirką, 
kai ji pastatė koją ant laivo denio, Marijaną nustebino 
susižavėjimo kupinas žvilgsnis, kuriuo jis pažvelgė į ją. Stovėdamas 
prie lentos, jis lyg užburtas nenuleido nuo jos akių, tarsi prieš 
jį būtų atsivėręs nežemiškas reginys. Dar gerą minutę po to 
žvejys stovėjo, paskendęs ekstazėje. 

Savo ruožtu Marijana nepastebimai nužvelgė jį ir padarė iš 
šios apžiūros įdomias išvadas. Nelabai didelio ūgio žvejys atrodė 
puikus vyriškumo pavyzdys: rafaeliška galva ant Farnezės Heraklio 
kūno. Pro prasegtus iki juostos storos drobės marškinius matėsi 
tarsi nulieti iš bronzos raumenys. Lūpos buvo pilnos, akys 
tamsios ir blizgančios, 0 iš po pakreiptos į šoną raudonos 
kepurės krito tankios juodos garbanos. 

Marijana nejučia pagalvojo, kad šio žmogaus rankoms apkūni 
Džiuzepės figūra nepasirodytų per sunki... 

Tuo metu, kai jai ruošė pastogę vairagalyje, Marijana kūrė 
planus, kaip pabėgti padedant gražuoliui Žvejui. Suvilioti jį nebus 
jokio vargo. Tada jis galbūt sutiks pašalinti Džiuzepę, O ją 
išlaipinti kokioje nors vietoje, kur ji galėtų arba pasislėpti ir 
pranešti Žolivaliui, arba surasti būdą, kaip sugrįžti į Florenciją. 
Be to, turint galvoje, kad jis yra kunigaikščio tarnas, ji galėtų 
pasinaudoti savo kaip kunigaikštienės teisėmis ir pareikalauti jo 
paklusnumo. Argi Džiuzepė keistos jų kelionės metu nerodė 
išorinių pagarbos ženklų? Žvejys galėjo ir nežinoti, kad žavioji 
keleivė yra tik belaisvė, gabenama vyrui... 

Tartana nebuvo pritaikyta keleivių, ypač moters, vežiojimui, 
bet Marijanai įrengė tam tikrą nišą, gana jaukią, kur ji rado 
šiaudų čiužinį ir didelėje lėkštėje keletą būtinų tualetinių 
reikmenų. Gražuolis žvejys atnešė jai apklotą. Tada Marijana 
pasiuntė jam šypseną, kurios galia jai buvo žinoma. Ji paveikė 

akimirksniu: įdegęs veidas tarsi nušvito iš vidaus, ir jaunuolis 
liko stovėti prieš jaunąją moterį, stipriai prispaudęs užtiesalą 
prie krūtinės ir negalvodamas jo atiduoti. 

Padrąsinta tokios sėkmės, Marijana tyliai paklausė: 

Koks tavo vardas? 

Jo vardas Džakopas, jūsų šviesybe, tuoj pat įsikišo 
Džiuzepė. Bet ponia veltui varginasi: nelaimingasis kurčias ir 
vos kalba. Reikia mokėti su juo bendrauti, bet jeigu ponia 
nori į jį kreiptis, ji gali pasinaudoti manim kaip vertėju... 

Jokiu būdu, dėkoju jums! greitai atsakė ji, po to tyliai 
ir daug nuoširdžiau pridūrė: Vargšas vaikinas! Kaip gaila!.. 

Ji pasitelkė į pagalbą užuojautą, padėjusią paslėpti jai 
nusivylimą. Dabar jai tapo aiškus tariamas Džiuzepės neapdai- 
rumas, kai jis pasiliko vienas su belaisve denyje laivo, kurio 
vienintelis jūreivis parodė tokį jautrumą moteriškam žavesiui: jis 
vienas tegali bendrauti su Džakopu, taigi viskas buvo iš anksto 
numatyta. Bet jis dar ne viską pasakė. 

Nereikia jo gailėti, ponia. Džakopas laimingas: jis turi 
namą, laivą ir gražią nuotaką... ir be to, jis turi jūrą. Jis 
nesiruošia nei išduoti jų, nei leistis į įtartinus nuotykius! 

Perspėjimas buvo aiškus ir reiškė, kad Marijanos šypsena 
nepraslydo nepastebėta, ir geriau nedaryti rizikingų bandymų, 
kurie iš anksto pasmerkti nesėkmei. Pergalė vėl priešininko 
pusėje. 

Suirzusi, pavargusi ir pasirengusi apsiverkti priverstinė keliautoja 
atsisėdo ant čiužinio ir susimąstė. Ar ne geriau būtų, užuot 
krimtusis dėl nesėkmių, truputį pailsėti, o po to paieškoti kitų 
priemonių, kaip atsikratyti vyru, kuris, kaip ji būgštavo, nepanorės 
jos greitai paleisti... jeigu tik nesirengia dar žiauriau nubausti. 

Ji užmerkė akis, priversdama Džiuzepę pasitraukti. Be to, 
pakilo lengvas brizas ir pro pusiau pravertus vokus ji matė, 
kaip jos pagrobėjas rankų mostais įsakinėja Džakopui pakelti 
inkarą. Tartana pradėjo slysti kanalu ir pamažu išplaukė į atvirą 
jūrą. 

Kelionė praėjo be nuotykių. O kitą dieną po pietų, kai 
melsvame horizonte pasirodė rausva linija, besikeičianti ir lengvutė, 

panaši į ploną mezginių juostelę ant jūros apykaklės, Džakopas 
nuleido dalį burių. 

Artėjant miražas pamažu nyko už ilgos žemos salos, už 
kurios, atrodė, nieko nėra, tik žalia dykra. Tai buvo liūdna 
sala, visiškai plika, tik keletas medžių kyšojo iš smėlio. Tartana 
priartėjo prie jos ir truputį paplaukusi palei krantą įplaukė į 
nedidelę įlanką ir nuleido inkarą. 

Atsirėmusi į planšyrą Marijana bandė surasti tik ką matytą 
miražą, bet sala jį užstojo. Ją nustebino sustojimas. 

Ką mes čia darome? paklausė ji Kodėl neplaukiame 
toliau? 

Jums leidus, pasakė Džiuzepė, mes palauksime nakties, 
kad galėtume įplaukti į uostą. Venecijiečiai labai smalsūs, ir jo 
šviesybė norėjo, kad ponia atvyktų nepastebėta... Mes perkirsim 
Lidą, kai sutems. Laimei, mėnulis pateka vėlai. 

Mano vyras nori, kad aš atvykčiau nepastebėta arba... 
slaptai? 

Man atrodo, tai vienas ir tas pat. 


Bet man taip neatrodo! Aš ne itin mėgstu paslaptis tarp 
vyro ir žmonos! Bet mano vyras, matyt, jaučia joms potraukį... 

Dabar ją apėmė baimė, ir ji bandė ją nuslėpti. 

Tušti: Džiuzepės žodžiai, saldoka šypsena, jo pateikti 
argumentai, visa tai negalėjo neišvesti jos iš pusiausvyros. 
Kodėl tiek atsargumo? Kodėl jie atvyksta slaptai, jeigu jos laukė 
tik paprastas pasiaiškinimas, žinoma, jei ji nebuvo jau iš anksto 
pasmerkta. Ji nebegalėjo atsikratyti minties, kad šio vandenų 
kelio gale ji ras sau mirties nuosprendį, greitą susidorojimą 
kokio nors požemio dugne, viename iš venecijietiškų požemių, 
kurie taip patogiai susisiekia su kanalais. Jeigu taip atsitiks, kas 
sužinos apie jos likimą? Sant'Anos, jai pasakojo apie tai, 
be sąžinės graužimo susidorodavo su savo žmonomis! 

Staiga Marijaną apėmė beprotiška panika, pirmykštė ir tikra 
kaip mirtis. Žūti čia, šiame mieste, apie kurį ji keletą mėnesių 
svajojo kaip apie stebuklingą vietą, kur turėjo prasidėti jos 
laimė, numirti Venecijoje, kur meilė, kaip kalbėjo žmonės, 
viešpatavo visur! Kokia baisi likimo ironija! Ir kai Jasonas 

įplukdys savo laivą į įlanką, jis galbūt praplauks, to nežinodamas, 
virš jos lėtai irstančio kūno... 

Pametusi galvą dėl šios sukrečiančios minties, ji beveik 
nesąmoningai puolė į laivo priešakį, ketindama šokti į vandenį. 
Ši tartana veža ją į mirtį, ji jautė tai, ji buvo dėl to tikra ir 
norėjo bėgti... 

Tą minutę, kai ji užšoko ant borto, jos veržimasis buvo 
šiurkščiai sustabdytas nenugalimos jėgos. Visiškai bejėgė, ji pajuto, 
kaip Džakopas mėšlungiškai prispaudė ją prie savo krūtinės. 

Gana, gana! pasigirdo saldus Džiuzepės balsas. = Kokie 
čia vaikų Žaidimai! Nejaugi ponia nori mus palikti? Bet kur 
jūs eisite? Čia nėra nieko, išskyrus žolę, smėlį ir vandenį... O 
ponios laukia prabangūs rūmai! 

Paleiskite mane! iš visų jėgų priešindamasi, sudejavo jinai, 
sukąsdama dantis, kad jie nekalentų. Ar jums ne vis tiek? 
Pasakysite, kad aš įpuoliau į vandenį ir paskendau! Pasakysite, 
kad aš nusižudžiau! Tik paleiskite mane. Aš duosiu jums viską, 
ko tik panorėsite. Aš turtinga... 


Bet ne turtingesnė už jo šviesybę... ir kas svarbiausia, ne 
tokia galinga! Aš gyvenu kuklų gyvenimą, ekscelencija, bet jis 
mane patenkina. Ir aš nenoriu jo prarasti, o kaip tik juo aš 
atsakau už laimingą ponios atvykimą! 

Tai beprotybė! Mes gi gyvename ne viduramžiais... 

Čia jie užsibuvo kai kuriuose namuose! pasakė Džiuzepė 
netikėtai rimtai. - Aš žinau, ponia pasakys apie mane Napoleonui. 
Aš įspėtas! Bet čia, Venecijoje, imperatoriaus galybė gerokai 
kuklesnė. Taigi, būkite protinga! 

Jos nepaleidžiančio Džakopo rankose išeikvojusi visas fizines 
ir dvasines jėgas, Marijana gailiai raudojo. Ji net nepagalvojo, 
kaip juokingai turėjo atrodyti nepažįstamojo glėbyje. Viskas 
baigta, nuo šiol niekas negalės kunigaikščiui sukliudyti atkeršyti 
taip, kaip jis panorės, o jai lieka pasikliauti tik savimi. Bet 
šito per maža... 

Tuo metu ji pajuto kažką neįprasta: Džakopo glėbys pamažėle 
gniaužėsi vis stipriau, ir jai darėsi sunku kvėpuoti. Prisispaudęs 
prie jos vaikino kūnas ėmė drebėti. Po to ji pajuto, kaip jo 

ranka nuslydo jos talija, pakilo aukščiau ir, atradusi krūties 
apvalumą, ant jo sustingo. 

Ji iškart susigaudė, kad gražuolis žvejys nutarė išnaudoti 
progą, nes Džiuzepė pasitraukė per keletą žingsnių, su 
nuobodžiaujančia veido išraiška laukdamas, kada pasibaigs ašaros. 

Žvejo glamonė išblaškė ją ir suteikė stiprybės: šis Žmogus 
taip jos troško, kad ryžosi beprotiškam poelgiui beveik Džiuzepės 
panosėje. Kitokio atlyginimo viltis galbūt pastūmės jį didesnei 
rizikai... 

Užgniaužusi norą trenkti Džakopui antausį, ji tik dar stipriau 
prisispaudė prie jo, paskui, įsitikinusi, kad Džiuzepė žiūri į kitą 
pusę, pasistiebė ant pirštų galų ir greitai palietė savo lūpomis 
vaikino lūpas. Tai truko ne ilgiau kaip akimirką, po to ji 
atstūmė jį, metusi maldaujantį žvilgsnį. 

Jis su jauduliu žiūrėjo, kaip ji tolsta, aiškiai norėdamas 
suprasti, ko ji iš jo nori, bet Marijana neturėjo jokios galimybės 
jam tai paaiškinti. Parodyti mostais, kad reikia partrenkti ir 
surišti Džiuzepę, kai jis prieis prie jų? Šimtą kartų per pastarąsias 
dvidešimt keturias valandas ji tikėjosi rasti laive kokį nors įrankį, 
kuris leistų jai veikti pačiai, po to išsireikalauti iš Džakopo 
visiško paklusnumo būtų, be abejonės, vaikiškas žaidimas, bet 
Džiuzepė buvo gudrus ir visą laiką budrus. Tartanoje neatsirado 
nieko, kas galėtų būti jai ginklu, ir jis nė minutei neišleido 
Marijanos iš akių. Jis net naktį nesudėjo bluosto. 

Taip pat nebuvo nieko, kuo būtų galima rašyti ir taip kreiptis 
į; Džakopą pagalbos... žinoma, jei jis apskritai moka skaityti! 

Jau atėjo vakaras, o Marijana taip ir nesugebėjo rasti būdo, 
kaip susikalbėti su savo nepaprastuoju įsimylėjėliu. 

Sėdėdamas tarp jų ant tinklų ryšulio, Džiuzepė ilgą laiką 
vartaliojo rankose savo pistoletą, lyg nujausdamas, kad virš jo 
pakibo grėsmė. Iš tikrųjų, bet koks bandymas būtų mirtinas 
tiek vienam, tiek kitam... 

Suakmenėjusia širdimi Marijana žiūrėjo, kaip sutemose pakėlusi 
inkarą tartana plaukė tolyn į sąsiaurį Nors ją buvo suėmusi 
baimė, jaunoji moteris negalėjo sulaikyti susižavėjimo šūksnio: 
horizonte iškilo nuostabi mėlynai violetinė freska su auksiniais 
ir purpuriniais atspindžiais. Ji priminė plaukiančią jūra karūną 

su fantastiškais papuošalais, karūną, lėtai grimstančią į nakties 
sutemas. 

Tamsa greit tirštėjo. Ji tapo beveik neperregima, kai tartana 
aplenkė San Džordžijo salą ir įplaukė į Džudeko kanalą. Nuleidus 
dalį burių, ji plaukė labai pamažu, matyt, tikėdamasi praplaukti 
nepastebėta. Marijana sulaikė kvėpavimą. Ji suprato, kad nuo 
šiol bus uždaryta Venecijoje kaip sugniaužtame kumštyje, todėl 
su nepasotinamu godumu žiūrėjo į didelius laivus su švytinčiais 
žibintais; praplaukę pro Jūrų Muitinę, pro jos baltas kolonas 
ir paauksuotą Fortūną, jie snaudė lengvo kupolo papėdėje ir 
po Išganytojo bazilikos alebastrų išraitymais, laukdami rytmetinio 
brįzo, kuris nuneš juos toli nuo šios pavojingos sirenos, sukurtos 
iš akmens ir vandens. 


Tartana išmetė inkarą atokiau nuo krantinės prie valčių, ir 
Marijana, pasinaudodama tuo, kad Džiuzepė pagaliau pasitraukė 
ir pasilenkė per bortą, greitai priėjo prie bures tvarkančio 
Džakopo ir paėmė jį už rankos... Vaikinas sudrebėjo, pažvelgė 
į ją ir, metęs bures, tuoj pat pabandė ją prisitraukti. 

Ji lengvai papurtė galvą, paskui, parodžiusi į Džiuzepės nugarą, 
staigiai mostelėjo ranka, duodama suprasti, kad ji nori juo 
atsikratyti tuoj pat... nedelsiant! 

Ji pastebėjo, kaip žvejys įsitempė ir pažvelgė pirmiausia į 
žmogų, kuriam, be abejonės, turėjo paklusti, po to į jį gundančią 
moterį. Jis dvejojo, rinkdamasis tarp pareigos ir deginančios 
aistros... Dvejojo per ilgai: Džiuzepė atsisuko ir priėjo prie 
Marijanos. 

Jei poniai nebus sunku, suburbėjo jis, gondola jau 
laukia jos, ir mes turime paskubėti... 

Iš tikrųjų, virš borto pasirodė dvi galvos. Matyt, gondola 
stovėjo greta tartanos, ir jei Džiuzepė gavo pastiprinimą, patogus 
laikas prarastas. 

“ Atsainiai gūžtelėjusi pečiais, Marijana atsuko nugarą tam 
vėplai, iš karto praradusi bet kokį susidomėjimą juo, nors ką 
tik buvo pasirengusi atsiduoti jam mainais į savo laisvę. 

Prie tartanos borto laukė siaura juoda gondola. Jos aukšta 
dantyta nosis darė ją panašią į nedidelį drakoną. 

Net nepažvelgusi atsisveikinimui į tartaną, Džiuzepės lydima, 
Marijana įsitaisė po baldakimu ant plačios, žemos kanapos su 
dvigubu atlošu. Supliuškėjus ilgiems irklams, gondola ėmė slysti 
juodu vandeniu. Ji pasuko į siaurą kanalą pro katedrą, kurios 
amžiaus didžiojo maro laikų. 

Džiuzepė pasilenkė, norėdamas užtraukti juodos odos 
užuolaidas. 

Ko gi jūs bijote, paniekinamai tarė Marijana. Aš 
nepažįstu šito miesto ir manęs niekas čia nepažįsta. Leiskite 
man pasižiūrėti į jį! 

Akimirką jis dvejojo, po to, nuolankiai atsidusęs, atsilošė 
atgal į savo vietą šalia jaunosios moters, palikdamas užuolaidas 
ramybėje. 

Gondola pasisuko ir nuplaukė Didžiuoju Kanalu. Dabar 
Marijana pamatė, kad nuostabusis vaiduoklis tai šurmuliuojantis 
miestas. Daugybė lempų, šviečiančių už rūmų langų, sklaidė 
aplink tvyrančias sutemas, atsispindėdamos raibuliuojančiame 
vandenyje auksiniais blyksniais: Pro gegužės nakties šilumai 
atvertus langus girdėjosi pokalbių nuotrupos ir muzikos garsai. 
Dideli gotikiniai rūmai liejo šviesą ant orkestro, grojančio valsą 
priešais sodą, kurio platūs skliautai atsispindėjo kanalo vandenyje. 
Kelios susispietusios gondolos pagal muzikos taktą šokčiojo greta 
didingų laiptų, kurie kilo, regis, iš paties dugno. 

Iš savo tamsios slėptuvės gilumos Džiuzepės belaisvė matė 
moteris žvilgančiais tualetais, elegantiškus vyrus su įvairiaspalviais 
mundurais, tarp kurių ne išimtis buvo ir balti austriškieji. Jai 
asivaideno, kad ji jaučia kvepalų aromatą, girdi linksmą juoką. 
Šventė! Gyvenimas, džiaugsmas!.. Ir staiga nieko nebeliko, tik 
naktis ir nestiprus dumblo kvapas: staigiai pasisukusi, gondola 
įsmuko į siaurą kanalą tarp bežadžių fasadų. 

Kaip per slogų sapną Marijana apžiūrinėjo grotuotus langus, 
papuoštas herbais duris, apsilaupiusias sienas, grakščius tiltelius, 
po kuriais gondola praslinkdavo kaip šmėkla. 

Pagaliau jie atsidūrė prie raudonos, gebenėmis apraizgytos 
krantinės sienos, priešais gėlėmis apsodintą akmeninį portalą su 
dviem primityviais geležiniais šviestuvais. 

Mažasis laivelis sustojo. Marijana suprato, kad šįsyk jie pasiekė 
kelionės tikslą, ir jos širdis ėmė daužytis... Ji vėl pakliuvo pas 
kunigaikštį Sant'Aną. 

Bet šį kartą nė vienas tarnas nelaukė jos nei ant pažaliavusių 
laiptų, nusileidžiančių į vandenį, nei nedideliame sode, kur tanki 
žaluma aplink skrynelės pavidalo šulinį, rodės, auga iš senovinių 
akmenų. Nieko nebuvo ir ant laiptų, vedančių prie puošnios 
gotikinės galerijos kolonados, už kurios iš vidaus apšviesti raudoni 
ir mėlyni vitražai spindėjo kaip brangakmeniai. 

Jei ne ši šviesa, būtų galima pagalvoti, kad rūmai tušti. 

Lipdama laiptais, Marijana stebėtinai greitai atgavo savo 
tvirtybę ir karingą nusiteikimą. Su ja visada taip atsitikdavo: 
pavojaus artumas priversdavo susitelkti ir grąžindavo pusiausvyrą, 
prarastą belaukiant ir abejojant. Ir ji žinojo, ji jautė beveik 
gyvulišku savo instinktu, kad už šitų praeito amžiaus grožybių 
slypi grėsmė... net jei tai būtų vien bauginantis prisiminimas 
apie Liusindą, raganą, kuriai, visiškai įmanomas dalykas, kadaise 
šitas namas priklausė... 

Pagal tai, ką ji prisiminė iš Eleonoros pasakojimų, tai ir 
buvo Soranco rūmai, baisiosios kunigaikštienės gimtieji namai. 
Ir jaunoji ponia pasirengė kovai... 


Prieš ją atsivėrusio vestibiulio puošnumas užgniaužė jai kvapą. 
Didžiuliai paauksuoti laivų Žibintai, puikaus darbo ir, be abejonės, 
paimti iš senų galerų, mirguliavo ir žaidė visomis spalvomis ant 
įvairiaspalvių marmurinių grindų plytelių, žydinčių tarsi persiškas 
sodas, ir ant ilgų ištapytų palubės balkių aukso. 

Palei didelių portretų eilėmis nukabinėtas sienas įspūdingį, 
herbais puošti suolai kaitaliojosi su porfyrinėmis konsolėmis, nuo 
kurių kilo sumažintų karavelų kopijų burės. 

O portretai visi jie vaizdavo nepaprastai prabangiai 
apsirengusius vyrus ir moteris. Tarp jų buvo netgi du dožai su 
paradiniais kostiumais, su auksinėmis karūnėlėmis ant galvų ir 
pasipūtusiais veidais. 

Jūrinis šios galerijos pobūdis buvo akivaizdus, ir Marijana 
liūdnai pagalvojo, kad Jasonui arba Siurkufui tikrai patiktų šie 
jūrai pašvęsti namai. Deja, jie buvo tylūs kaip mauzoliejus... 

Nesigirdėjo jokio triukšmo, tiktai įėjusiųjų Žingsniai. Visa tai 
veikė taip slegiančiai, kad net Džiuzepė neištvėrė. Jis kostelėjo 
lyg padrąsindamas save, po to, pasukęs link dvivėrių durų 
galerijos viduryje, sušnabždėjo kaip bažnyčioje: 

Mano misija pasibaigia čia, ekscelencija! Ar galiu tikėtis, 
kad poniai neliks itin blogų prisiminimų... 

Apie šią nuostabią kelionę? Būkite ramus, aš visada ją 
prisiminsiu su baisiausiu pasitenkinimu... jei apskritai turėsiu laiko 
ką nors prisiminti! pridūrė ji su karčia ironija. 

Džiuzepė tylėdamas nusilenkė ir išėjo. Tuo metu, tyliai 
girgždėdamos, atsivėrė durys, bet, matyt, be žmogaus rankų 
pagalbos. 

Įspūdingo dydžio salės viduryje pasirodė stalas, visiškai 
serviruotas, be to, neregėtai prabangiai. Tai buvo tikra brangiųjų 
metalų paroda: kalstytos auksinės lėkštės, įrankiai, emaliuotos 
taurės, inkrustuotos vazos su puikiomis raudonomis rožėmis ir 
didžiulės žvakidės, kurių šakos grakščiai linko nuo degančių 
žvakių svorio virš šitos neregėtos prašmatnybės. 

Stalas buvo padengtas šventės puotai, ir Marijana krūptelėjo, 
pamačiusi, jog jis padengtas dviems... Vadinasi, kunigaikštis nutarė 
galų gale pasirodyti. Kitaip, ką gi dar galėtų reikšti šie dveji 
įrankiai? Galų gale ji atsidurs akis į akį su juo, išvys lig šiol 
slėptoje ir galbūt siaubingoje tikrovėje? O gal jis ir toliau liks 
prisidengęs savo balta kauke?.. 

Jaunoji moteris pajuto, kaip baimė prieš jos valią sugniaužė 
širdį. Dabar ji sau prisipažino, kad anksčiau įgimtas smalsumas 
skatino ją skverbtis į keistojo savo vyro paslaptį, bet po burtų 
nakties ji jautė instinktyvią baimę pasilikti su juo akis į akį... 
atsidurti prieš jį vienai... Tačiau gėlėmis išpuoštas stalas 
nepranašavo grėsmingų ketinimų. Jis buvo toks viliojantis... lyg 
įsimylėjėliams. 

Durys, pro kurias Marijana įžengė, užsidarė, vėl taip pat 
tyliai sugirgždėdamos. Tą pačią akimirką vėrėsi kitos, siauros ir 
žemos, durys prie židinio, vėrėsi lėtai, labai lėtai, kaip gerai 
surežisuotoje teatro dramoje. 

Marijana, apmirusi, išplėstomis akimis, sudrėkusiais smilkiniais 
ir suspaudusi sunertus pirštus, žiūrėjo, kaip jos sukasi vyriuose, 
žiūrėjo lyg į kapo angą, iš kurios turi išnirti vaiduoklis. 

Pasirodė žvilganti figūra, per daug toli nuo stalo, kad būtų 
galima įžiūrėti, kas ten; gretimo kambario šviesa krito ant 
apkūnaus, ilgu, auksu siuvinėtu drabužiu apsivilkusio vyro figūros. 
Marijana iš karto atskyrė, kad tai nėra grakštusis Ilderimo 
šeimininkas. Šis žmogus buvo žemesnio ūgio, sunkiasvoris, 
neatrodė taip kilniai. Jis įsmuko į kambarį, ir jaunoji moteris, 
netikėdama savo akimis ir pasipiktinusi, atpažino Matėją Damianį, 
apsirengusį kaip dožas ir besiartinanų prie auksu tviskančio 
stalo. 

Jis šypsojosi... 


Trečias skyrius 


Šėtono vergės 


Kunigaikščio Sant'Anos ūkvedys ir patikėtinis, slėpdamas rankas 
plačiose dalmatikos rankovėse, iškilmingų žingsniu priėjo prie 
vieno iš dviejų didelių raudonų krėslų, žymėjusių vietas užstalėje, 
padėjo ant atlošo žiedais apmaustytą ranką ir parodė į kitą 
krėslą mostu, kuris siekė būti kilnus ir pagarbus. Jo palaiminga 
šypsena atrodė prilipusi prie veido kaip kaukė. 

Prašau jus sėstis, ir pavakarieniaukime!.. Ilga kelionė turėjo 
jus išvarginti. 

Akimirką Marijanai pasirodė, kad jos akys ir ausys iškrėtė 
jai kvailą pokštą, bet ji tuoj įsitikino, kad tai nėra keistas 
sapnas. 

Priešais ją iš tikrųjų stovėjo Matėjas Damianis, įtartinas ir 
pavojingas tarnas, kurio auka ji vos netapo tą pasibjaurėtiną 
naktį. 

Pirmą kartą ji vėl pamatė jį po tos beprotybės, kai pasinėręs 
į transą, jis artinosi prie jos ištiestomis rankomis, mirties pilnomis 

akimis, kuriose nebebuvo likę nieko žmogiško... Be Ilderimo ir 
jo nepaprasto raitelio pagalbos... 

Prisimenant tada išgyventą siaubą, jaunosios moters baimė 
ėmė virsti panika. Ji privalo bet kuria kaina jei ne numalšinti, 
tai bent pabandyti ją nuslėpti. Su tokiu žmogumi, kurio audringą 
praeitį ji žinojo, sutvarkyti reikalus buvo galima tik vieninteliu 
būdu nuslepiant jo sukeltą baimę. Jos instinktai jai sakė: jei 
jis pastebės, kad ji bijo, jinai Žuvusi. 

Marijana dar nesuvokė, kas atsitiko, kokio stebuklo dėka 
Damianis gali taip puikuotis dožo kostiumu (tokį pat prašmatnų 
drabužį ji pastebėjo viename iš vestibiulio portretų) venecijietiškų 
rūmų centre ir vaizduoti šeimininką. Spėlionėms laiko nebuvo. 

Jaunoji ponia instinktyviai perėjo į puolimą. 

Ramiai sunėrusi rankas ant krūtinės, su aiškia panieka ji 
nužvelgė apsišaukėlį. Jos akys taip prisimerkė, kad tarp tankių 
ilgų blakstienų liko tik siauri žali plyšeliai. 

Nejaugi karnavalas Venecijoje tęsiasi iki gegužės, sausai 
paklausė ji, ar jūs ruošiatės į maskarado balių? 

Buvo akivaizdu, kad savo ironišku tonu ji užklupo Damianį 
netikėtai. Nelaukęs tokio puolimo, jis neryžtingai, beveik sumišęs, 
žvilgtelėjo į savo kostiumą. 

O! Šie rūbai? Aš apsivilkau juos jūsų garbei, ponia, ir 
padengiau šitą stalą, kad mes kaip tik įmanoma prašmatniau 
atšvęstume jūsų atvykimą į šiuos namus. Man atrodė... 

Aš, be abejonės, blogai išgirdau, nutraukė jį Marijana, 

arba jūs taip užsimiršote, kad nutarėte pakeisti savo šeimininką. 
Be to, pasistenkite man paaiškinti, kas jums leido kreiptis į 
mane antruoju asmeniu, lyg jūs man būtumėt lygus? Atsikvošėkite 
ir pirmiausia pasakykite, kur kunigaikštis? Kas atsitiko, kad dona 
Lavinija iki šiol neatėjo pas mane? 

Ūkvedys patraukė šalia stovintį krėslą ir šleptelėjo ant jo 
taip sunkiai, kad tas net sudejavo nuo jo svorio. Jis pastorėjo 
po tos baisios nakties, kai atitrauktas nuo savo okultinių bandymų, 
įtūžęs bandė nužudyti Marijaną. Romėniška kaukė, tada teikusi 
jo veidui šiokio tokio kilnumo, apaugo taukais, ir jo plaukai, 
dar neseniai tokie tankūs, gerokai praretėjo, o žiedai, pretenzingai 
gausiai aplipę pirštus, buvo tiesiog įsirėžę į juos. 

Juokas, kurį kėlė šis kresnas senstantis Žmogus, sustingdavo 
Išpose, išvydus jo blausų įžūlų žvilgsnį. 

“Gyvatės žvilgsnis!“ pagalvojo jaunoji moteris, virpėdama iš 
pasišlykštėjimo jo šaltakrauju žiaurumu. 

Tik ką buvusi šypsena dingo, tarsi Matėjas būtų nusprendęs 
daugiau už jos nebesislėpti. Marijana suprato, kad priešais ją 
nepermaldaujamas priešas. Todėl ji nelabai nustebo, išgirdusi jį 
murmant: 

Ta kvailelė Lavinija! Galite už ją pasimelsti, jei norite. 
Man nusibodo jos šventeiviškos raudos, ir aš ją.. 

Jūs ją nužudėte? suriko Marijana, pasipiktinusi ir tuo 
pačiu metu pagauta sielvarto, nes geroji moteris užėmė svarbią 
vietą jos širdyje. - Jums užteko niekšingumo užsipulti tą šventąją, 
kuri niekuomet niekam nepadarė nieko blogo. Ir kunigaikštis 
nepribaigė jūsų kaip pasiutusio šuns, juk toks jūs esate? 

Tam reikia, kad jis turėtų tokią galimybę, nebesusivaldė 
Damianis ir taip staigiai atsistojo, kad sunkus stalas susvyravo, 
o ant jo stovintys indai susidaužė vienas į kitą ir sužvangėjo. 

Aš pradėjau nuo to, kad atsikračiau juo! Atėjo ir mano 
laikas užimti vietą, priklausančią man pagal vyresniojo teisę! 
pridūrė jis, kiekvieną žodį palydėdamas kumščio trenksmu į stalą. 

Šį kartą smogta buvo tiesiai į taikinį... Ir taip staiga, kad 
Marijana, sudejavusi iš siaubo, net atsitraukė atatupsta. 

Nužudytas! Jos keistasis vyras  nužudytas!.. Nužudytas 
kunigaikštis balta kauke! Nužudytas žmogus, kuris audringą vakarą 
paėmė jos virpančią ranką į savąją, nužudytas puikusis raitelis, 
kuriuo, nepaisant baimės ir netikrumo, jinai žavėjosi! Tai 
neįsivaizduojama! Likimas negalėjo jam iškrėsti tokio niekšingo 
pokšto! 

Vos krutindama lūpas, ji ištarė: 

Jūs meluojate! 

Kodėl gi? Todėl, kad jis buvo šeimininkas, o aš vergas? 
Todėl, kad jis privertė mane gyventi žeminantį, vergišką, 
negarbingą gyvenimą? Galbūt jūs pasakysite deramą priežastį, 
kuri būtų galėjusi sutrukdyti man pašalinti tą marionetę? Aš 
nė sekundės nedvejojau prieš nužudydamas jo tėvą, nes jis 

turėjau pasigailėti to, kuris buvo kito nusikaltimo priežastis? Aš 
palikau jį gyvą, kol jis man netrukdė, kol aš nebuvau pasirengęs! 
Bet ne taip seniai jis man ėmė kliudyti! 

Pasibjaurėtini siaubo, pasišlykštėjimo ir nusivylimo jausmai, 
taip pat, kas keisčiausia, užuojauta ir širdgėla apėmė jaunąją 
moterį. Viskas atrodė kvaila, beprasmiška ir neteisinga. Žmogus, 
kuris savo noru sutiko duoti savo vardą nepažįstamajai, 
besilaukiančiai nuo kito, tegul ir paties imperatoriaus, Žmogus, 
kuris ją priėmė, apsupo ištaiga ir brangenybėmis, be to, išgelbėjo 
jai gyvybę, nenusipelnė žūti nuo bepročio sadisto rankos. 

Tiksli Marijanos atmintis padėjo jai akimirkai vėl pamatyti 
tarp naktinių parko šešėlių beišnykstančius puikaus žirgo ir 
nebylaus raitelio siluetus. Kad ir kokį bjaurumą būtų slėpęs 
vyras, tada drauge su žirgu jis atrodė kaip nepaprasto grožio 
įsikūnijimas, stiprus ir grakštus, visam laikui įsirėžęs Marijanai 
į širdį. Mintis, kad šį neužmirštamą paveikslą amžiams sunaikino 
menkysta, skendintis ydose ir nusikaltimuose, buvo tokia 
nepakenčiama, kad Marijana instinktyviai ėmė dairytis kokio nors 
ginklo. Ji troško nedelsiant įvykdyti teisingumą šiam žmogžudžiui. 
Ji privalo tai padaryti vardan to, kurio ji dabar žinojo jai 
nereikėjo bijoti, kuris galbūt ją mylėjo! Ar nesumokėjo jisai 
gyvybe už savo įsikišimą tą naktį parke? 

Bet puošnūs peiliai su auksinėmis geležtėmis, blizgėję ant 
stalo, tam netiko. Kunigaikštienei Sant'Anai dabar liko vienintelis 
ginklas žodžiai, deja, jais nesužeisi šio išgamos, vargu ar jis 
jiems jautrus. Bet viskas taip nesibaigs, ir Marijana pašnibždomis 
sau prisiekė. Ji atkeršys už savo vyrą... 

Žmogžudys! su pasibjaurėjimu sviedė ji. Jūs išdrįsote 
nužudyti žmogų, kuris pasitikėjo jumis, kuris visiškai atsidavė į 
jūsų rankas, savo šeimininką! 

Čia nėra daugiau jokio kito šeimininko, tik aš! suriko 
Damianis šaižiu falcetu. Tai teisybės atstatymas, nes aš 
turėjau daug daugiau ttisių į kunigaikščio titulą, nei tas niekam 
tikęs svajotojas! Jūs nepažinojote jo, vargše kvailute, ir todėl 
jums atleidžiama, pridūrė jis patenkintas ir tuo galutinai 
įsiutindamas jaunąją ponią, bet aš irgi Sant'Ana! Aš... 

Aš viską žinau! Kad būtum Sant'Ana, neužtenka vien to, 
kad nuo mano vyro senelio būtų pastojusi nelaiminga puskvaišė, 
kuri dar ir nesipriešino išniekinama! Reikia dar turėti širdį, 
sielą, garbę! O jūs... jūs gi menkysta, nevertas net peilio, kuriuo 
jus papjaus, bjaurus gyvuly! 

Gana! 

Damianis sustaugė, įsiūčio priepuolio suimtas, jo pabalusį 
veidą užliejo tulžis. Smūgis buvo smogtas, ir Marijana buvo 
patenkinta. 

Gana! pakartojo jis. Kas jums tai pasakė? Iš kur jūs 
tai žinote? 

Jis kalbėjo taip, lyg jam trūktų oro, jis duso. 

Tai ne jūsų reikalas! Aš žinau, ir to užtenka! 

Ne! Ateis diena, kai jūs man pasakysite! Aš priversiu jus 
pasakyti... nes... dabar jūs turėsite paklusti man! Jūs girdite? 
Man! 

Liaikitės malti niekus ir kaitalioti vaidmenis. Kodėl gi 
turėčiau jums paklusti? 

Persikreipusiu veidu nuslydo pikta šypsena. Marijana laukė 
kandaus atsakymo. Bet Matėjo Damianio pyktis, kaip staiga 
atsirado, taip staiga dingo. Jo balsas atgavo įprastinį skambesį, 
ir jis vėl pradėjo kalbėti beveik abejingų tonu: 

Atleiskite man. Aš leidau sau pasikarščiuoti, bet yra 
aplinkybių, kurių aš nemėgstu prisiminti. 

Galbūt, bet visa tai man nepaaiškina, kodėl aš čia, o 
kadangi, jei aš teisingai jus supratau, nuo šiol aš... laisva ir 
galiu elgtis kaip man patinka, būčiau dėkinga, jei nutrauktume 
šitą beprasmišką susitikimą ir aš galėčiau palikti šiuos namus. 

Apie tai negali būti nė kalbos. Ar tik jūs nemanote, kad 
aš šitaip stengiausi, kad jus čia atgabentų, brangiai sumokėdamas 
daugybei bendrininkų, įskaitant jūsų draugus, vien dėl abejotino 
malonumo pranešti jums, kad jūsų vyras jau nieko nebegali 
jums padaryti? 

Kodėl gi ne? Nemanau, kad išdrįstumėt parašyti laiške, 
kad jūs nužudėte kunigaikštį. Juk taip, ar ne? 

Damianis nieko neatsakė. Aiškiai nervindamasis, jis ištraukė 
iš vazos rožę ir ėmė sukti ją tarp pirštų, lyg stengdamasis 
susikaupti. Staiga jis pasiryžo: 

Susitarkime geruoju, kunigaikštiene, pasakė jis notaro 
tonu, lyg kreiptųsi į klientą, jūs esate čia, kad sudarytume 
sutartį, tokią pat, kaip buvote sudariusi su Koradu Sant'Ana. 

Kokią sutartį? Jeigu kunigaikštis mirė, vienintelė egzistuojanti 
sutartis, mūsų vedybų sutartis, mano manymu, prarado savo 
galią. 

Ne, jis vedė jus mainais į kūdikį, kunigaikščių Sant'Anų 
vardo ir turtų paveldėtoją. 

Aš praradau šį kūdikį. Tai buvo nelaimingas atsitikimas, 
nervingai suriko Marijana, negalėdama susivaldyti, nes kalbėti 
šia tema jai vis dar buvo sunku. 

Aš neneigiu galimo atsitiktinumo ir esu tikras, kad jūs dėl 
to nekalta. Visa Europa žino, kaip dramatiškai baigėsi puota 
Austrijos pasiuntinybėje, bet dėl Sant'Anų paveldėtojo jūsų 
įsipareigojimai tebegalioja. Jūs turite pagimdyti kūdikį, kuris 
oficialiai galės pratęsti giminę. 

Gal jums vertėjo tuo pasirūpinti prieš nužudant kunigaikštį? 

Kodėl gi? Iš jo nebuvo jokios naudos tuo požiūriu, ir 
jūsų vedybos geriausias įrodymas. O dėl manęs, aš, deja, 
negaliu atvirai pasivadinti vardu, kuris man teisėtai priklauso. 
Bet man reikalingas Sant'Ana, paveldėtojas... 

Cinizmas ir abejingumas, su kuriuo Damianis kalbėjo apie 
paties nužudytą savo šeimininką, papiktino Marijaną, jautusią, 
kaip pamažu ją užvaldo nerimastinga baimė. Galbūt todėl, kad 
bijojo suprasti tikrąją jo žodžių prasmę, ji privertė save 
paironizuoti: 

- Jūs pamiršote tik vieną detalę: šis vaikas buvo imperatoriaus... 
ir aš nemanau, kad jums užteks drąsos pagrobti jo didenybę 
ir pristatyti jį pas mane surištomis rankomis ir kojomis. 

Damianis palingavo galva ir pasuko prie jaunosios moters, 
kuri tuoj pat atsitraukė. 

Ne. Mums reikia atsisakyti šito “imperatoriškojo kraujo", 
suviliojusio kunigaikštį. Mes pasitenkinsime šeimos krauju. Būsimą 
vaiką aš išauklėsiu pagal savo principus ir perduosiu jam per 

ilgus metus sukauptus turtus, juo labiau, kad jis man bus be 
galo brangus, nes bus mano! 

Ką?.. 

Neapsimeskite nustebusi: jūs viską puikiausiai supratote! 
Dar visai neseniai jūs elgėtės su manimi kaip su menkysta, 
ponia, tačiau įžeidimai negali nei sumenkinti, nei sunaikinti to 
kraujo, kurį aš turiu; netgi jei jūs teikiatės jį neigti, aš vis 
tiek lieku senojo kunigaikščio, nelaimingojo bepročio, už kurio 
jūs ištekėjote, senelio, sūnus. Taigi, kunigaikštiene, aš, jūsų 
valdytojas, padarysiu jums vaiką! 

Jaunajai moteriai, dūstančiai nuo šitokio cinizmo, prireikė 
laiko, kad vėl galėtų prabilti. Visi jos svarstymai pasirodė esą 
klaidingi: šis Žmogus tiesiog pavojingas ligonis! Tereikia pamatyti, 
kaip jis gniaužo savo storus pirštus, nuolat laižydamas liežuviu 
lūpas tarsi katinas, ir viskas pasidaro aišku. Tai maniakas, 
pasiruošęs bet kokiam nusikaltimui, kad tik patenkintų savo 
beribį garbės troškimą ir didžiules ambicijas, jau nekalbant apie 
jo instinktus. 

Staiga jos sąmonę pasiekė mintis, jog ji visiškai viena prieš 
šį Žmogų, daug stipresnį už ją. Be jokios abejonės, jis turėjo 
šiuose nebyliuose namuose sąjungininkų, kad ir tą pasišlykštėjimą 
keliantį Džiuzepę... Jis gali daryti su ja ką nori, netgi paimti 
jėga! Vienintelis šansas buvo pamėginti jį išgąsdinti. 

Jeigu jūs nors truputį pamąstytumėt, iš karto suprastumėt, 
jog jūsų beprotiškas sumanymas neįgyvendinamas. Aš atvykau į 
Italiją saugoma ypatingos imperatoriaus globos ir su labai svarbia 
užduotimi, kurios, deja, aš neturiu teisės jums atskleisti. Galite 
būti tikras, jog jau dabar manęs pasigendama ir pradedama 
ieškoti. Netrukus apie tai bus informuotas imperatorius. Nejaugi 
jūs manote, kad jis teigiamai pažiūrės į tokį ilgą mano dingimą 
daugiau nei įtartinomis aplinkybėmis? Iš karto matyti, jog jūs 
jo visiškai nepažįstate. Jūsų vietoje aš dešimt kartų pagalvočiau, 
prieš įsigydama tokį priešą! 

Aš nė neketinu sukelti galingojo Napoleono nepasitenkinimą! 
Bet reikalas yra daug paprastesnis, negu jūs įsivaizduojate: 
netrukus imperatorius gaus iš kunigaikščio Sant'Anos laišką su 
karšta padėka už grąžinimą žmonos, tapusios be galo brangia 

jo širdžiai. Laiške bus parašyta, jog jie drauge išvyksta į vieną 
iš tolimesnių valdų, kad pagaliau galėtų pasimėgauti medaus 
mėnesio teikiamais malonumais. 

Ir jūs manote, kad jis tuo pasitenkins? Jis puikiausiai žino 
visas mano vedybų aplinkybes. Patikėkite, jis lieps visa tai 
patikrinti, ir kaip toli bebūtų ta vieta, imperatorius panorės 
įsitikinti laiško teisingumu. Jis nė trupučio nepasitikėjo tuo, ką 
ruošė man čia likimas... 

Visko gali būti, bet yra didžiulė tikimybė, kad jis pasitenkins 
tuo, ką jam parašysiu... ypač, jei laiške bus keletas jūsų žodžių, 
pilnų natūralaus įkvėpimo ir pranešančių apie netikėtą laimę 
bei meldžiančių atleidimo. Negailėdamas pinigų išlaidoms, aš 
nusisamdysiu vieną labai puikų monetų padirbinėtoją!.. Venecijoje 
knibždėte knibžda dailininkų, bet jie miršta iš bado! Imperatorius 
supras, patikėkite manim: jūs pakankamai graži, kad pateisintumėt 
bet kokią beprotybę, netgi tą, kurią aš darau šiuo metu! Iš 
tiesų, ar nebūtų paprasčiau užmušti jus, o po keleto mėnesių 
pristatyti visiems naujagimį, kurio atėjimas į šį pasaulį atėmė 
motinai gyvybę? (Gerai surežisavus, spektaklis pavyktų kuo 
puikiausiai. Vienintelė smulkmena nuo tos dienos, kai senasis 
išprotėjęs kardinolas atvežė jus į šią vilą, aš trokštu jūsų taip, 
kaip netroškau nieko kito. Tą vakarą prisiminkite aš 
pasislėpiau jūsų kambaryje ir stebėjau, kaip jūs nusirenginėjote... 
mano akims atsivėrė visos jūsų kūno paslaptys, bet rankos 
negalėjo paliesti nuostabių iškilumų. Ir kai jūs išvažiavote, aš 
gyvenau laukdamas to momento, kai jūs vėl grįšite čia... į mano 
rankas. Puikusis jūsų kūnas duos man vaiką, kurio noriu. Vardan 
to verta surizikuoti viskuo, ar ne tiesa? Netgi jūsų imperatoriaus 
malone! Kol jis jus ras, Žinoma, jei tai jam apskritai pavyks, 
aš turėsiu jus dešimtis sykių ir vaisius subręs mano prižiūrimas!.. 
Ak, koks aš būsiu laimingas! 

Jis vėl ėmė prie jos artėti. Drebantys, stori pirštai tiesėsi į 
liauną jaunosios moters figūrą. Pasibaisėjusi vien mintimi apie 
jų prisilietimą, ji beviltiškai stengėsi surasti išeitį, traukdamasi į 
salės gilumą. Menėje tebuvo dvejos jau minėtos durys, ir viskas... 

Marijana instinktyviai stengėsi priartėti prie tų durų, pro 
kurias įėjo. Galimas daiktas, jos neužrakintos, ir pavyktų staiga 

pabėgti, netgi jei tektų šokti į juodą kanalo vandenį. Bet priešas 
įspėjo jos mintis. Jis sugriaudėjo juokais. 

Durys? Jos atsidaro tik pagal mano įsakymą! Belstis į jas 
nėra jokios prasmės! Jūs tik veltui susibraižysite savo Žavingus 
pirštelius! Nusiraminkite, brangioji Marijana, kur dingo jūsų logika 
ir realybės pojūtis“? Ar nebūtų protingiau sutikti su tuo, ko 
neįmanoma išvengti, ypač kai galima iš to nemažai išlošti? Kas 
jums pasakė, kad atsiduodama mano troškimams jūs nepadarysite 
iš manęs paties ištikimiausio iš vergų, kaip kad kadaise padarė 
dona Liusinda? Aš išmanau meilės dalykus... iki pačių slapčiausių 
ir beprotiškiausių smulkmenų. Tai ji mane šito išmokė. Vietoj 
laimės jūs gausite pasitenkinimą. 

Nesiartinkite! Nelieskite manęs! 

Šį sykį ją suėmė siaubas, pats tikriausias siaubas! Matėjas 
nebevaldė savęs. Jis nieko neklausė ir negirdėjo. Jis artėjo 
mechaniškai, nenumaldomai, ir šioje mašinoje žaižaruojančiomis 
akimis buvo kažkas velniško. 

Norėdama jo išsilenkti, Marijana pasitraukė už stalo, 
paversdama jį savo barikada. Jos žvilgsnis užkliuvo už nedidelės 
auksinės lėkštės, tikro auksakalystės šedevro: dvi nimfos laikė 
apkabinusios Pano figūrą. Šis meno kūrinys be jokios abejonės 
priklausė meistriškai Benvenuto Čelinio rankai, tačiau Marijana 
įžiūrėjo jame vienintelį dėmesio vertą dalyką: ji turėjo būti 
sunki. Drebančia ranka ji sugriebė lėkštę ir sviedė ją į savo 
skriaudėją. 

Staigiai  loštelėjęs atgal, vyras išvengė smūgio, ir lėkštė, 
pralėkusi per plauką nuo jo ausies, nukrito, suskaldydama 
marmuro plyteles. Tikslas nebuvo pasiektas, bet, neleisdama 
priešui atsikvošėti, Marijana abiem rankom sugriebė vieną iš 
sunkių kandeliabrų, nejausdama skausmo, kurį sukėlė pirštus 
apvarvėjęs karštas vaškas. 

Jei jūs prieisite prie manęs, aš jus užmušiu!  prašvokštė 
ji pro sukąstus dantis. 

Jis paklusniai sustojo, bet ne iš atsargumo. Jis nebijojo, tai 
bylojo pašaipi jo šypsenėlė ir virpančios šnervės. Priešingai, 
atrodė, kad jis mėgaujasi šiomis nežaboto įniršio sekundėmis, 

tarsi tai būtų didžiojo pasitenkinimo preliudija. Tačiau jis 
nepratarė nė žodžio. 

Iškėlęs rankas taip, kad nuslinkusios rankovės atidengė plačias 
auksines apyrankes, vertas paties princo, jis tris kartus 
pliaukštelėjo delnais. Susirūpinusi Marijana sustingo su iškeltu 
virš galvos kandeliabru, pasiruošusi smogti... 

Staiga iš jos rankų išplėšė kandeliabrą, po to kažkas juodo 
ir dusinančio užgriuvo jai ant galvos, ir vienu smūgiu ji buvo 
partrenkta ant grindų. Ji pajuto, jog ją sugriebė už pečių ir 
kulnų ir kažkur nunešė tarsi paprastą ryšulį. 

Marijanai, pradėjusiai dusti, kelias pasirodė be galo ilgas, 
nors iš tikrųjų buvo tik porą kartų pakilta ir nusileista laiptais. 
Audinys, į kurį ji buvo įsupta, keistai kvepėjo jazminais, 
sumišusiais su kažkokiu kitokiu, aštresniu aromatu. Belaisvė 
pabandė pasimuistyti, tačiau jos nešikai pasirodė nejtikėtinai 
stiprūs, ir jos kojų riešai buvo sugniaužti dar stipriau. 

Pagaliau ji pajuto, jog jie pakilo paskutiniais laiptais ir dar 
truputį paėjo. Sugirgždėjo durys. Netrukus Marijanos kūnas 
paniro į minkštas, švelnias pagalves, ir beveik tuo pat metu ji 
vėl išvydo šviesą. Ir kaip tik laiku. Jos galvą supęs audinys 
buvo nepaprastai tankus ir visiškai nepraleido oro. 

Jaunoji moteris porą sykių giliai įkvėpė, po to kilstelėjusi 
paieškojo žvilgsniu tų, kurie ją čia atnešė. Tai, ką ji pamatė, 
buvo taip netikėta, kad ji nejučia savęs paklausė, ar tik jai 
neprisisapnavo: už trijų žingsnių nuo lovos stovėjo trys moterys 
ir smalsiai ją apžiūrinėjo. Tokių moterų ji niekada nebuvo 
mačiusi. 

Labai aukštos,  apsivilkusios vienodais tamsiai mėlynais 
sidabriniais dryžiais rūbais, ant kurių tviskėjo daugybė brangenybių, 
visos jos buvo juodos lyg naktis ir tokios panašios, kad Marijana 
pamanė, jog tai nuovargio sukelta vizija. 

Staiga viena iš moterų atsiskyrė nuo grupės, tarsi vaiduoklis 
nusklendė prie atidarytų durų ir dingo už jų. Basos jos kojos 
nesukėlė nė menkiausio triukšmo ant juodomis marmuro 
plytelėmis išklotų grindų, ir jei jos judesiai nebūtų sukėlę sidabro 
žvangėjimo, Marijana tikrai būtų patikėjusi, jog tai regėjimas. 

Tuo tarpu kitos dvi, nekreipdamos į ją dėmesio, ėmė degioti 
didžiules geltono vaško žvakes aukštuose geležiniuose kandeliab- 
ruose, kurie stovėjo tiesiog ant grindų. Pamažėle ėmė ryškėti 
patalpos interjero detalės. 

Tai buvo didžiulis kambarys, niūrus ir kartu prabangus. Ant 
akmeninių sienų užkabintuose auksu siuvinėtuose kilimuose buvo 
pavaizduotos beveik nepakenčiamo žiaurumo žudynių scenos. 
Kambario apstatymas: didžiulė ąžuolinė skrynia su spynomis, 
juodmedžio krėslai, išmušti raudonu aksomu, - dvelkė viduramžiškų 
griežtumu. Palubėje kabojo sunki paauksuotos bronzos ir raudono 
krištolo lempa, tačiau ji nedegė. 

Lova, ant kurios paguldė Marijaną, buvo su didžiulėmis 
kolonomis, sunkiomis raudono ir juodo aksomo užuolaidomis, 
užtiesta auksu siuvinėtu užtiesalu. Šioje. lovoje galėjo tilpti visa 
šeimyna. Prie lovos gulėjo juodi meškos kailiai, dengiantys dvejus 
laiptukus, virš kurių kylanti lova buvo panaši į kažkokios 
šėtoniškos dievybės altorių. 

Norėdama atsikratyti: apėmusios ją slegiančios nuotaikos, 
Marijana prašneko. 

Kas jūs? paklausė ji Kodėl mane čia atnešė? 

Bet jai pasirodė, kad jos balsas sklinda iš kažkur toli, ir iš 
tikrųjų, ji vos judino lūpas, kaip blogiausiame košmare. Į jos 
„Žodžius neatsiliepė nė viena negrė. Pagaliau visos žvakės buvo 
uždegtos. Jos priminė ugnines gėlių puokštes, atsispindėjusias 
ant juodomis plytelėmis išklotų grindų, kurios blizgėjo tarsi 
mėnulio apšviestas ežeras. Ant skrynios dėgė dar vienas 
kandeliabras. 

Trečioji moteris netrukus grįžo su indais apkrautu padėklu 
ir pastatė jį ant skrynios. 

Kai ji priėjo prie lovos, valdingu judesiu kviesdama kitas, 
Marijana pamatė, jog šios moterys panašios savo figūromis, ūgiu 
ir rūbais, bet valdingoji negrė buvo daug gražesnė už savo 
drauges. Jos šaltų mėlynų metalinio atspalvio akių forma priminė 
migdolus, o profilis, nepaisant beveik gyvuliškai jausmingų lūpų, 
buvo išdidus ir valdingas kaip faraono dukros. Niūrioje žvakių 
šviesoje su kitomis ji sudarė vienalytę grupę, tačiau buvo aiškiai 
matyti, kad ji svarbiausia ir kad kitos jai paklūsta. 

Jai davus ženklą, kitos dvi negrės Marijaną vėl sugriebė ir 
pastatė ant grindų. Juodaodė gražuolė priėjo ir, nekreipdama 
dėmesio į mėginimus priešintis, jie, beje, buvo nedelsiant 
nuslopinti, atsagstė suglamžytą suknelę ir nuvilko ją nuo 
jaunosios moters, po to nutraukė baltinius ir kojines. 

Nuogą Marijaną pagriebė jos saugotojos, pasižymėjusios vyriška 
jėga, ir pastatė ant taburetės, stovėjusios vidury baseino, įtaisyto 
tiesiog grindyse. Apsiginklavusios plaušine ir kvepiančiu muilu, 
negrės, nesakydamos nė žodžio, ėmė ją prausti Marijanos 
bandymai sulaužyti šį atkaklų tylėjimą pasirodė bevaisiai. 

Pamaniusi, kad šios moterys lygiai tokios pat nebylės kaip 
ir Džakopas, Marijana pasidavė. Ją nepaprastai nuvargino kelionė. 
Ji jautėsi išsekusi ir purvina. Šitas energingas dušas buvo malonus, 
ir Marijanai iš karto pasidarė geriau. Negrė ją stipriai nušluostė. 
Staiga juodaodės rankos pasidarė nepaprastai švelnios, trindamos 
jos kūną aitriai kvepiančiu aliejumi, kuris galutinai atpulaidavo 
jos įsitempusius raumenis. Po to moterys pradėjo šukuoti jos 
paleistus plaukus, kol šie ėmė spragsėti. 

Užbaigusios tualetą, Marijaną jos vėl nunešė į lovą, papuoštą 
rausvo šilko užvalkalais ir atidengtą. Viena moteris paėmė 
padėklą ir pastatė ant mažyčio stalelio, stovėjusio galvūgaly. Po 
to, išsirikiavusios į vieną eilę, trys keistosios  kambarinės 
sutartinai linktelėjo galvas ir žąsele išėjo. 

Kai paskutinė moteris dingo tarpdury, apstulbusi Marijana 
pamatė, kad liko kambaryje be menkiausios priedangos, išskyrus 
savo ilgus plaukus ir, žinoma, įvairius patalynės komponentus, 
išmėtytus ant lovos. 

Ketinimai, su kuriais šios moterys paliko ją visišką nuogą 
ant paklotos lovos, buvo tokie aiškūs, kad akimirksniu sukilęs 
įsiūtis išsklaidė malonią būseną, kurią Marijana patyrė išmaudyta. 
Ją tiesiog paruošė ir paguldė ant aukojimo altoriaus, kad būtų 
patenkintas šeimininko geismas. Lygiai taip pat kadaise 
pagoniškiems dievams buvo aukojamos nekaltos mergaitės arba 
baltos karvės. Marijanai trūko tik gėlių vainiko ant galvos!.. 

Šios trys moterys, be jokios abejonės, buvo vergės, nupirktos 
Damianio pas kurį nors afrikietųį vergų pirklį, tačiau buvo 
nesunku nuspėti, kokią padėtį užėmė gražiausioji iš jų! Nepaisant 

švelnių judesių, masažuojant ką tik atvykusiosios kūną, juodaodės 
moters akys išdavė tikruosius jausmus: ji nekentė Marijanos, 
matydama joje pavojingą varžovę ir naują favoritę. 

is Žodis, pasiekęs Marijanos sąmonę, privertė ją nurausti iš 
gėdos ir pykčio. Greitai sugriebusi šilkinį užvalkalą, ji susisupo 
į jį taip stipriai, tarsi mumija, ir iš karto pasijuto geriau. 

Šitaip apsitaisiusi, ji apėjo kambarį, ieškodama išėjimo, kokios 
nors skylės, pro kurią būtų galima išsprūsti į laisvę. Tačiau, 
išskyrus žemas ir niūrias tarsi tikro kalėjimo duris, įtaisytas 
storesnėje nei metro sienoje, buvo tiktai du siauručiai langeliai, 
žvelgę į akliną vidinį kiemą. Be to, iš išorės jie buvo apkalti 
geležinėmis grotomis. 

Iš šios vietos pabėgti buvo neįmanoma. Tiesa, būtų galima 
mėginti prapjauti pinučius ir rizikuoti šokti žemyn, į akmeninį 
šulinį, kuris greičiausiai irgi neturėjo jokio išėjimo. Iš jo sklido 
nemalonus drėgmės ir pelėsių kvapas. 

Tačiau ten turėjo būti koks nors išėjimas, galbūt durys arba 
langai, nes ji matė, kaip po kiemą vėjas gainiojo lapus. Bet 
tai buvo viso labo prielaida, o be to, kaip nuogai pabėgti iš 
būsto, į kurį patenkama tik vandeniu? Plaukti įsisupus į paklodę 
neįmanoma. Marijana negalėjo savęs įsivaizduoti išlipančios iš 
Didžiojo Kanalo vandenų tarsi ką tik gimusi Venera ir tokiu 
"apdaru" ieškančios mieste prieglobsčio. 

Nusiminusi ji grįžo ir sunkia širdimi atsisėdo ant lovos, 
mėgindama nors truputį susikaupti ir sutramdyti savo baimę. O 
tai pasirodė ne taip jau lengva!.. Jos žvilgsnis užkliuvo už jai 
paruošto padėklo. Ji mechaniškai pakėlė vieną iš dangtelių, 
dengusių du indus su valgiais, stovėjusiais ant nėriniuotos 
servetėlės šalia paauksuotos duoninės ir spalvoto stiklo vyno 
grafino. 


Iš po dangtelio išsiveržė viliojantis aromatas. Šiame inde buvo 
kažkoks ragu, toks kvapnus, kad jaunosios moters šnervės nejučia 
suvirpėjo. Pagaliau ji suvokė, jog yra stipriai išalkusi ir, paėmusi 
auksinį šaukštelį, nugramzdino jį į karamelės spalvos padažą. 
Tačiau staiga jos sąmonę perskrodė netikėta baimė ir šaukštelis 
sustingo pakeliui į burną: kas gali garantuoti, kad į šį viliojantį 

egzotišką valgį neįmaišytas koks nors narkotikas, atiduosiantis ją 
į priešo glėbį visiškai bejėgę, tarsi muselę voratinklyje?.. 

Nuogąstavimai pasirodė esą stipresni už alkį. Marijana padėjo 
šaukštelį ir nukėlė kitą dangtelį Ten buvo ryžiai ir toks 
neįprastas padažas, kad belaisvė atsisakė ir jo. 

Ji jau ne kartą su baime buvo pagalvojusi apie tą neišvengiamą 
momentą, kai nuovargis ją nuvarys nuo kojų ir privers atsigulti 
pailsėti. Šito išvengti buvo beveik neįmanoma. 

Sunkiai atsidususi, ji įsikibo dantimis į duonos riekę, atrodžiusią 
jai visiškai nepavojinga, tačiau nepakankama numalšinti alkį. 
Marijana pauostė grafiną, pastūmė jį į šalį ir, vėl atsidususi, 
pakilo nuo lovos. Susipainiojusi kūną apsivijusioje paklodėje, ji 
gurkštelėjo keletą gurkšnių iš sidabrinio ąsočio, kurį juodaodė 
atnešė jos tualetui. 

Vanduo buvo drungnas, gana nemalonaus dumblo skonio, bet 
jis truputį numalšino vis stipriau ją kankinusį troškulį. Nepaisant 
sienų storio, Venecijoje viešpatavęs karštis, nemažėjantis net 
sutemus nakčiai, skverbėsi į vidų ir, atrodė, kas kartą darėsi 
vis labiau nepakenčiamas. Rausvas paklodės šilkas prilipo prie 
Marijanos kūno, ir ji užsigeidė nusimesti jį ir nors minutėlei 
išsitiesti nuoga ant grindų plytelių, kurios truputį vėsino jos 
kojas. Tačiau paklodė buvo vienintelis jos ginklas, paskutinis 
šansas, ir ji bjaurėdamasi grįžo į lovą, kuri kėlė jai lygiai tokį 
pat nerimą, kaip ir padėklas su valgiais. 

Vos tik ji spėjo išsitiesti, įėjo juodoji gražuolė ir plėšrūniškais 
žingsneliais prislinko prie lovos. 

Marijana instinktyviai atsitraukė atgal ir susigūžė tarp 
pagalvėlių. Tačiau moteris, net nesureagavusi į šį judesį, kuris 
galėjo reikšti ir baimę, ir panieką, priėjo prie padėklo ir nukėlė 
abiejų indų dangtelius. Iš po mėlynai dažytų vokų blykstelėjo 
ironiškas žvilgsnis. Po to, paėmusi šaukštą, ji pradėjo valgyti 
taip ramiai, tarsi kambaryje ji būtų vienut vienutėlė. Abu indai 
ir grafinas labai greitai ištuštėjo. Puotą užbaigė pasitenkinimo 
atodūsis, ir Marijanai teko pripažinti, kad tokia taiki demonstracija 
buvo daug labiau žeminanti, negu priekaištų lietus. Buvo 
akivaizdu, jog šiai būtybei malonu parodyti, kad Marijanos 
atsargumas tolygus bailumui. 

Skaudžiai užgauta ir nebematydama priežasties toliau sėdėti 
alkanai, Marijana sausai pareiškė: 

Aš nemėgstu tokių valgių. Atneškite man vaisių! 

Didžiam jos nustebimui, juodaodė klusniai nuleido vokus ir 
tuoj pat pliaukštelėjo rankomis. Netrukus pasirodžiusiai kompa- 
nionei ji pasakė keletą žodžių nesuprantama gerklinės artikuliacijos 
kalba. Marijana pirmą sykį išgirdo9jos balsą. Pasirodė, jog jis 
buvo keisto žemo tembro, beveik be moduliacijų, labai tikęs 
šiai paslaptingai būtybei. Tačiau viena buvo aišku: jei ši moteris 
nekalbėjo itališkai, ji puikiausiai šią kalbą suprato. Nors galėjo 
būti ir taip, kad ji apskritai suprato, ko nori Marijana, nes po 
keleto minučių kambaryje pasirodė užsakyti vaisiai. Galų gale 
bent pasidarė aišku, jog ji ne kurčnebylė. 

Padrąsinta sėkmės, Marijana išsirinko persiką, po to labai 
paprastai paprašė atnešti jai rūbus arba naktinius marškinius. 
Bet šį sykį juodaodė gražuolė papurtė galvą. 

Ne, ryžtingai tarė ji, šeimininkas neleido! 

Šeimininkas? pasipiktino Marijana. Bet šis žmogus čia 
ne šeimininkas! Jis mano tarnas, ir niekas mano vyro namuose 
jam nepriklauso. 

Aš... aš jam priklausau! 

Tai buvo pasakyta išoriškai ramiu balsu, bet už šių paprastų 
žodžių  slypėjo nevaldoma aistra. Marijanos tai nė kiek 
nenustebino. Nuo to momento, kai pamatė juodaodę gražuolę, 
ji pajuto intymius ryšius, siejusius ją su Damianiu. Ji vienu 
metu buvo jo vergė ir mylimoji, ji toleravo jo ydas ir, be 
jokios abejonės, buvo užbūrusi jį savo jausmingu grožiu. Kitaip 
būtų buvę sunku paaiškinti keistojo trio buvimą šiuose 
venecijietiškuose rūmuose. Belaisvė nespėjo užduoti klausimo, 
kuris veržėsi iš jos lūpų. Durys atsivėrė, įleisdamos į vidų patį 
Matėją Damianį, vis dar vilkintį paauksuotu švarku, bet jau 
neįtikėtinai girtą. 

Netvirtais žingsniais jis svirduliavo ant spindinčių plytelių, 
ištiesęs į priekį rankas, tarsi ieškotų atramos. Jis rado ją vienoje 
iš lovos baldakimą laikančių kolonų ir iš visų jėgų į ją įsikibo. 
+» Marijana su pasišlykštėjimu pamatė artėjantį prie jos raudoną 
veidą, kurio dar neseniai buvę gana kilnūs bruožai buvo užlieti 

taukais. Klajojantis krauju pasruvusių akių žvilgsnis priminė vėjuje 
plevenančią žvakės liepsnelę. 

Damianis alsavo sunkiai, lyg po ilgo bėgimo, ir jo slogus, 
aitrus kvapas, pasiekęs jaunąją moterį, kėlė jai šleikštulį. Jis 
suurzgė: 

Na... mano gražuolės? Susipažinote?.. 

Plėšoma pasibjaurėjimo, baimės ir pasipiktinimo, Marijana iš 
paskutiniųjų bandė suprasti, kaip šis žmogus, dar neseniai buvęs 
toks keistas, jaudinantis, bet ir vis dėlto apdovanotas kai kuriomis 
teigiamybėmis, šis demonas, kurį Eleonora nupiešė kaip subtilų 
blogio genijų (argi ji pati nematė, kaip jis naudojosi pačiais 
bjauriausiais burtininkavimo metodais?), galėjo šitaip Žemai pulti: 
pavirsti alkoholio prisigėrusiu taukų maišu. Galbūt niekingąjį 
tarną persekiojo nelaimingojo ir pernelyg patiklaus šeimininko, 
kurį jis užmušė, vizija? Žinoma, jeigu sąžinės priekaištai pasiekia 
tokią širdį... 

Tuo metu jis visu svoriu griuvo ant lovos, drebančiomis 
rankomis įsikibęs į Marijanos kūną dengusią paklodę. 

Nuplėšk nuo jos tai, Istar!.. Karšta!.. Juk aš tau pasakiau, 
kad jai nebūtų palikta jokių rūbų! Tai... tai vergė, O ver... gės 
vaikšto... nuogos tavo prakeiktoje šalyje! Gyvuliai taip pat! O 
ji tik graži kumelė, iš kurios aš noriu gauti kunigaikščių kraujo 
kūdikį, taip man reikalingą... 

Tu girtas! piktai riktelėjo juodaodė. Jeigu tu šitaip 
gersi, niekada neturėsi kunigaikščių kraujo kumeliuko. Nebent 
tai padarytų kitas! Pažiūrėk į save! Griuvai į lovą kaip lavonas! 
Tu nesugebėsi užsiimti meile! 

Jis girtai nusijuokė ir žagtelėjo. 

Nagi, gyviau! Duok man savo bjaurybės, Istar, ir aš tapsiu 
stipresnis... už žirgą! Eik... atnešk man gėrimo, kuris uždega 
kraują, mano mieloji burtininke! Ir nepamiršk duoti jai... jai 
irgi, kad ji pradėtų murkti kaip katė kovo mėnesį! Bet iš 
pradžių padėk jai nusiimti tą skudurą! Vien jos nuogo kūno 
vaizdas grąžins man jėgas! Aš svajojau apie tai... tiek naktų! 

Neklusniomis dėl per didelio apgirtimo rankomis jis glamžė 
paklodę, su maniakišku atkaklumu stengdamasis pasiekti siaubo 
apimtos jaunosios moters kūno grožybes. Sunkiai tramdydama 

šleikštulį, Marijana beviltiškai ieškojo galimybės atstumti girtuoklį, 
kuriam padeda juodasis demonas. Panika sužadino joje neįtikėtiną 
jėgą. Staigiu judesiu ji išplėšė iš storulio rankų slidų audinį, 
nušoko nuo lovos ir nubėgo per kambarį, šiaip taip vyniodamasi 
paklodę aplink krūtinę. Kaip ir neseniai salėje, ji abiem rankom 
sugriebė ant skrynios stovėjusį geležinį kandeliabrą su didžiulėmis 
degančiomis žvakėmis. Deginantys vaško lašai kapsėjo jai ant 
apnuogintų rankų ir pečių, bet baimė ir pyktis teikė jai jėgų. 
Prieblandoje jos „žalios akys žėrėjo tarsi panteros, pasiruošusios 
šuoliui. 

Aš užmušiu pirmą, kuris prie manęs prisiartins! = prakošė 
ji pro sukąstus dantis. 

Istar, su susidomėjimu pažvelgusi į ją, gūžtelėjo pečiais. 

Neeikvok veltui jėgų! Šią naktį jis nepalies tavęs. Mėnulis 
dar ne pilnas, o žvaigždės dar nesudaro reikalingos kombinacijos. 
Tu negalėsi tapti nėščia, o ir jis nieko nesugeba. 

Aš nenoriu, kad jis mane liestų. Nei šiandien, nei kitą 
sykį! 

Tamsus veidas tapo rūstus, nepermaldaujama mina darė jį 
panašų į juodmedžio skulptūrą. 

Tu čia tam, kad pagimdytum kūdikį, pasakė ji griežtai, 

ir tu tai padarysi. Atsimink, ką aš tau sakau: aš priklausau 
jam, ir, kai ateis laikas, padėsiu jam... 

Kaip jūs galite jam priklausyti? pasipiktinusi riktelėjo 
Marijana. Jis juk kelia pasibjaurėjimą: riebus meitelis, 
užmarinuotas alkoholyje. 

Ir iš tikrųjų, Damianis, tarsi pokalbis jo visai neliestų, gulėjo 
ant lovos su savo paauksuotais rūbais, giliai nugrimzdęs į 
apgirtimo rūką ir taip sunkiai alsavo, kad Marijanai vėl įsižiebė 
viltis... Šis žmogus yra alkoholikas, ir, atrodo, visos Istar pastangos 
ištraukti jį iš to liūno yra bevaisės. Galbūt praeis nemažai laiko, 
kol žvaigždės “sudarys reikalingą kombinaciją“, ir Marijana suspės 
rasti būdą, kaip pabėgti iš šitų beprotiškų namų. Blogiausiu 
atveju ji nuoga iššoks į kanalą ir pasirodys Ievos kostiumu 
Venecijos centre vidury baltos dienos. Be abejo, ją suims, bet 
jį bus išsivadavusi nuo „šio košmaro. 

Nuo kandeliabro svorio ėmė drebėti rankos. Ji lėtai pastatė 
ji į vietą. Jėgos apleido ją, bet kuriems galams jos buvo 
reikalingos? O Istar apglėbė Matėją tarsi paprasčiausią maišą 
miltų, persimetė jį per petį ir net nesulinkusi pasuko prie durų. 

Ilsėkis! su panieka sviedė ji Marijanai. Šią naktį gali 
miegoti ramiai. 

O... kitą? 

Pati pamatysi! Neįsivaizduok, kad jis iš tikrųjų šitaip gers, 
aš tuo pasirūpinsiu. Šį vakarą jis pernelyg audringai atšventė 
tavo atvykimą! Juk jis taip ilgai tavęs laukė. Labos nakties! 

Keista juodoji moteris dingo su savo našta, ir Marijana ilgoms 
valandoms liko vienut vienutėlė. Jos išvargintų smegenų neapleido 
košmariški vaizdiniai. 

Ji pastebėjo, kad nepaisant karščio, ji visa dreba, tikriausiai 
nuo susijaudinimo, ir vargu ar jai pavyks užmigti. Vienintelis 
dalykas, kurio ji troško pabėgti, ir kaip galima greičiau. Ką 
tik įvykęs pasišlykštėjimą ir panieką keliantis epizodas nugramzdino 
ją į savotišką sąstingį, iš kurio ją ištraukė gyvuliškas instinktas, 
kai ji sugriebė kandeliabrą. 

Reikėjo nedelsiant išsklaidyti šį pragaištingą rūką, išlaisvinti 
protą nuo paralyžiuojančios baimės, pabandyti visiškai suimti save 
į rankas. Be to, juk ji ne pirmą sykį tapo belaisve, ir iki šiol 
jai kiekvieną kartą pavykdavo pabėgti, netgi labai sunkiomis 
aplinkybėmis. Kodėl gi sėkmė ir jėgos turėtų nusigręžti nuo jos 
šį sykį? Pagrobęs ją Žmogus buvo pusiau išprotėjęs, o jo tarnaitės 

beveik laukinės. Protas ir kantrybė turi išgelbėti ją iš dar 
vienos aklavietės. 


Šios mintys truputį nuramino ją. Kad dar labiau atsigautų, 
Marijana panėrė veidą į vandenį, nurijo keletą gurkšnių ir grįžo 
prie lovos, nusprendusi baigti valgyti vaisius, erzinusius ją savo 
šviežiu aromatu. Po to ji perplėšė į dvi dalis paklodę, į kurią 
buvo gana tvirtai įsisupusi, ir vieną jos pusę prisitvirtino prie 
krūtinės. Beveik apsirengusi, ji įgijo šiek tiek daugiau pasitikėjimo, 
nekreipdama dėmesio į šilkinio rūbelio menkumą. 

Ji vėl ėmė apžiūrinėti kambarį. Keletą minučių pastovėjo 
prie durų, studijuodama sudėtingą užraktų sistemą, ir padarė 

nelinksmą išvadą, jog be rakto ji neatidarys jų netgi su patranka: 
šis niūrus kambarys buvo apsaugotas tarsi nedegama spinta. 

Tuomet belaisvė grįžo prie lango ir ištyrinėjo grotas. Virbai 
buvo stori, tačiau ne itin tankiai supinti, o Marijana buvo 
pakankamai liekna. Jeigu ji sugebės išlaužti nors vieną, galės 
išlįsti į lauką ir paklodėmis nusileisti į vidinį kiemą, kur turėjo 
būti išėjimas. Bet kaip ir kuo prapjauti tą virbą? Cementas, į 
kurį jis buvo įkištas, be jokios abejonės buvo senas ir galbūt 
pasiduotų kokiam nors tvirtam instrumentui. Tereikėjo rasti tokį 
instrumentą... 

Tiesa, ant padėklo gulėjo neblogas įrankis, bet jis buvo iš 
minkšto metalo, visiškai netinkančio šiam darbui. Iš jo nebuvo 
jokios naudos. 

Tačiau Marijana, apsėsta laisvės demono, neprarado nuotaikos. 
Jai reikėjo gabaliuko geležies, ir ji atkakliai tęsė paieškas, 
šniukštinėdama po užkaborius, sienas ir baldus, tikėdamasi aptikti 
reikiamą instrumentą. 

Jos pastangos apsivainikavo apžiūrinėjant skrynią. Spyną puošė 
žavingi, aiškiai  viduramžiški, aštriabriauniai  kalinėtos geležies 
papuošimai. Apčiupinėjusi juos godžiais atsargiais pirštais, ji 
džiaugsmingai šūktelėjo, tuoj pat susivaldydama: vienas iš jų, 
pritvirtintas aprūdijusiomis vinimis, laikėsi silpnai. Galbūt pavyks 
jį iškrapštyti. 

Drebėdama iš susijaudinimo, Marijana paėmė nuo padėklo 
servetėlę, kuria apsivyniojo pirštus, atsisėdo ant grindų prie 
skrynios ir pradėjo klibinti apkaustą, mėgindama ištraukti iš seno 
medžio vinis. Tai pasirodė ne taip lengva, kaip ji įsivaizdavo. 
Vinys buvo ilgos, o medis storas. Sunkų ir varginantį darbą 
komplikavo nepakenčiamas karštis. Tačiau susikaupusi Marijana 
jo nejautė, kaip ir nepaliaujamų uodų, priviliotų šalia stovėjusio 
kandeliabro liepsnos, atakų. 

Kai pagaliau trokštama geležėlė nukrito jai į rankas, naktis 
jau ėjo į pabaigą, ir jaunoji moteris buvo visa suprakaitavusi 
ir be galo išsekusi. Kurį laiką ji apžiūrinėjo kalinėtą geležėlę, 
po to, sunkiai atsistojusi, nūėjo pažiūrėti, kaip įmūrytos grotos. 
Priėjusi prie lango, ji giliai atsiduso. Šiam darbui prireiks keleto 
valandų, ir diena išauš. anksčiau negu ji pasieks tikslą! 

Tarsi duodamas jai protingą patarimą, kaimynystėje laikrodis 
išmušė keturias. Pernelyg vėlu! Sią naktį jai nebėra kas veikti. 
O be to, dabar, po ilgo sėdėjimo susikūprinus, ji jautėsi tokia 
išsunkta, kad vargu ar būtų sugebėjusi nusileisti žemyn virvėmis, 
susuktomis iš šilkinių paklodžių. Išmintis siūlė palūkėti kitos 
nakties, su sąlyga, kad dieną nejįvyks nieko nepataisomo. O iki 
to laiko reikia miegoti, miegoti kaip galima ilgiau. Reikėjo 
atstatyti prarastas jėgas. 

Šitaip nusprendusi, Marijana ramiai padėjo geležėlę į vietą 
ir sukišo vinis. Po to, sukalbėjusi kupiną vilties maldą, nėrė į 
lovą, užsiklojo antklodėmis rytas plūstelėjo į kambarį gaivia 
vėsa ir kietai užmigo. 

Ji miegojo ilgai ir pabudo nuo prisilietimo prie jos peties. 
Pravėrusi akis, ji išvydo Istar, plačia balta juodais dryžiais tunika 
ir didžiuliais auksiniais žiedais ausyse. Ji sėdėjo ant lovos krašto 
ir įdėmiai į ją Žiūrėjo. 

Saulė leidžiasi, pasakė ji paprastai, bet aš leidau tau 
pamiegoti, nes tu pavargai! Be to, tau vis tiek nėra kas veikti. 
O dabar atėjo tualeto metas. 

Ir tikrai, dvi kitos moterys jau laukė vidury kambario su 
visais reikmenimis, naudotais vakar vakare. 

Marijana giliau įsirausė į antklodes ir sviedė į Istar priešišką 
žvilgsnį. 

Aš neturiu jokio noro keltis“ Dabar aš noriu valgyti! 
Tualetas gali palaukti. 

Tai ne mano kaprizas! Valgyti gausi paskui. Bet jei tu 
per daug silpna, mano seserys tau gali padėti. 

Aksominiame jos balse slypėjo grasinimas. Prisiminusi, kaip 
lengvai ji užsimetė ant peties sunkųjį Matėją, Marijana suprato, 
jog priešintis beprasmiška. Nenorėdama veltui eikvoti jėgų, kurių, 
be abejo, netrukus prireiks, ji atsikėlė ir, netardama nė žodžio, 
atsidavė neįprastų tarnaičių globai. 

Vakarykštis švaros ritualas šį kartą buvo atliktas dar 
rūpestingiau. Vietoj aliejaus visą jos kūną įtrynė kvepalais, kurių 
sunkus aromatas netrukus tapo tiesiog nepakenčiamas. 


61 


Nustokite mane kvėpinti tais kvepalais, užprotestavo ji, 
išvydusi, kaip viena iš moterų įsipylė į delną solidžią porciją. 

Man jie nepatinka. 

- Ar tau kas nors patinka ar nepatinka, neturi jokios reikšmės, 

ramiai atsakė Istar( Tai meilės kvepalai. Nė vienas vyras, 
netgi mirštantis, negalės likti abejingas tai, kuri jais išsikvėpinusi. 

Marijanos širdis akimirkai nustojo plakusi. Viskas aišku: jau 
šį vakarą ji bus atiduota į Damianio rankas. Vadinasi, taip nori 
žvaigždės. Staiga apimta siaubo, sumišusio su pykčiu ir nusivylimu, 
ji beviltiškai pamėgino išvengti nepakenčiamos ruošos, kėlusios 
jai šleikštulį. Tačiau šešios geležinės rankos tučtuojau sugriebė 
ją ir sutramdė. 

Gulėk ramiai! griežtai įsakė Istar. Tu elgiesi kaip 
vaikas arba beprotė! Nėra jokios prasmės kovoti su 
neišvengiamybe! 

Galbūt tai ir buvo tiesa, bet Marijana negalėjo sutikti su 
tuo, kad ją, išpraustą ir iškvėpintą kaip odaliską prieš pirmąją 
jos naktį su sultonu, atiduotų į rankas niekingam storuliui, kuris 
jos troško. Moters akyse susitvenkė bejėgio pykčio ašaros. 
Pagaliau tualetas buvo baigtas ir šį sykį ją apvilko plačia juodo 
muslino tunika, visiškai perregima, išsiuvinėta auksinėmis keistomis 
geometrinėmis figūromis. Jos plaukai buvo supinti į daugybę 
plonų kasyčių, primenančių juodas gyvates, o ant rankos Istar 
užmovė sidabrinę apyrankę su brangakmeniais. Po to ji padažė 
Marijanos akis. Jaunoji moteris, laikinai prisipažinusi nugalėta, 
leido tai padaryti. 

Užbaigusi darbą, Istar atsitraukė keletą žingsnių atgal, 
norėdama įvertinti savo kūrinį. 

Tu nuostabi! šaltai konstatavo ji. = Karalienė Kleopatra 
ir netgi dievų motina Izidė neatrodė geriau už tave! Šeimininkas 
bus patenkintas! Dabar eik, pavalgyk... 


Kleopatra? Izidė?.. Marijana papurtė galvą, tarsi norėdama 
nuvyti šalin blogą sapną. Kuo čia dėtas Senovės Egiptas? Juk 
ji dabar XIX amžiuje, mieste, kuriame gyvena normalūs žmonės, 
saugomi jos šalies kareivių! Pagaliau, didesnę dalį Europos valdo 
Napoleonas! Kaip senovės dievai išdrįso čia pasirodyti? 


62 


Ji pajuto, kaip beprotybės vėjelis pūstelėjo jai į galvą. 
Norėdama grįžti į realų pasaulį, ji nusprendė truputį užvalgyti. 
Paragavusi paruošto maisto, ji išgėrė keletą gurkšnių vyno, bet 
viskas atrodė neskanu, o vynas neturėjo jokio aromato. Lygiai 
taip pat būna sapne, kai geri ir valgai nejausdamas skonio... 

Tai įvyko, kai ji abejingai kramtė persiką. Staiga kambarys 
ėmė lėtai suktis aplink ją, po to ji pradėjo linguoti, 0 visi 
daiktai nuplaukė kažkur į begalybę, tarsi Marijaną kas trauktų 
į gilų tunelį Garsai, lygiai kaip ir pojūčiai, pamažu kažkur 
dingo...  Marijaną, prieš pagriebiant ją netikėtai pliūptelėjusiai 
melsvai liepsnai, lyg žaibas pervėrė mintis: šį kartą į valgį buvo 
įmaišyta narkotikų! 

Tačiau ji nepatyrė nei pykčio, nei baimės. Jos kūnas nugrimzdo 
į nesvarumo būklę, sutraukydamas visus saitus su Žeme, tarp 
jų ir jos sugebėjimą kentėti, justi baimę ir netgi pasibjaurėjimą. 
Ji stebuklingai lengvai pleveno pasakiškame pasaulyje, išpuoštame 
kylančios aušros žiedais. Sienos prasiskyrė, kalėjimas griuvo. 
Priešais Marijaną atsivėrė milžiniškas pasaulis, aižomas žaibų, 
skrodžiamas milijono vaivorykščių tarsi Venecijos stiklas. Jis 
pulsavo galinga banga, į kurią įpuolė Marijana. Atrodė, tarsi ji 
staiga būtų atsidūrusi ant aukšto laivo borto... galbūt net to 
paties, apie kurio atplaukimą ji svajojo ir kurio laivūgaly spindėjo 
žaliosios sirenos akys? Ji plaukė į keistą krantą, kuriame 
fantastiškai žėrėjo namai tarsi jie būtų metaliniai, augo mėlyni 
augalai, 0 jūra spindėjo purpuru. Laivas plakančiomis burėmis 
sliuogė į priekį ryškiu rytietiško rašto kilimu, o jūros oras buvo 
prisodrintas nuostabių aromatų. Kvėpdama juos, Marijana patyrė 
keistą gyvulišką pasitenkinimą, prasiskverbusį iki pačių intymiausių 
jos kūno vietų... 

Tai buvo nuostabus pojūtis: džiaugsmas užliejo ją iki pat 
kojų pirštų galiukų, tarsi po meilės glamonių, kai jau pasiekta 
malonumo viršūnė ir kūnas neryžtingai virpa ant būties ir 
nebūties ribos. Ir šį sykį vyko kažkas panašaus. Staiga viskas 
pasikeitė, aplinkui įsivyravo tamsa... Pasakišką peizažą prarijo 
neperregima naktis, ir saldi kvepianti šiluma užleido vietą drėgnam 
gaivumui, tačiau laimės pojūtis vis dar neapleido Marijanos. 

Tamsa, kurioje ji dabar atsidūrė, buvo jai maloni ir pažįstama, 
tokia pat kaip kalėjime, nepakenčiamame ir stebuklingame, 
kuriame ji vienintelį sykį gyvenime atsidavė Jasonui. Privertusi 
laiką tekėti atgal, Marijana po savo nuoga nugara vėl pajuto 
šiurkščias lentas, tapusias jiems vestuviniu guoliu, kurio grubumą 
kompensavo jos mylimojo švelnumas. 

Tos glamonės... Marijana jas dar jautė. Jos pleveno virš jos, 
ausdamos deginantį tinklą, po kuriuo jos kūnas tai suliepsnodavo, 
tai sutirpdavo, tai atsiverdavo tarsi žiedelis oranžerijos šilumoje. 
Ir Marijana stipriai sumerkė akis, stengdamasi net nekvėpuoti, 
kad tik ilgiau išliktų stebuklinga būsena, kuri, beje, tebuvo 
preliudija į artėjantį didžiausią pasitenkinimą... Ji pajuto, kaip 
jos gerklė gniaužiasi nuo aistringų atodūsių ir dejonių, 0 sapnas 
tuo metu pasikeitė. 

Tolumoje pasigirdo ir ėmė artėti būgnų garsai, jie buvo 
beviltiškai reti ir niūrūs tarsi laidotuvių varpai, tačiau ritmas 
pamažu greitėjo. Tai priminė dūžius milžiniškos širdies, kuri 
artėdama jaudinosi ir plakė vis stipriau ir greičiau. 

Marijana pabandė įsivaizduoti, jog ji girdi Jasono širdies 
plakimą, tačiau juo jis darėsi aiškesnis, juo greičiau nyko meilės 
tamsa, užleisdama vietą rausvai šviesai. Ir staiga moteris iš 
nuostabaus meilės sapno aukštumų buvo nublokšta į tokį košmaro 
centrą, kad jai pasivaideno, jog ji eina iš proto... 

Ji pamatė save iš šalies gulinčią nuogą virš kažkokios 
perregimos juodumos. Ji gulėjo ant pakankamai žemo akmeninio 
stalo, savotiško altoriaus, už kurio į viršų kilo bronzinė gyvatė 
su auksine karūna. 

Vieta atrodė grėsminga kažkoks rūsys be langų, žemais, 
drėgmės  prisigėrusiais skliautais, suskilinėjusiomis lipniomis 
sienomis, kurias apšvietė gigantiškos juodo vaško žvakės, 
skleidusios žalsvą šviesą ir aitrų dūmą. Altoriaus papėdėje sėdėjo 
dvi juodaodės moterys tamsiais rūbais ir mušė tarp kelių 
suspaustus apvalius būgnus. Judėjo tik jų riešai. Visa kita buvo 
absoliučiai nejudru, netgi lūpos, iš kurių sklido savotiškas 
muzikalus dūzgimas, keistas rečitatyvas be žodžių. Pagal šį įstabų 
akompaniamentą šoko Istar. 

Išskyrus klubus juosusią plonytę auksinę gyvatėlę, niekas 
nedengė jos nuogumo, ir žvakių liepsnos melsvai atsispindėjo 
ant jos blizgančios odos. Užmerktomis akimis, atmetusi atgal 
galvą, iškeltomis į viršų rankomis, pabrėždama sunkių aštriais 
speneliais krūtų apvalumą, ji sukosi vienoje vietoje aplink save 
lyg vilkelis, nuolat didindama greitį... 

Ir staiga klajojanti Marijanos dvasia, plevenusi visiškai bejausmė 
ir izoliuota virš šios keistos scenos, grįžo į apleistą išsikėtojusį 
kūną. Kartu su ja grįžo baimė ir nerimas, bet kai Marijana 
norėjo atsikelti ir bėgti kur akys veda, ji pajuto, jog negali 
pajudinti nė mažiausio pirštelio. Jos galūnės ir galva, jokiais 
saitais nepririšti prie akmeninio stalo, atsisakė jai paklusti, tarsi 
ją būtų ištikusi katalepsija... 

Tai buvo toks siaubą keliantis pojūtis, kad ji norėjo surikti, 
tačiau iš jos gerklės neišsiveržė nė vienas garsas. Tiesiai priešais 
ją pašėlusiu greičiu sukosi Istar. Ant jos juodos odos blizgėjo 
šviesūs prakaito lašeliai ir nuo jos įkaitusio kūno sklido gyvuliškas, 
beveik nepakenčiamas kvapas. 

Tačiau Marijana net negalėjo nusukti veido. Tada ji pamatė, 
kaip iš tamsaus rūsio kampo išniro Matėjas Damianis, ir pagalvojo, 
jog geriausia dabar būtų numirti. Jis lėtai artėjo plačiai atvertomis 
sustingusiomis akimis, laikydamas rankose sidabrinę taurę, kurioje 
kažkas kunkuliavo. Jis vilkėjo ilgą juodą apsiaustą, priminusį 
Marijanai tai, ką ji matė tą siaubingą naktį kunigaikščio viloje, 
kai ji išgelbėjo Agatą nuo jo šėtoniškų užmačių. Ant šio rūbo 
spindėjo susipynusios sidabrinės ir žalio šilko gyvatės, O pro 
gilią iškirptę priekyje buvo matyti riebi krūtinė. Ji buvo plaukuota, 
pilka ir kone moteriškai pilna... 

Jam pasirodžius, Istar akimirksniu nutraukė savo pašėlusį šokį. 
Dusdama ji griuvo ant grindų ir įsisiurbė lūpomis į nuogą 
Matėjo koją. Tačiau jis, tarsi nieko nepastebėjęs, ėjo į priekį, 
atstumdamas moterį juodo sandalo nosimi. 

Jis priėjo prie Marijanos, ištiesė ranką ir, sugriebęs už tunikos 
krašto, suplėšė ją vienu ypu. Po to, pakėlęs nuo grindų nedidelį 
padėklą, padėjo jį jai ant pilvo, o ant viršaus pastatė sidabrinę 
taurę. Tai padaręs jis puolė ant kelių ir ėmė murmėti keistą 
litaniją jaunajai moteriai nesuprantama kalba. 

Apimta gilaus paralyžiuojančio sąstingio, Marijana su siaubu 
suprato, jog jis ruošiasi atlikti su ja šėtoniškas apeigas, kurias 
ji matė mažytės šventyklos griuvėsiuose, tik šį sykį jųodosios 
magijos centre buvo ji pati. Dabar jos kūnas... jos pačios kūnas 
virto siaubingo atnašavimo altoriumi... 

Atsiklaupusi ant kelių šalia Matėjo ir kažką murmėdama, 
Istar atliko ta:naitės vaidmenį šiose šėtoniškose apeigose. 

Kai jos šeimininkas sugriebė taurę ir išlenkė ją iki paskutinio 
lašo, ji išleido laukinį riksmą, virtus; užkeikimu. Be jokios 
abejonės, ji maldavo kažkokio tamsaus ir baisaus dievo malonės. 
Galbūt šis dievas buvo gyvatė su auksine karūna ir grėsmingai 
gyvomis akimis. 

Matėjas suvirpėjo. Atrodė, kad jį apėmė kažkoks šventas 
įsiūtis. Išsiplėtę vyzdžiai pašėlusiai sukiojosi, ant lūpų pasirodė 
putos. Iš krūtinės sklido žemas gaudimas, tarsi vulkane prieš 
išsiveržimą... Tada Istar ištiesė jam juodą gaidį, ir jis vienu 
didžiulio peilio smūgiu nukirto tam galvą... Ištryškęs kraujas 
sruvo bejėgės moters kūnu... 

Šiuo momentu. Marijanos siaubas pasiekė tokį laipsnį, kad 
leido jai įveikti paralyžiuojantį narkotikų poveikį. Įsitempusi jos 
gerklė išspaudė nežmonišką riksmą. Atrodė, tarsi jos balso stygos 
būtų pačios prisikėlusios iš ano pasaulio, tačiau ši akcija atėmė 
iš jos galimybę gintis: vos tik jos riksmas nuaidėjo po skliautais, 
Marijana neteko sąmonės. 

Ji nematė, kaip Matėjas pačiam beprotybės įkarštyje nusimetė 
rūbus ir ištiestomis rankomis pasilenkė virš jos. Ji nejuto, kaip 
jis visu savo svoriu užgriuvo ant jos raudono nuo kraujo pilvo 
ir užvaldė ją su beprotišku įsiūčiu. Ji iškeliavo į pasaulį, kuriame 
nebuvo nei spalvų, nei garsų, kuriame niekas negalėjo jos 
įskaudinti. 


Kiek laiko ji buvo netekusi sąmonės? Šito neįmanoma nustatyti, 
bet kai ji grįžo į realų pasaulį, pasijuto gulinti didžiulėje lovoje 
su kolonomis ir suvokė, jog mirtinai serga... 

Galbūt, norėdami palaužti jos pasipriešinimą, jie davė jai 
pernelyg didelę dozę narkotikų, arba galbūt buvo kalti užtvindę 
Veneciją zyziantys uodai, kurie užkrėtė ją karštlige. Ją kankino 

deginantis troškulys, o smilkiniuose tvinksėjo nejtikėtinas skausmas. 
Ji jautėsi taip blogai, kad temo sąmonė. Vienintelis aiškus jos 
plotelis susitelkė prie vienos vienintelės minties, įkyrios ir 
atkaklios: tuojau pat bėgti! Bėgti kuo toliau, išsikrapštyti iš tos 
demonų karalystės! 

Ir iš tikrųjų, jos protas pakankamai prašviesėjo, kad suvoktų, 
jog ilgas miegas, taip tragiškai įsikišęs į šėtoniškas apeigas, 
neapsaugojo jos nuo skaudžios tikrovės: Damianis, padedamas 
juodosios burtininkės, užvaldė ją, nesutikdamas nė menkiausio 
pasipriešinimo. 

Tai buvo pasišlykštėjimą kelianti ir žudanti mintis, nes 
Marijanai pasidarė aišku, kad jei ji nenori mirti nuo alkio ir 
troškulio, tai nuo pažeminimo, kurį ji patyrė iš Damianio, ji 
niekaip negali išsivaduoti. Niekas negali sutrukdyti jos budeliams 
naudoti paslaptingąjį narkotiką, kuris atidavė ją visiškai bejėgę 
į gyvuliškas geidulingo valdytojo rankas... 

ios ir panašios mintys sustiprino karštligę, ir Marijanai dar 
niekuomet taip nesinorėjo gerti!.. Susidarė įspūdis, kad liežuvis, 
tapęs dvigubai storesnis, užpildo visą burną ir remiasi į gomurį. 

Neįtikėtinų pastangų dėka jai pavyko pasikelti ant pagalvių, 
mėginant įveikti atstumą, skyrusį ją nuo ąsočio su vandeniu. 
Judėjimas sustiprino dilgčiojantį skausmą galvoje ir ji sudejavo. 
Ir tada juoda ranka prinešė prie jos lūpų puodelį. 

Gerk! ramiai nuskambėjo Istar balsas: Tu karščiuoji!.. 

Tai buvo tiesa, bet juodosios burtininkės pasirodymas privertė 
ją 1$ siaubo sudrebėti. Ji ranka nustūmė puodelį. Istar nė 
nekrustelėjo. 

Gerk,  neatlyžo ji, tai paprastas nuoviras. Jis numalšins 
tavo karštligę. 

Pakišusi ranką po pagalve, kad pakeltų jaunąją moterį, ji 
vėl prinešė indą prie išdžiūvusių lūpų, kurios instinktyviai įsiurbė 
skystį. Marijana nebeturėjo jėgų priešintis, be to, gėrimas maloniai 
kvepėjo miško augalais, šviežia mėta ir šermukšniu. Šiame 
pažįstamame kvape nebuvo nieko įtartino, ir Marijana galų gale 
išgėrė viską iki paskutinio lašo. Po to Istar paleido ją. 

Pamiegok dar, įsakė ji, bet dabar ramiai. Kai pabusi, 
jausiesi daug geriau. 

Aš nenoriu miegoti! Aš visai nemiegosiuų, = užprotestavo 
Marijana, vėl apimta siaubo šis miegas gali baigtis lygiai taip 
pat blogai, kaip ir... 

Kodėl gi? Miegas geriausi vaistai. O be to, tu pernelyg 
pavargusi, kad galėtum jam priešintis... 

O... jis? Šitas... šitas niekšas? 

Šeimininkas irgi miega. Jis laimingas, nes užvaldė tave 
palankiu metu ir tikisi, kad dievai priėmė jo auką ir padovanos 
tau puikų kūdikį! 

Marijana, išgirdusi taip ramiai kalbant apie pasišlykštėjimą 
keliančią sceną, kurioje ji atliko svarbiausią vaidmenį, ėmė 
žiaugčioti nuo sukilusio šleikštulio ir dusdama, apsipylusi prakaitu 
griuvo ant pagalvių. Staiga ji aiškiai suvokė, kokia gėdos žyme 
pažymėtas jos kūnas, ir pasibaisėjo. Dangus lėmė taip, jog pačiu 
blogiausiu momentu ji neteko sąmonės, tačiau gėda ir 
pažeminimas nuo to nesumažėjo, lygiai kaip ir pasibjaurėjimas 
savo išniekintu kūnu. 

Kaip po viso šito ji išdrįs pažvelgti į akis Jasonui, jei Dievas 
kada nors leis jį susitikti? Amerikietis korsaras turėjo stiprų ir 
valingą charakterį, tačiau pakankamai praktišką ir blaivų protą, 
visiškai nelinkusį į prietarus. Ar patikės jis pražūtingų sąmokslu, 
kurio auka tapo Marijana? Jis buvo pavydus, ir jo pavydui 
nebuvo ribų. Beje, jis ne be vargo sutiko, jog Marijana 
Napoleono meilužė, bet jis niekuomet nesutiks su tuo, kad ją 
pavergė kažkoks Damianis. Galbūt jis užmuš ją... arba paliks 
visam laikui. 

Skausmo plėšomoje Marijanos galvoje blaškėsi niūrios mintys, 
gimdydamos sielvartą ir neviltį. Nervai neišlaikė, ir ji prapliupo 
konvulsyvia rauda, kurios tylėdama klausėsi tamsiaodė moteris 
surauktais antakiais. Jos gydomųjų žolių nuoviras nieko nepadėjo 
ir galų gale, gūžtelėjusi pečiais, ji ant pirštų galų išėjo iš 
kambario, tikėdamasi, jog belaisvė išsiverks ir pagaliau užmigs. 

Taip ir įvyko. Kai Marijana pasiekė aukščiausią nervinio 
išsekimo laipsnį, ji nustojo priešintis palaimingam  mikstūros 
poveikiui ir užsnūdo, įsiraususi veidu į ašarų sudrėkintą rausvą 
šilką. Paskutinė slegianti mintis buvo ta, jog ji nusižudys, jei 
Jasonas ją atstums... 

Išgėrus dar trejetą puodelių, kuriuos reguliariai atnešdavo 
Istar, paryčiui karštis atlėgo. Marijana buvo dar labai silpna, 
tačiau sąmonė galutinai nusigiedrijo tragiškos realybės akivaizdoje. 

Neviltis, ypač stipriai apėmusi ją karštligės metu, atslūgo lyg 
milžiniška banga, ir Marijana liko viena su šventu kovos troškimu, 
kurį visuomet savyje nešiojosi. Kuo grėsmingesnis ir klastingesnis 
priešas, tuo stipriau jos širdyje suliepsnoja noras nugalėti, nugalėti 
bet kuria kaina! 

Nusprendusi iš pradžių išbandyti savo jėgas, Marijana norėjo 
atsikelti ir ramiai apžiūrėti kambarį. Ten, ant senoviškos skrynios, 
geležinis apkaustėlis, kurį jai buvo pavykę ištraukti, žėrėjo, rodos, 
nauja šviesa ir traukė ją tarsi magnetas. Bet kai ji atsisėdo 
lovoje, pastebėjo, jog turi slaugę: viena iš juodaodžių moterų 
įsitaisė šalia jos lovos, ant meškos kailio pasiklojusi savo mėlyną 
tuniką. Ji sėdėjo nejudėdama, apsikabinusi rankomis pritrauktus 
prie smakro kelius, primindama keistą susimąsčiusį paukštį. 

Išgirdusi triukšmą, ji pažvelgė į jaunosios moters pusę ir, 
pamačiusi, jog toji pabudo, pliaukštelėjo delnais. Jos draugė, 
panaši į ją lyg šešėlis, įėjo su indu, pastatė jį ant lovos ir 
tokia pačia poza atsisėdo vietoj savo sesers, kuri nusilenkusi 
dingo. Ištisas valandas ši moteris sėdėjo nė nekrustelėdama, 
neišleisdama nė garso ir, atrodo, nė negirdėdama, kas jai sakoma. 

Tu daugiau niekada neturi likti viena, pasakė vėliau 
Istar, kai Marijana pasiskundė sargybiniu prie savo lovos. Mes 
nenorime, kad tu nuo mūsų pabėgtum. 

Pabėgčiau? Iš čia? sušuko jaunoji moteris iš pasipiktinimo 
ir nusivylimo dėl tokio atsargumo. Kaip aš tai galėčiau 
padaryti? Sienos storos, ant lango grotos... ir aš visiškai nuoga! 

Yra būdų palikti kalėjimą, netgi kai kūnas lieka nelaisvėje! 

Tuomet Marijana suvokė giliąją šitokio atsargumo prasmę: 
Damianis bijojo, kad iš nevilties ir pažeminimo ji gali nusižudyti. 

Aš nepakelsiu prieš save rankos, pareiškė ji. Esu 
krikščionė, o krikščionys savavališką mirtį laiko didele nuodėme, 
sunkiu nusižengimu Dievo valiai. 

Gali būti! Bet tu man atrodai viena iš tų, kurios nebijo 
net paties Dievo. Ir mes nenorime nieko palikti atsitiktinumui: 
dabar tu pernelyg brangį!.. 

Marijana sąmoningai neatkreipė dėmesio į jos žodžius. 
Kiekvienam vaisiui savas metas! Šiuo momentu ji tai puikiai 
jautė atsikratyti prižiūrėtoja nebuvo jokių šansų. Tačiau jai 
vis dėlto teko padėti nemažai pastangų, kad neparodytų savo 
nusivylimo, nes šita priežiūra labai komplikavo jos padėtį. Kaip 
galima galvoti apie pabėgimą, stebint budriai juodojo cerberio 
akiai? Nebent jį iš pradžių apsvaiginti arba tiesiog užmušti?.. 

Ši mintis patiko Marijanai. Neseniai pasiskelbusi esanti uoli 
krikščionė, ji dabar šaltakraujiškai mąstė apie galimybę užmušti 
savo saugotoją, kad galėtų pabėgti... žinoma, jei bus pakankamai 
stipri ir mikli, kad užpultų iš pasalų šitą sutvėrimą, panašų į 
laukinę katę, kuri niekad nepraranda budrumo... 

Taip praėjo diena, varginanti ir nuobodi. Vienintelis užsiėmimas 
buvo visų įmanomų prižiūrėtojos pašalinimo būdų kūrimas. Kai 
atėjo naktis, Marijana suprato, kad vargu ar jai pavyks įgyvendinti 
nors vieną iš jų, nes po vakarienės į kambarį su žvake rankoje 
įėjo Matėjas. Matėjas nebebuvo panašus į tą, kokį Marijana 
matė iki šiol, tad sukilusi joje neapykanta truputį atslūgo. 

Jame nebuvo likę nieko iš praeitos nakties bepročio burtininko, 
nebesimatė jokių girtumo žymių. Nusiskutęs, nusikirpęs, išsitepęs 
pomada, spindinčiais laku nagais, sniego baltumo marškiniais po 
tamsiai mėlynu šilkiniu chalatu, jis skleidė aplinkui save stiprų 
odekolono kvapą, netikėtai priminusį Marijanai Napoleoną. Tas 
irgi turėjo įprotį tikrąja to žodžio prasme apsipilti odekolonu, 
kai... 

Ji nebedrįso tęsti savo minčių, išsigandusi tokio palyginimo... 
Matėjas atrodė tarsi kaimo jaunikis vestuvių vakarą. Vienintelis 
skirtumas buvo drovumas, kurio Damianis neturėjo nė per nago 
juodymą. Jis palaimingai šypsojosi ir atrodė be galo savimi 
sužavėtas. 

Marijana sekė jį surauktais antakiais. Po to, pamačiusi, kad 
jis pastatė žvakidę lovūgalyje, pasipiktinusi pareiškė: 

Pasiimkite savo žvakę ir nešdinkitės! Kaip jūs išdrįsote pas 
mane ateiti? Ir ką jūs ruošiatės dabar daryti? 

Tiesą sakant... praleisti naktį šalia jūsų! Argi jūs... tam 
tikra prasme... nuo šio] ne mano žmona, mieloji Marijana? 

- Jūsų... 

Žodis užstrigo jaunosios moters gerklėje, tačiau tai tik akimirkai 
sulaikė ją ištikusį laukinio pykčio priepuolį. Ant valdytojo, 
išpūtusio iš siaubo akis, pasipylė tikra kruša keiksmažodžių 
įvairiomis kalbomis, išmoktų iš arklininko Dobso ir Siurkufo 
jūreivių. 

Lauk! tęsė Marijana. Nešdinkitės iš čia, žudike, bandite, 
paleistuvi! Jūs niekingas liokajus, gimęs iš kiaulės ir ožio, ir 
naudojatės liokajiškais ginklais: spąstais ir durklo smūgiais į 
nugarą! Nes juk būtent taip jūs užmušėte savo šeimininką? 
Kaip bailys, iš užpakalio? O gal jūs perpjovėt jam gerklę 
skutimo metu? O gal nunuodijot narkotiku, panašiu į tą, kurį 
jūs išdrįsote pakišti man, kad atsidurčiau jūsų valdžioje? Bet 
ką jūs sau manote? Kad jūsų juodoji magija padarė mane 
panašią į jus? Kad aš pajutau malonumą iš to pasityčiojimo, 
kuriam jūs mane pasmerkėt? Kad, susiviliojusi jūsų grožybėmis, 
aš nuo šiol sutiksiu dalintis su jumis savo naktimis? Bet gi jūs 
tik pažvelkite į save... ir į mane! Aš ne piemenaitė, kurią 
galima parsiversti ant šieno kupetos, Matėjau Damiani, aš... 

Žinau, žinau! sušuko Matėjas, netekęs kantrybės. Jūs 
jau sakėte: kunigaikštienė Sant'Ana! Bet norite jūs to ar nenorite, 
aš irgi Sant'Ana, ir mano kraujas... 

Tai dar reikia patikrinti, nes aš tuo visiškai netikiu. Labai 
paprasta pasiskelbti kilmingu sinjoru, kai nėra kas tai patvirtina. 
Pats jūsų gyvenimo ir elgesio būdas prieštarauja jūsų teiginiui. 
Aš žinau, kad Sant'Anos vykdė negailestingą ir žiaurų teisingumą, 
kad žudydavo priešininką, žiūrėdami jam į akis, tačiau jie 
niekuomet nesinaudojo burtininkės iš Afrikos pagalba, kad 
įgyvendintų niekingą sumanymą prieš moterį... 

Su tokia moterim kaip jūs visos priemonės geros! O be 
to, jūsų vedybos tikras akių dūmimas. Kur kūdikis, kurį jūs 
įsipareigojote padovanoti savo vyrui, kur toji priežastis, vardan 
kurios jus vedė, jus, imperatoriaus kekšę? 

Niekingas liokajus! Ateis diena, kai aš, prieš pakardama 
jus, plaksiu bizūnu tol, kol nepaprašysite pasigailėjimo, kol akių 

neužtemdys atgailos ašaros! Jūs, jūs, išdrįsęs pakelti ranką prieš 
savo šeimininką... ir prieš mane! 

Kambaryje sūkuriavo dviejų nesutaikomų priešų neapykantos 
pilni šūksniai. Jie stovėjo veidas į veidą, apimti vienodo įsiūčio. 

Mirtinai išblyškusi Marijana su žaibus svaidančiomis žaliomis 
akimis stengėsi savo panieka sunaikinti apopleksišką, krauju 
pasruvusiomis akimis ir įsiūčio iškreiptu violetiniu veidu Damianį. 
Jame buvo aiškiai įskaitomas noras užmušti, tačiau Marijana 
nepajėgė bent kiek sumažinti savo pyktį. Ji davė visišką valią 
savo neapykantai, įsiūčiui ir pasibjaurėjimui, netgi nemėgindama 
analizuoti keisto jausmo, kuris skatino ją atkeršyti už nepažįstamą 
vyrą, dar neseniai kėlusį jai tokią baimę. Pagaliau Matėjas, 
praradęs savitvardą, puolė ant Marijanos, norėdamas ją uždusinti... 
Jo rankos jau tiesėsi prie jos kaklo, tačiau tuo momentu į jų 
tarpą puolė Istar. 

Tu išėjai iš proto? pasipiktino ji. = Juk tu šeimininkas, 
ir ką bekalbėtų, ji priklauso tau! Kam ją žudyti? Tu užmiršai, 
ką ji tau reiškia? 

Jos žodžiai paveikė Damianį kaip šaltas dušas. Jis keletą 
kartų giliai įkvėpė, kad nusiramintų, po to staiga labai švelniai 
atstūmė juodaodę moterį ir vėl grįžo prie Marijanos. 

Ji teisi, prašvokštė jis. Liokajus ar ne, bet jūs tikriausiai 
pastojote nuo to liokajaus, ponia, ir kai kūdikis bus čia... 

Jo dar nėra čia, ir jūs visiškai nesate tikras, ar jūsų 
piktadarybė subrandins vaisių. Net jei iš tikrųjų aš pagimdysiu 
nuo jūsų kūdikį, jums teks mane užmušti, kad priverstumėt 
tylėti, nes niekas niekuomet man nesutrukdys išduoti jūsų 
1mperatoriškajam teismui. 

Gerai, aš užmušiu jus, ponia! Kai jūs įvykdysite savo 
užduotį, man bus vis tiek. Ir laukiant... jis nutilo. 

Ir laukiant... ko? 

Matėjas, nieko nesakydamas, nusiėmė chalatą, padėjo jį ant 
kėdės ir grįžo prie lovos su aiškiu ketinimu joje įsitaisyti. Bet 
jam dar nespėjus prisiliesti antklodės, Marijana pašoko ir susigūžė 
kampe, pasislėpdama po užuolaida. 

Jei jūs, Matėjau Damiani, išdrįsite atsigulti į šią lovą, liksite 
joje vienas, nes jokia jėga pasaulyje neprivers manęs dalytis 
guoliu su tokiu niekšu kaip jūs!.. 

Ramiai, tarsi nieko nebūtų girdėjęs, Matėjas atsigulė, kumščio 
smūgiu supureno pagalvę ir su demonstratyviu pasitenkinimu 
padėjo ant jos galvą. 

Patinka jums ar ne, ponia, mūsų lova bus bendra tol, kol 
aš to norėsiu. Ką tik jūs labai taikliai pasakėte. Darydamas 
pačius tiksliausius apskaičiavimus, gali įvelti klaidą, ir pasirodys, 
kad jūs dar ne nėščia. Taip kad mums teks pasistengti, kad 
ši tikimybė netaptų tikrove. Eikšekit! 

Niekuomet! 

Marijana norėjo nušokti nuo lovos, kad išvengtų kontakto 
su artėjančia ranka. Bet ji atsitrenkė į Istar, kuri užstojo jai 
kelią. Aukštoji negrė pasirodė tiesiog milžiniška, kai pasilenkė 
virš jos. Tarsi šalia būtų išdygusi piktoji rytietiškų pasakų dvasia, 
ketinanti sviesti ją į demono rankas! Be didesnių pastangų, tarsi 
nė nepastebėjusi mėginimo priešintis, Istar sugriebė šaukiančią 
ir besimuistančią  Marijaną į glėbį ir metė į lovą, kur ją 
akimirksniu surakino gašlios Damianio rankos. Negrė sumurmėjo 
keletą žodžių savo gimtąja kalba: tai buvo klausimas, į kurį 
valdytojas atsakė itališkai: 

Ne, hašišo nereikia! Jai buvo nuo jo bloga, gali nukentėti 
kūdikis, be to, mes turime kitokių priemonių. Pašauk savo 
seseris, jūs ją tiesiog palaikysite. 

Netrukus ant Marijanos nusileido trys poros juodų rankų. 
Jai užkimšo burną, bet šį sykį sąmonė neapleido jos, neišgelbėjo 
nuo būtinybės išgerti iki dugno gėdos ir pasišlykštėjimo taurę. 

Dūstančiai, visiškai bejėgei, surakintai geležinių  gniaužtų 
Marijanai teko iškęsti budelio ataką. Tai tęsėsi keletą minučių, 
kurios jai pasirodė begalinės ir kurių metu jai šimtą sykių 
atrodė, jog numirs iš gėdos. Tai buvo tikras pragaras. O jame 

bordinis, suprakaitavęs storas vyras, kuris stengėsi iš visų jėgų, 
ir trys juodos figūros, tarsi iškaltos iš akmens, stebinčios 
prievartavimą su tokiu abejingumu, tarsi priešais jas santykiautų 
du gyvūnai. Tam tikra prasme taip ir buvo: Marijaną laikė 
veisline kumele, iš kurios buvo tikimasi gero prieaugio. 

Kai ją pagaliau paleido, ji liko gulėti nejudėdama ant sujauktos 
lovos, dusdama nuo raudos ir apsipylusi ašaromis, išeikvojusi 
jėgas beprasmiškam priešinimuisi. Ji netgi negalėjo šaukti arba 
koneveikti savo budelio, ir kai Matėjas,, dar neatsigavęs po 
tokios intensyvios akcijos, išlipo iš lovos ir užsimetė chalatą, ji 
tik sudejavo, išgirdusi jį keikiantis: 

Ji taip priešinosi, kad aš nepatyriau jokio malonumo! Bet 
mes nieko nepaisydami tęsime šį užsiėmimą kiekvieną vakarą, 
kol nebūsime tikri sėkme! Palikime ją, Istar, eime, praleisime 
likusią nakties dalį drauge. Garbės žodis, ši kvailė net pačiam 
Erotui sukeltų pasibjaurėjimą meile... 

Išsekintą, nugalėtą Marijaną paliko niūriame kambaryje budriai 
vienos iš dviejų moterų priežiūrai, ir niekam net į galvą neatėjo 
pridengti iškankintos belaisvės. Jai nebebuvo kuo pasikliauti, 
nebeliko jokios vilties, netgi Dievas užmiršo ją! Žingsnis po 
žingsnio ji turės praeiti šią šlykščią Golgotą, dabar ji tuo nė 
kiek neabejojo, kol Damianis gaus iš jos trokštamą vaiką. 

Bet jis nesulauks, nesūlauks... = kartojo sau nelaimingoji, 
nugrimzdusi į nevilų, aš sugebėsiu sutrukdyti kūdikiui ateiti į 
šį pasaulį, O jeigu vis dėlto tai įvyktų, aš išnyksiu kartu su 
juo... 

Beviltiškos imintys ir beprasmiški žodžiai, pagimdyti karštligės 
ir saviniekos priepuolių, užplūsdavo Marijanos smegenis dabar 
kiekvieną vakarą. Ji netgi ėmė priprasti prie bjaurios tų dienų 
monotonijos. 

Dienos slinko vienos į kitas panašios. Marijana leido jas 


uždaryta tuščiame kambaryje, atidžiai saugoma budrios prižiūrė- 
tojos akies. Ją valgydino, maudė, rengė plačiomis tunikomis ir 
marškiniais, o kai ateidavo vakarais, trys raganos pririšdavo ją 
prie lovos ir palikdavo nuogą ir beginklę Matėjo paslaugoms, 
kuris, beje, vis sunkiau atlikdavo tai, ką jis vadino savo pareiga. 
Vis dažniau ir dažniau Istar sekdavo paruošti jam stiklinę su 
paslaptingu gėrimu senkančioms jėgoms atstatyti. Belaisvės maistas 
daugelį kartų buvo sumaišytas su narkotikais, kol galų gale ji 
visiškai prarado laiko nuovoką. Tačiau ji netgi nesiėmė jokių 
atsargumo priemonių.  Pasišlykštėjimo perteklius pavertė ją 
savotiškai bejausmė. Ji tapo daiktu, bejausme lėle be troškimų 

ir kančių. Netgi oda atrodė apmirusi, visiškai nereaguojanti į 
dirgiklius, 0 protas, irgi tapęs absoliučiai nejudrus, transliavo 
vieną vienintelę mintį: užmušti Diamianį, 0 po to tegu viskas 
prasmenga. 

i mintis, šis nuolatinis troškimas buvo vienintelė gyva 
kibirkštėlė joje. Visa kita suakmenėjo, apmirė, pavirto pelenais. 
Ji netgi nebežinojo, ar ką nors mylėjo ir ar apskritai kada 
mylėjo. Gyvenimo personažai atrodė tokie pat tolimi ir keisti, 
kaip ir tie, pavaizduoti ant kilimų, kabėjusių jos kambaryje. Ji 
netgi nebegalvojo apie pabėgimą. Apie m pabėgimą galima 
buvo galvoti budriai stebint sargybinio akiai? Salia jos budėjusios 
juodosios raganos nežinojo nei nuovargio, nei miego. Ne, 
vienintelis dalykas, kurio ji norėjo, tai prieš nusižudant užmušti 
Matėją, ir be šito jos daugiau niekas nedomino. 

Jai atnešė keletą knygų, bet ji jų net neatsivertė. Dienas 
leido tyrinėdama lubas arba sienų apmušalus, sėdėdama viename 
iš didžiulių grubių krėslų, tokia pat nejudri ir tyli, kaip ir jos 
juodosios sargybinės. Atrodė, jog žodžiai yra visam laikui išguiti 
iš šito nebylaus tarsi kapas kambario. Marijana į nieką 
nesikreipdavo ir neatsakinėdavo, kai ją kas užkalbindavo. Ji 
leido save liesti, girdyti ir valgydinti, reaguodama į visa tai lyg 
statula. Šioje tyloje ir nejudrume budėjo tiktai jos neapykanta. 

Šis nebylumas, abejinga elgsena galų gale paveikė Damianį. 
Kai kiekvieną vakarą jis prie jos artėdavo, Marijana jo akyse 
ėmė pastebėti kaskart didėjantį nerimą. Jis būdavo su ja vis 
trumpiau, vos po keletą minučių, kol galų gale vieną vakarą 
išvis neatėjo. Jis daugiau nebetroško šito sutvėrimo iš akmens, 
o galbūt jį gąsdino pernelyg įdėmus ir nejudrus žvilgsnis. Dabar 
jis bijojo jos, 19 Marijana jį tematydavo tik probėgšmais, kai 
jis ateidavo pas Istar pasiteirauti apie belaisvės sveikatą. 

Be jokios abejonės, jis manė, kad padaryta viskas ir kūdikis 
netrukus išvys šį pasaulį Damianis nematė jokio reikalo tęsti 
tai, kas virto tikra kankyne. Nors Marijana ir buvo praradus 
bet kokį jautrumą, širdies gilumoje ji džiaugėsi šia baime, kuri 
liudijo jos pergalę, tačiau šito buvo per mažai, kad būtų 
pasotintas jos keršto troškimas: jai reikėjo šio žmogaus kraujo, 
ir jai užteks kantrybės šito sulaukti. 

Kiek laiko tęsėsi ši keista nelaisvė, praradusi bet kokius 
gyvenimo parametrus? Marijana nebeskaičiavo dienų nei valandų. 
Ji netgi nežinojo, kur jinai, ir tik neaiškiai suvokė, kas esanti 
ji pati. Šie rūmai, kuriuose po atvykimo ji tematė keturis 
žmones, tuo tarpu kai namams prižiūrėti reikėjo viso tunto 
tarnų, buvo niūrūs ir paslaptingi kaip kapo rūsys. Išskyrus 
kvėpavimą, čia buvo slopinamas bet koks gyvybės krustelėjimas. 
Marijana net pradėjo galvoti, ar mirtis neateis pas ją pati, netgi 
jos neieškant. Jai taip norėjosi palikti šį pasaulį, o dabar tai 
pasirodė labai paprasta ir lengva! 

Tačiau vieną vakarą šis tas įvyko... 

Visų pirma, dingo nuolatinė sargybinė. Iš namo gelmių išsiveržė 
kažkoks šauksmas, kimus riksmas. Tai išgirdusi, juodaodė 
krūptelėjo ir, palikusi savo vietą prie lovos, išėjo iš kambario 
neuždarydama paskui save durų, kaip tai rūpestingai darydavo 
kiekvieną sykį. 

Pirmą kartą po tiek laiko Marijana liko viena, bet jos tai 
nė kiek nesujaudino. Po akimirkos moteris grįš su kitomis. 
Artėjo Marijanos tualeto valanda. Abejinga ir pavargusi, nes 
kalinimas ir visiškas nieko neveikimas pamažėle išsekino jos 
organizmą, belaisvė atsigulė ant lovos ir užmerkė akis. Dabar 
ją dažnai apimdavo miegas vidury dienos ir ji priprato nesipriešinti 
savo, lygiai kaip ir kitų, norui. 

Ji būtų šitaip išmiegojusi visą naktį, bet instinktas privertė 
ją pabusti, nes pajuto kažką nejprasto. 

Ji atmerkė akis, apsižvalgė. Už lango buvo. gili naktis, 
kandeliabruose, kaip visada, degė žvakės. Tačiau kambarys buvo 
toks pat tuščias ir nebylus, kaip ir prieš užmiegant. Niekas 
negrįžo, 0 ir tualeto laikas seniai praėjo... 

Marijana neskubėdama atsikėlė, padarė keletą žingsnių per 
kambarį. Oro srovė, suvirpinusi žvakės liepsną, privertė ją pasukti 
galvą į duris, ir jos sąmonėje kažkas sukrutėjo: durys buvo 
plačiai atidarytos. Marijana, netikėdama savo akimis, priėjo prie 
jų, norėdama paliesti ir įsitikinti, ar ji netapo eilinio sapno 
auka, sapno, kuris persekiodavo ją naktimis: ji šimtą sykių regėjo 
šias duris atidarytas, 0 už jų spindėdavo begalinės melsvos 
tolumos. 

Bet ne, šį sykį nebuvo jokių abejonių: durys iš tikrųjų 
atidarytos, ir Marijana visu kūnu jautė gaivų dvelksmą, laisvės 
dvelksmą. Tačiau norėdama būti tikra, kad tai jai nesisapnuoja, 
ji iš pradžių priėjo prie kandeliabro, prikišo pirštą prie liepsnos 
ir riktelėjo iš skausmo: ugnis ją nudegino... Ji įsikišo skaudantį 
pirštą į burną, ir tuo momentu jos žvilgsnis įsisiurbė į skrynią. 

Iš jos lūpų išsiveržė nuostabos šūksnis: ant skrynios dangčio 
gulėjo tvarkingai sulankstyti rūbai, su kuriais ji čia atvažiavo: 
juodu aksomu apsiūta žalia suknelė, apatiniai baltiniai, kojinės 
ir bateliai. Trūko tik kepurėlės su nėriniais... Prisiminimai iš 
kito pasaulio! 

Kone su baime Marijana ištiesė ranką, palietė audinį, paglostė 
ji po to griebė jį lyg skęstantysis už gelbėjimo rato. Ir tada 
jos viduje kažkas krustelėjo... Akimirksniu sugrįžo gyvenimo 
troškimas, minčių aiškumas, atsargumas... Tarsi būtų sutrupėjęs 
ledo luitas, paleisdamas ją į šviesą ir šilumą. 

Vaikiškai apsidžiaugusi, ji nusiplėšė nuo savęs nekenčiamą 
tuniką ir su pasimėgavimu apsivilko savo drabužius. Ją apėmė 
keistas jausmas, tarsi kas būtų grąžinęs Dievas žino kada nudirtą 
odą. Ir t>: ją taip apsvaigino, kad ji netgi nesusimąstė, ką visa 
tai turėtų reikšti: Tai buvo tiesiog nuostabu, nors dėl 
nepakenčiamo karščio rūbai buvo šiek tiek per sunkūs ir per 
šilti. Marijana vėl atgavo pasitikėjimą savimi, ir tai buvo vienintelis 
dalykas, kuris turėjo reikšmę. 

Greitai apsivilkusi, ji ryžtingai pasuko prie durų. Visai nesvarbu, 
kas atnešė rūbus ir atidarė duris, tai buvo draugas ir jis suteikė 
jai šansą... Reikėjo juo pasinaudoti. 

Už durų buvo visiškai tamsu, ir Marijana grįžo pasiimti 
žvakės, kad galėtų pasišviesti kelią. Ji pamatė, jog atsidūrė ilgo 
koridoriaus gale ir vienintelės durys, pro kurias buvo galima 
išeiti, buvo uždarytos! 

Jaunosios moters ranka stipriai sugniaužė žvakidę, o širdis 
akimirkai apmirė. Nejaugi ją nutarė apgauti, ir visas šis spektaklis 
buvo skirtas tik tam, kad ji vėl, bejėgė ir dar labiau sugniuždyta, 
atsitrenktų į šias aklinai uždarytas duris? 

Tačiau priėjusi arčiau ji pamatė, kad jos tik pridarytos. 
Rankena lengvai pakluso virpančiai rankai, ir Marijana įėjo į 

grotuotą galeriją, panašią į balkoną, pakibusį virš siauro kiemo. 
Raitytos kolonos jungė baliustradą su storų kedro sijų lubomis. 

Trokšdama kuo greičiau palikti šiuos namus, jaunoji moteris 
vis dėlto stabtelėjo galerijoje ir traukė į plaučius šiltą nakties 
orą, nors jis ir buvo prisodrintas nemalonaus puvėsių ir dumblo 
kvapo. Bet juk ji pirmąsyk po daugelio dienų atsidūrė lauke, 
arba beveik lauke, ir galėjo netrukdoma gėrėtis gabalėliu dangaus. 
Nesvarbu, kad juo lėkė audros debesys ir nesimatė nė vienos 
žvaigždės, vis dėlto tai buvo dangus, stebuklingas laisvės 
apreiškimas. 

Atsargiai pajudėjusi į priekį, Marijana galerijos gale rado 
lygiai taip pat lengvai atsidariusias duris. Ir ji atsidūrė Kinijoje... 

Ant nedidelio jaukaus salono sienų princesės įkypomis akimis 
šoko su besivaipančiomis makakomis pašėlusią farandolę aplink 
jucdą lakuotą širmą ir paauksuotą staliuką, apstatytą rausvais ir 
gelsvais porceliano indais. Tai iš tikrųjų buvo labai gražus 
kambarys, bet visas šventiškas apipavidalinimas kontrastavo su 
viešpatataujančia tyla. 

Marijana perėjo jį nė nestabtelėjusi. Už šio kambario vėl 
įsi yravo tamsa. Moteris atsidūrė plačioje galerijoje, nuo kurios 
leidosi laiptai, greičiausiai į pirmą aukštą. 

Plonytės odos batai, kuriais avėjo Marijana, ant spindėjusios 
marmurinės mozaikos nekėlė nė mažiausio triukšmo, ir ji sliuogė 
tarsi vaiduoklis taro bronzinių skulptūrų, jos išnirdavo palei 
sienas tarsi laivai iš rūko. Ant pakylėjimų sidabriniai karavelių 
modeliai kažkur skriejo pakėlę bures, ištemptas įsivaizduojamo 
vėjo, O paauksuotos galeros laikė iškėlusios irklus, prieš 
panardindamos į tariamą jūrą. Ant sienų kabojo keistų formų 
vėliavos su musulmoniškais pusmėnuliais. Abiejuose galerijos 
galuose,  atsispindėdami dideliuose  blausiuose  veidrodžiuose, 
didžiuliai gaubliai, nejudrūs ir niekam nereikalingi, svajojo apie 
įdegusias rankas, kurios kadaise sukiojo juos bronziniuose 
žieduose. 

Marijana,  sujaudinta šio savotiško buvusios karinės ir 
prekybinės Venecijos šlovės nekropolio, į priekį ėjo labai lėtai. 
Ji priartėjo prie laiptų, kai staiga stipriai plakančia širdimi 

sustojo ir įsiklausė: apačioje kažkas ėjo, nešdamasis šviesos 
šaltinį, kurio atšvaitai blyksėjo ant galerijos sienų. 

Apmirusi vietoje, ji nedrįso net kvėptelėti. Kas ten galėtų 
būti: Matėjas ar kuri nors iš niūrių kalėjimo prižiūrėtojų? 
Bijodama, kad ją suseks, ji akimis pasiieškojo tinkamos slėptuvės. 
Gerai apsidairiusi, ji pasirinko admirolo statulą plačiomis didžiulio 
apsiausto klostėmis ir užlindo už jos... 

Šviesa stabtelėjo. Be jokios abejonės, jos šaltinis buvo kažkur 
pastatytas, nes girdėjosi tolstantys Žingsniai. 

Marijana lengviau atsiduso, bet netrukus kraujas jai sustingo 
gyslose. Iš apačios pasigirdo dejonė, po to duslus riksmas, pilnas 
nevilties ir siaubo, ir tuoj pat ataidėjo ketverto kojų trepsėjimas. 
Kažkas nuo kažko bėgo. Su baisiu trenksmu ant grindų griuvo 
greičiausiai koks nors baldas, apstatytas indais. Trinktelėjo durys. 
Bėgantysis ir persekiojantysis greitai tolo. Naujas riksmas, šį 
kartą silpnesnis, pasiekė Marijanos ausis. Po to pasigirdo šiurpus 
priešmirtinis gargimas. Kažkur name ar sode kažkas kovojo su 
mirtimi... Pagaliau stojo slegianti tyla. 

Mėgindama nuraminti pašėlusiai plakančią širdį, kurios dūžiai, 
rodos, aidėjo šioje spengiančioje tyloje kaip bažnyčios varpas, 
Marijana paliko savo slėptuvę ir padarė keletą žingsnių laiptų 
link. Ji pasiekė juos, tačiau atsivėręs jos akims vaizdas privertė 
ją suakmenėti. 

Didžioji salė, į kurią leidosi laiptai, tokia kilni su savo 
Tjepolo stiliaus paveikslais, dideliais kilimais ir -griežtais baldais, 
buvo panaši į mūšio lauką. Šalia kandeliabro, stovėjusio ant 
mgo  marmurinio stalo, tysojo juodaodės tarnaitės, kurių nei 
vardai, nei balso skambėjimas Marijanai nebuvo žinomi: viena 
gulėjo prie apversto krėslo, kita tiesiog ant stalo. Abi užmuštos 
tuo pačiu būdu: negailestingai taikliu smūgiu į širdį. 

Bet buvo dar vienas lavonas, užstojęs kelią nuo laiptų. Į 
amžinybę nukreiptomis akimis, plačiai atvertomis ir nejudriomis, 
kraujo, lėtai lašėjusio nuo laiptelių, klane perpjauta gerkle gulėjo 
Matėjas Damianis. 

Jis miręs! = nejučia sumurmėjo Marijana, ir jai pasirodė, 
kad jos balsas atplaukė iš kažkur toli. Jį užmušė... bet kas 
tai padarė? 

Siaubas sumišo joje su laukiniu džiaugsmu, beveik liguistu 
dėl savo intensyvumo, natūraliu džiaugsmu iškankintos moters, 
kuri netikėtai pamatė savo budelio lavoną. Paslaptingoji ranka 
vienu smūgiu atkeršijo už kunigaikščio Sant'Anos nužudymą ir 
begales kančių, kurias patyrė Marijana. 

Tačiau bėglę vėl apėmė savisaugos jausmas. Pasidžiaugti bus 
galima vėliau, kai ji galutinai išsivaduos iš šio košmaro. Žinoma, 
jei išsivaduos juk čia tebuvo trys kūnai, o kur Istar? Ar tik 
ne pati juodoji burtininkė papjovė savo šeimininką? Iš tikrųjų, 
ji sugebėtų tai padaryti, bet tuomet kam jai prireikė užmušti 
abi savo gentaines, kurias ji vadino seserimis? O be to, ką tik 
buvo girdėti riksmas, triukšmas, sukeltas persekiojimo, o paskui 
tas gargaliavimas... Ar galėjo tai būti Istar? Ir jei ten tikrai 
buvo ji, tai kas gi tuomet žudikas? 

Pakliuvusi į šiuos prakeiktus rūmus, Marijana visiškai 
nepažinojo tų, kurie juose gyvena, išskyrus, žinoma, Matėją, tris 
negres ir storąjį Džiuzepę. Bet pastarasis nebuvo pakankamai 
stiprus, kad užmuštų Damianį, juo labiau Istar. Ir vis dėlto 
galėjo būti ir kitų tarnų, ir galimas dalykas, kad vienas iš jų 
nusprendė už ką nors atkeršyti... 

Staiga suvokusi, kad žudikas gali grįžti ir kad jam nebus 
jokio skirtumo tarp jos ir jo aukų, Marijana pajuto paralyžiuojantį 
siaubą. Ilgiau čia nebebuvo galima pasilikti. Reikia palikti šitą 
pragarą, nusileisti laiptais ir praeiti pro lavoną krauju permirkusiais 
auksiniais rūbais, siaubinga žaizda ir klaikiai išplėstomis akimis. 

Visa drebėdama, spausdamasi nugara prie marmurinių turėklų, 
ji lėtai leidosi prie raudono klano, kuris, stingdamas, ėmė 
šlykščiai blizgėti. 

Nenorėdama susitepti suknelės, ji suėmė ją viena ranka, 
tačiau batelių nuo dėmių išgelbėti nepavyko. Leisdamasi ji 
negalėjo atplėšti žvilgsnio nuo Matėjo kūno, tai buvo savotiška 
hipnozė, kuriai pasiduoda itin jautrios asmenybės, jeigu tik jos 
iš karto nepraranda sąmonės. 

Jau apačioje ji atsiminė mačiusi keistą metalo krūvą ant 
numirėlio krūtinės: grandinės ir antrankiai. Jie buvo seni, smarkiai 
surūdiję ir greičiausiai padėti ten sąmoningai. 

Tačiau ji negaišo laiko šios naujos mįslės įminimui. Kai kojos 
palietė grindų plyteles, Marijaną apėmė pati tikriausia panika 
ir ji nubėgo per salę, netgi nesistengdama malšinti savo žingsnių 
aido taip buvo įgąsdinta. Ji metėsi prie pusiau pravirų durų, 
negalvodama, kad žudikas gali tykoti už jų, ir atsidūrė vestibiulyje. 

Jos laimei ten nieko nebuvo. Tiktai degė galerų žibintai, 
kuriuos ji buvo išsaugojusi savo atminty. Durys į sodą irgi buvo 
atidarytos. 

Marijana nuskubėjo ten, žaibišku greičiu, rizikuodama nusisukti 
sprandą, nulėkė laiptais, vedusiais į sodo tamsą, stengdamasi 
kuo greičiau pasiekti duris į kanalą, už kurių blykčiojo juodas 
vanduo. 

Laisvė! Ten buvo laisvė! Ji buvo visiškai arti... 

Ji norėjo apibėgti neryškias šulinio linijas, kurias buvo galima 
įžiūrėti tik todėl, kad akys buvo įpratusios prie tamsos, kai 
staiga suklupo ir visu ūgiu išsitiesė ant kažko šilto ir minkšto. 
Šį kartą ji vos susilaikė nesurikusi, nes užgriuvo ant žmogaus 
kūno. Rankomis ji užčiuopė drėgną šilką, o iš egzotinio aromato, 
sumišusio su kraujo kvapu, ji pažino Istar. Vadinasi, tai ji ką 
tik gargaliavo mirties agonijoje. Paslaptingasis žudikas nepasigailėjo 
jos, kaip ir jos seserų. 

Sulaikydama nervingą raudą, Marijaną norėjo atsistoti, bet 
staiga pajuto, kad kūnas sukrutėjo ir pasigirdo silpna dejonė. 
Mirštančioji sumurmėjo kažką nesuprantamo Marijanai, ir ji 
instinktyviai pasilenkė, kad geriau girdėtų. Ji net susirado ir 
kilstelėjo rankomis jos galvą. 

Negrė tamsoje apčiupinėjo jos galvą palaikančias rankas, bet 
Marijana nepatyrė baimės: iš neįtikėtinos šios mirštančios moters 
jėgos visiškai nieko neliko. Pasigirdo šnabždesys: 

Šei... šeimininke! Atleisk! O! Atleisk... 

Galva bejėgiškai nusviro žemyn. Neliko jokių abejonių Istar 
mirė. Marijana paleido ją ir tuoj pat atsistojo, ketindama pulti 
prie išėjimo, bet sustingo kur stovėjusi. 

Tarpduryje iš krantinės pusės išdygo du siluetai, tai aiškiai 
buvo karirinkai, o juos lydėję dar keli galėjo būti ir civiliai 
žmonės. 

Pone karininke, patikėkite manimi, aš girdėjau riksmus, 
siaubingus riksmus, pasigirdo moteriškas balsas. Ir durys 
atidarytos argi tai normalu? Pasižiūrėkite į viršų durys į 
galeriją irgi atviros. Aš visuomet sakydavau, kad čia dedasi keisti 
dalykai! O, jeigu manęs būtų paklausę... 

Gerai, tyliau! nutraukė ją šiurkštus balsas. Mes 
apieškosime šiuos namus nuo viršaus iki apačios. Jeigu nieko 
nerasime, atsiprašysime, štai ir viskas, 0 jums, mieloji ponia, 
jums gerokai klius, jei paaiškės, kad vedžiojate mus už nosies! 

Aš esu tikra, kad taip nebus, pone karininke. Jūs dar 
padėkosite man! Aš visuomet sakiau, kad tai šėtono landynė... 

Pažiūrėsim! Ei jūs, neškite šen šviesą!.. 

Marijana sulaikiusi kvapą susigūžė ir lėtai pasitraukė į palei 
kanalą nusitęsusį sodą. Instinktas jai sakė, jog reikia bėgti nuo 
šių kareivių ir Žmonių, kurie nežadėjo nieko pikto, bet buvo 
pernelyg smalsūs. Ji puikiausiai suprato, kokioje padėtyje atsidurs, 
jei ją ras čia ji buvo vienintelis gyvas Žmogus tarp keturių 
lavonų. Ji taip pat suprato, kad bus nelengva patikėti jos 
pasiaiškinimais, kuriuos ji privalės pateikti tai, kas su ja 
atsitiko šiuose namuose, buvo pernelyg neįtikėtina ir žiauru. 
Galimas daiktas, kad ją palaikys beprote ir kur nors uždarys. 
Buvo visiškai aišku, kad ji neišvengs policijos ir begalinių 
tardymų. Patirtis, kadaise įgyta po dvikovos su Fransiu Kranmeriu, 
parodė jai, kaip lengvai teisybė gali virsti savo priešingybe. Jos 
suknelė, rankos ir bateliai buvo sutepti krauju, todėl ją lengvai 
buvo galima apkaltinti keturių žmonių nužudymu. Kaip tuomet 
ji susitiks su Jasonu? | 

Mylimojo vardas išniro jos sąmonėje visiškai natūraliai, be 
jokio gailesčio ir baimės, ir tai ją labai nustebino. Pirmąsyk 
pabudus iš ilgo košmaro jai į galvą atėjo mintis, jog Venecijoje 
turi įvykti jų pasimatymas. Kai Damianis išniekino ją, ji pajuto 
tokį siaubingą pasišlykštėjimą savimi, savo kūnu, kad, atrodė, 
tik mirtis galės išdildyti šią gėdą. Tačiau ši netikėta laisvė 
grąžino jai ne tik žmogiškąjį orumą, bet ir aistringą norą gyventi 
ir kovoti. 

Dabar ji vėl atsiminė, jog kažkur pasaulyje egzistuoja laivas 
ir jūreivis, kuris įkūnijo visas jos viltis, ir kad ji vėl trokšta 

pamatyti šį laivą ir jūreivį. Nelaimei, tuose prakeiktuose namuose 
dėl narkotikų poveikio ir jų sukeltos apatijos ji visiškai prarado 
laiko nuovoką. Paskirta susitikimo diena galėjo būti praėjusi, o 
gal, kas žino, iki jos dar buvo šiek tiek laiko? Norint sužinoti 
tiesą, reikia visų pirma iš čia pabėgti. Deja, tai buvo nelengva! 

Nesiryždama tuoj pat apsispręsti, Marijana pasislėpė jazminų 
krūmuose, mąstydama, kaip išsikapstyti iš šito sodo, kvepiančio 
apelsinais. Nebuvo jokios abejonės, kad jis aptvertas sienomis 
be mažiausio plyšio, tarsi aklavietė, nekelė abejonių ir tai, kad 
netrukus ši aklavietė bus nuosekliai apieškota. 

Šalia rūmų mirgėjo naktinių žibintų liepsnos. Į kiemą paskui 
du kareivius sugarmėjo ištisa minia = bent jau taip pasirodė 
Marijanai. Iš savo slėptuvės Marijana matė, kaip jie palinko 
prie Istar kūno, ir išgirdo išsigandusius jų balsus. Po to vienas 
iš kareivių pakilo laiptais ir su smalsuolių eskortu dingo už 
durų. Žingeidūs smalsuoliai džiaugėsi galimybe apsilankyti šiuose 
patricijų namuose, galbūt tikėdamiesi ką nors nugvelbti. 

Tuo metu Marijana nusprendė, kad jai negalima ilgiau čia 
likti, jei nenori būti surasta. Todėl ji paliko savo nepatikimą 
prieglobstį ir žengė keletą žingsnių į sodo gilumą, tikėdamasi 
rasti sieną ir kokį nors išėjimą. Buvo tamsu, nors į akį durk. 
Susipynusios medžių šakos sudarė tankų lapijos skliautą, po 
kuriuo tamsa buvo dar tirštesnė. 

Ištiesusi į priekį rankas tarsi neregė, Marijana pagaliau 
užčiuopė šiltas sienos plytas ir apgraibomis nusiyrė į priekį, 
nusprendusi šitaip apeiti visą sodą ir, jei išėjimo vis dėlto nebus, 
įlipti į medį ir laukti, kol kelias bus laisvas. 

itaip ji padarė apie trisdešimt žingsnių. Po to siena išlinko. 
Dar keletas žingsnių, ir plytas pakeitė tuštuma ir geležiniai 
pinučiai. Vis labiau apsiprasdama su tamsa, ji sugebėjo įžiūrėti 
priešais nedideles grotas, šviesią dėmę, išsiskyrusią iš aplinkinės 
tamsos. 

Už jų, priešingai Marijanos nuogąstavimams, nebuvo kanalo, 
tik mažytė gatvelė, silpnai apšviesta tolumoje kabojusio žibinto. 
Štai jis, trokštamasis išėjimas... 

Bet, deja, Marijana negalėjo juo pasinaudoti. Grotos buvo 
tvirtos ir užrakintos ant storos grandinės kabojusia milžiniška 

spyna. Nebuvo jokių vilčių ją atrakinti. Bet jausdama visiškai 
čia pat dvelkiant laisvės vėjelį, ji atsisakė prisipažinti pralaimėjusi. 
Juo labiau, kad iš namo pusės pasigirdo greitai artėjantis 
triukšmas. 

Žengtelėjusi žingsnį atgal, ji apmetė žvilgsniu sienos virš grotų 
aukštį, ir liko patenkinta. Jei jau grotų nebuvo galima atrakinti, 
pinučiais galima užlipti į viršų. Siena, kurią tektų įveikti, atrodė 
neaukšta, o plytos daugelyje vietų aptrupėję ir įskilę, jų galima 
lengvai įsikabinti. 

Triukšmas darėsi vis stipresnis. Žingsniai, balsai... Prie įėjimo 
į sodą po medžiais švystelėjo liepsna, tačiau Marijana jokiais 
būdais negalėjo tikėtis perlipti sieną vilkėdama ilga, glaudžiai 
apgulusia suknele. 

Nepaisant skubos ir baimės, Marijana ryžosi nusivilkti suknelę 
ir permesti ją per sieną, po to, vienais baltiniais ir batistiniais 
pantalonais ji ėmėsi šturmuoti kliūtį. 

Kaip ji ir spėjo, lipti pinučiais buvo nesunku. Tam tikra 
prasme jai pasisekė po ilgo kalinimo ir nieko neveikimo 
išsekę raumenys vis dėlto pasirodė nepraradę savo lankstumo 
ir jėgos. 

Kai Marijana užsiropštė ant sienos viršaus, ji nutilo lyg pelytė 
ir vos vos kvėpavo. Jai svaigo galva ir teko pasėdėti ant sienos, 
duodant širdžiai šiek tiek pailsėti. Ji niekuomet nebūtų patikėjusi, 
kad kada nors šitaip nusilps. Jos kūnas visas virpėjo, ir atsirado 
nemalonus pojūtis, kad nervai vis dėlto neišlaikys. Bet reikėjo 
lipti žemyn. 

Užmerkusi akis, Marijana įsikibo sienos, atsargiai nuleido koją, 
ieškodama ja įdubimų, atrėmė vieną, po to kitą koją, perstatė 
rankas, norėjo dar truputį nusileisti, bet staiga ją apleido jėgos. 
Rankos slystelėjo, ir ji nukrito. 

Laimei, tai įvyko nelabai aukštai, ir ji nukrito tiesiai ant 
savo suknelės. Tankus audinys sušvelnino kritimą. Ji beveik tuoj 
pat pašoko ant kojų, pasitrynė sudaužtą nugarą ir greitai apsidairė 
aplinkui. Kaip ir manė, ji buvo atsidūrusi nedidelėje gatvelėje, 
kurios galuose matėsi tiltai. Vienoje pusėje spingsėjo silpna 
šviesa, bet šiaip gatvelė atrodė tuščia it išmirusi. 

Nesitraukdama nuo sienos, Marijana skubiai apsirengė ir 
valandėlę susimąstė. Tuo momentu tolumoje pasigirdo perkūnas 
ir pakilo vėjas, gainiodamas dulkes ir kedendamas jaunosios 
moters plaukus. Tai sujaudino ją. Užmerkusi akis, ji išskėtė 
rankas vėjui, prisodrintam greičiau dulkių negu jūros kvapo, 
tačiau vis dėlto apsvaiginusiam ją. Ji buvo laisva! Tie keturi, 
gulėję vidury senamadiškų rūmų, nebuvo verti jokio gailesčio. 
Bėglė tai palaikė paties Dievo nuosprendžiu. 

Truputį padelsusi, ji pagaliau apsisprendė ir lengvais žingsneliais 
patraukė į kairę, į blyškiai spindėjusio žiburėlio pusę. 

Ir tuoj pat į žemę pabiro stambūs reti lašai. Į Veneciją 
atėjo audra... 


Ketvirtas skyrius 
Burės įlankoje 


Marijana pateko į tikrą liūtį. Perėjusi nedidelį tiltelį, pamatė 
nuo jo į Soranco rūmus bėgančius žmones ir daugybę gondolų 
prie krantinės. Po kelių sekundžių visa Venecija pavirto vandenų 
pasauliu, aižomu žaibų, kurie akimirksniui nutvieksdavo tamsoje 
gatvės perspektyvą. Šviesa, į kurią Marijana nutarė patraukti ir 
kuri, be abejo, spindėjo priešais kurį nors šventąjį, dingo. 

Greitai permirkusi iki paskutinio siūlelio, Marijana visiškai 
neskubėjo. Proga eiti kur akys veda buvo pernelyg gera, ypač, 
kai neturi jokio supratimo, kokiame esi kelyje. Ji tik palenkė 
galvą ir susigūžė po galingais liūties šuorais. 

Miestas buvo ištroškęs užgriuvusios jį audros, o Marijana 
ypač. Lietus nupraus ją geriau negu sudėtingi Damianio vergių 
ritualai. Tarsi pats dangus būtų nusprendęs nuplauti visas kraujo, 
neapykantos ir gėdos dėmes. Ir Marijana, apimta palaimingo 
laisvės jausmo, leido audrai čaižyti save. Ji troško šitaip nuprausti 
kiekvieną savo kūno ląstelę, neaplenkiant nė atminties... 

Tačiau ji vis dėlto negalėjo šitaip vaikščioti po Veneciją 
kiaurą naktį. Reikėjo kuo greičiau susirasti pastogę. Jau nekalbant 

apie tai, kad ji netrukus tikrai susidurs su patruliuojančiu 
policininku, rytoj teks susitikti su žmonėmis, kuriuos be jokios 
abejonės nustebins jos keista išvaizda. 

Ji pasileido į netoliese šmėstelėjusios bažnyčios pusę, tačiau 
netrukus gana skaudžiai atsitrenkė į akmeninės sienos kampą. 
Sudejavusi ji pabandė apeiti netikėtą kliūtį. Plykstelėjęs žaibas, 
nušvietęs paslaptingąjį pastatą, privertė ją surikti iš siaubo. 
Bronzinė Kvatročento* laikų kario statula, kuri stūksojo iškilusi 
taip aukštai, kad, atrodė, tuoj užgrius, buvo tokia gyva, tokia 
rūsti, spinduliavo tokia grėsminga jėga, kad Marijana nejučiom 
žengtelėjo  atatupsta, tarsi skulptoriaus sukurtas gigantiškas 
viduramžių arklys būtų ketinęs sutrypti ją kanopomis. Beje, šią 
siaubingą naktį viskas atrodė antgamtiška ir stebuklinga. Todėl 
šis bronzinis kondotjeras, staiga išniręs liūtyje, atrodė tarsi piktoji 
jos likimo dvasia. Stovėdamas čia, priešais ją, ant akmeninio 
pjedestalo, jis triuškino ją savo grėsminga panieka, įspėdamas 
nesipainioti jam po kojomis. 

Norėdama išsivaduoti iš šios hipnozės, ji pasisuko į vėl 
pasirodžiusį bažnyčios siluetą ir nuskubėjo prie jos durų; durys 
buvo užrakintos. Prisispaudusi prie jų kaip galima glaudžiau, ji 
susirado truputį sausesnę vietelę. Nelaimei, durys neturėjo jokios 
nišos, todėl lietus pylėsi tiesiai ant galvos. 

Audra pastebimai atvėsino orą, ir Marijana, permirkusi iki 
siūlo galo, iš šalčio pradėjo kalenti dantimis. Ji dar sykį pamėgino 
atidaryti pagrindines duris, po to kitas, bet jos pastangos nuėjo 
veltui. 

Bažnyčia nakčiai visuomet uždaroma, pasigirdo tylus 
nedrąsus balsas. Bet jei tu ateitumei čia, pas mane... Cia ne 
taip šlapia ir galima palaukti audros pabaigos... 

Kas čia kalba? Aš nieko nematau. 

Aš. Aš čia! Palauk, aš tuojau padėsiu... 

Pasigirdo šlepsėjimas per balas, po to maža rankutė paėmė 
Marijaną už rankos. Ji sunkiai įžiūrėjo siluetą. Tai buvo berniukas, 
sprendžiant iš ūgio, apie dešimties metų. 


* XV amžius italų kultūroje (red. past.). 

Eime, ryžtingai tarė jis ir be jokių ceremonijų truktelėjo 
ją paskui save. Po mokyklos portalu daugiau vietos, 0 ir 
lietus iš tos pusės neužlyja. Tavo suknelę ir plaukus galima 
būtų gręžte išgręžti. 

O kaip tu visa tai matai? Aš tave vos vos įžiūriu... 

Aš naktį gerai matau. Anarela sako, kad visi katinai 
mano broliai. 

Kas ta Anarela? 

Mano vyriausioji sesuo. Ji vorų sesuo ir rezga nėrinius! 
Pačius gražiausius ir ploniausius visoje Venecijoje! 

Marijana nusijuokė. 

Tu klysti, berniuk, jei manai, kad radai klientę! Aš neturiu 
nė liardo! Bet jūsų šeimyna gana įdomi. Katinas, voras! Visai 
kaip pasakoje! 

Nuėjusi paskui berniuką dešimtį žingsnių, ji atsidūrė prie 
namo, stovėjusio bažnyčiai iš dešinės. Žaibas apšvietė gražų 
renesanso stiliaus fasadą ir užapvalintus frontonus, kurių vieną 
puošė Šventojo Morkaus liūtas. Ir, kaip jau sakė berniukas, 
dvigubas portalas su kolonomis, saugomas plėšriųjų Žvėrių 
skulptūrų, atrodė daug patogesnė vietelė negu bažnyčios durys. 

Marijana pagaliau galėjo nusipurtyti, truputį išsigręžti savo 
suknelę ir atmesti už nugaros šlapias ilgų plaukų sruogas. Beje, 
lietus ėmė pastebimai silpnėti. Berniukas tylėjo, bet norėdama 
dar sykį išgirsti jo gaivų ir tyrą tarsi krištolas balsą, ji paklausė: 

Tikriausiai jau vėlu? Ką tu veiki gatvėje tokiu metu? Tau 
seniai laikas miegoti. 

Aš turėjau įvykdyti vieno draugo duotą užduotį, atsakė 
berniukas, išlaikydamas protingą santūrumą, ir mane, kaip ir 
tave, užklupo liūtis... Bet sakyk, iš kur tu pati eini? 

- Aš nežinau, atsakė jaunoji moteris, staiga visa įsitempdama. 

Mane laikė uždarę vienuose namuose, ir šiandieną man pavyko 
pabėgti. Aš norėjau įeiti į bažnyčią ir susirasti ten prieglobstį. 

Stojo tyla. Ji jautė, kad berniukas ją apžiūrinėja. Jis visiškai 
galėjo palaikyti ją beprote, pabėgusia iš ligoninės: jos išvaizda 
buvo atitinkama, tačiau jis tęsė nė kiek nepakitusiu tonu: 

San Zanipolas visuomet užrakinamas. Dėl vagių ir 
brangenybių! Ten palaidota daug dožų... todėl jie dabar saugomi, 

pridūrė jis, rodydamas į bronzinį raitelį, Kuris, rodos, veržėsi 
į bažnyčią. 

Po to, netikėtai nuleidęs balsą, jis greitakalbe sušnabždėjo: 

Tai mylimasis tave laikė užrakinęs ar... policija? 

Nuojauta jai sakė, kad užsikariaus berniuko simpatiją antruoju 
atveju. Be to, jai atrodė tiesiog neįmanoma pasakyti jam visą 
tiesą. 

Policija!.. Jei jie vėl mane sučiups, aš žuvusi! Beje, tu 
dar nepasisakei, kuo esi vardu? 

Aš vadinuosi Zanis, kaip ir bažnyčia... 

Gerai, Zani, aš norėčiau žinoti, kelinta šiandien diena. 

Tu nežinai? 

Ne. Mane laikė kambaryje be šviesos ir langų. Aš praradau 
laiko nuovoką. 

Tai niekšai! Tau pasisekė, kad atsikratei jų. Policijoje vieni 
žvėrys, ir jie tapo dar piktesni po to, kai jiems į pagalbą atėjo 
Napoleono žmonės. Lyg nuo grandinės nutrūko!.. 

Tu teisus, maldauju, pasakyk, kelinta šiandien mėnesio 
diena, - šūktelėjo jaunoji moteris, griebdama berniuką už rankos. 

Ak taip, aš užmiršau! Kai aš išėjau iš namų, buvo birželio 
dvidešimt devinta, o dabar tikriausiai jau trisdešimta. Netrukus 
išauš. 

Marijana, tarsi gavusi smūgį, atsišliejo sienos. Penkios dienos! 
Jau praėjo penkios dienos, kai Jasonas turi laukti jos lagūnoje! 
Jis buvo visiškai šalia jos ir galbūt leido naktis įbedęs akis į 
tamsą, tikėdamasis išvysti jos siluetą, tuo tarpu ji, praradusi 
laisvę ir viltį, kentė šlykščias Damianio glamones... 

Palikdama tuos prakeiktus namus, ji iš tikrųjų manė, kad jai 
dar bus laiko galutinai atgauti pusiausvyrą, suimti save į rankas, 
pamąstyti ir pamėginti pagaliau išmesti iš atminties nors truputį 
to siaubo ir purvo, kurį jai teko iškęsti. Prieš susiduriant su 
skvarbiomis Jasono akimis, reikėjo nors trumpam atsispirti. Ji 
pernelyg puikiai žinojo, koks jis įžvalgus, kažkoks Žvėriškas 
instinktas leido jam visuomet apčiuopti silpnąją vietą. Jis iš 
pirmo žvilgsnio pastebės, kad moteris, kurią jis prieš šešetą 
mėnesių paliko ant “Sen Genolės" borto, grįžo pas jį pasikeitusi. 
Kraujas už jos gėdą jau buvo pralietas, tačiau jis nesunaikino 

pastebimų prievartos pėdsakų slaptose jos kūno vietose. Apie 
tai ji tiesiog bijojo galvoti. Ir štai... jis jau laukia jos! 

Po kurio laiko, galbūt net po valandos, ji gali atsidurti su 
juo akis į akį. Ir kaip skaudu buvo galvoti, jog reikia bijoti 
tos akimirkos, taip ilgai ir aistringai lauktos! Nes ji daugiau 
nebežinojo, ką ras už šitų lietaus skalaujamų gatvių, už šlapių 
stogų, už šio audros čaižomo miesto, kuris užstojo nuo jos 
jūrą. 

Ar Jasonas, pamatęs ją, vis dar bus mylimasis, svaigstantis 
susitikimo džiaugsmu, ar jis pavirs įtariu inkvizitorium?.. Jis laukė 
laimingos moters, apgaubtos saulės ir grožio spindulių, O išvys 
išniekintą, Apgailėtiną padarą liguistos spalvos oda ir palaikiais 
rūbais. Ką jis pamanys?.. 

Tu žinai, lietus nustojo. 

Zanis truktelėjo Marijaną už rankovės. Ji krūptelėjo, atmerkė 
akis ir apsidairė. Iš tikrųjų, audra baigėsi taip pat staiga, kaip 
ir prasidėjo. Jos grėsmingas grūmojimas girdėjosi jau kažkur toli. 
Perkūno dundėjimas ir lietaus šnarėjimas užleido vietą visiškai 
tylai, drumsčiamai tik nuo stogų krintančių lašų kapsėjimo. 

- Jei tu neturi kur eiti, drąsiai tęsė berniukas blizgančiomis 
lyg Žvaigždės nakties tamsoje akimis, gali eiti su manimi. Aš 
nuvesiu tave į prieglobstį, kur tavęs nepasieks nei lietus, nei 
karabinieriai... 

Bet ką pasakys tavo sesuo? 
Anarela? Nieko. Ji įprato... 
Prie ko? 

Šį sykį Zanis neatsakė, ir Marijana pajuto, kad jo tylėjimas 
priverstinis. Berniukas leidosi į kelią aukštai iškelta galva, pilnas 
naivaus išdidumo, kaip tikras svarbių paslapčių saugotojas. Daugiau 
nebeversdama jo kalbėti, naujoji draugė klusniai nusekė paskui. 
Ją guodė mintis, kad netrukus pajus virš galvos stogą ir gaus 
galimybę pamiegoti. Keletas poilsio valandų jai bus tik į naudą 
ir galbūt leis savyje atrasti ką nors iš tos Marijanos, kurios 
laukė Jasonas. Ji troško tapti bent jau panašia moterimi į tą, 
kurią mylėjo amerikietis. 

Jie pasuko Marijanai jau pažįstamu keliu, tačiau daržininkų 
gatvėje pasuko į kairę ir pateko į mažyčių gatvelių raizgalynę, 
jaunajai moteriai pasirodžiusia begaliniu labirintu. 

Kelias buvo toks painus, kad ją ne sykį apėmė jausmas, jog 
jie jau kelintą kartą patenka į tą pačią vietą, tačiau Zanis ėjo 
užtikrintai, nė trupučio nesvyruodamas. Dangus pašviesėjo, debesys 
dingo. Kažkur užgiedojo gaidys vienintelis garsas tame tuščiame 
labirinte, kuriame gyvenimas slėpėsi už medinių tvorų, o svarbiausi 
šeimininkai buvo katės. Per audrą jos kažkur slėpėsi, o dabar 
lindo iš visų kampų ir, šokinėdamos per balas, grįžo namo. 
Pastatai pamažėle niro iš tamsos, aušros nutviekstame danguje 
išryškindami savo keistus stogų siluetus, varpines, terasas ir 
kaminus. Visur viešpatavo ramybė, todėl du vėlyvi keleiviai galėjo 
jaustis visiškai saugiai. Tačiau staiga juos ištiko nesėkmė. 

Jie ėjo gatve, platesne nei kitos, vingiuota, apstatyta 
įvairiausiomis parduotuvėmis, ir netikėtai susidūrė su Nacionalinės 
gvardijos patruliu. Susitikimo neįmanoma buvo išvengti. Toje 
vietoje gatvė darė staigų posūkį. 

Marijaną ir berniuką apsupo kareiviai, iš jų du rankose laikė 
žibintus. 

Stok! valdingai įsakė būrio viršininkas, demonstruodamas 
aiškią logikos stoką, nes sulaikytiems tiesiog nebebuvo kur eiti. 

Kur jūs traukiate? 

Marijana nustėrusi tylėjo ir žiūrėjo į jį. Tai buvo jaunas 
pasipūtęs karininkas, aiškiai besididžiuojantis savo munduru 
baltomis odinėmis detalėmis, ilgais, karingais ūsais. Jis priminė 
jai Benielį. 

Tačiau Zanis puikia venecijietiška šnekta leidosi į tokius 
įmantrius greitakalbius išvedžiojimus, kad atrodė, jog visa gatvė 
aidėjo nuo jo skambaus, tyro balso. Taip, jis puikiausiai supranta, 
kad jo amžiaus berniukui ne laikas vaikštinėti po Veneciją, bet 
tai ne jų kaltė, ir ponas karininkas turi jais patikėti, nes 
reikalas yra toks: jį ir jo pusseserę vakare pasikvietė teta 
Lodovika, kuri sirgo maliarija. Pusbrolis Paolas paprašė jų 
pagalbos, nes jam reikėjo išeiti žvejoti, ir jie tuoj pat prisistatė, 
nes teta Lodovika sena, ligonė, su tokia aukšta temperatūra, 
kad jos tiesiog gaila! Beje, ji labai protinga monsinjoro 

Lodoviko Manino, paskutinio dožo, pieno sesuo ir tarnaitė. 
Taigi jie su pussesere, išvydę tokią jos būklę, nesiryžo palikti 
jos vienos. Jie slaugė ją, ramino, todėl laikas prabėgo beveik 
nepastebimai. Kai pagaliau praėjus krizei teta užmigo, buvo jau 
labai vėlu. Kadangi daugiau nebebuvo kas daryti, 0 pusbrolis 
Paolas turi grįžti auštant, Zanis su pussesere išėjo namo. 
norėdami nuraminti jo seserį Anarelą, kuri tikriausiai dabar 
jaudinasi. Juos užklupo audra, privertusi pasislėpti po stogu ir 
palaukti, kol baigsis lietus. Taip kad, jei šviesieji ponai 
neprieštarauja, jie pratęs savo kelionę... 

Marijana susižavėjusi stebėjo oratorišką jaunojo palydovo 
žygdarbį. Kareiviai išklausė jo nė nekrustelėję, be jokios abejonės, 
apstulbinti šios žodžių lavinos. Tačiau jie nė neketino jų praleisti. 
o viršininkas paklausė: 

Kuo tu vardu? 

Zanis, sinjore karininke. Zanis Močis, 0 jį mano pusseserė 
Apolonija. 

Močis? Tu iš Dalmatijos kurjerio šeimos, to paties, kuris 
prieš keletą savaičių dingo prie Zaros? 

Zanis nuleido galvą, tarsi jį būtų prislėgusi rūpesčių našta. 

Tai buvo mano brolis, sinjore, ir tai didžiulė nelaimė, nes 
mes iki šiol nežinome, kas jam nutiko... 

Jis tikriausiai vėl būtų pradėjęs savo oraciją, jei vienas iš 
kareivių nebūtų pasilenkęs karininkui prie ausies ir kažką 
sušnabždėjęs. Viršininkas suraukė antakius. 

Man pasakė, kad tavo tėvas 1806 metais buvo sušaudytas 
už veiklą prieš imperatorių ir kad tavo sesuo, Anarela, kuri 
dabar taip jaudinasi, garsioji nėrėja, neslepia priešiškumo mums! 
Nelabai mes mylimi tavo šeimoje, ir vyriausiasis štabas iškėlė 
klausimą, ar tik tavo brolis neperėjo į priešo stovyklą... 

Reikalai krypo į blogą pusę, ir pasimetusi Marijana mėgino 
susigaudyti, kaip galėtų neišsiduodama padėti savo jaunajam 
draugui. Tačiau berniukas drąsiai metėsi į lemiamą ataką. 

O už ką jus mylėti? šūktelėjo jis valiūkiškai. Kai jūsų 
generolas Bonapartas atėjo čia, sudegino Aukso Knygą ir įsteigė 
naują respubliką, visi patikėjo, kad jis atnešė mums tikrąją 
laisvę... O jis atidavė mus Austrija! O po to vėl atsiėmė. 

Tačiau dabar jau jis nebe respublikos generolas, o imperatorius! 
Mums nuolat keitė tuos imperatorius! Mes galėjome jus mylėti! 
Bet jūs patys šito nenorėjote!.. 

Čia tai bent! Vyrutis kaip pipiras, o liežuvėlis kaip 
malūnėlis! Aš klausiu tavęs, jeigu... Na, gerai, o štai ši tylenė 

tavo pusseserė? 

Vienas iš žibintų, pakeltas virš rankovės su atvartais, netikėtai 
apšvietė Marijanos veidą. Karininkas švilptelėjo. 

Po galais! Kokios akys!. Kokia išvaizda, ir laikysena per 
gera tokio nuskurdėlio pusseserei! Tarsi tikra dama. 

Šį kartą Marijana pajuto, kad reikia leistis į avantiūrą ir 
padėti Zaniui. Karininkas iš tikrųjų buvo priekabus. Ji ryžosi 
imtis savo vaidmens ir pasiuntė jam koketišką šypsenėlę. 

O aš ir esu dama, beveik! Kaip malonu susitikti tokį 
protingą vyrą, sinjore karininke! Jūs iš karto pastebėjote, kad 
Zanio pusseserė bent jau ne vietinė! Aš atvažiavau paviešėti 
pas savo pusseserę Anarelą kelioms dienoms! Suprantate, 
pridūrė ji nutaisiusi rimtą veidą, aš gyvenu Florencijoje ir 
esu baronienės (Čenami kambarinė. Manoji ponia yra jos 
karališkosios didenybės, ponios princesės Elžbietos, didžiosios 
Toskanos hercogienės, tesaugo ją Dievas, skaitovė. 

Ir ji porą kartų paskubomis persižegnojo, demonstruodama 
savo pagarbą įžymiajai personai. Jos žodžiai paveikė magiškai. 
Paminėjus Napoleono sesers vardą, karininko veidas iš kar'o 
įgijo kitą išraišką. Jis išsitiesė, palietė pirštais savo aukštą 
apykaklę ir pasuko ūsus. 

Ak, šit kaip? Nuostabu, mielasis vaike, jūs galite pasigirti 
sėkme, kad susidūrėte su seržantu Rapenu, tai yra, su žmogumi, 
kuris susigaudo, kaip viskas yra! Kitas mano vietoje būtų nuvedęs 
jus į karaliaus rūmų postą, kuriame būtų išsiaiškinęs šį reikalą... 

Taigi mes galime eiti? 

Žinoma! Tačiau jus palydėsime iki galo, kad vėl nesulaikytų 
koks nors patrulis, kuris nežinos, kaip dera elgtis su tokia 
persona kaip jūs... 

Bet... mes nenorėtume jūsų varginti. 

Niekai! Tai bus mums tik malonu. Jeigu jūs grįžtate į 
San Trovazą, mes einame ta pačia kryptimi. Su mumis jūs be 

jokių problemų persikelsit per Didįjį Kanalą... O be to, 
pridūrė jis kiek tyliau ypatingu balsu, šią naktį Venecijoje 
neramu. Mums pranešė apie sąmokslininkų susibūrimą! Pietų 
Italijoje jų pilna, ir jie visur, netgi čia, išsiuntinėję savo agentus! 
Atrodo, jie visi yra karbonarai... Pabandyk tu juos atpažinti 
nakties tamsoje... 

Susižavėjęs savimi ir tuo, kas vadinama pasaulietišku pokalbiu, 
viršininkas Rapenas sugriaudėjo juoku, į kurį aidu atsiliepė jo 
žmonės. Po to jis galantiškai pasiūlė ranką Marijanai. 

Patrulis pajudėjo. Marijana ėjo šalia Rapeno ir Zanio, kuris 
netikėtai pajuto didžiulę pagarbą nepažįstamajai. 

Diena aušo vis sparčiau, nes vasarą šviesa greitai išsklaido 
tamsą. Levanto pusėje dangus jau buvo rausvas. Netrukus ir 
daiktams, ir žmonėms įžiūrėti nebereikės žibintų. Juos užgesins. 

Nepaisant nuovargio ir nerimo, Marijana suvokė jų keistojo 
kortežo komiškumą. 

“Mes panašūs į nevykusius kaimo vestuvininkus“, pagalvojo 
ji, tuo tarpu jos kavalierius malė visokius niekus ir iš paskutiniųjų 
stengėsi susitarti dėl pasimatymo, neduodamas suprasti, kas jį 
labiau traukė: ar jos grožis, ar padėtis juk ji prisistatė kaip 
“persona iš karališkojo dvaro"... 

Staiga gatvė nėrė po aukštu skliautų, iškirstu aukštame 
mėlyname bokšte su laikrodžiu ir varpine. Kai jie jį praėjo, 
Marijana netikėtai pasijuto atsidūrusi stebuklų šalyje jos akims 
atsivėrė tiesiog įstabus vaizdas. 

Ji išvydo didžiulį būrį baltų balandžių, skrajojančių ryto 
perlamutru aplink smailą rausvą bokštelį. Ji pamatė bažnyčią, 
sujungtą su rūmais pažaliavusiais kupolais ir alebastro papuošimais 

švelnios kūno spalvos akmenimis ir auksine mozaika, marmuro 
nėriniais ir emale dengtomis varpinėmis. Tai buvo tikrųjų 
evangelistų prieglobstis. Ji pamatė milžinišką aikštę, įrėmintą 
arkadų ir išgrįstą marmuro mozaikų. Pagaliau tarp gražių rūmų 
ir pastato, primenančio skulptūrėlių prikimštą koplyčią, kur stovėjo 
dvi aukštos kolonos: viena su sparnuotu liūtu, kita su šventojo 
statula, ties kurio kojomis gulėjo kažkas panašaus į krokodilą, 
ji išvydo mėlyną erdvę, privertusią stipriau plakti jos širdį, 
jūrą! 

Sidabrinio rūko aptraukto horizonto fone judėjo valtys 
anemonų spalvos burėmis. Tolumoje iš rūko kyšojo viena bažnyčia 
ir varpinė, tačiau tai vis dėlto buvo jūra, Šventojo Morkaus 
įlanka, kurioje jos galbūt laukia Jasonas... Marijanai prireikė 
nemažai jėgų, kad susivaldytų nepuolusi prie šios mėlynės, kurios 
aitrus kvapas erzino jos uoslę... 

O seržantas Rapenas pastebėjo ką kita. Vos tik praėjus 
bokšto skliautus jis iš karto paleido savo palydovės ranką, nes 
netoliese, prie karaliaus rūmų durų pasirodė kordegardija, ir 
galantiškumas turėjo užleisti vietą disciplinai. Jis pasitempė ir 
atidavė pagarbą. 

Mes jau atvykome aš ir mano žmonės. O jūs, sinjora, 
irgi nebetoli nuo savo namų! Tačiau ar aš galėčiau prieš 
išsiskiriant paprašyti jūsų pasimatymo? Juk taip gaila esame 
beveik kaimynai... Negi daugiau nebepasimatysime? Ką jūs apie 
tai manote? sušnabždėjo jis skatinamai šypsodamasis. 

Tai būtų labai malonu, pone karininke,  vylingai atsakė 
Marijana su natūralumu, dariusiu garbę jos aktoriniams 
sugebėjimams, bet aš nežinau, kaip mano pusseserė... 

Juk jūs, aš manau, nuo jos nepriklausote? Jūs, jos 
imperatoriškosios didenybės patikėtinė?.. 

Ne, žinoma... susvyravo Marijana, bet aš nebūsiu čia 
ilgai. Man tikrai pats laikas išvažiuoti... 

Tik nesakykite, kad jūs išvykstate šį vakarą? nutraukė 
ją seržantas, sukdamas ūsą. Jūs priversite mane sulaikyti visus 
išplaukiančius laivus. Palaukite iki ryto... Mes galėtume šiandien 
vakare susitikti, nueiti į teatrą... Stop; aš galėčiau gauti bilietus 
į operą! Jums tikrai patiks! 

Marijana pradėjo suprasti, kad atsikratyti šito įkyraus karininko 
bus gana sunku. Jei ji atstums jį, jis gali parodyti savo blogąją 
pusę. Ir kas gali būti tikras, kad Zanis ir jo sesuo netaps jo 
prastos nuotaikos auka? Tramdydama nekantrumą, ji greitomis 
žvilgtelėjo į berniuką, kuris suraukęs antakius stebėjo šią sceną. 
Po to apsisprendusi pasivedėjo seržantą tolėliau nuo jo Žmonių. 
Jie, be abejo, irgi jau nekantravo dėl šios užsitęsusios istorijos. 

- Paklausykite, - sušnabždėjo ji, staiga pagalvojusi apie tardymą, 
kurį išlaikė berniukas, aš negaliu nei eiti su jumis į teatrą, 

nei pasikviesti jus namo. Po mano pusbrolio dingimo... mes jo 
tam tikra prasme gedime. Be to, Anarela, priešingai negu aš, 
visiškai nesimpatizuoja prancūzams... 

Aš viską supratau, lygiai taip pat tyliai atsakė Rapenas. 

Bet ką daryti? Aš jums jaučiu tokią simpatiją!.. 

Tokią pat, kaip ir aš jums, seržante. Bet aš bijau, kad 
šeima man nedovanos šito... prieraišumo! Geriausia būtų... 
pasislėpti... susitikti slapta. Jūs suprantate? Ne mes pirmi taip 
padarysime! 

Atviras Rapeno veidas nušvito. Jis gana ilgai gyveno Venecijoje 
ir jau spėjo prisiklausyti pasakojimų apie Romeo ir Džiuljetą, 
todėl dabar greičiausiai įsivaizdavo savo slaptąją meilę kaip 
pikantišką nuotykį. 

Galite manimi pasikliauti! = šūktelėjo jis“ = Aš būsiu be 
galo atsargus. = Po to, vėl nuleidęs balsą, jis sušnypštė pro 
ūsus suokalbininko tonu: Šį vakarą, temstant... aš lauksiu jūsų 
po akacija prie San Zakarijos! Ten mes galėsime ramiai 
pasikalbėti. Jūs ateisite? 

Būtinai! Tiktai būkite atsargus ir apdairus! Kad niekam 
nekiltų jokio įtarimo! 

Jie išsiskyrė, ir Marijana vos vos susivaldė neparodžiusi ją 
apėmusio palengvėjimo. Kurį laiką ji negalėjo atsikratyti įspūdžio, 
jog dalyvauja viename iš tų farsų, kurie teikdavo malonumą 
Paryžiaus žiopliams Templio bulvare! Rapenas atidavė pagarbą, 
prieš tai greitai ir aistringai paspaudęs ranką tai, kurią jis nuo 
šiol laikė savo nauju laimikiu. 

Patrulis įėjo į kordegardiją, o Zanis nusivylusią “pusseserę" 
nusitempė ne prie jūros, o į aikštės centrą, kuriame rinkosi 
darbininkai, turėję pradėti naujos arkadų serijos statybas. Arkados 
turėjo užbaigti aikštės puošybą. 

Eime ten,  burbtelėjo jis.“ Taip greičiau. 

Bet... aš norėčiau pamatyti jūrą... 

Ir pamatysi. Taip greičiau išeisime į krantą. Kareiviai 
nesupras, kur mes nuėjome... 

Miestas atgijo. Suskambo Šventojo Morkaus bažnyčios varpai. 
Į juodus vualius susisupusios moterys, lydimos tarnų ir vienos, 
jau skubėjo į rytines pamaldas. 

Kai jie atėjo į krantinę, Marijanos širdis akimirkai nustojo 
plakusi ir jai nejučia kilo noras užsidengti akis. Ji vienu metu 
tikėjosi ir bijojo išvysti išdidų inkarą išmetusios “Jūrų burtininkės“, 
Jasono brigo, siluetą. Ji pamėgino save įtikinti, kad viskas gerai, 
tačiau jai nesisekė. Marijana jautėsi kaip žmona, grįžtanti namo 
sulaužiusi ištikimybę savo vyrui... 

Deja, išskyrus keletą nedidelių žvejų laivelių ir baržų, 
akvatorijoje nesimatė nė vieno laivo, verto šio pavadinimo. 
Tačiau Marijana nespėjo nusivilti, nes ji iš karto pamatė aukštus 
didžiulių laivų stiebus, kyšančius kitoje Santa Marijos bažnyčios 
pusėje, už Jūrų Muitinės. Staiga kraujas jai siūbtelėjo į veidą, 
ir ji sugriebė Zanį už rankos. 

Aš noriu eiti į tą pusę, pasakė ji, pabrėždama savo 
žodžius rankos mostu. 

Berniukas gūžtelėjo pečiais ir su nuostaba pažvelgė į ją. 

Turėtum žinoti, kad mes ten ir einame, jei keliaujame į 
San Trovazą. 

Kai jie pasuko prie didžiulės keltininko gondolos, turėjusios 
juos perkelti per Didįjį Kanalą, Zanis uždavė klausimą, jau 
kuris laikas nedavusį jam ramybės. 

Ir tikrai, kai jie išsiskyrė su patrulių, mažasis venecijietis 
keistai ir atkakliai tylėjo. Jis ėjo pirma Marijanos, susikišęs 
rankas į mėlynų kelnių kišenes, pasikėlęs geltoną vilnonę 
palaidinę, dar šlapią, nutįsusią kone iki kelių. Iš išorės jis buvo 
panašus į žmogų, kuris yra kažkuo ne visai patenkintas. 

Tai tiesa, sausai paklausė jis, = kad tu esi baronienės 
kambarinė... tos, kaip ji ten, na, tos, kuri trinasi palei Bonaparto 
seserį?.. 

Žinoma! Argi tau tai nemalonu? 

Na jau... Jeigu tai tiesa, tu irgi tarnauji Bonapartui! Kareivis 
tai iš karto suprato, buvo matyti... 

Apvaliame įdegusiame berniuko veide pasirodė toks įtarimas 
ir nusivylimas, kad Marijana nesiryžo gilinti  plykstelėjusio 
nepasitikėjimo. 

Mano šeimininkė iš tikrųjų tarnauja... Bonapartu, pasakė 
ji tyliai. Bet manęs politika nedomina. Aš tarnauju savo 
šeimininkei, štai ir viskas. 

Tuomet iš kur tu? Bent jau ne iš čia: tu nepažįsti miesto 
ir neturi mūsiškio akcento. 

Marijana sutriko. Ji iš tikrųjų kalbėjo be venecijietiško akcento. 
Bet italų kalba, kurią ji mokėjo, tai yra, toskaniškasis jos 
akcentas, gana greitai pasiūlė jai atsakymą. 

Aš iš Lukos, pasakė ji, pusiau sumeluodama. 

Rezultatas buvo stulbinantis. Susirūpinusį Zanio veidą nutvieskė 
akinanti šypsena, ir jis vėl padavė jai ranką. 

Jeigu taip, tuomet viskas gerai! Tu galėsi įeiti į namus. 
Bet reikia dar šiek tiek pačjėti. Tu labai pavargai? netikėtai 
šiltai ir užjaučiamai paklausė jis. 

Taip, truputį, atsiduso Marijana, kuri nebejautė kojų. 
O dar toli? 

Ne... nelabai... 

Užsimiegojęs keltininkas perkėlė juos per kanalą, beveik tuščią 
šią ankstyvą valandą. Diena žadėjo būti nuostabi. Naktinės audros 
nuplautame švelniai žydrame danguje pleveno balandžiai. Pūtė 
gaivus, druskos prisodrintas jūros brizas, kuriuo su malonumu 
alsavo jaunoji moteris. Tai buvo laimei skirta diena, ir Marijana 
nenorėjo galvoti, ką ji jai iš tikrųjų atneš. 

Priešingame krante - vėl tokios pat siauros gatvelės, siauri 
tilteliai, visokiausi stebuklai ir valkataujančios katės. Saulė kilo 
su aukso vainiku, ir iškankintai Marijanai ėmė svaigti galva. 
Pagaliau jie priartėjo prie dviejų kanalų sankirtos, kurių 
pagrindinis, įrėmintas aukštų rausvų namų su džiūstančiais 
skalbiniais, atvėrė platų uosto vaizdą. Per jį buvo permestas 
siauras tiltelis, jungęs dvi krantines. 

Štai, išdidžiai mostelėjęs pasakė Zanis, čia aš gyvenu. 
San Trovazas! San Trovazas... sergančių gondolų gydykla. 

Ir tikrai, kitoje kanalo, kuriame plūduriavo kopūstų lapai ir 
apelsinų žievelės, pusėje matėsi keletas tamsaus medžio daržinių, 
prie jų buvo suversta ant šono gerokas tuzinas prakiurusių 
gondolų, primenančių sužeistus ryklius. 

Tu gyveni čia? 

Ne, toliau! Paskutiniame name, krantinės kampe, pačiame 
viršuje! 

Iš už namo, kurį parodė berniukas, kyšojo inkarą išmetusio 
laivo stiebas, ir Marijana, nepaisydama nuovargio, negalėjo 
atsispirti pagundai: sugriebusi suknelę abiem rankomis ji bėgte 
pasileido į tą pusę, šiuo netikėtu poelgiu nustebindama Zanį. 
Tačiau ji negalėjo ilgiau kankintis nežinioje: ar yra ten Jasonas, 
ar laukia jos?.. Iki šiol jai nedavė ramybės mintis, kad jis 
vėluoja, štai kodėl ji klusniai sekė paskui Zanį. 

Kur ji būtų ėjusi neturėdama nei draugų, nei pinigų, jei 
Jasonas dar nebūtų atplaukęs? Tačiau dabar jai atrodė, kad tai 
neįmanoma, ir ji buvo beveik tikra, kad jis Čial 

Dusdama ji pasiekė krantinę. Ją užliejo šilti saulės spinduliai 
ir prieš jos akis atsivėrė stiebų miškas... Visur stovėjo laivai, 
pritvirtinti laivūgaliais prie krantinės. Čia buvo ištisas laivynas, 
sujungtas su krantu ilgais tilteliais, kuriais zujo nešikai su sunkiais 
kroviniais ant pečių. Laivų buvo tokia daugybė, kad Marijanai 
suraibuliavo akyse ir ėmė ūžti galva. 

Griežtos komandos  maišėši su švilpukais ir ketvirčius 
mušančiomis lėkštėmis. Nematoma mandolina skambino paprastą, 
bet uždegančią melodiją, kurią karts nuo karto pasigaudavo 
skardus basakojės merginos balsas. Venecijietė vilkėjo dryžuotą 
sijoną, ant galvos laikė krepšį su žuvimi. Visi galintys dirbti 
gyventojai, triukšmingi ir spalvingi kaip Goldonio personažai, 
rado kuo užsiimti šioje rausvoje krantinėje, o laivuose pusnuogiai 
jūreiviai plovė denius, išliedami ant jų ne vieną kibirą vandens. 

Ko tau čia reikia? paklausė Zaniss Tu pralėksi mano 
namus! Eikime gi pailsėti... 

Tačiau meilė ir nekantrumas buvo stipresni už nuovargį. 
Pamačiusi laivus, Marijana pajuto bundančią laukimo karštligę. 
Jasonas buvo čia, už keleto žingsnių nuo jos. Ji jautė tai, ji 
buvo tuo tikra! Kas gi galėtų dabar eiti miegoti? Visos baimės, 
visas atsargumas akimirksniu išsisklaidė, išsibarstė lyg pernykščiai 
lapai. Dabar svarbiausia buvo pamatyti jį, paliesti, pajusti jo 
buvimą. 

Nekreipdama dėmesio į Zanio bandymus sulaikyti ją, Marijana 
puolė į gyvenimu verdančią krantinę, apžiūrinėdama prisišvarta- 

vusius laivus, įsižiūrėdama į ant tiltelių stovinčių kapitonų veidus. 
Tačiau niekur nebuvo nieko panašaus į tai, ko ji tikėjosi. 

Ir staiga ji pamatė laivą. “Burtininkė" buvo čia pat už keleto 
kabeltovų nuo stovėjusių prie kranto laivų. Velkama dviejų 
didžiulų barkų, kurių irklus jūreiviai buvo užgulę iš visų jėgų, 
ji gracingai sliuogė ramiu vandens paviršiumi, tuo tarpu jūreiviai 
skleidė apatines ir viršutines bures. Marijana pastebėjo šmėstelėjusį 
gražų laivūgalio sirenos profilį... 

Sužavėta brigu, spindėjusiu saulėje išblizgintu variu, Marijana 
stebėjo manevrą, stengdamasi išskirti tarp denyje bėgiojusių figūrų 
vieną vienintelę, nepakartojamą. Bet “Burtininkė" išpūtė bures, 
tarsi sparnus išskleidusi žuvėdra, pasisuko į krantą nosimi, 
pasigavo vėją ir... 

Tik šiuo momentu Marijana suvokė, jog ji išplaukia... 

Iš jos gerklės išsiveržė nežmoniška dejonė. 

Ne!.. Ne!.. Aš nenoriu!.. Jasonai!.. 

Ji lyg beprotė pasileido išilgai krantinės rėkdama, beviltiškai 
mostaguodama rankomis, stumdydama į šalis praeivius, nekreip- 
dama dėmesio į niuksus, kuriuos gaudavo iš pasipiktinusių 
venecijiečių. Krovikai, pardavėjos, žvejai ir jūreiviai sustoję stebėjo 
apsipylusią ašaromis, palaidais plaukais bėgančią moterį. Ištiestomis 
į priekį rankomis, apimta širdį draskančios nevilties, ji, rodos, 
buvo pasiruošusi pulti į jūrą. 


Marijana nieko nejuto ir nieko negirdėjo, nieko nematė, 
išskyrus ją paliekantį brigą. Ji kentėjo lyg kankinama: nematomas 
lynas, nuvytas iš jos pačios kūno, įsitempė tarp jos ir amerikiečių 
laivo, lynas, kurio veržimas darėsi vis skausmingesnis, kol galų 
gale jis nutrūko, ir, išplėšęs iš jos krūtinęs širdį, nusinešė ją 
į jūrą. 

Karštligės  apimtoje  nelaimingosios sąmonėje  blykstelėjo 
trumputė frazė, įkyri ir žiauri: 

“Jis nesulaukė manęs... nesulaukė!. 

Vadinasi, meilės ir kantrybės Jasonui, kuris, beje, vardan šio 
pasimatymo perplaukė okeaną ir dvi jūras, užteko tiktai penkioms 
dienoms? Jis nejuto, kad ta, kuriai jis prisiekė meilę, buvo čia, 
visiškai šalia, jis neišgirdo jos beviltiško šauksmo. Ir dabar jis 

išplaukė, skubėjo pas kitą savo mylimąją jūrą ir galbūt 
visam laikui... kaip jį pasivyti, kaip sulaikyti?.. 

Dusdama, besiveržiančia iš krūtinės širdimi, Marijana tęsė 
bėgimą, neatplėšdama akių nuo saulėtos -<dėmės, kuri nenumal- 
domai didėjo tarp laivo ir žemės. Dėmė, spindėjusi lyg paskutinė 
viltis, traukusi ją tarsi mylimasis. Ji tuoj pat puls į jūrą... Iki 
jos teliko keletas žingsnių... 

Galinga ranka sugriebė Marijaną kaip tik tuo momentu, kai 
ji pribėgo prie krantinės krašto. 

Ji lėkė prie vandens lyg vėjas, kai ją staiga sustabdė, ir ji 
pasijuto visiškai bejėgė, akis į akį susidūrusi su... leitenantu 
Benieliu, kuris žvelgė į ją lyg į vaiduoklį. 

Jūs? su nuostaba sumurmėjo jis, pažinęs, kas yra ta 
beprotė, kurią jis sulaikė ant savižudybės slenksčio. Tai jūs?.. 
Neįmanoma patikėti! 

Tačiau Marijanos neviltis buvo tokia didelė, kad jos nebūtų 
nustebinę net tai, jei čia būtų išdygęs pats Napoleonas. Ji nė 
nepažino to, kuris ją sulaikė, matydama jame tiktai kliūtį, kurios 
reikia atsikratyti. Ji beviltiškai stengėsi ištrūkti iš jo glėbio. 

Paleiskite mane! šaukė ji, mėgindama išsivaduoti. Nagi, 
paleiskite mane!.. 

Laimei, korsikietis laikė ją tvirtai, tačiau jo kantrybė greitai 
išseko. Jis ėmė šiurkščiai purtyti savo belaisvę, kad nors minutėlei 
nutiltų riksmas, skrodęs krantinės orą. Ir iš tikrųjų, netrukus 
aplinkui susirinko grėsmingų veidų žmonės, kurie savaip suprato 
šią sceną: jie matė tiktai grubiai besielgiantį su jauna moterimi 
"okupantą". Pajutęs, jog atmosfera gerokai įkaitusi, Benielis 
suriko: 

Čionai, dragūnai! 

Tačiau Marijanai neteko pamatyti Benielio iškviestos pagalbos 
pasirodymo. Kadangi ji nenustojo rėkti «ir blaškytis, įtūžęs 
leitenantas tiksliu kumščio smūgiu privertė ją nutilti. Ir Marijana 
paniro ne į vandenį, 0 į palaimingą užmarštį. 

Marijana, gavusi pauostyti alijošiaus antpilo, pamažu atsitokėjo 
po netikėto nualpimo. Atmerkusi akis ji išvydo priešais save 
chalato kampą ir kambarinius batelius, kurie jai kažką priminė: 
juk ji pati išsiuvinėjo ant juodo šilko didžiules rožes. 

Ji pakėlė galvą, pajuto skausmą pasmakrėje, atstūmė kompresą, 
kurį laikė kambarinė, ir džiaugsmingai šūktelėjo: 

Arkadijau! 

Tai iš tikrųjų buvo jis. Susisupęs į dryžuotą chalatą, juokingai 
sušiauštais plaukais, pabrėžusiais jo panašumą į pelę, vikontas 
de Žolivalis sekė gydymo procesą. 

Ji atsigavo, pone vikonte! suriko kambarinė, pastebėjusi, 
jog ligonė kilstelėjo galvą. 

Puiku! Dabar galite mus palikti. 

Vos tik kambarinė pakėlė Marijaną ir pasodino ją ant lovos 
krašto, ši iš karto atsidūrė vikonto glėbyje. 

Atgavusi sąmonę, ji prisiminė savo nelaimę ir raudodama 
puolė Arkadijui ant kaklo, negalėdama ištarti nė žodžio. 

Pilnas užuojautos, bet jau įpratęs prie panašių kolizijų, Žolivalis 
leido audrai nurimti pačiai, pasitenkindamas švelniu glostymu 
plaukų tos, kurią jis laikė savo dukra. Pamažu rauda nutilo, ir 
Marijana mažos nuskriaustos mergytės balsu sušnabždėjo į ausį 
senam draugui: 

Jasonas!.. Jis išplaukė! 

Arkadijus nusikvatojo, pakėlė nuo savo peties ašarų išvagotą 
Marijanos veidą, po to išsitraukė iš chalato kišenės nosinę ir 
ėmė šluostyti jos užtinusias raudonas akis. 

Ir dėl to jūs norėjote pulti į jūrą? Taip, jis išplaukė... į 
Čijodžiją pasiimti gėlo vandens ir rūkytos mėsos. Rytoj jis grįš. 
Beje, dėl šios priežasties krantinėje budėjo Benielis. Aš parodžiau 
jam vietą, kur stovėjo “Burtininkė" ir kur ji turi grįžti. 
Nusprendžiau tai padaryti dėl visa ko juk jūs galėjote pasirodyti 
kaip tik tuo metu, kai laivas bus išplaukęs... Jūs taip ir 
padarėte!.. 

Marijana, pajutusi stebuklingą palengvėjimą, apimta noro verkti 
ir juoktis, susižavėjusi Žiūrėjo į Zolivalį. 

Jūs žinojote, kad aš ateisiu? 

Vikonto šypsena užgeso, ir jaunoji moteris pastebėjo, kad 
per jų nesimatymo laiką vikontas de Žolivalis paseno. Jo 
smilkiniai stipriai nušarmojo, o ant kaktos ir palei burną įsirėžė 
naujos raukšlės. Ji švelniai pabučiavo šiuos nerimo pėdsakus. 

- Tai buvo vienintelis mūsų šansas susitikti su jumis, 
atsiduso jis“ = Aš žinojau, kad jei jūs gyva, padarysite viską, 
kad pasimatymas įvyktų. Mes negalėjome rasti nė menkiausio 
jūsų pėdsako, nepaisant milžiniškų pastangų, netgi pačios 
didžiosios hercogienės Elžbietos, sukėlusios ant kojų visą policiją. 
Agata, žinoma, papasakojo apie ponios Čenami laišką, kuriame 
jūs buvote kviečiama į pasimatymą, nes jūs išėjote skubiai, 
apsirengusi taip, kad niekam nekristumėt į akis. Bet, savaime 
aišku, ponia „i nieko nerašė, O jūs... nepagalvojote palikti 
mums nors menkiausios nuorodos, papriekaištavo jis. 

Zoe laiškas reikalavo išsaugoti paslaptį. Aš pamaniau, kad 
ji atsidūrė pavojuje, ir neturėjau kada galvoti. Kad jūs žinotumėte, 
kaip aš vėliau šito gailėjausi! 

Mano vargšas vaikeli. Meilė, draugystė ir apdairumas ne 
taip dažnai sudera. Žinoma, generolas Arigis ir aš iš karto 
pagalvojome apie jūsų vyrą, kuris galėjo netekti kantrybės... 

Kunigakštis mirė! niūriai nutraukė jį Marijana. Jį 
nužudė. 

Och! 

Dabar Žolivalis įsižiūrėjo į jaunosios moters veidą. Tai, ką 
jai teko išgyventi, aiškiai atsispindėjo odos baityje ir liūdname 
akių  žvilgėjime. Jis jautė, kad jai teko patirti siaubingus 
išbandymus, ir galbūt dar buvo anksti apie juos šnekėti. Atidėjęs 
klausimus vėlesniam laikui, Žolivalis tęsė savo pasakojimą: 

Jums žodį suteiksime vėliau. Dabar viskas išaiškės. Tačiau 
po jūsų dingimo mes visi kraustėmės iš proto. Grakchas ruošėsi 
vykti į Luką ir padegti vilą, o Agata ištisas dienas liejo ašaras, 
kalbėdama, kad jus be jokios abejonės pagrobė demonas Sant' Ana. 
Iš visų ramiausiai elgėsi Padujos hercogas. Jis nuvažiavo į 
Sant'Anos vilą su solidžiu eskortu, bet rado tenai tiktai keletą 
tarnų, paliktų palaikyti tvarką. Ir niekas nežinojo, kur yra 
kunigaikštis. Jam įprasta... arba, tiksliau pasakius, buvo įprasta, 
kur nors išvažiuoti niekam nieko nesakius. Taip kad mes nieko 
nepešę grįžome į Florenciją, nusiminę ir netekę vilties, nes 
neturėjome rankose nė menkiausio siūlelio, kuris nuvestų prie 
jūsų. Žinoma, mes nebuvome tikri, kad kunigaikštis Sant'Ana 
visiškai neprisidėjo prie jūsų pagrobimo, tačiau mes absoliučiai 

nežinojome, kur yra jo valdos. Kur ieškoti? Kokia kryptimi? 
Didžiosios hercogienės išsiuntinėti policijos agentai grįžo nieko 
nepešę. Pagaliau man šovė į galvą mintis atvažiuoti čia dėl 
priežasties, apie kurią jau jums sakiau. Bet... prisipažinsiu, per 
penketą dienų po Jasono atvykimo kiekviena valanda nusinešdavo 
į nebūtį dalelę vilties. Aš jau buvau pasiruošęs patikėti... 
Neįstengdamas tęsti toliau, Žolivalis susijaudinęs nusisuko. 

Jūs manėte, jog mane nužudė? Mano vargšas drauge, 
atleiskite man už suteiktą jums sielvartą... Aš taip norėčiau jus 
išvaduoti nuo jo. O... jis, Jasonas, jis irgi manė... 

- Jis? Ne! Jis nė akimirkai nesuabejojo. Šią mintį jis atkakliai 
vijo šalin. “Jeigu jos daugiau nebebūtų šiame pasaulyje, kartojo 
jis, aš pajusčiau tai savo kūnu. Aš pasijusčiau taip, tarsi 
būčiau netekęs galvos, pasruvęs kraujais. Mano širdis nustotų 
plakusi, bet aš tai sužinočiau!“ Štai kodėl jis, beje, šį rytą 
išplaukė: jis norėjo būti pasiruošęs pakelti inkarą iškart, kai tik 
jūs pasirodysite. O be to... man atrodo, kad laukimas kankino 
jį, nors jis greičiau būtų sutikęs nusipjauti liežuvį, negu tai 
pripažinti. Jis vos neišėjo iš proto. Jam reikėjo judėti, veikti, 
užsiimti kuo nors. Bet jūs, Marijana, kur buvote jūs? Ar galite 
dabar papasakoti, kas su jumis atsitiko, jei tai nebus jums 
pernelyg sunku? 

- Brangusis Žolivali! Aš priverčiau jus iškentėti pragariškas 
kančias, jūs degėte nekantrumu tai sužinoti... Tačiau jūs susilaikėte 
neklausinėjęs, bijodamas sužadinti man siaubingus prisiminimus! 
Aš... visą laiką buvau čia, mano drauge. 

Čia? 

Taip. Venecijoje. Soranco rūmuose, kurie kažkada priklausė 
donai Liusindai, įžymiajai kunigaikščio senelei. 

Vadinasi, mes buvome teisūs! Vis dėlto tai buvo ne kas 
kitas, o jūsų vyras, kuris... 

Ne. Tai buvo Matėjas Damianis... valdytojas. Jis, beje, ir 
užmušė mano vyrą. 

Ir Marijana papasakojo Žolivaliui viską, kas įvyko, pradėdama 
nuo tariamo pasimatymo su Zoe Čenami San Mišelio bažnyčioje: 
apie pagrobimą, kelionę ir žeminančią nelaisvę. Tai buvo ilgas 
ir sunkus monologas, nes, nepaisant draugystės ir pasitikėjimo, 

kurį ji jautė savo senam draugui, jai teko kalbėti apie dalykus, 
giliai užgavusius jos garbę. Sunku prisipažinti, jog su tavimi, 
gražia, keliančia visuotinį susižavėjimą, keletą savaičių buvo 
elgiamasi kaip su gyvuliu arba turguje pirkta verge. Tačiau 
Arkadijus privalėjo žinoti, kokią moralinę prievartą ji patyrė, 
nes jis, be jokios abejonės, buvo vienintelis žmogus, galėjęs jai 
padėti... ir suprasti. 

Jis klausėsi jaudindamasis ir sustingęs. Kartais, ypač sunkiais 
momentais, atsistodavo ir imdavo vaikščioti po kambarį sunėręs 
rankas už nugaros, įtraukęs galvą į pečius; jis nuoširdžiai tikėjo 
šiuo baisiu pasakojimu, kuris atrodytų nejtikimas, jei pasakotų 
kas nors kitas. Paskui, kai Marijana baigė pasakoti ir išsekusi, 
užsimerkusi atsilošė ant kanapos pagalvių, jis greitai išėmė iš 
bufeto didelį pintą butelį, įsipylė pilną stiklinę ir vienu ypu 
išgėrė. 

Norite trupučio? pasiūlė jis“ Tai geriausias stiprinantis 
gėrimas iš visų, kurių esu gėręs, ir jums jo reikia labiau negu 
man. 

Ji papurtė galvą. 

Atleiskite, Arkadijau, kad priverčiau jus išklausyti šį 
pasakojimą, bet aš turėjau pasakyti jums viską! Jūs nejsivaiz- 
duojate, kaip man tai būtina! 

Man atrodo, suprantu. Kiekvienas po tokio nuotykio 
pasistengtų kuo mažiau kalbėti Bet jūs gerai žinote, kad 
svarbiausia mano pareiga šioje žemėje padėti jums. O dėl 
atleidimo... Mano vargšas vaike, ką turiu atleisti? Šis pasakojimas 
apie jūsų patirtas baisybes geriausiai įrodo, kaip pasitikite manimi. 
Telieka pagalvoti, kaip mums dabar elgtis. Jūs sakėte, kad tas 
niekšas ir jo bendrininkai mirė? 

Taip. Jie nužudyti. Bet nežinau, kas tai padarė. 

Aš pasakyčiau: jiems įvykdyta mirties bausmė! Kad 
sužinotume, kas tas budelis... 

- Turbūt koks nors plėšikas. Rūmuose pilna brangenybių. 

Žolivalis abejodamas pakraipė galvą. 

Ne. Juk jūs ant ūkvedžio lavono radote surūdijusias 
grandines. Dėl to galima manyti apie kerštą... arba negailestingą 
teisingumą! Damianis turėjo priešų. Matyt, vienas iš jų sužinojo 

apie jūsų likimą ir išvadavo jus, juk jūs netikėtai radote šalia 
savęs atimtuosius rūbus! Tikrai, labai keista istorija, jums taip 
neatrodo? 

Tačiau Marijana jau nebesidomėjo savo buvusiu kankintoju. 
Dabar, viską papasakojusi savo draugui, ji nerimavo tik dėl 
meilės ir vis galvojo apie tą, su kuriuo susitikti atvyko ir su 
kuriuo norėjo pradėti naują gyvenimą. 

O Jasonas? su baime paklausė ji. Ar ir jam turiu 
viską papasakoti? Juk net jums, seniai mane mylinčiam, buvo 
sunku klausytis mano išpažinties. Ir aš bijau, kad... 


Kad Boforui, visai neseniai pamilusiam jus, tai bus 
nepakeliama? Bet Marijana, ką gi dar galite padaryti? Kaip 
paaiškinsite, kur buvote dingusi keletą savaičių, jei nepasakysite 
teisybės, kad ir kokia karti ji būtų? 

Marijana šūktelėjusi pašoko nuo pagalvių, pribėgo prie 
Žolivalio ir sugriebė jo rankas. 

Ne, Arkadijau, pasigailėkite, nereikalaukite iš manęs to. 
Neverskite prisipažinti tokio gėdingo dalyko. Jis ims bodėtis 
manimi... 

Kodėl gi? Argi tai jūsų kaltė? Argi jūs savo noru suartėjote 
su tuo niekšu? Visų pirma, Marijana, buvo piktnaudžiaujama 
jūsų nuoširdumu, draugiškumu ir moterišku jautrumu. Be to, 
buvo panaudotos šlykščiausios priemonės: narkotikai ir prievarta!.. 

Aišku, aišku! Aš visa tai gerai žinau, bet ir Jasoną pažįstu... 
jis pavydus ir padūkęs. Jis jau tiek man yra atleidęs: pagalvokite, 
kaip jo meilė Napoleono mylimajai užgavo griežtą jo moralę! 
Ne, mano drauge. Tai neįmanoma, aš niekada taip negalėsiu! 
Tik ne tai... nereikalaukite iš manęs to! 

Būkite protinga, Marijana. Juk jūs pati pasakėte: Jasonas 
taip myli jus... kad viską atleis. 

Tik ne tai! Žinoma, jis man nepriekaištaus, jis... supras 
arba apsimes supratęs, kad neskaudintų manęs. Bet jis nutols 
nuo manęs! Tarp mudviejų visada liks bjaurūs vaizdai, kuriuos 
jums nupasakojau, tai, ko jam nepasakysiu, sukurs jo vaizduotė! 
O aš mirsiu iš skausmo. Arkadijau, juk jūs nenorite, kad aš 
numirčiau... Jūs to nenorite, sakykite? 

Panikos apimta, ji virpėjo kaip drebulės lapas, praėjusių dienų 
siaubas susipynė su neviltimi ir kankinama baime prarasti savo 
vienintelę meilę. 

Arkadijus švelniai apkabino ją, nuvedė prie krėslo ir pasodino, 
paskui, delnais apglėbęs jos sustirusias rankas, atsiklaupė priešais 
ją. 

- Jokiu būdu nenoriu jūsų mirties, mažute, priešingai - galvoju 
apie jūsų laimę! Žinoma, visai suprantama, kad jūs bijote tokį 
dalyką prisipažinti mylimam žmogui, bet ką gi jam pasakyti? 

Nežinau... Kad kunigaikštis“ pagrobė mane, uždarė... kad 
man pasisekė pabėgti! Pasistengsiu ką „nors sugalvoti... ir jūs 
pasistenkite, Arkadijau! Juk jūs toks gudrus, toks protingas... 

O Jjei.. liko... gyvas ženklas? Ką pasakysite? 

Jo neturi būti... Aš nenoriu, kad jis būtų! Ir niekas nerodo, 
kad to pabaisos pastangos duotų vaisių. O jei taip atsitiktų... 

Tuomet?.. 

Aš jį sunaikinčiau, net jei grėstų pavojus mano gyvybei. 
Reikia atsikratyti nedoro vaisiaus. Viską dėl to padarysiu, jei 
būsiu įsitikinusi, kad jis yra!.. Tačiau Jasonas nesužinos apie jį! 
Jau jums sakiau, kad verčiau mirsiu! Pažadėkite, kad jam nieko 
nepasakosite, net kaip didžiausios paslapties! Prisiekite, jei 
nenorite, kad išeičiau iš proto!.. 

Ji taip atrodė, kad Žolivalis suprato neperkalbėsiąs jos. Jos 
akys liepsnojo iš nuovargio ir karščio, balse atsirado šaižumas, 
rodęs didžiulę nervų įtampą. Ji buvo panaši į įtemptą stygą, 
kuri tuojau trūks. 

Prisiekiu jums, mažyle. Nusiraminkite, dėl Dievo meilės, 
prašau jus, nusiraminkite! Dabar jums reikia pailsėti, išsimiegoti... 
atsigauti! Greta manęs jūs esate visiškai saugi, niekas jums 
nepakenks... ir aš padarysiu viską, kad padėčiau kuo greičiau 
užmiršti baisųjį jūsų nuotykį!.. Grakchas ir Agata, suprantama, 
čia, kartu su manimi. Tuojau pakviesiu jūsų kambarinę. Ji 
paguldys jus miegoti, ir niekas, prižadu jums, netrukdys jūsų 
jokiais reikalais... 

Žolivalio balsas tapo aksominis, malonus. Jis kalbėjo švelniai, 
guodė, ramino, veikė kaip balzamas. 


106 


Palengva Marijana atsipalaidavo, ir truputį vėliau į kambarį 
įlėkę iš džiaugsmo šaukdami Agata ir Grakchas rado ją tyliai 
verkiančią Žolivalio glėbyje. 

Ir tos ašaros jau buvo išganingos. 


Penktas skyrius 


Svajonės ir tikrovė 


Kitą dieną vakarop Marijana, išsitiesusi šezlonge prie atviro 
lango, stebėjo, kaip į Lido lagūną įplaukia du laivai, Ant 
pirmojo, didesniojo, grotstiebio viršūnės plevėsavo žvaigždėta 
vėliava, tačiau jaunoji moteris ir be šios emblemos pažino, jog 
tai Jasono laivas. 

Ji tai suprato iš painių ir prieštaringų savo jausmų, nubudusių, 
kai didingas brigas su keturkampėmis burėmis horizonte atrodė 
dar tik balta dėmelė... 

Visą dieną Veneciją kepinusi saulė leidosi į išlydytą auksinį 
chaosą už Atpirkėjo bažnyčios. Pro langą kartu su jūros paukščių 
riksmu smelkėsi gaivesnis oras, ir Marijana su malonumu traukė 
Jį, mėgaudamasi trapiu paskutinių vienatvės akimirkų nerūpestin- 
gumu ir nejučia stebėdamasi tuo, nes tas, kurio ji laukė, buvo 
mylimasis... 

Po keleto minučių jis bus čia, ir ji, įsivaizduodama jo atėjimą, 
pirmą jo žvilgsnį, pirmuosius žodžius, virpėjo iš džiaugsmo ir 
krūpčiojo iš nerimo, nes labai būgštavo, kad prastai suvaidins 
savo vaidmenį ir bus nepakankamai natūrali. 

Rytą, nubudusi po beveik dvidešimt keturių valandų miego, 
Marijana pasijuto visai gerai, sieloje buvo palengvėję, o pailsėjęs 
kūnas atsipalaidavęs tai Arkadijaus dėka ji netikėtai ištaigingai 
pailsėjo. 

Atvykęs į Veneciją, Žolivalis pasirinko privatų butą, o ne 
viešbutį. Dar Florencijoje jam rekomendavo sinjoro Džiuzepės 
Dal Nielio namą. Tai buvo malonus ir mandagus žmogus, mažų 
gyvenimo džiaugsmų mėgėjas; žlugus Respublikai, jis nuomavo 

du prašmatnių senovinių rūmų aukštus. Rūmai kadaise buvo 
pastatyti Džovaniui Dandolai, kuris davė Venecijai pinigų 
iškalė preliminarius auksinius dukatus. 

Dal Nielis, daug keliavęs ir todėl dažnai apgailestavęs dėl 
to meto nakvynės namų ir viešbučių skurdumo, sumanė čia 
priiminėti turtingus gyventojus ir teikti jiems dar neregėtą 
prabangą ir komfortą. Jis svajojo šį kilmingą būstą paversti 
nuostabiausiu visų laikų viešbučiu, tačiau kad svajonę įgyvendintų, 
jam trūko pirmo aukšto, kurio negalėjo nuomoti, nes jo 
šeimininkė,senoji grafienė Monceniga, įnirtingai priešinosi vertei- 
viškiems jo sumanymams...* 

Jis pasitenkino tuo, kad priimdavo tik rūpestingai atrinktus 
gyventojus, kuriems skirdavo tiek laiko, tarsi jie būtų geriausi 
jo draugai. Du kartus per dieną jis aplankydavo savo klientus, 
pats arba su dukra Alfonsa, kuri vertėjavo, ir rūpinosi, kad 
būtų tenkinami net ir menkiausi jų norai. Suprantama, jis 
tūpčiojo apie kunigaikštienę Sant'Aną, nors jam ir buvo keista 
pamatyti ją su šlapia suknele ant dragūno rankų, ir tarnams 
griežtai įsakė netriukšmauti, kol ji ilsėsis. 

Jo dėka Marijana galėjo per vieną dieną atsigauti ir saulės 
spinduliams atstatyti lygų ir gaivų kaip gėlė veidą. Jei atminties 
netemdytų kankinami prisiminimai, ji jaustųsi visai puikiai! 


Kai tik buvo galima atpažinti “Burtininkės" kontūrus, Žolivalis 
patraukė į uostą, kad praneštų Jasonui apie Marijanos atvykimą 
ir papasakotų apie jos nuotykius, bent jau tą versiją, kurią 
drauge sukūrė. Visada geriausia yra tai, kas paprasta, ir jie 
sukūrė tokią istoriją: Marijaną pagrobė jos vyro įsakymu, užrakino 
ir gerai saugojo nepažįstamame name. Ji ničnieko nenutuokė, 
ką jai rengia kunigaikštis, be abejo, įsižeidęs, bet, matyt, 
neskubėjęs aiškintis. Ji tiek težinojo, kad ją turi pervežti į 
kažkokią paslaptingą vietą, bet vieną naktį, pasinaudojus sargybinių 
žioplumu, jai pasisekė pabėgti ir patekti į Veneciją, kur ją 
sutiko Žolivalis. 


* Jam teko laukti iki 1822 m., kai pagaliau galėjo įkurti Danielio karališkąjį 
viešbutį, kuris ir dabar yra ištaigingiausias Venecijoje. (Vert. past.) 

Suprantama, vikontas stengėsi kuo įtikinamiau papasakoti apie 
pabėgimą, o Marijana nuo pat ryto tiek kartų tai kartojo, kad 
išmoko atmintinai. Tačiau ji negalėjo atsikratyti nemalonaus 
jausmo dėl šio melo, kuris atrodė atgrasus. 

Žinoma, ši legenda buvo reikalinga, jei, anot paties Žolivalio, 
“visos teisybės geriau nesakyti", ypač įsimylėjusiam žmogui, tačiau 
Marijana nemanė, jog dėl to ji mažiau gėdinga, kadangi juodino 
žmogų ne tik nekaltą dėl jos kančių, bet ir tapusį didžiausia 
šios dramos auka. Jai buvo bjauru, kad turi paversti negailestingu 
kalintoju nelaimingąjį, kurio pavardę turėjo ir kuris žuvo dėl 
jos kaltės, nors ir netyčinės. 

Ji žinojo ir tai, kad dėl Jasono gali pakelti viską, net neseniai 
praėjusias pragariškas dienas... net nuolatinį melą. 

Ir ji visada žinojo, jog šiame niekingame pasaulyje už viską 
reikia mokėti, o už laimę daugiausia, bet pamanius, kad jos 
laimė bus grįsta melu, ją ėmė baimė dėl likimo, kuris nubaus 
ją Už apgaulę. 

Ant sienos greta šezlongo kabėjusiame dideliame veidrodyje 
gėlėmis puoštais rėmais atsispindėjo žavi moteris balta muslino 
suknele, dailiai susišukavusi, bet jos akyse glūdėjo nerimas, kurio 
nenumalšino nei poilsis, nei priežiūra. 

Ji prisivertė nusišypsoti, bet akys liko liūdnos. 

Ponia kunigaikštienė prastai jaučiasi? paklausė Agata, 
kuri kampe siuvinėjo ir stebėjo ją. 

Ne, Agata, labai gerai! O kodėl.. klausi? 

Todėl, kad ponia neatrodo linksma. Poniai reikėtų išeiti į 
balkoną. Šią valandą visas miestas čia, krantinėje. Ir be to, ji 
pamatys, kaip eina ponas Boforas! 

Marijana pamanė, kad elgiasi paikai. Iš tikrųjų, kaip apgailėtinai 
ji atrodo, susigūžusi šezlonge, o juk turėtų nekantrauti greičiau 
pamatyti savo draugą! Visai suprantama, kad dėl nuovargio ji 
leido Žolivaliui vienam vykti į uostą, bet galėjo pasirodyti keistas 
jos noras likti čia pasislėpus, užuot nekantriai žvilgčiojus, kaip 
darytų kiekviena įsimylėjusi moteris. Beprasmiška kambarinei 
aiškinti, jog ji liko dėl to, kad bijo būti atpažinta nacionalinės 
gvardijos seržanto arba šaunaus berniuko, kuris jai taip padėjo. 

Pagalvojusi apie Zanį, ji pajuto sąžinės graužimą. Be abejo, 
berniukas buvo, kai ją sučiupo su Benieliu, ir, žinoma, nieko 
nesuprato. Dabar jis turėtų savęs klausti, su kokia pavojinga 
būtybe turėjo reikalų, ir Marijana apgailestavo, kad ta gera 
draugystė nutrūko. 

Vis dėlto ji paliko savo poilsio vietą ir nuėjo į lodžiją, 
tačiau pasislėpė už ją puošusių gotiškų kolonų. 

Agata teisi: Esklavono krantinėje apačioje buvo tiršta. Tai 
priminė nesibaigiančią farandolę, triukšmingą ir margaspalvę, 
siaučiančią tarp Dožų rūmų ir Arsenalo, nepaprastai gyvą ir 
linksmą. Nes nugalėta Venecija, nuvainikuota Venecija, okupuota 
ir provincijos miestu paversta Venecija vis tiek tebebuvo 
neprilygstamoji Šviesiausioji. 

Mažiau negu aš! sušnabždėjo Marijana, pagalvojusi apie 
savo pačios titulą. Kur kas mažiau negu aš... 

Tačiau pašėlęs minios sūkurys atitraukė ją nuo melancholiškų 
svajų. Ten, apačioje, už kelių dešimčių metrų nuo jos, iš valties 
iššoko vyriškis ir nuleidęs galvą puolė prie Dandolo rūmų. Jis 
buvo labai aukštas, daug aukštesnis už tuos, kuriuos be ceremonijų 
stumdė į šalis. Su neregėta jėga jis sklaidė minią taip pat 
lengvai kaip jo laiva: bangas, ir iš paskos ėjęs Žolivalis turėjo 
labai stengtis neatsilikti. Platūs pečiai, mėlynos akys, išdidus 
veidas ir juodi besiplaikstantys plaukai... 

Jasonai! atsiduso Marijana ūmai apsvaigusi iš džiaugsmo. 

Pagaliau tu! 

Per akimirką jos širdis apsisprendė: baimė ar džiaugsmas. Ji 
atmetė viską, kas nebuvo nušviesta meilės... 

Ir kai apačioje Jasonas įsiveržė į rūmus, Marijana, abiem 
rankomis suglemžusi suknelę, nubėgo prie durų. Tarsi baltas 
žaibas ji nuskriejo per kambarį, nulėkė prie laiptų, kuriais jos 
mylimasis lipo peršokdamas keturis laiptelius, ir pagaliau, džiugiai 
šūktelėjusi, puolė jam ant krūtinės juokdamasi ir verkdama. 

Jasonas taip pat sušuko ją pamatęs. Jis suriko jos vardą 
taip garsiai, kad senųjų rūmų tauraus grožio skliautai suskambėjo, 
atsikratę daugelio mėnesių tylos. Paskui jis griebė ją, pakėlė į 
viršų, ėmė aistringai bučiuoti jos veidą ir kaklą. 

Apačioje prie laiptų stovėję Žolivalis ir Džiuzepė Dal Nielis 
žiūrėjo užvertę galvas. Venecijietis suplojo rankomis: 

Tiesiog stebuklas! Oue bello amore! 

Taip, kukliai patvirtino prancūzas, tai gana laiminga 
meilė. 

Užsimerkusi Marijana nieko nematė, nieko negirdėjo. Ji ir 
Jasonas atsidūrė aistros sūkuryje, kuris atskyrė juos nuo viso 
pasaulio. 

Ir vargu ar jie girdėjo aplinkui pratrūkusius plojimus. Žiūrovai 
itališkai reiškė savo pasitenkinimą, jie gerai žinojo, kad meilė 

didis dalykas. Jausmų apogėjus buvo pasiektas, kai korsaras, 
neatsitraukdamas nuo Marijanos lūpų, ėmė nešti ją laiptais į 
viršų.  Nekantriai koja atidarytos durys užsitrenkė paskui juos, 
entuziastiškai šūkčiojant žiūrovams. 

- Ar nesuteiktumėte man garbės ir neišgertumėte kartu grapos 
taurės į įsimylėjėlių sveikatą? plačiai šypsodamasis pasiūlė Dal 
Nielis. = Man atrodo, kad ten, viršuje, jūs nelabai reikalingi... 
O laimė, tokia kaip ši, visada šventė! 

Aš mielai išgersiu su jumis... Tačiau, rizikuodamas jus 
nuvilti, turiu tuoj pat sutrukdyti tai švelniai porai, kadangi mums 
reikia priimti svarbius sprendimus... 

Sprendimus? Kokius sprendimus gali priimti tokia žavi 
moteris, išskyrus papuošalų pasirinkimą? 

Žolivalis nusijuokė. 

Jūs nustebsite, brangusis mano bičiulį, tačiau tualetai 
kunigaikštienės gyvenime užima labai mažai vietos. Žiūrėkite, aš 
kalbėjau apie sprendimus, o štai ir priežastis priimti juos. 

Iš tikrųjų, ant laiptų pasirodė leitenantas Benielis, apsitempęs 
mundurą ir uždėjęs ranką ant kardo rankenos; jam taip karingai 
pasirodžius, Žinoma, ne taip triukšmingai kaip Jasonui, smalsūs 
tarnai bemat išlakstė. 

Jis priėjo prie besikalbančių vyrų ir atidavė pagarbą. 

- Amerikiečių laivas grįžo, pareiškė jis“ Taigi man reikia 
tučtuojau pamatyti kunigaikštienę. Turiu pridurti, kad reikalas 
neatidėliotinas, nes mes ir taip jau praradome daug laiko! 

Matau! Grapa turės palaukti, liūdnai atsiduso Žolivalis. 
Dovanokite man, sinjore Dal Nieli, bet turiu palydėti šį uolų 
kariškį. 

Peccato! Kaip apmaudu!  supratingai pasakė šis. Jūs 
sutrukdysite jiems! Neskubėkite! Duokite jiems dar minutėlę! 
Aš sudarysiu leitenantui kompaniją. 

Minutėlę? Atleiskite! Jiems minutėlė gali būti keletą valandų! 
Juk jie beveik šešis mėnesius nesimatė! 


Tačiau Arkadijus apsiriko. Vos leidusi meilei užgožti visus 
būgštavimus ir neryžtingumą, Marijana gailėjosi dėl to. Išvydusi 
mylimą žmogų, ji, džiaugsmo pagauta, nesusilaikė ir, visai 
suprantama, puolė į jo glėbį, o jis jai aistringai atsakė, net 
per daug aistringai! Ir tuo metu, kai jis, lipdamas kas du 
laiptelius, nešė Marijaną, o paskui triukšmingai užtrenkė duris, 
ji staiga vėl tapo šaltakraujiška, nors prieš tai buvo netekusi 
galvos. 

Ji žinojo, kas bus: dabar Jasonas, meilės ekstazės apimtas, 
mes ją ant lovos, akimirksniu nurengs, ir netrukus ji atsiduos 
jam, nes nepajėgs priešintis švelnumo viesului, kuris užgrius ją... 

Bet kažkas joje ėmė priešintis, kažkas, ko ji dar nesuvokė, 
kas buvo jos meilės Jasonui gelmėje. Ji taip jį mylėjo, kad 
buvo pasirengusi užgniaužti pašėlišką geismą, kurį jis sukėlė. Ir 
staiga, tarsi Žaibui blykstelėjus, jai tapo aišku, kad ji negali, 
neturi priklausyti jam, kol išsisklaidys kankinančios abejonės, kol 
paaiškės, kad Damianio pastangos buvo bergždžios. 

Žinoma, jei giliai joje jau bręsta gyvybė, būtų patogu ir net 
lengva primesti savo mylimajam tėvystę. Net kvailelei tai būtų 
paprasta padaryti su vyriškių, tokiu aistringė ir įsimylėjusiu! 
Tačiau Marijana nedrįso pasakyti teisybės apie tas šešias savaites, 
kai buvo dingusi, tad juo labiau ji nenorėjo kuo niekšiškiausiai 
apmulkinti Jasono. Ne! Kol nebus visiškai įsitikinusi, ji negali 
leisti, kad jis vėl paimtų ją! Jokiu būdu!.. Kitaip jiedu paskęs 
mele, kuris apnuodys visą gyvenimą! Bet Dieve, kaip tai bus 
sunku! 

Kai jis, stovėdamas viduryje kambario, liovėsi ją bučiavęs ir 
ėmė dairytis miegamojo durų, ji, kryptelėjusi klubais, išslydo iš 
jo glėbio ir atsistojo. 

Viešpatie, Jasonai! Tu išsikraustei iš proto... ir aš taip pat. 

Ji nuėjo prie veidrodžio susitvarkyti šukuosenos, bet jis sekė 
paskui ją, vėl apkabino ir, paslėpęs veidą jos plaukuose, nusijuokė. 

Bet aš taip tikiuosi, Marijana, Marijana! Kiek mėnesių 
svajojau apie šią minutę, kai pagaliau pirmą kartą liksiu vienas 
su tavimi!.. Tik mudu, tu ir aš... ir nieko daugiau, tik mūsų 
meilė! Ar tau neatrodo, kad mes ją dorai užsitarnavome? 

Jo šiltas, truputį ironiškas balsas tapo kimus, jis praskleidė 
jos plaukus, kad lūpomis prisiglaustų prie jos sprando. Džiugesio 
apimta, Marijana užsimerkė, bet kartu ji nepakeliamai kentėjo. 

Bet juk mes ne vieni! vėl išsilaisvinusi sušnabždėjo ji. 

Juk čia ir Žolivalis, ir Agata... ir Grakchas, kurie kiekvieną 
minutę gali įeiti! Šis viešbutis tikrai yra vieša vieta! Argi tu 
ant laiptų negirdėjai, kaip mums plojo? 

Nejaugi tai svarbu? Žolivalis, Grakchas ir Agata jau seniai 
žino apie mus viską! Jie supras mūsų nekantrumą ir norą 
pabūti vieniems. 

Jie taip... Tačiau mes esame svetimoje šalyje, ir aš turiu 
gerbti... 

Aiškiai nusivylęs, jis tučtuojau pasipiktino, ir jo balse 
suskambėjo pašaipios gaidelės. 

Ką? Pavardę, kurią turi? Senokai negirdėjau šnekų apie 
ją!.. Bet... jei tikėsime tuo, ką man papasakojo Arkadijus, tavo 
delikatumas vyro, pasodinusio tave už grotų, atžvilgiu yra tiesiog 
beprasmis!.. Kas tau nutiko?.. 

Žolivalis išvadavo Marijaną nuo atsakymo, o Jasonas suraukė 
antakius, nes jam atrodė, kad šis atėjo ne laiku, tačiau tai 
įrodė jaunosios moters teisumą. 

Žolivalis greitai nužvelgė kambarį, pamatė priešais veidrodį 
besisukiojančią Marijaną, o už kelių žingsnių nuo jos labai 
nepatenkintą Jasoną, kuris, sunėręs rankas ant krūtinės ir 
kandžiodamas lūpas, žvilgčiojo į juos. Vikonto šypsena buvo 
nepaprastai maloni ir rodė tėvišką rūpestingumą. 

- Tai tik aš, mano vaikai, ir patikėkite, esu labai nusiminęs,kad 
sutrukdžiau jūsų pirmą pasimatymą. Tačiau atėjo leitenantas 
Benielis. Jis reikalauja tučtuojau jį priimti. 

Vėl tas nepakenčiamas korsikietis? Ko jis nori? pasipiktino 
Jasonas. 

Nespėjau jo paklausti, bet, atrodo, reikalas svarbus. 

Marijana greitai grįžo prie savo mylimojo, apkabino jo kaklą 
ir užspaudė jam burną bučiniu, neleisdama protestuoti. 

Arkadijus teisus, mano meile. Mums geriau susitikti. Aš 
jam už daug ką dėkinga. Jei ne jis, dabar tikriausiai gulėčiau 
lagūnos dugne. Bent išklausykime, ką jis nori mums pasakyti. 

Jos žodžiai stebuklingai paveikė jūreivį, ir jis tuoj pat 
nusiramino. 

Tai įkyrus velnias! Bet jei tu taip nori... Pakvieskite tą 
ramybės drumstėją, Žolivali! 

Tai taręs, Jasonas nusigręžė, pasitaisė savo tamsiai mėlyną 
kostiumą su sidabrinėmis sagomis, prigludusį prie jo tvirto 
raumeningo kūno, nuėjo prie lango, sunėręs rankas už nugaros, 
atsistojo, nusisukęs nuo nepageidaujamo lankytojo. 

Marijana meiliu žvilgsniu nulydėjo jį. Jasonas aiškiai nutarė 
nesikišti į pokalbį, ir ji leido įeiti leitenantui, kurio įėjimas bei 
kapotas pasisveikinimas būtų patenkinęs pedantiškiausią karinį 
viršininką. 

- Jūsų šviesiausiosios šviesybės leidimu aš, ponia, atvykau 
atsisveikinti. Šį vakarą grįžtu pas poną Padujos hercogą. Ar 
galiu jam pasakyti, kad visi reikalai jau sutvarkyti ir jūsų kelionė 
į Konstantinopolį laimingai prasidėjo? 

Marijana nespėjo atsakyti... Už jos nugaros ledinis balsas 
pareiškė: 

Apgailestauju, bet turiu pasakyti, kad negali būti nė kalbos 
apie ponios kelionę į Konstantinopolį Rytoj ji su manimi 
išplaukia į Čarlstoną, kur, tikiuosi, užmirš, jog moteris, kai kurių 
žmonių manymu, sukurta tik tam, kad politikos šachmatų lentoje 
būtų pėstininkė! Jūs galite vykti, leitenante! 

Tokio šiurkštaus pareiškimo priblokšta, Marijana žvelgė tai į 
iš pykčio išbalusį Jasoną, tai į Žolivalį, apmaudžiai kramtantį 
ūsą. 

Argi jūs nieko nepapasakojote, Arkadijau? Maniau, kad 
įspėjote poną Boforą apie imperatoriaus įsakymą. 

Aš tai padariau, mano brangioji, bet nelabai sėkmingai! 
Tiesą sakant, mūsų bičiulis tiesiog nieko nenorėjo apie tai 
girdėti, ir aš nutariau neįkyrėti jam, nes jūs, manau, jį įtikinsite 
kur kas geriau už mane. 

Kodėl gi iš karto neįspėjote manęs? 

Ar jums neatrodo, kad kai vakar atvykote, turėjote 
pakankamai priežasčių nerimauti? tyliai pasakė vikontas. Šis. 
diplomatinis ginčas, manau, galėtų palaukti bent iki... 

Nematau priežasčių ginčytis, griežtai nutraukė jį Benielis. 

Man atrodo, kad kai imperatorius įsako, telieka paklusti! 

Bet jūs užmiršote, suriko korsaras, kad Napoleono 
įsakymai man nerūpi. Aš Amerikos pilietis ir paklūstu tik 
savo vyriausybei! 

O kas jūsų ko nors prašo? Poniai jūs visai nereikalingas. 
Imperatorius norėjo, kad ji plauktų neutraliu laivu, 0 uoste 
tokių gal tuzinas. Apsieisime be jūsų, štai ir viskas! Grįžkite į 
savo Ameriką. 

Be jos? Jūs, matyt, nesupratote, ką jums pasakiau? 
Pasistengsiu paaiškinti: patinka jums ar ne, bet aš pasiimu 
kunigaikštienę. Dabar aišku? 

Net labai aišku, sugriaudėjo kantrybės netekęs Benielis, 

kad jei .jūs nebūsite suimtas už pagrobimą arba maišto 
kurstymą, teliks viena išeitis... 

Ir jis išsitraukė kardą. Marijana tučtuojau puolė tarp abiejų 
vyrų, kurie grėsmingai priartėjo vienas prie kito. 

Ponai, prašau jūsų! Tikiuosi, jūs bent sutiksite, kad ir aš 
turiu teisę pareikšti savo nuomonę šiuo reikalu? Leitenante 
Benieli, gal malonėtumėte trumpam išeiti? Aš noriu pasikalbėti 
su ponu Boforu akis į akį, ir jūs čia niekuo nepadėsite! 

Priešingai jos būgštavimams, karininkas netaręs nė žodžio 
tučtuojau sutiko kaukštelėjo kulnais ir linktelėjo galvą. 

Eime, tarė Žolivalis draugiškai vesdamas jį prie durų, 
paragausime sinjoro Dal Nielio grapos, kad laukti neprailgtų! 
Pats geriausias dalykas prieš kelionę taurė! 

Vėl likę vieni, Marijana ir Jasonas truputį nustebę žvelgė 
vienas į kitą: ji dėl to, kad tarp juodų jos bičiulio antakių 
atsirado užsispyrimo raukšlelė, jis dėl to, kad antrą kartą 
išvydo švelnaus grožio ir apgaulingo trapumo maskuojamą 
pasipriešinimą. Jis pajuto joje kažką neįprasta, ir kad pagaliau 
suprastų, kas tai yra, pasistengė nuslėpti prastą savo nuotaiką. 

Kodėl tu nori, kad mes kalbėtumės vieni du? paklausė 
jis švelniai. Tu tikiesi įkalbėti mane tai kvailai kelionei pas 
turkus? Tokiu atveju nieko nesitikėk: aš čia atvykau ne tam, 
kad tenkinčiau Napoleono kaprizus!.. 

Tu atvykai susitikti su manimi, ar ne? Ir kad mudu kartu 
pradėtume laimingą gyvenimą? Tai koks skirtumas, kur mes jį 
pradėsime? Ir kodėl turėtum atsisakyti nugabenti mane ten, jei 
aš to noriu ir jei tai gali būti labai svarbu imperijai? Aš ten 
ilgai neužtruksiu, o paskui būsiu laisva ir galėsiu vykti su tavimi 
visur, kur panorėsi. 

Laisva? Ką turi galvoje? Kad visai nutraukei ryšius su 
savo vyru, įtikinai jį sutikti skyryboms? 

Nei viena, nei kita, vis dėlto aš laisva, nes imperatorius 
suteikia tokią galimybę. Jis iškėlė būtiną sąlygą savo pagalbą 
man vykdant misiją, ir esu įsitikinusi, kad kai ją atliksiu, niekas 
nesutrukdys mūsų laimei. Tokia imperatoriaus valia. 

Imperatoriaus, imperatoriaus! Visą laiką imperatorius! Apie 
jį vis dar kalbi su tokiu įkvėpimu, kaip ir tada, kai buvai jo 
meilužė! "Tu užmiršai, kad aš jam neparsisamdžiau? Galiu 
įsivaizduoti, kad tu truputį ilgiesi imperatoriaus kambario, rūmų 
ir savo prabangaus gyvenimo! Mano prisiminimai apie Forsą, 
Bisetrą ir Bresto katorgą kur kas nemalonesni, patikėk! 

Tu neteisus! Puikiai Žinai, kad tarp imperatoriaus ir manęs 
jau seniai nieko nebuvo ir kad jis pats pasistengė išgelbėti 
mane, rizikuodamas sugriauti netvirtą diplomatinę pusiausvyrą. 

Aš tai prisimenu, bet nesijaučiu esąs dar dėl ko nors 
skolingas Napoleonui. Esu neutralios šalies pilietis ir neketinu 
kištis į jo politiką. Jau gana to, kad mano šalis, atsisakydama 
paremti Angliją, rizikuoja sugriauti taiką... 

Staiga jis apkabino ją ir švelniai prisiglaudė skruostu prie 
jos smilkinio. 

Marijana, Marijana! Užmiršk visa tai, viską, kas nesusiję 
su mumis! Užmiršk Napoleoną, užmiršk, jog pasaulyje yra žmogus, 
kurio pavardę turi, užmiršk, kaip aš užmiršau, kad Pilara gyvena 
Ispanijoje, kur nutarė pasilikti, nes mano, jog aš vis dar 
katorgoje, ir, be abejo, tikisi, kad aš ten mirsiu! Jeigu mudu, 
tik mudu, ir nieko daugiau... ir jūra, čia, visai arti... prie mūsų 
kojų! Jei nori, rytoj ja mes išplauksime! Aš nugabensiu tave į 
Karoliną, tau atstatysiu sudegusį tėvų namą... Visiems tu būsi 
mano žmona... 

Liauno prigludusio kūno ir jo kvapo apsvaigintas, jis vėl 
apibėrė ją bučiniais, privertusiais ją suvirpėti. Susijaudinusi 
Marijana neberado jėgų kovoti. Ji prisiminė svaiginamos laimės 
minutes kalėjime, minutes, kurias taip lengva sugrąžinti. Jasonas 
jai buvo viskas, jos kūnas ir kraujas, žmogus, jos išsirinktas iš 
visų, jo niekas negali pakeisti... Ar verta atsisakyti to, ką jis 
siūlo? Kodėl gi rytoj neišvykus į jo laisvės šalį? Juk po vyro 
mirties ji visai laisva, nors Jasonas to ir nežino. 

Po valandos ji bus “Burtininkės" denyje. Taip paprasta 
Benieliui pasakyti, kad ji vyksta į Turkiją, o patiems tuo tarpu 
plaukti į laisvąją Ameriką, ir Jasono glėbyje Marijana praleis 
pirmą meilės naktį, bangų supama, galutinai užmiršusi savo 
ankstesnį gyvenimą. Ir greitai ji užmirš viską: baimę, pabėgimus, 
Fušė, Taleiraną, Napoleoną, Prancūziją, vilą su trykštančiais 
fontanais, kur vaikštinėja balti povai, bet kur niekada nenuaidės 
vaiduokliško raitelio balta kauke žirgo kanopų kaukšėjimas... 

Tačiau ir vėl, kaip neseniai, ėmė maištauti jos sąžinė, 
Marijana nė nejtarė, kad ji tokia skrupulinga. Kas bus, jei ilgos 
kelionės į Ameriką metu paaiškės, kad ji nėščia nuo kito? 
Kaip ji to atsikratys šalyje, kur nė minutės neišvengs akylo 
Jasono žvilgsnio, jei nusprendė neapgaudinėti jo? Net jei jis 
nieko nenuspės per visą kelionę, mažiausiai du kartus ilgesnę 
negu į Konstantinopolį!.. 

Ir, be to, ausyse tebeskambėjo rimtas Arigio balsas: 

“Jūs vienintelė galite įtikinti sultonienę tęsti karą su Rusija, 
jūs vienintelė galite numalšinti jos pyktį imperatoriui, nes, kaip 
ir ji, jūs esate Žozefinos pusseserė!.. Ji jūsų paklausys..." 

Iš tikrųjų, argi ji gali nepateisinti pasitikėjimo žmogaus, kurį 
seniau mylėjo ir kuris nuoširdžiai stengėsi padaryti ją laiminga? 
Napoleonas pasikliovė ja. Ar ji gali nepadaryti jam paskutinės 
paslaugos, tokios svarbios jam ir Prancūzijai? Laikas meilei dar 
neatėjo. Narsumo laikas dar nesibaigė. Ji atsargiai išsivadavo iš 
jo glėbio. 

Ne,  sušnabždėjo ji. Tai neįmanoma! Aš turiu ten vykti. 
Aš daviau žodį! 

Jis nepatikliai pažvelgė į ją, tarsi ji staiga būtų įgijusi kitą 
pavidalą. Jo tamsiai mėlynos akys tarsi įkrito po juodais antakiais, 
ir Marijana nusiminusi jose išvydo didžiulį nusivylimą. 

Tu nori pasakyti, kad atsisakai vykti su manimi? 

Ne, mano meile, aš neatsisakau. Priešingai, prašau tavęs 
dar truputį, tik keletą savaičių pakeliauti su manimi! Tiesiog 
mes užtruksime, supranti? Paskui aš būsiu tavo, siela ir kūnu, 
ir eisiu paskui tave, kur panorėsi, kad ir į pasaulio kraštą, ir 
gyvensiu tik taip, kaip tu norėsi! Bet aš privalau atlikti savo 
misiją: tai labai svarbu Prancūzijai! 

Prancūzija, su kartėliu tarė jis“ = Patogi priedanga! Tarsi 
tau pats Žodis “Prancūzija" nereikštų “Napoleonas"! 

Pavydas, kuris visada jautėsi, nors ir buvo slepiamas, užgavo 
Marijaną, ji liūdnai atsiduso, 0 jos drėgnų žalių akių spindesys 
užgeso. 

Kodėl tu negali suprasti manęs, Jasonai? Nori tu ar ne, 
aš myliu savo šalį, tą šalį, kuri beveik buvo svetima ir kurią 
susižavėjusi pažinau. Tai nuostabi šalis, Jasonai, tauri ir didinga 
valstybė! Vis dėlto paliksiu ją be sąžinės graužimo ir gailesčio, 
kai ateis metas išvykti su tavimi. 

O tas metas dar neatėjo? 


Taip... galbūt, jei tu sutiksi nugabenti mane ten, kad 


susitikčiau su nuostabiąja sultoniene, gimusia taip arti tavo namų! 

Ir tu sakai, kad myli mane? 

Aš myliu tave labiau už viską pasaulyje, nes man tu 
ne tik pasaulis, bet ir gyvenimas, džiaugsmas, laimė. Ir dėl to, 
kad taip myliu tave, aš nenoriu pabėgti slapta, kaip vagilė, aš 
noriu būti verta tavęs. 

Visa tai tėra Žodžiai! susierzinęs atšovė, gūžtelėjęs pečiais, 
Jasonas. Teisybė yra ta, kad tu niekaip nesiryžti staigiai 
išsižadėti puikaus Napoleono aplinkos gyvenimo! Tu graži, jauna, 
turtinga, tu... šviesiausioji šviesybė - kvailas titulas, bet įspūdingas! 

ir dabar tau patikėjo užduotį pas pačią karalienę! O“ ką aš 
tau galiu pasiūlyti? Gana kuklų gyvenimą ir tam tikra prasme 
palaidą... kadangi mus abu varžo vedybiniai saitai! Aš suprantu, 
kad tu dvejoji ir prašai palūkuriuoti! 

Ji liūdnai pažvelgė į jį. 

Koks tu neteisus! Matyt, jau užmiršai, kad jei ne Vidokas, 
visa tai būčiau palikusi be jokio gailesčio! Patikėk, ir ši misija 

anaiptol ne dingstis ir ne išsisukinėjimas, tai būtinybė! Kodėl 
tu atsisakai? 

Todėl, kad tave siunčia Napoleonas, supranti? O, žinau, 
jis man davė angelą sargą. Bet jei mane būtų mirtinai lazdomis 
primušę prižiūrėtojai arba būčiau miręs nuo žaizdų, manai, jis 
labai būtų krimtęsis? Jis būtų apgailestavęs... mandagiai! Ir ėmęsis 
kitų reikalų! Ne, Marijana, neturiu jokio pagrindo tarnauti tavo 
imperatoriui. Be to, jei aš sutiksiu, pats sau atrodysiu juokingas. 
O jei tau neužteks drąsos tvirtai pasakyti “ne" viskam, kuo 
gyvenai iki šiol, žinok, kad rytoj jau nebegalėsiu to padaryti. 
Ir savo misijai įvykdyti tu rasi kitą... arba tau suras kitą! Aš 
mielai sutinku, kad tokia nepaprasta moteris kaip tu numato 
daug ėjimų į priekį. 

Prisiekiu, kad ne! Aš tučtuojau išvyksiu su tavimi! 

Kaipgi aš galiu tavimi tikėti? Ten, Bretanėje, tu tik ir 
svajojai pabėgti nuo to žmogaus, kuriam dabar žūtbūt nori 
tarnauti. Ar tu dabar tokia, kokia buvai tą naktį? Moteris, 
kurią palikau, buvo pasirengusi bet kokiam beprotiškam poelgiui 
dėl manęs... ta, kurią dabar sutikau, nerimauja dėl garbumo ir 
būgštauja, kad įeis kambarinė, kai aš ją bučiuoju!.. Zinai, tokie 
dalykai stulbina! 

Marijana nebesusivaldė. 


Ko tu nori? Prisiekiu, kad myliu tave, myliu tik tave, 
tačiau nugabenti mane į Turkiją būtina! 
Ne! 

Nepiktai ištartas, šis žodis vis dėlto nuskambėjo rūsčiai. 
Marijana gailiai sušnabždėjo: 

Tu atsisakai? 

Taip! Arba veikiau ne! Aš tau leidžiu pasirinkti: aš sutinku 
nugabenti tave ten, bet paskui vienas grįšiu į savo šalį! 

Ji susvyravo, tarsi jis būtų jai smogęs, nuvertė staliuką su 
brangiu murano stiklu ir susmuko šezlonge, iš kurio buvo 
pakilusi taip neseniai... ne, prieš visą amžių! Išplėtusi akis ji. 
taip žiūrėjo į Jasoną, tarsi matytų pirmą kartą. Dar niekada 
jis jai neatrodė toks žavus, toks patrauklus... toks, deja, žiaurus! 
Ji manė, kad jo meilė jai panaši į jos, tai yra pasirengusi bet 
kokiam beprotiškam poelgiui , pasirengusi su viskuo sutikti ir 
viską pakelti dėl keleto laimės valandų... o juo labiau dėl viso 
gyvenimo meilėje. Ir jam užteko drąsos siūlyti jai tokį negailestingą 
pasirinkimą! 

Ji nepatikliai paklausė: 

Tu gali palikti mane... sąmoningai? Palikti mane ten ir 
išvykti? 

Jis sunėrė rankas ant krūtinės ir žiūrėjo į ją nepiktai, bet 
gąsdinamai ryžtingai. 

Ne aš turiu pasirinkti, Marijana, o tu. Aš noriu žinoti, 
kas rytoj įlips į “Burtininkės" denį: kunigaikštienė Sant'Ana, 
oficiali jo didenybės imperatoriaus ir karaliaus pasiuntinė, ar... 
Marijana Bofor! 

Netikėtai išgirstas vardas, apie kurį ji slapta svajojo, pervėrė 
jai širdį. Ji užsimerkė, veidas išblyško kaip vaškas. Pirštai 
mėšlungiškai įsikibo į sėdynės šilką, tarsi artinantis isterijos 
priepuoliui, nuo kurio ji mėgintų susilaikyti. 

Tu negailestingas... sušnabždėjo ji. 

Ne! Aš tiesiog noriu padaryti tave laimingą, net prieš tavo 
valią, jei reikės! 

Ji liūdnai nusišypsojo. Vyriškas egoizmas! Net toks jos 
dievinamas žmogus jo turėjo, kaip ir Fransis, Fušė, Taleiranas, 
Napoleonas ir šlykštusis Damianis! Tai visiems jiems būdingas 
keistas poreikis samprotauti apie moterų laimę ir įsivaizduoti, 
kad šioje srityje, kaip ir kitose, jie vieni tėra tikrai išmintingi 
ir Žino tiesą! Jiedu, jis ir ji, tiek iškentėjo dėl viso to, kas 

juos išskyrė! Nejaugi dabar kliūtis darys pats Jasonas? Nejaugi 
jis neįstengs dėl meilės nuramdyti savo valdingo išdidumo? 

Vėl kilo pagunda, pašėliška, sąmonę temdanti pagunda palikti 
viską, pulti į jo glėbį ir nieko negalvojant leisti, kad jis išvežtų 
ją. Jai taip reikalinga jo jėga, vyriška jo šiluma!.. Nors naktis 
buvo švelni, ji jautėsi sušalusi iki pat širdies! Bet gal dėl to, 
kad ji per daug iškentėjo, norėdama pagaliau vėl turėti tą 
meilę, išdidumas dar neleido jai kapituliuoti. 

Blogiausia buvo tai, kad ji net negalėjo ant jo pykti ir kad 
vyriškio akimis žiūrint jis buvo teisus. Bet ji juo labiau negalėjo 
trauktis... arba visko papasakoti. Ir dar! Kaip dabar Jasonas 
nekentė Napoleono! 

Nusivylusi ir nelaiminga, Marijana vis dėlto pasirinko labiausiai 
jos charakterį atitinkančią išeitį: kovą. 

Atlošusi galvą, ji pažvelgė tiesiai savo mylimajam į akis. 

Aš daviau žodį, pasakė ji Ta misija mano pareiga. 
Jei jos neįvykdysiu, tu, žinoma, mane taip pat mylėsi, bet 
mažiau gerbsi! Mūsų šalyje, kaip, manau, ir jūsų, pareiga yra 
svarbiau už asmeninę laimę. Mano tėvai žuvo ją atlikdami! Ir 
aš nepasitrauksiu!.. 

Tai buvo pasakyta ramiai, be pozos. Tiesiog konstatuojant. 

Dabar išbalo Jasonas. Jis žingtelėjo jaunosios moters link, 
bet sustojo ir, nė žodžio netaręs, linktelėjo jai. Paskui dideliais 
žingsniais perėjo kambarį, atidarė duris ir pašaukė: 

Leitenante Benieli! 

Karininkas beregint pasirodė, lydimas Žolivalio, kuris tučtuojau 
neramiai pavelgė į Marijaną, tačiau ši nukreipė žvilgsnį. Sinjoro 
Dal Nielio grapa, matyt, gerai sudrėkino leitenantą iš vidaus, 
nes jis buvo daug rausvesnis negu pirma, tačiau jo laikysenai 
tai nė kiek nepakenkė. 

Jasonas iš aukšto nužvelgė jį ir, vos tramdydamas pyktį, 
pareiškė: 

Leitenante, galite ramiai vykti pas Padujos hercogą! Rytoj 
auštant aš išplauksiu į Bosforą, kur turėsiu garbės nugabenti 
kunigaikštienę Sant'Aną! 

Jūs man duodate garbės žodį? ramiai paklausė šis. 

Jasonas sugniaužė kumščius, aiškiai stengdamasis įveikti norą 
nusukti sprandą šiam mažam įžūliam  korsikiečiu,, galbūt 
primenančiam kitą, kuriam nieko negalėjo padaryti. 

Taip, leitenante,  iškošė jis pro dantis, duodu jums jį! 
Ir, be to, duodu patarimą: nešdinkitės iš čia, ir kuo greičiau, 
kol dar tramdau nenumaldomą norą... 

Kokį? 

Išmesti jus pro langą! Jūsų munduras, jūsų draugai ir 
kelionė atrodys apgailėtinai. Jūs laimėjote, tad nemėginkite mano 
kantrybės! 

Eikite, prašau jus! - sušuko Marijana išsigandusi, kad nekiltų 
peštynės. 

Beje, Žolivalis jau nepastebimai traukė Benielį už rankos. 
Šis degė noru pulti amerikietį, bet jam užteko proto įdėmiai 
pažiūrėti į savo pašnekovų veidus. Jis pamatė, kad Marijana 
išbalusi ir jos akyse ašaros, Jasonas susinervinęs, Žolivalis 
nerimauja, ir suprato, jog čia vyksta drama. Jis nusilenkė, gal 
ne itin pagarbiai, jaunajai moteriai. 

Turėsiu garbės ponui Padujos hercogui pranešti, kad 
imperatoriaus pasitikėjimas neapviltas, O jūsų šviesiausiajai 
šviesybei linkiu laimingos kelionės! 

Ir jums taip pat! Sudie, pone! 

Ji jau maldaujamai žiūrėjo į Jasoną, bet dar nespėjus Benieliui 
dingti, jis šaltai nusilenkė. 

Mano pagarba, ponia! Jei jums tai tinka, mano laivas 
pakels inkarą rytoj rytą, apie dešimtą valandą!.. Jums užteks 
atvykti į laivą prieš pusvalandį. Linkiu geros nakties!.. 

Jasonai!.. Pasigailėk!.. 

Ji ištiesė jam ranką maldaujamai, kad ją paimtų, tačiau jis 
iš pykčio nieko nematė arba nenorėjo matyti. Nė nežvilgtelėjęs 
į ją, jis pasuko prie durų ir išeidamas taip trenkė jomis, kad 
tas trenksmas dar ilgai aidėjo jaunosios moters širdyje. 

Ištiesta ranka nusviro, ir nevilties apimta Marijana raudodama 
susmuko ant grindų. 

Ten ją, springstančią ašaromis, ir rado truputį vėliau atbėgęs 
Žolivalis, kuris nujautė katastrofą. 

Dieve mano!  susijaudino jis“ = Taip rimta? Bet kas gi 
atsitiko? 

Sunkiai, plūsdama ašaromis, ji, kapodama žodžius, paaiškino 
jam reikalo esmę, o jis tuo tarpu, šaltu vandeniu suvilgęs 
servetėlę, mėgino valyti jai veidą. 

Ultimatumas! - galiausiai Marijana ėmė žagsėti. - Šan... 
tažas! Jis man pasiū... lė pasirinkti! Ir jis pa... pasakė, kad 
tai... dėl mano laimės!.. 

Staiga ji įsikibo į Arkadijaus surduto atlapus ir ėmė raudoti: 

Aš negaliu... aš negaliu to pakelti!.. Suraskite jį... mano 
drauge... pasigailėkite!.. Pasakykite... jam... 

Ką? Kad jūs pasiduodate? 

- Taip! Aš jį myliu! Aš per daug jį myliu! 

Žolivalis abiem rankomis suspaudė virpančius jaunosios moters 
pečius ir privertė ją pakelti galvą. 

Taip! Jūs galėsite! Tai aš sakau, kad galėsite, nes jūs 
teisi! Siūlydamas jums tokį pasirinkimą, Jasonas piktnaudžiavo 
savo galia, nes žino, kaip jį mylite. Tačiau tai nereiškia, kad, 
jo požiūriu, jis nėra teisus. Jis imperatoriui nėra nieko 
įsipareigojęs!.. 

Ir jis... nemyli manęs! 

Jis jus myli! Tik negali suprasti, kad myli jus tokią, kokia 
esate: nenuoseklią, padūkusią ir užsispyrusią! Tereiktų jums 
pasikeisti, tapti nuolankia, visad tenkinančia jo norus, ir, nepraėjus 
nė pusei metų, jis nustotų jus mylėjęs! 

Taip manote? 

Pamažu  Žolivalio įtikinėjimai išsklaidė neviltį, gaubusią 
Marijaną, atsirado menkutė vilties prošvaistė. 

Taip, Marijana, aš taip manau, pasakė jis rimtai. 

Bet, Arkadijau, pagalvokite, kas bus Konstantinopolyje! Jis 
išvyks, ir daugiau niekad jo nebepamatysiu! 

Galbūt... bet iki tol jūs gyvensite su juo, visai greta, 
ankštoje laivo erdvėje, ir taip bus ne dvi tris dienas! Jei jums, 
kol nuplauksite ten, nepavyks apsukti jam galvos, jūs ne Marijana! 
Pamirškite prastą jo nuotaiką, įsižeidusio patino išdidumą ir 
žaiskite jo primestą žaidimą! 

Jam kalbant, Marijanos akys pamažu vėl ėmė žvilgėti, o 
širdyje įsižiebė vilties kibirkštėlė. Ji klusniai išgėrė stiklinę vandens 
su širdies lašais, kurią senasis bičiulis priglaudė jai prie lūpų, 
o paskui, atsirėmusi į jo ranką, priėjo prie lango. 

Jau buvo naktis, juodame vandenyje auksiniais švituliais 
spindėjo visur uždegti žibintai. Kartu su gitaros garsais atsklido 
jazminų kvapas. Apačioje, krantinėje, lėtai vaikštinėjo porelės... 
susiglaudę tamsūs siluetai. Praplaukė vėliavomis papuošta gondola 
su lieknu gondolininku paskuigalyje, ir džiugus moters juokas 
išsprūdo pro užtrauktas užuolaidas. 

Marijana atsiduso ir ranka stipriai įsikibo į Žolivalio rankovę. 

Apie ką galvojate? sušnabždėjo jis“ = Jums geriau? 

Ji susvyravo sutrikusi, bet šio ištikimo draugo akivaizdoje 
nenorėjo veidmainiauti. 

Aš galvoju apie tai, liūdnai tarė ji, kaip tokia naktis 
tinka meilei!.. 

Be abejo! Bet pagalvokite ir apie tai, kad ši nesėkminga 
naktis padarys dar malonesnes kitas naktis! Niekas neprilygsta 
Rytų naktims, mano brangusis vaike, ir jūsų Jasonas dar nežino, 
kam save pasmerkė! 

Paskui Žolivalis ryžtingai uždarė langą, kad nesimatytų šios 
pernelyg nuostabios nakties, ir nuvedė Marijaną į nedidelį rokoko 
stiliaus saloną, kur buvo paruošta vakarienė. 


Šeštas skyrius 


Verpetas 


Lova susvyravo. Marijana mieguista apsivertė ant kito šono 
ir įbedė nosį į pagalvę, mėgindama atsikratyti nelabai malonaus 
sapno, bet lova tebesvyravo, ir ji galutinai pabudo. 

Tuo metu sugirgždėjo kažkokia takelažo dalis, ir ji prisiminė, 
kad yra jūroje. 

Marijana nepatenkinta pažvelgė į blizgančiu variu įrėmintą 
iliuminatorių. Pro bangų purslus matėsi pilka besaulė diena. 
Šaižiai švilpė vėjas. Audrotą liepą Adrija buvo rudeniškai niūri. 

“Tinkamas oras šios kelionės pradžiai", liūdnai pamanė 
Marijana. 


Veneciją jie paliko tik vakare, nors Jasonas buvo kitaip 
žadėjęs. Korsarui vėl kilo noras užsiimti pusiau kontrabandine 
prekyba, ir jis visą dieną krovė venecijietišką vyną, iš kurio 
tikėjosi pelno Turkijos turguje, kur ne visada buvo paisoma 
Korano ir kur užsienio prekybos agentai turėjo daug klientūros. 
O ką jau kalbėti apie aukščiausią valdovą, labai mėgstantį 
šampaną! 

Taigi, - pareiškė korsaras Žolivaliui, kurį tas noras pasipelnyti 
veikiau linksmino, negu šokiravo, kelionė man nebus bevaisė. 

Jasonas Boforas keleivių laukė prie išorinio trapo. Sutiko 
juos perdėtai pagarbiai pasisveikindamas, dėl to Marijanai ir 
sustingo širdis, ir sukilo pyktis, kurio pakako, kad Jasonas vėl 
nusiteiktų karingai. Priimdama jo pasiūlytą žaidimą, ji kilstelėjo 
savo Žžavią nosytę ir ironiškai pažvelgė į korsarą. 

Mes atvykome paskirtu laiku, kapitone? O gal vakar ką 
ne taip supratau? 


- Jūs viską gerai supratote, ponia, - sukandęs dantis sumurmėjo 
Jasonas, kurio tikrai prasta nuotaika vis dėlto neišsiliejo kreipiniu 
"šviesiausioji šviesybe" ir trečiuoju asmeniu. = Dėl komercinių 
priežasčių tenka išplaukti kiek vėliau. Prašau dovanoti man, bet 
taip pat malonėkite neužmiršti, kad šis brigas ne karinis 
laivas, ir jei jums reikaligas kariškas tikslumas, geriau paprašykite 
savo admirolo Hantomo fregatų!.. 

Ne karinis laivas? Aš ten matau patrankas! Man rodos, 
ne mažiau kaip dvidešimt? Kam gi jos jums? Banginių medžioklei? 
saldutėliu balseliu paklausė Marijana. 

Matyt, šis svaidymasis kandžiais žodeliais smarkiai sunervino 
jūreivį jis sukando dantis, sugniaužė kumščius, bet prisivertė 
susivaldyti, nors ir labai norėjo pasiųsti keleivę kuo toliau. 

- Dabar, ponia, kiekvienas prekybinis laivas turi būti pasirengęs 
gintis, nors jūs to ir negalite žinoti! 

Jaunoji moteris, regis, nusprendė jį pribaigti. Jos šypsena 
tapo dar malonesnė. 

- Aš daug ko nežinau, kapitone, bet tegul mane pakaria, 
jei šis laivas prekybinis! Net aklas mato, kad jis pastatytas tam, 
kad skrietų jūromis, o ne vilktųsi pilnu pilvu. 

Tikrai tai korsaras, suriko Jasonas, bet neutralus 
korsaras! Ir jei neutralus korsaras nori užsidirbti gyvenimui per 
jūsų prakeikto imperatoriaus prakeiktą blokadą, jis turi griebtis 
prekybos! Dabar, jei nebeturite klausimų, noriu parodyti jūsų 
kajutę. 

Nelaukdamas atsakymo, jis energingai nuvedė ją deniu, kur 
laivo varinės dalys spindėjo žibintų šviesoje, ir nepastebėjęs 
parvertė liesoką, juodai apsirengusį vidutinio ūgio žmogų, netikėtai 
išėjusį iš kabinos. 

O! Tai jūs, Džonai? Atleiskite, aš jūsų nepastebėjau! 
atsiprašė jis dirbtinai šypsodamasis: = Tuojau jus supažindinsiu! 
Kunigaikštiene, prieš jus daktaras Leitonas, laivo gydytojas. 
Kunigaikštienė Korada Sant'Ana, pridūrė jis, sąmoningai 
pabrėždamas vardą. 

Jūsų laive yra gydytojas? = nuoširdžiai nustebusi sušuko 
jaunoji moteris. Jūs labai rūpinatės savo žmonėmis, tai labai 
malonu, kapitone! Bet kodėl neužsiminėte apie šį Eskulapo 
mokinį savo ekipaže? 

Tiesiog dėl to, kad jo nebuvo! Ir aš ne kartą esu 
apgailestavęs, kad mano draugas Leitonas negali man padėti. 

Jasono draugas? Marijana pažiūrėjo į gelsvai išblyškusį gydytojo 
veidą. Jo akys buvo šviesios, neaiškios spalvos, giliai įdubusios, 

skvarbios ir vertinančios akys, kurių šaltą dėmesį ji pajuto. 

Tylėdamas ir nė nešyptelėjęs, gydytojas nusilenkė Marijanai, 
ir ji instinktyviai pajuto, kad ne tik nepatiko tam žmogui, 
jis apskritai nepritaria tam, kad laive būtų moteris. Ji nusprendė 
ateityje kiek įmanoma vengti daktaro Leitono, nes neturėjo nė 
menkiausio noro matyti negyvo jo veido. Bet, suprantama, dar 
reikėjo sužinoti, kas sieja Jasoną ir šį niūrių subjektą... 

Žolivalis nuėjo įsikurti denio paskuigalyje esančioje patalpoje, 
Grakchas priekiniame denyje, kur buvo ekipažas, o Marijana 
su Agata tuo tarpu įsitaisė kajučių aukšte. 

Įėjus į savo kajutę, jaunajai moteriai nusmelkė širdį: ši buvo 
atnaujinta ir aiškiai skirta moteriai. Brangus persiškas kilimas 
dengė išvaškuotas raudonmedžio grindis, gražūs tualeto reikmenys 
išdėlioti ant jiems skirto staliuko, o melsvai žalios šilko užuolaidos 
dengė iliuminatorius ir kabantį gultą, ant kurio pūpsojo pūkinės 
pagalvės. Jos taip akivaizdžiai rodė švelnų įsimylėjusio žmogaus 
rūpinimąsi, kad Marijana susijaudino. Ši patalpa taip parengta, 
kad jai būtų gera, kad ji čia jaustųsi laiminga! Bet... Ji ryžtingai 
nuvijo graudulį ir prisižadėjo, kad rytoj vis dėlto padėkos laivo 
šeimininkui už dėmesingumą. Visą vakarą nei Marijana, nei jos 
kambarinė neišėjo iš kajutės. Jos dėliojo daiktus ir pamažu 
įsikūrė, o tam prireikė daug laiko. 

Agatai buvo skirtas gultas ir tualetinis staliukas mažyčiame 
kambarėlyje su vienu iliuminatoriumi greta šeimininkės kajutės. 
Ji įsikūrė jame šiek tiek nepatikliai, nes jūra baugino ją. 

Marijana išsitiesė ant gulto, nusižiovavo, bet paskui atsisėdo 
suraukusi nosį. Laive sklido keistas kvapas, tiesa, labai silpnas, 
bet nemalonus, kurį ji pajuto vos atėjusi čia, ir tai ją nustebino, 
nes ši plėkais atsiduodanti smarvė, tarsi čia būtų seno purvo, 
atrodė neįmanoma švara spindinčiame laive. 

Akimis susiradusi medyje įtaisytą laikrodį ir pamačiusi, kad 
jau dešimt valandų, Marijana nutarė keltis, nors ir nelabai 
noromis. Tiesa, ji pajuto alkį, nes išvakarėse nebuvo nieko 
valgiusi. 

Ji dar dvejodama gulėjo, kai atsidarė durys ir įėjo Agata su 
padėklu, tokia pat ori ir tvarkinga kaip šeimininkės namuose 
Paryžiuje. Kartu su ja įžengė Žolivalis, vilkintis rytiniu kostiumu. 
Vikonto nuotaika buvo puiki. 

Atėjau sužinoti, kaip praleidote naktį, tarė jis linksmai, 
- ir šiaip pažiūrėti, kaip įsikūrėte! Bet matau, kad jums nėra 
kuo skųstis! Velniai griebtų! Šilkai, kilimai! Mūsų kapitonas 
priėmė jus deramai! 

O argi jūs įsikūrėte prastai? 

- O ne! Aš įsikūriau beveik taip pat kaip ir visi, tai yra 
su komfortu... spartietišku, bet visai pakankamu! Ir švara šiame 
laive pranoksta visus lūkesčius. 

Dėl švaros sutinku, bet tas kvapas... kvapas, kurio kilmės 
niekaip negaliu nustatyti. Jūs nejaučiate? O gal jūsų kajutėje 
jo nėra? 

Yra! Aš užuodžiau, pasakė Žolivalis sėsdamas ant gulto, 
kad pasmaguriautų pyragaičiais, nors jis ir labai silpnas... Bet 
nepatikėjau savo uosle! 

Nepatikėjote? Kodėl gi? 

- Todėl, kad... 
Žolivalis minutėlę patylėjo, sukramtė kąsnį, paskui labai rimtai 
kalbėjo toliau: 

Todėl, kad vieną kartą gyvenime esu uodęs tokį kvapą, 
tik stipresnį, tikrą smarvę. Tai buvo Nante, krantinėje... netoli 
vergų laivo. Vėjas pūtė nuo jo pusės. 

Marijana pylusi į puodelį kavos, sustingo. Ji nepatikliai 
pažvelgė į savo bičiulį. 

Toks pat kvapas? Jūs esate įsitikinęs? 

Kaip tik toks! Bent kartą jo pauostęs, niekada neužmirši! 
Prisipažįstu, kad dėl jo man visą naktį buvo neramu. 

Marijana tokia drebančia ranka padėjo kavinuką, kad ant 
padėklo servetėlės išplito didelė ruda dėmė. 

Juk nemanote, kad Jasonas vertėsi ta šlykščia prekyba? 

Ne, nes tada, kad ir daug kartų plovus ir rūkius, kvapas 
būtų kur kas stipresnis. Bet aš savęs klausiu... ar jis negalėjo... 
nors vieną kartą vežti vergų? 

Tai neįmanoma! - karštai paprieštaravo Marijana. - Arkadijau, 
prisiminkite, prieš šešis mėnesius “Burtininkę" Siurkufas buvo 
pagrobęs ir atplukdęs į mūsų susitikimo vietą! Jei Jasonas būtų 
vertęsis ta šlykščia prekyba, Siurkufas iš karto būtų užuodęs tą 
kvapą... Pagaliau galiu priminti, kad Jasonas, versdamasis 
kontrabanda, gabeno vyną, o ne žmonių kūnus. 

Ji drebėjo iš pasipiktinimo ir, dėdama puoduką ant lėkštutės, 
apvertė jį. Žolivalis pritariamai nusišypsojo. 

Nusiraminkite! Tuojau imsite priekaištauti, kad mūsų draugą 
laikau niekingu vergų pirkliu! Juk aš nieko panašaus nesakiau. 
Beje, drįstu jus nuvilti. Jei Siurkufas ir būtų ką nors pastebėjęs, 
jis nebūtų protestavęs. Ir jis savo laivais yra gabenęs “juodmedį". 

Geras laivo savininkas nebūna per daug skrupulingas! Vis dėlto 
aš, kaip ir jūs, stebiuosi tuo keistu kvapu. 

Kuris galbūt visai nesusijęs su tuo, apie ką kalbate. Be 
to, jūs tik vieną kartą esate jį uodęs. 

Tokie dalykai neužmirštami, griežtai atšovė Arkadijus. 
Joks plovimas negelbės, ir jei tik šiame laive nebuvo geltonosios 
maliarijos epidemijos... 

Gana apie tai, Arkadijau! Neskaudinkit manęs. Jūs klystate... 
Galbūt kur nors yra nudvėsusių žurkių. O kur dabar Jasonas? 

Šturmano kabinoje, priekiniame denyje. Norite nueiti pas 
jį? 

Po švelnia ironija slėpėsi nerimas, bet Marijana ramiai įsipylė 
dar vieną puodelį kavos... Aukštoje kajutėje pasklido karšto 
gėrimo aromatas, nustelbęs nemalonų kvapą. 

Aš privalau!.. 

Tai nėra būtina, jei tik jūs nenorite pralinksminti ekipažo 
dar vienu susirėmimu, kaip vakar vakare! Man regis, mūsų 
škiperio nuotaika labai prasta, nes prieš eidamas į kabiną jis 
denio paskuigalyje pakėlė baisų triukšmą dėl netinkamai sudėtų 
statinių. 

Marijana labai rūpestingai šluostėsi lūpas, dėl to galėjo būti 
nuleidusi vokus ilgomis riestomis blakstienomis, ir Žolivaliui 
pasirodė, kad už jų slypi nepasitenkinimas. Tačiau ji atsakė 
nepaprastai ramiu balsu: 

O aš ir nesirengiu su juo susitikti. Tiesiog noriu denyje 
pakvėpuoti grynu oru ir pamankštinti kojas. 

Oras bjaurus: jūra audringa ir lyja. 

Mačiau. Bet man reikia tyro oro. Arkadijau, mudu kartu 
pasivaikščiosime, jei teiksitės užeiti pas mane po pusvalandžio. 
Iš jūsų veido matau, kad tuojau sugalvosite įtikinamą priežastį 
sukliudyti man išeiti.. pavyzdžiu, kad aš, be Agatos, esu 
vienintelė moteris laive, o komandoje beveik šimtas vyrų. 
Tuščios pastangos! Neketinu lindėti šioje skylėje ir pirmiausia 
dėl to, kad esu tikra, jog Jasonas niekada neperžengs mano 
slenksčio!.. Aš teisi? 

Žolivalis nieko neatsakė. Jis gūžtelėjo pečiais ir nuėjo prie 
durų, laviruodamas tarp atidarytų kelioninių skrynių, iš kurio 
lindo kaspinai ir rauktinukai. 

Kai jis išėjo, Marijana pasigedo kambarinės, kad jai padėtų 
susitvarkyti, bet, pasirodo, ši taip pat buvo dingusi. Tik silpnas 
tarsi mirštančiosios balsas pasigirdo Marijanai šūktelėjus. Įbėgusi 
į kambarinės kajutę, ji rado vargšę Agatą sėdinčią ant gulto 
ir vemiančią į iškrakmolytą savo prijuostę. Jos koketiškumo ir 
orumo neliko nė kruopelytės. Tebuvo maža būtybė pažaliavusiu 
veidu, kuri, įėjus šeimininkei, sunkiai pakėlė apsiblaususias akis. 

Dieve mano, Agata! Tu taip sergi? Bet kodėl nieko 
nesakei? 

Tai... atsitiko staiga. Kai nunešiau padėklą, pasijutau prastai, 
ir atėjusi čia... Taip turėjo būti... tas keptų kiaušinių ir lašinukų 
kvapas! O-o-0!.. 

Prisiminusi maistą, kambarinė pasilenkė prie prijuostės ir vėl 
ėmė vemti. 

Tavęs negalima taip palikti! nusprendė Marijana ir 
pirmiausia vietoj prijuostės padavė dubenį. - Juk tame prakeiktame 
laive yra gydytojas! Einu paieškoti jo! Tiesa, atrodo jis nemaloniai, 
bet padės tau. 

Ji paskubomis suvilgė Agatos veidą gaiviu vandeniu ir 
odekolonu, davė jai druskos buteliuką, paskui apsivilko medaus 
spalvos audinio glaudžiai aptempiantį figūrą paltą, susisagstė jį 
iki pat kaklo, kad nesimatytų naktinių marškinių, apsigaubė 
šaliku ir nubėgo prie laiptų, vedančių į denį. Ji sunkiai užsiropštė 
į Viršų. 

Kaip tik tuo metu brigas grūmėsi su viesulu. Jūra kunkuliavo 
po foršteveniu, ir Marijana mėšlungiškai kabinosi į turėklus, kad 
keliais nenuslystų žemyn. Užsikabarojus į viršų, ją pribloškė 
smarkus vėjas, pūtęs nuo laivagalio pusės. Paskubomis surištas 
šalikas beregint nuskriejo ir ilgos juodos plaukų sruogos ėmė 
plaikstytis kaip lianos. Tuščias denis tai kilo į viršų, tai leidosi 
žemyn. Jaunoji moteris pasisuko į denio paskuigalį, ir vėjas 
užgniaužė jai kvapą. Laivas skubėjo gelbėtis nuo štormo. Aplinkui 
kilo putotos bangų keteros, takelažas gailiai raudojo, o burių 
pliaukšėjimas priminė kažkieno nepatenkintą murmėjimą. Paskui- 

galyje, kurį su viršutiniu deniu jungė keli statūs laipteliai, ji 
pamatė vairininką. Susisupęs neperšlampamu apsiaustu, jis atrodė 
susiliejęs su laivu, tvirtai stovėjo išsižergęs, O rankos buvo 
įsikibusios į vairą. Pakėlusi galvą, ji dar pamatė, kad visa arba 
beveik visa pamaina įsiropštė į rėjas ir pašėliškai skubėdama 
gitovais tvirtina bramselius, marselius ir grotus, nuleidžia didįjį 
foką, vėjuje palikdama mažąjį. 

Staiga kaip iš dangaus nukrito gal tuzinas mažų beždžionių, 
kurios ėmė lakstyti deniu. Kažkas taip smarkiai pastūmė Marijaną, 
kad ji nulėkė prie laiptų ir, įsitvėrusi į juos, per stebuklą 
išsilaikė  nepargriuvusi. Jūreivis nieko nepastebėjo ir nubėgo 
toliau. 

Atleiskite jam, ponia! Manau, jis tiesiog nepastebėjo jūsų, 
pasigirdo už nugaros sodrus žemas balsas. Jums reikia 
pagalbos? 

Marijana atsigręžė, nubraukė savo sulipusius plaukus ir 
nustebusi, o kartu ir baimingai pažvelgė į priešais stovintį žmogų. 

Ne ne... pasakė ji mašinaliai, dėkoju jums... 

Jis tuoj pat nuėjo, grakščiai, tarsi šaipydamasis iš netvarkingų 
laivo judesių. Suglumusi, neįstengdama suprasti, kas ją taip 
nustebino, jaunoji moteris keistai išsigandusi ir susižavėjusi žiūrėjo, 
kaip jis dingsta iš akių. Ji taip neseniai buvo pragare, kad dar 
nespėjo atsikratyti  antipatijos  tamsiaodžiams žmonėms. Ją 
užšnekinęs jūreivis buvo toks pat juodas kaip Istar ir jos seserys! 
Tiesa, truputį šviesesnis trys Damianio vergės buvo juodmedžio 
spalvos, o šis atrodė išlietas iš paauksuotos bronzos. Ir Marijana, 
instinktyviai pasibjaurėjusi, nes dar neužmiršo skriaudos ir baimės, 
atvirai prisipažino sau, kad niekada nebuvo sutikusi tokio gražaus 
žmogaus. 

Basas, kaip ir visas ekipažas, užsitempęs siauras drobines 
kelnes iki kelių, stipriu raumeningu liemeniu, jis buvo panašus 
į didelį plėšrūną, ir tokia jo išvaizda baugino. Buvo malonu 
žiūrėti į jį, vikriai kaip gepardas, besiropščiantį vantais... Ir 
prabėgomis pamatytas veidas negadino bendro įspūdžio, o 
priešingai! 

Taip ji mąstė, kol buvo sugriebta už rankos ir veikiau 
užtempta į denio paskuigalį negu mandagiai užvesta. 

Ką jūs čia veikiate? suriko Jasonas Boforas: = Kokio 
velnio išėjote tokiu oru? Norite, kad jus nusviestų už borto? 
Jis atrodė labai nepatenkintas, bet Marijana su slaptu 
pasitenkinimu pastebėjo, kad priekaištais maskuojamas susirūpi- 
nimas. 

- Aš ieškojau jūsų gydytojo. Agata smarkiai susirgo. Reikalinga 
pagalba. Jai pasidarė bloga benešant man pusryčius. 

O kodėl ji ėjo pusryčių? Jūsų kambarinei nėra kas veikti 
kambuze, kunigaikštiene. Dėkui Dievui, šiame laive pakanka 
tarnų, besirūpinančių vidaus reikalais. Štai Tobis, kaip tik jis 
privalo žiūrėti, kad jums nieko netrūktų. 

Iš kambuzo su atliekų kibiru išėjo dar vienas negras. Jis 
buvo apkūnus, o ant plinkančio viršugalvio styrojo juokingas 
žilių plaukų kuokštas. Išvydus šeimininką, jo veide pasirodė 
nerūpestinga šypsena, panaši į baltutėlį pusmėnuliuką. 

Nueik ir pasakyk daktarui Leitonui, kad apačioje yra ligonė! 

paliepė korsaras. 

Jūsų laive daug negrų? nesusilaikė nepaklaususi Marijana 
ir truputį susiraukė. 

O kas yra? Jūs jų nemėgstate? atšovė Jasonas, pastebėjęs 
jaunosios moters miną. Aš esu iš šalies, kur jų knibždėtę 
knibžda, ir, kaip esu pasakojęs, mano žindyvė buvo negrė. 
Aplinkybė nelabai įprasta Anglijoje arba Prancūzijoje, tačiau 
Čarlstone ir visuose Pietuose tai normalu. Bet į jūsų klausimą 
atsakau, kad čia jų yra du: Tobis ir jo brolis Natanas. Ak ne, 
užmiršau: trys. Čjodžijoje paėmiau į laivą dar vieną. 

Čjodžijoje? 

Taip, vieną etiopą! Vargšelis pabėgo nuo jūsų mielų bičiulių 
turkų, kurių vergas buvo, ir aš jį atsitiktinai sutikau uoste, kai 
atvykau krovinio. Štai ten galite jį pamatyti, jis sėdi ant rėjos. 

Marijanos nugara perbėgo šiurpulys, bet visai ne dėl to, kad 
tokiu metų laiku temperatūra buvo pernelyg žema. Ją taip 
apstulbinęs Žmogus jai pasirodė, kad jo akys iš tikrųjų buvo 
šviesios, yra pabėgęs vergas. O kiti tarnai, apie kuriuos 
užsiminė Jasonas, taip pat pabėgę? Jai buvo nemalonu prisiminti, 
ką kalbėjo Zolivalis. Ji negalėjo pakelti jokių abejonių savo 
mylimojo padorumu, todėl nutarė pagudrauti. 

Aš pastebėjau jį. Jūsų “vargšelis““ gana gražus... ir taip 
skiriasi nuo šio, pridūrė ji rodydama į Tobį, kuris pylė šiukšles 
už borto. Ir jis pabėgęs vergas? 

Negrai, kaip ir baltieji, yra įvairių rasių. Etiopai save laiko 
Sabos karalienės ir Saliamono sūnaus palikuonimis. Jų bruožai 
yra subtilesni ir tauresni negu kitų afrikiečių... ir jie yra 
nepaprastai išdidūs, o tai nesiderina su vergija. Kai kurių jų 
oda būna šviesesnė, kaip, pavyzdžiui, šio. O kodėl jūs manote, 
kad Tobis ir Natanas yra bėgliai? Jie nuo pat gimimo tarnauja 
mano šeimai. Jų tėvai buvo visai jauni, kai mano senelis juos 
nusipirko. 

Šaltukas virto speigu. Marijanai pasirodė, kad ji vėl pateko 
į naują ir nelabai normalų pasaulį Ji niekada neįsivaizdavo, 
kad Jasonas, laisvosios Amerikos pilietis, į vergiją gali žiūrėti 
kaip į visai natūralų dalyką. Be abejo, ji žinojo, kad, anot 
Žolivalio, prekyba “juodmedžiu" nuo 1807 metų uždrausta 
Anglijoje ir kėlusi nepasitenkinimą, nors ir leidžiama, Prancūzijoje, 
klestėjo Jungtinių Valstijų pietuose, kur juodoji darbo jėga 
garantavo šalies gerovę. Be abejo, ji žinojo, kad “pietietis“ 
Jasonas, gimęs Čarlstone, užaugo tarp negrų, kurie dirbo tėvo 
plantacijoje. (Kartą jis su savotišku švelnumu pasakojo jai apie 
savo juodaodę žindyvę Deborą.) Bet tai, kas jai visada atrodė 
abstraktu ir tarsi netikra, dabar iškilo kaip niūri realybė. Priešais 
ją stovėjo kitas Jasonas Boforas: vergų savininkas, apie Žmonių 
pirkimą ar pardavimą kalbantis nė kiek nesijaudindamas. Matyt, 
jam tai buvo visai natūralus dalykas. Turint galvoje dabartinius 
jų santykius, Marijanai turbūt vertėjo nuslėpti savo nuomonę. 
Tačiau ji nesugebėjo priešintis širdžiai. 

Vergai! Kaip keistai šis žodis skamba tavo lūpose! 
sušnabždėjo ji ir nejučia pastebėjo, kad jų santykius Jasonas 
daro nenatūraliai ceremoningus ir naiviai negailestingus. = Juk 
tu man visada buvai laisvės pavyzdys, net simbolis! 

Pirmą kartą per pokalbį Marijana pajuto atviraširdišką nustebusį 
mėlynų akių žvilgsnį, bet pagiežinga šypsena anaiptol neatrodė 
draugiška. 

Jūsų imperatorius šį žodį turi tarti taip pat lengvai: tapęs 
pirmuoju konsulu, jis grąžino vergiją ir revoliucijos panaikintą 

prekybą! Sutinku, kad Luiziana jam padėjo atsikratyti daugelio 
problemų, bet nesu girdėjęs, kad San Domingo gyventojai 
liaupsintų jo liberalizmą. 

Palikime imperatorių ramybėje! Kalbame apie jus, tik apie 
jus! 

Ar ne per daug garbės man teikiate, man ir mano 
tėvynainiams, priekaištaudama dėl mūsų gyvenimo būdo? Geriau 
nereikia! Vis dėlto pasistengsiu paaiškinti: aš negrus pažįstu 
geriau negu jūs... Dauguma jų yra puikūs žmonės, ir jie man 
patinka, bet proto turi ne daugiau negu mažas vaikas, ir čia 
jūs nepajėgsite nieko pakeisti! Jie kilniaširdžiai, kaprizingi, liūdni, 
linksmi, bet jiems būtina vadovauti! 

Rimbo kirčiais? Šiekštais prie kojų ir elgiantis prasčiau 
negu su gyvuliais? Nė vienas žmogus, kad ir kokios spalvos jo 
oda būtų, negimsta vergijai... Ir norėčiau žinoti, ką apie jūsų 
požiūrį pamanytų tas Boforas, kuris Karaliaus Saulės laikais 
paliko Prancūziją, kad išvengtų persekiojimo? 

Iš to, kaip Jasonas sukando žandikaulius, Marijana suprato, 
kad jo kantrybė baigia išsekti, bet ji pati norėjo įtūžti! Jau 
verčiau karštas susirėmimas negu dirbtinis protokolinis manda- 
gumas! 

Korsaro akys patamsėjo, lūpų kamputyje staiga atsirado 
niekinama raukšlelė, ir jis gūžtelėjo pečiais. 

Tas Boforas, vargše kvaiele, įkūrė mūsų plantaciją Fai 
Blanšą, ir tai jis nupirko pirmuosius vergus. Bet negrams neteko 
skųstis savo likimu! Galite paklausti Tobį ir Nataną! Jei tada, 
kai sudegė mūsų dvaras, aš būčiau sumanęs paleisti juos į 
laisvę, jie būtų numirę prie mūsų durų! 

Aš nesakiau, kad buvote blogas šeimininkas, Jasonai... 

O ką gi jūs tuomet sakėte? Gal man pasivaideno tos 
užuominos apie šiekštus ir elgesį kaip su gyvuliais? Bet aš 
tikrai stebiuosi, ponia, kad jūs tokia karšta laisvės gynėja! Jūsų 
aplinkos moterys paprastai retai vartoja šį žodį; Dauguma jų 
vergijoje įžvelgia tam tikrą malonumą ir žavumą ir net garbina 
ją! Ir juo blogiau, kad jūs šio žodžio nemėgstate! Todėl turbūt 
galima sakyti, kad jūs nė nesate tikra moteris! Užtat jūs laisva, 
ponia! Visiškai laisva, laisvesne būti negalima, kad viską 

sugriautum, viską sunaikintum aplink save ir savo gyvenimą, 
ir kitų! Ak, koks nuostabus dalykas moters laisvė! Ji suteikia 
jai visas teises! Ir ji sukuria keistus automatus, karštai prisirišusius 
prie savo karūnų ir povo plunksnų!.. 

Atėjęs Žolivalis nutraukė Jasono tiradą įtūžęs šis šaukė 
taip garsiai, kad visas laivas galėjo girdėti. Jis per, ilgai tvardėsi 
ir dabar leido išsiveržti savo pykčiui. Pamatęs geraširdišką vikonto 
veidą, Jasonas įniršęs suriaumojo: 

Nuveskite šią damą į jos kajutę! Garbingai, kaip dera 
nepriklausomai laisvės imperijos pasiuntinei! Ir kad jos čia 
nebematyčiau! Kapitono tiltelis ne vieta moteriai, net laisvai! 
Ir niekas neprivers manęs pakęsti jos buvimą! Aš taip pat 
laisvas! 

Apsisukęs ant kulnų, Jasonas dviem šuoliais nulėkė nuo laiptų 
ir įpuolė į šturmano kabiną, kurioje užsirakino. 

Ką jūs jam padarėte? paklausė Žolivalis prieidamas prie 
Marijanos, kuri, įsikibusi į lejerį, grūmėsi su vėju ir kartu 
stengėsi susivaldyti, kad nepravirktų... 

Nieko! Aš tik norėjau jam paaiškinti, jog vergija - bjaurus 
dalykas ir gėda, kad čia, laive, yra keletas tų nelaimingųjų, 
kurie net neturi teisės būti žmonėmis! Ir jūs pats matote, kaip 
jis su manimi pasielgė! 

Ak... vadinasi, dabar judu susikibote dėl žmonių santykių? 

nustebo Arkadijus. Dieve mano! Marijana! Argi jums 
neužtenka priežasčių kivirčytis su Jasonu, kad dar veliatės į 
problemas, visiškai nesusijusias su jumis? Tikrai atrodo, kad jums 
malonu kankinti vienam kitą! Jis trokšta apkabinti jus, ir jūs 
dėl menkniekio esate pasirengusi pulti jam į kojas, bet kai 
būnate kartu, šiaušiatės vienas prieš kitą kaip du įnirtę gaidžiai! 
Be to, jūs tai darote viso ekipažo akivaizdoje! 

Bet, Žolivali, prisiminkite kvapą! 

Jūs jam tai pasakėte? 

Ne, nespėjau. Jis akimirksniu užsiplieskė! 

Na, tai dar nieko! Bet kodėl jūs į viską kišatės, mano 
brangusis vaike? Kada gi suprasite, kad vyrai turi savo gyvenimą, 
kurį gyvena taip, kaip jiems atrodo geriau. Na, eime, - pridūrė 
jis ramiau, aš nuvesiu jus į jūsų kajutę. Ir tegul mane Dievas 

nubaudžia, jei dar bent kartą paleisiu jus vieną, pirma nejsitikinęs, 
kad tai būtina! 

Marijana įsikibo į pasiūlytą draugo ranką ir klusniai nuėjo 
su juo. Jiems reikėjo praeiti pro jūreivius, kurie susidomėję 
klausėsi viso barnio. Marijana matė jų šypsenas, kurios ją trikdė, 
nors ji ir stengėsi dėtis atidžiai besiklausanti  Zolivalio 
samprotavimų apie orą. 

Bet prieš nusileisdama laiptais žemyn ji pamatė prie grotstiebio 
prisiglaudusį žmogų, apie kurį neseniai buvo kalbėta: tamsiaodį 
bėglį. Jis taip pat žiūrėjo į ją, bet nesišypsojo. Jo akių, tikrai 
pilkšvai mėlynų, žvilgsnyje glūdėjo liūdesys. Nesuprantama jėga 
privertė Marijaną prieiti prie jo. 

Kuo jūs vardu? paklausė ji beveik droviai. 

Jis išsitiesė, kad atsakytų į klausimą. Marijaną vėl apstulbino 
keistas šio žmogaus veido bruožų harmoningumas ir neįprastai 
šviesios akys. Be tamsios odos, bėglys vergas neturėjo jokių 
negroidinių bruožų. Nosis tiesi, plona, burna graži. Truputį 
linktelėjęs, jis sušnabždėjo: 

Kalebas... jūsų paslaugoms! 

Marijana pajuto nuoširdžią užuojautą šiam nelaimingajam, kuris 
tebuvo užguitas gyvulys. Ji svarstė, ką gi jam pasakius, ir, 
prisiminusi Jasono žodžius, paklausė: 

Jūs žinote, kad vykstame į Konstantinopolį? Man sakė, 
kad pabėgote nuo turkų. Ar nebijote... 

Kad mane sugaus? Ne, ponia. Jei nepaliksiu laivo, nebus 
ko bijoti: Dabar esu ekipažo narys, ir kapitonas neleis, kad 
paliestų nors vieną jo žmogų! Tačiau... Dėkoju už jūsų gerus 
ketinimus, ponia! 

Ak, niekai... Beje, jūs Turkijoje išmokote italų kalbos? 

Iš tikrųjų! Ten vergai dažnai gerai auklėjami. Aš kalbu ir 
prancūziškai, truputį padvejojęs pridūrė jis ta kalba. 

Matau... 

Linktelėjusi galva, Marijana pagaliau nuėjo prie laiptų, kur 
laukė Žolivalis. 

Jumis dėtas, pašaipiai tarė jis, aš neplepėčiau su 
jūreiviais. Mūsų škiperis tikrai gali įtarti, kad kurstote maištą. 
Įsikarščiavęs jis be jokių ceremonijų surakins jus pančiais! 

Ir aš manau, kad jis gali taip padaryti, bet, Arkadijau, 
negaliu nuslėpti savo gailesčio tam vargšui. Vergas... ir dar 
pabėgęs... tai labai liūdna! Argi galima nesibaisėti pagalvojus, 
kaip jis kentėtų, jei būtų sugautas! 

Labai keista, tarė Žolivalis, bet jūsų bronzinis jūreivis 
man nekelia jokios užuojautos. Gal dėl savo išvaizdos. Kiekvienas 
šeimininkas, net žiauriausias ir nedrebantis dėl kiekvieno sū, 
gerai pagalvos prieš suduodamas tokiam oriam vergui. Jis per 
daug gražus! Ir, be to, juk jis pats pasakė, kad čia nieko 
nebijo. Jį gina Amerikos vėliava. 

Marijanos kajutėje tvyrantis kvapas gniaužė gerklę. Be abejo, 
Agata rimtai susirgo. Bet kaip tik tuo metu, kai Marijana įėjo 
vidun, daktaras Leitonas uždarė mažosios kajutės, kur gyveno 
kambarinė, duris. 

Marijanai jis pasakė, kad beladonos prigirdyta mergina kietai 
miega, ir pridūrė, kad jos negalima trikdyti. Bet jo tonas jaunajai 
moteriai nepatiko taip pat kaip ir kajutės vaizdas. 

Visur mėtėsi nešvarūs baltiniai, O ant tualetinio staliuko 
stovėjo dubuo su gelsvu dvokiančiu skysčiu. Viskas buvo padaryta 
aiškiai sąmoningai ir visai atitiko tai, ko Marijana manė galinti 
tikėtis iš daktaro Leitono. 

Kaip čia dvokia! pasipiktino Žolivalis ir puolė atidaryti 
iliuminatorių. Vien nuo šito kvapo galima susirgti jūros liga! 

Ligos retai kada maloniai kvepia! sausai atšovė Leitonas 
eidamas prie durų. 

Tačiau Marijana sulaikė jį ir, rodydama į ant savo gulto 
išdėliotus tualeto reikmenis, kandžiai paklausė: 

Tikiuosi, jums užteko servetėlių, daktare? Ir jūs nesinaudojote 
nei tais daiktais, nei mano suknelėmis? 

Išbalęs veidas sustingo, žvilgsnyje švystelėjo šaltas Žaibas, o 
lūpas jis suspaudė dar kiečiau. Vilkintis tamsiais rūbais, ilgais, 
ant apykaklės krintančiais šiurkščiais plaukais, Džonas Leitonas 
buvo rūstaus kvakerio atkaklumo pavyzdys. Galbūt jis ir buvo 
vienas iš jų, nes jo maniera apžiūrinėti neapsakomo grožio 
Marijaną beveik kėlė pasibjaurėjimą. Ji vėl susimąstė, kaip toks 
žmogus sugebėjo susidraugauti su Jasonu. Jis kur kas geriau 
sutartų su Pilara! 

Marijana įpykusi nuvijo šalin nemalonų Jasono žmonos 
paveikslą. Pakanka žinoti, kad ji dar gyva, nors ir uždaryta 
tyliame Ispanijos vienuolyne, ir neverta jos prisiminti! 

Tuo tarpu Leitonas numaldė akivaizdų pykčio priepuolį. Su 
didžiausia panieka jis nusilenkė ir išėjo, Žolivalio akių nulydėtas, 

šis nežinojo, juoktis jam ar pykti, ir galiausiai nusprendė būti 
ramus. 

Nepatinka man to tipo fizionomija! Dėkui Dievui, kad 
nepasigendu jo paslaugų. Gydytis pas jį turėtų būti sunki bausmė! 

tarė jis gūžtelėjęs pečiais. Tik pamanykit, jį reikės kasdien 
pakęsti prie pietų stalo. 

Aš tai jau nekentėsiu! pareiškė Marijana. Jei man 
uždrausta eiti į denio paskuigalį, aš ten nė kojos nebekelsiu! 
Valgysiu savo kajutėje... ir nemanau trukdyti jums pasielgti taip 
pat! 

Pažiūrėsiu. O dabar grįžkime į denį ir pasivaikščiokime. 
Noriu surasti Tobį, kad sutvarkytų visa tai. Antraip jums gali 
dingti apetitas, tačiau... jumis dėtas, aš nekiūtočiau kajutėje! Jei 
norite patraukti mylimojo dėmesį, vargu ar tai pavyks padaryti 
užsidarius: Pasirodykite, velniai griebtų! Ir visu žavumu! Sirenos 
negrįžtų į savo povandenines olas, jei joms pasitaikytų tikrai 
patrauklus jūreivis!.. 

Gal jūs ir teisus! Bet kaip tinkamai apsirengti, jei esame 
blaškomi kaip kamščiai verdančiame vandenyje? 

Tai tik vasaros škvalas! Jis ilgai netruks! 

Ir iš tikrųjų vakarop jūra ir vėjas nurimo. Po škvalo ėmė 
pūsti malonus brizas, gerai įtempęs bures. O jūra, dieną buvusi 
pilka ir audringa, tapo lygi kaip tviskantis atlasas, papuoštas 
smulkiomis baltomis bangelėmis. Tolumoje, už žalių ir ametisto 
spalvos salų, nušviestų nusileidžiančios saulės, dabar matėsi aukšti 
mėlyni Dalmatijos pakrantės kontūrai. Gerokai atšilo, ir Marijana, 
atsirėmusi į planšyrą, liūdnoje vienatvėje svajojo, žvelgdama į 
pro šalį plaukiančius krantus ir į namo grįžtančias Žvejų valtis 
su raudonomis burėmis. 

Nors vakaras buvo malonus, jos širdį slėgė sunkumas, ilgesys 
ir vienatvė. Žolivalis kažkur užtruko, be abejo, su pirmuoju 
kapitono padėjėju, kuriam iš karto pajuto simpatiją. 

Tai buvo linksmas vaikinukas, airis, kurio raudona nosis išdavė 
jį mėgstant buteliuką. Padėjėjas buvo gana keista ledinio Leitono 
priešybė. Kadangi Kregas O'Flaertis buvo truputį susipažinęs su 
Prancūzija ir ypač gerai su jos vynininkystės produkcija, jam 
nereikėjo daugiažodžiauti, kad pelnytų vikonto pagarbą. 

Tačiau Marijana prisipažino sau, jog liūdi ne dėl to, kad 
šalia nėra Arkadijaus. Jos noras prieštarauti dingo kartu su 
škvalu, ir dabar ji troško tik tylos, ramybės ir švelnumo. 

Iš čia ji pamatė Jasoną. Jis stovėjo denio paskuigalyje greta 
vairininko ir ramiausiai rūkė ilgą pypkę, tarsi jo laive nebūtų 
gražios įsimylėjusios moters. Jai taip norėjosi nueiti pas jį! Jau 
vidurdienį, kai varpas pakvietė pietauti, jai nejtikėtinomis 
pastangomis pavyko nesulaužyti savo nutarimo būti vienai. Jai 
taip suspaudė gerklę, kad ji vos prisilietė prie Tobio atnešto 
maisto. Dabar vakare bus dar blogiau! Žolivalis teisus. Būtų 
puiku pasigražinti, tinkamai apsirengti, atsisėsti priešais jį ir 
įsitikinti, kad jos žavesys dar turi galios nepalaužiamai Jasono 
valiai. Marijana degė nekantrumu susitikti su Jasonu, bet 
išdidumas neleido daryti to be oficialaus kvietimo. Jis ją tiesiog 
išvijo, ji dabar negali pirmoji eiti pas jį, kitaip pati savęs 
negerbs! 

Kažkieno figūra išniro tarp jos ir trokštamo denio paskuigalio. 
Jai nereikėjo atsigręžti, kad įsitikintų, jog tai Arkadijus: jis 
kvepėjo Ispanijos tabaku ir Jamaikos romu. Pamatęs, kad jaunoji 
moteris apsivilkus taip pat kaip ir dieną, jis nepritariamai 
pliaukštelėjo liežuviu: 

Ko jūs laukiate? Kodėl nepersirengėte? Tuojau suskambės 
varpas! 

Ne man! Aš liksiu savo kajutėje. Pasakykite Tobiui, kad 
atneštų vakarienę. 

Visa gryniausias kaprizas! Jūs labai kvailai elgiatės, 
Marijana! 

Galbūt, bet nekeisiu savo sprendimo: mano ir kojos ten 
nebus... jei tik manęs nepakvies taip pat oficialiai kaip ir išvijo... 

Žolivalis nusikvatojo. 

- Dažnai savęs klausiu, ką ūmusis Achilas veikė savo palapinėje 
tuo metu, kai kiti achajai kovėsi su trojiečiais. Ir įdomiausia, 

apie ką jis mąstė... Nuojauta man kužda, kad greitai tai sužinosiu! 
Taigi labanakt, Marijana! Šiandien nebepamatysiu jūsų, nes 
prižadėjau tą jauną savimi pasitikintį airį pamokyti žaisti 
šachmatais! Ar aš turiu perduoti kapitonui jūsų ultimatumą, ar 
tuo pasirūpinsite jūs pati? 

Draudžiu jums kalbėti su juo... apie mane! Aš lieku savo 
kajutėje. Jei jis norės pamatyti mane, tai padarys viską, kas 
reikia. Mane jis gerai pažįsta, o pats niekada nebuvo drovus! 
Labanakt, Arkadijau! Ir per daug neskriauskite to jauno airio! 
Aišku, jis geria kaip smakas, bet atrodo nuoširdus ir paprastas 
kaip mergaitė! 

Teigti, kad Marijana gerai miegojo, būtų neteisybė. Ji vartėsi 
nuo šono ant šono ir kas ketvirtį valandos girdėjo mušant 
laikrodį. Ji duso ankštoje erdvėje, kur pro ploną pertvarą 
skverbėsi Agatos knarkimas. Tik paryčiui pagaliau kietai užmigo, 
o apie devintą valandą atsargiai pasibeldęs į duris Tobis grąžino 
ją, migrenos kamuojamą, į liūdną tikrovę. 

Supykusi ant viso pasaulio, o labiausiai ant savęs, Marijana 
norėjo išsiųsti ir negrą, ir jo padėklą, tačiau Tobis, netaręs nė 
žodžio, dviem pirštais suėmė didelį voką, gulėjusį ant puodelio, 
ir ištiesė jį susitaršiusiai jaunajai moteriai, piktai žvelgiančiai į 
JI- 

Masa Jasonas tai siųsti! tarė jis šypsodamasis. = Labai 
labai svarbu! 

Laiškas? Jasono laiškas! Marijana griebė jį ir sulaužė platų 
antspaudą su “Jūrų burtininkės“ pirmagalio figūros atvaizdu, o 
Tobis, laikydamas padėklą ir be paliovos šypsodamasis, laukė 
žiūrėdamas į lubas. 

Laiškas nebuvo ilgas. Keliais korektiškais sakiniais “Jūrų 
burtininkės" kapitonas atsiprašė kunigaikštienės Sant'Anos, kad 
neparodė jai elementarios pagarbos, prašė ją nebūti užsidariusią 
ir pagerbti jo stalą malonia moteriška draugija. Daugiau nieko... 
ir nė menkiausios meilės užuominos - tik diplomatiški atsiprašymai. 
Truputį nusivylusi, bet ir paguosta, kad jis vis dėlto ištiesė 
pagalbos ranką, ji kreipėsi į Tobį, kuris, pakėlęs akis į dangų, 
atrodė, laimingas sapnavo. 

- Pastatykite padėklą, - tarė ji, - ir pasakykite savo šeimininkui, 

kad šį vakarą vakarieniausiu su juo. 
Nepietausite? 
Ne. Aš pavargau! Aš noriu miego!.. Šiandien vakare... 
Labai gerai! Jis labai džiaugsis... 

Labai džiaugsis? Jeigu tai būtų tiesa! Vis dėlto šie žodžiai 
savanorei atsiskyrėlei buvo malonūs, ir ji miela šypsena padėkojo 
Tobiui. Be to, tas senas negras jai patiko. Ir savo švepluojančia 
prancūzų kalba, ir linksmu, draugišku charakteriu jis jai priminė 
draugės Fortiunė CGamelen mažordomą. Marijana paleido jį 
paprašiusi, kad jos visą dieną netrukdytų, o kai truputį vėliau 
tarpduryje pasirodė apsnūdusi Agata, ji jai pasakė tą patį: 

Dar pailsėk, jei nesijauti gerai, arba daryk ką nori, tik 
nežadink manęs iki penktos valandos!.. 

Ji nepridūrė: “... nes aš noriu būti graži", bet tokio netikėto 
noro miegoti priežastis negalėjo būti kita. Vien žvilgtelėjusi į 
veidrodį ir išvydusi išvargusį veidą su pajuodusiais paakiais ji 
suprato, kad negali tokia rodytis Jasonui. 

Taigi, išgėrusi du puodelius karštos arbatos, ji susisupo į 
antklodę kaip į saugų kokoną ir kietai užmigo. 

Vakare Marijana paprastai vakarienei ruošėsi taip rūpestingai 
kaip odaliska, kurios likimas priklauso nuo jos valdovo sultono 
palankumo. Specialiai kukliai apsirengusi, nes turėjo skonį ir 
suprato, kad beveik kariniame laive prabanga netinka, ji atrodė 
žaviai ir gražiai. Tiesa, ji sugaišo nemažai laiko, kol sukūrė 
tokį stebuklą. Daugiau kaip valandą Marijana tvarkėsi ir šukavosi, 
ir tik tada užsivilko besvorę balto muslino suknelę, kurios gilią 
iškirptę puošė tik šviesių rožių puokštelė. Tokios pat gėlės iš 
abiejų pusių buvo prisegtos ant pakaušio, prie žemai susukto 
ispaniško šinjono. 

Tai Agata, matyt, jūros ligos įkvėpta, sukūrė naują šukuoseną. 
Ji šukavo ir šukavo šeimininkės plaukus, kol šie tapo lygūs ir 
minkšti kaip atlasas, paskui, nesukėlusi jų į viršų pagal Paryžiaus 
madą, perskyrė sklastymu per vidurį ir ant pakaušio susuko 
sunkiomis garbanomis! Tokia šukuosena išryškino grakštų kaklą 
ir subtilius jaunosios moters veido bruožus, o žalios akys, truputį 
įkypos, teikė jiems dar egzotiškesnio žavesio ir mįslingumo. 

Ponia tokia graži, kad galima iš proto išeiti, ir atrodo 
kaip penkiolikmetė! pareiškė Agata, aiškiai patenkinta savo 
kūryba. 

Tokia pat buvo ir Arkadijaus nuomonė, bet jis patarė užsimesti 
apsiaustą, nes reikės eiti deniu. 

Tai kapitoną turėtų išvesti iš proto, tarė jis, O ne 
visą komandą! Mums visai nereikia maišto laive... 

Toks atsargumas nebuvo tuščias. Kai Marijana, susisupusi į 
žalią šilkinį apsiaustą, ėjo deniu į paskuigalį, naktinės pamainos 
jūreiviai visi sustojo ir nulydėjo ją žvilgsniais. Be abejo, ši 
pernelyg graži moteris žadino ne tik smalsumą. Į ją įsmeigtose 
akyse nedviprasmiškai atsispindėjo geismas. Tik ant virvės sėdėjęs 
ir burę lopęs junga linksmai nusišypsojo ir pasisveikino su ja. 

Labą vakarą, madam. Geras oras, ar ne? nuoširdžiai 
pasveikino jis moterį, kuri jam draugiškai nusišypsojo. 

Truputį toliau Grakchas, visiškai apsipratęs jūroje ir jau visam 
ekipažui sakantis “tu", susižavėjęs pamojavo jai ranka. 

Ji pamatė ir Kalebą. Kartu su kanonieriumi jis valė patranką. 
Jis taip pat pakėlė į ją akis, tačiau jo ramiame žvilgsnyje 
nebuvo jokios išraiškos. Jis vėl ėmėsi savo darbo. 

Pagaliau Marijana su savo palydovu įėjo į bendrąją kajutę. 
Jasonas Boforas, jo padėjėjas ir daktaras laukė jų stovėdami 
prie serviruoto stalo ir gurkšnodami romą iš taurelių, kurias 
greitai padėjo, kad nusilenktų jaunajai moteriai. 

Į raudonmedžių apkaltą kambarį pro laivagalio langus skverbėsi 
nusileidžiančios saulės spinduliai, kurie apšvietė visus kampelius, 
dėl to ant stalo degančios žvakės atrodė nereikalingos. 

Tikiuosi, nepriverčiau laukti, tarė Marijana, šypsodamasi 


ir kreipdamasi iš karto į visus. Man būtų nemalonu taip 
atsakyti į tokį mandagų kvietimą. 

Karinis punktualumas moterims neprivalomas, atsakė 
Jasonas ir pridūrė, stengdamasis atrodyti mandagus: Laukti 


gražios moters visada malonu! Mes geriame už jus, ponia! 
Šypsena tik akimirką švystelėjo jo lūpose, tačiau Marijana, 
truputį nuleidusi vokus, neatitraukė nuo jo akių. Su didžiuliu 
slaptu džiugesiu, kaip godus šykštuolis, slepiantis savo auksą, ji 
turėjo progą įvertinti savo pastangų rezultatą, kai Žolivalis 

išvadavo ją iš šilkinės priedangos: įdegęs Jasono veidas staiga 
keistai papilkėjo, o taurę spaudžiantys pirštai išbalo. Pasigirdo 
tylus garsas, storas krištolas neišlaikė, ir ant kilimo pabiro šukės. 
Svaigieji gėrimai jums netinka, pajuokavo Leitonas, jūs 
per daug nervingas! 
Kai man reikės konsultacijos, daktare, aš pats ateisiu pas 
jus! Prašom prie stalo! 

Vakarieniavo tylomis. Svečiai valgė mažai, kalbėjo dar mažiau, 
bendrojoje kajutėje iš karto įsigalėjo slogi atmosfera. 

Sutema virš jūros tirštėjo ir smelkėsi vidun. Tačiau ji veltui 
skleidė savo stebuklingą švelnių atspalvių vėduoklę niekas į 
ją nekreipė dėmesio. Zolivalis ir O'Flaertis apsimestinai linksmai 
pasakojosi kelionės įspūdžius, tačiau pokalbis nesimezgė. Gale 
stalo sėdėjo Jasonas, o Marijana jam iš dešinės. Ji vien 
stengėsi sugauti jo žvilgsnį, tad negalvojo apie pokalbį. Tačiau 
korsaras stengėsi nežiūrėti į kaimynę ir ypač į jos pernelyg 
gundančią iškirptę. 

Visai greta savo rankos ant baltos staltiesės Marijana matė 
jo ilgus rudus pirštus, kurie nervingai žaidė su peiliu. Jai taip 
norėjosi uždėti savo delną ant tos neramios rankos, švelniai 
nuraminti ją. Tačiau vienas Dievas težino, kokią reakciją sukeltų 
toks jos gestas! 

Jasonas buvo įsitempęs kaip lanko templė, kuri tuoj nutrūks. 
Nuleidęs galvą, nenukreipdamas akių nuo savo lėkštės, jis sėdėjo 
niūrus, susierzinęs, vos valdydamasis. 

Kiek Marijana jį pažinojo, jis dabar karčiai apgailestavo, kad 
pakvietė ją prie savo stalo. 

Beje, palengva korsaro nervingumas persidavė ir jai. Priešais 
sėdėjo Džonas Leitonas, ir jų abipusė antipatija taip sustiprėjo, 
kad tapo beveik apčiuopiama. Tas Žmogus vertė ją erzintis dėl 
kiekvieno žodžio, nors ir ne jai skirto. 

Kai Žolivalis pasidomėjo, kaip laivui pasisekė keliaujant į 
Veneciją perplaukti Otranto sąsiaurį, kur anglų kreiseriai, 
besibazuojantys Santa More, Kefelinijoje arba Lisoje, nuolat 
persekioja prancūzų laivus, vykstančius iš Korfaus, Leitonas piktai 
iššiepė dantis. 

- Kiek žinau, mes nekariaujame su Anglija... ir su Buonaparte, 
beje, taip pat. Mes neutralūs. Kodėl gi turėtume jaudintis? 

Išgirdusi niekinamai ištartą imperatoriaus vardą, Marijana 
krūptelėjo. Jos šaukštelis tarkštelėjo į porcelianinę lėkštelę. Matyt, 
pajutęs, kad tai signalas stoti į mūšį, Jasonas įsikišo. 

Nekalbėkite nesąmonių, Leitonai! tarė jis niurzgliai. 
Jūs puikiai žinote, kad nuo vasario antrosios nebeprekiaujame 
su Anglija! Mes neutralūs tik žodžiais! Ir ką jūs pasakysite 
apie tą anglų fregatą, kuri mus vijosi Santa Marijos kyšulio 
platumoje? Jei ne stebuklingai atsiradęs prancūzų linijinis laivas, 
kuris jį sulaikė, būtume turėję kautis! Ir kur garantija, kad 
grįžtant atgal tuo prakeiktu sąsiauriu mums negresia tas pats? 

Jei anglai žinotų, ką vežame, nedelsdami mus užpultų! 
Korsikiečio draugužę! Kokia patogi proga!.. 

Jasonas kumščiu taip smarkiai trenkė į stalą, kad sujudėjo 
visi ant jo sudėti indai. 

Jie niekaip negali to sužinoti, o jei reikės, kausimės. Mes 
turime patrankų ir, dėkui Dievui, žinome, kaip jomis naudotis! 
Jūs su manimi nesutinkate, daktare? 

Leitonas atsirėmė į kėdės atkaltę ir mostelėjo ranka. Jis dar 
plačiau šypsojosi, bet tiesą sakant, tai visai netiko jo išbalusiam 
veidui. 

- Jokiu būdu! Galimas daiktas, ekipažas žino tai. Jau šnekama, 
kad jei laive yra dvi moterys, mums sėkmė nenusišypsos! 

Šįkart Jasonas pakėlė galvą. Jo degantis žvilgsnis įsmigo į 
Leitoną, ir Marijana pamatė, kaip jo smilkiniuose išsipūtė venos, 
bet jis susivaldė. Lediniu balsu jis tarė: 

Ekipažas sužinos, kas laive šeimininkas!.. Jūs taip pat, 
Leitonai! Tobi! Gali atnešti kavą! 

Aromatingas gėrimas buvo paduotas ir išgertas tylomis. Nors 
ir apkūnus, Tobis aplink stalą skrajojo lengvai ir vikriai kaip 
namų elfas. Niekas nebemėgino megzti pokalbio, ir Marijana 
vos sulaikė ašaras. Jai buvo nemalonu jausti, kad viskas šiame 
laive, apie kurį ji taip svajojo, tarsi atstumia ją. Jasonas paėmė 
ją nenoriai, Leitonas nekentė jos, nors ir nežinia kodėl, o 
dabar pasirodė, kad ir ekipažas laiko ją nelaimės ženklu! Jos 
sušalę pirštai sugniaužė plono porceliano puodelį, kad sušiltų, 

ir ji vienu atsikvėpimu išgėrė karštą skystį, Paskui iš karto 
atsistojo. 

Atleiskite! pasakė, ir balsas prieš jos valią drebėjo. 
Aš noriu grįžti į savo kajutę. 

- Minutėlę! tarė Jasonas taip pat atsistodamas, beje, kaip 
ir kiti. 

Jis visus nužvelgė ir sausai pridūrė: 

Pasilikite, ponai! Tobis tuojau atneš romo ir cigarų! Aš 
palydėsiu kunigaikštienę! 

Marijana, dar negalėdama patikėti savo laime, nespėjo nieko 
pasakyti, 0 jis stvėrė jos apsiaustą ir užmetė ant nuogų jaunosios 
moters pečių. Paskui atidarė jai duris ir pasitraukė į šalį, 
leisdamas praeiti. Juos apgaubė vasaros naktis. 

Ji buvo tamsiai mėlyna, pilna tyliai mirksinčių Žvaigždžių, o 
jūroje žaidė smulkios fosforine šviesa švytinčios bangelės, ir 
atrodė, kad laivas plaukia dangaus skliautu. Denis skendėjo 
tamsoje, tačiau jo pirmagalyje susirinko jūreiviai vieni sėdėjo 
tiesiai ant grindų, kiti stovėjo ir klausėsi draugo dainavimo. 
Jo balsas, truputį sniaukrojamas, bet malonaus tembro, gerai 
girdėjosi laiptais lėtai lipančiai porai. 

Marijanai užgniaužė kvapą, jos širdis spurdėjo. Ji nesuprato, 
kodėl Jasonui staiga prireikė šio pasimatymo, bet nubudo menkutė 
viltis, ir, baimindamasi sugriauti visą žavumą, ji nedrįso prabilti 
pirmoji. Truputį nuleidusi galvą ji neskubėdama ėjo priešakyje, 
visai neskubėdama ir apgailestaudama, kad viršutinis denis nėra 
vieno arba dviejų Ijė ilgio. Pagaliau Jasonas pašaukė: 

Marijana! 

Ji tučtuojau sustojo, bet neatsigręžė. Ji viltingai laukė, nes 
jis pašaukė ją tiesiog vardu. 

Noriu jums pasakyti, kad... mano laive esate visiškai saugi! 
Kol aš čia kapitonas, jums nereikia bijoti nei komandos, nei 
anglų! Užmirškite Leitono žodžius! Jie neturi reikšmės? 

Jis nekenčia manęs! Tai irgi neturi reikšmės! 

Taip nėra, kad jis jūsų nekęstų. Noriu pasakyti būtent 
jūsų. Jis vienodai bodisi visomis moterimis ir... vienodai jų 
nekenčia. Ir tam turi pagrindą: motina jo nemylėjo, o sužadėtinė, 

kurią dievino, paliko dėl kito. Nuo tada jis priešiškai žiūri į 
moteris. 

Marijana palingavo galva ir lėtai atsigręžė į Jasoną. Sunėręs 
rankas už nugaros, tarsi nežinotų, ką su jomis daryti, korsaras 
žvelgė į jūrą. 

Kodėl gi jūs pasiėmėte jį? paklausė ji. Nors ir žinojote, 
kokia turi būti ši kelionė? Jūs vykote manęs, bet savo noru 
pasiėmėte pikčiausią moterų priešą? 

Todėl kad... 

Jasonas akimirką dvejojo, paskui ėmė greitai kalbėti: 

- Jis nesirengė būti su mumis per. visą kelionę! Jis nusprendė, 
kad grįždamas atgal paliksiu jį sutartoje vietoje! Noriu jums 
priminti, kad Konstantinopolis nebuvo numatytas, pridūrė su 
kartėliu, aiškiai rodžiusiu jo nusivylimą. 

Tai suvokusi, Marijana susijaudino iki širdies gelmių. Ji taip 
pat įsmeigė savo liūdną žvilgsnį į jūrą, kuri plaukė pro laivą 
kaip sidabriškai mėlyna banguojanti juosta. 

Atleiskite man! sušnabždėjo ji. Kartais pareiga ir 
dėkingumas tampa sunkia našta, tačiau... dėl to negalima jų 
išsižadėti!.. Aš taip svajojau apie šią kelionę, kad ir kur ji 
baigtųsi! Man ne tiek svarbu jos tikslas, kiek tai, kad būsime 
kartu! 

Staiga jis atsidūrė greta jos, visai greta. Ant pakaušio ji 
pajuto šiltą jo alsavimą, o jis liūdnai ir kartu aistringai maldavo: 

Dar nevėlu! Kol kas šis kelias... mūsų kelias! Ir tik 
perplaukę Otranto sąsiaurį turėsime pasirinkti...  Marijana!.. 
Marijana, kaip tu gali būti tokia žiauri mums abiem? Jei tik 
panorėtun... 

Ji pajuto jo rankas. Silpdama ji užsimerkė ir prisiglaudė prie 
jo skausmingai mėgaudamasi ta minute, kuri staiga suartino juos. 

Nejaugi tai aš žiauri?.. Argi aš priverčiau tave padaryti 
neįmanomą sprendimą? Tu patikėjai, kad tai kaprizas, noras 
sugrįžti į praeitį, kurios nebėra, kurios nebenoriu... 

Tuomet įrodyk man tai, mano meile! Leisk man išvežti 
tave toli nuo viso to! Aš myliu tave labiau už gyvenimą, ir 
tu tai puikiai Žinai! Per vakarienę tu privertei mane pragariškai 

kentėti! Tu niekada nebuvai tokia nuostabi, O juk aš tik 
vyras! Užmirškime viską, kas su mumis nesusiję... 

Užmiršti? Puikus žodis! Kaip Marijana norėtų jį tarti taip 
tvirtai kaip Jasonas. Saldus, klastingas balsas jai kuždėjo, kad 
jis iš jos nori tik tos užmaršties. O ar jis pats nori išbraukti 
savo prisiminimus? Tačiau šios akimirkos buvo tokios brangios, 
ir Marijana norėjo, kad jų būtų daugiau. Ir galbūt Jasonas 
norėjo nusileisti? Ji apsigręžė jo glėbyje ir švelniai pabučiavo 
jį į lūpas. 

Nejaugi mes negalime visko užmiršti keliaudami į 
Konstantinopolį, kaip būtume užmiršę keliaudami į Ameriką? 
sušnabždėjo ji glamonėdama jį. Nekankink manęs! Juk tu 
puikiai žinai, kad privalau ten vykti, bet... man tu toks reikalingas! 
Padėk man!.. 

Minutėlę tvyrojo kurti tyla. 

Jasono rankos beregint paleido ją. 

Ne!  tepasakė jis. 

Jis pasitraukė į šalį. Tarp dviejų kūnų, kurie ką tik lietėsi 
ir svaigo abipusio džiaugsmo pagauti, nukrito šalta susvetimėjimo 
ir nesupratimo uždanga. Tamsiai mėlyno skliauto fone aukšta 
korsaro figūra nusilenkė: 

Dovanokite už mano įkyrumą! pasakė jis šaltai Jūs 
jau parėjote! Linkiu labos nakties! 

Jis nusisuko ir nuėjo, galbūt dar tolimesnis, negu buvo 
anksčiau. Vėl laimėjo išdidumas, baisus,  nenuolaidus vyro 
išdidumas. Tada Marijana tarė naktyje dingstančiam jo siluetui: 

Tavo meilė tik geismas ir užsispyrimas, bet nori to ar 
ne, visada tave mylėsiu... savaip, tačiau aš negaliu kitaip! Seniau 
tave tai patenkino! Ir tai tu atstumi mane. 

Matyt, ji pataikė į taikinį, nes jis sustojo, tikriausiai 
stengdamasis įveikti pagundą grįžti, bet paskui susiėmė ir nuėjo 
į bendrąją kajutę, kur jo laukė kiti vyrai, jo broliai, užsidarę 
nuo klastingų moterų pinklių... 

Likusi viena, Marijana pasuko į savo kajutę. Ji jau buvo 
prie durų, kai staiga pajuto, kad yra sekama. Ji staigiai apsigręžė 
ir pažiūrėjo. Kažkieno šešėlis atsiskyrė nuo fokstiebio ir nėrė 
į brigo pirmagalį. Minutėlę jis išsiskyrė, juodas ir tvirtas, geltonoje 

ant bušprito kabančio žibinto šviesoje. Iš lanksčių judesių Marijana 
atpažino Kalebą, ir ją užplūdo nepasitenkinimo banga. Dabar 
jai mažiausiai rūpėjo Amerikos negrų likimas, o pabėgęs vergas 
jai tebuvo dar viena ginčų su Jasonu dingstis. 

Uždariusi duris, jaunoji moteris greitai įsirausė į patalus ir 
vienatvėje mėgino pagaliau rasti būdą įveikti Jasono užsispyrimą. 
Vis dėlto šį vakarą jai pavyko laimėti vieną tašką, bet ji abejojo, 
ar tai padės jai laimėti ir kitus. Nuojauta kuždėjo, kad Jasonas 
tikriausiai vengs jos... Ir gal geriau suteikti jam tokią galimybę 
ir laukti, kol pats parodys iniciatyvą? 

Abejinga kunkuliuojančioms aistroms, “Jūrų burtininkė“ plaukė 
savo keliu begalinėje naktyje. Priekiniame denyje tebesigirdėjo 
jūreivių daina... 


Septintas skyrius 
Fregatos iš Korfaus 


Septintosios dienos rytą, beveik priplaukus prie Korfaus krantų, 
saulės spinduliuose išniro visu greičiu link brigo artėjantis laivas 

aukšta balta piramidė, didėjanti rytų pusėje, apie jį garsiai 
pranešė signalizuotojas. 

Laivas už kairiojo borto! 

Iš denio paskuigalio atsiliepė Jasonas Boforas: 

Tegul prisiartina! Kursas senas! 

Anglų fregata, nustatė Žolivalis, pro žiūronus stebėdamas, 
kaip ji artėja. = Pažiūrėkite į raudoną vėliavą, besiplaikstančią 
prie gafelio. Net atrodo, kad jie rengiasi mus atakuoti!.. 

Stovėdama greta jo prie kairiojo borto, Marijana stipriau 
susisupo dideliu kašmyro šaliku. Ji drebėjo. Ore jautėsi kažkas 
nepaprasta. Aplinkui pasigirdo švilpukai, kviečiantys į denį antrąją 
pamainą. 

alia vairinės Jasonas stebėjo anglus. Kiekviena jo kūno 
ląstelė dvelkė įtemptu laukimu. Laukimu gyveno ir visas ūmai 
apmiręs ekipažas ir marse, ir denyje. 

Mes jau įplaukėme į Otranto sąsiaurį? paklausė Marijana. 

Būtent! Tie anglai turėtų plaukti iš Lisos. Tačiau laivas 
išniro taip netikėtai... tarsi būtų mūsų laukęs. 

Laukęs? Bet kodėl? 

Žolivalis tik gūžtelėjo pečiais. Viršuje Jasonas davė kažkokį 
įsakymą O'Flaerčiui, kuris, skambiai šūktelėjęs “Klausau, pone!“, 
nubėgo iš denio paskuigalio ir sušaukė keletą Žmonių. Tučtuojau 
atsirado ginklų, kurie buvo išdalyti jūreiviams. Jie gavo pistoletų, 
kardų, durklų, kirvių arba muškietų pagal norus ir polinkius. 
Per keletą sekundžių brigo denis atrodė kaip mūšiui gerai 
parengtas įtvirtinimas. 

Nejaugi mes iš tikrųjų kausimės? sušnabždėjo susijaudinusi 
Marijana. 
Atrodo! Žiūrėkite! Anglai įspėjo, kad privalome sustoti. 

Iš tikrųjų kairiojoje ilgo juodo korpuso su geltona juosta 
pusėje pasirodė dūmų debesis ir pasigirdo šūvis. 

Pakelti vėliavą! suriko Jasonas. = Duokite signalą, kad 
esame neutralūs! Tas asilas plaukia tiesiai į mus! 
Taigi jūrų mūšis! sušnabždėjo Marijana veikiau sau negu 


Žolivaliui. Tik to ir trūko! Vadinasi, jūreiviai buvo teisūs 
pranašaudami, kad aš atnešiu nelaimę! 
Nešnekėkite nesąmonių!..  iškošė pro dantis vikontas. 


Mes žinojome, kad kažkas panašaus gali atsitikti, ir jūreiviai 
niekada nelaiko mūšio katastrofa. Neužmirškite, kad tai korsarų 
brigas! 

Bet slogutis nepraėjo. Lyg tyčia, per pastarąją savaitę nebuvo 
nė dienos be įvykio. Prasidėjo tuo, kad beveik pusė dieninės 
pamainos apsinuodijo nežinia kokiu maistu, ir paskui ligoniai 
visą parą nesikėlė iš hamakų. Paskui vienas jūreivis, vėjo gūsio 
nublokštas, prasiskėlė pakaušį. Kitą dieną du susipešė dėl niekų. 
Juos teko sukaustyti grandinėmis. Pagaliau išvakarėse virtuvėje 
kilo gaisras. Jį greitai užgesino, tačiau vos nesudegė Natanas. 
Visa tai labai slėgė Marijaną. Retomis valandėlėmis, kai išeidavo 
iš kajutės pakvėpuoti tyru oru, ji nusisukdavo, pastebėjusi blyškų 
Džono Leitono veidą ir jo pašaipias akis. Kartą ji net pastebėjo, 
kaip bocmanas, tamsiaveidis ispanas, be galo išdidus ir šiurkštus 

kaip girtas vienuolis, sukryžiavo pirštus, kad nenužiūrėtų pikta 
akis. 

Tuo tarpu anglai sparčiai artėjo. Į brigo signalus jie atsakė 
pakelta vėliava, reiškiančia, kad norima pradėti derybas. 

Tegul priplaukia arčiau! pareiškė Boforas.  Pažiūrėsime, 
ką darys! Vis dėlto pasirenkite, man tai nelabai patinka! Vos 
išvydau jų marselius, iš karto pajutau, kad jie linkę iškrėsti 
mums kažkokią šunybę! 

Iš pažiūros ramus, jis nusivilko mėlyną liemenę, atsisagstė 
marškinius ir pasiraitojo rankoves. Už jo stovėjęs Natanas, beveik 
tikra brolio Tobio kopija, padavė jam abordažinį kardą, kurio 
aštrumą šis patikrino pirštu ir tik tada užsikišo už juosmens. 
Jūreiviai, paklusdami bocmano švilpukams, užėmė kovines 
pozicijas. 

Atidengti liukus! dar suriko Jasonas. = Kanonieriai prie 
patrankų! 

Matyt, korsaras nenorėjo būti užkluptas netikėtai. Fregata jau 
priplaukė visai arti. Tai buvo galingas keturiasdešimt patrankų 
turintis daugiadenis laivas “Alcesta", kuriam vadovavo šaunus 
jūreivis komodoras Maksvelas. Denyje matėsi tvarkingai išsirikiavę 
žmonės, bet nė viena valtis nebuvo nuleista už borto. Aiškintis 
ketinama pro garsiakalbius, o tai nėra geras ženklas. 

Jasonas priglaudė prie lūpų savąjį garsiakalbį. 

Ko norite? paklausė jis. 

Skardžiame, truputį sniaukrojančiame anglo balse pasigirdo 
nemalonus grasinimas: 

- Mes turime apžiūrėti jūsų laivą! Tam turime svarių priežasčių! 

Noriu žinoti kokių? Mes amerikiečiai, vadinasi, esame 
neutralūs. 

Jei būtumėte neutralūs, jūsų laive nebūtų Buonapartės 
pasiuntinės! Taigi leidžiame jums pasirinkti: atiduodate mums 
kunigaikštienę Sant'Aną arba... keliaujate į dugną! 

Šiurpuliai nubėgo Marijanai per nugarą. Kaip tas anglas galėjo 
sužinoti, kad ji yra brige? Ir kaip jis sužinojo, kad Napoleonas 
ją išsiuntė vykdyti misijos? Suvokus priešo galybę, ją apėmė 
siaubas. Laive stovinčių patrankų žiotys jai atrodė didžiulės. Ji 
matė tik jas ir rūkstančias padegamąsias virvutes kanonierių 

rankose. Bet jai dar nespėjus pagalvoti, kas bus, pasigirdo 
pašaipus Jasono balsas: 

Galite pamėginti! 

Jūs atsisakote? 

O jūs, komodore Maksvelai, ar sutiktumėte, jei jums 
pasiūlytų sulaužyti garbės žodį? Keleivis yra neliečiamas asmuo!.. 
Juo labiau moteris!.. 

Aš tikėjausi tokio atsakymo, bet privalėjau iš pradžių jūsų 
paklausti. Mūsų patrankos išspręs reikalą. 

Ir štai jau abu priešininkai, praplaukdami vienas pro kitą 
per pistoleto šūvį, paleido salves. Tačiau jie per daug skubėjo 
ir nė vienas nepadarė kitam nuostolių. Dabar laivai nutolo, kad 
vėl užtaisytų patrankas ir grįžtų sustiprėję, kaip kadaise riteriai 
per turnyrus. 

Mes žūsime!  suvaitojo Marijana. Eikite ir pasakykite 
Jasonui, kad išduotų mane! Tie anglai paskandins mus... Jie 
daug geriau ginkluoti negu mes! 

Tokia priežastis sukeltų jūsų bičiulio Siurkufo juoką, tarė 
Žolivalis. Kai vėl jį pamatysite, paprašykite papasakoti “Kento" 
istoriją! Jūrų mūšis turi savo pro et contra, ir jo sėkmė 
priklauso nuo vėjo ir mokėjimo manevruoti... Svarbu ir narsumas, 
jei bus aborduojama. O man atrodo, kad mūsų žmonės netrukus 
tai ir padarys. 

Iš tikrųjų visų, kurie pakilo į viršutinį denį, veiduose Marijana 
regėjo susijaudinimą dėl artėjančio mūšio. Nuo parako kvapo 
jų akys blizgėjo, Oo šnervės virpėjo. Tarp įsitempusių veidų 
Marijana išvydo ir Grakchą. Apsiginklavęs pistoletu, aiškiai apimtas 
entuziazmo, jaunasis vežėjas kaip ir kiti pasirengė susirėmimui. 
Kol tvarkė marselius, nuolat aidėjo įsakymai, ir brigas didingai 
ir grakščiai sukosi gaudydamas vėją. Ne toks vikrus anglų laivas 
dar tik ėmė manevruoti, ir dar vienas griausmingas smūgis 
sudrebino orą. “Alcesta" paleido salvę iš laivugalio pabūklų ir 
paskendo baltuose dūmuose. 

Kregas O'Flaertis pribėgo prie Marijanos. 

Kapitonas liepė jums lipti žemyn, ponia. Beprasmiška būti 
čia, kur pavojinga! Mes pamėginsime apeiti jį prieš vėją! 

Jis buvo įraudęs labiau negu paprastai, tik šįkart ne nuo 
alkoholio... Gal Jasonas ir davė ekipažui romo dėl drąsos mūšyje, 
bet savo padėjėją jis aplenkė. O'Flaertis norėjo paimti jaunąją 
moterį už rankos ir padėti jai nulipti, tačiau ji užprotestavo, 
įsikibusi į lejerį, tarsi mokinys, kuris bijo būti uždarytas karceryje. 

- Nenoriu lipti žemyn! Noriu likti čia ir matyti viską, kas 
dedasi! Pasakykite jam, Zolivali, kad noriu viską matyti! 

Galėsite žiūrėti pro iliuminatorių, matysit gal ir prasčiau, 
bet būsit saugesnė, atsakė šis. 

Ir, be to, pridūrė padėjėjas, tai įsakymas. Jūs turite 
lipti žemyn, ponia! 

Įsakymas?.. Man?.. 

Veikiau man. Jums leidus, man įsakyta nuvesti jus į saugią 
vietą, savo noru arba jėga... Kapitonas pridūrė, kad jūs gal ir 
abejinga savo gyvybei, bet jis visai nenori rizikuoti savo žmonių 
gyvybėmis! 

Marijanos akis aptraukė ašarų migla. Net tokią valandą, kai 
ore tvyro mirtis, Jasonas stengiasi atsikratyti jos. Vis dėlto ji 
pasidavė. 

- Gerai. Tuomet aš eisiu viena! Jūs ten reikalingesnis, pone 
O'Flaerti, - pridūrė ji žvilgtelėjusi į denio paskuigalį, kur Jasonas, 
nebekreipdamas į ją dėmesio, rūpinosi manevru, stebėjo 
priešininką ir skubiai davinėjo komandas. 

Pasirodė “Alcestos" laivagalio langai su paauksuotu lipdiniu, 
ir “Burtininkė", sugavusi vėją, greitai ėmė plaukti prie jos; 
priešo burės staiga bejėgiškai supliauškėjo. Tuo metu sugriaudėjo 
mirtį nešančios  kanonados. Brigo denis paskendo dūmų 
kamuoliuose, o iš visų gerklių išsiveržė džiaugsmingi šūksniai: 

Pataikėme!.. Į bezanstiebį!.. 

Tačiau visus išblaivė iš aukštai pasigirdęs marse esančio 
jūreivio balsas ir tolumoje aidintis dundesys. 

Laivas užpakalyje! Jis į mus šaudo, kapitone! 

Ir tikrai, ir už Fano, mažos, žalios, panašios į varlę salelės, 
išniro laivas. Iškėlęs aiškiai matomą Anglijos vėliavą, jis visu 
greičiu skriejo gelbėti fregatos. Išbalęs Žolivalis sugriebė Marijaną 
už rankos ir nutempė į kajutę. 

Tai spąstai! sušuko jis - Mes patekome tarp dviejų 
ugnių! Dabar suprantu, kodėl “Alcesta" iškrėtė tą pokštą su 
vėju... 

Ištrūkusi iš savo draugo rankų, Marijana puolė į denio 
paskuigalį. Ji norėjo užbėgti laiptais į viršų, atsistoti greta Jasono 
ir mirti su juo, tačiau staiga išniręs Kalebas užtvėrė kelią. 

Ten negalima, ponia! Ten pavojinga! 

Puikiai žinau! Dovanokite man! Aš noriu pas jį... 

Neleisk jos! baisiausiai suriko Jasonas. Jei praleisi tą 
kvailę, aš tave surakinsiu grandinėmis! 

Pastaruosius žodžius užgožė trenksmas ir dūmai. Dalis relingo 
dingo, jį kliudė sviedinys, kuris pramušė kabinos stogą ir nuplėšė 
vantus... 

Tą pačią akimirką Kalebas pargriovė Marijaną ir užvirto ant 
jos, visu svoriu spausdamas prie grindų. Dundesys buvo 
kurtinamas, 0 per dūmus net už trijų metrų nieko nesimatė. 
Kanonieriai vos spėjo užtaisinėti pabūklus. Brigas priešinosi visa 
savo ugnine galia, tačiau denyje jau girdėjosi skausmo šūksniai, 
kriokimas ir dejonės. 

Pridususi Marijana įnirtingai grūmėsi, kol pagaliau jai pasisekė 
nusviesti slėgusį raumenų kalną ir atsiklaupti. 

Nė žvilgsniu nepadėkojusi žmogui, kuris ką tik išgelbėjo jos 
gyvybę ir jau vėl stovėjo kovos poste, ji vijo nuo akių dūmus 
tikėdamasi pamatyti Jasoną, bet veltui: denio paskuigalį gaubė 
tirštas debesis. Tačiau ji išgirdo jo balsą, kuris neapsakomai 
džiaugsmingai šaukė atsakydamas į dar vieną signalizuotojo 
pranešimą: 

Plaukia pastiprinimas! Mes išsikapstysime! 

Marijana pasileido į tą pusę, kur girdėjosi jo balsas, ir įpuolė 
į Grakcho glėbį. Visas suodinas, jis kaip vaiduoklis išniro iš 
dūmų. Ji įsikibo į jį. 

Ką jis sako, Grakchai? Koks pastiprinimas?.. Iš kur?.. 

Einam, aš jums tuoj parodysiu! Artinasi prancūzų laivai. 
Jie plaukia iš didžiosios salos! Ak! Kaip pasisekė! Dabar tuos 
prakeiktus šunis anglus gerokai papurtys! 

Tu nesužeistas? 

Aš? Nė vieno įdrėskimo! Man net gaila, kad viskas taip 
greitai baigsis! Kaip puiku dalyvauti tikrame mūšyje! 

Marijana leidosi savo vežėjo nuvedama prie planšyro. Dūmai 
truputį išsisklaidė. Grakchas džiugiai parodė jai tris laivus, tris 
fregatas vėjo ir saulės įtemptomis burėmis, nerealias tarsi milžiniški 
ryto žydrumoje plaukiantys ledkalniai. Ant jų stiebų linksmai 
plazdėjo trispalvės vėliavos. Tai buvo “Polina" su pirmojo rango 
kapitonu Monforu, “Pomona", kuriai vadovavo antrojo rango 
kapitonas Rozmelis, ir “Persefonė", vadovaujama trečiojo rango 
kapitono Le Forestjė. 


Pakėlę bures, plonais foršteveniais skrosdami mėlynas bangas, 
trys laivai visu greičiu skubėjo į pagalbą amerikiečiui. 

“Burtininkės" jūreiviai sveikino juos griausmingu “valio", O į 
orą skraidė įvairiasplavės kepurės. 

Tuo tarpu abu anglai pasitraukė iš mūšio lauko, susitiko 
prie Fano rifų ir nusiraminę, kad tokioje pavojingoje vietoje 
niekas jų nepersekios, lėtai dingo ryto migloje, gavę paskutinį 
ir gana nemalonų brigo smūgį. 

Marijana suglumusi stebėjo, kaip jie tolsta. Viskas įvyko taip 
greitai... pernelyg greitai! Tas mūšis, pasibaigęs po keleto salvių, 
tie laivai, išnirę vienas po kito, tarsi kiekviena salelė būtų 
slėpusi juos visa tai buvo gana keista, mįslinga! Be to, 
tebebuvo neaišku, kaip anglai sužinojo ją plaukiant amerikiečių 
brigu ir ypač apie tai, kad ji vykdo slaptą Napoleono pavedimą? 
Juk taip mažai žmonių apie tai informuoti! Ir jais visais galima 
visiškai pasitikėti, nes, be paties Napoleono ir Marijanos, tai 
buvo Arigis, Benielis ir Žolivalis. Nė vieno iš jų negalima įtarti, 
tad kaip pasklido žinios? 

Tuo tarpu Jasonas apžiūrinėjo savo laivą, kuris buvo gerokai 
apgadintas ir turėjo būti remontuojamas. Denyje gulėjo keletas 
sužeistųjų, kuriais jau rūpinosi Džonas Leitonas. Praeidamas pro 
jaunąją moterį, atsiklaupusią prie jūreiviuko, karteče sužeisto į 
petį, korsaras pasilenkė apiūrėti žaizdos. 

Nedidelė nelaimė, vaikine! Jūroje viskas greitai užgyja. 
Daktaras Leitonas tuojau pasirūpins tavimi. 

Mūsų laive yra... žuvusiųjų? paklausė Marijana, kuri 
mėgindama savo nosinaite sustabdyti kraują, nepakėlė akių, bet 
jautė įdėmų jo žvilgsnį. 

Ne. Nė vieno! Mums pasisekė! Tačiau norėčiau sužinoti, 
koks niekšas mus įskundė... o gal jūs pati neatsargiai išsiplepėjote, 
mano brangioji kunigaikštiene?.. 

Aš? Išsiplepėjau?.. Jūs išėjote iš proto! Primenu, kad 
imperatorius nėra įpratęs pasitikėti žmonėmis, kurie nesilaiko 
duoto žodžio!.. 

Tuomet manau, kad yra tik vienas šaltinis. 

Koks? 

Jūsų vyras! Jūs pabėgote nuo jo, ir jis įskundė jus anglams, 
kad susigrąžintų pas save. Tam tikra prasme jį suprantu; aš 
padaryčiau kažką panašaus, kad sukliudyčiau jums vykti į tą 
prakeiktą šalį! 

Tai neįmanoma! 

Kodėl? 

Todėl kad kunigaikštis... 

Staiga suvokusi, ką rengiasi pasakyti, Marijana užsikirto, 
nuraudo, paskui nusisukusi ir vėl pasilenkusi prie sužeistojo, 
baigė: 

negali taip niekšiškai pasielgti! Jis bajoras! 

Ak štai kaip, vadinasi, aš esu gyvulys, ar ne? įgėlė 
Jasonas. Na gerai, nespėliokime! Dabar, jei leisite, eisiu sutikti 
mūsų gelbėtojų ir jiems pranešiu, kad sustosime Korfuje pataisyti 
gedimų. 

Dideli gedimai? 

Ne, bet juos vis tiek reikia pataisyti Niekada negalima 
būti tikriems: tarp šios vietos ir Konstantinopolio mes, be abejo, 
sutiksime vieną arba du mano draugo Georgo laivus! 

Truputį vėliau eskadros vadas, pirmojo rango kapitonas 
Monforas užlipo į brigo denį. Švilpimu jį pasveikino bocmanas 
ir sutiko Jasonas, jau spėjęs susitvarkyti savo kostiumą. Iš kelių 
mandagių ir trumpų sakinių Monforas sužinojo, kad amerikiečių 
laivas nelabai nukentėjo, žmonių aukų nėra, ir pakvietė korsarą 
plaukti paskui jį į Korfų, kur nebus sunku susiremontuoti. 

Atsakydamas Jasonas padėkojo už jo įsikišimą ir netikėtą, ir 
veržių. 

Pats dangus atsiuntė jus, pone! Be jūsų pagalbos vargu 
ar būtume ištrūkę iš tų spąstų. 

Dangus čia niekuo dėtas. Mums buvo pranešta, kad jūsų 
laivas plauks Otranto sąsiauriu, ir mes turėjome pasirūpinti, kad 
plaukiant nekiltų incidentų. Anglijos kreiseriai visada budrūs. 

Jūs buvote įspėti? Bet kas tai padarė? 

- Specialus Italijos karalystės užsienio ryšių ministro pasiuntinys, 
dabar esantis Venecijoje, mums pranešė, kad laive yra kilminga 
italų dama, kunigaikštienė Sant'Ana, jo didenybės imperatoriaus 
ir karaliaus draugė. Mes turėjome jus pasitikti, palydėti iki 
Kiteros kanalo pabaigos ir taip garantuoti išėjimą į Turkijos 
teritorinius vandenis. Jūs gal ir nežinote, bet jums gresia du 
pavojai. 

Du? Be anglų bazės Santa More, kurią turime vienaip ar 
kitaip aplenkti? 

Montforas išsitiesė. Jis turės pasakyti tai, kas žeidžia nacionalinį 
jo orumą. 

Jūs galbūt nežinote, bet anglai yra užėmę ir Kefeliniją, ir 
Itakę, ir Zantę. Mums nepakanka jėgų apginti visoms Jonijos 
saloms, kurias Rusija mums užleido pagal Tilžės sutartį. Tačiau, 
be anglų, mes turime saugotis pašos iš Morės flotilės. 

Jasonas nusijuokė. 

Tikiuosi, mano ugnis pakankamai galinga, kad įveiktų žvejų 
valteles! 

Nesijuokite, pone. Vali paša - sūnus žiauriojo Epyro valdovo 
Ali Tebelino, Janinos pašos, žmogaus galingo, klastingo ir gudraus, 
mes niekada nežinome, ar jis su mumis, ar prieš mus, ir jis 
nepastebimai už turkų nugaros kuria savo imperiją. Kunigaikštienė 
jam būtų gardus kąsnelis, o jei ji dar ir graži... 

Jasonas rankos mostu paprašė Marijaną prieiti, pasislėpusi 
už Žolivalio ir Grakcho, ji stebėjo atvykusį eskadros vadą. 

Štai kunigaikštienė! Leiskite, ponia, jums pristatyti pirmojo 
rango kapitoną Montorą, kuriam turime būti dėkingi jei ne už 
išgelbėtą gyvybę, tai bent už laisvę. 

Pavojus dar labai didelis, nors ir ne jis man kelia nerimą, 

pasakė šis lenkdamasis jaunajai moteriai. Jokia išpirka 
neišlaisvins madam iš Ali nagų! 

- Jūs labai malonus, kapitone, bet tas paša - turkas, manau... 
o aš  sultonienės pusseserė. Jis neišdrįs... 

Jis ne turkas, o epyrietis, ponia, ir jis puikiausiai išdrįs, 
nes šioje žemėje elgiasi kaip nepriklausomas valdovas, kuris 
pripažįsta tik savo įstatymus! O į jo sūnaus flotilę nežiūrėkite 
taip atsainiai, pone, juose pilna tikrų demonų, kurie, jei aborduoja 

o savo mažais laiveliais, kuriems nesunku išvengti patrankų 
ugnies, jie tai daro lengvai, tai viską nušluoja, ir vargu ar 
jūsų ekipažas pajėgtų sulaikyti juos. Taigi priimkite mūsų pagalbą... 
jeigu vergija jums neatrodo patrauklus dalykas... 

Po dviejų valandų, “Polinos" vedama ir kitų dviejų laivų 
eskortuojama, “Jūrų burtininkė“ įplaukė į šiaurinį Korfaus kanalą 
- siaurą ruožą tarp tuščio Epyro kranto ir didelės žalios salos, 
kurios šiaurės rytų pusėje dunksojo milžiniškas saulės nušviestas 
Pantokratoro kalnas. Vakarop visi keturi laivai įplaukė į uostą 
ir nuleido inkarą Večijos tvirtovės šešėlyje. Tai buvo sena 
venecijietiška citadelė, prancūzų paversta stipria įtvirtinta stovykla. 

Stovėdama denio paskuigalyje tarp Jasono ir Žolivalio, Marijana 
citrinų spalvos suknele ir itališka šiaudine skrybėlaite, papuošta 
laukų gėlėmis, žvelgė į artėjančią Nausikajos salą. 

Plika galva, apsivilkęs savo geriausią mėlyną kostiumą, 
baltutėlius marškinius paryškinančius meduolio spalvos odą, 
sunėręs rankas už nugaros, Jasonas buvo prastai nusiteikęs. Jo 
nuotaika sugedo, kai įsitikino, kad Napoleonas nepaliko jam 
pasirinkimo: nori to ar ne, jis yra priverstas lydėti Marijaną į 
Konstantinopolį. Ir kai ji, švelniai ir viltingai žvelgdama į jį, 
sušnabždėjo: 

Dabar matai, kad aš bejėgė! Imperatorius žino, ką daryti, 
jo lengvai neatsikratysi!.. 

; Jis prakošė pro dantis: 

Taip! Kai tikrai nori!.. Ir tu drįsti sakyti, kad to norėjai? 

Iš visos širdies!. Po to, kai atliksiu savo misiją! 

Tu užsispyrusi labiau už Korsikos mulą!.. 

Jo tonas dar buvo agresyvus, bet viltis vis dėlto vėl įsižiebė 
Marijanos širdyje. Ji žinojo, kad Jasonas per daug doras savo 
ir kitų atžvilgiu ir negali nesusitaikyti su tuo, kas neišvengiama! 
Tereikia, kad Marijana nesipriešintų išorinėms jėgoms, tada jis 
galės įveikti savo vyrišką išdidumą ir grįžti pas ją, neprarasdamas 
orumo savo akyse. Kai jaunoji moteris ranka švelniai palietė 
jo ranką, jis neatitraukė jos. 

Korfaus uoste jiems atsivėrė džiaugsmingas vaizdas, labai 
derinęsis prie Marijanos naujos dvasinės būsenos. Čia buvo 
išsirikiavę kariniai Prancūzijos laivyno laivai juodi korpusai ir 
blizgantis varis, o šalia fantastiškai kaip antikiniai indai išdažyti 
feliugos ir tartanai su neįprastų formų burėmis. 

Aukščiau, šimtamečių figmedžių užgožti, stovėjo balti žemi 
miesto namai, prigludę prie laiko suėstų pilkų senovinių 
venecijietiškų įtvirtinimų, optimistiškai vadinamų Naujuoju Fortu. 
Senoji Večijos tvirtovė kilo uosto gale pusiasalyje. Su žeme 
pusiasalį jungė esplanada su pylimu, iš kurio buvo stebima jūra. 
Virš pagrindinio bokšto plevėsavo trispalvė vėliava. 

Krantine, žydinčia gėlėmis kaip pavasario pieva, plūdo linksma 
ir marga minia, kurioje greta akinamai raudonų graikų kostiumų 
matėsi įgulos karininkų žmonų šviesios suknelės ir švelnių tonų 
skėčiai. Iš minios sklido malonus triukšmas - sveikinimosi šūksniai, 
juokas, dainos, plojimai, jūros paukščių klykavimas. 


Kokia nuostabi vieta! sušnabždėjo sužavėta Marijana. 
Ir kokie džiaugsmingi čia visi atrodo! 
Tai lyg šokis ant ugnikalnio! tarė Zolivalis. Sala 


pernelyg daug ką vilioja, kad būtų tokia laiminga, kaip atrodo. 
Bet mielai pripažįstu, jog tai vieta, sukurta meilei! 

Jis įtraukė didoką žiupsnį tabako, paskui tyčia atsainiu tonu 
pridūrė: 

Juk tai čia kadaise Jasonas... argonautas susituokė su 
Medėja, kurią pagrobė iš jos tėvo Ajeto, Kolchichės karaliaus, 
kartu su pasakiškąja aukso vilna. 

Išgirdęs tokią gudrią užuominą į graikų mitologiją, amerikietis 
Jasonas niūriai pažvelgė į jį ir sausai įspėjo: 

Nereikia jūsų mitologinių užuominų, Žolivali! Aš mėgstu 

tuos mitus, kurie gerai baigiasi! O Medėja baisus personažas! 


158 


Moteris, nužudžiusi savo vaikus, apimta meilės ekstazės 
paroksizmo. 

Vikonto nesuglumino griežtas korsaro tonas, jis, grakščiai 
spragtelėjęs, nukratė tabako trupinėlius nuo savo rusvo surduto 
atvartų, paskui nusijuokė. 

Ką gi! Kas žino, į ką gali pastūmėti meilės ekstazė! Argi 
senasis Augustinas nėra pasakęs: “Meilės matas =" mylėti be 
saiko..." Skambūs žodžiai!.. Ir tokie teisingi! O dėl mitų, tai 
visada yra būdų prisitaikyti juos sau. Kad jie gerai baigtųsi, 
tereikia panorėti ir... pakeisti juose keletą eilučių! 

Vos priplaukus prie kranto, brigą apsupo triukšminga 
margaspalvė minia, troškusi iš arčiau pamatyti iš kito pasaulio 
krašto atkeliavusius jūreivius. Amerikiečių vėliava gana retai 
pasirodydavo rytinėje Viduržemio jūros pakrantėje. Be to, visi 
žinojo, kad laive yra kilminga rūmų dama, ir kiekvienas norėjo 
iš arčiau pamatyti ją. Jasonui teko pastatyti Kalebą ir du labai 
stiprius jūreivius prie laiptų į denio paskuigalį, kad apsaugotų 
Marijaną nuo pernelyg entuziastingai rodomo susižavėjimo. 

Vis dėlto jis leido užlipti vienam elegantiškam vyriškiui, 
vilkinčiam žydrą surdutą ir riešutų spalvos kelnes. Kapitonas 
Montoras šiaip ne taip atsitempė jį per minią, 0 jo puikus 
šilkinis kaklaraištis, nors ir persisuko ant nugaros, bet liko ant 
kaklo. Paskui juos sekė 6-ojo pėstininkų pulko pulkininkas. 

Stengdamasis perrėkti baisų triukšmą, Monforas vis dėlto 
pristatė pulkininką Ponsą, atvykusį generalgubernatoriaus Don- 
celoto vardu pasveikinti visus laimingai atplaukus, ir senatorių 
Alamaną, vieną vyriausiųjų salos notablių, parengusį sveikinamąją 
kalbą. Įmantriais žodžiais, kurie ne visi buvo išgirsti dėl šurmulio, 
senatorius pakvietė Marijaną “ir jos palydą“ išlipti į krantą ir 
paviešėti jo namuose, kol “Burtininkei" uoste taisys gedimus. 

Drįstu teigti, kad jūsų šviesybei ten bus daug geresnės 
sąlygos negu laive, nors jis ir labai puikus, ir svarbiausia ji 
išvengs įkyrių smalsuolių. Jei ji liks čia, ji negalės nei miegoti, 
nei ilsėtis... ir grafienė Alamana, mano žmona, nusimins, nes 
priimti jūsų šviesybę jai didžiausias džiaugsmas! 

Jei man bus leista pritarti senatoriu, įsikišo pulkininkas 
Ponsas, poniai kunigaikštienei pasakysiu, kad gubernatorius 

norėjo priimti ją tvirtovėje, bet buvo įtikintas, jog senatoriaus 
namai, be abejo, malonesnė vieta tokiai jaunai ir Žaviai damai... 

Marijana nesiryžo apsispręsti, ką daryti. Ji visai nenorėjo 
palikti laivo, nes tada būtų turėjusi išsiskirti su Jasonu... ir kaip 
tik tokiu momentu, kai jis lyg ir darėsi atlaidesnis. Bet kita 
vertus, ji nenorėjo apvilti tų Žmonių, kurie taip šiltai ją sutiko... 
Senatorius buvo apvalainas, besišypsantis, ir net išdidžiai užsukti 
ilgi juodi ūsai negalėjo padaryti geraširdiško jo veido rūstaus. 

Kai ji Žvilgsniu paklausė Jasoną ką daryti, pirmą kartą po 
ilgo laiko pamatė jo šyseną. 

Apgailestauju, kad turiu išsiskirti su jumis, ponia, tačiau... 
šie ponai tikrai teisūs. Keletą dienų... tris ar keturias, manau... 
kol remontuosime laivą, jūsų gyvenimas čia, atvirai kalbant, būtų 
gana nemalonus. Neužmirškite ir įkyrių smalsuolių. O ten jūs 
ramiai ir gerai pailsėsite. 

O jūs mane aplankysite? 

Jis nebeslėpė savo šypsenos, kaip paprastai pašaipiai kilstelėjo 
lūpų kamputį, o žvilgsnis, kurio neatitraukė nuo jaunosios moters 
akių, tapo švelnus beveik kaip seniau. Jis paėmė Marijanos 
ranką ir greitai pabučiavo. 

Žinoma! Jei tik senatorius neparodys man durų! 


Aš? Jėzau maloningasis! Kapitone, mano namai, mano 
šeima, mano turtas viskas jūsų paslaugoms! Jei pageidausite, 
galite įsikurti mano namuose su visu savo ekipažu kokiam tik 
norite laikui. Būsiu laimingiausias žmogus... 

Atrodo, jūsų valdos didžiulės, pone, - nusijuokė Jasonas. 

Bet aš nepiktnaudžiausiu jūsų svetingumu. Eikite, ponia, tuojau 
atsiųsiu jūsų kambarinę, ir jūsų daiktai, kuriuos nurodysite, bus 
nugabenti. Iki greito pasimatymo! 

Trumpa komanda, keletas švilpuko signalų, ir ekipažas dingo 
iš denio, kad Marijana ir jos palyda galėtų išlipti į krantą. 
Jaunoji moteris paėmė senatoriaus pasiūlytą ranką ir lydima 
Arkadijaus bei Agatos, apsidžiaugusios galimybe atsidurti ant 
tvirtos žemės, pasuko prie išėjimo. Ji ėjo tilteliu, jungiančiu 
laivą su krantine, o senatorius vedė ją išdidžiai kaip imperatorius 
Markas, pristatantis Izelę savo tautai. 

Marijana nerūpestingai leidosi į plojančią minią, kurią pavergė 
jos šypsena ir grožis. Ji buvo laiminga. Ji jautėsi esanti graži, 
žavi, nepaprastai jauna, ypač dėl to, kad nereikėjo atsisukti 
norint pajusti žvilgsnį, kurio neseniai jau nebesitikėjo sulaukti. 

Ir tai atsitiko, kai jos geltonu šilku aptempta koja atsistojo 
ant šilto krantinės akmens... visai taip pat, kaip vieną vakarą 
Tiuilri, truputį daugiau kaip prieš metus! Tai įvyko po koncerto, 
imperatoriaus kabinete, kur ji įpykusi siautėjo, netikėtai, be 
jokių paaiškinimų palikusi sceną... po baisaus Europos valdovo 
poelgio! Staiga baltas miestas, mėlyna jūra, žali medžiai ir 
margaspalvė minia virto beprotišku kaleidoskopu. Diena 
apsiblausė, ir ją ėmė baisiausiai pykinti. 

Prieš netenkant sąmonės ir nugriūnant ant krūtinės senatoriui, 
kuris kaip tik suspėjo ją apglėbti, Marijaną lyg žaibas pervėrė 
mintis, kad laimės paukštė vėl sprūsta jai iš rankų, o Venecijos 
košmaras nesibaigia... 

Baltas senatoriaus Alamano namas, stovintis netoli Potamo 
kaime per tris ketvirtadalius Ijė nuo miesto, buvo erdvus ir 
paprastas, O jį supantis sodas iš pirmo žvilgsnio atrodė kaip 
žemės rojus. Nedidelis parkas, kuriame sodininke tebuvo beveik 
viena gamta. Nelabai tvarkingai susodinti citrinmedžiai, apelsin- 
medžiai ir granatmedžiai, aplipę ir žiedais, ir vaisiais, kartu su 
vynuogienojais apsipynusiomis arkomis siekė jūrą. Gėlių aromatas 
maišėsi su fontano gaivuma šis tryško iš apsamanojusių uolų 
ir gaivino išdykėlišką skaidrų upeliuką, kuris visame sode žaidė 
slėpynių su mirtomis ir nuo senatvės sulinkusiais didžiuliais 
tigmedžiais. Sodas ir namas gūžėsi nedideliame slėnyje, kurio 
šlaituose sidabravo daugybė alyvmedžių. 

Maža vikri moteris, guvi ir linksma, valdė miniatiūrinį rojų 
ir senatorių. Daug jaunesnė už savo penkiasdešimtmetį vyrą, 
Madalena Alamana nešiojo įmantrią venecijietišką šukuoseną ir 
šnekėjo greitakalbe, kurią nejpratusiam žmogui buvo gana sunku 
suprasti. Ji buvo veikiau simpatinga negu graži, smulkių subtilių 
ir švelnių bruožų, riesta miniatiūrine nosyte, šelmiškomis akimis, 
grakščiausiomis pasaulyje rankomis. Be to, ji buvo gera, dosni 
ir lipšni, tačiau aštrialiežuvė ir galėjo per keletą minučių iškloti 
aibę paskalų. 

Sutikdama  Marijaną jazminų girliandomis išpuošto namo 
terasoje, ji padarė tokį iškilmingą reveransą, kad net Ispanijos 
rūmų ceremonmeisteris būtų patenkintas, bet tučtuojau puolė 
jai ant kaklo ir ėmė nuoširdžiai bučiuoti kaip tikra italė. 

Aš tokia laiminga, kad galiu jus priimti! sušuko ji. Ir 
taip bijojau, kad praplauksite pro mūsų salą! Dabar jūs čia, ir 
viskas gerai! Tai didžiulė laimė... ir tikras džiaugsmas! O kokia 
jūs graži! Tik išbalusi... tokia išbalusi!.. Nejaugi... 

Madalena! nutraukė ją senatorius. Tu nukamavai 
kunigaikštienę! Jai labiau reikia poilsio, o ne šnekų. Lipant iš 
laivo, jai pasidarė bloga. Turbūt dėl karščio... 

Grafienė nepatikliai gūžtelėjo pečiais. 

Tokiu laiku? Juk jau beveik naktis! Žinoma, kaltas bjaurus 
karstelėjusio sviesto kvapas, visada užuodžiamas uoste! Kada gi 
tu, Etore, galų gale pripažinsi, kad sviesto sandėlis netinkamai 
įrengtas ir viską nuodija? Štai ir rezultatas! Eikite, brangioji 
kunigaikštienė! Jūsų kambariai paruošti. 

Jums tiek rūpesčių dėl manęs! atsiduso Marijana ir 
draugiškai nusišypsojo mažajai moteriai, kurios gerumas jai patiko. 

Man šiek tiek gėda: atvykau pas jus ir iš karto lendu į 
lovą, tačiau... Iš tikrųjų jaučiuosi labai pavargusi. Tikiu, rytoj 
viskas bus kitaip, ir mes artimiau susipažinsime. 

Marijanai paruoštas kambarys buvo puikus, spalvingas ir jaukus: 
sienų baltumą paryškino ryškiaspalviai audeklai, vietos audėjų 
išausti žaliais, juodais ir baltais raštais, o įmantrūs venecijietiški 
baldai kontrastavo kitiems, paprastiems. Komforto teikė storas 
šiltų tonų turkiškas kilimas, paklotas ant marmurinių grindų 
plokščių, taip pat tualeto reikmenys iš puikaus porceliano ir 
alebastrinės žvakidės. Jazminų krūmai skleidė malonų kvapą pro 
plačiai atvertus į nakties sodą langus, uždengtus plonu tinklu 
nuo vabzdžių. 

Agatai lovą pastatė prausykloje, o Žolivalį, kuris su šeimininke 
ilgai žarstė vienas kitam komplimentus, įkurdino gretimame 
kambaryje. Jis tylėjo, kai Marijana senatoriaus karietoje atsigavo, 
bet nuo to momento nenuleido nuo jos akių. Ir Marijana per 
daug gerai pažinojo savo seną bičiulį, kad nepastebėtų jo nerimo, 
dangstomo šeimininkams rodomu linksmumu. 


162 


Ir kai po vakarienės su senatoriumi ir jo žmona Žolivalis 
užėjo pas Marijaną palinkėti labos nakties, iš to, kaip skubotai 
jis rūko cigarą, ji suprato, jog jis žino tikrąją jos negalavimo 
priežastį. 

Kaip jaučiatės? švelniai paklausė jis. 

Kur kas geriau. Daugiau nebebuvo bloga. 

Bet bus, be abejo... Ką manote daryti, Marijana? 
Nežinau... 


Jiedu nutilo. Nuleidusi akis jaunoji moteris nervingai glamžė 
savo suknelės nėrinius. Jos lūpų kampučiai virpčiojo, pranašaudami 
ašaras, tačiau ji valdėsi, nors kai staiga pažvelgė į Zolivalį, akys 
buvo kupinos skausmo, o balsas drebėjo. 

Tai per daug neteisinga, Arkadijau! Reikalai gerėjo! Man 
regis, Jasonas suprato, kad aš negaliu vengti atlikti pareigą. Jis 
pasirengęs grįžti pas mane, aš žinau, aš tai jaučiu! Supratau 
tai iš jo akių. Jis myli mane kaip ir anksčiau. 

O jūs abejojote?  suniurzgėjo vikontas. Aš ne! Jei 
būtumėte mačiusi jį neseniai, kai netekote sąmonės: jis vos 
neįgriuvo į vandenį, kai šoko nuo denio į krantinę. Jis plėšte 
išplėšė jus iš senatoriaus rankų ir nunešė į karietą, kad apsaugotų 
nuo užjaučiamo, bet įkyraus publikos smalsumo. Ir jis neleido 
nuvažiuoti karietai, kol nejtikinau jo, kad nieko rimto nėra. 
Jūsų vaidas tiesiog nesusipratimas, kilęs dėl jo išdidumo ir 
užsispyrimo. Jis myli jus labiau negu kada nors anksčiau! 

Nesusipratimų gali atsirasti dar daugiau, jei jis staiga 
sužinos... apie mano būklę! Arkadijau, reikia kažką daryti! Juk 
yra naminių vaistų, kažkokių būdų atsikratyti... to! 

Deja, tai pavojinga. Kartais tokie dalykai baigiasi tragiškai. 

- Juo geriau! Man tas pats! Nejaugi nesuprantate, kad verčiau 
mirsiu, negu paleisiu į pasaulį... O, Arkadijau! Juk tai ne mano 
nuodėmė! Maniau, kad nusiploviau tą purvą, bet jis pasirodė 
esąs bjauresnis. Dabar vėl esu visa juo ištepta! Padėkite, mano 
drauge, pamėginkite rasti kokią nors priemonę, mikstūros... 

Apsikabinusi rankomis kelius ir padėjusi ant jų galvą, ji tyliai 
pravirko, ir tai Žolivalį sukrėtė labiau negu rauda. Dar niekada 
jis nematė Marijanos tokios bejėgės, tokios nelaimingos kaip 

dabar, kai ji tapo savo kūno belaisve ir neišvengiamybės auka 
ir dėl to galėjo prarasti visą savo gyvenimo laimę. 

Nebeverkite,  patylėjęs atsiduso jis, ašaros tik susilpnins 
jus. Reikia būti stipriai, kad pakeltumėte šį naują išmėginimą... 

Aš pavargau nuo išmėginimų! suriko Marijana. = Tiek 
jų turėjau, kad jau nebesuskaičiuoju! 

Galbūt, bet turėsite pakelti ir šį! Pažiūrėsiu, ar čia galima 
gauti tai, ko jums reikia, bet mes turime mažai laiko, o tokie 
dalykai gatvėje nesimėto. Be to, vietos tarmė nedaug primena 
graikų Aristofaną, kurį kadaise mokiausi atmintinai... Tačiau 
pamėginsiu, prižadu jums! 

Truputį apsiraminusi, kad dalį rūpesčių perkėlė senam bičiuliui, 
Marijana normaliai miegojo ir rytą atsibudo tokia atsigavusi ir 
žvali, kad net suabejojo: gal tas pykinimas buvo dėl visai kitos 
priežasties. Sviesto kvapas uoste iš tikrųjų šleikštus! Bet sielos 
gilumoje ji gerai žinojo, kad apgaudinėja save, kad tuščiai viliasi... 
Fiziologiniai įrodymai buvo akivaizdūs... arba teisingiau pasakius, 
jų nebuvo, ir jau pakanka laiko jos pačios nustatytai diagnozei 
patvirtinti. 

Išsimaudžiusi ji ilgai su baimingu nepasitikėjimu apžiūrinėjo 
savo atvaizdą. Jos kūnas tebebuvo grakštus ir gražus, tačiau 
žvelgdama į jį ji jautė savotišką pasibjaurėjimą, kokį kelia iš 
pažiūros puikus vaisius, viduje išgraužtas kirminų. Ji beveik 
nekentė savo kūno, tarsi jis būtų išdavęs ją, leisdamas įsitvirtinti 
joje svetimai gyvybei. 

Privalai atsikratyti tuo,- tykiai pagrasino ji sau veidrodyje. 

Net jei tektų šokti iš labai aukštai, gal net įsiropšti į stiebo 
viršūnę, kad jūra kaip reikiant krėsteltų tave! Yra šimtai būdų 
pašalinti sugedusį vaisių, ir Damianis, gerai tai žinodamas, griežtai 
mane prižiūrėjo! 

Priėmusi tvirtą sprendimą, Marijana paklausė šeimininkės, ar 
galima pajodinėti. Viena dvi valandos jojimo šuoliais jos atveju 
gali duoti puikių rezultatų. Tačiau Madalena išpūtė akis. 

Pajodinėti? Tokiame karštyje? Čia bent truputį vėsiau, O 
tereikia išlįsti iš medžių pavėsio... 

- Manęs tai negąsdina, o aš taip seniai nejodinėjau. Nepaprastai 
noriu!.. 

Jūs amazonės būdo!  juokdamasi pasakė grafienė. Deja, 
mes čia neturime arklių, išskyrus keletą, priklausančių įgulos 
karininkams. Yra tik mulų ir asilų. Jais tegalima ramiai jodinėti, 
o svaiginamam lėkimui, kaip, matyt, norėtumėte, jie netinka. 
Štai karieta tai galime puikiai pasivažinėti, jei norite. Vietos 
labai gražios, ir būtų malonu parodyti jums jas! 

Nuslėpusi savo nusivylimą, Marijana sutiko su visomis 
šeimininkės jai pasiūlytomis pramogomis. Jos ilgai vaikštinėjo 
siaurais paparčiais ir mirtomis apaugusiais duburiais, kur buvo 
nepaprastai gaivus oras, jūros pakrante, kurią siekė Potamo 
slėnis ir Alamano sodas. Marijaną sužavėjo nuostabiai gražioje 
įlankoje snūduriavusi Pondikonizio salelė su nedideliu vienuolynu, 
panašiu į baltą rašalinę, užmirštą jūroje greta juodos plunksnos 

didžiulio kipariso. Ji apsilankė Večijos tvirtovėje. Svetingasis 
generalgubernatorius Doncelotas laikė didele garbe aprodyti jai 
savo valdas ir pavaišinti arbata. Ji apžiūrėjo senovines Venecijos 
patrankas ir Šulenbergo, prieš šimtmetį apgynusio salą nuo turkų, 
statulą, maloniai pasišnekėjo su jaunais 6-0jo pulko karininkais, 
pakerėtais jos grožio, ir buvo draugiška visiems, kuriems ją 
pristatė, pažadėjo atvykti į artimiausią spektaklį teatre, kuris 
įgulai buvo didelė pramoga, ir pagaliau prieš grįždama į Potamą, 
kur Alamanos jos garbei surengė pietus, atsiklaupė priešais labai 
gerbiamus šventojo Spiridono, Kipro piemens, palaikus. Dėl savo 
dorų darbų jis buvo tapęs Aleksandrijos vyskupu, ir jo mumija, 
graikų pirklio kadaise išpirkta iš turkų, kaip kraitis buvo atiduota 
vyresniajai dukrai, kai ši tekėjo už kilmingo Korfaus gyventojo, 
vardu Bulgaris. 

Nuo to laiko Bulgarių šeimoje vis kas nors tampa kunigu, 

kaip visada egzaltuotai paaiškino Madalena.- Paskutinysis yra 
tas, kuris leido jums pažiūrėti į palaikus ir ištraukė iš jūsų 
keletą frankų. 

Bet kodėl?.. Nejaugi jie taip garbina šį šventąjį? 

Taip... žinoma! Tačiau iš esmės šventasis Spiridonas yra 
tikras pajamų šaltinis. Ar nemanote, kad Viešpaties išrinktajam 
tai yra liūdnas likimas?.. 

Tačiau Marijana neišdrįso prašyti buvusio piemens pagalbos. 
Dangaus negalima painioti į jos sumanymą. Tai veikiau velnio 
reikalas! 

Per iškilmingus pietus, surengtus jos garbei, ji vilkėjo balto 
atlaso suknelę ir buvo užsidėjusi deimantų diademą. Jai pasirodė, 
kad šie pietūs  nuobodžiausi ir ilgiausi jos gyvenime. Nebuvo 
nei Žolivalio, kuris iš ryto išvažiavo į kitą salos pakraštį apžiūrėti 
generolo Donceloto vykdomų kasinėjimų, nei Jasono, pakviesto 
su savo brigo karininkais, bet atsiuntusio atsiprašymą, kad negalės 
atvykti dėl laivo remonto darbų. Nusivylusi ir susierzinusi, nes 
nekantriai laukė susitikimo su mylimuoju, Marijana iš visų jėgų 
stengėsi šypsotis ir dėtis besidominti savo kaimynų prie stalo 
pasakojimais. Daugiausia kaimyno iš kairės, nes dešinėje sėdėjęs 
generalgubernatorius nebuvo kalbus. Kaip visi veiklos žmonės, 
Doncelotas nemėgo gaišti laiko šnekoms. Jis buvo mandagus, 
pagarbus, tačiau Marijana galėjo eiti lažybų, kad jo nuomonė 
apie pietus buvo visai tokia pat kaip ir jos: baisi nuobodybė! 

O štai kitas notablis, kurio vardo ji neįsidėmėjo, nenutilo 
nė minutei. Pajvairindamas pasakojimą aibe šiurpių detalių jis 
porino, kaip dalyvavo mūšiuose su kraugeriškais Janinos pašos 
kareiviais per suliotų sukilimą. Taip, “kariniai prisiminimai" kėlė 
Marijanai pasibjaurėjimą. Ji jais persisotino Napoleono rūmuose, 
kur kiekvienas sutiktasis visada nuo jų pradėdavo. 

Kai pietūs baigėsi, ji su palengvėjimu grįžo į savo kambarį 
ir atsidavė Agatos rūpesčiui. ši padėjo jai išsilaisvinti iš puošnaus 
rūbo, pakeitė jį batistiniu nėriniuotu peniuaru, o paskui pasodino 
Marijaną į žemą krėslą, kad sušukuotų nakčiai. 

Ponas Žolivalis dar negrįžo? paklausė Marijana, kai 
mergina paėmusi du šepečius, pureno visą dieną šukuosenos 
veržtus plaukus. 

Ne, ponia kunigaikštiene... arba veikiau taip: ponas vikontas 
per pietus buvo grįžęs persirengti. To tikrai reikėjo, nes visas 
buvo baltas nuo dulkių. Jis paprašė nieko netrukdyti ir vėl 
išvyko pasakęs, jog pavakarieniaus uoste. 

Nusiraminusi Marijana užsimerkė palaimingai jausdama, kaip 
darbuojasi miklios kambarinės rankos. Ji buvo įsitikinusi, kad 

Žolivalis rūpinasi jos reikalais. Be abejo, jis nutarė vakarieniauti 
uoste ne dėl mergužėlių... 
Po keleto minučių ji nusiuntė Agatą miegoti. 
Ponia nenori, kad supinčiau plaukus? 


Ne, Agata, paliksiu juos palaidus. Man migrena ir noriu 
pabūti viena. Atsigulsiu vėliau. 


Įpratusi be reikalo neklausinėti, mergina padarė reveransą ir 
išėjo, o Marijana priėjo prie stiklinių durų-lango, vedančio į 
nedidelę terasą, nuėmė apsauginį tinklelį ir žengė keletą žingsnių 
į lauką. Ji jautė sunkumą krūtinėje, jai norėjosi atsikvėpti. Šį 
vakarą buvo daug karščiau negu praėjusį. Atėjo naktis, bet 
nedvelkė joks vėjelis, niekas negaivino įkaitusio oro. Neseniai, 
per priėmimą, jai atrodė, kad atlasinė suknelė prilipo prie odos. 
Net baliustrados akmenys, į kuriuos ji atsirėmė, skleidė šilumą. 

Užtat žvaigždėta naktis buvo nuostabi, tikra Rytų naktis, 
pilna kvapų ir nenutylančio cikadų čirškimo. Aibė jonvabalių 
žybčiojo tamsioje žalumoje, o tarp aukštų kiparisų pasirodė 
sidabruotas jūros trikampis. 

Tas mažutis vandens ruoželis, žvilgantis žemiau sodo, traukė 
Marijaną tarsi magnetas. Jai labai norėjosi išsimaudyti. Vanduo 
turėtų būti neapsakomai gaivus. Jis nuplaus susierzinimą ir 
nuovargį, likusį po priėmimo... 

Akirmiką ji sudvejojo. Be abejo, visi tarnai dar negali miegoti, 
jie turėtų tvarkyti salonus. Jei ji pareikš, kad nori išsimaudyti, 
ją, be abejo, palaikys nenormalia, 0 jei ji pasakys eisianti 
pasivaikščioti, ją lydės neįkyriai, deramu atstumu, kad, neduok 
Dieve, tokiai garbingai viešniai ko nors neatsitiktų. 

Marijanai į galvą šovė drąsi mintis. Kadaise Seltone ji gana 
dažnai palikdavo savo kambarį, nieko nejspėjusi, lipdama siena, 
apaugusia gebene. Čia vijokliai buvo apraizgę visą terasą, 
siekiančią tik antro aukšto lygį. “Telieka sužinoti, ar tebesi 
tokia pat vikri kaip vaikystėje, pasakė ji sau, šiaip ar taip, 
pamėginti verta". 

Ją sužavėjo mintis apie šaunią išdaigą ir gaivinantį maudymąsi. 
Vaikiškai skubėdama, ji nubėgo prie savo rūbų, išsirinko paprastą 
drobinę suknelę, kelnaites, žemakulnius batelius, persirengė ir 

išlipo į terasą, apdairiai uždėjo apsauginį tinklelį. Tada ėmė 
leistis. 

Pasirodė, kad tai labai paprasta. Ji tebebuvo tokia pat vikri, 
ir, jau po keleto sekundžių palietusi žemę, paskendo tirštame 
sodo šešėlyje. Takelis, vingiuojantis šalia upelio ir besileidžiąs į 
siaurą paplūdimį, ėjo netoli terasos, ir jai nebuvo sunku jį rasti. 
Neskubėdama, nes leisdamasi sukaito, jaunoji moteris nuėjo 
smėlėtu šlaitu, kuris lapų priedangoje leidosi prie vandens. Jis 
atrodė kaip tunelis, sklidinas pietietiško aromato, jo gale matėsi 
šviesi dėmė, o po medžiais tamsa buvo gūdi. 

Staiga Marijana sustojo, įdėmiai pasiklausė. Jos širdis smarkiai 
suplakė. Jai pasirodė, kad iš paskos girdi atsargius, lengvus 
žingsnius. Pamaniusi, kad kažkas pastebėjo ją išeinančią ir dabar 
seka iš paskos, ji išsigando ir norėjo grįžti... Truputį palaukė, 
nesiryždama ką nors daryti, bet daugiau nieko nebeišgirdo, o 
apačioje jūra, viliojanti, gaivi, tarsi šaukė ją. 

Lėtai, įtempusi klausą, ji vėl ėmė eiti, stengdamasi nekelti 
triukšmo. Bet aplinkui viešpatavo visiška tyla. 

“Man pasivaideno, pamanė ji Iš tikrųjų mano nervai 
visai pašlijo. Čia jie kalti". 

Kol nuėjo į paplūdimį, jos akys priprato prie tamsos. Mėnulio 
nesimatė, bet žvaigždėtas dangus skleidė balzganą šviesą, kuri 
atsispindėjo jūroje. Marijana skubėdama nusimetė rūbus, dengiama 
tik savo ilgų plaukų nulėkė prie vandens ir įsibėgėjusi stačia 
galva nėrė į bangas. Stebuklinga vėsuma apglėbė ją, ir ji vos 
nesuriko iš džiaugsmo taip gera staiga pasidarė. Neseniai toks 
įkaitęs kūnas tarsi ištirpo ir tapo besvoris. Dar niekada ji 
nebuvo maudžiusis su tokiu malonumu. Vanduo gaivino ir glostė 
odą, grąžino jai gyvenimo džiaugsmą. Jis buvo toks švarus ir 
skaidrus, kad gilumoje matėsi jos kojos, slystančios kaip šviesūs 
šešėliai. 

Apsivertusi ant pilvo, ji nuplaukė į nedidelės įlankėlės vidurį. 
Jos rankos ir kojos vėl sklandžiai yrėsi, ji lengvai skrodė vandenį, 
retkarčiais sustodama, kad išsitiestų ant nugaros ir prisimerkusi 
mėgautųsi... Ji nusprendė taip plaukioti, kol apims nuovargis... 
saldus nuovargis, ir pagaliau grįžusi galės užmigti kaip kūdikis. 

Kaip tik per vieną tokį atokvėpį ji išgirdo tylų tolygų 
pleškenimą, kuris vis artėjo. Ji iš karto suvokė, kad dar kažkas 
plaukioja  įlankėlėje.  Kilstelėjusi galvą, Marijana pastebėjo 
artėjančią tamsią dėmę. Ten buvo tas žmogus, kuris sekė paskui 
ją, kurio žingsnius ji tikriausiai neseniai ir girdėjo sode! Staiga 
supratusi, kaip neatsargiai pasielgė eidama viena maudytis naktį 
nepažįstamoje vietoje, ji norėjo grįžti į krantą, bet paslaptingasis 
plaukikas pasuko link jos. Jis yrėsi stipriai ir greitai, po keleto 
akimirkų jis nutvers ją... Jis aiškiai stengėsi neleisti jai grįžti į 
paplūdimį! 

Visai  apkvaišusi, Marijana beviltiškai pamėgino atsikratyti 
nepažįstamojo itališkai sušukdama: 

Kas jūs?.. Nešdinkitės šalin! 

Nepažįstamasis nė nestabtelėjo. Tyloje, kuri kėlė siaubą, jis 
artėjo prie jos. Tada, netekusi galvos, ji ėmė bėgti, plaukti 
pirmyn, vieno įlankėlės kyšulio link, vildamasi atsistoti ant kietos 
žemės ir atsikratyti persekiotojo. Ji buvo tokia išsigandusi, kad 
nė nesvarstė, kas jis galėtų būti. Toptelėjo mintis, jog tai Žvejys 
graikas, kuris nesuprato jos žodžių ir galbūt pamanė, kad jai 
gresia pavojus. Bet ne, kai ji pastebėjo jį, jis plaukė prie jos 
jau tyliai, lėtai... beveik slapstydamasis. 

Krantas artėjo, bet ir atstumas tarp plaukikų gerokai sumažėjo. 
Dabar Marijana pajuto, kad nuovargis kausto jos judesius. Širdis 
skausmingai daužėsi krūtinėje. Ji suprato, kad jėgos beveik išseko 
ir nėra kitos išeities, kaip tik pakliūti į jo rankas arba nuskęsti. 

Staiga tiesiai priešais save Marijana išvydo siaurą plyšį į 
nedidelį, uolų užstotą užutėkį. Sukaupusi paskutines jėgas, ji 
leidosi ten, tačiau nepažįstamasis jau pasivijo ją. Jis buvo visai 
greta, didelis juodas šešėlis. Siaubas užgniaužė kvapą, ir tuo 
momentu, kai dvi rankos siekė jos, ji paniro į vandenį... 

Netrukus Marijana atsigavo ir pasijuto keistai: ji gulėjo ant 
smėlio visiškoje tamsoje, vyriškio glėbyje. Jis taip pat buvo visai 
nuogas, nes ji visu kūnu glaudėsi prie svetimos odos, lygios ir 
šiltos, dengiančios stiprius raumenis. Ji regėjo tik tamsų šešėlį 
priešais save, ir kai instinktyviai kilstelėjo rankas, iš šonų ir 
virš galvos palietė uolas. Be abejo, ji įnešta į žemą ir siaurą 
grotą. Jausdamasi taip, tarsi būtų patekusi į akmeninį maišą, ji 

iš siaubo norėjo surikti, tačiau stiprios, karštos lūpos užgniaužė 
jos riksmą... Ji mėgino priešintis, tačiau nepažįstamasis dar 
smarkiau suspaudė ją glėbyje ir ėmė glamonėti. 

Pasikliaudamas savo jėga, jis neskubėjo. Jo prisilietimai buvo 
atsargūs, bet įgudę, ir ji suprato, kad jis stengiasi sužadinti jos 
aistrą. Ji norėjo sukąsti dantis, įsitempti, bet vyriškis puikiai 
žinojo moters kūno paslaptis. Jau dingo baimė, ir Marijana 
pajuto, kaip nuo jos strėnų šiltomis bangomis kyla alpus svaigulys, 
palengva apimantis visą kūną. Bučinys nesiliovė, darėsi nuostabiai 
malonus... ir taip glamonėjama, kvėpdama jo alsavimą, Marijana 
silpo... Kaip keista apkabinti Šešėlį! Ji pajuto, kaip pamažu į 
ją skverbiasi stiprus, kupinas jėgų ir gyvybės kūnas, tačiau atrodė, 
kad mylisi su vaiduokliu. Tolimos praeities burtininkai, pasakoję, 
kaip juos užvaldydavo velnias, turėjo patirti panašius pojūčius, 
ir galbūt Marijana būtų palaikiusi tai keistu sapnu, jei tas kūnas 
nebūtų buvęs toks tvirtas ir karštas ir jei nematomasis meilužis 
nebūtų skleidęs švelnaus, bet visai žemiško šviežių mėtų kvapo. 
Be to, jis pamažu pasiekė savo tikslą: užsimerkusi, primityviausių 
meilės pojūčių apimta, Marijana dabar jo glamonėjama dejavo. 
Stiprios malonumo bangos kilo vis aukščiau, kol užliejo visą... 
Ji liepsnojo kaip saulė, kai vyriškis davė valią savo ilgai 
tramdytam geismui. 

Išsprūdo du šūksniai... ir tai buvo viskas, ką Marijana išgirdo 
iš savo nematomojo meilužio. Po akimirkos, trūkčiojamai 
kvėpuodamas, jis pasitraukė nuo jos ir dingo... 

Ji girdėjo, kaip jis bėga. Akmenukai gurgždėjo po jo kojomis. 
Ji greitai pasirėmė alkūne ir kaip tik spėjo pastebėti aukštą 
figūrą, kuri puolė į jūrą. Pasigirdo smarkus pliaukštelėjimas, ir 
viskas. Vyriškis neištarė nė žodžio... 

Išlindusi iš akmeninės olos, slėpusios ją su nepažįstamuoju, 
Marijana pajuto galvoje tuštumą, o kūną apėmė stebėtina ramybė. 
Ji jautė keistą džiaugsmą, stulbinantį ją. Dėl to, kas įvyko, jai 
nebuvo gėda, jos negraužė sąžinė, galbūt todėl, kad jos 
meilužis taip staiga dingo. Niekur neliko jokio jo buvimo. 
pėdsako. Jis dingo naktyje, jūroje, iš kurios. išniro taip pat tyliai 
kaip ryto rūkas. Be abejo, Marijana niekada nesužinos, kas jis. 
Tai galėjo būti vienas iš graikų žvejų, kaip jau buvo pamaniusi, 

vienas iš tų, kuriuos sutiko atvykusi į salą, gražių ir nešnekių; 
jie kažkuo priminė antikinius Olimpo dievus, sugebančius netikėtai 
užklupti paprastus mirtinguosius. Žinoma, jis pamatė, kaip ji 
nusileido prie jūros ir nuplaukė, ir nusekė paskui ją. Rezultatas 
svaiginantis kaip ši jūra ir naktis... 

“Gal tai buvo Jupiteris... arba Neptūnas?“ pamanė ji 
šaipydamasi iš savęs, ir tai ją nustebino. Jai derėtų jaustis 
užgautai, pasipiktinusiai, įžeistai, išprievartautai... Dievai žino, 
kokiai dar! Bet ne, ji to visai nejautė! Negana to, ji labai 
sąžiningai sau prisipažino, kad tos trumpos deginančios akimirkos 
suteikė jai malonumo ir visam laikui liks atmintyje. Po daugelio 
metų jas mielai prisimins. Nuotykis... tiesiog meilės nuotykis, bet 
koks nuostabus! 

Mažasis užutėkis pasirodė esąs kur kas arčiau paplūdimio, 
negu ji manė. Pastebėjusi, kad yra persekiojama, ji taip išsigando, 
jog visai nebesiorientavo. Iš už kyšulio išlindo mėnulis ir nutiesė 
virš vandens sidabruotą taką. Iškart tapo visai šviesu ir tarytum 
šilčiau. 

Būgštaudama, kad ir dabar jos kas nors nepamatytų, Marijana 
įbrido į vandenį, nuplaukė iki kranto, ir ten, nelipdama iš 
vandens, įdėmiai apsižvalgė. Įsitikinusi, kad negresia joks pavojus, 
ji greitai išbrido į krantą ir nė neišdžiūvusi susuko plaukus į 
gumulą ir kuo skubiausiai apsirengė. Paskui paėmusi batelius į 
rankas, kad nepribyrėtų smėlio, nuėjo į tamsų medžių šešėlį. 

Ji jau beveik buvo pasislėpusi jame, kai garsus juokas privertė 
ją sustoti. Tai buvo vyriškio balsas, bet šįkart Marijana nė kiek 
nesibaimino. Ji veikiau pajuto pyktį ir susierzinimą. Šios nakties 
netikėtumai jau vargino ją. Be to, vyriškis, kuris juokėsi, tikriausiai 
buvo tas pats, kuris ką tik... Ji vis labiau pyko. Iš ko jis 
juokiasi, jei jai pačiai šis nuotykis atrodė gana žavus! 

Pasirodykite! sušuko ji. Ir liaukitės juokęsis!.. 

Malonu buvo maudytis“? netaisyklinga italų kalba tarė 
pašaipus balsas. Šiaip ar taip... koks reginys! Labai graži 
moteris!.. 

Tai sakydamas, vyriškis išlindo iš po medžio ir prisiartino 
prie Marijanos. Palaidas baltas rūbas darė jį panašų į šmėklą, 

o dėl užvyturiuoto ant galvos tiurbano jaunajai moteriai jis 
pasirodė esąs labai aukštas. 

Ji nė nespėjo pamanyti, kad šis su tiurbanu gali būti vienas 
iš rūsčiojo Ali žmonių, kurių jai patarta saugotis. Jai buvo 
aišku tik viena: šio tipo Žodžiai ir juokas įžeidžia ją. Įsibėgėjusi 
ji pašoko ir skėlė jam antausį, gal ir aklai, bet užtat skambiai: 

Bjaurus galvijas! iškošė ji pro dantis. Jūs mane 
šnipinėjote! Kokia niekšybė!.. 

Antausis pravertė tuo, kad ji įsitikino, jog šis turkas ar 
dievai žino kas, nebuvo jos aistringasis meilužis, nes ranka 
atsitrenkė į barzdotą skruostą, O ano veidas buvo švarus. 
Nepažįstamasis nepiktai nusijuokė. 

O, jūs pykstate? Kodėl? Aš blogai pasielgiau? Vakarais 
visada čia vaikštau. Niekada nieko nebūna. Jūra, paplūdimys, 
dangus... daugiau nieko! Šiąnakt... suknelė ant smėlio... ir kažkas 
plaukia. Aš laukiau... 

Marijana apgailestavo, kad nesusivaldė. Tai tik vėlai išėjęs 
pasivaikščioti žmogus. Kažkoks kaimynas. 

Dovanokite man, pasakė ji, aš visai ne taip pamaniau. 
Be reikalo įžeidžiau jus! Bet, pridūrė ji, jei buvote 
paplūdimyje, ar nepastebėjote, kad kas nors būtų išbridęs iš 
vandens... anksčiau už mane? 

Čia? Ne, nieko! Tik... kažkas plaukė jūroje... kyšulio link. 
Daugiau nieko. 

Ak taip... Dėkui! 

Taigi jos trumpalaikis meilužis buvo Neptūnas, ir kadangi iš 
šio nepažįstamojo daugiau nieko nesužinosi, ji norėjo eiti toliau. 
Ranka atsirėmusi į kipariso kamieną, ji ėmė autis batelius, bet 
nepažįstamasis, matyt, nesirengė taip išsiskirti. Jis priėjo arčiau. 

Tai... jūs nebepykstate? paklausė juokdamasis ir dėl to 
Marijanai pasirodė kvailokas. = Mes... draugai? 

Tuo metu jis uždėjo abi rankas jaunajai moteriai ant pečių 
ir pamėgino prisitraukti ją prie savęs. Bet jam nepavyko. Įniršusi 
Marijana taip smarkiai pastūmė nepažįstamąjį, kad jis susvyravo 
ir pargriuvo ant smėlio. 

Na rr... 

Ji nespėjo surasti tinkamo žodžio. Kaip tik tuo metu, kai 
ji pargriovė nepažįstamąjį, nuaidėjo šūvis. Kulka prašvilpė tarp 
jų. Marijana pajuto jos dvelktelėjimą ir instinktyviai puolė ant 
žemės. Beveik tučtuojau pasigirdo antrasis šūvis., Kažkas pro 
medžius šaudė į juos. 

Žmogus su tiurbanu skubiai prišliaužė prie Marijanos. 

Jūs nejudėti... nebijoti! Taikinys esu aš! sušnabždėjo jis. 

Jūs norite pasakyti, kad šaudė į jus? Bet kodėl? 

Šš... 

Jis vikriai išsinėrė iš savo dukslaus rūbo, nusiėmė tiurbaną 
ir uždėjo jį ant neaukšto krūmo. Tiurbaną tuoj pat pervėrė 
kulka... paskui kita. 

Du pistoletai! Manau, daugiau šovinių nėra... džiugiai 
sušnabždėjo nepažįstamasis. Nejudėti... Žudikas ateis... pažiūrėti 
manęs mirusio... 

Supratusi, ką jis nori pasakyti, Marijana pasislėpė tarp krūmų, 
o jos netikėtas kompanionas išsitraukė iš už diržo jataganą ir 
susigūžė, pasirengęs šuoliui. Ilgai laukti nereikėjo: netrukus smėlis 
sugurgždėjo nuo atsargių žingsnių, ir kažkas tamsus pasirodė 
tarp medžių, priartėjo, paskui sustojo. Be abejo, tylos nuramintas 
nusikaltėlis norėjo įsitikinti, kad jo šūviai buvo taiklūs. Marijana 
vos spėjo pastebėti tvirtą, kresną figūrą su peiliu rankoje, kai 
jos nepažįstamasis tarsi grobuonis šoko ant jo. Apsikabinę, 
įnirtingai kaudamiesi, abu kūnai ėmė raičiotis žeme. 

Tuo tarpu šūviai sukėlė sambrūzdį. Marijana išvydo netikėtai 
po medžiais sumirguliavusią šviesą. Nuo Alamano namo bėgo 
žmonės su žibintais ir, be abejo, su ginklais. Priekyje pats 
senatorius, vilkintis naktiniais marškiniais, su pistoletais abiejose 
rankose. Jį lydėjo gal tuzinas tarnų, apsiginklavusių kuo papuolė. 
Namo šeimininkas pirmiausia pastebėjo Marijaną. 

Jūs, kunigaikštienė? suriko jis. Čia, tokiu laiku? Bet 
kas čia dedasi? 

Užuot atsakiusi ji pasitraukė į šalį ir mostelėjo į du vyriškius, 
vis dar neregėtai įnirtingai besigrumiančius ir klaikiai šūkčiojančius. 
Senatorius išgąstingai aiktelėjo ir, greitai įbrukęs Marijanai 
pistoletus, pribėgo prie vyriškių. Su atskubėjusių tarnų pagalba 
abu priešininkai buvo sugauti. Žmogumi su tiurbanu ėmė rūpintis 

senatorius, O antrasis tučtuojau buvo surištas ir šiurkščiai 
nusviestas ant žemės. 

Jūs nesužeistas, pone, jums nieko neatsitiko? kartojo 
venecijietis, padėdamas nepažįstamajam apsirengti. 

Nė kiek! Dėkui... bet gyvybę man išgelbėjo panelė. Ji kaip 
tik laiku pargriauti mane!.. 

Panelė? O! Jūs norite pasakyti kunigaikštienė? Viešpatie! 
- suvaitojo vargšas Alamanas. Kokia istorija! Na, kokia istorija! 

Jei jūs mus supažindinsite, patarė jam Marijana, galbūt 
mes geriau susigaudysime? Bent jau ašl!.. 

Iš susijaudinimo dar neatsipeikėjęs, senatorius ėmė daugiažo- 
džiaudamas ir painiodamasis juos pažindinti. Marijana šiaip taip 
pagaliau suprato, kad ji ką tik padėjo išvengti diplomatinio 
incidento ir išgelbėjo kilnaus tremtinio gyvybę. Paaiškėjo, kad 
žmogus su tiurbanu, kokių dvidešimties metų jaunuolis, kuris 
be barzdos ir ilgų juodų ūsų būtų atrodęs dar jaunesnis, vadinasi 
bėjumi Šachinu ir yra sūnus Mustafo, Delvino pašos, vieno iš 
paskutiniųjų Janinos pašos sūnaus. Kai janyčarai užėmė miestą 
ir nužudė tėvą, Šachinas ir jo jaunesnysis brolis pabėgo į Korfų, 
kur juos labai svetingai priėmė gubernatorius Doncelotas. Jie 
gyveno viršutinėje slėnio dalyje, jaukiame name, ir visada buvo 
tvirtovės sargybinių saugomi. Be to, du sargybiniai nuolat budėjo 
prie jų durų, tačiau... Žinoma, neįmanoma uždrausti jauniems 
kunigaikščiams vaikščioti, kur jiems patinka. 

Užpuolikas, tikriausiai Ali siųstas, buvo vienas iš tų laukinių 
albanų, gyvenančių Chimaro kalnuose, kurių plikos viršūnės 
stūkstojo Siaurės kanalo pusėje. Tai patvirtino raudonas raištis 
ant jo galvos. Jis buvo su plačiomis kelnėmis ir trumpu drobiniu 
sijonėliu, liemene su sidabrinėmis sagomis ir drobiniais bateliais 
virviniais padais, bet už plataus raudono diržo, veržiančio jo 
liemenį stipriau už bet kokį korsetą, senatoriaus tarnai rado 
visą ginklų rinkinį. Tikras kilnojamasis arsenalas! Kai žmogų 
surišo, jis nutilo ir iš jo nepavyko išpešti nė vieno žodžio. Jį 
pririšo prie medžio kamieno ir paliko ginkluotiems tarnams 
prižiūrėti, o Alamanas tuo tarpu išsiuntė į tvirtovę pasiuntinį. 

Sužinojęs, kas iš tikrųjų yra moteris, kurią jis palaikė 
lengvabūde nuotykių ieškotoja, Šachinas labai sutriko dėl savo 

nepagarbos. Jis su pasigėrėjimu žvelgė į Žibintų apšviestą 
Marijanos veidą, ir buvo aišku, kad jam nerūpi jokie socialiniai 
papročiai... Jis atkakliai nenuleido nuo jos savo karšto žvilgsnio, 
ir ji suprato, kad sužadino jam tokius pat primityvius laukinius 
jausmus kaip ir nepažįstamajam įlankoje. Ji buvo labai 
nepatenkinta. Užteks jau jai šiąnakt to intymumo!.. 

Labai prašau nekelti šios istorijos viešumon! patikliai 
paprašė ji Madalenos, kuri, apsivilkusi chalatą su daugybe 
rauktinukų, išėjo iš savo kambario, kad įvykio dalyviams pasiūlytų 
stiprinamųjų gėrimų. Juk aš visai atsitiktinai sukliudžiau įvykdyti 
šį pasikėsinimą. Buvo neapsakomai karšta ir nuėjau į paplūdimį 
išsimaudyti. Grįždama susidūriau su bėjumi, ir iš netikėtumo jis 
pargriuvo kaip tik tuo momentu, kai nusikaltėlis iššovė. Iš tiesų 
nėra reikalo kurti romano! 

Tačiau kaip tik tai bėjus Šachinas rengiasi daryti! 
Pasiklausykite jo: jis jau lygina jus su Mahometo rojaus hurijomis! 
Negana to, jis sako, kad jūs narsi kaip liūtė. Pasirenkite tapti 
jo heroje, brangioji kunigaikštiene! 

Aš neprieštarauju, jei tik jis savo įspūdžius pasilaikys sau... 
ir jei senatorius nutylės apie mano vaidmenį! 

Kodėl gi? Jūs atlikote gerą darbą, kuris prisidės prie 
Prancūzijos šlovės. Generolas Doncelotas... 

Visai neprivalo žinoti apie tai! atsiduso Marijana. Aš... 
aš esu labai drovi! Nemėgstu, kai apie mane kalbama!.. Tai 
mane trikdo! 

"Tiesą sakant, ją labiausiai trikdė Jasonas, kuris, sužinojęs apie 
įvykį, gali padaryti tikrovės visai neatitinkančias išvadas. Jis toks 
pavydus, kad nieko neišleidžia iš akių. Tačiau kaip šeimininkei 
paaiškinti, kad ji yra beprotiškai įsimylėjusi savo laivo kapitoną 
ir jo nuomonė jai yra itin svarbi? 

Rudose Madalenos akyse, įdėmiai žvelgiančiose į raustantį 
Marijanos veidą, pasirodė šelmiškos kibirkštėlės, kai ji sušnabždėjo: 

Viskas priklauso nuo to, kaip istorija bus pavaizduota. Mes 
pasistengsime atvėsinti bėjaus Šachino entuziazmą.  Antraip 
generalgubernatorius tikrai galėtų padaryti išvadą, kad jūs... 
susidūrėte su mūsų jaunuoju tremtiniu, kai mėginote sukliudyti 

jam apsimesti Ulisu, sutikusiu Nausikają. Ir jums nesinori, kad 
gubernatorius pamanytų... 

Nei jis, nei kas nors kitas! Bijau pasirodyti juokinga, ypač 
savo draugams... 

Noras išsimaudyti, kai alina toks karštis, visai nėra juokingas. 
Bet aš girdėjau, kad amerikiečiai labai dorybingi ir jų moralės 
principai griežti. 

Amerikiečiai? Kuo čia dėti amerikiečiai? Nors laivas, kuriuo 
keliauju, ir priklauso jiems, nesuprantu, kodėl... 

Madalena meiliai paėmė Marijaną už parankės ir privedė 
prie laiptų, kad palydėtų iki jos kambario. 

Mano brangioji kunigaikštiene,  sušnabždėjo ji, paėmusi 
vieną iš ant staliuko stovėjusių degančių žvakių, labai noriu 
pasakyti jums du dalykus: aš moteris, ir nors jūs to dar 
nežinote, jaučiu jums didelį palankumą. Padarysiu viską, kad 
išvengtumėte nors ir menkiausių nemalonumų. Apie amerikiečius 
prabilau tik dėl to, kad mano vyras man pasakojo, kaip išsigando 
jūsų kapitonas, kai uoste jums pasidarė bloga... ir koks patrauklus 
vyriškis jis yra! Būkite rami: mes pasistengsime, kad jis apie 
tai nieko nesužinotų! Aš pasikalbėsiu su vyru. 

Tačiau bėjaus Šachino entuziazmas, matyt, buvo nesuvaldomas. 
Alamanas, atiduodamas nusikaltėlį salos policijai, nutylėjo 
Marijanos vaidmenį, tačiau saulei tekant visa bėjaus tarnų 
procesija su dovanomis, skirtomis “iš kitatikių kalifo šalies 
atvykusiai brangiai gėlelei“, perėjo senatoriaus sodą ir išsirikiavo 
priešais namo duris, su neprilygstamu rytiečių kantrumu laukdama 
valandos, kada galės įteikti laišką. 

Šiame laiške buvo daugybė įmantrių posakių, tokių kaip: 
"kunigaikštienės, kurios akys jūros bangų spalvos, spindesys 
nuvijo juodasparnį angelą Azrailą“; bėjus Šachinas teigė esąs 
jos riteris iki paskutinės savo gyvenimo dienos, Alacho jam 
skirtos šioje niekingoje žemėje, ir nuo šiol jai, kaip ir bjauriojo 
Ali engiamai savo tautai, jis skiria savo gyvenimą, kuris be jos 
bus tik iliuzija ir per kurį jis gal ir nespės išgarsėti... 

Ką jis tuo nori pasakyti? - sunerimo Marijana, kai senatorius 
baigė gana tiksliai versti šį sunkų laišką. 

Senatorius bejėgiškai skėstelėjo rankomis. 

Garbės žodis, brangioji kunigaikštiene, nežinau!Matyt, nieko 
ypatingo. Tokia šios neįtikėtinos rytietiškos pagarbos forma. 
Manau, bėjus Šachinas nori pasakyti, kad niekada neužmirš jūsų, 
kaip ir savo pavergtos tautos! 

Madalena, kuri susidomėjusi klausėsi skaitomo laiško, liovėsi 
vėdavusis didele nendrine vėduokle taip ji mėgino gintis nuo 
karščio ir nusišypsojo naujajai draugei. 

Jei tik jis nepareikš ketinąs pasiūlyti jums savo rankos, 
kai atsikovos valdas! Tai visai atitiktų riterišką ir romantišką 
bėjaus Šachino dvasią. Vargšelis iš pirmo žvilgsnio įsimylėjo jus, 
mano brangioji! 

Vakarop tikrąjį paaiškinimą pateikė pats Jasonas Boforas. 
Jasonas, kuris įtūžęs pasirodė terasoje, kur abi moterys, 
išsitiesusios šezlonguose, vėsinosi žiūrėdamos į besileidžiančią 
saulę, ir kuris anaiptol netroško paisyti padorumo ir mandagumo 
taisyklių, privalomų pirmą kartą atėjus į namus. Kai jis pasilenkė 
prie Madalenos, Marijana iš pikto žvilgsnio, mesto į ją, suprato, 
kad jis nori jai kai ką pasakyti. 

Įprasti mandagūs žodžiai buvo pasakyti tokioje įtemptoje 
aplinkoje, kad grafienė Alamana greitai tai pajuto. Ji suprato, 
kad jie turi kažką išsiaiškinti, ir pasakiusi, jog turi duoti 
nurodymų virėjui, atsiprašiusi išėjo. 

Vos jos violetinė suknelė dingo už stiklinių terasos durų, 
Jasonas atsigręžė į Marijaną ir be užuolankų ėmė pulti: 

Ką tu naktį veikei paplūdimyje su tuo puspročiu turku? 

Viešpatie! sudejavo jaunoji moteris, bejėgiškai atsilošdama 
į šezlongo pagalves. Paskalos šioje saloje sklinda greičiau negu 
Paryžiuje! 

Tai ne paskalos! Tavo... meilužis, nes kitaip nepavadinsi 
pamišėlio, ką tik buvo atvykęs į mano laivą pranešti, kad 
praėjusią naktį tu išgelbėjai jam gyvybę, bet iš jo plepalynės 
nesuprasi, kokiomis aplinkybėmis! 

Bet kodėl jis tau papasakojo apie tai? sušuko apstulbusi 
Marijana. 

Aha! Tu prisipažįsti!.. 

- Ką prisipažįstu? Aš neturiu ko prisipažinti! Šiąnakt aš tikrai 
atsitiktinai išgelbėjau bėglio turko gyvybę. Buvo taip karšta, kad 

dusau savo kambaryje. Nuėjau į paplūdimį pakvėpuoti tyru oru. 
Maniau, kad taip vėlai būsiu viena. 

Net nutarei išsimaudyti. Tu nusivilkai rūbus... visus rūbus? 

Ak, tu ir tai Žinai? 

Be abejo! Tas pagyrūnas, matyt, visą naktį nemiegojo. Jis 
matė, kaip mėnesienoje tu išbridai iš vandens nuoga kaip 
Afroditė, bet daug nuostabesnė! Ką apie tai pasakysi? 

Nieko! riktelėjo Marijana, kurią jau ėmė erzinti nepagrįstai 
kaltinamas Jasono tonas, juo labiau kad deginantys praėjusios 
nakties prisiminimai jai kėlė veikiau apgailestavimą negu sąžinės 
graužimą. = Tai tiesa, aš nusirengiau! Bet, velniai griebtų, kas 
čia blogo? Juk tu jūreivis! Tad galima neklausti, ar maudaisi 
jūroje! Manau, tu neapsivelki chalato, neapsiauni batų ir 
neužsidedi vilnonės kepuraitės prieš nerdamas į vandenį? 

Aš vyras! užsiplieskė Jasonas. Tai ne tas pats! 

Žinau!  įsikarščiavusi atšovė Marijana. Jūs išskirtinės 
būtybės, pusdieviai, kuriems viskas leista, tuo tarpu mes, nelaimingi 
padarai, gaiviu vandeniu galime naudotis tik tam tikru būdu 
įvyturiuotos į manto su trimis apykaklėmis ir keletu storų šalikų! 
Kokia veidmainystė! Tik prisimink, kad Henriko IV laikais 
moterys pačiame Paryžiuje, vidury šviesios dienos nuogos 
maudydavosi prie Naujojo tilto taurų, ir visiems tai atrodė 
normalu! O aš... aš padariau nusikaltimą, nes tamsią naktį 
tuščiame puslaukinės salos paplūdimyje panorau atsigaivinti nuo 
karščio! Gerai, aš kalta ir prašau atleisti! Tu patenkintas? 

Jautriai sureagavęs į griežtą jos toną, Jasonas liovėsi vaikščiojęs 
pirmyn atgal terasa, sunėręs rankas už nugaros, kaip buvo 
įpratęs daryti savo laivo denyje. Jis sustojo priešais Marijaną, 
įdėmiai pažvelgė į ją, paskui nustebęs paklausė: 

Argi tu... pyksti? 

Ji žvilgtelėjo į jį, ir jos akys sužaibavo. 

Vėl aš kalta? Tu ateini įtūžęs, užgriūni kaip sniegas ant 
galvos, iš anksto laikydamas mane kalta, ir kai aš atsikertu, 
stebiesi! Kai aš su tavimi, man visada atrodo, kad esu arba 
kaimo kvailelė, arba isterikė bakchantė! 

Trumpas šypsnys akimirką sušvelnino rūsčius korsaro bruožus. 
Ištiesęs rankas, jis suėmė jaunąją moterį tarp pagalvių ir, privertęs 
ją atsistoti, priglaudė prie savęs. 

Dovanok man! Žinau, kad elgiausi kaip storžievis, bet tai 
stipriau už mane: kai kalbama apie tave, negaliu susivaldyti! 
Kai tas asilas spinduliuojančiu snukiu neseniai atėjo ir ėmė 
pasakoti apie tavo žygdarbį ir dar apie tai, kaip žvilgėdama 
mėnesienoje bridai iš vandens, aš vos nepasmaugiau jo! 

- Tiktai vos? paklausė ji piktai. 

Šįkart Jasonas nusijuokė ir stipriau priglaudė ją prie savęs. 

Atrodo, tu apgailestauji dėl to? Jei Kalebas... žinai, tas 
pabėgęs vergas, kurį priėmiau, nebūtų išplėšęs jo iš mano rankų, 
būčiau padaręs žudiko Ali pašos darbą. 

O, tas etiopas?. mąsliai tarė Marijana. Jis išdrįso stoti 
tarp tavęs ir tavo... svečio? 

Jis kartu su manimi apkalinėjo laivą. Ir, beje, gerai padarė, 
- pasakė Jasonas, atsainiai gūžtelėjęs pečiais. Tavo bėjus 
Šachinas šaukė kaip mėsininko skerdžiama kiaulė, ir žmonės 
sulėkė... 

Bėjus Šachinas visai ne mano! nutraukė jį įsižeidusi 
Marijana. Ir, be to, negaliu suprasti, kodėl jis nuėjo papasakoti 
apie tai būtent tau? 

Argi nesakiau? Tiesiog, mano angele, dėl to, kad jis nutarė 
plaukti su mumis į Konstantinopolį ir atėjo prašytis priimamas 
kartu su jo žmonėmis į denį. 

Ką? Jis ketina... 

Sekti paskui tave! Taip, širdele! Matyt, tas vaikinas Žino, 
ko nori, ir jo ateities planai nepaprastai aiškūs: patekti į 
Konstantinopolį, pasiskųsti didžiajam sultonui nederamu Ali pašos 
elgesiu su jo valdiniais, grįžti atgal su kariuomene ir... tavimi, 
atsikovoti savo provinciją ir paskui pasiūlyti tau tapti naujojo 
Delvino pašos pirmąja žmona. 

Ir... tu sutikai? sušuko Marijana pasibaisėjusi, kad keletą 
savaičių reikės kęsti to pašėlusio turko draugiją. 

Sutikau? Juk sakiau, kad vos nepasmaugiau jo. Kai Kalebas 
išplėšė jį man iš rankų, įsakiau tą tavo mylimąjį išmesti į 
krantinę ir uždraudžiau jam net koją įkelti į mano laivą. Tik 

dūsaujančio pašos ir tetrūko! Apskritai “Burtininkėje" jau per 
daug žmonių! Tu nejsivaizduoji, kaip norisi pabūti su tavimi 
vienam, mano meile... Tu ir aš, ir nieko daugiau, dieną... naktį! 
Tikrai, aš buvau beprotis, kai maniau, jog galėsiu apsieiti be 
tavęs. Nuo to laiko, kai palikome Veneciją, pragariškai kentėjau 
geisdamas tavęs! Bet tai jau baigiasi. Rytoj išplaukiame į jūrą! 

Rytoj? 

Taip. Jau beveik esame pasirengę. Dar šiąnakt padirbėsime 
ir galėsime pakelti inkarą. Nebenoriu ilgiau palikti tavęs čia su 
ta įsimylėjusia beždžione prie slenksčio. Rytoj prasidės tikrasis 
mūsų gyvenimas! Padarysiu viską, ko panorėsi, bet... dėl Dievo 
meilės, neužiruk Turkijoje! Aš nekantrauju greičiau nusivežti 
tave į savo namus!. Į mūsų namus!.. Tik ten galėsiu tikrai 
mylėti tave, kaip norėjau... 

Kalbant jo balsas darėsi vis tylesnis ir virto aistringu šnabždesiu, 
kurį nutraukdavo bučiniai. 

Diena pamažu vakarėjo, ir sode tai šen, tai ten sužybsėjo 
jonvabaliai. Tačiau kad ir kaip keista, Marijana mylimojo glėbyje 
nejautė to džiaugsmo, kurį anksčiau vien pagalvojusi apie tokią 
pergalę, manė patirsianti. Jasonas pasidavė, prisipažino esąs 
nugalėtas! Ji turėtų tiesiog džiūgauti, tačiau širdis salo iš meilės 
ir laimės, o kūnas neklausė jos. Marijanai paprasčiausiai buvo 
negera. Ji jautė, kad tuojau neteks sąmonės, kaip tada, lipdama 
iš laivo... Gal dėl aštraus tabako kvapo, kurio buvo prisigėrę 
Jasono rūbai, ją ėmė baisiai pykinti. 

Ji pajuto, kad staiga apsunko ir ėmė slysti Jasonui iš rankų, 
ir jis tik paskutinę akimirką spėjo ją sugriebti. Gęstančios dienos 
atšvaitai nušvietė išblyškusį veidą, kuriame net lūpos pabalo. 

Marijana! Kas tau?.. Tu sergi? 

Jis atsargiai paguldė ją ant pagalvių. Bet šįkart jaunoji moteris 
neprarado sąmonės. Pamažu pykinimas praėjo... Marijana 
prisiversdama nusišypsojo. 

Niekai... Manau, dėl karščio. | 

Ne, tu sergi! Jau antrą kartą taip netenki sąmonės! Tau 
reikalingas gydytojas... 

Jis atsistojo ir norėjo pulti ieškoti Madalenos, tačiau Marijana 
sugriebė jo ranką ir privertė atsisėsti šalia. 

Garantuoju, kad nieko ypatingo... ir man nereikia gydytojo! 
Aš pati žinau, kas man yra. 

Tikrai? O kas? 

Ji karštligiškai galvojo, kaip įtikinamiau pameluoti, ir pagaliau 
apsimestinai nerūpestingai pareiškė: 

Nieko... arba menkas negalavimas! Pastaruoju metu mano 
skrandis nieko nepakelia. Tai prasidėjo po mano kalinimo! 

Keletą sekundžių Jasonas tiriamai žvelgė į išblyškusį veidą, 
mašinaliai stengėsi sušildyti šaltas jos rankas. Matyt, jos žodžiai 
jo neįtikino. Marijana nebuvo iš tų moterų, kurios dėl niekų 
netenka sąmonės. Kažkas buvo ne taip, kėlė jam nerimą... 
Tačiau nebuvo laiko klausinėti. 

Kai pasigirdo grįžtančios Madalenos žingsniai, Marijana vikriai 
išsitiesė ir atsistojo, išsprūdusi jam iš rankų, kol jis nespėjo jai 
sutrukdyti. 

Tai ko tu nori? 

Prašau tavęs, nesakyk, kad man buvo bloga. Nenoriu per 
daug dėmesio. Madalena susijaudins, ims rūpintis... 

Jasono prieštaravimus nustelbė aukštų kulniukų kaukšėjimas. 
Atėjusi grafienė atnešė aliejinę lempą su gaubtu. Terasoje 
pasklido šilta geltona šviesa, kurioje sužvilgėjo rausvi jos plaukai 
ir maloniai pašaipi šypsena. 

Gal jums labiau patinka tamsa, pasakė ji, bet mano 
vyras ir ponas Žolivalis jau grįžo ir tuojau vakarieniausime. 
Suprantama, liepiau padėti įrankius ir jums, kapitone! 

Labai apgailestauju, grafiene, bet privalau grįžti į laivą. 
Rytoj išplaukiame. 

Kaip?.. Jau? 

Remontą baigiame, ir turime kuo greičiau patekti į 
Konstantinopolį. Patikėkite, man labai gaila, kad taip greitai 
atimsiu iš jūsų kunigaikštienę, bet... kuo anksčiau atsidursime 
ten, tuo geriau! Juk kunigaikštienės misija labai svarbi. O ir 
fregatos, kurios turi mus lydėti, gaišta laiką. Nedrįstu per ilgai 
užlaikyti jų! Dovanokite man! 

Jis skubiai atsisveikino, pabučiavo moterims rankas ir akimirką 
sunerimęs ir suglumęs žvelgė į savo draugę. 

Paskui jis išėjo per sodą, Oo tuo metu iš namo gilumos 
pasigirdo garsūs Žolivalio ir Alamano balsai. 

Nuostabus žmogus! tarė Madalena, susimąsčiusiu žvilgsniu 
nulydėdama aukštą jūreivio figūrą, dingstančią naktyje. Ir koks 
patrauklus! Gal ir geriau, kad jis čia ilgai nepasiliks. Visos 
salos moterys dėl jo galvas pamestų. Jo žvilgsnyje tiek 
valdingumo, iš karto matyti, kad jis nelengvai susitaikytų su 
neigiamu atsakymu. 

Tikrai, pasakė Marijana, galvodama apie kažką kita, 
labiausiai jis nemėgsta, kai jam prieštaraujama. 

Ne visai tai norėjau pasakyti, nusišypsojo grafienė. Bet 
prisidėkime prie ponų salone. 

Marijanai labai norėjosi pamatyti Žolivalį. Dar vienas pykinimo 
priepuolis sukėlė jai nerimą, nes jei jie dažnai kartosis, gyvenimas 
laive taps itin nemalonus. O Arkadijus tiesiog dingo. Nuo to 
vakaro, kai atvyko, ji jo nebematė, ir tai buvo blogas ženklas. 

Per vakarienę Žolivalis atrodė pavargęs. Jis iš visų jėgų 
stengėsi, ir tai pastebėti galėjo tik gerai jį pažįstantis žmogus, 
gyvai šnekučiuotis su šeimininke, bet jo žvilgsnis buvo susirūpinęs. 

“Jam nepavyko! galvojo Marijana. Jis nerado to, ko man 
reikia. Priešingu atveju jo veido išraiška būtų kitokia“. 

' Net raiškus Madalenos pasakojimas apie naktinį Marijanos 
žygdarbį nepralinksmino Žolivalio. 

Ir iš tikrųjų, kai jie pagaliau liko vieni Marijanos kambaryje, 
ji sužinojo, kad jo pastangos buvo visiškai bevaisės. 

Man pasakė, kad yra viena sena graikė, lyg ir žiniuonė, 
kuri gyvena trobelėje Pantokratoro kalno papėdėje, bet kai 
šiandien po pietų pagaliau nuvykau ten, radau tik ją laidojančias 
raudotojas ir seną kunigą. Bet nenusiminkite, pridūrė jis 
greitai, pamatęs, kaip ištįso jaunosios moters veidas, rytoj eisiu 
pas smuklininkę venecijietę, kuri žadėjo... 

Marijana nuvargusi atsiduso. 

Tai nebereikalinga, Arkadijau, rytoj rytą mes išplaukiame! 
Jūs nežinojote? Jasonas neseniai buvo atėjęs pranešti to. Jis 
skuba palikti Korfų... man regis, daugiausia dėl mano keisto 
nuotykio su bėjumi Šachinu... 

Jis apie tai sužinojo? 

Tas idiotas panoro vykti su mumis. Ir jis pats papasakojo 
visą istoriją Jasonui. 

Jiedu nutilo. Žolivalis nervingai pirštais maigė gėles ant stalo 
stovinčoje krištolinėje vazoje. 

O kaip jūsų santykiai su juo? 

Marijana trumpai papasakojo apie susitikimą terasoje ir kaip 
jis baigėsi. 

Jasonas kapituliavo greičiau, negu tikėjausi! padarė išvadą 
Žolivalis. Jis jus labai myli, Marijana, nors kai kada ir 
supyksta, būna šiurkštus ir pavydus... Aš galvoju, ar ne geriau 
būtų pasakyti jam teisybę? 

Teisybę apie... mano padėtį? 

Taip. Jums negera. Per vakarienę stebėjau jus: jūs labai 
išblyškusi, nervinga ir beveik nevalgote. Kelionė laivu jums bus 
kankynė... Ir ten dar tas daktaras Leitonas! Jis nuolat seka 
jus. Nežinau kodėl, bet jis jūsų priešas, kuris nieko nepaisys, 
kad tik atsikratytų jūsų! 

Iš kur žinote? 

Mane įspėjo Grakchas! Jūsų vežikas, pasirodo, turi jūreivio 
pašaukimą. Jis gyvena su komanda ir įgijo draugą, mokantį 
prancūzų kalbą. Leitonas turi šalininkų, kuriuos nuolat nuteikinėja 
prieš tai, kad laive būtų moterų. Be to, jis gydytojas ir gali 
nuspėti tikrąją jūsų negalavimų priežastį. 

Manau, šaltai tarstelėjo Marijana, kad kiekvienas 
gydytojas privalo saugoti profesinę paslaptį. 

Be abejo, tačiau kartoju, Leitonas nekenčia jūsų, ir manau, 
kad gali ryžtis bet kokiai niekšybei. Paklausykite manęs, Marijana, 
papasakokite teisybę Boforui!.. Jis sugebės suprasti... 

O kaip, manote, jis reaguos? Esu tikra: nepatikės! Niekada 
neišdrįsiu pasakyti tokio dalyko tiesiai jam į akis. 

Marijana, kaip neseniai Jasonas, ėmė vaikštinėti terasoje 
pirmyn atgal, rankoje glamžydama mažą nėriniuotą nosinaitę. 
Vaizduotėje jau regėjo sceną: ji prisipažįsta Jasonui, kad tapo 
nėščia nuo ūkvedžio!.. Juk jis... pasibaisėjęs pabėgs! 

- Jūs, tokia ryžtinga, bijote pasiaiškinimo? tyliai papriekaištavo 
Žolivalis. 

Aš bijau, kad tikrai neteksiu mylimo žmogaus, Arkadijau. 
Kiekviena įsimylėjusi moteris jaustų tą patį. 

- Bet kas sako, kad neteksite jo? Kartoju: jis myli jus ir 
galbūt... 

Štai matote, trumpai nusijuokusi nutraukė jį Marijana, 
pats sakote: galbūt. Dėl to “galbūt" ir nenoriu rizikuoti. 

O jei jis sužinos? Jei kokiu nors būdu jam atsiskleis tiesa? 

- Neduok Dieve... Po savaitės dviejų būsime Konstantinopolyje. 
Ten padarysiu viską, kas reikia. O kol kas pasistengsiu laikytis... 

Nuolankiai atsidusęs, Žolivalis pasikėlė iš krėslo ir priėjo prie 
Marijanos. Abiem rankomis suėmęs jos galvą, jis pabučiavo 
atkaklią raukšlelę kaktoje. 

Gal jūs ir teisi! tarė. Negaliu jūsų versti. Ir, žinoma, 
jūs nesutiksite, kad to nemalonaus, jus taip gąsdinančio 
pasiaiškinimo imčiausi aš? Jasonas yra man draugiškas, gerbia 
mane, negali būti, kad jis nepatikėtų manimi... 

- Labiausiai jis patikės tuo, kad jūs per daug mylite mane, 
todėl norite apsaugoti nuo visokių negandų... ir kad aš priverčiau 
jus paminti sąžinę! Ne, Arkadijau! Nuoširdžiausiai dėkoju, bet 
atsisakau. 

Liūdnai šypsodamasis, jis nusilenkė ir nuėjo į savo kambarį, 
o Marijanai prasidėjo nemigos naktis. Ji nerimavo dėl ateities 
ir su nepaprastu švelnumu galvojo apie praėjusią naktį. Tomis 
neužmirštamomis akimirkomis, kai neegzistavo nei laikas, nei 
erdvė, patirta pojūčių pilnatvė dar neišblėso, ji tebejautė didžiulį 
džiaugsmą, visai svetimą melagingo drovumo jausmui, ir ji visai 
nesijautė išniekinta. Tos beveidės būtybės glėbyje ji išgyveno 
nepaprasto grožio akimirkas, juo žavesnes, kad ji niekada 
nesužinos, kas buvo jos meilužis... 

Ir kitą dieną, kai atsirėmusi į “Jūrų burtininkės“ planšyrą, 
Marijana žiūrėjo, kaip auksinėje ryto migloje nyksta balti Korfaus 
namukai ir senoji venecijietiška tvirtovė, ji negalėjo atsikratyti 
minties apie tą, kuris gal slepiasi ten tarp uolų ir žalumynų, 
ir kuris dėl žaviosios Ledos buvo persikūnijęs į dievų valdovą... 


184 


Aštuntas skyrius 


Kiteros platumoje 


Jau dvi dienas “Polinos" ir “Pomonos" lydima “Burtininkė" 
plaukė į pietus. 

Trys laivai be jokių trukdymų aplenkė Anglijos valdas ir 
dabar buvo pakankamai toli jūroje, kad galėtų išvengti susitikimo 
su pašos flotilijomis. 

Oras buvo puikus. Mėlynos Viduržemio jūros bangos spindėjo 
saulėje kaip fėjos šydas. Nuolat pučiant brizui, įtempusiam dideles 
keturkampes bures, karštis nelabai jautėsi, ir trys jūros drumstėjai, 
didingai gabenantys savo krovinį ir margaspalves vėliavas, linksmai 
plazdenančias stiebų viršūnėse, gana greitai yrėsi pirmyn. 

Priešininkas nerodė nosies, vėjas ir jūra buvo patys palankiausi, 
ir žvejai, traukdami savo tinklus ir akimis nulydėdami grandiozines 
baltas piramides, tikriausiai gėrėjosi jų grakštumu ir ramia didybe. 

Tačiau amerikiečių laive viskas buvo blogai... 

Pirmiausia, kaip ir pranašavo Žolivalis, Marijana susirgo. Kai 
tik perplaukė pietinį Korfaus kanalą ir išplaukė į atvirą jūrą, 
jaunoji moteris buvo priversta užsidaryti kajutėje ir iš ten 
nebeišlindo. Nors jūra buvo rami, ji paslika gulėjo ant savo 
gulto, kentėjo nuo menkiausio laivo krustelėjimo ir troško mirties. 

Neaiškus kvapas, vis dar tvyrantis viduje ir dabar jau pasidaręs 
nebepakenčiamas, nė kiek nesilpnėjo. Visiškai bejėgė, Marijana 
susirgo baisia jūros liga ir nebegalėjo blaiviai protauti. Tačiau 
ją kamavo viena mintis, vienintelė, bet atkakli ir įkyri: neleisti 
Jasonui peržengti jos kajutės slenksčio. 

Marijana nusprendė pasakyti teisybę Agatai, kurią išgąsdino 
tokia visada stiprios sveikatos šeimininkės būklė. Ji visiškai 
pasitikėjo kambarine, ne kartą įrodžiusia savo ištikimybę ir 
atsidavimą, be to, dabar jai itin reikėjo moteriškos pagalbos. Ir 
Agata tą pagalbą suteikė. 

Vėjavaikiška, koketiška ir baugšti mergina akimirksniu virto 
tikru drakonu, rūsčiu cerberiu, kurio netikėtą jėgą pirmasis 
pajuto Jasonas, kai, išplaukus iš Korfaus, vakare pasibeldė į 
duris, tikėdamasis džiaugsmingo priėmimo. 

Tačiau tarpdury jį sutiko ne maloni bendrininkė Agata, o 
pavyzdingiausia ir mandagiausia kambarinė ir labai oficialiu tonu 
pranešė, kad “ponia kunigaikštienė vėl negaluoja ir negali nieko 
priimti, nors ir kas jis būtų!" Tada Agata oriai atsiprašė korsaro 
ir... užtrenkė duris prieš jo nosį. 

Daktarui Džonui Leitonui pasisekė nė kiek ne geriau, kai 
jis kiek vėliau atėjo apžiūrėti ligonės ir paskirti gydymo. Agata 
dar griežčiau pranešė jam, kad “jos šviesiausioji šviesybė ką tik 
užmigo“, ir atsisakė nutraukti tokį saldų miegą. 

Į žaidimą buto įtrauktas ir Žolivalis. Jo taip pat neleido, 
kad Jasonas nesijaustų vieninteliu atstumtuoju. O šis, beveik 
netekęs kantrybės, skundėsi Žolivaliui: 

Nejaugi ji mano, jog aš nepakankamai myliu ją, kad 
galėčiau žiūrėti į paliegusią? Tai kas bus, kai ji taps mano 
žmona? Tada turėsiu išeiti iš namų arba teirautis apie jos 
sveikatą kambarinės? 

Jūs viena užmirštate, mano drauge. Juk dar nesate 
sutuoktiniai! Net kai jais tapsite, nenustebsiu, jei bus kaip tik 
taip, kaip sakote. Matote, Marijana per daug moteriška, per 
daug išdidi ir galbūt per daug koketiška, kad nežinotų, jog 
artumas, net ir labai mylint, privalo turėti tam tikras ribas. Nė 
viena įsimylėjusi moteris nenori, kad ją matytų negražią ir 
nelaimingą. Kai Marijana sirgo Paryžiuje, jos durys buvo aklinai 
uždarytos net jos geriausioms draugėms... net man, - nedvejodamas 
pamelavo jis, o juk aš esu lyg ir antrasis jos tėvas! 

Tada įsikišo Leitonas. Rūpestingai kimšdamas tabaką į ilgą 
pypkę ir dėl to galėdamas nežiūrėti į pašnekovą, daktaras nutaisė 
šypseną, kuri nė kiek nepakeitė rūsčių jo bruožų. 

Visai normalu, kad graži moteris nerimauja dėl savo 
išvaizdos, bet į gydytoją negalima žiūrėti nei kaip į vyriškį, nei 
kaip į paprastą lankytoją. Nesuprantu, kodėl kunigaikštienė 
nesutiko, kad apžiūrėčiau ją. Juk kai susirgo jos kambarinė, 
kunigaikštienė tučtuojau surado mane, ir džiaugiuosi, kad mano 
paskirto gydymo rezultatai geri! 

Iš kur jūs ištraukėte, kad ji nesutiko priimti jūsų, pone? 

ramiai atkirto Žolivalis. Manau, girdėjote, kad kunigaikštienė 
užmigo? O argi miegas nėra geriausi vaistai? 

Be abejo! Palinkėsime, kad jis būtų veiksmingas ir rytoj 
kunigaikštienė gerai jaustųsi. Rytą vėl užeisiu pas ją. 

Daktaro tonas buvo per daug pagarbus, per daug nuolaidus, 
ir Žolivaliu tai visai nepatiko. Iš pirmo žvilgsnio nekaltuose 
Leitono žodžiuose Žolivalis su nerimu pajuto grėsmę. Matyt, 
šis žmogus tvirtai nusprendė pamatyti Marijaną ir apžiūrėti ją 
kaip tik todėl, kad ji to nenori. Tik pats velnias gali pasakyti, 
kaip daktaras pasielgs, jei jaunoji moteris vėl atsisakys jį priimti. 
Ir Žolivalis ilgai negalėjo užmigti svarstydamas, kaip išvengti 
pavojaus. Leitonas buvo toks priešiškas Marijanai, kad galėjo 
susivokti, kas nuo jo slepiama. 

Tačiau daktaras neįvykdė savo ketinimo, ir Agatai nereikėjo 
dar vienu melu užtverti jam kelio. Didelei Žolivalio nuostabai, 
dalį dienos Leitonas praleido savo kajutėje, dalį apatiniame 
denyje su ūmiai dizenterija susirgusiais jūreiviais, ir atrodė, kad 
jis visai užmiršo keleivę. 

O kai po pietų į kajutės duris pasibeldė Jasonas, Agata jam 
tepranešė, kad jos šeimininkė vis dar jaučiasi pavargusi ir nieko 
nepriima, tačiau nuoširdžiai tikisi, kad greitai pasitaisys. 

Šįkart Žolivalis neišgirdo priekaištų, tačiau ekipažas pajuto 
niaurią kapitono nuotaiką. Bocmanas Pablas Arojas gavo pylos 
už nešvarą denyje, o Kregas O'Flaertis buvo smarkiai išplūstas 
už alkoholio kvapą ir nosies spalvą. 

Tuo tarpu Marijana tebesikamavo įgrisusioje lovoje ir gėrė 
karštą arbatą, puodelį po puodelio, kuriuos atnešdavo "Tobis. 
Jos skrandis priėmė tik arbatą. Ji jautėsi silpna, paliegusi ir 
negalėjo nė piršto pajudinti. Niekada nieko panašaus ji nebuvo 
patyrusi. 

Vakarop Agata nuėjo į denį pakvėpuoti tyru oru. Ji grįžo 
su pūstu buteliu rankose ir pripylė iš jo stiklinę. 

Tas daktaras turbūt nėra toks blogas, kaip ponia mano, 
pasakė ji linksmai. Aš ką tik sutikau jį, jis davė šiuos 
vaistus ir pasakė, kad nuo jų poniai iš karto pasidarys geriau. 
Bet juk jis nežino, kas man yra!  nuvargūsiu balsu tarė 
Marijana. Kaip jis gali man padėti? 

Jis nežino, bet yra įsitikinęs, kad vaistai padės nuo jūros 
ligos ir skrandžio skausmo. Iš tikrųjų, nežinia, bet gal tai geri 
vaistai, nuo kurių poniai palengvės? Ponia turi pamėginti! 

Marijana akimirką dvejojo, paskui sunkiai pasikėlė ant pagalvių 
ir ištiesė ranką. 

- Gerai, duok, atsiduso ji. Gal tu ir teisi! Be to, 
jaučiuosi taip prastai, kad mielai išgerčiau net nuodų! Viskas 
tiks, kad tik baigtųsi šis košmaras! 

Agata patogiau pasodino savo šeimininkę, uždėjo ant drėgnos 
kaktos odekolonu suvilgytą servetėlę ir priglaudė prie jos lūpų 
stiklinę. 

Marijana ėmė atsargiai gerti, beveik įsitikinusi, kad mikstūra 
skrandyje neišsilaikys nė penkių minučių. Tačiau ji išgėrė viską 
iki paskutinio lašelio ir nustebo, kad jos nė kiek nepykina. 

Skystis, kartokas ir salstelėjęs, buvo neaiškaus skonio, bet 
nekoktus. Jame buvo spirito, kuris ją truputį sušildė ir pagyvino. 
Spazminis pykinimas, jau dvi dienas kamavęs, pamažu atlėgo ir 
paskui visai praėjo, liko tik silpnumas ir neįveikiamas noras 
miegoti. 
ji dėkinga nusišypsojo Agatai, kuri sėdėjo prie jos kojų ir su 
nerimu žvelgė į ją. 

Tu buvai teisi, Agata! Aš jaučiuosi geriau ir tuojau užmigsiu. 
Tu taip pat gali ilsėtis, bet pirma padėkok daktarui Leitonui. 
Aš buvau prastos nuomonės apie jį, ir dabar man gėda! 

O, nėra ko gėdytis, pasakė Agata Gal jis ir geras 
gydytojas, bet niekada nepavadinsiu jo simpatingu. Ir, be to, 
juk tai jo darbas gydyti ligonius! Vis dėlto nueisiu pas jį. 
Ponia gali būti rami! 

Agata rado Džoną Leitoną priekiniame denyje, kur jis apie 
kažką šnabždėjosi su bocmanu. Kad įvykdytų pavedimą, ji turėjo 

padėką, daktaras nesuprantama kodėl ėmė juoktis. 

Kodėl juokiatės? pasipiktino įsižeidusi mergina. Be 
reikalo ponia liepė padėkoti jums! Jūs tik padarėte tai, kas 
yra jūsų pareiga! 

Kaip teisingai pasakėte, aš padariau savo darbą! sutiko 
Leitonas. Ir turiu būti patenkintas, kad viskas sėkmingai 
baigėsi... 

Garsiai nsuikvatojęs, jis nusigręžė nuo kambarinės ir nuėjo 
į denio paskuigalį Pasipiktinusi Agata grįžo į kajutę, kad 
papasakotų šeimininkei, kas atsitiko, bet Marijana jau taip kietai 
miegojo, kad mergina nesiryžo jos žadinti. Ji sutvarkė kajutę, 
išvėdino ją, paskui patenkinta, jog atliko pareigą, atsigulė miegoti. 

Diena dar tik aušo, kai nuo smarkių smūgių sudrebėjo kajutės 
sienos. Marijana staiga nubudo, taip pat ir Agata, kuri iš 
atsargumo buvo palikusi savo duris atidarytas. Jaunosios 
kambarinės miegas, paprastai toks kietas, laive tapo nepaprastai 
jautrus. Ji akimirksniu pašoko ir, matyt, pažadinta iš košmariško 
sapno, ėmė šaukti: 

Kas atsitiko?.. Nelaimė?.. Mes skęstame? 

Nemanau, Agata, ramiai pasakė Marijana, pasirėmusi 
alkūne. Tiesiog kažkas įnirtingai beldžiasi į duris. Neatidaryk! 
Tikriausiai tai girti jūreiviai... 

Smūgiai vėl pasigirdo, ir juos palydėjo įniršusio Jasono balsas: 
Jūs atidarysite ar aš turėsiu išlaužti tas prakeiktas duris?.. 
Dieve mano, ponia!  sudejavo Agata. Tai ponas Boforas! 

Ir, matyt, labai įtūžęs... Ko gi jis norėtų? 

Iš tikrųjų Jasonas elgėsi kaip pakvaišęs, jo stiprus kimus 
balsas skambėjo keistai ir dėl to per Marijanos nugarą iš baimės 
nubėgo šiurpulys. 

Nežinau, bet jam reikia atidaryti, Agata! pasakė ji. Jis 
padarys, kaip sako! Kam reikia, kad jis laužtų duris ir toliau 
triukšmautų. 

Visa drebėdama, Agata ant marškinių užsimetė šaliką ir nuėjo 
atidaryti durų. Ji vos spėjo prisiglausti prie sienos, kad išvengtų 
smūgio į veidą. Kaip patrankos sviedinys Jasonas įsiveržė į 
kajutę, ir jį išvydusi Marijana aiktelėjo. 

Rausvoje tekančios saulės šviesoje jis buvo panašus į demoną. 
Išsitaršę plaukai, nuplėštas kaklaraištis, iki juosmenes atlapoti 
marškiniai, plytinės spalvos veidas ir tuščias per daug išgėrusio 
žmogaus žvilgsnis. Ankšta kajutė prisipildė romo tvaiko, nuo 
kurio Marijanos šnervės suvirpėjo. 

Ji taip išsigando, kad visai užmiršo savo ligą. Dar niekada 
jį nebuvo mačiusi tokio Jasono: jo akyse žybčiojo beprotybės 
ugnelės ir jis, grieždamas dantimis, lėtai lėtai artinosi prie jos. 

Siaubo apimta, bet pasiryžusi viskam, kad tik apgintų 
šeimininkę, Agata norėjo pulti tarp jųdviejų. Jasonas mėšlungiškai 
gniaužė rankas, ir mergina pamanė, kad jis nori pasmaugti 
Marijaną, beje, tą patį pamanė ir jaunoji moteris. 

Tuo tarpu Jasonas staiga sugriebė kambarinę už pečių ir, 
nekreipdamas dėmesio į protestus, tiesiog išmetė ją iš kajutės 
ir užrakino duris. Paskui jis pasuko prie Marijanos, kuri 
instinktyviai pasitraukė atgal ir prisiglaudė prie gulto galvūgalio, 
tarsi norėdama susilieti su medžiu ir apmušalų šilku: Jasono 
akyse ji išvydo savo mirtį. 

Tu, Marijana!  iškošė jis pro dantis.“ = Tu nėščia?.. 

Ji šūktelėjo ir mašinaliai papurtė galvą. 

Ne!.. Ne, tai netiesa... 

Nemeluok! Tai dėl to tave pykina, tu alpsti, tau skauda 
skrandį! Nežinau, nuo ko tu pastojai! Bet sužinosiu tai... tuojau 
sužinosiu, kieno dar lovoje voliojaisi! Kas buvo šįkart, ką? Tavo 
korsikietis leitenantas, ponas Padujos hercogas, tariamasis vyras 
ar imperatorius? Atsakyk!.. Kalbėk!.. Prisipažink!.. 

Keliu atsirėmęs į gultą, jis sugriebė Marijaną už kaklo ir 
parvertė aukštielninką, bet jo rankos dar nesusigniaužė. 

Tu išsikraustei iš proto!.. sušvokštė sukrėsta jaunoji 
moteris. Kas tau pasakė tokią kvailystę? 

Kas? Nagi Leitonas! Išgėrusi jo mikstūros tu pasijutai 
geriau, ar ne? Tik nežinojai, kas tai yra!.. Jos duoda nėščioms 
negrėms vergų laivuose, kad kol nuplauks į vietą vemdamos 
nepersileistų, kitaip grynas nuostolis, juk pilvota negrė kainuoja 
dukart brangiau! 

Marijana pajuto tokį pasišlykštėjimą, kad kurį laiką net užmiršo 
baimę. Jasonas kalbėjo apie nepakenčiamus dalykus ir tokiais 
bjauriais žodžiais! Staigiu judesiu ji išsilaisvino, įsispraudė į alkovo 
kampą ir užsidengė rankomis kaklą. 

Prekiautojų vergais laivuose!.. Ar tik nenori pasakyti, kad 
ir pats jau užsiimi ta niekšiška prekyba? 

O kodėl gi ne?.. Auksą galima kastuvu žarstyti! 

Vadinasi?.. Tas kvapas?.. 

- Aha, pajutai? Jis stiprus, tikrai! Joks plovimas negelbsti. 
Tačiau aš tik vieną kartą pervežiau juodąją medieną, ir tai 
draugo prašymu! Bet kalba ne apie tai, o apie tave! Ir prisiekiu, 
kad dabar pasakysi viską! 

Jis vėl puolė ją, ištraukė iš kampo ir mėgino sugriebti už 
kaklo, bet šįkart Marijanai padėjo pyktis ir nusivylimas. Staigiai 
pastūmusi, ji nusviedė jį nuo gulto. Apkvaitęs nuo alkoholio, 
jis neįstengė išlaikyti pusiausvyros ir nugriuvo ant stalo, kuris 
nuo jo svorio subyrėjo į šipuliukus. 

Tuo metu į duris vėl pasibeldė. Pasigirdo Žolivalio balsas. 
Marijana suprato, kad Agata atvedė pagalbą. 

Atidarykite,  Boforai! šaukė vikontas. Man reikia 
pasikalbėti su jumis. 

Jasonas sunkiai pakilo ir nuėjo prie durų, bet neatidarė. 

- O aš neturiu ką jums pasakyti, nusišaipė jis. Nešdinkitės 
iš čia, kol sveikas! Tai su... ponia turiu reikalų. 

Nepaikiokite, Boforai, ir nedarykite nieko, dėl ko paskui 
gailėsitės. Įleiskite mane... 

Nenatūraliame Žolivalio balse jautėsi ne mažesnė baimė negu 
Marijanos. O Boforas vėl nusijuokė kažkokiu svetimu balsu. 

Kam? Be abejo, jūs norite paaiškinti, kaip atsitiko, kad 
ši moteris tapo nėščia... arba papasakoti, kaip sąvadavote? 

Jūs per daug išgėrėte ir jums protas pasimaišė! Tučtuojau 
atidarykite! 

Aš atidarysiu, mano brangusis drauge... aš atidarysiu... po 
to, kai atiduosiu jūsų mielajai draugužei tai, ko nusipelnė!.. 

Ji negaluoja, ir ji juk moteris! Jūs niekada nebuvote 
niekšas, ir, tikiuosi, dar neužmiršote to? 

Aš nieko neužmirštu! 

Staigiai apsisukęs, jis šoko prie Marijanos, nesitikėjusios tokio 
veržiaus puolimo, ir šveitė ją ant grindų. Labiau iš baimės negu 
iš skausmo ji beviltiškai suriko. 

Po akimirkos dviejų žmonių laužiamos durys atsilapojo. Žolivalis 
ir Grakchas įlėkė į kajutę ir išplėšė Marijaną iš įniršusio Jasono 
rankų, kuris, rodės, turėjo vienintelį atkaklų norą: pasmaugti ją. 
Tuo metu iš paskos ėjusi Agata nutvėrė didelį ąsotį su vandeniu 


191 


ir šliūkštelėjo jo turinį korsarui į veidą, ir šis užspringęs ėmė 
purtyti galvą kaip permirkęs šuo. Pamažu niūrus jo žvilgsnis 
tapo protingesnis. 

Truputį išsiblaivęs, jis nubraukė nuo veido prilipusias juodas 
plaukų sruogas ir tulžingai nužvelgė visus. Grakcho padedama, 
Agata pakėlė Marijaną ir paguldė ant gulto. Užjaučiamai pažvelgęs 
į jaunąją moterį, Arkadijus pasisuko į Jasoną ir liūdnai palingavo 
galva iškreiptas korsaro veidas rodė veikiau kančią negu pyktį. 

Aš mėginau priversti ją pasakyti jums tiesą, ramiai prabilo 
vikontas, bet ji neišdrįso. Ji bijojo jūsų reakcijos. 

Iš tikrųjų? 

Sprendžiant iš to, kas dabar dedasi, ji būgštavo ne veltui! 
Tačiau, Boforai, bajoro garbės žodis, ji visai nekalta dėl to, 
kas atsitiko! Ji buvo niekšiškai išprievartauta! Jūs leisite papasakoti 
tą baisią istoriją? 

Ne! Aš lengvai įsivaizduoju, kad išradinga jūsų galva jau 
sukūrė puikią legendą, turinčią numaldyti mano pyktį ir šios 
intrigantės akivaizdoje paversti mane tokiu kvailiu, kokių pasaulis 
nematė! 

Žolivaliui nespėjus užprotestuoti, Jasonas pagriebė ant kaklo 
kabantį švilpuką ir tris kartus sušvilpė. Tarpduryje tuojau pasirodė 
bocmanas. Be abejo, jis su dalimi komandos jau lūkuriavo, nes 
už jo matėsi ir kiti. 

Jasonas atsainiai mostelėjo į Žolivalį ir Grakchą. 

Tuodu sukaustyti grandinėmis! Kol bus naujų nurodymų!.. 

Jūs neturite teisės! staiga atgijusi pasipiktino Marijana 
ir, nepaisydama Agatos, nuskubėjo prie savo draugų. 

Tačiau ji iškart buvo sutramdyta. 

Aš turiu visas teises! atšovė amerikietis. Po Dievo aš 
čia esu vienintelis viešpats. 

Jumis dėtas, tarė Žolivalis, ramiai eidamas prie durų, 
dviejų jūreivių saugomas, aš nepainiočiau Dievo į šią šlykščią 
istoriją! Čia laimi velnias ir... jūsų dorasis bičiulis daktaras 
Leitonas. 

Palikite daktarą Leitoną ramybėje! 

Jį? Kuris sulaužė Hipokrato priesaiką ir pranešė jums apie 
Marijanos būklę? 

Ji nejsileido jo ir negali būti laikoma jo paciente! 

Nepaprastai protinga mintis... aiškiai ne jūsų! Tiesiai 
pasakykite, kad Leitonas paspendė jai niekšingiausius spąstus, 
dangstydamasis geraširdiškumu! O jūs džiaugiatės! Aš nebeatpa- 
žįstu jūsų, Jasonai! 

Juk aš įsakiau išvesti jį! suriaumojo šis“ Ko laukiate? 

Jūreiviai tuoj pat ištempė Žolivalį ir Grakchą. Jaunasis vežikas 
įnirtingai spyriojosi, tačiau nieko nepajėgė padaryti. Vis dėlto, 
kai jį vilko pro Jasoną, jam pavyko įsispirti, sustoti ir piktai 
pažiūrėti į jį. 

Tik pamanykit aš jus mylėjau!.. Ir žavėjausi jumis! 
Grakcho balse kartėlis ir neviltis sumišo su pykčiu. - Madmuazelei 
Marijanai vertėjo palikti jus pūti katorgoje Breste, nes jūs to 
nusipelnėte jei ne tada, tai dabar! 

Paskui nusispjovęs ant grindų, kad pabrėžtų savo panieką, 
Grakchas pagaliau liovėsi priešinęsis ir leidosi išvedamas. Per 
keletą sekundžių kajutė ištuštėjo. Jasonas ir Marijana liko akis 
į akį. 

Prieš savo valią korsaras nulydėjo Grakchą akimis. Nuo jo 
tūžmingų žodžių jis išbalo ir sugniaužė kumščius. Marijana 
pastebėjo, kad jo žvilgsnis apniuko ir jame lyg ir švystelėjo 
apgailestavimas. 

Kajutėje tarsi scenoje siautėjęs šėlsmas beregint grąžino 
Marijanai drąsą. Mūšiai buvo jos stichija. Ji jautėsi beveik gerai 
ir slapta net pajuto palengvėjimą, kad nebeliko slogios melo ir 
išsisukinėjimų atmosferos. Aklas ir pavydo kupinas Jasono įniršis 
sukilo visų pirma iš meilės, tačiau įsiliepsnojusi ugnis galbūt 
viską sunaikins. Per keletą akimirkų pelenais gali pavirsti jos 
meilė, kuria taip ilgai gyveno... ir jos širdis. 

Agata įsitaisė šalia lovos. Jasonas automatiškai priėjo prie 
jos, ramiai paėmė už peties ir nutempė į jos miegamąjį, kurį 
užrakino. Sukryžiavusi rankas ant krūtinės, pridengtos dideliu 
šaliku, kurį užsimetė ant naktinių marškinių, Marijana tylomis 
stebėjo jį. Kai jis grįžo, ji išsitiesė ir išdidžiai atlošė galvą. Jos 
žalsvos akys buvo kupinos skausmo, bet ji nenuleido jų. 

Jums telieka baigti, ką pradėjote, pasakė ji ramiai ir 
praskleidė šaliką tiek, kad atidengtų grakštų kaklą su aiškiai 

matomomis mėlynėmis. Tik prašau jus paskubėti... Žinoma, jei 
nenuspręsite pakarti manęs ant grotstiebio visos komandos 
akivaizdoje! 

Nebus nei vieno, nei kito! Prisipažįstu, jog ką tik norėjau 
nužudyti jus! Gailėčiausi dėl to visą gyvenimą: tokių moterų 
kaip jūs nežudo! O dėl pakorimo ant rėjos, tai, žinokite, 
nemėgstu dramų, prie kurių, be abejo, pripratote scenoje. Be 
to, toks reginys galbūt ir patiktų mano komandai, tik vargu ar 
nudžiugintų jūsų sarginius šunis! Visai nenoriu, kad Napoleono 
fregatos apšaudytų mus ir nuskandintų! 

Ką gi tuomet padarysite man ir mano draugams? Jūs 
nesivaržydamas galite kartu su jais sukaustyti ir mane! 

Tai beprasmiška! Jūs liksite čia, kol nuvyksime į Pirėją. 
Ten jus ir jūsų žmones išlaipinsiu... ir galėsite susirasti kitą 
laivą, kuris nugabentų jus į Konstantinopolį. 

Marijanai suspaudė širdį. Taip kalbėti galima tik įsitikinus, 
kad meilės jau nebėra! 

Tai šitaip jūs vykdote savo įsipareigojimą? tarė ji Argi 
nesate pasižadėjęs nugabenti mane į uostą? 

Tie uostai vienodi. Pirėjas visai tinka. Iš Atėnų patekti į 
Turkijos sostinę jums nebus sunku, 0 aš... aš visam laikui 
atsikratysiu jūsų! 

Jis kalbėjo lėtai, nerodydamas pykčio, bet įtemptu ir nuvargusiu 
balsu, kuriame dar jautėsi ir girtumas, ir pasibjaurėjimas. Marijana 
buvo pasipiktinusi ir įskaudinta, bet į jos širdį įsismelkė lyg ir 
užuojauta: Jasonas atrodė kaip mirtinai sužeistas žmogus... Labai 
tyliai ji sušnabždėjo: 

Nejaugi tai viskas, ko jūs norite? Nebematyti manęs... 
niekada! Kad mūsų keliai išsiskirtų ir niekada nebesusieitų? 

Jis pasitraukė nuo jos ir pro iliuminatorių žvelgė į saulę, 
gaisro spalva nurausvinusią jūrą, kurios tamsus mėlynumas 
švituliavo aibe atspindžių. Marijaną apėmė keista nuojauta, kad 
jos žodžiai pasiekė jo širdį ir privertė sustingti. 

Aš daugiau nieko nenoriu! pagaliau pakartojo jis. 

Tada bent išdrįskite pasakyti tai man tiesiai į akis! 

Jis iš lėto grįžo ir pažvelgė į ją. Kajutę nušvietė saulės 
spinduliai. Jos pečius gaubiantis raudonas šalikas degė kaip ugnis, 
194 


o vešlūs juodi plaukai pabrėžė įtampos kupino veido blyškumą. 
Su mėlynėmis ant kaklo ji atrodė tragiška ir nuostabi kaip 
nuodėmė. Po raudono kašmyro klostėmis jos krūtinė iš 
susijaudinimo virpėjo. 

Jasonas nieko nesakė, bet jo žvilgsnis vis ilgiau žiūrint į 
priešais stovinčią grakščią figūrą blausėsi ir jame susitvenkė 
bejėgiškas įtūžis. 

Taip, | nenoriai prisipažino jis pagaliau, aš dar geidžiu 
jūsų! Nepaisydamas to, kas esate, nepaisydamas jūsų keliamo 
pasibjaurėjimo, negaliu numalšinti geidulio, kurį žadina jūsų 
kūnas, nes jūs savo grožiu pranokstate tai, ką gali ištverti vyras! 
Bet ir tai įveiksiu, aš įstengsiu numaldyti savo geismą... 

Džiaugsmo ir vilties banga užplūdo Marijaną. Nejaugi dar 
galima įveikti šį užgiuvusį košmarą... iškovoti tokią nejsivaizduo - 
jamą pergalę? 

Ar ne paprasčiau... ir išmintingiau būtų leisti man viską 
jums papasakoti? sušnabždėjo ji. Savo sielos išgelbėjimu 
prisiekiu nuo jūsų nenuslėpti nieko, kas man nutiko... net 
gėdingiausių dalykų! Duokite man šansą... Sutikite duoti man 
vienintelį šansą! 

Dabar jai kilo noras gintis, papasakoti jam apie tą siaubą, 
kuris daugybę savaičių kaupėsi ir smaugė ją... Ji jautė, kad dar 
gali laimėti, dar gali susigrąžinti jį. Tai buvo matyti iš jo 
kankiniškos veido išraiškos. Ji dar turėjo didžiulę galią Jasonui... 
kad tik jis sutiktų išklausyti ją! 

Bet jis nesiklausė jos! Atrodė, net šią akimirką Marijanos 
tariami žodžiai neįstengia prasiskverbti pro iį dengiančius šarvus. 
Taip, is žiūrėjo į ją, bet keistomis lyg iieko nematančiomis 
akimis, ir kai pagaliau prabilo, tai kreipėsi pats į save, tarsi 
Marijana tebūtų gražus paveikslas arba statulėlė. 

Tai tiesa, ji nuostabi! atsiduso jis. Nuostabi kaip 
nuodingos Brazilijos savanų gėlės, kurios minta vabzdžiais ir iš 
kurių ryškiaspalvių žiedų sklinda puvimo kvapas! Nėra skaistesnių 
akių, nėra švelnesnės odos... lūpų... nėra tobulesnio veido ir 
labiau gundančio kūno! Ir vis dėlto viskas yra apgaulė... niekšybė! 
Aš tai Žinau... bet negaliu patikėti, kadangi nemačiau jos... 

Tai kalbėdamas, jis drebančiomis rankomis lietė Marijanos 
veidą, plaukus, kaklą, bet jo akyse nebuvo jokios išraiškos ir 
jos atrodė negyvos. 

Jasonai! maldavo Marijana. Dėl Dievo meilės, išklausyk 
mane! Aš myliu tik tave ir visada mylėjau tik tave! Net jeigu 
mane nužudysi, mano siela išsaugos tą meilę! Ir aš tebesu verta 
tavęs... net jei dabar tu negali tuo patikėti... 

Bergždžios pastangos! Jis negirdėjo jos, atmerktomis akimis 
sapnavo sapną, kuriame agonijos apimta jo meilė kovėsi su 
mirtimi. 

Galbūt, jei pamatyčiau ją kito glėbyje, atsiduodančią kitam... 
pažemintą... vertą paniekos... galbūt tada ir patikėčiau! 

Jasonai, vos neverkdama maldavo Marijana, Jasonai, 
pasigailėk... nutilk! 

Ji mėgino suimti jo rankas, prisiartinti prie jo, kad. įveiktų 
juos skiriančią ledinę erdvę. Bet jis staigiai atstūmė ją, o jo 
veidas vėl išraudo, netikėtai plykstelėjus pykčiui. 

Žinau, sušuko jis, ir aš žinau, kaip priešintis 
dainuojančioms sirenoms! Ir žinau, ragana, kaip sunaikinti, tavo 
galią!.. 

Jis nubėgo prie durų, atlapojo jas ir griausmingu balsu 
pašaukė: 

Kalebai! Eikš čionai. . 

Beprotiškos baimės apimta, Marijana nubėgo prie durų ir 
norėjo uždaryti jas, bet Jasonas nubloškė ją. 

Ką tu nori daryti? paklausė ji Kodėl šauki jį? 

Tuojau pamatysi! 

Netrukus etiopas įėjo į kajutę, ir Marijaną, nors ir labai 
išsigandusią, nustebino jo veido ir bronzinio kūno puikumas. Jis 
tarsi pripildė aukštą patalpą karališkos didybės. 

Jis nenusilenkė baltajam šeimininkui kaip kiti negrai. 
Paklusdamas įsakymui, jis uždarė duris ir atsistojo sunėręs rankas 
ir ramiai laukdamas. Tačiau giedras jo žvilgsnis greitai peršoko 
nuo korsaro prie mirtinai išblyškusios moters, į kurią šis šiurkščiai 
mostelėjo. 

Pažvelk į šią moterį, Kalebai, ir pasakyk, ką apie ją manai? 
Tau ji atrodo graži? 

Truputį patylėjęs, Kalebas rimtai atsakė: 

Labai graži... Ir labai išsigandusi! 

Komedija! Ji nešioja kaukę. Tai avantiūristė, persirengusi 
kunigaikštiene, dainininkė, įpratusi tenkinti tuos, kurie jai ploja! 
Ji miega su kiekvienu, kuris jai patinka. Bet ir tu gana gražus, 
kad patenkintum ją! Imk... atiduodu ją tau! 

Jasonai!  pasibaisėjusi riktelėjo Marijana. Tu išprotėjai! 

Buvęs vergas staigiai išsitiesė ir suraukė antakius. Jo veidas 
surūstėjo ir tapo panašus į iš bazalto iškaltus senovės faraonų 
atvaizdus. Jis papurtė galvą ir greitai nusisukęs norėjo išeiti, 
tačiau Jasono riksmas privertė jį sustingti. 

Pasilik! Tai įsakymas! Aš pasakiau, kad atiduotu tau tą 
moterį, tu gali paimti ją dabar... tiesiog čia! Žiūrėk! 

Staigiu judesiu jis nuplėšė nuo Marijanos pečių kašmyrinį 
šaliką. Plonyčiai jaunosios moters naktiniai marškiniai buvo visiškai 
permatomi, ji mėgino prisidengti rankomis, ir jos veidas pamažu 
vis labiau raudo. Bejausmiame etiopo veide nesimatė jokio 
jaudulio, bet jis nuėjo prie Marijanos. 

Visa savo išvaizda rodydama pasibjaurėjimą, ji pasitraukė, 
artėjant pavojui, nes išsigando, kad nuolankus vergas paklus ir 
pakels prieš ją ranką. Tačiau Kalebas tik pasilenkė ir pakėlė 
nuo grindų šaliką. Jo nuostabiai mėlynos akys akimirką susitiko 
su jaunosios moters žvilgsniu. Jose nebuvo jokio kartėlio, tarsi 
pasibjaurėjimas juo būtų jam visai suprantamas, bet matėsi keistas 
liūdesys. 

Jis vikriai užmetė minkštą šaliką ant drebančių Marijanos 
pečių, 0 ji tučtuojau stipriai susisupo juo. Paskui, pasigręžęs į 
niūriai jį stebintį korsarą, Kalebas pareiškė: 

Tu priglaudei mane, pone, ir aš čia, kad tarnaučiau tau... 
bet ne budeliu! 

Pykčiu sužaibavo Jasono akys. Etiopas buvo ramus, ne 
pasipūtęs, bet orus, ir tai nustebino Marijaną. Tuomet Jasonas 
parodė duris. 

Nešdinkis! Tu tiesiog kvailys! 

Kalebas šyptelėjo. 

Tu manai? Jei paklausyčiau tavęs, neišeičiau gyvas iš šios 
kajutės! Tu užmuštum mane... Ar ne? 

Tai nebuvo klausimas. Etiopas pasakė teisybę, ir Jasonas 
negalėjo jam prieštarauti. Tylėdamas jis leido jūreiviui išeiti, o 
jo veidas dar labiau persikreipė. 

Kurį laiką jis, atrodo, dvejojo, žvilgčiodamas į jaunąją moterį, 
dabar atsukusią jam nugarą, kad jis nepamatytų akis užtvindžiusių 
ašarų. Ši nuoskauda užgavo ne tik Marijanos išdidumą, bet ir 
meilę. Vyro pavydas ne visada pateisinamas, ir tokie įžeidimai 
širdyje palieka kraujuojančius rėžius. 

Smarkus durų trinktelėjimas reiškė, kad Jasonas išėjo. Niekas 
neužrakino šių durų su išlaužtu užraktu, tačiau ir tai neguodė... 
Dabar, kai nuosprendis paskelbtas, Jasonas tikriausiai mano, jog 
nėra prasmės laikyti ją užrakintą. Atviroje jūroje plaukiantis 
laivas visai patikimas kalėjimas, be to, Jasonas puikiai žino, kad 
Marijana nenori jo palikti, kad ji baiminasi momento, kai 
horizonte išnirs taurios Atėnų linijos. Be to ir pati Marijana 
tvirtai nusprendė, nepaisydama savo skausmo arba kaip tik dėl 
jo, nebeištarti savo apgynimui nė vieno žodžio. Gėdingas Jasono 
elgesys su ja, su Žolivaliu ir Grakchu surakino jos lūpas! 

Lėtai slinko diena, kurią Marijana leido viena su Agata. Tik 
Tobis, atnešęs joms maisto, peržengė kajutės slenkstį. Tačiau 
senasis negras buvo toks prislėgtas kaip ir abi moterys. Jo 
paraudusios akys liudijo, kad jis verkė, ir kai Agata atsargiai 
paklausė, kas atsitiko, jis tik liūdnai palingavo galvą ir 
sužnabždėjo: 

Šeimininkas vis tą patį ir tą. patį!.. Visą naktį jis blaškosi 
ant denio kaip sergantis vilkas, o dieną nieko nepažinti... 

Daugiau iš jo nieko nepavyko pešti, bet, sprendžiant iš tokio 
ištikimo tarno žodžių, Jasonas labai kenčia, ir Marijana su 
nerimu pagalvojo, kad, daktarui atskleidus jos padėtį, prasiveržė 
niekingiausios korsaro aistros, papiktinusios net tuos, kurie 
pažinojo jį nuo mažens. 

Laimė, Leitono mikstūra, kurią jaunoji moteris po truputį 
gėrė, gerai veikė ją. Atsikračiusi alinusio pykinimo, Marijana 
bent jau galėjo blaiviai samprotauti. Ji visą naktį nesumerkė 
akių. Išsitiesusi lovoje, plačiai atmerktomis akimis žvelgdama į 
gūdžią tamsą, ji skaičiavo, kaip laikrodis kas ketvirtį muša 
valandas, ir jos liūdnos mintys prisitaikė prie to ritmo. 

Savo kampe Agata taip pat beveik nemiegojo. Jos šeimininkė 
girdėjo maldų nuotrupas ir kūkčiojimą. 

Tokias jas išvydo aušra išbalusias, išėjusias iš veido. 

Nors durys iš lauko pusės ir nebuvo užrakintos, Marijana 
nesiryžo išeiti. Ji bijojo, kad ją pamačius Jasoną vėl ištiks pykčio 
priepuolis. Iš atsargumo ji turėjo likti savo kajutėje. 

Bet kai Tobis, aiškiai išsigandęs ir visas drebantis, atėjo su 
padėklu, ant kurio viskas šokinėjo, Marijana užmiršo savo kilnius 
ketinimus, nes sužinojo, kas atsitiko: naktį Kalebas mėgino 
nužudyti daktarą Leitoną. Jis nubaustas šimtu kirčių viso ekipažo 
akivaizdoje. 

Šimtu kirčių? Bet jis numirs nuo jų! sušuko staiga 
pašiurpusi Marijana. 

Jis stiprus, sumurmėjo Tobis smarkiai vartydamas akis, 
bet šimtas kirčių tai daug! Žinoma, jis norėti nužudyti daktarą, 
bet masa Jasonas niekada neplakė rimbu vargšų negrų! 

Galų gale, Tobi, juk tai neįmanomas dalykas, kad jis norėjo 
nužudyti daktarą! Jis tam neturi jokios priežasties!.. 

Tobis papurtė savo garbanotą galvą, ir Marijana pastebėjo, 
kaip papilkėjo, matyt, iš baimės, jo veidas. 

O gal ir turi! Daktaras blogas žmogus. Kai jis atėjo į 
laivą, viskas pašlijo. Natanas sakyti, jis brangiai parduoti Kalebą 
turguje. 

Tu sakai, kad daktaras nori parduoti Kalebą? Bet ponas 
Boforas paėmė jį į savo laivą, išgelbėjo, nors šis pabėgęs vergas! 
Ponas Boforas niekada nesutiks parduoti žmogaus, kuris juo 
pasitikėjo!.. 

Jeigu būtų normalus, r.eparduotų! Bet masa Jasonas 
nebenormalus! Jis visai pasikeitė. Blogos dienos atėjo mums 
visiems! Ponia! Geri laikai baigėsi dėl to baisiojo daktaro 
Leitono! 

Vilkdamas kojas, įtraukęs galvą į pečius, savo baltos striukės 
rankove šluostydamas ašaras, Tobis pasuko durų link. Senojo 
negro skausmas buvo didžiulis ir jaudinantis. Be galo sunku 
matyti, kaip žmogus, kurį mylėjo ir kuriam tarnavo visą gyvenimą, 
staiga virto kažkokiu žiauriu laukiniu. Galbūt jis net būgštavo 
dėl savęs... Jau beišeinantį, jį pašaukė Marijana. 

Kada bus.. egzekucija? paklausė ji. 
Dabar! Ponia kunigaikštienė gali girdėti. Komanda renkasi! 
Iš tikrųjų denis dundėjo nuo daugybės basų kojų trypimo, 
o bocmanas šūkčiojo kažkokius įsakymus. Vos Tobis išėjo, 
Marijana stryktelėjo iš lovos. 

Vikriai, Agata! Duok man suknelę, batelius, šaliką! 

O ką ponia rengiasi daryti? nė nekrustelėjusi paklausė 
mergina. Jei nori įsikišti į 14 istoriją, tegul ji leidžia man 
pasakyti, kad geriau nereiki Ponas Boforas neabejotinai 
išprotėjo, 0 pamišėlių negalima erzinti! 

Pamišėlis jis ar ne, aš neleisiu nužudyti žmogaus, kuris tik 
norėjo apginti savo laisvę ir galbūt gyvybę... ypač nuo tokio 
barbariško elgesio. Leitonas nevertas tokios aukos! Na, paskubėk! 

O jeigu jis užpuls ponią? 

Agata, aš sebeturiu ko prarasti! Be to, abi fregatos dar 
čia, ir manau, man nėra ko bijoti. 


Kai Marijana nuėjo į denį, komanda jau buvo žurinkta ir 
stovėjo atsigręžusi ; laivagalį, o tylą dremstė tik baisūs garsai: 
diržo kirčiai per nuogą odą. Egzekucija prasidėjo... Jaunoji 
moteris sunkiai skynėsi kelią pro tankias vyrų gretas, sudariusias 
užtvarą, kurią ne taip lengva buvo įveikti. Bet tai, ką ji pagaliau 
išvydo, stingdė kraują gyslose: virš p iškeltos Kalebo rankos 
buvo pririštos prie bezanstiebio. Salia jo stovėjo tik Pablas 
Arojas, rankose laikantis iš odinių juostų nuvytą bizūną, ir ėjo 
budelio pareigas. Tuo metu, kai baimė aiškiai kaustė susirinkusius 
žmones, kurių raumenys instinktyviai įsitempdavo sulig kiekvienu 
kirčiu, bocmanas jautė tikrą pasitenkinimą savo pasibaisėtinu 
amatu. Aukštai užraitojęs rankoves ant liesų raumeningų rankų, 
jis iš visų jėgų pliekė Kalebą vienodais intervalais, gerai 
prisitaikydamas, kad sukeltų didesnį skausmą, jo veidą iškreipė 
žiauri sadisto grimasa... Jis neskubėjo. Jis mėgavosi šiomis 
minutėmis ir kartais apsilaižydavo apatinę lūpą. 

Kraujas jau bėgo iš sukapoto kūno, prie stiebo prispaustame 
Kalebo veide užmerktomis akimis atsispindėjo kančia, bet jis 
nerėkė. Tik silpna dejonė išsprūsdavo pro sukąstus dantis sulig 
kiekvienu rimbo kirčiu. Saulėje blizgantys raudoni lašeliai jau 

išmargino Arojo veidą, bet denio paskuigalyje Jasonas abejingai 
stebėjo egzekuciją. 

Jo žvilgsnis, kaip ir pirma, buvo keistai niaurus, tik dar 
grėsmingesnis. Kairiąja ranka jis nervingai glamžė kaklaraištį, o 
dešiniąją slėpė už nugaros. 

Greta matėsi niūri Leitono fizionomija, o jo akys sulig 
kiekvienu kirčiu triumfuojamai sužibėdavo. 

Staiga pasidarė aišku, kad kankinamojo jėgos išseko. Suglebęs 
kūnas pakibo ant virvių, veidas papilkėjo. 

Jis neteko sąmonės! pasigirdo riksmas, ir Marijana iš 
balso pažino O'Flaertį. 

Ji virpėjo iš pasipiktinimo, ir šis šūksnis buvo tarsi signalas. 
Marijana puolė į priekį, stumdydama jūreivius, kurie galiausiai 
prasiskyrė. Ji taip veržliai brovėsi, kad iššoko tiesiai priešais 
Aroją, ir jei leitenantas nebūtų staigiai trūktelėjęs jos atgal, 
rimbas būtų sudrožęs jai per veidą. 

Ką ten veikia ta moteris? sugriaudėjo Jasonas, kurį 
netikėtas Marijanos pasirodymas, atrodo, pažadino iš stingulio. 

Tegul ją nuveda į jos kajutę! 

Bet iš pradžių aš pasak'siuų, ką manau apie tave! suriko 
ji, įnirtingai verždamasi iš O'Fiaerčio rankų. Kaip tu gali būti 
abejingas, kai tavo akivaizdoje žudomas žmogus? 

Jis nežudomas! Jis pelnytai baudžiamas. 

Veidmaini! Kiek, tavo manymu, tokių kirčių jis dar gali 
pakelti prieš numirdamas? 

Jis kėsinosi nužudyti laivo gydytoją! Jis nusipelnė virvės! 
Aš jo nepakoriau vien dėl to, kad jį užtarė kaip tik daktaras 
Leitonas! 

Marijana garsiai nusikvatojo. 

Užtarė jį, iš tiesų?.. Tai manęs labai nestebina! Be abejo, 
jis mano, kad gaila paprasčiausiai nužudyti žmogų, už kurį 
galima gauti tiek pinigų kuriame nors iš jūsų niekingų vergų 
turgų! Bet ko jis tikisi iš šios egzekucijos? 

Iš pykčio išraudęs Jasonas rengėsi atsakyti, bet pasigirdo 
ledinis Leitono balsas, aštrus kaip skustuvo ašmenys. 

Tikra teisybė! Toks vergas kaip šis vertas didelių pinigų, 
ir aš pirmas apgailestauju dėl šios bausmės... 

Aš jį pasiėmiau Venecijoje ne tam, kad parduočiau, 
sausai nutraukė Jasonas. Aš paisau tik jūros įstatymų. Jei jis 
mirs, juo blogiau... Darbuokis toliau, Arojau! 

Ne... aš neleisiu! Bailys! Tu esi bailys ir budelis!.. Aš 
neleisiu! 

Bocmanas jau pakėlė rimbą, bet abejodamas. Mat leitenantas 
neįstengė sulaikyti Marijanos, kurios jėgos iš įniršio padvigubėjo. 
Aplinkui stovintys jūreiviai susižavėjo šia pykčiu kunkuliuojančia 
moterimi, tačiau kištis nemanė. 

Kantrybės netekęs Jasonas jau bėgo iš denio paskuigalio 
padėti leitenantui, bet pasigirdo šūksnis iš marso: 

Kapitone! “Pomona" klausia, kas dedasi! Ką atsakyti? 

Kunigaikštienės riksmai turėjo sujaudinti juos, ir pro žiūronus 
jie mato viską, kas čia vyksta, sunkiai alsuodamas ištarė 
O'Faertis. = Vis dėlto reikėjo ją suimti, kapitone! Nėra kito 
būdo priversti ją nutilti! Ir ši istorija neverta jūrų mūšio, 
kuriame vienas turės stoti prieš du. 

Ko ko, o noro turiu pakankamai, velniai griebtų' = ėmė 
plūstis Jasonas, gniauždamas kumščius. Kiek kirčių gavo 
Kalebas? 

Trisdešimt! 

Jausdama, kad pergalė ne už kalnų, Marijana nebesiblaškė 
ir stengėsi atgauti kvapą, kad galėtų garsiau šaukti, jei Jasonas 
nepasiduos. 

Akimirką jųdviejų vienodai tūžmingi žvilgsniai susidūrė, tačiau 
korsaras pirmas nukreipė akis. 

Atriškite nuteistąjį, sausai įsakė jis pasisukdamas ant 
kulnų, bet sukaustykite jį grandinėmis! Jei daktaras Leitonas 
sutinka juo pasirūpinti, aš atiduodu jį jam. 

Tu esi niekšų niekšas, Jasonai Boforai! su panieka tarė 
Marijana. Nežinau, kuo labiau žavėtis: tavo svetingumu ar 
tavo garbės lankstumu! 

Jau išeidamas Jasonas sustojo prie bezanstiebio, kur du 
jūreiviai atraišiojo suglebusį etiopo kūną. 

Garbės? pasakė jis ir nuvargęs gūžtelėjo pečiais. 
Nevartokite žodžių, kurių prasmės nesuprantate, ponia! O 
svetingumas, kaip jūs sakote, mano laive vadinamas pirmiausia 

drausme. Kiekvienas, nepaklūstantis bendroms taisyklėms, turi už 
tai atsakyti!.. Dabar grįžkite į savo kajutę! Čia jums nebėra 
kas veikia, arba aš galiu užmiršti, kad jūs moteris! 

Neatsakydama jam, Marijana išdidžiai nusigręžė ir įsikibo į 
susijaudinusio O'Flaerčio ranką, nes šis pasisiūlė palydėti ją. Kai 
jie ėjo į kajutę, ji pastebėjo, kad laivas plaukia gana arti 
niūraus negyvenamo kranto, visai nesiderinančio prie jūros mėlynės 
ir saulės šviesos. Tai buvo suskeldėjusios juodos uolos su plikomis 
viršūnėmis, grėsmingi aštrūs rifų kampai. Švelnios Graikijos saulės 
nušviesti, jie atrodė kaip dekoracijos, tinkamos audrai, nakčiai 
ir laivo sudužimui pavaizduoti. Mirties bausmei taip pat. 
Nemaloniai nustebinta, Marijana kreipėsi į savo palydovą: 

Koks čia krantas, jūs žinote? 

Kiteros sala, ponia. 

Ji nustebusi sušuko: 

Kiteros? Negali būti! Jūs iš manęs šaipotės? Kitera... ir 
pilkos niūrios uolos? 

Deja, taip! Meilės sala! Mielai pritariu, kad ji gana 
apgaulinga! Kas sutiktų išsilaipinti į šią bevaisę Žemę? 

Niekas... tačiau kiekvienas tai padaro! Su džiaugsmu ir 
entuziazmu išsilaipina į sapnų Kiterą ir patenka į negailestingą 
salą, kur viskas sudūžta į šukes! Tokia yra meilė, leitenante: 
apgaulė, panaši į ugnį, kurią krantų banditai sukuria pavojingose 
vietose, kad užviliotų pasiklydusius laivus ant povandeninių uolų, 
kur jiems pramuša dugną. Tai katastrofa! Ir juo žiauresnė, kad 
įvyksta kaip tik tuo džiaugsmingu momentu, kai tiki, kad pasiekei 
uostą... 

Kregas O'Flaertis sulaikė alsavimą. Jo džiaugsmingame veide 
atsispindėjo jam nebūdingas sumišimas. Truputį padvejojęs, jis 
sušnabždėjo: 

Nenusiminkite, ponia. Tai dar ne katastrofa... 

O kas gi? Po dviejų trijų dienų būsime Atėnuose. Man 
teliks susirati vietą kokiame nors graikų laive, plaukiančiame į 
Konstantinopolį, o jūs pasuksite į Ameriką. 

Vėl tyla. Leitenantas sunkiai kvėpavo, o paskui, kai Marijana 
nustebusi pažvelgė į paraudusį jo veidą, jai pasirodė, kad jis 

didžiulių pastangų dėka priėmė ilgai brandintą sprendimą. Pagaliau 
jis tarė: 

Ne! Ne į Ameriką! Bent jau ne iš karto: iš pradžių į 
Afriką. 

Į Afriką? 

Taip... į Gvinėjos įlanką: mūsų laukia Biafros įlankėlėje 
Fernando Po saloje, vergų bazėje Senajame Kalabare! Štai dėl 
ko kelionė į Konstantinopolį ir jūsų buvimas laive taip nepatiko 
daktarui. 

Ką jūs sakote? 

Pasipiktinusi Marijana vos nešaukė. O'Flaertis greitai sugriebė 
ją už rankos, sunerimęs apsižvalgė ir tempte nutempė ją prie 
kajutės. 

Ne čia, ponia. Grįžkite į savo kajutę. O aš turiu eiti į 
tarnybą... 

Bet aš noriu žinoti, kodėl?.. 

Vėliau, maldauju jus! Kai būsiu laisvesnis. Pavyzdžiui, vakare 
aš pasibelsiu į jūsų duris ir viską pasakysiu. O kol kas... 
pasistenkite per daug nepykti ant kapitono: jį valdo demonas, 
kuris tuoj tuoj atims jam protą! 

Jie priėjo prie kajutės durų, ir O"Flaertis greitai nusilenkė 
jaunajai moteriai. Ji nekantravo apiberti jį klausimais, tučtuojau 
sužinoti visą teisybę, bet suprato, kad šiuo momentu beprasmiška 
užsispirti. Geriau pakentėti, kol leitenantas pats viską papasakos. 

Tačiau kai jis rengėsi išeiti, ji sulaikė jį. 

Pone O'Flaerti, dar vienas žodis... Norėčiau žinoti, kokia 
to žmogaus, kurį kankino būklė? 

Kalebo? 

Taip. Žinoma, pripažįstu, kad jis labai nusikalto, bet tokia 
baisi bausmė... 

Jūsų, ponia, dėka jis negavo nė pusės kirčių, maloniai 
pasakė leitenantas, o toks tvirtas yyras kaip jis nemiršta nuo 
trisdešimties rimbo kirčių. O dėl rimto nusikaltimo... aš pažįstu 
keletą, kurie svajoja padaryti tą patį! Iki vakaro, ponia... 

Šįkart Marijana paleido jį. Susimąsčiusi ji nuėjo pas Agatą, 
kuri kaip vaikas džiaugėsi jos grįžimu. Matyt, vargšė mergina 

nusprendė, kad korsaras, bausdamas už įsikišimą, pakars jos 
šeimininkę ant pirmos pasitaikiusios rėjos. 

Keletu žodžių Marijana jai papasakojo, kas įvyko, paskui 
nutilo ir neprabilo iki vakaro. Jos galvoje sukosi visas spiečius 
minčių, painių ir nerišlių, kurių ji negalėjo išnarplioti. Ji 
apsiramino tik tada, kai smilkinius suspaudė migrena. Skausmo 
ir nuovargio įveikta, ji nutarė pamiegoti, kad nors kiek atgautų 
taip reikalingas jėgas. Be to, kai netveri smalsumu, miegas 
geriausias būdas stumti laiką. 

Marijaną pažadino patrankos šūviai, ir ji uždususi puolė prie 
iliuminatoriaus, tikėdamasi pamatyti puolantį priešą. Bet tai buvo 
iki šios vietos “Burtininkę" lydėjusių fregatų atsisveikinimo salvės. 
Kitera dingo. Saulė leidosi, ir abu savo misiją atlikę kariniai 
laivai apsigręžė, kad grįžtų į Korfų. Toliau plaukti jiems buvo 
rizikinga, nes galėjo įžeisti nepalankiai į Prancūziją žiūrintį 
sultoną. Normaliomis aplinkybėmis “Jūrų burtininkė“ dabar galėtų 
nekliudoma pasiekti Konstantinopolį... jei jos šeimininkas nebūtų 
nusprendęs nutraukti kelionės Pirėjuje, iš kur jis pasuks Afrikos 
krantų link. 

Ta afrikietiška istorija Marijanai rūpėjo labiau negu jos pačios 
padėtis. O'Flaertis prasitarė, kad Jasonas rengiasi, jei tik Marijana 
gerai suprato, plaukti į Biafros įlankėlę ir paimti ten vergus. 
Tiesiog neįmanoma, kad tai būtų tiesa. Į Veneciją Jasonas buvo 
nuvykęs vieninteliu tikslu: surasti tą, kurią tikėjosi pagaliau 
pavadinti savo žmona, ir pasiimti ją į Čarlstoną. Ir tai turėjo 
būti įsimylėjėlių kelionė, beveik vestuvinė. Sunku įsivaizduoti, 
kad jaunai moteriai būtų patikę plaukti vergų laivu, ir nė vienas 
tikras vyras neišdrįstų taip elgtis su mylima moterimi. Tuomet... 
kas gi? 

Ji staiga prisiminė, ką jai pasakė pats Jasonas pirmąją jų 
kelionės dieną: Leitonas neplauks su jais iki pat Amerikos, jis 
išsilaipins kažkur pakeliui. Galbūt Senajame Kalabare laukiama 
tik niūriojo daktaro... arba Jasonas tiesiog neišdrįso pasakyti jai 
visos teisybės? Jį su Leitonu sieja ne draugystė, bent jau ne 
vien draugystė. Reikalas kitoks! Ir duok Dieve, kad tai nebūtų 
bendradarbiavimas... 

Diena blėso, artėjo naktis, ir Marijana vis nekantriau laukė 
O'Flaerčio. Ji negalėjo nustygti vietoje, blaškėsi kajutėje ir Agatą 
vis klausinėjo, kiek valandų. Tačiau leitenantas nesirodė, ir kai 
jaunoji moteris norėjo nusiųsti kambarinę sužinoti naujienų, 
suprato, kad tapo belaisve. Kajutės durys buvo užrakintos iš 
lauko pusės! Vėl laukimas, nervingas, kupinas nerimo ir laikui 
bėgant vis labiau varginantis. 

Leitenantas nesirodė. Marijanos nervai buvo nepaprastai 
įtempti, ji buvo pasirengusi siautėti, kad tik atsikratytų pykčio 
ir baimės, nežinia kodėl apėmusios ją, ir kaip laukinis Žvėris 
ji jautė artinantis dar vieną pavojų. 

Tas pavojus užklupo jau auštant, kai spynoje trakštelėjo raktas 
ir staiga pasirodė Džonas Leitonas, keleto jūreivių lydimas, tarp 
jų Marijana pamatė Arojų su žibintu rankose. Gydytojas buvo 
apsiginklavęs iki dantų, ir jo pagyvėjusiame veide matėsi keistas 
triumfas, kurio jis neįstengė nuslėpti ir dėl kurio atrodė 
grėsmingai. Matyt, atėjo itin svarbus, ilgai lauktas jo gyvenimo 
momentas. 

Marijana beregint sureagavo. Sugriebusi rytinį chalatą ir 
pašokusi iš gulto, ji suriko: 

Kas jums leido įeiti į mano kajutę ir atvesti šiuos Žmones! 
Tučtuojau išeikite! 

Nekreipdamas jokio dėmesio į jos žodžius, Leitonas paėjo 
keletą žingsnių į priekį, 0 jūreiviai liko prie durų, jie kišo 
galvas į vidų ir godžiai apžiūrinėjo šį gražų ir jaukų moterišką 
lizdelį. 

Man nemalonu, kad esu priverstas sudrumsti jūsų ramybę, 
pasakė daktaras pašaipiai, tačiau atėjau prašyti išeiti būtent 
jus! Jūs turite nedelsdama palikti laivą. Valtis laukia... 
Palikti laivą? Naktį? Jūs iš proto išsikraustėte! Palikti... o 
kur įsakysite plaukti? 
Kur norite! Mes Viduržemio jūroje, o ne vandenyne. Kokia 
nors žemė bus netoli, ir naktis greitai baigsis. Ruoškitės! 

Nė nekrustelėjusi, Marijana sunėrė rankas ant krūtinės, geriau 
susisiautė batistinį peniuarą ir išdidžiai nužvelgė daktarą. 

Pakvieskite kapitoną! pasakė ji Kol to neišgirsiu iš 
jo lūpų, nepajudėsiu iš vietos. 

Iš tikrųjų? 

Iš tikrųjų. Jūs, daktare, neturite teisės įsakinėti šiame laive. 
Ypač duoti tokių įsakymų. 

Leitono šypsena tapo tulžinga. 

Apgailestauju, pasakė jis su gluminančia pagarba, bet 
tai yra kapitono įsakymas. Jei nenorite, kad jus jėga nuvestų 
į valtį, turite tučtuojau paklusti. Taigi kartoju: ruoškitės! Kitaip 
sakant, vilkitės suknelę, apsiaustą, viską, ką norite, tik greičiau! 
Suprantama, pridūrė jis nužvelgęs kajutę, nei apie jūsų 
lagaminus, nei apie... brangenybes negali būti nė kalbos! Jūroje 
jų neprisireiks. 

Pasidarė tylu, ir Marijana tuo tarpu apmąstė tikrąją šių 
neįtikėtinų žodžių prasmę. Ją rengiamasi išmesti į jūrą, pirma 
apvogus kaip vienišą keleivį miške? Ką gi visa tai galėtų reikšti? 
Neįmanoma, įžeidžiama ir nesuvokiama, kad Jasonas staiga būtų 
nusprendęs atsikratyti jos gūdžią naktį, atimdamas visą turtą, ir 
dar būtų pasirinkęs Leitoną savo valios vykdytoju! Tai nepanašu 
į jį-- juk tai negali būti panašu į jį? Tačiau, uždavusi sau šį 
klausimą, jaunoji moteris suabejojo. Po visko... argi atmintinąją 
sutuoktuvių su Fransiu Kranmeriu naktį Jasonas Boforas, 
palikdamas Seltoną, neišsinešė viso Marijanos turto? 

Pamačiusi, kad Leitonas jau nekantrauja, ji užsipuolė jį: 

Aš maniau, kad šis laivas patikimas, ištarė ji su 
didžiausia panieka, bet pasirodo, kad tai piratų laivas! Jūs 

tik vagišius, daktare Leitonai, ir kuo niekingiausias, vienas iš 
tų, kurie niekuo nesibodi ir drįsta su visa gauja užpulti moterį!.. 
Ruoškis, Agata, jei tik šis ponas malonės pasakyti, ką galime 
pasiimti su savimi. 

- Atleiskite! įsikišo Leitonas mandagiai, bet be galo džiugiai. 

Ir kalbos negali būti apie tai, kad kambarinė jus lydėtų. Ką 
veikti kambarinei valtyje? Iš jos naudos bus ne daugiau negu 
iš papuošalų, tiesa? O čia ji šiek tiek pravers! Tačiau... atrodo, 
jūs nustebote? Nejaugi iš tikrųjų užmiršau jus įspėti, kad vyksite 
viena... visai viena? Prašau jūsų šviesiausiąją šviesybę dėl to 
dovanoti! 

Paskui, staiga pakeitęs toną, pridūrė: 

Nagi, gyviau! Mes ir taip praradome per daug laiko! 
Išneškite ją! 

Niekšas!  įniršusi sušuko Marijana. = Aš draudžiu liesti 
mane!.. Gelbėkite!.. Padėkite!.. 

Bet jūreiviai jau įsiveržė į kajutę. Akimirksniu ji virto tikru 
pragaru. Apsupta degančių kaip anglis akių, romu tvoskiančių 
burnų ir godžių rankų, kurios patogia dingstimi gašliai čiupinėjo 
jos kūną, Marijana narsiai stengėsi priešintis. Ją kurstė Agatos 
riksmas ir dejonės, nes du jūreiviai nubloškė ją ant tuščio gulto, 
o trečiasis nuplėšė nuo jos naktinius marškinius. Putnus mažosios 
kambarinės kūnas akimirką subolavo, 0 paskui paskendo 
liulančioje užuolaidų tamsoje, slegiamas vyriškio, kuris apnuogino 
ją ir, draugų skatinamas, ėmė padūkiškai prievartauti. 

Nors Marijana ir priešinosi, jai užkimšo burną kamščiu ir 
ėmė tempti prie durų. 

Matote, ką reiškia būti neišmintingai! veidmainiškai 
apgailestavo Leitonas. Jūs privertėte mus griebtis jėgos. Vis 
dėlto tikiuosi, esate man dėkinga, kad apsaugosiu nuo savo 
žmonių apetito, nors visai galėjau leisti pasielgti su jumis taip 
pat kaip ir su jūsų subrete. Matote, kunigaikštiene, tie šaunūs 
vaikinai nelabai mėgsta jus. Jie jus kaltina tuo, kad jų kapitoną 
pavertėte pasigailėtinu, bevaliu bailiu. Tačiau dėl to jiems nedingo 
noras pasmaguriauti tokios kilmingos damos švelniu kūnu. Taigi 
dėkokite man, užuot elgusis kaip laukinė katė! Nagi, gyviau, 
vyručiai! 

Jei įniršis galėtų žudyti, niekšas būtų nugriuvęs negyvas arba 
pati Marijana būtų nusižudžiusi. Visiškai paklaikusi girdėdama 
vis silpnesnes Agatos dejones, jausdama, kad tuoj neteks proto 
dėl to, kas dedasi, jaunoji moteris ėmė taip priešintis, kad jai 
turėjo surišti rankas ir kojas, norėdami nunešti prie išorinio 
trapo. Ten jai po pažastimis perkišo virvę ir šiurkščiai nuleido 
į tyliai siūbuojančią prie borto valtį. Ji taip atsitrenkė į suolelį, 
kad nesusivaldžiusi iš skausmo suvaitojo. Valtį laikantis lynas 
buvo perkirstas kirviu, ir banga greitai nunešė ją nuo borto. 
Aukštai viršuje Marijana pamatė kyšančias galvas ir išgirdo 
pašaipų Leitono balsą: 

| - Laimingo plaukiojimo, jūsų šviesiausioji šviesybe! Jums nė 
iek nebus sunku išsilaisvinti: virvės nesurištos. Ir jei mokate 
įrkluoti, valties dugne yra irklai. O dėl savo tarnų ir draugų 
nesijaudinkite,. aš jais pasirūpinsiu!.. 

Karščiuojančia galva, surišta ir nuo smūgio skaudančia nugara, 
Marijana pamatė, kaip brigas aplenkė jos valtį, truputį pasuko 
ir ėmė greitai tolti. 

Netrukus pro jos išsiplėtusias, ašarų pilnas akis praplaukė 
dailūs apšviesti laivagalio antstato langai, O virš jų trys 
signaliniai žibintai. Paskui laivas staiga pasuko visai kita kryptimi. 
Palengva didinga burių piramidė mažėjo, ėmė nykti naktyje, kol 
virto vos pastebimu siluetu Žvaigždėtame danguje. 

Tik tada Marijana suprato, kad liko viena vidury didžiulės 
jūros, be jokių pinigų ir be maisto, beveik be rūbų, šaltakraujiškai 
pasmerkta mirčiai, jei tik neįvyks koks nors stebuklas. 

Už horizonto dingo laivas, nuplukdęs paskutinius jos draugus, 
laivas žmogaus, kurį mylėjo, kuriam paskyrė savo gyvenimą, 
žmogaus, dar neseniai prisiekinėjusio, kad myli ją labiausiai iš 
visų. 


Devintas skyrius 
Safo 


Kaip pašaipiai įspėjo Leitonas, Marijanai nebuvo sunku 
išlaisvinti rankas, kojas ir burną. Menka paguoda iš to, kad ji 
gali laisvai judėti, juk dėl to jos padėtis nė kiek nepagerėjo. 

Aplinkui plytėjo tuščia jūra. Tik tamsa, tamsa, prieš aušrą 
tirštėjanti. Ji sužvarbo: ploni batistiniai marškiniai ir lengvas 
chalatas menkai saugojo nuo rytmetinio šalčio. Aplinkui kilo 
baltas rūkas, tirštas, smelkiantis, labai drėgnas. Valties dugne ji 
apčiuopė irklus, bet kur sukti tokioje tamsoje ir migloje? Ji 
nuo mažens mokėjo irkluoti, bet suprato, kad jei irkluos 
neturėdama jokio orientyro, tai tik veltui eikvos jėgas. Jai teliko 
laukti ryto. Taigi susisupusi, kiek įmanoma, į savo menkus 


14.-2928 209 


rūbelius, ji susigūžė valties dugne ir leidosi nešama bangų 
Rydama ašaras, Marijana stengėsi negalvoti, kad visai neprarastų 
drąsos, apie tuos, kuriuos paliko tame prakeiktame laive: apie 
grandinėmis sukaustytus Žolivalį ir Grakchą, apie Agatą girtų 
jūreivių rankose ir... apie Jasoną! Vienas Dievas težino, kas 
dabar darosi Jasonui. Argi O'Flaertis nepasakė, kad jį valdo 
demonas? Iš to, kad tas niekšas Leitonas su saujele banditų 
šeimininkavo denyje, buvo galima daryti išvadą, jog korsarą taip 
pat sučiupo ir užrakino... arba dar blogiau! O linksmasis 
leitenantas airis, matyt, susilaukė kapitono likimo... 

Kad per daug negalvotų apie juos, taip pat kad jiems 
pagelbėtų, jei dar nevėlu, Marijana ėmė karštai melstis. Ji meldė 
Viešpatį padėti jos draugams ir jai pačiai, paliktai vidury jūros 
be jokios apsaugos, išskyrus valtį, keletą metrų batisto, jos 
narsumą ir gyvenimo meilę. Galiausiai miegas įveikė ją. 

Kai nubudo, iš šalčio sustingusi, rūke sudrėkusiais rūbais, 
skaudama nugara, diena jau brėško, bet saulė dar nebuvo 
patekėjusi. Rūkas išsisklaidė. Virš galvos mėlynas dangus rytuose 
parausvėjo. Kiek akys aprėpia, tyvuliavo jūra, lygi kaip ežeras, 
ir nesimatė nė vienos burės ar žemės lopinėlio. Vėjo dvelkimo 
beveik nesijautė. 

Mankštindama nutirpusias galūnes, Marijana stengėsi kiek 
galima šaltakraujiškiau įvertinti savo padėtį. Ji padarė išvadą, 
kad padėtis nors ir tragiška, bet nėra beviltiška. Ji galėjo plaukti 
maždaug Jasono laivo kursu. Vaikystėje, be kitų dalykų, ją 
mokė ir geografijos, nes tetulė Elisė stengėsi kuo geriau 
išmokslinti ją. Ir geografija Anglijoje, toje jūrų karalystėje, buvo 
tų mokslų dalis. Ji labai stengėsi, valandų valandas piešdavo 
upes, kalnus ir salas nuobodžiuose žemėlapiuose, mintyse 
plūsdamasi, nes kieme būdavo puikus oras, ir ji tokiu oru daug 
mieliau būtų jodinėjusi savo mylimu poniu Hariu miške. Ir 
truputį dėl to, kad nelabai mėgo piešti. 

Bet dabar, ištikus nelaimei, ji mintyse padėkojo savo tetos 
dvasiai, nes dėl jos įžvalgumo galėjo nustatyti, žinoma, apytikriai, 
kur dabar yra: kažkur netoli Kikladų, salų žvaigždyno, darančio 
Egėjo jūrą panašią į Paukščių Taką žemėje. Vadinasi, pasukusi 
į Iytus, Marijana galėjo gana greitai pasiekti vieną iš tų salų. 

O galbūt ji sutiks žvejus? Juk čia nebuvo, kaip sakė bjaurusis 
Leitonas, beribis vandenynas, kur mirtis neišvengiama. 

Kad sušiltų ir kad greičiau išsigelbėtų ir atsikratytų baimės, 
apėmusios ją dėl tos neaprėpiamos vienatvės, Marijana paėmė 
iš dugno irklus, įstatė juos į įkabas ir ėmė energingai irtis. 
Valtis buvo sunki, irklai padaryti nuospauduotoms jūreivių, oO 
ne švelnioms moters rankoms, bet fizinis jėgų eikvojimas savotiškai 
guodė. 

Nenustodama irtis, ji pamėgino įsivaizduoti, kas galėjo atsitikti 
“Burtininkės" denyje. Kai ją išnešė, įniršis, be abejo, buvo ją 
apakinęs, bet ne taip, kad nepastebėtų, jog Leitoną supo tik 
apie trisdešimt žmonių, o juk ekipaže buvo apie šimtas. Kurgi 
kiti? Ką jiems padarė tas keistas daktaras, kuris, atrodo, taip 
pat puikiai mokėjo išvesti žmones iš rikiuotės, kaip ir gydyti 
juos? Sukaustė grandinėmis? Užrakino? Galbūt su narkotikais... 
arba dar blogiau? Niekšo arsenale turėjo būti daugybė velniškų 
priemonių, padedančių be pasipriešinimo pajungti sau žmones, 
šiaip jau stiprius ir protingus. Ji Venecijoje patyrė, kaip su 
mikstūra, antpilu ar velniai žino kaip taikliau pavadinti tą 
pragarišką marmalą, galima sunaikinti valią, duoti laisvę slaptiems 
instinktams, prigimtį paversti beprotybe. Ir paskutines valandas, 
Marijanos praleistas laive, Jasono žvilgsnis buvo toks keistas, 
bauginantis!.. 

Ji nė kiek neabejojo, kad laive kilo maištas. Sąmokslininkams 
vadovavęs Leitonas tapo laivo šeimininku. Ji negalėjo patikėti, 
kad Jasonas, kad ir labai įskaudintas ir įdūkęs, būtų galėjęs 
staiga tapti godžiu plėšiku, pasikėsinusiu ne tik į jos gyvybę, 
bet ir į brangenybes. Ne, matyt, jis sučiuptas ir nuginkluotas. 
Marijana atkakliai ginė šalin mintį, kad Leitonas būtų galėjęs 
pasikėsinti į gyvybę Žmogaus, kuris buvo jo draugas ir priėmė 
Ji į denį. Be to, Jasonas taip gerai išmanė navigaciją, kad 
niekas be jo negalėtų vesti tokio laivo. Negali būti, kad jį 
nužudė... Bet kaip tada jo leitenantas? Ir belaisviai? 

Pagalvojus apie Žolivalį, Grakchą ir Agatą, Marijanai suspaudė 
širdį. Juk nusikaltėlis daktaras neturėjo jokių svarbių priežasčių 
sulaikyti vikontą ir jaunąjį vežiką, jei nenori, kad jo ir taip 
nešvarią sąžinę slėgtų beprasmiška piktadarybė. 

Deja, kad Agata nenaudinga, nebuvo taip akivaizdu. O dėl 
Kalebo, kurį Marijana po to, kai jis norėjo pasmaugti Leitoną, 
priskyrė prie saviškių, jam artimiausioje ateityje galėjo grėsti tik 
pardavimas pirmame pasitaikiusiame vergų turguje. Tačiau ir to 
pakaktų, ir jaunoji moteris jautė didžiulį gailestį tam puikiam 
ir liūdnam Dievo kūriniu, tai būtybei, kurios kilnumas ir 
pasiaukojimas nustebino ją ir kuriai vėl grėsė vergo grandinė, 
narvas ir žiaurumas žmonių, kurie nuo jo skyrėsi odos spalva... 

Uždususi Marijana padarė atokvėpį. Saulė jau buvo aukštai 
pakilusi ir, atsispindėdama jūroje, smarkiai kaitino ir vargino 
akis. Diena žadėjo būti karšta, 0 jaunoji moteris neturėjo nieko, 
kuo galėtų užsidengti nuo deginančių spindulių. 

Kad išvengtų saulės smūgio, ji nuplėšė plačią juostą nuo 
savo chalato ir pasidarė tiurbaną, bet tai neapsaugojo veido, 
kuris jau degė. Vis dėlto ji vėl ėmė narsiai irtis į rytus. 

Tačiau blogiausia buvo priešakyje. Vidurdienį pamažu ėmė 
kamuoti nenumaldomas troškulys. Iš pradžių jaunoji moteris jautė 
tik sausumą ant lūpų ir burnoje. Paskui palengva tas sausumas 
apėmė visą kūną, oda tapo karšta. Tada ji karštligiškai išnaršė 
visus valties užkampius, tikėdamasi rasti kokį nors vandens ąsotį 
ir maisto, paruošto laivo sudužimo atvejui, bet nerado nieko, 
nieko, kas būtų numalšinęs jau alinantį troškulį, nieko, tik ją 
supo mėlynas vanduo, kuris tarsi šaipėsi iš jos... 

Kad truputį atsigautų, ji nusivilko savo plonus rūbus, persisvėrė 
per bortą ir apsišlakstė vandeniu. Pasijutusi truputį geriau, ji 
suvilgė lūpas ir surizikavo nuryti keletą tokio gaivaus vandens 
lašų. Nuo to pasidarė dar blogiau. Druska nudegino gerklę ir 
padidino troškulį. Vėliau pajuto alkį, bet jis ne taip kamavo. 

Už tyro vandens stiklinę Marijana būtų sutikusi kad ir keletą 
dienų pabadauti, bet po kurio laiko ji jau nebegalėjo nepaisyti 
skrandžio raižymo. Dėl jos padėties organizmo pojūčiai padidėjo, 
nes jos gyvybės šešėlyje mezgėsi nauja gyvybė. Netrukus ėmė 
slėgti nuovargis. Saulė kaitino negailestingai. Ji vargais negalais 
ištraukė iš vandens irklus, padėjo juos valties dugne ir pati ten 
pat prisispaudė, stengdamasi bent šiek tiek pasislėpti nuo 
pragaištingų spindulių. Nesimatė jokios žemės, o juo labiau laivo. 
Tačiau ji žinojo, kad mirtis nedels ateiti... lėta ir baisi, kuriai 

ją pasmerkė ji dabar tai suvokė žmogus, kadaise iškilmingai 
prisiekęs padėti visiems ligoniams ir mirštantiesiems. 

Iš to, kad ji nieko nesutiko ir nepastebėjo nė vienos burės, 
buvo aišku, jog “Burtininkė" prieš palikdama ją pakeitė kursą, 
ir Marijana atsidūrė viduryje didžiulės teritorijos, nusidriekusios 
nuo Kretos krantų iki Kikladų. 

Leitonas ne tik norėjo atsikratyti jos: jis šaltakraujiškai 
pasmerkė ją žūčiai. 

Įsitikinusi, kad jos padėtis yra baisi, ji norėjo pravirkti, bet 
susitvardė: ji negalėjo veltui eikvoti nė vieno lašo tokios brangios 
drėgmės, dar esančios išsekusiame kūne. 

Vakaras nuslopino karštį, bet sausumas, apėmęs ją visą ir 
siurbęs drėgmę kaip vampyras kraują, dar labiau kamavo. Jai 
jau atrodė, kad kaulams reikia vandens. 

Ji dar kartą apsišlakstė, trumpai pajuto gaivumą ir kartu 
pagundą nerti į tą mėlyną vandenį, nes tada baigtųsi kančios 
ir skausmas. Bet savisaugos instinktas pasirodė esąs stipresnis, 
taip pat paslaptinga ugnis, kuri, kaip naktinė  lempelė 
pritemdytame ligonio arba mirštančiojo kambaryje, dar degė joje 
ir vertė gyventi gyventi, kad pasimėgautų kerštu... 

Sutemus netikėtai atšalo, ir visą dieną iš karščio dususi 
Marijana, vilkinti batistinius marškinius, kaleno dantimis, visą 
naktį nė minutės nesumerkdama akių. Tik kai saulės spinduliai 
vėl nušvietė tuštutėlę jūrą, ji pagaliau užmigo ir nors laikinai 
užmiršo savo kančias. Bet pamiegojus pasidarė dar blogiau. Jos 
iškankintas, sustingęs kūnas neteko paskutinių jėgų. 

Neįtikimomis pastangomis ji vis dėlto truputį pasikėlė, bet 
tučtuojau bejėgė nugriuvo į valties dugną, ir ją degino 
negailestinga saulė, kas minutę vertusi ją vis labiau kentėti. 

Tada prasidėjo miražai. Nelaimingoji liepsnojančiame horizonte 
išvydo žemę, fantastiškus laivus, milžiniškas bures, kurios skriejo 
ir lenkėsi virš jos, bet kai ji, karščiuojanti, tiesdavo rankas, 
norėdama sugriebti jas, rankos gaudydavo tuštumą ir krisdavo 
ant valties medžio dar labiau nuvargusios. Diena slinko be galo 
lėtai. Nors ji ėmėsi šiokių tokių priemonių, kad apsigintų nuo 
saulės, ši tarsi kūju trankė ją, o burnoje liežuvis, atrodė, 
neregėtai ištino ir dusino. 

Valtį bangos palengva nešė, tačiau Marijana nežinojo kur. 
Galbūt ji keletą valandų sukosi ratu, bet tai jaunajai moteriai 
jau mažai rūpėjo. 

Jokios pagalbos negalima tikėtis, išskyrus paskutinę = mirtį. 
Vos ne vos kilstelėjusi nudegusius vokus, ji pasislinko prie 
borto, nutarusi dabar padaryti galą nežmoniškoms kančioms. Bet 
jai pavyko tik truputį kilstelėti tą sunkią inertišką masę, kuria 
ji virto. 

Kažkas raudona sumirgėjo aptemusiose jos akyse. Bet štai 
rankos palietė vandenį. Ji sukaupė paskutines jėgas. Grublėtos 
lentos draskė jai krūtinę, bet ji to nejautė, ji nereagavo į jokį 
skausmą, išskyrus didžiulį viso kūno nudegimą. Dar truputis 
pastangų, ir jos plaukus sugriebė banga, o valtis pasviro. Marijana 
nuslydo į mėlyną gailestingai gaivų vandenį, kuris virš jos 
susiglaudė... Negalėdama plaukti, neturėdama kitokio noro kaip 
tik greičiau viską baigti, ji skendo... Gyvųjų pasaulis jai dingo 
kartu su sąmone. 

Tačiau ir mirusią ją kamavo vandens poreikis. Vanduo be 
paliovos pylėsi ant jos, ir ji susiliejo su juo. Vanduo bėgo per 
ją, gaivinantis ir malonus, tarsi būtų ištryškęs iš šaltinio 
perdžiūvusioje dykumoje. Ir tai buvo ne kietas, sūrus jūros 
vanduo, 0 gaivi srovė, lengva kaip pavasario lietus, šnarantis 
tarp jaunų apleisto sodo lapų. Marijanai pasirodė, jog gailestingasis 
Viešpats nutarė, kad savo amžinybę ji turi praleisti malšindama 
troškulį ir kad ji pateko į nelaimingųjų, mirusių dėl to, rojų... 

Tačiau rojus buvo labai nepatogus ir kietas. Jos besvorį kūną 
staiga ėmė skaudėti. Ji vargais negalais praplėšė ištinusius vokus 
ir tiesiai priešais save išvydo barzda apžėlusį veidą su juodomis 
akimis, išsiskiriantį raudoname judančiame fone, kurį ji beveik 
iš karto atpažino: vėjo išpūsta burė. 

Pamatęs, kad ji atgavo sąmonę, viena ranka jos galvą 
prilaikantis vyriškis prie jos suskeldėjusių lūpų priglaudė kažkokį 
kietą ir vėsų daiktą. Tai buvo molinio piltuvėlio galiukas, ir 
palaimingasis vanduo ėmė bėgti tiesiai jai į gerklę. Tuo metu 
jis pasakė keletą žodžių nežinoma kalba, kreipdamasis į kažką, 
ko Marijana nematė. Nors ir jausdama silpnumą, ji truputį 
pasikėlė ant alkūnių ir pastebėjo juodą figūrą, stovinčią priešais 

raudoną burę, ir kruvinoje saulėtekio šviesoje ji jai pasirodė 
kraupi: valtis gabeno graikų šventiką. Apskretęs, iki ausų apžėlęs 
barzda, jis su neslepiamu pasibjaurėjimu žvelgė į ją ir piktai 
kažką atsakė. Tuo metu jis smerkiamai pirštu parodė į išgelbėtąją; 
Marijaną laikęs vyriškis tuoj pat apklojo ją buriniu audeklu, o 
antrasis nusigręžė ir, paslėpęs rankas rankovėse, ėmė stebėti 
horizontą. Jo suraukti antakiai ir sutrikęs veidas viską paaiškino 
jaunajai moteriai. Matyt, iš jos plono batisto marškinių beveik 
nieko nebeliko, ir jos apnuogintas kūnas, be abejo, šokiravo 
Dievo tarną! 

Marijana norėjo nusišypsoti, kad padėkotų savo gelbėtojui, 
tačiau sukepusios lūpos skausmingai išsikreipė, ir ji nejučia 
kilstelėjo prie jų rankas. 

Tada vyriškis, panašus į Žvejį, paėmė nedidelį buteliuką su 
alyvų aliejumi ir gerai ištepė jai veidą. Paskui jis ištraukė 
pintinę, paėmė baltųjų vynuogių kekę ir rūpestingai įdėjo jaunajai 
moteriai į burną keletą uogų, kurias ji godžiai suvalgė. Niekada 
nieko nuostabesnio ji nebuvo valgiusi. 

Paskui jis Marijaną visai susupo į burinį audeklą, padėjo jai 
po galva suvyniotą tinklą ir davė ženklą miegoti. 

Valties priekyje, po bure, kurios raudonumas dienai baigiantis 
taip pat blėso, šventikas abejingai valgė duoną su svogūnu, kurį 
išsitraukė iš priešais jį stovinčios apvalios pintinės. Paskui jis 
ilgai meldėsi ir žemai lankstėsi, o dėl to svyruojančioje valtyje 
reikėjo būti vikriam kaip akrobatui. Paskui, kai jau visai sutemo, 
jis, nė nedirstelėjęs į nepadorią būtybę, kurią jo bendrakeleivis 
ištraukė iš vandens, įsitaisė kampe, užsitraukė ant akių keistą 
mitrą ir iš karto užknarkė. 

Nors ir nuvargusi, Marijana nenorėjo miego. Ji buvo visiškai 
išsekusi, tačiau troškulys, baisusis troškulys dingo, aliejumi pateptą 
veidą mažiau skaudėjo, ir ji jautėsi beveik gerai. Tankus audeklas 
apsaugojo ją nuo nakties vėsumos, o danguje viena po kitos 
žiebėsi Žvaigždės. Tas pačias žvaigždes ji matė vakar, kai paslika 
— valties dugne, ir tada jos atrodė tokios šaltos ir priešiškos. 
iandien jos draugiškai mirksėjo, ir išgelbėtoji nuoširdžiai ir 
karštai ėmė dėkoti Viešpačiui, kuris atsiuntė pagalbą tuo 
momentu, kai ji, nevilties apimta, buvo nutarusi nusižudyti. Ji 

nesuprato kalbos to žmogaus, kuris kažką panosėje niūniavo ir 
vairavo valtį jam žinomu kursu, ji nežinojo, į kokią žemę ją 
gabena nei kur ji dabar yra, bet ji gyva, ir ši jūra ta pati, 
kuria plaukia amerikiečių brigas, kaip, beje, ir jį užgrobęs piratas. 
Marijana žinojo, kad ten, kur ją gabena, ji žengs pirmą keršto 
žingsnį. Ji taip pat žinojo, kad nenurims, kol nesuras Džono 
Leitono ir neprivers jo krauju sumokėti už savo nusikaltimus. 
Reikia, kad visi jūreiviai, draugai ar priešai, skrodžiantys 
Viduržemio jūrą, imtų persekioti vergų pirklį, kad jis būtų 
pakartas ant jo pagrobto laivo grotstiebio. 

Maždaug vidurnaktį patekėjo mėnulis. Tai buvo plonas dylantis 
mėnulis, kažin ar švietęs ryškiau už didžiąsias Žvaigždes. Lengvas 
vėjelis įtempė bures, ir už borto pasigirdo tylus vandens 
'pliuškenimas. Žvejo balsas sušvelnėjo ir prisipildė liūdesio, jis 
dainavo tokią tęsiamą ir raminančią dainą, kad Marijana galų 
gale kietai užmigo. Taip kietai, kad nepamatė, kaip išniro sala 
su aukštomis juodomis uolomis, neišgirdo greito trumpo pokalbio 
tarp Žvejo ir šventiko, nepajuto, kaip prisilietė rankos, nunešusios 
ją, susuptą į audeklą... 

Bet kai Marijana atsibudo, nebebuvo nieko, kas galėtų 
patvirtinti, jog jos išgelbėjimas neprisisapnavo, nebent tik tai, 
kad ji nebejautė troškulio. Ji gulėjo uolos is kelių žemaūgių 
krūmų pavėsyje ant juodo smėlio, apnešto sidabriniais dumbliais. 
Priešais ją indigo spalvos jūra švelniai žaidė su juodais ir baltais 
kranto akmenėliais. Audeklas, į kurį buvo susupta, dingo, kaip 
ir valtis, žvejys ir kunigas, tačiau truputį ją pridengę batisto 
draiskalai buvo išdžiūvę, o greta, ant akmens, gulėjo dvi auksinės 
vynuogių kekės. Ji jautėsi labai silpna ir nuvargusi, tačiau nejučia 
ištiesė prie jų ranką. 

Pasirėmusi alkūne, Marijana suvalgė keletą sultingų, saldžių 
uogų, kurių skonis patvirtino, kad ji nesapnuoja. Jos galva buvo 
tuščia ir visą kūną skaudėjo kaip sudaužytą, bet jai nebuvo 
laiko pamėginti suprasti, kodėl ją išgelbėjęs Žvejys paliko 
nukentėjusiąją tuštutėliame paplūdimyje, nes kaip tik tuo metu 
jo jau nebebuvo galima pavadinti tuščiu. 

Tolumoje tarp uolų išmintame takelyje pasirodė baltai 
apsirengusių žmonių procesija, tokia anachroniška ir netikėta, 

kad Marijana pasitrynė akis, norėdama įsitikinti, jog jos neiškrėtė 
jai pokšto. 

Aukštos juodaplaukės, išdidžios ir gražios kaip pati Atėnė, 
moters ir dviejų fleitisčių vedama, artėjo vora jaunų merginų, 
apsivilkusių antikinius chitonus su daugybe klosčių, baltais 
kaspinais surištais tamsiais plaukais. Vienos rankose nešė alyvų 
šakeles, kitos - amforas ant pečių, ir jos ėjo poromis, 
neskubėdamos ir grakščiai, kaip senovės dievybės Žynės, 
giedodamos giesmę, kuriai švelniai akompanavo fleita. 

Artėjant keistai eisenai, Marijana smėliu nušliaužė iki uolos, 
paskui, atsirėmusi į ją, atsistojo ir pasislėpė siaurame plyšyje. 
Jai svaigo galva ir ji dar buvo per silpna, kad galėtų bėgti. 
išvydusi tokį praeities vaizdą, vertusį ją grįžti atgal daugiau kaip 
dvidešimt amžių. 

Tačiau moterys nepastebėjo jos ir dėl to neatkreipė į ją 
dėmesio. Procesija pasuko prie didelio figmedžio, kurio šešėlyje 
Marijana įžiūrėjo sužalotą antikinę statulą, Afroditę tobulu 
liemeniu, bet be kairiosios rankos. Plastiškai sulenkta dešiniąja 
ji tarsi sveikinosi, o galva, kurią Marijana matė profiliu, stulbino 
savo tikrai dievišku grožiu. 

Skambant fleitai, priešais statulą buvo sudėtos dovanos, paskui 
merginos puolė kniūpsčios, o aukštoji moteris priėjo prie deivės 
ir didelei Marijanos nuostabai, ji vis dar stovėjo įsikibusi į 
uolą ir sulaikiusi kvapą, kreipėsi į ją tauria Demosteno ir 
Aristotelio kalba, kurią Elisė Selton kadaise buvo įtraukusi į 
savo dukterėčiai parengtą programą. Susižavėjusi, laikinai užmiršusi 
savo nelaimę, Marijana tiesiog gaudyte gaudė žemą ir šiltą 
balsą... 

O Afrodite, deive nemirtingoji, 

Paliki tėvo rūmus auksinius, 

Sugrįžki gulbių traukiamu vežimu 

Numaldyti mano skausmo, 

Kaip kadaise... 

Žodžių muzika, nepakartojamas graikų kalbos grožis pakerėjo 
Marijaną ir pervėrė jos beveik netekusią gyvybės esybę. Jai 
atrodė, kad karšta malda išsiveržė iš jos pačios širdies. Jai buvo 
taip sunku, ji taip kentėjo dėl įžeistos meilės, subjaurotos, 

suterštos, tapusios juokinga meilės. Aistra, kuria ji gyveno, 
atsigręžė prieš ją pačią ir draskė ją savo nagais. Šios moters 
skundas privertė suvokti savo pačios kančias, kurias laikinai 
nuslopino fiziniai išmėginimai ir deginanti neapykanta Džonui 
Leitonui. Tikrovė buvo tokia: labai jauna pamesta moteris, 
sužeista ir kenčianti, trokštanti būti mylima. Gyvenimas ir vyrai 
jai buvo negailestingi, tarsi ji būtų galėjusi priešintis jų pykčiui 
ir egoizmui. Visi ją mylėjusieji stengėsi pavergti ją, tapti jos 
valdovais... išskyrus nebent aistringąjį vaiduoklį, kuris paėmė ją 
naktį Korfuje. Jis buvo toks švelnus... toks švelnus ir kartu 
jausmingas! Jos kūnas prisiminė jį kaip tyro vandens šaltinį, 
numalšinusį kankinamą troškulį. Ir jos galvoje šmėstelėjo keista 
mintis, kad galbūt laimė, nereikli ir paprasta, praėjo pro šalį 
ir dingo kartu su nepažįstamuoju... . 

Dabar ašaros riedėjo įdubusiais jos skruostais. Ji norėjo 
nusišluostyti jas rankovės liekanomis, atitraukė ranką nuo olos 
ir... suklupo ant kelių. Tada pamatė, kad merginos baigė maldą 
ir Žiūri į ją. 

Išsigandusi, nes jos iškankintai sielai kiekvienas žmogus atrodė 
esąs priešas, ji norėjo pasislėpti krūmo šešėlyje, bet nepajėgė 
atsistoti ir vėl sukniubo ant smėlio... Tačiau merginos jau apsupo 
ją ir smalsiai pasilenkė prie jos, šnekėdamosi kalba, neturinčia 
nieko bendro su senąja graikų. Aukštoji moteris priėjo arčiau, 
ir priešais ją tarškantis ratas pagarbiai prasiskyrė. 

Pasilenkusi prie nukentėjusiosios, ji nubraukė nuo jūros 
vandens ir smėlio sulipusius juodus plaukus, nusvirusius nuo 
galvos, ir kilstelėjo vaškinį veidą, kuriuo vis dar riedėjo ašaros. 
Tačiau Marijana nesuprato, ko jos klausia. Neturėdama daug 
vilčių, ji sušnabždėjo: 

Aš prancūzė... palikta... pasigailėkite manęs!.. 

Atsitūpusios moters akys sužaibavo, ir, didelei Marijanos 
nuostabai, ji greitai sušnabždėjo taip pat prancūziškai: 

Tai gerai. Nė žodžio daugiau, jokių judesių, tuojau mes 
tave pasiimsime. 

Jūs kalbate... 

Juk pasakiau: nė žodžio! Mus gali sekti. 


218 


Ji vikriai atsegė auksine sagtimi susegtą baltą lininį peplumą, 
dengusį jos tuniką, ir užmetė jį jaunajai moteriai ant pečių. 
Paskui, vis tokiu pat tyliu balsu, ji davė kažkokį nurodymą 
savo palydovėms, kurios, šįkart tylėdamos, pakėlė Marijaną ir 
pastatė ant kojų. 

Tu gali eiti? paklausė moteris. 

Bet tučtuojau pati atsakė į savo klausimą: 

Žinoma, ne, tu basa. Tu nenueisi nė iki pirmo kelio 
posūkio. Tave nuneš. 

Nepaprastai mikliai merginos padarė kažką panašaus į neštuvus 
iš perpintų šakų, suraišiotų iš plaukų išpintais kaspinais. Marijaną 
paguldė ant jų, paskui šešios jos naujosios draugės užsikėlė 
neštuvus ant pečių, o kitos užklojo šakomis nuo šalia augančio 
krūmo nuskintomis laukinio vynuogienojaus, šlamančio žiedais ir 
sidabriniais dumbliais, kurių daugybė gulėjo ant smėlio. Eisena 
priminė gedulingąją procesiją. Ir kai Marijana žvilgsniu susirado 
nepaprastosios žynės akis, ši jai šyptelėjo. 

Bus geriau, jei apsimesi mirusia: tai padės mums išvengti 
nemalonių klausinėjimų. Turkai mus laiko beprotėmis ir dėl to 
baiminasi mūsų, bet... negalima erzinti jų! 

Kad būtų patikimiau, ji dalimi peplumo uždengė Marijanos 
veidą ir neleido pasakyti savo nuomonės. Tačiau smalsumo 
deginama jaunoji moteris sušnabždėjo: 

Argi netoliese yra turkų? 

Jie visada netoli, kai leidžiamės į pliažą. Jie sergsti, kada 
mes išeiname, kad pavogtų amforas su vynu, kurias dedame 
priešais deivę. Dabar nutilk, o tai paliksiu tave čia!.. 

Marijana daugiau nebeklausinėjo ir stengėsi nejudėti, o 
merginų, giedančių naują giesmę, šįkart iškilmingą gedulo, eisena 
pasuko atgal. 

Jos ilgai ėjo keliu, kuris atrodė esąs labai varginantis ir 
status. Audinys Marijanai trukdė kvėpuoti, nepatogiame gulte iš 
šakų jos galva dažnai buvo nuleista žemiau kojų ir ji vėl pajuto 
pykinimą. Tačiau ją nešusios merginos, matyt, turėjo daug jėgų, 
nes tame ilgame į kalną kylančiame kelyje jos nė karto nesulėtino 
tempo ir nesiliovė giedojusios. Pajutusi, kad neštuvai atsidūrė 
ant žemės, jaunoji moteris nesusilaikiusi lengviau atsiduso. 

Po akimirkos ją perkėlė ant čiužinio, apkloto elastingu kailiu, 
kuris jai atrodė didžiausias komfortas ir atidengė veidą. Tuo 
metu vietoje karščio ji pajuto malonią vėsumą. 

Ji buvo ilgame ir žemame kambaryje, pro kurio dvigubą 
siaurą langą tolumoje matėsi mėlynė gal dangus, gal jūra, o 
gal ir viena, ir kita. Dvi galingos dorėninės kolonos rėmė 
suskeldėjusias lubas, kur blizgėjo buvęs paauksavimas, o viduryje 
barzdotas veidas su aureole virš galvos, matyt, kažkoks šventasis, 
įdėmiai žvelgė didžiulėmis akimis. Ant plytinių sienų buvo freskų, 
tokių pat apgadintų kaip ir lubų, liekanos. Iš vienos pusės du 
efebai eikliomis kojomis lėkė paskui bizantiškus angelus, griežtus 
kaip teisingumas, vilkinčius margus rūbus ir rūsčiai Žvelgiančius 
į dykaduonius, o kitoje sienoje, baltai nudažytoje kalkėmis, 
tebuvo paprasta niša, kurioje, gedulingame juodame ir baltame 
fone, žydrame soste stūksojo liūdna dievybė, vilkinti žaliai, su 
ietimi rankoje. Bronzinė paauksuota lempa spalvotu stiklu, matyt, 
iš mečetės, kabėjo pritaisyta prie lubų kaip tik po šventojo 
barzda, o iš baldų, be ožkos kailiu užtiestos lovos, ant kurios 
gulėjo Marijana, tebuvo keletas taburečių ir žemas stalas, ant 
kurio stovėjo plati molinė vaza, pilna didelių vynuogių. 

Tokioje aplinkoje Afroditės garbintoja ilga balta tunika 
nebeatrodė anachroniška. 

Sunėrusi rankas ant putlios krūtinės, ji įdėmiai apžiūrinėjo 
savo radinį ir buvo aiškiai sutrikusi. Truputį pasikėlusi, kad 
atsisėstų, Marijana pamatė, kad jos liko dviese. Visos merginos 
dingo, ir kadangi atvykėlė, atrodo, akimis ieškojo jų, moteris 
paaiškino: 

Aš išsiunčiau jas. Mums reikia pasikalbėti... Kas tu? 

Jos tonas nebuvo malonus. Moteris neslėpė savo įtarumo. 

Aš jums jau sakiau: prancūzė. Po laivo sudužimo aš... 

Ne! Tu meluoji! Jorgas, žvejys, prieš aušrą paliko tave 
krante. Jis pasakė, kad ištraukė tave iš vandens vakar vakare, 
kai tu išsivertei iš valties. Iš troškulio ir dėl išsekimo tu buvai 
leisgyvė. Ką tu veikei toje valtyje? 

Tai ilga istorija... 

O aš turiu pakankamai laiko! tarė nepažįstamoji ir, 
prisitraukusi taburetę, atsisėdo. 

Keistas buvo tas pokalbis su stebuklingai atgijusia antikine 
statula. Moteris labai tiko savo neįprastame būste. Sunku buvo 
pasakyti, kiek jai metų. Oda jos lygi, be raukšlių, bet žvilgsnis 

subrendusios moters. Dabar ji atrodė kaip tikra Atėnė, tačiau 
jos akys, panašios į migdolus, buvo, galima sakyti, visiška priešybė 
bizantiškoms akims lubose. Ji ką tik pasakė, kad ją laiko 
beprote, tačiau tai paneigė iš jos sklindanti ramybė, pasitikėjimas, 
kuriam Marijana buvo jautri ir kuris bent jau nebaugino jos. 

Toje valtyje, tarė ji ramiai, aš miriau iš troškulio, kaip 
jūs pati sakėte, ir į vandenį puoliau tik norėdama greičiau 
baigti kančias. 

Argi tu nematei Jorgo valties? 

Aš nieko nebemačiau. Kažkas raudona praplaukė man prieš 
akis, bet maniau, kad tai dar vienas miražas! Jūs žinote, kaip 
mirštama iš troškulio? 

Moteris neigiamai papurtė galvą, tačiau tariant šiuos Žodžius 
Marijanos balsas nusilpo, ji išbalo ir atsilošė. Nepažįstamoji 
suraukė antakius ir vikriai atsistojo. 

Tu dar nori gerti? 

Ir valgyti... 

Tada palauk... papasakosi vėliau! 

Truputį vėliau Marijana, pasistiprinusi šalta žuvimi, ožkos 
sūriu, duona, nepaprastai svaiginančio vyno taure ir vynuogių 
keke, atsigavo ir galėjo patenkinti savo šeimininkės smalsumą, 
kiek tai buvo galima padaryti vengiant naujų nemalonumų. 

Ta moteris buvo graikė, gyveno turkų užgrobtoje teritorijoje, 
ir ją pasiuntė pas tuos turkus, kad atnaujintų abiejų šalių 
draugiškus santykius. Marijana kurį laiką dvejojo, nesiryžo pradėti 
savo pasakojimo, paskui pati uždavė visai suprantamą klausimą, 
kad laimėtų dar truputį laiko apmąstymams. 

Būkite tokia gera, paprašė ji tyliai, bent pasakykite, 
kur aš esu? Aš visai neįsivaizduoju... 

Tačiau moteris nė nemanė atsakyti. 

Iš kur tu atplaukei savo valtimi? 

Iš laivo, kuris plaukė į Konstantinopolį ir paliko mane 
atviroje jūroje, turbūt prieš tris dienas, atsiduso Marijana. 
Aną rytą mes aplenkėme Kiferą... 

Kokiai šaliai priklauso tas laivas? Ir ką tu padarei, kad 
tave taip išmestų į jūrą... vien su marškiniais? 

Moters balse jautėsi įtarumas, ir Marijana, nevilties apimta, 
pamanė, kad jos istorijoje iš tikrųjų buvo kažkas stulbinančio 
ir ja sunku patikėti. Vis dėlto teisybė turi daugiau galimybių 
pataikyti į taikinį negu gudriausiai sukurta pasaka. 

Amerikičių laivas. Brigas iš Čarlstono, iš Pietų Karolinos. 
Kapitonas... Jasonas Boforas! 


Ji sunkiai ištarė šį vardą, ir tuo metu kažkas panašaus į 
raudą išsiveržė jai iš krūtinės, bet tai netikėtai sušvelnino griežtus 
moters bruožus. Ji kilstelėjo tankius antakius, tokius juodus, 
tarsi nudažytus kinišku tušu. 


Jasonas? Gražus graikiškas amerikiečio vardas!.. Bet tu, 
atrodo, kenti dėl jo: vadinasi, tu to Jasono Medėja?.. Ir tai 
jis išmetė tave į jūrą? 

Ne... ne jis! 

Protesto riksmas išsiveržė iš Marijanos širdies gelmių, staiga 
susijaudinusi, ji kalbėjo negyvu balsu: 

Laive kilo maištas... be abejo, Jasonas suimtas... galbūt 
nužudytas, ir mano draugai kartu su juo! 


Tada, praleidusi Venecijoje išgyventą savo dramą, kuri jos 
istoriją darytų dar nerealesnę, ji ėmė pasakoti apie tragiškai jai 
pasibaigusį plaukiojimą “Burtininke". Ji papasakojo, kaip Leitonas, 
norėdamas užgrobti laivą, numatytą vergų prekybai, padarė viską, 
kad nuteiktų Jasoną prieš savo draugę, kaip jam pavyko, jos 
supratimu, tai padaryti, kaip pagaliau jis paliko ją be nieko 
atviroje jūroje, kad jai nebūtų jokios vilties išsigelbėti. Pabaigoje 
ji išsakė savo būgštavimus dėl likimo tų, kurie liko laive: savo 
draugo Žolivalio, Grakcho, Agatos, taip pat Kalebo, kankinto 

dėl to, kad norėjo išvaduoti laivą iš piktojo demono. 

Be abejo, savo prisiminimus apie tragiškąsias dienas ji pasakojo 
gana karštai ir nuoširdžiai, nes, jai kalbant, abejonės pamažu 
dingo iš moters veido, atsirado smalsumas. Sukeitusi ilgas kojas, 
alkūne atsirėmusi į kelią, o smakru į delną, ji klausėsi aiškiai 
susidomėjusi, bet tylėdama. Ir Marijana, jau sunerimusi dėl jos 
tylėjimo, droviai paklausė: 

Argi... tai jums neatrodo per daug nejtikima? Aš puikiai 
suprantu, kad mano istorija panaši į romaną... tačiau prisiekiu 
jums, visa tai teisybė! 

Moteris tik gūžtelėjo pečiais. 

Turkai sako, kad teisybė turi sparnus ir niekas jos nevaldo... 
Tavo atrodo keista... kaip kiekviena teisybė. Tačiau nusiramink, 
esu girdėjusi dar keistesnių istorijų! Tau telieka pasakyti savo 
vardą... ir ką tu rengeisi veikti Konstantinopolyje... 

Atėjo sunkus momentas, pasirinkimo momentas, galėjęs turėti 
skaudžių padarinių. Nuo pat šio pokalbio pradžios Marijana 
abejojo, ar jai verta pasisakyti savo tikrąjį vardą. Ji manė 
pasakyti svetimą ir paaiškinti, jog amerikiečių laive atsidūrė kaip 
įsimylėjusi moteris, norinti, kad tarp jos nusikalstamos laimės ir 
įtūžusio vyro būtų kuo didesnis nuotolis, bet pasakodama ir 
įsižiūrėdama į griežtą savo šeimininkės veidą, ji vis labiau 
bodėjosi mintimi apie meilės istoriją, kuri šiai galėjo pasirodyti 
nepadori. Be to, Marijana žinojo, kad nemoka meluoti, o dar 
sunkiau tai daryti matant tokį dorą veidą. Net paprasčiausiai 
slapukauti ji nemokėjo: sudužusi meilė neseniai tai geriausiai 
patvirtino. 

Staiga ji prisiminė Fransua Vidoko žodžius, pasakytus, kai 
drauge grįžo nuo Bretanės krantų: 

“Mūsų gyvenimas, mano brangioji drauge, tai didelis 
vandenynas, nusėtas rifų. Mes turime kiekvieną akimirką tikėtis 
katastrofos. Geriausia jai pasirengti. Tada yra šansas likti gyvam". 

Rifas buvo čia, priešais ją, už aukštos tvirtos kaktos, mįslingų 
bruožų... Marijana pamanė, kad jai nebėra ko bijoti, be spėjamo 
keršto, ir nutarė nieko nebepaisyti. Po viso to, kas įvyko, 
padariniai nebeturėjo reikšmės, ir jei ši moteris palaikys ją savo 
prieše ir nužudys, tai nebus didelė nelaimė. Ir ji neišsisukinėdama 
pareiškė: 

- Aš esu Marijana d'Aselna de Vilnev, kunigaikštienė Sant' Ana, 
ir vykstu į Konstantinopolį savo valdovo imperatoriaus Napoleono 
įsakymu, kad įtikinčiau sultonienę, tam tikra prasme savo 
pusseserę, nutraukti sąjungą su Anglija, vėl užmegzti draugiškus 
santykius su Prancūzija ir kariauti su Rusija. Dabar, manau, 
žinote viską!.. 

Šis atviras prisipažinimas nuostabiai paveikė. Moteris beregint 
atsistojo, smarkiai nuraudo, paskui pamažu vėl išbalo. Ji nustebusi 
žiūrėjo į išgelbėtąją, norėjo išsižioti, bet neištarė nė garso, 
paskui apsigręžė ir nuėjo prie durų, tarsi staiga pajutusi per 
didelę atsakomybę ir būtų norėjusi išvengti jos. Tačiau Marijanos 
balsas privertė ją sustoti. 

Aš jums pasakiau viską, ką norėjote sužinoti, o jūs iki 
šiol neatsakėte į visai suprantamus klausimus, mano užduotus 
jau du kartus: kur aš esu?.. Ir koks jūsų vardas? 

Moteris atsigręžė į Marijaną ir įsmeigė į ją savo juodų, tarsi 
dar labiau padidėjusių akių žvilgsnį. 

Tai Santorino sala, seniau vadinta Tira, vargingiausia iš 
Graikijos salų. Šiandien nežinai, ar rytoj būsi gyvas, ar net 
vakare, nes ji yra virš požeminės ugnies. O aš... gali mane 
vadinti Safo! Čia mane pažįsta šiuo vardu... 

Ir, nebepridūrusi nė žodžio, keistoji būtybė greitai išėjo iš 
kambario, bet rūpestingai užrakino duris. Susitaikiusi su tokiu 
nauju kalėjimu, Marijana truktelėjo pečiais, vėl pasiėmė Safo 
užmirštą peplumą, susisupo juo, paskui, išsitiesusi ant ožkos 
kailio, nutarė, kad geriausiai jėgas padės atgauti saldus miegas. 
Burtai jau mesti. Toliau viskas priklauso ne nuo jos! 


Marijana, vis dar užrakinta kambarėlyje ir nepamačiusi nė 
gyvos dvasios, dieną baigė prie dvigubo lango. Pro jį matėsi 
labai savotiškas vaizdas: griuvėsių ir pelenų laukas, kur kiekvienas 
daiktas atrodė sidabrinis. Kolonų liemenys ir sienų gabalai kyšojo 
iš sidabriškų ir pilkų atspalvių dulkių. Visa tai buvo plačioje 
plynaukštėje. Čia vienoje pusėje plytėjo didžiulės žemės ūkio 
naudmenos, kur plačiose terasose augo vynuogės, uždengtos vėjo 
ant šono pakreiptais figmedžiais ir visur esančių dulkių 
pasidabruotos. Kitoje pusėje plynaukštė, matyt, baigėsi prie jūros 
už seno akmeninio malūno nulaužtais sparnais. 

Kartais tolumoje, balto namo fone, pasirodydavo nuobodus 
siluetas asilo, tokio pat pilko, kaip ir viskas aplinkui. Tai buvo 
slogus peizažas, vargu ar galėjęs pataisyti nuotaiką moters, kuri 
visiškai pagrįstai laikė save belaisve. Jis nė kiek nesužavėjo 

Marijanos. Jaunoji moteris krūptelėjo, kai iš nugaros pasigirdo 
ramus Safo balsas. 

Jei nori prisidėti prie mūsų, pasakė tas balsas, artėja 
valanda, kai turėsime eiti atsisveikinti su saule. Renkis! 

Ji ištiesė tuniką, panašią į tas, kurias Marijana matė vilkint 
kitas merginas, sandalus ir kaspinus plaukams surišti. 

Aš noriu nusiprausti, pasakė Marijana. Dar niekada 
nesijaučiau tokia nešvari. 
Gerai! Palauk, atnešiu vandens... 

Netrukus ji grįžo su pilnu kibiru, kurį padėjo ant išdaužytų 
grindų. Kita ranka ištiesė muilo gabalėlį ir rankšluostį. 

Aš negaliu tau duoti daugiau, apgailestaudama tarė ji. 

Vanduo čia yra brangiausias dalykas, ir tik lietus papildo 
mūsų vandens telkinius, o kai ateina vasara, jie sparčiai senka. 

- Tada vietos gyventojai kenčia? 

Šmėstelėjusi šypsena suteikė griežtam Safo veidui žavesio. 

Mažiau negu manai. Jie nelabai mėgsta praustis, o troškuliui 
malšinti mes turime daug vyno. Čia niekam nė į galvą nešauna 
mintis gerti vandenį. Paskubėk. Aš palauksiu tavęs už durų. 
Beje, tu kalbi tik gimtąja kalba? 

Ne. Aš kalbu dar ir vokiškai, angliškai, itališkai, ispaniškai, 
o kadaise mokiausi ir senosios graikų kalbos. 

Safo susiraukė. Matyt, jai labiau patiktų, kad ji mokėtų 
dabartines graikų tarmes. Minutėlę patylėjusi, ji nusprendė: 

Geriausia bus, jei tave mažiau girdės, bet jei reikės, kalbėk 
itališkai. Šios salos ilgai priklausė Venecijai, ir tą kalbą čia dar 
supranta. Ir neužmiršk visiems sakyti “tu". Diplomatinės subtilybės 
čia nepopuliarios. 

Marijana greitai ėmė tvarkytis ir padarė stebuklą su tuo 
mažu vandens lašu. Ji net išsiplovė plaukus, susipynė juos ir 
susuko aplink galvą. Po to ji pasijuto puikiai. Nudegimai nuo 
saulės ant veido, kaklo ir rankų nebeperštėjo, kai ją Žvejys 
ištepė aliejumi, ir užsivilkusi klostėtą tuniką ji pasijuto beveik 
tokia pat švari kaip išlipusi iš savo vonios Paryžiuje. Pagaliau 
pastūmusi šiurkščias medines duris, užtvėrusias laikiną jos būstą, 
ji pamatė Safo, kuri laukdama sėdėjo prie šulinio. Rankoje ji 

laikė lyrą, 0 merginos, kurias Marijana matė rytą, apsupo ją, 
jau pasirengusios eiti. 

Pamačiusi atvykėlę, Safo atsistojo ir ranka parodė jai vietą 
tarp dviejų merginų, kurios nė nežvilgtelėjo į ją. Paskui balta 
vora pasuko į plynaukštės pakraštį, ir Marijana išvydo ją visą. 

Pakrypusi į rytus, vynuogienojais ir pomidorais apaugusi, ji 
gana nuolaidžiai leidosi jūros link, bet vakarų pusėje kilo aukštyn, 
o viršuje dunksojo masyvus baltas pastatas, kuris dėl to, kad 
nebuvo varpinės, atrodė panašus į tvirtovę, ir už jo jau leidosi 
saulė. O vieta, kur Marijana praleido dieną, iš tikrųjų buvo 
nedidelė apgriuvusi koplyčia, ant kurios geltono stogo styrojo 
kaip žaibolaidis seno kryžiaus liekanos. Greta, už vandens telkinio, 
matėsi apgriuvę venecijietiškos vilos portikai. 

Tebegiedodama kažkokį senovinį himną, procesija priėjo virš 
mėlynos jūros erdvės iškilusią vietą. Vietoje pilkų dulkių čia 
buvo sustingusi lava, kuri sudarė juodą krūvą, panašią į sostą. 
Safo didingai užlipo ten, abiem rankomis spausdama prie krūtinės 
lyrą, Oo merginos suklaupė aplink ją. Visos pasisuko į 
besileidžiančią saulę, stengdamosi rodyti ekstazę, kuri atsispindėjo 
jų Žynės veide ir kuri Marijanai būtų atrodžiusi gana juokinga, 
jei ji nebūtų supratusi, kad tai tik spektaklis ir kad svarbu ne 
tai, o kažkas rimčiau ir verto pagarbos, slypinčio už nuolatinio 
ir priverstinio šių moterų maskarado. 

“Mane laiko beprote“, pasakė Safo, ir tikrai, ji taip elgėsi, 
kad visus tuo įtikintų. Minutėlę susikaupusi, ji lyra pagrojo 
keletą akordų ir stipriu balsu užgiedojo kažką panašaus į litaniją 
saulei, jos ritmas buvo gana įdomus, bet ji pati Marijanai 
pasirodė esanti per daug nuobodi ir ilga, kad mėgintum gilintis 
į jos prasmę. 

Paskui kelios merginos atsistojo ir ėmė šokti. Tai buvo lėtas 
ir vangus šokis, bet kartu labai išraiškingas. Atrodė, kad 
nusileidžiančiai saulei aukojami stiprūs jauni kūnai, šokant 
išryškėjantys po audinio klostėmis... 

Netrukus šis keistas koncertas baigėsi ne mažiau keistai. 
Vingiuotame takelyje, vedančiame į baltą tvirtovę, pasirodė trys 
juodos figūros, kurios piktai šūkavo ir grasino šokėjoms kumščiais. 
Marijana suprato, kad tai, ką ji manė esant tvirtove, buvo 

vienuolynas, ir choreografiniai pratimai nepatiko jo gyventojams 
kulto tarnams. Prisiminusi, su kokiu pasikoktėjimu į ją žiūrėjo 
šventikas Jorgo valtyje, ji nelabai nustebo, vis dėlto sunerimo, 
kai tie trys ėmė įnirtingai svaidyti į jas akmenis. Laimė, jie 
buvo gana toli, ir akmenys nepasiekdavo tikslo. 

Beje, nei Safo, nei jos ansamblis į tai nekreipė jokio dėmesio. 
Jos nesutriko nė tada, kai vienas iš vienuolių pribėgo prie 
dviejų keliu ėjusių turkų kareivių, dviejų janyčarų su fetrinėmis 
feskomis ir raudonais batais, ir smarkiai gestikuliuodami ėmė 
rodyti į moterų pusę. Turkai truputį pasuko galvas, 
nuobodžiaujamai dirstelėjo į šokėjas, gūžtelėjo pečiais ir, nustūmę 
vienuolį, nuėjo toliau. 

O Safo liovėsi dainavusi. Saulė dingo už keteros. Greitai 
artinosi naktis. Tylėdamos merginos susirinko ir taip pat 
išsirikiavusios patraukė paskui savo žynę ir fleitistes, kurios, dar 
didesnio įkvėpimo apimtos, žingsniavo priešakyje. 

Eidama procesijos viduryje, Marijana tuščiai mėgino rasti 
atsakymus į jos smalsumą kurstančius klausimus. Ji taip paskendo 
savo mintyse, kad nepastebėjo ant takelio numesto šakų ryšulėlio, 
užlipo ant jo, suklupo ir tikriausiai būtų pargriuvusi, bet greta 
ėjusi mergina sulaikė ją savo stipria ranka. Tokia stipria, kad 
jaunoji moteris labai įdėmiai pažvelgė į ją. Tai buvo liesoka ir 
liekna būtybė, subtilių, bet ryžtingų veido bruožų, o jos juodos 
garbanos buvo surinktos į kuodą. Kaip ir dauguma jos draugių, 
ji buvo aukšta ir tvirto sudėjimo, bet grakšti. Mergina šyptelėjo, 
kai jos juodos akys susitiko su Marijanos akimis, paskui ji 
paleido ją ir ramiai nuėjo toliau, tarsi nieko nebūtų atsitikę. 
Bet išgelbėtajai atsirado dar vienas klausimas, be ankstesniųjų: 
Safo šias merginas treniravo taip pat negailestingai, kaip kadaise 
darydavo Lakedemonijoje, tos, kuri ją prilaikė, kūnas buvo 
tvirtas kaip marmuras. 

Grįžus į vilą, procesija išsisklaidė. Viena paskui kitą jaunosios 
moterys prieidavo prie Safo, atsisveikindavo su ja ir dingdavo 
už portiko, bet kai prie jos priėjo Marijana, poetė paėmė ją 
už rankos ir nusivedė į koplyčią. 

Bus geriau, jei šiąnakt būsi atskirai nuo kitų. Grįžk į savo 
būstą. Truputį vėliau atnešiu tau pavalgyti. 

Marijana nuolankiai pakluso ir uždarė paskui save duris. 
Viduje jau buvo beveik tamsu, jautėsi stiprus žuvų kvapas, kurio 
jai išeinant nebuvo ir kurio šaltinį ji mėgino surasti. Ji nutarė, 
kad rado jį, kai prie lovos aptiko nedidelę žvilgančią žuvį ir 
mašinaliai pakėlė ją. Ji žiūrėjo į žuvį dar negalėdama suprasti, 
kaip ši galėjo čionai patekti, bet įėjo Safo, ant galvos nešdama 
maisto atsargų pintinę, o rankoje  aliejinę lempą, kurią tuoj 
pat uždegė ir pastatė ant stalo. Tačiau pamačiusi, kas yra 
Marijanos rankose, ji suraukė antakius, priėjo prie jos ir atėmė 
Žuvį. 

Reikės išbarti Jorgą, pasakė ji gana apsimestinai ramiu 
balsu. Atnešęs savo sugautas žuvis, jis jau įprato čia palikti 
savo pintines, nes mano, kad virtuvės yra per toli! 

Tai visai nesvarbu, pasakė jaunoji moteris šypsodamasi. 

Tiesiog negalėjau suprasti, kaip ši žuvis čia atsirado... 

Kaip matai, visai natūraliai! Gali pavakarieniauti. 

Ji greitai padėjo ant stalo kepto ožiuko gabalą, keletą 
pomidorų, duonos, sūrio. ir, kaip visada, vynuogių, bet paskui 
ėmė delsti, dėliodama dubenėlius ir kraudama į juos maistą, 
tarsi norėtų laimėti laiko prieš pasakydama tai, ką turėjo pasakyti. 
Staiga ji pasiryžo. 

Kai pavalgysi, pasakė ji, neik miegoti. Aš ateisiu, kai 
visai sutems... 

Kad kur nors eitume? 

Neklausinėk bent dabar!.. Netrukus daug ką suprasi, nors 
tai, be abejo, tau pasirodys keista, gal net beprotiška. Viena 
žinok: aš nedarau nieko, kas nebūtų labai prasminga, ir turėjau 
visą dieną galvoti, kol nusprendžiau, ką su tavimi daryti. 

Marijanos gerklė bemat išdžiūvo. Moters balse jautėsi grėsmė, 
slepiama, bet tvirta. Ji staiga pamanė, kad gal tikrai tai yra 
beprotė, kuri, kaip ir visi psichiniai ligoniai, nesuvokė savo 
būklės. Tačiau ji nenorėjo išsiduoti, kad bijo, ir tik sušnabždėjo: 

Ak... ir tu nusprendei?.. 

Aš nusprendžiau... taip, patikėti tavimi! Bet vargas tau, jei 
mane apgausi! Visoje Viduržemio jūroje neatsiras kampelio, kur 
galėtum išsigelbėti nuo mūsų keršto!.. Dabar valgyk ir lauk 
manęs! Ak, aš užmiršau... 

Ji ištraukė iš pintinės juodos medžiagos ritinėlį ir numetė 
ant lovos. 

- Apsivilksi tai! Naktis patikima priedanga, jei visiškai 
susilieji su ja! 

Kokia keista būtybė! Nors ji tebevilkėjo tą keistą antikinį 
rūbą, ši Safo visiškai skyrėsi nuo ligšiolinės. Tarsi staiga būtų 
nusimetusi kaukę ir parodžiusi tikrąjį veidą. Ir tame veide buvo 
kažkas nepermaldaujamo, keliančio nerimą. Juk ji prisipažino, 
kad nutarė pasitikėti, bet pasakė tai tokiu grėsmingu balsu, 
tarsi apgailestautų dėl to ir tarsi ne savo valia būtų apsisprendusi. 

Vis dėlto Marijana pamanė, jog geriausia paklusti, jei nuo 
to priklauso jos likimas, bet reikia būti atsargiai. Kartu su 
jėgomis jai grįžo ir noras gyventi... Ji ramiai atsisėdo prie stalo, 
godžiai pavalgė ir net su didžiausiu malonumu išgėrė vyno, 
stipraus ir svaiginančio, salos pasididžiavimo,  pasklidęs gyslomis, 
jis žadino malonų palaimos pojūtį Be to, ji buvo gerai 
išsimiegojusi ir jautėsi puikiai, pasirengusi sutikti naujas kliūtis, 
kurių, atrodo, likimas su keistu pasitenkinimu negailėjo jos kelyje. 


Kai Safo grįžo į koplyčią, jau seniai buvo naktis ir Marijana, 
taip pat seniai pasirengusi, nekantriai laukė sėdėdama ant 
taburetės ir apsikabinusi rankomis kelius. Ji apsivilko atneštus 
Graikijos salų valstietės rūbus: platų juodą medvilninį sijoną su 
siauru raudonu apvadu, prie liemens prigludusią palaidinę ir 
didelę juodą, raudonais siūlais siuvinėtą fuliarinę skarą, kuri visai 
uždengė plaukus. 

Beveik taip pat apsirengusi Safo vertinamai nužvelgė ją. 

Gaila, kad nešneki mūsų tarme! Tave tikrai palaikytų mūsų 
žemiete. Net dėl tavo akių! Jos tokios, tarsi būtum čia gimusi. 
Dabar užgesink lempą ir tyliai eik paskui mane. 


Jas apgaubė tamsa. Marijana pajuto, kad Safo paėmė ją už 
rankos ir nusivedė. Lauke naktis jai pasirodė juoda kaip rašalas, 
į veidą dvelktelėjo mirtų ir čiobrelių aromatas, sumišęs su 
pridvisusiu avidės kvapu. Jei ne prilaikanti ranka, ji tikrai būtų 
sulig pirmu žingsniu suklupusi, nes ėjo aklai, prieš tvirtai 
statydama koją batelio nosele apčiuopdama žemę. 

- Nagi greičiau! nekantriai sušnabždėjo Safo. Tokiu tempu 
niekada nenueisime! 

- Bet aš nieko nematau, pasiskundė Marijana nė 
neklausdama, kur jos taip skuba. 

Taip bus neilgai! Tuoj tavo akys apsipras. 

Iš tikrųjų jos priprato daug greičiau negu Marijana manė ir 
tuoj pat ji suprato, kodėl Safo tokia atsargi: už keleto tuazų 
nuo vilos degė laužas, trukdęs moterims praeiti pro griūvančią 
sieną. Jį sukūrė priešais beformį baltą statinį, galėjusį būti ir 
mečete, ir daržine. Laužas apšvietė nuožmius ūsuotus keleto 
turkų kareivių veidus, jie čia buvo susirinkę aplink didelį varinį 
katilą, kabantį virš ugnies. 

Šios ugnies šviesoje Marijana pastebėjo, kad takelis, kuriuo 
ją vedė Safo, eina pro pat sargybos postą, bet graikė, priglaudusi 
pirštą prie lūpų, tylomis nuvedė ją prie kažkokio, galbūt senovinio, 
įtvirtinimo griuvėsių. Praskleidusios tamarindų ir prožirnių krūmus, 
abi moterys šioje dviguboje priedangoje tylutėliai slinko pirmyn, 
susigūžusios ir stengdamosi, kad nė šakelė netrakštelėtų. Taip 
jos praėjo gana arti turkų, net užuodė jų viralo kvapą. Baimė 
tiesiog kaustė Marijaną. Pagaliau pavojinga vieta liko už nugarų, 
moterys netrukus vėl atsidūrė takelyje, kuris dabar vingiavo per 
apnykusias antikines kapines, kaip buvo galima spręsti iš senovinių 
stelų ir sarkofagų duženų. Čia atėjusi, Safo ryžtingai pasuko į 
kairę ir ėmė žingsniuoti akmenuotu takeliu, tikru nešuliniu taku, 
kuris įnoringai kilo į viršukalnę. 

Marijanos akys jau apsiprato su tamsa, ir ji gerai matė 
peizažą, net įžiūrėjo šviesias kalnų rožių dėmes abipus tako. 
Ir, sprendžiant iš jų, takas, nors ir vingiuotas, vedė tiesiai prie 
baltų priešiškojo vienuolyno sienų. 

Marijana timptelėjo už sijono priešais kopusią bendrakeleivę. 

Bet juk mes ne ten einame? paklausė ji rodydama į 
viršūnę, kai Safo atsigręžė. 

Taip. Mes einame ten. Šventojo Elijaus vienuolynas... 

Iš to, ką neseniai mačiau, galiu spręsti, kad jūsų santykius 
su viršuje gyvenančiais vienuoliais sunku pavadinti gerais. 

Safo sustojo ir įsisprendė, kad atsikvėptų. Net ir jai kalnas 
buvo per status. 

Yra regimybė, pasakė ji, ir yra realybė. Ši yra tokia, 
kad vienuoliktą valandą mus priims igumenas Danilas. Tai, ką 
matei saulei leidžiantis, buvo dialogas sutartiniais ženklais. Mano 
giesmei reikėjo atsakymo... ir jį gavau! 

Mėtomais akmenimis? paklausė apstulbusi Marijana. 

- Taip. Metė vienuolika akmenų. Jie reiškia vienuolika valandų. 
Atėjo laikas tau, kitatautei, sužinoti, kad čia visi, kaip ir kitose 
archipelago salose, kaip ir visoje Graikijoje, yra paskyrę savo 
gyvenimą išsivadavimui iš turkų priespaudos, jau keletą amžių 
slegiančios mus. Mes visi tarnaujame laisvei: valstiečiai, turtuoliai, 
vargšai, plėšikai, vienuoliai ir... bepročiai!.. Tačiau reikia eiti 
toliau ir patylėti, nes kilti sunku, ir mums dar reikia gero 
ketvirčio valandos, kad nukaktume iki Šventojo Elijaus... 

Iš tiesų, po dvidešimties minučių jos sustojo prie aukštų 
baltų vienuolyno sienų. Dar ne visai atsigavusi po nesenų 
išmėginimų, Marijana sunkiai alsavo ir džiaugėsi naktimi. Dieną, 
saulei kaitinant, šis žygis būtų tikra kankynė, nes pakeliui neaugo 
nei medžiai, nei žolės. Su savo tankiu rūbu ji visai suprakaitavo, 
ir ją šiek tiek atgaivino oro srovė, besiveržianti iš skliautuoto 
įėjimo po aukštu frontonu, kur kabėjo varpai. Geležiniai vartai, 
papuošti dvigubu Mont Ato, kuriam buvo pavaldus Šventasis 
Elijus, ereliu, girgždėdami atsivėrė. Išniro kažkieno šešėlis, bet 
jis nė kiek nebaugino. Tai buvo apkūnus vienuolis didžiule 
barzda ir tokia pat ševeliūra. Nuo jo sklidęs šventumo kvapas 
rodė, kad jis neprotingai neeikvojo saloje brangaus vandens. Jis 
kažką pašnabždėjo Safo į ausį, paskui, tapendamas trumpomis 
kojytėmis, nuėjo priešakyje moterų ilga terasa palei baltą sieną, 
aplenkė plytomis išklotą šulinį ir puikų bizantišką baseiną, paskui 
jie pateko į koridorių, pusapvalių langų, tuščių vestibiulių ir 
laiptų labirintą pastarieji, apšviesti tai šen, tai ten kabančių 
smilkstančių spingsulių, atrodė kaip iškirsti sniege, ir pagaliau 
atidarė duris į vienuolyno koplyčią. 

Ten, po bronzine XVII amžiaus lempa, priešais tokį pat 
seną aukštą ikonostasą, raižytinį ir primityviai išdažytą, tarsi 
paveiksluota knygelė vaikams, stovėjo du vyrai. Koplyčia, jos 
sidabrinės ikonos ir dvigalviai ereliai ant baltų sienų buvo kažkuo 

naivūs, O štai šiedu niekuo nepriminė vaikystės ir jos 
atviraširdiškumo. 

Vienas iš jų, su ilga juoda sutana ir blizgančiu kryžiumi ant 
krūtinės, buvo igumenas Danilas. Jo pailgame, sunykusiame veide 
su žila barzda, asketo veide, fanatiškai liepsnojo akys. Jam laikas 
neegzistavo, ir Marijanai, ėjusiai per koplyčią, susidarė nemalonus 
įspūdis, kad abatas žiūri pro ją, Oo ji tame žvilgsnyje visai 
išnyksta. 

Kitas buvo tikras milžinas. Sudėtas kaip lokys, laukine energija 
trykštančiu veidu, nuožmiomis akimis ir ilgais ūsais, jis vilkėjo 
odinę berankovę, po kuria už plataus raudono diržo kyšojo 
sidabrinė pistoleto rankena ir ilgas durklas. 

Tuo tarpų Safo, užmiršusi savo maldas, skirtas Afroditei, 
nuolankiai pabučiavo igumeno žiedą. 

Štai ta, apie kurią tau pranešiau, šventasis tėve, pasakė 
ji venecijiečių tarme. Manau, kad ji mums gali būti labai 
naudinga. 

Graikų šventiko žvilgsnis pervėrė Marijaną, bet jis neištiesė 
jai rankos. 

Su sąlyga, kad ji sutiks! tarė jis pratisu balsu, kuris dėl 
nuolatinio vienuoliams įprasto šnabždėjimo tapo keistai minkštas, 
tarsi fetrinis“ = Bet ar ji norės? 

Dar Marijanai neatsakius, milžinas energingai įsikišo į pokalbį. 

Geriau paklausk ją, ar ji nori gyventi, ar mirti... ar pūti 
čia, kol oda nuslinks nuo skeleto! Ji arba padės mums, arba 
niekada nebepamatys savo tėvynės! 

Nusiramink, Teodorai, įsiterpė Safo. Kodėl tu ją laikai 
prieše? Ji prancūzė, o prancūzai nėra mums priešiški. Be to, 
žinau, kad Korfuje bėgliai randa prieglobstį; O čia ir ji yra 
bėglė. Jūra ją mums atnešė ir nuoširdžiai tikiu, kad tikrai mūsų 
labui. 

Tuo dar reikia įsitikinti, sumurmėjo milžinas. = Argi tu 
nesakei, kad ji sultonienės pusseserė? Dėl to turėtum būti 
atsargesnė, kunigaikštyte. 

Apstulbinta šio titulo, skirto, matyt, jos palydovei, Marijana 
nustebusi pažvelgė į šią, o Afroditės garbintoja nusišypsojo. 

Aš priklausau vienai seniausių Graikijos giminių, ir mano 
vardas - Melina Koriatis, - pasakė ji išdidžiai, bet kartu paprastai. 
Aš tai sakau, kadangi pasitikiu tavimi. O tu, Teodorai, verti 
mus gaišti brangų laiką. Tarsi nežinotum, kad Nachšidilė 
prancūzė, kadaise berberų pagrobta, parduota į vergiją, o paskui 
padovanota senajam Abdulai Gamidui!.. 

Kadangi milžinas vis dar spyriojosi, Marijana nutarė, jog jau 
pakankamai prisitylėjo ir gali taip pat prabilti. 

- Nežinau, tarė ji, - ko iš manęs norite, bet prieš ginčijantis, 
ar ne geriau būtų pasakyti, koks reikalas? Jūs išgelbėjote man 
gyvybę, tiesa!.. Tačiau galėtumėte pagalvoti, kad gal aš turiu 
planų, nesutampančių su jūsiškiais. 

Aš jau sakiau, koks tavo pasirinkimas! atšovė Teodoras. 

Ji teisi, įsikišo igumenas, ir taip pat tiesa, kad mes 
gaištame laiką. Jei sutikai įleisti ją čia, Teodorai, privalai ir 
išklausyti. O tu, moterie, klausykis, ką mes tau siūlome. Paskui 
pasakysi savo nuomonę, bet neskubėk atsakyti: esame bažnyčioje, 
paties Dievo stebimi! Jei tavo liežuvis pasirengęs ištarti melą, 
geriau iškart atsisakyk! Neatrodo, kad labai norėtum padėti 
mums... 

Nesu pratusi nei meluoti, nei slapukauti, pareiškė jaunoji 
moteris.- Ir viena žinau: aš jums reikalinga, bet ir jūs man 
reikalingi. Kalbėkite! 

Atrodė, kad igumenas niekaip negali susikaupti. Jis nuleido 
p» ant krūtinės, trumpam užsimerkė, paskui nusisuko į sidabrinę 
ventojo Elijaus statulą, tarsi ieškodamas patarimo ar įkvėpimo. 
Tik tada jis prabilo: 

Vakarų šalyse jūs nežinote, kas yra Graikija, arba užmirštate 
ją, nes jau praėjo keletas amžių, kai ji nebeturi tesiės gyventi 
laisvai ir likti savimi... 

Keistai skambančiu, dusliu balsu igumenas Danilas trumpai 
išdėstė tragišką savo šalies istoriją. Jis papasakojo, kaip žemę 
- civilizacijos židinį, pamažu nusiaubė vestgotai, vandalai, postgotai, 
bulgarai, slavai, normanai ir pagaliau dožo Anri Dandolo atvesti 
Vakarų kryžiuočiai, kurie, užėmę Bizantiją, visą šalį suskirstė į 
daugybę feodų. O turkai pamažu užėmė tuos feodus, ir per 
beveik du šimtus metų Graikija liovėsi kvėpavusi. Osmanų 

valdininkų despotiškai valdoma, ji pateko į vergiją, buvo plakama 
pašų ir seraskirų rimbais, Oo šalia jų budelių vieta niekada 
nebuvo tuščia. Jai buvo palikta vienintelė laisvė religijos, 
kadangi Koranas šiuo atžvilgiu yra labai pakantus, ir vienintelis, 
atsakingas  Aukštajai Portai už pavergtų graikų elgesį, buvo 
Konstantinopolio patriarchas Gregorijus. 

Bet mes niekada nepraradome vilties, toliau kalbėjo 
igumenas, ir ne kartą įrodėme tai. Prieš penkiasdešimt metų 
Graikijos lavonas ėmė judėti ir mėgina atsistoti. Juodkalniečiai 
sukilo 1766-aisiais, maniotai - 1769-aisiais, suliotai - visai neseniai. 
O 1804-aisiais Ali Tebelinas, tas šunsnukis, paskandino juos 
kraujuje, kaip ir kiti dar iki jo yra darę, tačiau kankinių kraujas 
ne veltui pralietas. Ir mes dabar kaip niekad esame pasirengę 
nuversti jį. Pažvelk į šią moterį... 

Jo sausa ranka su žibančiu žiedu meiliai palietė tariamosios 
Safo petį. 

Ji priklauso vienai turtingiausių Fanaro = Konstantinopolio 
graikų kvartalo šeimų. Jau visą amžių jos giminė, tarnaujanti 
turkams, siekia tauraus tikslo. Jaunesnieji pasirinko laisvę, nuvyko 
į Rusiją, mūsų seserį pagal religiją, ir dabar kaunasi su priešu 
jos gretose. Melina turtinga ir galinga. Ji yra patriarcho pusseserė 
ir galėtų nerūpestingai gyventi savo prabangiuose rūmuose Bosfore 
arba prie Juodosios jūros. Tačiau ji, apsimetusi beprote, gyvena 
čia, apgriuvusiame name, šioje Dievo užmirštoje saloje, kuri 
retsykiais išbandoma ugnimi, nes Santorinas, po kuriuo ugnikalnis 
visada miega užmerkęs tik vieną akį, mažiausiai iš visų salų 
yra turkų saugomas. Jis nedomina jų, ir tarnyba šioje saloje 
laakoma nemalone. 

Kokį tu turi tikslą? paklausė Marijana, atsisukusi į savo 
nuostabiąją palydovę. Ko tu tikiesi taip keistai gyvendama? 

Melina Koriatis, šypsodamasi ir dėl to iškart pajaunėjusi, 
gūžtelėjo pečiais. 

Aš esu pašto stotis ir agentė ryšiams tarp salyno, Kretos, 
Rodo ir senųjų Mažosios Azijos miestų palaikyti. Čia surenkamos 
ir iš čia pasklinda naujienos. Čia taip pat gali drąsiai pasirodyti 
tie, kuriems reikia pagalbos. Tu matei merginas, kurios gyvena 
su manimi? Ne, žinoma, tu buvai per daug išsekusi ir susirūpinusi 

savo likimu. Taigi, kai tu geriau jas pažinsi, pastebėsi, kad 
išskyrus keturias ar penkias, kurios pasiaukojamai sekė paskui 
mane, dauguma jų vaikinai. 

Vaikinai? apstulbo Marijana ir tučtuojau prisiminė 
nepaprastą ją nešusių merginų jėgą ir neseniai ją prilaikiusios 
kaimynės procesijoje raumenų tvirtumą. Bet ką tu su jais 
veiki? 

Aš ugdau kareivius Graikijai! rūsčiai atšovė Safo. Vieni 
jų yra žuvusių arba mirties bausme nuteistų patriotų sūnūs, 
ir aš juos čia renku, kad jų jėga nenusiųstų į janyčarų gretas. 
Kitus buvo pagrobę salyno piratai, ir mes kenčiame dėl to 
prakeikto maro, išdavikų, kurie veikia savo atsakomybe, kaip 
Ali Tebelinas. Juos man išperka arba aš pati išperku Smirnos 
arba Kandžio turguose. Mano prižiūrimi jie vėl tampa savimi: 
jie užmiršta patirtą gėdą, bet ne neapykantą. Salos olose aš 
juos mokau kariauti, kaip kadaise darė Spartos kariai arba 
Olimpijos atletai, paskui, kai jie jau būna parengti, Jorgas arba 
jo brolis Stauras nugabena juos ten, kur reikia gerų karių... ir 
atveža man naujų. Man niekada jų netrūksta: turkai netingi 
nei galvų kapoti, nei parduoti jų už auksą. 

Vėl pasibaisėjusi niekšiška vergų prekyba ir apimta pagailos, 
Marijana išpūtė akis. Šios moters įžūlumas pribloškė ją. Argi 
turkų postas nėra vos už kelių tuazų nuo jos sukurtos priedangos? 
Ji pirmą kartą pajuto tikrą simpatiją bebaimei moteriai ir iš 
visos širdies nusišypsojo jai. 

Aš galiu tik žavėtis tavimi, nuoširdžiai pasakė ji, ir 
jei galėsiu tau padėti, mielai tai padarysiu, bet kaip? Šis žmogus 
jau minėjo, kad mano valdovas siunčia mane pas sultonienę, 
kad pamėginčiau atgaivinti nusilpusius draugiškus santykius. 

Bet jis dar teikia prieglobstį geriausiems mūsų inteligentijos 
atstovams. Vienas žymiausių rašytojų, Korajis, visas savo jėgas 
atidavęs mūsų atgimimui, gyvena Prancūzijoje, Monpeljė, o Rigui, 
mūsų poetui, turkai paskyrė mirties bausmę, kadangi jis mėgino 
prisidėti prie Bonaparto ir garantuoti mums jo paramą!.. 

Įsikišo vyriškis, kurį vadino Teodoru. Matyt, tos sąsajos su 
istorija jį erzino, ir jis skubėjo pereiti prie kalbos apie konkrečią 
veiklą. 

Napoleonas nori, kad karas tarp Turkijos ir Rusijos tęstųsi, 

tarė jis staiga, bet sakyk mums kodėl? Ir mes norime 

visiško Portos pralaimėjimo, bet mus domintų tavo imperatoriaus 
ketinimai. 

Aš jų gerai nežinau, truputį padvejojusi pasakė Marijana. 
(Ji pagalvojo, kad neturi jokios teisės atskleisti slaptų Napoleono 
planų.) Tačiau man atrodo, kad jis nori susilpninti Anglijos 
įtaką sultonui. 

Teodoras pritariamai linktelėjo galva. Jis įdėmiai žvelgė į 
Marijaną, tarsi norėtų įsismelkti į slapčiausius jos sielos kampelius, 
paskui, matyt, patenkintas, pasisuko į igumeną. 

Pasakyk jai viską, tėve. Ji, atrodo, yra nuoširdi, ir aš 
ryžtuosi rizikuoti. Šiaip ar taip, jei ji mane išduos, ilgai negyvens! 
Mūsiškiai ją nutykos. 

Liaukitės visą laiką mane kažkuo įtarinėję! Nesirengiu nieko 
išduoti, pasipiktino Marijana. Pagaliau pasakykite, ko iš 
manęs norite, ir. baikime tai! 

Igumenas, ramindamas ją, sumojavo rankomis. 

Kitą naktį tu išplauksi Jorgo valtimi. O jis tave lydės, 
pasakė jis rodydamas į milžiną. - Jis yra vienas iš mūsų vadų. 
Jis moka vadovauti žmonėms, dėl to prieš penkerius metus 
turėjo bėgti iš gimtosios Morėjos nuo jį persekiojančių turkų, 
ir turi gyventi slaptai ilgai neužsibūdamas vienoje vietoje. Jis 
nuolat keliauja po salyną, visada persekiojamas, bet visada laisvas, 
stengiasi uždegti vangias sielas, kad įsiliepsnotų sukilimas, ir kiek 
galėdamas padeda tiems, kuriems reikia jo pagalbos, drąsos ir 
tikėjimo. Šiandien jis reikalingas Kretoje, bet jo buvimas ten 
nebus labai naudingas, o Bosforo pakrantėje jis galės veikti 
efektyviau. Praėjusią naktį Jorgas čionai kartu su tavimi atgabeno 
vieną vienuolį iš Kretos, iš Arkadijo vienuolyno. Ten liejasi 
kraujas ir engiamųjų šauksmas kyla į dangų. Pašos janyčarai 
plėšikauja, degina, prievartauja, žiauriai kankina ir mauna ant 
kuolo kilus menkiausiam įtarimui. Tam reikia padaryti galą. Ir 
Teodoras mano, kad žino, kaip pakeisti ten padėtį. Tačiau tam 
jis turi patekti į Konstantinopolį, 0 jam tai yra tas pats, kas 
pulti liūtui į nasrus. Jam atsirado galimybė kartu su tavimi ne 
tik patekti ten, bet ir grįžti gyvam. Niekas nesikabins prie 

kilmingos prancūzų damos, keliaujančios su tarnu. Tas tarnas 
bus jis. 

Jis? Mano tarnas?.. 

Ji nepatikliai nužvelgė laukinį milžiną, gąsdinančius jo ūsus 
ir neįtikėtinai spalvingą aprangą. Buvo sunku net įsivaizduoti jį 
turtingų Sen Žermeno priemiesčio gyventojų tarnu ar mažordomu. 

Jis pakeis savo išvaizdą, nusišypsojusi tarė Melina, ir 
bus vienas iš tavo tarnų italų, nes nekalba prancūziškai. Iš 
tavęs tenorime, kad keliautum kartu su juo ir nugabentum jį 
į Konstantinopolį. Manau, apsistosi Prancūzijos pasiuntinybėje? 

Prisiminusi, ką generolas Arigis kalbėjo apie pasiuntinio grafo 
de Latūro Mobūro nuolat siunčiamus pagalbos prašymus, Marijana 
neabejojo, kad bus sutikta išskėstomis rankomis. 

Tiesą sakant, nė nežinau, prisipažino ji, kur kitur 
galėčiau apsistoti. 

Puiku. Niekam nešaus į galvą mintis ieškoti Teodoro 
Prancūzijos rūmuose. Jis ten kurį laiką pabus, paskui vieną 
gražią dieną dings, ir daugiau tau nebereikės niekuo rūpintis. 

Marijana suraukė antakius. Ji puikiai įsivaizdavo, neužmirš- 
dama savo misijos pas sultonienę delikatumo ir sunkumo, kaip 
rizikuos, jei kartu paims persekiojamą maištininkų vadą, be 
abejo, gana garsų, jei jis nedrįsta atvirai pasirodyti Konstanti- 
nopolyje. Viena vertus, dėl to galėjo žlugti jos misija, kita 
vertus, ji galėjo atsidurti ant drėgnų turkų kalėjimo šiaudų ir 
ten mąstyti apie gyvenimą, jei tik ją paliks gyvą. 

Ar būtina, pasakė ji truputį pagalvojusi, jam pačiam 
ten vykti? Gal aš galėčiau kaip nors jį atstoti? 

Milžinas, nuožmiai šypsodamasis, iššiepė savo baltus aštrius 
dantis ir paglostė kalstytą sidabrinę durklo rankeną. 

- Ne, tu negali manęs pakeisti, nes esi tik moteris, svetimšalė, 
ir aš ne visai pasitikiu tavimi. Tačiau tu gali atsisakyti. Juk 
niekas nežino, kad esi Čia... 

Viskas aišku: jei ji atsisakys, tas žvėris gali papjauti ją čia 
pat, bažnyčioje. Be to, ji tikrai norėjo įvykdyti savo misiją, taip 
pat ištrūkti iš to žiurkių urvo, pamėginti rasti bandito daktaro 
brigą, o ypač Jasoną ir savo draugus. Jei po to, kai ji padarys 
didelę paslaugą Napoleonui, vienintelis jai likęs pasaulyje 

džiaugsmas bus pamatyti daktarą Džoną Leitoną, ji nenorėjo 
prarasti nė menkiausios galimybės sulaukti to. Ir tokios galimybės 
neįmanoma rasti Santorine. 

Nutarta, tarė ji pagaliau, aš... sutinku!.. 

Kunigaikštytė Koriatis džiaugsmingai sušuko, tačiau Teodoras 
dar nebuvo patenkintas. Jis stora plaukuota ranka sugriebė 
Marijaną už sprando ir nutempė prie ikonostaso. 

Juk tu krikščionė, ar ne? 

Suprantama, tačiau... 

Tačiau tavo bažnyčia kitokia, žinau! Bet Dievas visiems 
savo vaikams yra vienas, kad ir kaip jie melstųsi. Tu dabar 
čia, priešais tuos šventųjų paveikslus prisieksi, jog sąžiningai 
padarysi viską, ko tavęs paprašys, kad padėtum man patekti į 
Konstantinopolį ir pagyventi ten. Prisiek! 

Prisiekiu Dievo akivaizdoje! pasakė ji tvirtai. = Padarysiu 
viską, ką galėsiu, bet žinok, kad tai bus padaryta ne dėl tavęs 
ir ne bijant tavęs: aš tai padarysiu, ir, nuleidusi ranką, ji 
lėtai atsigręžė į tariamąją Safo, dėl jos, nes ji padėjo man, 
ir aš nenoriu jos nuvilti. 

A, štai kas svarbu! Bet būsi per amžius prakeikta, jei 
sulaužysi priesaiką! Dabar, tėve, manau, kad galime keliauti!.. 
Ne. Dar yra vienas reikalas! Eikite paskui mane... 
Drauge su igumenu jie paliko koplyčią, vėl perėjo baltus 
koridorius ir laiptus, kol galiausiai pateko į aukščiausią vienuolyno 
terasą. Tekančio mėnulio apšviesta, ji atrodė balta kaip ką tik 
apsnigtas laukas. Šioje viršūnėje švilpė vėjas, ir šiltai apsirengusi 
Marijana net pašiurpo. Tačiau prieš jos akis atsivėrė tikrai 

fantastiškas vaizdas. 

Iš šios aukštumos matėsi visas Santorinas ilgas pusmėnulis 
iš uolų ir išsiveržusio ugnikalnio lavos, o retos baltos žymės 
tai kaimai. Plikų negyvenamų salelių grandinė beveik visiškai 
uždengė gilų jo užutėkį ir priminė seną vandenyje paskendusį 
kraterį. Vienoje iš jų, didesniojoje, Palėja Kaimenyje, Marijana 
pastebėjo retus dūmus. Vėjas pūtė sieros kvapą. O žemė, kurioje 
buvo pastatytas vienuolynas, staigiai baigėsi jūroje svaiginamo 
aukščio uola - virš juodo vandens ji buvo iškilusi gal šešis 
šimtus metrų. Šaltoje mėnulio šviesoje nesimatė nė vieno medžio. 

Atrodė, kad tai yra pasaulio pabaigos peizažas, mineralizuotas 
chaosas, kur žmonių užsispyrimo stebuklas buvo susijęs su 
pavojumi gyvybei. Tos fumarolės Marijanai nežadėjo nieko gero, 
ji baugščiai žvelgė į jas. Beveik visas jos gyvenimas prabėgo 
vešliai žaliose Anglijos lygumose, kur sunku įsivaizduoti tokią 
išdegusią žemę. 

Ugnikalnis alsuoja! tarė Melina sunėrusi rankas 'ant 
krūtinės, gal kad būtų šilčiau. Praėjusią naktį girdėjau, kaip 
jis gurguliuoja. Duok Dieve, kad greitai neatsibustų! 

Tačiau igumenas Danilas nesiklausė jos. Jis nuėjo prie terasos 
krašto, kur stovėjo maža karvelidė. Teodoro padedamas, jis 
sugavo didelį karvelį, kažką pririšo prie jo kojytės ir paleido. 
Paukštis truputį pasisukiojo virš terasos, paskui nuskrido į šiaurės 
vakarus. 

Kur jis? paklausė Marijana akimis nulydėdama dingstančią 
baltą dėmelę. 

Melina paėmė savo naująją draugę už parankės ir kartu su 
ja pasuko prie laiptų. 

Ieškoti laivo, tinkamesnio Prancūzijos imperatoriaus 
pasiuntinei negu paprasta Jorgo valtis. Žvejys nugabens jus tik 
į Naksą. Ten jūsų lauks laivas, pasakė jii= Dabar eime, 
mums reikia grįžti. Jau po vidurnakčio, ir greitai prasidės pirmoji 
naktinė pamaina. Nereikia, kad tave čia pamatytų... 

Pabučiavusios igumeno ranką, moterys, apkūniojo vienuolio 
lydimos, pasuko prie išėjimo. Greitai atsisveikinęs, Teodoras 
dingo vienuolyne, kur gyveno jau keletą dienų. Naktis visai 
prašviesėjo ir ant ilgo vandens telkinio aiškiai matėsi net 
menkiausios detalės. 

Kai jos praėjo portiką po varpu, jo tęsiami garsai, kvietę 
melstis, prižadino vienuolyno aidą. Apkūnusis vienuolis, greitai 
sumurmėjęs palaiminimo žodžius, skubiai užrakino grotas, o 
Marijana su savo palydove ėmė leistis takeliu namo. 

Atgal jos ėjo daug greičiau ir sargybos postą praslinko 
nepastebėtos. Laužas baigė degti, o šalia jo ramiai miegojo du 
kareiviai, atsirėmę į savo ilgus šautuvus. Lengvi moterų žingsniai 
neprižadino jų, kaip ir šakų šlamėjimas. Po keleto minučių 
Melina uždarė senos koplyčios duris ir uždegė aliejinę lempą. 

Keletą akimirkų juodvi stovėjo, įdėmiai žvelgdamos viena į 
kitą, nieko nesakydamos, tarsi pagaliau būtų atvėrusios savo 
širdis ir visi nesusipratimai būtų dingę. Paskui graikų kunigaikštytė 
lėtai priėjo prie savo naujosios draugės ir pabučiavo ją į kaktą. 

Dėkoju tau, pasakė ji paprastai. Aš supratau, ką tau 
reiškia vykti kartu su Teodoru, ir noriu, jog žinotum, kad jei 
ir būtum atsisakiusi, aš nebūčiau leidusi žudyti tavęs... 

Jis gali tai padaryti, kai būsime toli nuo čia, sušnabždėjo 
Marijana nejučia pajutusi slaptą priešiškumą milžinui. 

Tai neįmanoma. Pirmiausia, tu jam reikalinga... ir, be to, 
garbės reikalais jis yra tvirtas. Jis nirtingas, ūmus, šiurkštus, bet 
nuo to momento, kai tu tapsi jo bendrakeleive, jis paaukos už 
tave savo gyvybę, jei tau grės pavojus. Toks yra kalnų kleftų 
įstatymas. 

Kleftų? 

Tai Olimpo, Pindo ir Taigeto kalniečiai. Žinoma, jie 
plėšikauja, tačiau yra panašesni į jūsų kilniaširdžius banditus 
korsikiečius negu į paprastus plėšikus. Teodoras, kaip ir jo tėvas 
Konstantinas, buvo jų vadas. Graikijos išsivadavimo judėjime nėra 
buvę narsesnių kovotojų!.. O tu dabar tapai mūsiške. Padariusi 
mums paslaugą, turėsi teisę prašyti kiekvieno iš mūsų pagalbos 
ir globos. O dabar miegok, ir tegul būna tau ramu! 

Ramu?.. Kad ir kaip stengėsi, Marijanai tą naktį nepavyko 
nusiraminti. Tai, kas jos laukė, neteikė sielos ramybės, nes, 
tiesą sakant, ji dar niekada nebuvo patekusi į tokią keblią 
padėtį. Pirmą kartą po to, kai paliko Paryžių, ji su didžiuliu 
apgailestavimu prisiminė malonią savo namų Lilio gatvėje ramybę, 
savo sodo rožes, ironišką, supratingą pusseserę Adelaidę, kuri 
laukia plepėdama su kaimynėmis, tarnaudama Rikos Tomui 

laiško, kurio niekada nebus... Jei tik likimas nesutiks išpainioti 
visų susiraizgiusių gijų ir visko grąžinti į ankstesnę padėtį! 
Tu man už viską sumokėsi, Jasonai Boforai! ūmai 
įsikarščiavo Marijana, prisiminimams atgaivinus pyktį. Jei tu 
gyvas, aš surasiu tave, kad ir kur būtum, ir priversiu apmokėti 
už viską, ką patyriau dėl tavęs ir tavo kvailo užsispyrimo! Dėl 

ios  beprotiškos istorijos, susiejusios mano su pavojingais 
maištininkais tu taip pat kaltas! 

Ji prisitaikė sau Antigonės pasipiktinimo kupiną skundą: “Aš 
sukurta meilei, 0 ne neapykantai...“ ir vėl pasijuto tokia, 
kokia yra: bejėgiškai įpykusi Marijana, kenčianti Marijana, 
pasirengusi susirėmimams ir beprotiškiems poelgiams, kaip neseniai 
guodėsi prisimindama savo namus ir pusseserę. 

Jai jau tiek visko buvo nutikę, ji jau tiek įvairiausių likimo 
permainų buvo pakėlusi, kad dabartinė padėtis nebuvo blogesnė 
už kai kurias jos ankstesnio gyvenimo situacijas. Net tai, kad 
ji nėščia nuo nekenčiamo žmogaus, nebeatrodė svarbu. Tai 
pasidarė antraeile problema. Jos pasipiktinimas virto filosofiniu 
abejingumu. 

“Man tik to ir trūksta, kad tapčiau banditų vade, pamanė 
j, bet su Teodoru turbūt nesunku ja pasidaryti!“ 

Ir, be to, argi jai ne svarbiausia = pagaliau patekti į tą 
prakeiktą Konstantinopolį? Žinoma, ji nebeturėjo nei paso, nei 
rekomendacinių laiškų nieko, kas patvirtintų jos įgaliojimus, 
bet jautė pajėgsianti priversti patikėti ja bent pasiuntinį, ir 
vidinis balsas, galingesnis už visus pasaulio argumentus ir logiką, 
jai kuždėjo, kad žūtbūt reikia patekti į osmanų sostinę nors 
žvejų valtimi, nors plaukte perplaukiant! 

O Marijana visada labai tikėjo savo vidiniu balsu. 


Dešimtas skyrius 
Sustojusio laiko sala 


Jorgo valtis nuplaukė nuo kranto, slystelėjo juodu vandeniu 
rifo šešėlyje, ir bangos pagavo ją. Prie įėjimo į nedidelę grotą, 
buvusią slapta prieplauka, stovėjusi balta Melinos Koriatis figūra 
ėmė tolti Rūke paskendo jos atsisveikinant mojuojanti ranka, 
o kartu ir olos anga. 

Marijana atsiduso ir susigūžė, apsigaubusi dideliu juodu 
apsiaustu, kurį jai davė šeimininkė. Ji stengėsi apsisaugoti nuo 

vandens purslų, tykštančių ant greitosiomis prie valties kraštų 
pritaisytų šiurkštaus audinio gabalų, saugančių nuo vandens krovinį 
šįkart tai buvo keletas molinių vyno ąsočių. 

Žvejo valtis buvo skafas viena iš tų keistų paskubomis 
sukaltų graikų valtelių, kurios Viduržemio jūroje nepatrauktų 
niekieno dėmesio, jei ne margos jų burės. Žemą korpuso grimzlę 
vandenyje visiškai kompensavo drobinė priedanga, ypač kai jūra, 
kaip šiąnakt, buvo nerami. O naktis pasitaikė šalta, ir Marijana 
džiaugėsi, kad ją gerai šildo vilnonis apsiaustas. 

Atsisveikindama su tariamąja Safo, ji netikėtai pajuto liūdesį. 
Jai patiko revoliucionierė kunigaikštytė, keista ir narsi. Ji daug 
kuo buvo panaši į ją ir kitas moteris, gyvenančias turiningai, 
kaip jos pusseserė Adelaidė arba Fortiunė Gamelen. 

Jos atsisveikino labai paprastai. 

Gal dar pasimatysime! pasakė Melina ir stipriai paspaudė 
jai ranką. O jei mūsų keliai niekada nebesusieis, ką padarysi. 
Su Dievu! 

Daugiau ji neištarė nė žodžio, bet palydėjo išvykstančiąją 
uoloje iškirstais laiptais, siaurais ir tamsiais, įrengtais po viena 
koplyčios, buvusios Marijanos prieglobsčiu, plokšte. 

Pamačiusi, kaip Jorgas pakėlė sunkų akmenį ir drąsiai leidosi 
į tamsią skylę (tai patvirtino, kad jis buvo įpratęs taip daryti), 
jaunoji moteris suprato, kodėl jos atvykimo dieną kambaryje 
buvo atsiradusi žuvis. Beje, Melina dar anksčiau jai viską 
paaiškino: kai Jorgas ir jo brolis pintinėse atgabena kontrabandą, 
pavyzdžiui, ginklų, parako, kulkų ar ko nors panašaus, jie savo 
krovinį uždengia šviežiomis žuvimis ir naudojasi po koplyčia 
esančiais laiptais. Tai ilga, gana nuolaidi šachta. Ji siekiasi su 
šiek tiek apsemta grota, kur pašalinė akis negali pastebėti žvejų 
valties. 

Pietų vėjas, įtempęs bures ir šiaušęs bangas, greitai nešė 
skafą rytine Santorino pakrante, kol jis leidosi į atvirą jūrą. 
Kai paliko grotą, niekas neištarė nė žodžio. Atsiskyrę, tarsi 
įtarinėdami vieni kitus ir nepasitikėdami, atsitiktiniai keleiviai 
žiūrėjo į bangas. Tik Teodoras kartais padėdavo manevruoti. 

Kai jis neseniai atėjo kartu su Jorgu, Marijana vos pažino 
ji: apsivilkęs išblukusiais skarmalais, panašiais į tuos, kuriuos 

turėjo Marijana, apsigaubęs šiurkščia lovatiese, jūreiviškai nukirpta 
barzda, jis priminė beprotį pranašą. Žinoma, buvo sunku 
įsivaizduoti jį elegantiškų Prancūzijos namų tarnu, bet į neseniai 
laivo katastrofą patyrusį žmogų buvo panašus... 

Kad Marijana galėtų grįžti į normalų gyvenimą, Melina sukūrė 
gana paprastą istoriją: plaukdamas į Naksą parduoti vyno, Jorgas 
tarp Santorino ir Joso pastebėjo kunigaikštienę Sant'Aną ir jos 
tarną, kurie laikėsi ant kelių lentų. Laivą, kuriuo jie plaukė, 
nuskandino kažkas iš salyno piratų, ir tai negalėjo nieko 
nustebinti, nes buvo įprastas dalykas. Žvejys nugabens tariamus 
nukentėjusiuosius į Naksą, kur dauguma gyventojų buvo kilę iš 
Venecijos ir kur turkai toleravo daugelį katalikų bendruomenių, 
pas savo pusbrolį Ataną, saloje einantį daugybę pareigų ir 
ūkvedžio, ir sodininko, ir kitas. Žinoma, jam teliks priimti 
kilmingą italų damą, patekusią į keblią padėtį, ir laukti, kol į 
uostą atplauks laivas, galintis pagaliau nugabenti ją į 
Konstantinopolį. Beje, to laivo nereikės ilgai laukti, jei karvelis 
įvykdys savo užduodį. 

Dėl to laivo, turinčio atplaukti pasiimti jos, Marijanai ir buvo 
neramu. Ji manė, kad kiekvienas laivas, net turkų galera, gali 
būti panaudotas, jei jai reikia kuo greičiausiai patekti į osmanų 
sostinę vienintelę vietą, iš kur ji pagaliau galės leistis ieškoti 
“Jūrų burtininkės“. Ji nesuprato, kodėl privalo naudotis graikų 
laivu... jei tik jos naujieji paslaptingi draugai nebuvo ko nors 
sumanę. Bet ko? 

Hidros saloje, pasakė jai Melina, yra mūsų prekybinis 
laivynas, kurio pulti net turkai nedrįsta. Tie jūreiviai patikimi, 
ir jie nieko nebijo. Jie raižo salyną ir niekieno nekliudomi 
nuleidžia inkarą Fanaro krantinėje. Jie gabena grūdus, sviestą, 
vyną ir... mūsų viltis! Kaip tik į Hidrą nusiuntė karvelį. 

“Iš tikrųjų, pamanė Marijana, jie yra prekybininkais 
apsimetę piratai!“ Jai nejučia dingtelėjo mintis, ar jos galva 
nebus įvertinta kaip maištininkės, kai pateks į laivą. Dabar jai 
visur vaidenosi maištininkai. 

Juk be jos ir Teodoro, į valtį įlipo dar vienas keleivis, ir 
ji beveik nenustebusi pažino, kad žvejo skrybėlę yra užsidėjusi 

aukšta tamsiaplaukė mergina, prilaikiusi ją, kai Safo jas vedė 
besileidžiančios saulės garbinti. 

Atsikračiusi antikinio rūbo, jaunoji sąmokslininkės kunigaikštytės 
pensiono gyventoja pasirodė tokia, kokią ją sukūrė gamta: lieknas 
tvirtas vaikinas griežtu profiliu. Padėdamas jai įlipti į valtį, jis 
nusišypsojo. Dabar ji žinojo, kad jis iš Kretos, jo vardas 
Demetrijus, jo tėvui galva buvo nukirsta prieš metus, kai jis 
atsisakė mokėti mokestį, ir kad dabar jis vyksta į vieną iš tų 
paslaptingų punktų, kur lėtai brendo visuotinis sukilimas, nė 
vienas graikas neabejojo, kad jis greitai prasidės! 

Kelionė buvo be nuotykių. Paryčiui bangos sumažėjo, ir nors 
vėjas taip pat nurimo, jo užteko, kad apie vidurdienį priešais 
skafo forštevenį atsivertų Nakso įlankos derlingi laukai ir tankios 
žalios girios. Mažas, akinamai baltas miestukas snaudė saulėje, 
prigludęs prie smailiaviršūnio kalno, ant kurio venecijietiška 
tvirtovė pamažu griuvo po plevėsuojančia žalia su pusmėnuliu 
sultono vėliava. 

Salelėje priešais uostą nedidelė apleista šventykla abejingai 
laukė, kada nuvirs paskutinės baltos jos kolonos... 

Pirmą kartą po išplaukimo Marijana priėjo prie Teodoro. 

Mes išlipsime jau dabar? Maniau, palauksime nakties? 

- O kam? Tokiu metu visi miega, net kiečiau negu naktį. 
Toks karštis, kad niekam nė į galvą nešaus mintis iškišti į 
lauką nosį... Net turkai paiso siestos. 

Karštis tikrai buvo alinamas. Baltos sienos jį atmušė, ir visos 
kitos spalvos skendo virpančiame ūke. Išdegintoje krantinėje 
nebuvo jokių gyvybės ženklų. Viską slėpė uždarytos langinės, ir 
tik kai kur matėsi ūksmėje pasislėpusios miegančios figūros su 
tiurbanais arba kepurėmis. Tai buvo Miegančiosios Gražuolės 
sala. Visi tame užburtame miegančiame uoste ilsėjosi ir negalvojo 
apie jokius reikalus. 

Skafas priplaukė prie krantinės ir dingo tarp įvairiaspalvių 
turkų felingų ir graikų valčių korpusų bei stiebų. Uostas smarkiai 
dvokė dėl vandenyje pūvančių atliekų, ir, artėdama prie to balto 
miesto, tokio spindinčio iš toli, Marijana pastebėjo, koks jis 
nešvarus ir apleistas. Gražios baltos sienos buvo suskeldėjusios 
ir viršuje, ant kalvos, aplink citadelę pastatyti gražūs namai, 

atrodė, tuoj sugrius, kaip ir sena tvirtovė arba balta šventykla, 
kuri ten, apačioje, tirpo kaip ledas saulėje. 

Sunku patikėti, kad ši sala turtingiausia iš Kikladų, ar 
ne? - sumurmėjo Teodoras. Toliau saloje auga gausybė apelsinų 
ir alyvų, bet jas be didelio gailesčio palieka pūti. Mes nenorime 
dirbti turkams... 

Jie išlipo nepastebėti, nepatraukę niekieno dėmesio. Tik 
sumiauksėjo kažkoks pabaidytas katinas ir šnypšdamas nusliūkino 
į ramesnę vietą. Dabar Marijana ir Teodoras, šlapi kaip pelės, 
su savo storais rūbais duso nuo karščio. Tačiau jų kančios 
greitai baigėsi: Paėję keletą žingsnių įkaitusiais krantinės 
akmenimis, jie pasiekė baltą namą su apvaliu įėjimu po dulkėtomis 
vynuogėmis  Jorgo pusbrolio Atano namą. 

Jo nebuvo namie. Atėjusius svečius sutiko tik sena moteris, 
apsigaubusi juodu šaliku. Ji iškišo savo raukšlėtą veidą pro durų 
plyšį ir iš karto norėjo užtrenkti jas prieš pat jų nosis. Įsikišo 
Jorgas ir dusdamas greitakalbe vietos tarme mėgino įtikinti ją, 
tačiau senutė purtė galvą ir laikėsi savo. Matyt, ji nieko nenorėjo 
žinoti. Tada Teodoras nustūmė Jorgą, rankos smūgiu atlapojo 
duris, o senutė nulėkė tolyn cypdama kaip išsigandusi pelė. 

Nežinau, ar mūsų laukė, tarė Marijana, bet netikiu, 
kad būsime laukiami svečiai. 

O mes tuojau tapsime jais! garantavo milžinas. 

Įėjęs į koridorių, jis griežtu ir valdingu balsu pasakė vos 
keletą žodžių, bet jų poveikis buvo stebuklingas. 

Džiaugsmingu kaip nuodėmingosios, ištrauktos iš pragaro ir 
gavusios atleidimą, veidu senutė grįžo, nustebusios Marijanos 
akivaizdoje suklupo ant kelių ir fanatiškai pripuolė prie plačios 
Teodoro rankos, o šis gana šiurkščiai pakėlė ją. Tada ji ėmė 
greitai aiškintis, atidarė atvykėliams duris į žemą ir vėsų kambarį, 
stipriai kvepiantį rūgusiu pienu ir anyžiais, paskui dingo kaip 
juodas viesulas, pirma pastačiusi ant grublėto medinio stalo 
butelį, stiklinių ir aprasojusį ąsotį, kuris priminė šaltą gilų šulinį. 

Tai Atano motina, pasakė Teodoras. Ji nuėjo pakviesti 
sūnaus, kad šis nuvestų mus pas venecijietį. 

Jis pripylė stiklinę vandens ir padavė ją Marijanai, paskui, 
atlošęs galvą, ėmė pilti srovele vandenį iš ąsočio tiesiai į gerklę. 

Jorgas apdairiai grįžo prie valties. Net šventą siestos valandą 
vagišiai negalėjo atsispirti pagundai, tad jis nerimavo dėl savo 
vyno ąsočių. 


Jaunasis Demetrijus išėjo kartu su juo. Marijana ir jos 
tariamasis tarnas liko vieni: jis atsirėmė į nedidelio, kryžminėmis 
grotomis užkalto lango palangę, ji sėdėjo ant akmeninio suolelio, 
atsirėmusi į sausų žolių prikimštą pagalvę, stengdamasi atsikratyti 
mieguistumo. Dėl supimo ji valtyje beveik nemiegojo, ir jos 
nuotaika buvo prasta. Gal dėl to, kad jautėsi esanti pavargusi 
ir vieniša, ji pamanė, jog kaip kadaise iš Trojos karo grįžęs 
Odisėjas, taip pat klajos iš salos į salą tarp keistų žmonių, 
įsukama į jos normaliam gyvenimui svetimus įvykius. Rytai, jos 
vaizduotėje spindėję ryškiomis meilės kelionės spalvomis, dabar 
jai atrodė rūstūs ir nesvetingi. Ji vėl ilgėjosi sodo ir gėlių, 
kurios dabar turėtų būti tokios nuostabios! Kur tylūs vakarai, 
svaiginantys rožių ir sausmedžių aromatu? 

Grįžusi senutė nutraukė liūdnas mintis tuo metu, kai ji su 
kartėliu pamanė, kad net nebeturi teisės pareikalauti nugabenti 
ją į Atėnus, kad ten sėstų į Prancūzijon plaukiantį laivą. Be 
neišvengiamų nemalonumų iš Napoleono pusės, jei grįžtų 
neįvykdžiusi misijos, dabar dar atsirado tas žaliūkas, kurį reikia 
kartu tąsyti ir kuris ją sekė taip pat akylai kaip gera šeimininkė 
virš ugnies stovintį puodą su pienu. 

Su senute atėjęs vyriškis truputį nuramino ją. Atanas buvo 
neaukštas, pūstažandis vyrukas maloniu cherubino veidu, žilomis 
garbanomis, stambus kaip normandų bažnyčios sargas. Apiplyšusį 
žaliūką Teodorą jis priėmė kaip prieš dvidešimt metų dingusį 
tikrą brolį, o į Marijaną kreipėsi taip, tarsi priešais jį būtų 
pati Sabos karalienė. 

Mano ponas, pareiškė jis nusilenkdamas taip žemai, kiek 
jo pilvas leido, laukia šviesiausiosios kunigaikštienės, kad ji 
pagerbtų jo rūmus. Jis maldauja atleisti kad negalėjo pats 
pasitikti jos dėl senatvės ir reumatizmo! 

Šviesiausioji kunigaikštienė deramai padėkojo grafo Somaripos 
ūkvedžiui, bet pati sau pamanė, kad geraširdžiam vyrukui galėjo 
neįprastai atrodyti tokia kilminga prancūzų ir italų dama. Jos 

apgailėtina išvaizda tokioje vietoje kaip rūmai padarys keistą 
įspūdį. Tačiau Marijana ne be pasitenkinimo galvojo apie tai, 
kaip vėl atsidurs prabangiuose ir ištaiginguose aristokrato rūmuose, 
ir ji net pralinksmėjo, eidama su Teodoru paskui paslaptingąjį 
Ataną, kad patektų į tą rojų. 

Skersgatvių labirintu, stačiomis įkalnėmis, grįstomis apvaliais 
rieduliais, keistomis vingiuotomis viduramžių gatvelėmis, laiptais 
ir skliautuotomis angomis, leidusiomis minutėlę pajusti vėsumą, 
jie pasiekė kalno viršūnę ir venecijietišką kvartalą, iškilusį šalia 
citadelės ir senovinių tvirtovės sienų. Ten buvo keletas vienuolynų 
su lotyniškais kryžiais, tokiais kaip brolių samariečių, paprasta 
bažnyčia, kuri, atrodė, stovėjo ne vietoje, ir taurūs fasadai, dar 
turėję šiokių tokių buvusios hercogų Naksų ir jų venecijietiškų 
rūmų prabangos atspindžių. Praeities ponų namai su laiko 
išgražintais herbais rėmėsi į tvirtovės pylimus, tarsi prašytų 
pagalbos, tačiau Marijana, peržengusi apgriuvusių Somaripos rūmų 
slenkstį, suprato, kad garbusis Atanas aiškiai neįsivaizdavo, kaip 
turi atrodyti tikri rūmai. 

Šie tebuvo šešėlis, tuščia kriauklė, aidėjusi nuo menkiausio 
šlamesio, veltui mėginusi atgaivinti gyvybę. Čia Marijana neras 
rafinuotų civilizacijos malonumų, ir ji užgniaužė apgailestavimo 
atodūsį. 

Didelėje tuščioje salėje tebuvo akmeniniai suolai, didžiulis 
stalas, 0 ant palangės stovėjo puodas su Žžydinčiu snapučiu. 
Tarpduryje pasirodęs senis turėjo būti dvasia, artima šiai 
atsilikusiai nuo laiko vietai: aukštas bespalvis personažas tuščiu 
žvilgsniu, jo palaidas rūbas taip atrodė, tarsi būtų pasiūtas iš 
nuo lubų nukarusių voratinklių. Jis buvo toks išblyškęs, tarsi 
daugybę metų išgyvenęs oloje, kurios nepasiekia nei šviesa, nei 
oras. Matyt, saulės spinduliai ir jūros vėjas niekada nepalietė 
jo. Be abejo, jis ilgai išgyveno savo senovinių akmenų ūksmėje, 
nusigrežęs nuo tikrovės. 

Tačiau jis visai nekreipė dėmesio į Marijanos išvaizdą, 
pasveikino ją oriai nusilenkdamas kaip kilmingas ispanas infantei, 
garantavo, kad jo namams didelė garbė priimti ją, ir pasiūlė 
ranką, gumbuotą kaip alyvmedžio šaka, kad palydėtų į jai 
paruoštą kambarį. 

Vis dėlto, nors ir buvo siestos valanda, turkų stebėtojai 
atkreipė dėmesį į Nakso gatve einančius du apiplyšusius svetimus 
žmones, ir tuo metu, kai grafas nuvedė jaunąją moterį prie 
akmeninių laiptų su įkaltais laipteliais, gal tuzinas kareivių 
raudonais batais ir tiurbanais su raudonomis ir mėlynomis 
juostomis užplūdo rūmų vestibiulį. Jiems vadovavo vyras, ant 
galvos užsidėjęs kažką panašaus į baltai žalią fetrinę mitrą. Jo 
laipsnis atitiko artilerijos kapitono laipsnį, tačiau saloje jo žinioje 
buvo nakvynės namai ir smuklės. Šie atvykėliai, regis, sudomino 
ji--- 

Jis tingiai mosikavo vėduokle ir visa savo nepatenkinta 
laikysena demonstravo, kaip baisu per tokį karštį palikti 
palaimingą tvirtovės vėsumą. Tai jautėsi ir tone, kuriuo jis 
kreipėsi į grafą Somaripą, taip kalba šeimininkas su neklusniu 
tarnu. 

Tačiau gal dėl to, kad čia buvo moteris, ir dar svetimšalė, 
senukas tarsi nubudo. Jis griežtai paprieštaravo kapitonui, kuris 
su panieka kreipėsi į jį. Marijana nesuprato nė vieno turkiško 
žodžio, bet suvokė jo aiškinimo esmę, nes jis keletą kartų 
pakartojo jos vardą ir paminėjo “sultonienę Nachšidilę“: matyt, 
grafas gana išdidžiai turkų karininką informavo apie aukštą šios 
moters iš sudužusio laivo padėtį ir paaiškino, kad ją greičiau 
reikia palikti ramybėje. 

Beje, karininkas ir nebuvo įkyrus. Vietoje piktos grimasos 
pasirodė šypsena, ir, labai pagarbiai pasisveikinęs su imperatorienės 
pussesere, jis su savo komanda išėjo. 

Stovėdamas už trijų žingsnių nuo tariamosios šeimininkės, 
maištininkas Teodoras nė nesujudėjo, kol buvo pavojingai 
aiškinamasi, tačiau iš jo garsaus atodūsio, palengvinusio krūtinę, 
Marijana suprato, kad ir jis gali jaudintis, ir mintyse nusišypsojo: 
nors ir milžinas, bet šis kariautojas tiesiog Žmogus, ir visa, 
kas žmogiška, jam nesvetima! 

Kambarys, į kurį senasis didikas ceremoningai įvedė Marijaną, 
tikriausiai nebuvo naudojamas nuo paskutinių Nakso hercogų 
laikų. Čia, tarp keturių sienų, papuoštų apdegusiomis vėliavomis, 
išdidžiai vieniša stovėjo lova, kurioje po išblukusio brokato 

užuolaida galėjo tilpti visa šeima, o kelios aptrintos taburetės 
liūdėjo kampuose. Tačiau pro puikų kambario langą matėsi jūra. 

Mes nesitikėjome tokios garbės, atsiprašė senasis grafas, 

tačiau jūsų tarnas tuojau atneš reikalingus daiktus, ir mes 
paprašysime, kad uršuliečių vienuolyno vyresnioji duotų jūsų 
padėtį atitinkančią suknelę... 

Jo pavartota daugiskaitinė forma atrodė juokinga, bet ne 
labiau negu jis pats arba jo truputį mechaniškas balsas, ir 
Marijanos tai netrikdė. 

Aš mielai paimsiu suknelę, sinjore grafe, atsakė ji 
šypsodamasi, bet, maldauju jus, daugiau niekuo nesirūpinkite. 
Zinoma, mums nebus sunku rasti laivą... 

Išgirdus šiuos žodžius, senuko žvilgsnis tarsi atgijo. 

- Dideli laivai čia retai atplaukia, ponia. Mes esame užmirštoje 
žemėje, kurią niekina šio pasaulio galingieji. Laimė, ji pajėgia 
mus išmaitinti, bet, galimas daiktas, jūs turėsite čia pabūti ilgiau 
negu manote... Eime, drauge mano. 

Paskutiniai žodžiai buvo skirti Teodorui, kuris jau prilipo 
prie lango ir žvilgsniu rijo tuštutėlę jūrą. Jis nenoriai atsitraukė 
ir nuėjo paskui grafą, vaidindamas paslaugų tarną. Netrukus jis 
grįžo ir kartu su Atanu įtempė sunkų stalą, kurį pastatė priešais 
langą. Paskui atnešė tualeto reikmenų ir baltinių. 

Stengdamasis sukurti nerūpestingą atmosferą, Atanas be 
paliovos plepėjo, jis aiškiai džiaugėsi, kad gali pasitarnauti 
svetimtautei damai ir išvysti naujus veidus, bet kuo labiau jis 
jaudinosi, tuo labiau niaukėsi Teodoras. 

Dėl Dievo meilės! suriko jis pagaliau, kai mažasis ūkvedys 
paprašė jį padėti pakloti lovą. Broli, mes čia pabūsime vos 
keletą valandų! O tu taip elgiesi, tarsi turėtume pasilikti keletą 
mėnesių! Mūsų brolis Tombazis Hidroje gavo su karveliu nusiųstą 
signalą, ir kiekvieną minutę gali pasirodyti laivas! 

Net jei dabar pasirodytų jūsų laivas, ramiai atsakė Atanas, 
būtų neišmintinga poniai nevaidinti savo vaidmens: ji ir tu 
iš sudužusio laivo. Turite būti išsekę, be jėgų... Jūs turite 
pailsėti bent vieną naktį! Turkai nesupras, kodėl taip skubate, 
net nepailsėję, į pirmą pasitaikiusį laivą! Kapitonas Machmudas 
asilas, bet ne visiškas! Be to, šeimininkas toks laimingas! 

Atvykusi ponia kunigaikštienė jam priminė jaunystę. Seniau jis 
važiuodavo į Vakarų šalis... Venecijoje lankėsi dožo rūmuose ir 
net buvo Prancūzijos karaliaus rūmuose! 

Nepatenkintas Teodoras gūžtelėjo pečiais. 

- Tada jis buvo turtingas! O dabar, atrodo, nedaug kas jam 
beliko! 

Liko daugiau negu tu manai, nusišypsojęs pasakė Atanas, 
- bet nereikia kurstyti priešo godumo. Šeimininkas tai seniai 
žino. Ir tai jis gerai atsimena! Dabar einu pas uršulietes suknelės, 

baigė jis ir nusišypsojo Marijanai.i Tu geriau eik su manimi... 
nė vienas tikras tarnas neliks su savo ponia, kai ši nori pailsėti. 

Tačiau milžino kantrybė, matyt, išseko. Jis įtūžęs nusviedė 
per kambarį šilkinę lovatiesę, kurią jam padavė Atanas, kad 
užtiestų. 

Aš negaliu taip gyventi! suriko jis“ Aš kleftas, o ne 
liokajus!.. 

Jei jūs taip garsiai reikšite nepasitenkinimą, ramiai tarė 
Marijana, apie tai visi sužinos. Bet jūs ne tik sutikote tam 
vaidmeniui, bet ir pats pasisiūlėte! Aš nė kiek nesu suinteresuota 
toliau keliauti kartu su jumis! Jūs per daug neparankus 
bendrakeleivis! 

Teodoras pažvelgė į ją iš po vešlių antakių kaip įkąsti 
pasirengęs šuo. Jai net pasirodė, kad jis tuojau išsišieps, bet 
jis suniurzgė: 

Aš turiu atlikti savo pareigą šaliai! 

Tada atlikite ją tylomis! Jūs pastebėjote virš įėjimo į šiuos 
rūmus iškaltą devizą? Ten parašyta: “Sustine vel! abstine". 

Aš nemoku lotynų kalbos. 

Tai apytikriai reiškia: “Kantrybė gimdo susitaikinimą". Kaip 
tik tai aš jau kurį laiką darau ir jums patariu sekti mano 
pavyzdžiu. Jūs nuolat bambate. Likimo niekas nepasirenka, jam 
paklūsta! Dar laimė, jei jis jums duoda pastangų vertą tikslą! 

Teodoro veidas tapo plytinis, o akys sužaibavo. 

- Aš tai seniausiai žinau, ir ne moteris man nurodinės, kaip 
turiu elgtis! suriko jis. 

Paskui jis puolė iš kambario ir griausmingai trinktelėjo durimis, 
o Atanas nepatenkintas žiūrėjo, matyt, nesuprasdamas, kaip 

galima taip šiurkščiai elgtis su dama. Mažasis intendantas pakraipė 
galvą ir taip pat pasuko prie durų, bet jo akys šypsojosi, kai 
jis prieš išeidamas nusilenkė. 

Ponia kunigaikštienė su manimi sutiks, tarė jis, = kad 
mūsų dienomis reta drausmingų tarnų. 

Marijana būgštavo, kad Atanas grįždamas atneš šiurkščią 
vienuolės suknelę, tačiau jis, perdavęs motinos vienuolyno 
vyresniosios palaiminimą, ištiesė gražią graikišką tankaus audinio 
suknelę, kurią darbščios vienuolyno seserys buvo išsiuvinėjusios 
įvairiaspalviais šilkiniais siūlais. Greta buvo nedidelis šalikas galvai 
apsigobti ir keletas įvairaus dydžio sandalų porų. 

Žinoma, tai nė iš tolo neprilygo dailiems Lerua kūriniams, 
kurių buvo prikimštos Marijanos skrynios ir kurie dabar plaukė 
amerikiečių brigu, kad kartu su Sant'Anų giminės brangenybėmis 
būtų Džono Leitono parduoti. Vis dėlto nusipraususi, susišukavusi 
ir apsirengusi Marijana tapo panašesnė į tą, kokią save norėjo 
matyti. 

Be to, ji jautėsi visai gerai liga, dėl kurios taip kentėjo 
“Burtininkėje", praėjo. Jei jos nuolat nekamuotų alkis, ji užmirštų, 
kad laukiasi kūdikio ir kad laikas dabar eina ne jos naudai. 
Jeigu jai artimiausiu metu nepavyks jo atsikratyti, vėliau tai 
kels pavojų gyvybei. 

Leidžiantis saulei kambarys atrodė kaip gaisro apimtas. 
Apačioje uostas vėl atgijo. Vienos valtys plaukė į naktinę 
žvejybą, kitos grįžo pasikrovusios spindinčių žuvų. Bet tai buvo 
tik Žvejų valtys, nė vienas didelis laivas, tinkamas pasiuntinei 
gabenti, nepasirodė, ir Marijana, atsirėmusi į palangę, jautė, kad 
jos nekantrumas, kaip ir Teodoro, didėjo. Po to, kai jis 
triukšmingai išėjo, ji jo nebematė. Jis turėjo būti krantinėje, 
tarp salos, kurioje paliko Ariadnę, gyventojų, žvelgia į horizontą 
ir laukia, kada pasirodys didelio laivo marseliai su uždegtais 
signaliniais žibintais... Ar pasirodys tas laivas, kurio baltas karvelis 
išskrido jai ieškoti, kad nugabentų į beveik legendinį miestą, 
ten jos laukė šviesiaplaukė sultonienė, į kurią ji dabar 
nesąmoningai dėjo visas savo viltis? 

Jau gal šimtąjį kartą po to, kai Melina padėjo Marijanai 
atsigauti ir pajusti gyvenimo skonį, ji kartojo, ką padarys nuvykusi: 

greičiau į pasiuntinybę, pamatyti grafą Latūrą-Mobūrą, per jį 
gauti audienciją pas sultonienę, arba be jo belstis į visas duris, 
jei prireiks, bet apsiskųsti kam nors galingam, kuris organizuotų 
piratų brigo medžioklę visoje Viduržemio jūroje. Ji žinojo, kad 
berberai buvo puikūs jūreiviai, jų šebekos labai greitos, 0 jų 
susisiekimo priemonės beveik tokios pat efektyvios kaip Šapo 
mašinos, kurias taip vertino Napoleonas. Paskubėjus Leitoną 
būtų galima rasti bet kuriame Viduržemio jūros Afrikos uoste. 
Jį apsuptų nuožmi gauja, kuri priverstų jį pasigailėti, kad gimė, 
ir jo belaisviai bus išgelbėti, jei dar ne per vėlu. 

Prisiminus Arkadijų, Agatą ir Grakchą, Marijanos akys sudrėko. 
Ji negalėjo be skausmo galvoti apie juos. Kai jie buvo greta, 
ji niekada nebūtų patikėjusi, kad yra tokie brangūs jai. Sukaupusi 
visą savo stiprybę ir valią, ji stengėsi išginti Jasoną iš savo 
minčių, kai jis ten pasirodydavo, tačiau tai atsitikdavo pernelyg 
dažnai! Bet kaip apie jį galvoti be liūdesio, neleidžiant gailesčiui 
draskyti širdies? Ji nebejautė jam priešiškumo nei dėl žiaurumo, 
nei dėl suteikto jai skausmo, tyčia ar netyčia, nes sąžiningai 
prisipažino, kad visa tai dėl jos padarytos klaidos. Jeigu ji būtų 
labiau juo pasitikėjusi, jeigu nebūtų neapsakomai bijojusi prarasti 
jo meilę, jeigu būtų išdrįsusi pasakyti teisybę apie jos pagrobimą 
Florencijoje, jeigu būtų buvusi truputį drąsesnė! Bet dėl tiek 
"jeigu" kiekvienas vaikas įstengtų per keletą valandų pertvarkyti 
pasaulį... 

Ploni pirštai glostė šiltus akmenis tarsi semdamiesi iš įų 
paguodos. Jie tiek regėjo, tie seni rūmai, kurių griežtas devizas 
patarė susitaikinti su kančiomis! Kiek jau kartų saulė, ten, 
apačioje, besileidžianti į jūrą ir lydyto aukso spalva nušviečianti 
ją, žvelgė pro šį langą! Bet į kokius veidus, šypsenas ar ašaras? 
Marijanos vienatvę staiga sudrumstė beveidžiai šešėliai, liulančios 
formos, kurios sukosi vakaro brizo sukeltose gintarinėse dulkėse 
tarsi guosdamos ją. Visų moterų, gyvenusių, mylėjusių, kentėjusių 
tarp šių garbingų sienų, kur iš buvusio garso teliko pelenai, 
užgesę balsai jai kuždėjo, kad ne viskas mirė čia, senuose 
rūmuose, susigūžusiuose ant salos kranto kaip liūdna gervė, 
truputį pagyvėjusiuose rūmuose, kurie netrukus vėl apsnūs. 

O jos dar laukė dienų virtinė, ir meilė galbūt dar tars savo 
žodį. 

“Amūras? Kas pirmas jo vardą davė meilei?.. 

Ar ne geriau taip pavadinti agoniją?.." 

Marijana prisiminė kadaise girdėtus eilėraščio žodžius ir 
nusišypsojo. Tai buvo seniai, kai turėjo septyniolika metų ir 
karštai tikėjo, kad myli Fransį Kranmerį. Kas gi juos pasakė? 
Jos atmintis, paprastai buvusi puiki, šiandien nenorėjo priminti 
to Žmogaus vardo. 

Jei poniai kunigaikštienei nebus sunku nusileisti ponas 
grafas laukia jos vakarieniauti. 

Atano balsas, kaip visada labai malonus, Marijanai nuskambėjo 
kaip paskutiniojo teismo trimitai. Staiga sugrąžinta į žemę, ji 
išsiblaškiusi nusišypsojo. 

Aš ateisiu... aš tuojau ateisiu... 

Ji išėjo iš kambario, o pasilikęs Atanas uždarė langą ir 
sunkias medines langines, užstojančias dūlėjančius prisiminimus. 
Bet kai ji nuėjo prie laiptų ir ištiesė ranką prie baltų marmurinių 
turėklų, daugybės rankų nutrintų, ūkvedys pasivijo ją. 

Ar galiu ponią kunigaikštienę prašyti nesistebėti niekuo, ką 
Ji per vakarienę pamatys ar išgirs“? paprašė jis. - Ponas grafas 
labai senas ir jau seniai čia niekas nebuvo atėjęs. Jam labai 
malonu, kad šį vakarą yra taip pagerbtas, tačiau... jis daug 
metų gyvena su savo prisiminimais. Tam tikra prasme jie yra 
jo dalis, jie visada yra greta jo. Ponia galėjo pastebėti, kad jis 
visada kalba daugiskaita. Nežinau, ar suprantami mano aiškinimai. 

Nesijaudinkite, Atanai, maloniai pasakė Marijana. Manęs 
jau seniai niekas nestebina! 

Bet juk ponia kunigaikštienė tokia jauna! 

Jauna? Taip... gali būti! Tačiau, be abejo, ne tokia kaip 
atrodau... Būkite ramus, aš neapvilsiu jūsų senojo šeimininko ir 
nenuvaikysiu jo šeimos dvasių! 

Vis dėlto per šią vakarienę ją apėmė keistas nerealumo 
jausmas. Ne tiek dėl to, kad šeimininkas jos garbei apsivilko 
senovinį žalio atlaso kostiumą, matyt, nešiotą Venecijos dožo 
rūmuose, kiek dėl to, kad jis jai neištarė beveik nė vieno 
žodžio. 

Jis iškilmingai pasitiko ją prie didžiosios salės durų, kur 
stovėjo aprūdiję ginklai ir lupinėjosi freskos, ir už parankės 
nuvedė palei ilgą, senu sidabru nukrautą stalą iki krėslo, 
stovėjusio galustalėje, dešinėje nuo šeimininko krėslo, ant kurio 
jis pats atsisėdo. 

Kitame stalo gale priešais krėslą, visiškai tokį pat kaip 
šeimininko, stovėjo įrankiai, tačiau ant seno Rodo porceliano 
mėlynos lėkštelės gulėjo praskleista vėduoklė iš perlamutro ir 
spalvoto šilko, o greta, krištolinėje vazelėje, buvo pamerkta rožė. 

Ir per visą vakarienę senasis sinjoras kreipėsi ne į savo 
jaunąją kaimynę, 0 į neregimą namų šeimininkę. Retkarčiais jis 
pasisukdavo į Marijaną, stengdamasis taip kalbėti, tarsi grafienės 
šešėlis tikrai būtų deramai ir sąmoningai dalyvavęs pokalbyje. 
Jis demonstravo tokį subtilų ir senamadišką galantiškumą, kad 
jaunosios moters akyse pasirodė ašaros ir jai gniaužė gerklę, 
regint tokią jaudinančią ištikimą meilę, kuri nugalėjo mirtį ir 
atgaivino velionę. 

Taip viešnia sužinojo, kad grafienės vardas buvo Fiorencija. 
Ir tokia galinga buvo grafo vaizduotė, kad Marijaną ištiko 
haliucinacija. Ji du kartus aiškiai matė, kaip vėduoklė truputį 
juda. 

Retkarčiais ji sutikdavo už herbu papuošto krėslo atkaltės 
stovinčio Atano žvilgsnį jis vilkėjo paprastą juodą kostiumą, 
kurį pagyvino baltos pirštinės. Nors patiekalų buvo gausybė ir 
šviežių, nors turėjo žvėrišką apetitą, priminusį Adelaidę, Marijana 
neįstengė parodyti deramo dėmesio valgiams. Ji vos palietė juos, 
stengdamasi atlikti savo partiją tame šmėkliškame koncerte ir 
kankindamasi tylomis meldė Dievą, kad jis nesitęstų per daug 
ilgai. 

Kai pagaliau grafas atsistojo ir nusilenkęs pasiūlė jai ranką, 
ji vos susilaikė su palengvėjimu neatsidususi, leidosi nuvedama 
iki durų, įveikusi beprotišką norą bėgti, ir net šypsodamasi 
nusilenkė tuščiam krėslui. 

Atanas su kandeliabru ėjo per tris žingsnius už jų. 

Tarpduryje ji paprašė grafą nelydėti toliau, aiškindama, kad 
nenori sutrukdyti jo vakarinio priėmimo, ir pajuto, kaip suspaudė 
širdį išvydus džiugų jo nekantravimą greičiau grįžti į valgomąjį. 

Pagaliau uždariusi duris, ji kreipėsi į ūkvedį, kuris nepatikliai 
žvelgė į ją. 

- Jūs gerai padarėte, kad įspėjote mane, Atanai! Tai baisu! 
Nelaimingas grafas! 

- Jis ir laimingas. Ponia kunigaikštienė neturėtų jo gailėtis. 
Ir dabar ilgais vakarais jis su... grafiene Fiorencija šnekėsis apie 
ponios kunigaikštienės vizitą. Jam ji gyva. Jis regi, kaip ji ateina 
ir išeina, atsisėda greta jo, o kartais žiemą jis jai groja klavesinu, 
kurį kadaise labai sunkiai pargabeno iš Vokietijos Ratisbono 
miesto, nes ji mėgo muziką... 

Ir... seniai ji mirė? 

Bet ji nemirė. O jei ir mirė, mes niekada to nesužinosime. 
Prieš dvidešimt metų ji išvyko su salos gubernatoriumi turku, 
kuris suviliojo ją. Jeigu ji dabar dar gyva, turėtų būti kokiame 
nors hareme... 

Išvyko su turku? apstulbo Marijana. - Matyt, buvo 
beprotė? Jūsų šeimininkas atrodo esąs toks garbingas žmogus, 
toks geras... be to, tuomet ir papročiai buvo griežtesni... 

Atanas gūžtelėjo pečiais, lyg rodydamas savo požiūrį į moterų 
logiką, ir taikiu balsu pridūrė: 

Beprotė? Ne! Ji buvo graži, bet įnoringa moteris, kuri čia 
mirė iš nuobodulio! 

Žinoma, hareme ji rado aibę pramogų, kandžiai atsakė 
Marijana. 

Nesakykite! Turkai ne tokie kvaili! Juk yra moterų, gimusių 
tokiam gyvenimo būdui. Kitos nemėgsta būti keliamos ant 
pjedestalo: jos jaučiasi vienišos ir apimtos baimės. Mūsų grafienė 
nepaprastai mėgo prabangą, dykinėjimą, saldumynus ir laikė savo 
vyrą menkysta, nes jis per daug mylėjo ją! Ir nuo tos dienos, 
kai ji išvyko, ponui grafui pasimaišė protas. Jis jokiu būdu 
nenorėjo sutikti su tuo, kad jos čia nebėra, ir toliau gyveno 
prisiminimais, tarsi nieko nebūtų nutikę. Man regis, kad dėl 
nuolatinio noro matyti dabar jis tikrai mato savo žmoną, ir gal 
dabar yra laimingesnis negu galėtų būti, jei ji būtų likusi su 
juo, kadangi metai nepalietė jo meilės objekto... Tačiau aš 
įkyrėjau poniai kunigaikštienei, kuri, be abejo, nori truputį 
pailsėti. 

Jūs man neįkyrėjote, ir aš nepavargau. Tiesiog šiek tiek 
susijaudinau. Bet sakykite, kur Teodoras? Aš jo nebemačiau. 

Jis mano namuose. Uostas jį taip dirgino, kad nutariau 
pasiųsti jį namo. Mano motina rūpinasi juo. Bet jei jo paslaugų... 

Ne, dėkui, nutraukė jį šypsodamasi Marijana. Man 
visai nereikia Teodoro paslaugų. Prašom lipti kartu su manimi. 

Įėjusi į savo kambarį, jaunoji moteris pamatė ant staliuko 
prie lovos padėklą su vaisiais, duona ir sūriu. 

Aš pamaniau, pasakė Atanas, kad poniai prie stalo 
nelabai norėjosi valgyti, tačiau naktį ji gali staiga pajusti alkį. 

Dabar Marijana priėjo prie jo, paėmė putnią jo ranką ir 
stipriai paspaudė. 

Atanai, tarė ji, jei jūs nebūtumėte paskutinis turtas, 
kurį tikrai turi jūsų šeimininkas, paprašyčiau jus važiuoti su 
manimi. Toks tarnas kaip jūs Dievo dovana. 

Tai dėl to, kad aš myliu savo šeimininką... Ponia 
kunigaikštienė gali neabejoti, kad mano ištikimybė jai nė kiek 
ne mažesnė, o gal net didesnė. Linkiu poniai kunigaikštienei 
labos nakties... Ir ypač linkiu, kad jos niekas nenuliūdintų!.. 

Be abejo, naktis būtų buvusi tokia gera kaip palinkėjo 
garbingasis tarnas, jei Marijana būtų galėjusi visa ja pasimėgauti. 
Bet vos ji sumerkė akis, iš miego ją prižadino stipri ranka, 
kuri nesivaržydama purtė ją Už peties. 

Vikriau, kelkitės!  sušnabždėjo dusliu balsu Teodoras. 
Laivas čia. 

Ji vargais negalais pramerkė vieną akį ir pažvelgė į susiraukusį 
milžino veidą, apšviestą virpančios žvakės šviesos. 

Ką sakote? sumurmėjo mieguistu balsu. 

Aš pasakiau, kad laivas atplaukė, kad jis laukia mūsų ir 
kad jūs turite keltis! Nagi, kelkitės! 

Kad priverstų ją atsikelti ir paskubėti, jis sugriebė antklodes, 
nušveitė ant žemės ir pamatė visiškai netikėtą vaizdą: moters 
kūnas, uždengtas tik tankiais juodais plaukais, nuauksintas šviesos 
atspindžių. Šis vaizdas jį privertė tiesiog sustingti, tuo tarpu 
Marijana, galutinai išsibudinusi, pasipiktinusi šūktelėjo ir puolė 
už užuolaidos. 

Kokios manieros! Jūs 4š proto išsikraustėte? 

Jis sunkiai nurijo seiles, perbraukė drebančia ranka apšepusį 
smakrą, bet jo išsprogusios akys tebebuvo įbestos į tą vietą, 
dabar tuščią, kur ką tik gulėjo puikus kūnas. 

Atleiskite man! sunkiai ištarė jis“ Aš nežinojau. Aš 
nepamaniau... 

Gana apie tai! Jei gerai supratau, jūs atėjote manęs? Tai 
kas yra? Mes turime vykti? 

Taip... nedelsiant. Laivas laukia mūsų! Mane įspėjo Atanas. 

Bet juk tai beprotybė! Dabar vėlyva naktis!. O kiek 
valandų? 

Manau, vidurnaktis, ar truputį daugiau! 

Vis dar nejudėdamas, jis lyg apsnūdo. Marijana iš priedangos 
su nerimu stebėjo jį. Atrodė, jis staiga liovėsi skubėjęs. Buvo 
galima pamanyti, kad užmiršo, kodėl yra čia, tačiau toje laukinėje 
figūroje atsirado tokio romumo, kokio ji niekada nebuvo mačiusi. 
Teodorą apėmė aistringas jaudulys, ir reikėjo tučtuojau išvaduoti 
jį iš tokios būsenos. 

Nepalikdama savo priedangos, ji ištiesė ranką prie mažo 
bronzinio varpelio, kurį Atanas paliko tam atvejui, jei jai ko 
nors prisireiktų, bet dar nesiryžo žadinti miegančio namo. 

Geriau eikite miegoti, patarė ji. Tai puiku, kad laivas 
jau čia, bet juk negalima išvykti štai taip, nieko nejspėjus. 

Graikas nespėjo atsakyti, net jei ir norėjo. Pro praviras duris 
įsmuko Atanas. Jis iš pirmo žvilgsnio įvertino nejprastą sceną: 
kunigaikštienė pasislėpusi už baldakimo užuolaidų, iš ten kyšojo 
jos galva ir nuogi pečiai, o Teodoras taip žiūrėjo į lovą, lyg 
norėtų griūti į ją. 

Na ką? priekaištingai  sušnabždėjo jis. Ką veikiate? 
Laikas nelaukia! 

Vadinasi, šis žmogus sako tiesą? paklausė Marijana. 
Mes tuojau išplauksime? O aš maniau, kad dėl turkų turime 
pabūti čia keletą dienų. 

Tikrai. Tačiau reikia skubėti, jei norite išvengti rimtų 
nemalonumų. Tai, kuo rizikuojame dėl turkų, yra menkniekis, 
palyginti su kitais rūpesčiais! Hidros atsiųstas šebekos kapitonas 
sužinojo, kad trys brolių Kulugių, piratų renegatų, laivai plaukia 
į Naksą! Jei jie prie salos atsiras anksčiau, negu jūs iš Čia 

išvyksite, galite niekada nebepatekti į Konstantinopolį, bet 
atsidursite Tunise, kur Kulugiai turi vergų turgų... 

Tada... einu su jumis! Tik išveskite tą Teodorą, kol jis 
nevirto druskos stulpu, kad galėčiau apsirengti! 

Iš visų žodžių, galinčių išvesti Marijaną iš pusiausvyros, 
baisiausi, be abejo, buvo žodžiai apie vergiją. Kai Atanas išstūmė 
Teodorą iš kambario, ji greitai apsirengė, o paskui prisidėjo 
prie jų tamsioje galerijoje. Kai ji atėjo su žvake rankoje, 
Teodoras, atrodo, jau buvo susivaldęs. Jis sviedė į ją neapykantos 
kupiną žvilgsnį, leidusį suprasti, kad milžinas negreitai atleis jai 
už silpnumo minutę. ; 

Tačiau Atanas pritariamai nusišypsojo ir paėmė ją už parankės, 
kad padėtų nulipti laiptais. 

Man gėda išvykti taip, slapčiomis, priešinosi Marijana. 
Lyg būčiau vagilė. Ką pasakys grafas Somaripa? 

Ūkvedžio akys virš žvakės liepsnos susitiko su jaunosios 
moters akimis. 

O jis nieko nepasakys! Ką gi jis gali pasakyti, nebent: 
“Kokia ji gera..." arba “Puikus sumanymas...", kai jam pasakysiu, 
kad ponia kunigaikštienė išėjo pasivaikščioti po salą su grafiene 
Fiorencija. Tai bus labai paprasta... 

Atanas, regis, turėjo katės akis, ir jo vedami Marijana su 
Teodoru ėjo gatvelių, besileidžiančių į uostą, labirintu; krantinėje 
jie pasuko į salelės su šventyklos griuvėsiais pusę. 

Didelis tristiebis laivas aštria kaip kardžuvės nosimi buvo 
nuleidęs inkarą prie nerijos. Jo takelaže keistai derinosi 
romėniškos ir levantiškos burės. Laive nedegė joks žiburėlis, ir 
sustingusiame uosto vandenyje jis stūksojo kaip koks vaiduoklis. 

Valtis laukia priešais Rodo riterių koplyčią) sušnabždėjo 
Atanas. Ji čia, visai šalia... 

Bet kuo arčiau laivo, tuo labiau niaukėsi Teodoras. 

Tai ne Muilio ir ne Tombazio laivas, niurzgėjo jis. 
Tai net ne tikra šebeka. Kieno gi tai laivas? 

Jis priklauso Tsamadui!  susierzinęs atsakė Atanas. Iš 
tikrųjų, tai kitokio tipo šebeka, koks tau skirtumas, jei ji atsiųsta 
iš Hidros? Matyt, nebenori plaukti... 

Didžiulė milžino letena ramiai nusileido ant ūkvedžio peties. 

Tu teisus, broli, ir aš prašau man atleisti. Bet man atrodo, 
kad aš niekada nesu taip nervinęsis. Štai kaip būna, pridūrė 
jis košdamas žodžius pro dantis, kai keliauji su moterimi! 

Valtelė tikrai laukė prie mažų akmeninių laiptų, ir joje matėsi 
figūros dviejų jūreivių, atsiųstų nugabenti keleivius į laivą. 

Marijana nejučia stipriai suspaudė Atano ranką ir nepaleido 
jos... Staiga ji pajuto nerimą, gerai nesuprasdama kodėl. Gal 
dėl nepaprastai tamsios nakties ir nepažįstamo laivo?.. Jai 
pasirodė, kad dabar palieka paskutinį savo draugą, tuoj ners į 
pavojų kupiną nežinomybę, ir ją ėmė krėsti nervinis drebulys. 

Matyt, ūkvedys pajuto jos nerimą, nes sušnabždėjo: 

Tikiuosi, ponia kunigaikštienė nebijo? Hidros žmonės geri 
vaikinai ir šaunūs narsuoliai. Jai nėra ko bijoti su jais! Tik 
tegul ji man leidžia padėkoti už vizitą ir palinkėti sėkmingos 
kelionės! 

Tų keleto žodžių pakako, kad ji nusiramintų. 

Dėkoju jums, Atanai! Dėkoju už viską... 

Jie greitai atsisveikino. Vieno jūreivio padedama, Marijana 
beveik apčiuopomis nusileido stačiais slidžiais laiptukais, kas 
žingsnį būgštaudama, kad nulėks stačia galva. Tačiau ji sėkmingai 
pasiekė siūbuojančios valties dugną, paskui ją įšoko Teodoras. 
Tada valtį atstūmė kobiniu, ir irklai tyliai pasinėrė į juodą 
vandenį. Storulio Atano figūra sustingusių namų fone ėmė 
mažėti. 

Netardami nė žodžio, priplaukė laivą. Stovėdamas valties 
priekyje, Teodoras, matyt, degė nekantrumu greičiau patekti į 
laivą, ir vos valtis priplaukė prie kadaruojančių virvinių kopėčių, 
jis puolė prie jų, neįtikėtinai mikliai užlėkė į viršų ir dingo 
už planšyro. 

Marijana paskui jį kopė lėčiau, bet gana vikriai, kad nereikėtų 
jūreivių pagalbos. 

Tačiau kai ji pasiekė viršų, tvirtos rankos sugriebė ją ir 
pastatė denyje. Ten ji iš karto pajuto, kad kažkas negerai. 
Teodoras stovėjo atsisukęs į juodą nejudančią minią, kuri jaunajai 
moteriai negalėjo nepasirodyti grėsminga, galbūt dėl tylėjimo: ji 
per daug priminė šešėlius, tylomis žvelgusius iš “Burtininkės" 
denio, kai ją leido į valtį, Leitonui pasmerkus žūti! 

Teodoras kalbėjo jai nesuprantama tarme. Bet jo valdingame 
įpratusio vadovauti žmogaus balse jautėsi keistas neryžtingumas, 
iš kurio jo bendrakeleivė pažino pykčiu slepiamą baimę. Jis 
kalbėjo vienas, ir baisiausia buvo tai, kad jam niekas neatsakė. 

Dabar užkopė ir abu jūreiviai iš valties, ir Marijana sau už 
nugaros jautė jų alsavimą. 

Paskui kažkas staiga atidengė žibintą ir pakėlė jį prie veido, 
tarsi išplėšto iš nakties tamsos: tai buvo geltono veido vyriškis 
šiurkščiais bruožais, kumpa nosimi, ilgais ūsais, rūsčiomis akimis, 
raukšlėta kakta, ir jis tai buvo baisiausia jo veide juokėsi, 
juokėsi taip nuožmiai, kad Marijana krūptelėjo. 

Teodorą tas pasirodęs velnias paveikė kaip Medūzos galva. 
Jis įtūžęs šūktelėjo, paskui atgręžė į savo bendrakeleivę išbalusį 
kaip kreida veidą, kuriame ji pirmą kartą išvydo baimę. 

Mus išdavė!  sušvokštė jis. Tai Nikolo Kulugio, renegato, 
laivas!.. 

Daugiau jis nieko nebegalėjo pasakyti. Nebyli piratų minia 
jau užgriuvo juos, kad nutemptų į laivo apačią. 

Prieš juodajam liukui praryjant juos, sukrėsta Marijana dar 
spėjo pamatyti aukštybėse spindinčią ryškią žvaigždę, kurią staiga 
paslėpė debesis, tarsi verkiančias akis uždengusi ranka... 


Vienuoliktas skyrius 
Tarp Scilės ir Charibdės... 


Apatiniame denyje buvo tamsu, tvyrojo troški nešvarumų ir 
apkartusio sviesto smarvė. 

Nutempę Marijaną nuo laiptų, plėšikai ją nusviedė į kampą, 
o Teodorą nuvilko toliau. Ji nugriuvo ant kažko kieto, matyt, 
seno maišo, ir prisiglaudė ten, nedrįsdama judintis, apkurtinta 
aplink sklindančių riksmų. 

Neseniai tvyrojusi slogi tyla sprogo, ir girdint piratų keliamą 
erzelį, garsų jų šūkavimą ir raitytus keiksmažodžius, nustelbusius 
tūžmingą belaisvio riaumojimą, nejučia kilo klausimas, ar denyje 

taip tylu buvo ne iš nuostabos. Regis, jie nesitikėjo tokio 
didelio grobio. 

Apsirikti nebuvo galima: šiems žmonėms svarbiausia buvo 
Teodoras, o Marijana jų beveik nedomino. Ji tai suprato iš 
atsainaus jų elgesio ja atsikratė kaip trukdančiu ryšuliu, kurį 
prisimins, kai Tuniso turguje norės parduoti tam, kuris daugiau 
duos, kaip ją gąsdino Atanas... 

Prisiminusi grafo Somaripos ūkvedį, ji nė nepamanė, kad 
Teodoro atskleista išdavystė gali būti susijusi su juo. Tačiau juk 
tai jis pamatė atvykusią šebeką, tai jis užmezgė ryšį su jos 
ekipažu (argi jis nepasakė, kad ji priklauso kažkokiam Tsamadui)?), 
jis skubiai sukėlė juos, ragino plaukti... Tačiau jaunoji moteris 
negalėjo patikėti, kad žmogus, kurio akyse ir po dvidešimties 
metų pasirodė ašaros žvelgiant į šeimininką, meiliai besišneku- 
čiuojantį su šešėliu, galėtų būti toks klastingas. 

Galbūt Hidros Žmonės nėra tokie patikimi kaip apie juos 
manoma... arba visa tai tėra baisi klaida! 

Pamatęs atplaukusį didelį laivą, Atanas tikrai galėjo pamanyti, 
kad tai jų lauktasis. (Argi grafas Marijanai nesakė, kad didelės 
vandentalpos laivai retai pasirodo prie Nakso?) Jis ėmė šnekėtis 
su piratais nė neįtardamas, kas jie iš tikrųjų yra, ir šie, užuodę 
naudą, greitai įsitraukė į žaidimą, bet taip, kad jis nė nesuprastų 
apsirikęs... Bet tai tik vienas variantas iš daugelio, nejučia 
atėjusių susijaudinusiai Marijanai į galvą ir kuriuos ji vijo šalin: 
ne laikas spėlioti! Ir iškilus netikėtai, bet baisiai grėsmei, ji 
stengėsi visas savo mintis sutelkti į vienintelę problemą: kaip 
pabėgti!.. 

Šviesos ruoželis nuslydo grindimis iki laiptų: žmonės grįžo, 
patikimoje vietoje uždarę Teodorą. Jie kalbėjo visi vienu metu 
ir, matyt, spėliojo, ką pelnys už tą Teodorą. Marijanai pirmą 
kartą į galvą šovė, kad ji net nežino jo pavardės ir kad jis 
turėtų būti kur kas svarbesnis asmuo negu ji manė. 

Tarp Žibinto apšviestų jūreivių ji pažino ūsuotąjį jų viršininką. 

Nusprendusi kuo greičiau atsikratyti nežinomybės, ji atsistojo, 
nuėjo prie laiptų ir užtvėrė praėjimą, Viešpatį melsdama, kad 
kalba netaptų neįveikiama kliūtimi. 

Jai atrodė, kad atėjo laikas, net jei tai nieko negelbės, 
nuskambėti čia prancūzų imperatoriaus vardui, kuris ir šiuose 
laukiniuose kraštuose privalėtų turėti nemažą reikšmę. Galbūt 
šansas menkas, bet pamėginti verta. Taigi, išsirinkusi vaidmenį, 
ji kreipėsi į renegatą prancūziškai: 

Ar jums, pone, neatrodo, kad privalote man pasiaiškinti? 

Jos skambus balsas nuaidėjo kaip fanfaros. Visi iškart nutilo. 
Jų žvilgsniai įsmigo į liekną figūrą šviesia suknele ir tokia oria 
laikysena, kad jie apstulbo, nors; matyt, nesuvokė jos žodžių 
prasmės. O Nikolos Kulugio vyzdžiai išsiplėtė ir jis švilptelėjo 

ar iš susižavėjimo, ar iš netikėtumo. Tačiau, didelei Marijanos 
nuostabai, ir jis prabilo Voltero kalba, nors ir baisaus akcento 
iškraipyta. 

Aha! Tu prancūzų dama? Maniau, tai netiesa! 

Kas gi, jūsų manymu, netiesa? 

Nagi prancūzų damos istorija. Kai sugavome karvelį, maniau, 
kad tai dingstis, kad už to glūdi kažkas įdomaus, nes kam gi 
dėti tiek pastangų dėl tokio menko daikto kaip moteris, nors 
ir prancūzės? Ir mes buvome teisūs, nes sučiupome didžiausią 
maištininką, nesugaunamą žmogų, patį Teodorą Lagą, už kurį 
didysis sultonas atiduos savo brangenybes! Tai didžiausia mano 
gyvenimo sėkmė: jo galva labai brangiai kainuoja! 

Galbūt aš tik moters, atšovė Marijana, tačiau mano 
galva kainuoja taip pat labai brangiai. Aš esu kunigaikštienė 
Sant'Ana, imperatoriaus Napoleono draugė ir jo pasiuntinė, 
vykstanti pas savo pusseserę Nachšidilę, Osmanų imperijos 
sultonienę! 

Atrodė, kad ši garsių vardų tirada padarė įspūdį piratui, 
tačiau kai Marijana pamanė, kad jau išlošė partiją, jis pratrūko 
šaižiai  kvatotis, 0 jam iš paskos įsiteikiančiai ėmė juoktis ir 
kiti, bet buvo nuvyti lojančia komanda. Paskui Kulugis vėl 
nusikvatojo. 

Aš pasakiau ką nors juokinga? - sausai paklausė Marijana. 

Manau, kad imperatorius, mano valdovas, nelabai įvertins jūsų 
humoro jausmą. O aš nesu įpratusi, kad iš manęs šaipytųsi! 

Bet... aš nesišaipau iš tavęs! Priešingai, Žaviuosi tavimi: tu 

Taigi, jūsų manymų, aš ne ta, kas skelbiuosi esanti? 

Žinoma, ne! Jei būtum didžiojo Napoleono pasiuntinė ir 
viena iš jo artimiausių draugių, tu nesibastytum jūromis, vilkėdama 
graikės suknelę, kartu su garsiu maištininku ir ieškodama laivo, 
kad nuplauktumėte į Konstantinopolį ir ten darytumėte savo 
nusikaltimus! Tu turėtum plaukti gražia fregata su Prancūzijos 
vėliava ir... 

Mano laivas sudužo, nutraukė jį Marijana gūžtelėjusi 
pečiais. Kiek žinau, taip dažnai būna šiose platumose! 

Tikrai dažnai, ypač kai pučia Meltemas, pavojingas vasaros 
vėjas, bet paprastai arba visi žūva, arba išsigelbsti daugiau negu 
du žmonės. Tavo istorija blogai sukurta. 

Tačiau buvo kaip tik taip. Galite tikėti, galite netikėti... 

Ne, aš netikiu! 

Ir tučtuojau jis apibėrė jaunąją moterį tūžminga graikų kalba, 
iš kurios ji nesuprato nė vieno žodžio, bet išklausė ją nė 
nemirktelėjusi ir net niekinamai šypsodamasi. 

Nevarkite, patarė ji, aš visiškai nesuprantu, ką jūs 
sakote. 

Pasidarė tylu. Nutaisęs tokią grimasą, kad didžiulė nosis visai 
nulinko prie agresyvaus smakro, Nikola Kulugis žiūrėjo į priešais 
stovinčią nesutrikusią moterį. Matyt, ji išmušė jį iš vėžių. Kokia 
moteris nė nekrustelėjusi ir net šypsodamasi klausytųsi įžeidinėjimų 
ir pasakojimo apie kankinimus, kurių bus griebtasi, kad ją 
priverstų pasakyti teisybę? Na taip, ši, regis, visai nesuprato, 
kas jai sakoma... Tačiau jis nebuvo iš tų, kurie ilgai svyruoja: 
piktai gūžtelėjęs pečiais, jis tarsi nusimetė dvejonių naštą. 

Gal tu ir svetimšalė, nors ir ne tokia svarbi! Tačiau tai 
nieko nekeičia: tavo bičiulį Teodorą nugabens Kandžio pašai, 
kuris sumokės man premiją. O tu tu atrodai gana graži, kad 
pasilaikyčiau, kol grįšime į Tunisą, kur bėjus, jei tu jam patiksi, 
bus dosnus. Eikš su manim, nuvesiu tave į vietą, kur rasi 
daugiau komforto: prastai atrodančią prekę sunkiau parduoti!.. 

Jis sugriebė ją už rankos ir nutempė stačiais laiptais, 
nepaisydamas jos priešinimosi. Net dėl komforto ji nenorėjo 
pasitraukti toliau nuo savo kompaniono, kuris dabar jai pasidarė 
labai svarbus. Šiaip ar taip, tai buvo narsus žmogus, ir, tapusi 

tokia pat netyčinės mažo sparnuoto pasiuntinio išdavystės auka, 
ji jautėsi esanti tvirtai su juo susijusi. Tačiau gumbuoti renegato 
pirštai, stipriai spaudę ploną jos ranką, kėlė tokį skausmą, tarsi 
būtų geležiniai. 

Kaip ji ir būgštavo, Kulugis tempė ją į laivagalio antstatą. 
Nutuokdama, kad jis veda ją į savo apartamentus, ji rengėsi 
įnirtingai gintis. Iš tikrųjų, kas gali garantuoti, kad tas piratas 
nejsigeis pats pasmaguriauti savo belaisve prieš parduodamas ją? 
Apie tokius atvejus ji yra girdėjusi... 

Durys, kurias jis atidarė priešais ją ir tuoj pat rūpestingai 
užrakino, iš tikrųjų buvo bendrosios kajutės. Beje, visai netikėta, 
kad salyno piratas turi bendrąją kajutę, kurią visai nesunku 
įsivaizduoti kaip prašmatnius rytietiško stiliaus apartamentus. 

Kajutė visiškai nebuvo prabangi: poliruotas raudonmedis ir 
blizgantys variniai prietaisai, ir tokio santūraus grožio neatsisakytų 
joks anglų admirolas. Visur viešpatavo absoliuti švara. 

Kai Kulugis įstūmė Marijaną į kambarį, ji pamatė ant kanapos 
tarp raudonų aksominių pagalvių vienintelės spalvingos natos 
griežtoje kambario gamoje jaunuolį labai keistos išvaizdos, 
galinčios patraukti ir labiausiai išsiblaškiusio žmogaus dėmesį, 
kadangi jis buvo savotiškas meno tiesa, gana iškreipto 
kūrinys. 

Apsivilkęs prašmatnius šarovarus su raukiniais iš melsvo šilko, 
dolmaną su storais raiščiais, negailestingai veržiančiais moterišką 
liemenį, su auksiniu kutu papuošta feska, iš po kurios lindo 
tankios juodos garbanos, tas efebas  ilgesingai atmerkė stibiu 
gerokai pailgintas danielės akis. Geidulinga burna, iš nepasiten- 
kinimo persikreipusi, buvo vienintelė ryški dėmė jo baltame kaip 
pienas veide. 

Labai gražus, bet absoliučiai moteriško grožio, šis hibridas 
ilgais lanksčiais pirštais su moterišku švelnumu glostė fauno 
statulėlę. Be abejo, šios gerai prižiūrimos patalpos šeimininkas 
buvo ši keista būtybė. 

Atrodo, jis nė kiek nesusijaudino, kai Kulugis triukšmingai 
įgriuvo su belaisve. Jis tik suraukė gražiai išpešiotus antakius, 
o jo žvilgsnyje, mestame į jaunąją moterį, atsispindėjo ir 
pasipiktinimas, ir pasibjaurėjimas. Be abejo, jis atrodytų toks 

pat susierzinęs, jei Kulugis viduryje jo išpuoselėto kambario 
staiga išpiltų pamazgų kibirą: naujas ir netikėtas išmėginimas, 
kai pasirodo viena gražiausių Europos moterų! 

Erdvų kambarį gerai apšvietė aromatinės žvakės. Kulugis 
sustabdė Marijaną prie vienos iš jų ir staigiai nuplėšė siuvinėtą 
šaliką, kuris dengė galvą ir slėpė šešėlyje akis. Ryškioje šviesoje 
pasirodė blizgantys kuplūs į kasą supinti juodi plaukai, o žalios 
akys iš įniršio sublizgo. Kai renegato ranka ją palietė, ji 
instinktyviai atšlijo. 

Ką jūs?.. Ką darote? 

Juk puikiai matai: čiupinėju prekę, kurią pasiūlysiu žinovui. 
Be abejo, tavo veidas gražus, o akys nuostabios, tačiau niekada 
nežinai, ką slepia suknelė! Išsižiok! 

Bet aš... 

Sakau tau: išsižiok. Noriu pamatyti tavo dantis. 

Jaunajai moteriai nė nespėjus pasipriešinti, jis abiem rankomis 
sugriebė jos galvą ir įgudusiu judesiu pražiodė ją. Toks elgesys 
kaip su arkliu Marijanai buvo šlykštus, bet ji turėjo ištverti šią 
žeminančią apžiūrą, teikusią pasitenkinimą kankintojui. Tačiau, 
kai Kulugis norėjo, atsagstyti suknelę, ji atšoko atgal ir užlindo 
už viduryje kambario stovinčio stalo. 

Na jau ne! Tik ne tai!.. 

Renegatas nustebo, paskui, gūžtelėjęs pečiais, susierzinęs 

pašaukė: 
Stefanai! 

Tikriausiai, tai buvo ant kanapos gulinčio gražuolio vardas, 
buvo aišku, kad Kulugis kviečia jį į pagalbą. 

Matyt, šiam tai nelabai patiko, nes jis ėmė baisiai rėkti, 
įsirausė giliau tarp pagalvių, tarsi šeimininkas turėtų ištraukti jį 
iš ten, ir šaižiu, veriamu balsu paleido visą srautą žodžių, kurių 
prasmė buvo aiški: delikačioji būtybė atsisakė tepti savo gražias 
rankas ir prisiliesti prie tokio pasibjaurėtino padaro kaip moteris! 

Marijana manė, kad neklusnusis favoritas gaus pylos, tačiau 
Kulugis atsiprašomai šypsodamasis, kas jam visai netiko, tik 
gūžtelėjo pečiais... ir puolė Marijaną. 

Sutelkusi dėmesį į šią sceną, ji to nesitikėjo. Tačiau šįkart 
jis tik pro suknelę greitai apčiupinėjo jaunosios moters kūną, 

ilgiau grabaliojo krūtis, ir pajutęs jų standumą, patenkintas 
suniurzgėjo. Toks elgesys nepatiko Marijanai, ir ji įtūžusi skėlė 
vergų pirkėjui du skambius antausius! 

Akimirką ji džiūgavo. Kulugis, iš nuostabos virtęs statula, 
mašinaliai pasitrynė skruostą, 0 Žavusis jo draugas iš pasipiktinimo 
vos nenualpo. Tačiau tai truko tik akimirką, ir ji tučtuojau 
suprato, kad brangiai sumokės už savo poelgį. 


Iš įtūžio ir taip geltonas renegato veidas tiesiog pažaliavo. 
Pažemintas savo mielojo draugo akivaizdoje, jis pajuto laukinę 
neapykantą, ir Marijana pasibaisėjusi pamatė, kaip ją puola į 
žmogų visai nebepanašus padaras. 

Jaunuolis dabar ėmė šniaukrodamas kaukti kaip išprotėjęs 
muedzinas, 0 jo riksmų įaudrintas Kulugis stvėrė jaunąją moterį 
ir ištempė už durų. 

Tu man už tai sumokėsi, kale! sušnypštė jis“ Aš tau 
parodysiu, kas šeimininkas!.. 

“Jis plaks mane rimbu, pamanė išsigandusi Marijana, kai 
pamatė, kad jis tempia ją prie vienos iš karonadų, ar dar 
blogiau!" 

Ir tikrai, ji beregint buvo pririšta prie pabūklo vamzdžio, 
kurį du jūreiviai pirma apdengė įdervuota burine drobe. Bet 
tai buvo padaryta ne tam, kad jai nereikėtų nemaloniai liestis 
prie patrankos metalo. 


Kyla Meltemas, pasakė Kulugiss = Tuojau kils štormas, 
ir tu liksi denyje, kol jis baigsis. Galbūt tai nuramins tave, ir 
kai tave paleis, nebenorėsi daužyti Nikolos Kulugio. Tu šliaužiosi 
ant kelių priešais jį ir laižysi jo batus maldaudama išgelbėti 
nuo kitų kančių... jei tik jūros bangos nepribaigs tavęs!.. 

Jūra tikrai grėsmingai šiaušėsi, ir laivą ėmė smarkiai supti. 
Marijana skrandyje pajuto jūros ligos požymius, bet stengėsi 
būti tvirta, nes nenorėjo parodyti tam niekšui savo silpnumo. 
Jis galėjo pamanyti, kad ji bijo. Marijana atlošė galvą ir įžūliai 
rėžė: 

Jūs tiesiog kvailys, Nikola Kulugi, ir nė nežinote, ko norite! 

Aš noriu atkeršyti už tai, kad mane įžeidei vieno iš mano 
žmonių akivaizdoje. 

Vieno iš žmonių? Šito? O, nejuokinkite manęs! Bet svarbu 
ne tai. Jūs prarasite daug pinigų!.. 

Jokiomis aplinkybėmis tokių žodžių nebuvo galima pasakyti 
beregint nesužadinus Kulugio smalsumo. Jis užmiršo, kad prieš 
minutę norėjo pasmaugti šią moterį, taip pat ir tai, kad juokinga 
ką nors aptarinėti su belaisve, pririšta prie karonados vamzdžio. 

Beveik mašinaliai jis paklausė: 

Ką nori pasakyti? 

Labai paprasta: jūs neseniai pareiškėte, kad norite atiduoti 
Teodorą Kandžio pašai, o mane parduoti Tunise. Juk taip? 

Taip. 

Štai dėl ko sakau, kad prarasite pinigus. Manote, Kandžio 
paša sumokės visą belaisvio kainą? Jis smulkinsis, duos rankpinigių, 
pasakys, kad reikia laiko visai sumai surinkti... tuo tarpu sultonas 
sumokės daugiau, nedelsiant ir žvangančiu auksu! Tas pats ir 
dėl manęs: nors jūs ir nenorite patikėti, kas aš esu, bet negalite 
nepripažinti, kad esu verta daugiau negu purvinas kokio nors 
Tuniso bėjaus haremas. Didžiojo sultono hareme neatsiras tokios 
gražios moters kaip aš,  iššaukiamai pareiškė ji. 

Jos tikslas buvo aiškus: jei jai pasiseks įtikinti jį pakeisti 
kursą ir plaukti į Bosforą, o ne į Afriką, kur prapultų amžinai, 
tai jau bus pergalė. Svarbiausia, kaip ji pamanė tada Jorgo 
valtyje, patekti ten, ir nesvarbu kokiomis aplinkybėmis... 

Širdyje užgniaužusi baimę ji stebėjo, kaip jos žodžiai atsispindės 
gudriame Kulugio veide. Ji nutuokė, kad palietė jautrią jo stygą, 
ir su palengvėjimu atsiduso, kai jis pagaliau sumurmėjo: 

Gal tu ir teisi... 

Bet tuoj pat ramų toną pakeitė įniršis. 

Tačiau, suriko jis, tu vis tiek neišvengsi pelnytos 
bausmės. Po štormo pasakysiu tau savo sprendimą... galbūt! 

Ir jis nuėjo į laivo pirmagalį, palikęs Marijaną vieną tuščiame 
denyje. Gal jis nuėjo pakeisti kurso? 

O Marijanai pasirodė, kad kažkas daroma ne taip. Kai 
išplaukus iš Venecijos “Burtininkė" pateko į audrą, ji stebėjo 
jūreivių elgesį, o šie nedarė nieko panašaus. 

Brigo komanda tada beveik visai apnuogino stiebus, paliko 
tik falą. O šebekos jūreiviai susigrūdo laivo pirmagalyje ir, 

atrodo, riejosi su kapitonu. Kai kurie iš jų, be abejo, drąsiausieji, 
gitovais  glaudė apatines bures ir nerimastingai žvelgė į 
viršutiniąsias. Bet niekas nesirengė lipti ant vantų dėl tokio 
supimo tai buvo pavojinga. 

Dauguma narstė rožančius ir klūpėdami meldėsi, bet niekas 

ir tai taip pat buvo gana keista = nepamanė slėptis viduje. 

Marijana jautėsi vis prasčiau. Laivas dabar šokinėjo kaip 
kamštis verdančiame vandenyje, ir virvės, kuriomis ji buvo pririšta, 
rėžėsi į kūną. Ją užgriuvo didžiulė banga, ji užspringo, o banga, 
šniokšdama ir putodama, nuslūgo pro špigatus. 

Vis dėlto, kai Kulugis, sunkiai slinkdamas į denio paskuigalį, 
ėjo pro jaunąją moterį, ji neištvėrusi įgėlė jam: 

Juokingi jūsų jūreiviai! Jei jie taip rengiasi grumtis su 
audra... 

Čia jie pasikliauja Dievu ir jo šventaisiais, piktai atšovė 
jis. Audras siunčia Dievas, ir jis sprendžia, ką pražudyti, o 
ko pasigailėti. Visi graikai tai žino! 

Klausytis Žmogaus, to pirato, renegato, šnekančio apie Dievą, 
buvo keista. Tačiau Marijana pamažu susidarė savo nuomonę 
apie graikus: žmonės keisti, drąsūs ir prietaringi, negailestingi 
ir kilnūs, dažnai elgiasi nelogiškai. 

Mėgindama truktelėti pečiais, ji tarė: 

Be abejo, dėl šios priežasties turkai taip lengvai pasiekia 
savo tikslus. Jų metodas kitas, bet jūs turite tai Žinoti, jei 
tarnaujate jiems. 

Taip, žinau. Štai dėl to aš ir stosiu prie šturvalo. 

Marijana nebegalėjo tęsti pokalbio. Dar vienas sūrus srautas 
užgriuvo ją ir nusirito beveik per visą denį. Kosėdama ir 
spjaudydamasi,. ji stengėsi atgauti kvapą. Kai pagaliau vėl 
apsižvalgė, pamatė Kulugį stovintį prie šturvalo, kurį gniaužė 
abiem rankomis, ir įtemptai žiūrintį į šėlstančią jūrą. Vairininkas 
įsispraudė į kampą ir taip pat išsitraukė rožančių. 

Pamažu brėško. Pilka diena aušo virš grėsmingos jūros, kuri, 
tarsi atgailaujanti koketė, mėlyną atlasą pakeitė pilku pakuliniu. 
Bangos dabar kilo aukštos kaip kalnai, o ore, atrodė, buvo 
vien putos. Nors ir kaip prie šturvalo stengėsi Kulugis, laivas 

aklai lėkė kryptimi, žinoma, tik jam ir, žinoma, velniui, nors 
piratai užsispyrę tikėjosi Viešpaties pagalbos. 

Renegatas, matyt, ramiai žiūrėjo į savo žmonių maldas ir 
širdy galbūt sutiko, kad audra turi nuspręsti: plaukti jiems į 
Kretą ar pasukti į Konstantinopolį. 

Vėjas nuplėšė kliverį ir jis, kaip apsvaigęs paukštis, nulėkė 
į juodą dangų. Niekam nė nešovė mintis pritvirtinti naują burę, 
tik maldos tapo dar karštesnės, jos susipynė su vandens šniokštimu 
ir audros kaukimu. Žemai plaukiančiuose debesyse stiebai šoko 
pašėlišką sarabandą. 

Tačiau netrukus Marijana jau nieko nebematė. Permirkusi iki 
kaulų,  siautulingos jūros apakinta ir apkurtinta,  kęsdama 
pragarišką skausmą į kūną įsirėžus išbrinkusioms virvėms, ji 
pamanė, kad susilaukė kur kas žiauresnės bausmės negu tikėjosi, 
ir ji norėjo netekti sąmonės. Tačiau neįmanoma netekti sąmonės 
savo noru, ir vienintelė paguoda buvo ta, kad dėl šių kančių 
nebesijautė jūros ligos. Kas minutę didėjo pavojus laivui sudužti, 
ir Marijana apsiprato su mintimi, kad taip ir nuskęs kaip į 
spąstus pakliuvusi žiurkė. 

Matyt, tokia pat mintis šovė į galvą ir renegatui, ir jis, 
suvokęs, kad jo pelnas gali prapulti, atbėgo laiptais iš denio 
paskuigalio ir perpjovė į Marijanos kūną įsiėdusias virves. 

Pačiu laiku! Ji jau nebeturėjo jėgų, ir jis turėjo sugriebti ją 
abiem rankomis, kad ji nenusiristų tuo metu smarkiai pakrypusiu 
deniu. Jis beveik vilkte nuvilko ją iki liuko, atidengė dangtį ir 
nuleido savo auką į apatinį denį, kur ir paliko, užlietą kartu 
su jais įsiritusios bangos. Tai, ko nepavyko padaryti besitrankančiai 
jūrai, lengvai padarė ten tvyrojęs tvankumas, ir Marijana, spazmų 
tąsoma, išvėmė viską, kas buvo skrandyje. Tai buvo bjauru, bet 
po to ji pasijuto geriau, apčiuopė maišus, ant kurių sėdėjo, ir 
išsitiesė ant jų. 

Tačiau į apatinį denį patekęs vanduo ir permirkę jos rūbai 
greitai sušlapino maišus, ir ji pamanė, kad dabar telieka kantriai 
laukti. Ji bent jau nejautė šalčio, nes čia buvo karšta kaip 
pirtyje. 

Pamažu ji atsigavo, ne be smilkinius spaudusios migrenos 
pagalbos. Šioje uždaroje erdvėje jūros bangų plakimasis aidėjo 

kaip būgno garsai, ir tik po tam tikro laiko ji suvokė, kad 
skausmą keliantys smūgiai yra visai kas kita: apatinio denio 
gilumoje kažkas smarkiai daužė medį. 

Staiga pagalvojusi apie Teodorą, Marijana sunkiai, daugiausia 
ropomis, slinko ten, iš kur sklido triukšmas. Ten buvo didžiulių, 
beveik neobliuotų lentų durys, užrakintos didele spyna. 

Į kažką įsikabinusi, ji nerimastingai priglaudė ausį prie sąvaros. 
Vėl pasigirdo smūgiai ir ji pajuto, kaip po jos rankomis dreba 
durys. 

Teodora! pašaukė ji Ten jūs? 

Jai atsiliepė įtūžęs, tarsi iš toli sklindantis balsas, o laivui 
pakrypus ji prisispaudė prie durų. 

Žinoma, čia aš! Tie šunsnukiai taip tvirtai mane surišo, 
kad neišsilaikau ant kojų ir trankausi į prakeiktą pertvarą, kai 
tas sukriošęs laiviūkštis vartosi ant bangų! Kad nors audra 
nurimtų: aš visas sudaužytas! 

Jei tik galėčiau atidaryti tas duris... bet nieko, visiškai 
nieko po ranka neturiu. 

Kaip? Jūs nesurišta? 

Ne... 

Marijana savo nelaimės draugui trumpai papasakojo, kas įvyko 
tarp jos ir renegato. Ji net išgirdo juoką, kuris beregint virto 
dejone ir pertvara subraškėjo nuo netikėto tarano smūgių, bet 
šįkart ne taip smarkiai. 

Atrodo, truputį rimsta, patylėjęs pasakė Teodoras. Vis 
dėlto paieškokite aplinkui, gal rasite kokį nors daiktą, kuris 
padėtų man išsilaisvinti. Po durimis yra plyšys, pro jį galima 
prakišti kokią nors geležtę... ar dar ką nors... 

Mano vargše bičiuli, bijau jus nuvilti, tačiau paieškosiu. 

Vis dar ropomis, ji ėmė tyrinėti savo tamsią buveinę, kai 
vėl išgirdo graiko balsą. 

Kunigaikštiene! 

Kas yra, Teodorai? atsiliepė ji nustebusi, nes jis pirmą 
kartą taip kreipėsi į ją. 

Iki šiol jis apsiėjo be kreipinio. Ir pirmą kartą jis netujino. 

Noriu sąžiningai pasakyti... labai apgailestauju dėl to, kaip 
su jumis iki šiol elgiausi... Jūs narsi moteris... ir gera draugė 

mūšyje. Jei iš čia ištrūksime, norėčiau, kad būtume draugai! 
Jūs nieko prieš?.. 

Kad ir kokia tragiška buvo jų padėtis, ji nusišypsojo, o šilta 
banga privertė greičiau plakti širdį ir padrąsino. Tokia vyriška 
draugystė, kuria galima pasikliauti, buvo kaip tik tai, ko jai 
reikėjo! Nuo šio momento ji nebesijautė vieniša, ir staiga panoro 
pravirkti. 

Ne, Teodorai, aš tuo labai džiaugiuosi, pasakė ji 
virptelėjusiu balsu. Man net atrodo, kad niekas nebūtų man 
taip malonu. 

Tuomet drąsiau! Jūs taip kalbate, tarsi rengtumėtės pravirkti! 
Pamatysite, mudu ištrūksime iš Čia... 

Sunkiai, bet atidžiai apžiūrėjusi apatinį denį, Marijana nieko 
nerado. Ji nuliūdusi grįžo pasakyti Teodorui, kad nepasisekė. 

Nereikia nusiminti, atsiduso jis: Palauksime... Gal atsiras 
kokia nors galimybė... Kai audra nurims, juk tie niekšai duos 
mums pavalgyti. Reikės pasinaudoti tuo momentu. O kol kas 
pamėginkite numigti ir sukaupti jėgų. 

Marijana mėgino patogiau įsitaisyti, bet tai nebuvo lengva. 
Kai uraganas nurims, gal vis dėlto pavyks truputį pailsėti. 


Vakare jūra ir vėjas nurimo. Grindys, ant kurių Marijana 
gulėjo, pagaliau pasidarė horizontalios, ir ji mėgavosi ramybe. 

Už pertvaros nebesigirdėjo jokio triukšmo, ir ji nusprendė, 
kad Teodoras užmigo. Neįžvelgiama tamsa gaubė apatinį denį, 
o oras tapo drėgnas ir vėsus. 

Vos spėjo belaisvė pamanyti, ar neužmirš jų iki nuvykimo į 
Kandį ar dar dievai žino kur, kai liuko dangtis pasikėlė. 

Garų debesyje pasirodė žibinto šviesa ir dvi aukštais batais 
apautos kojos. Iš lauko po audros įslinko ūkana, kurios ilgi 
ruožai leidosi laiptais žemyn tarsi pamėkliško aštuonkojo čiuptuvai. 

Gulėdama netoli laiptų Marijana nė nekrustelėjo. Ji tįsojo 
kaip visiškai išsekusi moteris, kad nesukeltų atėjusiam žmogui 
abejonių ir galėtų stebėti, ką jis ketina dabar daryti... ypač jei 
jis eis pas Teodorą. 

Iš tikrųjų, žmogus nešė du molinius ąsočius ir du raguolius 

maistą belaisviams, iš kurių Kulugis, matyt, nesitikėjo 

dėkingumo už persivalgymą. Tačiau pro nuleistas blakstienas 
Marijana pamatė dar dvi kojas, bet šilkiniais šarovarais, kurie 
jai pasirodė pažįstami. 

Ką apatiniame denyje ketino veikti žavusis Stefanas? 

Jai nebebuvo laiko mąstyti. Sunkūs jūreivio žingsniai nutolo 
prie pertvaros, tuo tarpu jo palydovas sustojo prie laiptų ir... 
koja smarkiai spyrė jaunajai moteriai į šoną. Ji sudejavusi 
atsimerkė ir pamatė, kad jis priešais ją stovi pasiruošęs vėl 
spirti. Glostydamas ilgo lenkto jatagano ašmenis, jis šypsojosi... 
kvailai ir kartu žiauriai, ir nuo tos šypsenos Marijanai kraujas 
sustingo. Išsiplėtusiose jos akyse vyzdžiai virto juodais taškeliais, 
ne didesniais už smeigtuko galvutę. Matyt, jį apėmusių jausmų 
skatinamas jis čia atėjo nubausti būtybės, kurią laikė ne tik 
niekinga, bet ir pavojinga. 

Marijana susirietė į kamuoliuką, neva baimindamasi smūgio, 
bet instinkto ir neapykantos protrūkis buvo nesuvaldomas. 
Atsipalaidavusi kaip pantera ji šoko ant efebo krūtinės šis iš 
netikėtumo atšlijo ir suklupo ant laiptų. Tą pat akimirką ji 
atsidūrė ant jo, abiem rankomis sugriebė jo galvą ir trenkė ją 
į laiptus taip smarkiai ir taikliai, kad trapus jaunuolis neteko 
sąmonės ir paleido iš rankų jataganą. 

Ji bemat stvėrė jį ir priglaudė prie krūtinės neapsakomai 
-triumfuodama ir jausdamasi stipri. Būtent dėl šio ginklo ji taip 
užsidegė, o ne dėl spyrio koja. Atsisukusi į pertvarą, ji pamatė, 
kad jūreivis, triukšmingai atrakinęs spyną, rengiasi eiti pas belaisvį. 

Viskas įvyko taip greitai, kad jis nieko neišgirdo: tik virstant 
sukeltą triukšmą, dėl kurio jis neturėjo labai nerimauti, jei 
žinojo, ko iš paskos atėjo Kulugio numylėtinis. Marijanai į galvą 
smilktelėjo mintis, jog negalima leisti, kad šios durys vėl 
užsidarytų. 

Tvirtai suspaudusi rankoje jataganą, ji nubėgo prie žibinto 
nušviestos durų angos. Aukštas ir drūtas jūreivis jau pasilenkė, 
kad įeitų į vidų. Nieko negalvodama, ji šoko jam ant nugaros 
ir smogė... 

Jūreivis sugargaliavo ir sukniubo greta žibinto, bet griūdamas 
parvertė Marijaną. 

Priblokšta to, ką turėjo padaryti, Marijana atsistojo ir lyg 
apdujusi žvelgė į krauju suteptus ašmenis. Ji nužudė žmogų nė 
kiek nesvyruodama, kaip ir tą naktį, kai kandeliabru apsvaigino 
Ivę Sen Alben, prieš tai dvikovoje sužeidusi Fransį Kranmerį, 
kurį, beje, tada manė nužudžiusi. 

Trečią kartą!..  sušnabždėjo ji. = Trečią! 

Susižavėjimo kupinas Teodoro balsas išplėšė ją iš sustingimo. 

Nuostabu, kunigaikštiene! Jūs tikra amazonė! Dabar greičiau 
išlaisvinkite mane! 

Ji mašinaliai pakėlė žibintą ir jo šviesoje išvydo virvėmis 
apraizgytą milžiną. Jo veide blizgėjo akys ir matėsi pėdsakai to, 
ką jam teko iškentėti. Ji greitai atsiklaupė priešais jį ir ėmė 
pjaustyti virves. Jos buvo storos ir tvirtos. Ji nemažai vargo, 
kol perpjovė pirmąją. Toliau buvo lengviau, ir po keleto 
sekundžių ji išvadavo Teodorą iš pančių. 

Viešpatie, kaip gera! atsiduso jis trindamas sustingusius 
sąnarius. Dabar pažiūrėkime, ar galėsime greitai ištrūkti iš 
čia. Jūs mokate plaukti? 

Taip, ir gana neblogai... 

Jūs tikrai nepaprasta būtybė. Eime! 

Nė nenušluostęs kraujo, Teodoras užsikišo jataganą už 
juosmens, paėmė Marijaną už rankos, išvedė ją iš savo kalėjimo 
ir užrakino duris, pirma įvilkęs ten negyvą kūną. Tačiau apsigręžęs 
jis pastebėjo Stefano kūną, kuris kaip šviesi dėmė gulėjo šalia 
laiptų, ir nustebęs pažvelgė į savo palydovę. 

Ir jį nužudėte? 

Ne... nemanau! Tik apsvaiginau... Tai iš jo aš atėmiau 
jataganą.. Jis man įspyrė ir, atrodo, ketino papjauti! 

Garbės žodis, jūs tarsi prašote dovanoti, o juk jus reikia 
tik pagirti! Jei jo nenužudėte, tai padarėte klaidą... tačiau ją 
lengva ištaisyti. 

Ne, Teodorai! Nežudykite jo!.. Tai... tai... žodžiu, man 
atrodo, kad jis kapitonui labai brangus! Jei mums nepavyks 
pabėgti, jis negailestingai nužudys mus. 

Graikas tyliai nusijuokė. 

Ak, tai čia gražuolis Stefanas? 

Jūs jį pažįstate? 

Teodoras niekinamai gūžtelėjo pečiais. 

Kulugio pomėgiai žinomi visame salyne. Bet jūs teisi tas 
niekšelis jam labai brangus! Tuomet padarysime kitaip... 

Jis jau pasilenkė pakelti sudribusio kūno, bet pasigirdo stiprus 
smūgis. Visas laivas sudrebėjo, ir viena iš pertvarų grėsmingai 
braškėdama sugriuvo. 

Mes ant kažko užplaukėme! suriko Teodoras. Gal ant 
rifo. Pasinaudosime tuo! 

Laivas vėl subraškėjo nuo smūgio, o virš jų galvų pasigirdo 
baisus triukšmas, riksmas ir dejonės. Iš kažkur pliūptelėjo banga... 
Vienu stipriu mostu Teodoras lyg miltų maišą užsimetė Stefaną 
sau ant nugaros taip, kad šio galva kadaravo jam ant krūtinės, 
o kaklą buvo lengva pasiekti durklu, kurį jis paėmė į ranką. 
Matyt, jis tikėjosi prasibrauti pro piratus grasindamas nužudyti 
didžiąją Nikolos Kulugio meilę. 

Tuo tarpu Marijana užlipo laiptais ir pažvelgė laukan. Denį 
gaubė ūkas, kuriame kaip šešėliai blaškėsi jūreiviai, šaukdami ir 
gestikuliuodami. 

Triukšmas pasidarė  kurtinamas. Durklą laikančia ranka 
Teodoras persižegnojo kaip stačiatikis. 

Švenčiausioji Mergele! atsiduso jis. Tai ne rifas. Tai 
aukštų bortų laivas! 

Tikrai, dešinėje šebekos pusėje stūksojo siena su styrančiomis 
patrankomis, ją silpnai -apšvietė smilkstantys graikų denio Žibintai! 

Džiugiai sušukęs, Teodoras nė kiek nebesisaugodamas numetė 
savo naštą ant grindų. 

Mes išgelbėti! kreipėsi jis į savo palydovę. Mes užlipsime 
į jų denį... 

Jis jau puolė pirmyn, bet ji susirūpinusi sulaikė jį. 

Jūs išprotėjote, Teodorai! Juk nežinote, kam priklauso šis 
laivas!.. O jeigu jis turkų? 

Turkų? Su trimis patrankų angų eilėmis? Na ne, tai 
vakarietiškas laivas, kunigaikštienė. Tik jūsų kraštų žmonės gali 
pastatyti tokią plaukiojančią tvirtovę. Galiu eiti lažybų, jog tai 
kreiseris arba didelė fregata! Pro tą rūką nematyti net jo rėjų. 
Tiesa, jos jaučiamos. 


274 


Ir iš tikrųjų, nors aukštis ir skyrėsi, laivų takelažai susipainiojo, 

ir iš dangaus krito sunkūs medžio gabalai. 
Taip gali ir užmušti! Eime tenai! 

Atrodė, kad atėjo pasaulio pabaiga; Teodoras nutempė 
Marijaną į laivagalį. Dauguma piratų buvo susigrūdę priekyje, 
kur kliuvo smūgis. Vis dėlto graikui teko apsvaiginti du ar tris 
jūreivius, kurie išnirdavo iš rūko ir mėgindavo užtverti jiems 
kelią. Jo didžiuliai kumščiai daužė kaip vėzdai. 

Šis šebekos galas buvo geriau apšviestas smogusio laivo žibintų. 

Štai ko mums reikia! pasakė graikas kažką pamatęs. 
Lipkite man ant nugaros, apkabinkite klubus kojomis, o kaklą 
rankomis. Juk jūs niekada vietoje laiptų nenaudojote lyno!.. 
Seniau mokėjau, atsakė Marijana, bet dabar... 
Taigi mes neturime laiko mėginimams: ropškitės ant manęs 
ir stipriai laikykitės. 

Ji paklausė, o jis įsikibo į lyną. Taip lengvai, tarsi jo našta 
būtų besvorė, jis nepaprastai vikriai sliuogė aukštyn. 

Kulugio laive buvo baisiausia panika. Pramušta šebeka vis 
labiau grimzdo. Jūreiviai, leisdami į vandenį valtis, keikėsi, tačiau 
juos nustelbė nevilties kupini Kulugio šauksmai. Su širdgėla 
balse jis šaukė: 

Stefanai! Stefanai! 
Jam tereikia pažiūrėti po kojomis, sumurmėjo Teodoras. 

Ten jis ras savo Stefaną. 

Didžiajame laive taip pat bruzdėjo, tiesa, mažiau. Denyje 
skubiai trepsėjo basos jūreivių kojos, ir daugiau nieko nesigirdėjo, 
išskyrus balsą, kuris su keistu akcentu vietos tarme kalbėjosi 
su šebekos žmonėmis. 

Staiga iš laivo paskuigalio atsklido pro garsiakalbį duotas 
kažkoks įsakymas. Jis neturėjo nieko bendro su Marijana, tačiau 
ji, tai išgirdusi, labai išsigando ir vos nepaleido savo draugo. 

Teodorai! sušnabždėjo ji. Man atrodo, tai anglų laivas. 

Jis taip pat apstulbo. Naujiena buvo ne iš maloniųjų! Anglijos 
ir Portos santykiai buvo geri, dėl to pirmoji maištaujančius 
graikus laikė priešais. Jei jį atpažins, anglai atiduos jį sultonui 
visai taip pat kaip Kulugis. Vienintelis skirtumas tebuvo tas, 

kad už šią operaciją sultonui nereikės mokėti nė vieno dinaro 
ir jis daug sutaupys. 

Išorinis trapas, prie kurio jie lipo, buvo jau arti. Teodoras 
sustojo. 

Jūs prancūzė, atsiduso jis“ O jei jie sužinos, kas jūs, 
ką darys? 

Mane suims, užrakins... Prieš keletą savaičių anglų eskadra 
buvo užpuolusi laivą, kuriuo plaukiau, ir norėjo pagrobti mane! 

Tuomet nereikia, kad jie tai sužinotų. Juk kas nors tame 
laive mokės graikų kalbą: aš pasakysiu, kad mus apiplėšė Kulugis, 
kad prašome priglausti, kad jūs mano sesuo... kurčnebylė: bėgant 
iš pragaro, nežiūrima į arklio, kuriuo jojama, dantis!.. 

Ir jis lipo toliau. Po poros sekundžių jiedu “anglo" denyje 
nuvirto prie karininko kojų šis taip ramiai vaikštinėjo su 
vyriškiu, vilkinčiu baltut baltutėlį kostiumą, tarsi laivas būtų 
išplaukęs į nerūpestingą, malonią kelionę. 

Matyt, dviejų svetimų Žmonių, purvinų ir apiplyšusių, 
pasirodymas ne tiek nustebino juos, kiek šokiravo dėl netikėtumo. 

Who are you? griežtai paklausė karininkas. = What are 
you doing here? 

Teodoras ėmė greitakalbe aiškinti, o Marijana, visai užmiršusi 
neseną pavojų, nustebusi dairėsi aplinkui. Ūmai ją apėmė 
nesuvokiamas jausmas: tarsi būtų dvelktelėję senąja gerąja jos 
vaikystės Anglija, ir ji netikėtai džiaugsmingai traukė jos aromatą. 
Be abejo, tokį pojūtį jai sukėlė ir du tvarkingai apsirengę vyrai, 
ir iki blizgesio iššveistas šio laivo denis, ir žvilgantis jo varis. 
Viskas jai atrodė be galo artima. Net didelės juodos triragės 
skrybėlės šešėlyje blogai matomas, žilstelėjusiomis žandenomis 
karininko, sprendžiant iš antsiuvų kapitono, veidas keistai 
atrodė labai pažįstamas. 

Vyriškis baltu kostiumu ėmė kalbėtis su Teodoru, tačiau 
vadas neištarė nė žodžio. Jis neatitraukė akių nuo signalinio 
žibinto vos apšviesto Marijanos veido, ir ji tai labai jautė, tarsi 
jis būtų uždėjęs jai ant peties ranką. 

Graiko pašnekovas staiga atsigręžė į karininką. 

Laivas, su kuriuo susidūrėme, priklauso vienam iš žinomų 
piratų brolių Kulugių. Šis žmogus sako, kad juos su seseria 

pagrobė Amorge ir gabeno į Tumšą, kad parduotų į vergiją. 
Laivams susidūrus, jiems pavyko pabėgti ir dabar jie prašo 
prieglobsčio. Jaunoji moteris, sako, yra kurčia ir nebylė! Mes 
negalime išmesti jų į jūrą, ar ne? 

Tačiau kapitonas nieko neatsakė. Jis paėmė Marijaną už 
rankos ir nuvedė į paskuigalį, kur virš šturvalo degė didelis 
žibintas. Privedęs ją prie to šviesos šaltinio, jis keletą akimirkų 
įdėmiai žvelgė į jos veidą. 

Vaidindama savo vaidmenį, Marijana negalėjo nieko pasakyti. 
Ir staiga... 

Jūs ne graikė, ne kurčia, ne nebylė, juk tiesa, brangusis 
mano vaike! 

Jis tuojau nusiėmė triragę skrybėlę ir atidengė apskritą sveikata 
trykštantį veidą su džiaugsmu spindinčiomis mėlynomis akimis. 
Veidas taip netikėtai išniro iš praeities gelmių, kad Marijana 
nesusilaikiusi šūktelėjo: 

Džeimsas Kingas!  Komodoras Džeimsas Kingas! Tai 
neįtikėtina! 

Mažiau neįtikėtina, negu rasti jus plaukiančią piratų laivu 
su kažkokiu milžinu graiku! Tačiau dėl to nesu nė kiek mažiau 
laimingas, kad vėl matau jus, Marijana! Sveiki atvykę į fregatą 
"Jasonas", plaukiančią į Konstantinopolį! 

Ir, apkabinęs jaunąją moterį per pečius, komodoras Kingas 
išbučiavo abu jos skruostus. 


Dvyliktas skyrius 
Įkyrusis architektas 


Pasaulio pakraštyje jūroje staiga atsidūrus priešais seną šeimos 
bičiulį, kuris, to nežinodamas, tapo priešu ir netikėtu gelbėtoju, 
iškilo keistų problemų. 

Visi Marijanos prisiminimai, kad ir patys seniausi, buvo susiję 
su seru Džeimsu Kingu. Kai neplaukiodavo, o tai būdavo retai, 
jis su šeima jų dvaras buvo už keleto mylių nuo Seltono 

buvo vienas iš nedaugelio, peržengdavusių nemėgstančios bendrauti 
tetulės Elisės namų slenkstį. Gal dėl to, kad juos ji laikė ir 
atviraširdžiais, ir garbingais. 

Senmergei, turėjusiai didžiulį dvarą ir nuolat kvepėjusiai arklide, 
sero Džeimso žmona ledi Merė, su savo spalvingomis suknelėmis 
ir lengvomis skrybėlaitėmis atrodžiusi kaip iš Geinsboro paveikslų, 
visada buvo stebėjimų ir nuostabos objektas. Gyvenimo rūpesčiai, 
net patys nemaloniausi, tarsi nuslysdavo nepalietę Merės žavesio 
ir delikatumo, tarsi šydu gaubusių ją. 

Kaip ir visi vaikai, mėgstantys gražius daiktus, Marijana 
žavėjosi ja; ji matė, kaip ledi Merė pakėlė raupsų epidemiją, 
kurios aukomis tapo du mažiausi jos vaikai, ir vis tokiu pat 
ramiu savo nuostabiu veidu kantriai laukdavo jūrose klajojančio 
vyro. Tik truputį priblėsusios žydros akys ir liūdnoka šypsena 
išduodavo jos kančias ir ilgesį. Ši moteris buvo nepalaužiama 
ir nepasiduodanti. 

Žvelgdama į ją, Marijana dažnai galvodavo, kad jos mama, 
kurią įsivaizdavo iš vienintelės miniatiūros, turėjo būti panaši į 
ledi Merę. 

Nelaimė, jos nebuvo Anglijoje per jaunosios garbintojos 
vestuves. Dėl sunkios sesers ligos ji turėjo išvykti į Jamaiką ir 
ten imtis tvarkyti didelės plantacijos reikalus. Jos vyras tada 
buvo Maltoje, 0 vyresnysis sūnus taip pat plaukiojo. Marijana 
labai apgailestavo, kad tie, kuriuos laikė geriausiais draugais, 
nedalyvavo įvykyje, taip greitai pasibaigusiame katastrofa. 

Jei jie būtų dalyvavę, galbūt viskas būtų susiklostę kitaip, ir 
Marijanai po vestuvinės nakties dramos nebūtų reikėję ieškoti 
prieglobsčio užjūryje, nes Kingai nė kiek nedvejodami būtų ją 
priglaudę. 

Ir kartais sunkiomis valandėlėmis dar iki to, kai Marijana 
savo protėvių name Lilio gatvėje pagaliau surado ir prieglobstį, 
ir kažką panašaus į šeimos židinį, ji prisimindavo šią anglų 
šeimą, kurios, žinoma, manė niekada nebepamatysianti, nes tarp 
Didžiosios Britanijos ir jos buvo nuleista stora uždanga. Apie 
juos ji galvodavo su šiokiu tokiu liūdesiu, paskui gyvenimo 
sūkuriai palengva nugramzdino juos į atminties gelmes, kur jie 
ir liko, pernelyg toli, kad be jokios priežasties vėl iškiltų... 

Ir štai jie vėl netikėtai išniro, kai senas jūrų karininkas 
keletu žodžių atgaivino nutrūkusius ryšius. 

Marijana pateko į keblią padėtį, Be abejo, seras Džeimsas 
žino apie jos santuoką su Fransiu Kranmeriu, bet ką jis žino 
apie jos padarinius? 

Marijana neįsivaizdavo, kaip jam papasakoti apie savo tikrąją, 
keliančią pasididžiavimą, bet pavojingą misiją, kaip šiam žmogui, 
tokiam doram, garbingam ir nuoširdžiai mylinčiam tėvynę, pasakyti, 
kad priešais jį stovi ta pati kunigaikštienė Sant'Ana, kurią anglų 
eskadra mėgino pagrobti Korfaus platumoje, ir neįstumti jo į 
sunkią padėtį? Žinoma, komodoras Kingas nedvejos: maža 
mergaitė, išdykaudavusi Seltone, dings iš jo atminties, net jei 
jam tai ir bus labai sunku, ir šviesiausioji Napoleono pasiuntinė 
bus užrakinta gerai saugomoje vietoje, O paskui atsidurs 
patikimame Britanijos kalėjime. 

Todėl ji lengvai atsiduso, kai seras Džeimsas, praėjus susitikimo 
jauduliui, jos paklausė: 

Kur jūs visą tą laiką buvote? Grįžęs iš Maltos sužinojau, 
kokia katastrofa pasirodė esanti jūsų santuoka, nuo kurios mano 
žmona mėgino atkalbėti jūsų tetulę. Man pasakojo, kad jūs, 
sunkiai sužeidusi Frans; Kranmerį ir nužudžiusi jo pusseserę, 
pabėgote... Tačiau niekada nelaikiau jūsų nusikaltėle, nes mano 
ir kai kurių blaiviai mąstančių asmenų nuomone, tie žmonės 
nebuvo nieko geresnio verti. Visuomenėje jų reputacija buvo 
labai prasta, ir reikėjo būti tokiai aklai, kaip vargšė ledi Elisė, 
kad sutiktum atiduoti tokio kūdikio kaip jūs ranką tam niekšui!.. 

Marijana patenkinta nusišypsojo. Ji jau buvo užmiršusi, koks 
plepus yra seras Džeimsas. Tarp anglų tai gana reta. Be abejo, 
taip jis atsigriebė už ilgą priverstinį tylėjimą gyvenant jūroje, 
bet jis norėjo ir klausytis, nes atrodė gana gerai informuotas 
apie nevykusią jos santuoką. 

Iš ko jūs visa tai sužinojote, sere Džeimsai? Iš ledi Merės? 

Viešpatie, ne! Žmona iš Kingstono grįžo vos prieš šešis 
mėnesius. Be to, ligonė! Ji ten ėmė karščiuoti ir dabar turi 
tausoti jėgas. Ne, jūsų liūdną istoriją papasakojo velionio lordo 
Četemo dukterėčia ledi Estera Stenhop. Praėjusių metų pradžioje 
ji sėdo į šį laivą, kad nuplauktų į Gibraltarą. Jos dėdės ministro 

mirtis ją užklupo netikėtai ir ji turėjo daug nemalonumų. Ji 
nusprendė pakeliauti Viduržemio jūra ir patekti į Artimuosius 
Rytus, kurių miražas ją viliojo. Nežinau, kur ji dabar, tačiau 
tada, kai išplaukė, jūsų sutuoktuvių istorija dar buvo nauja, trijų 
keturių mėnesių senumo, ir buvo mėgstama pokalbių tema: vieni 
gailėjo Fransio Kranmerio, kuris palengva taisėsi po sužeidimo, 
kiti pripažino, kad jūs teisi: O aš Portsmute buvau pernelyg 
trumpai, kad būčiau galėjęs įvertinti visokiausias paskalas. Ir 
būtent ledi Estera mane apšvietė. Ar aš turiu pridurti, kad ji 
visai jums pritaria? Ji prisiekinėjo, kad Kranmeris gavo tik tai, 
ko nusipelnė, ir reikia būti beprotei, kad tekėtum už tokio 
niekšo. Tačiau jūsų vargšė tetulė, manau, tik pasidavė 
sentimentalumui ir savo prisiminimams! 

Ir aš... tam netrukdžiau, prisipažino Marijana. Aš 
mylėjau Frans; Kranmerį arba maniau, kad myliu. 

Tai suprantama. Sprendžiant iš to, ką pasakojo, jis labai 
patrauklus. Jūs nežinote, kas jam nutiko? Sklido gandai, kad 
jį, kaip šnipą, suėmė Prancūzijoje ir pasodino į kažkokį kalėjimą... 

Marijana pajuto, kad bąla. Prieš jos akis staiga iškilo raudona 
mašina, pastatyta nešvariame griovyje Vensene, grandinėmis 
sukaustytas žmogus, kuris miegodamas jau grūmėsi su mirtimi... 
Baisiosios žiemos nakties šaltis vėl nusmelkė ją ir ji sudrebėjo. 

Nežinau... kas jam nutiko, sumurmėjo ji pasikeitusiu balsu. 

Būkite toks geras, sere Džeimsai... Aš norėčiau truputį pailsėti! 
Mano palydovas ir aš tiek baisumų patyrėme... 

Na žinoma! Atleiskite man, brangioji! Aš toks laimingas, 
kad vėl matau jus, todėl sulaikiau jus čia, tokiame triukšme. 
Eikite ilsėtis. Pasikalbėsime vėliau. Beje, kas tas graikas? 

Mano tarnas! nedvejodama atsakė Marijana. Jis man 
atsidavęs kaip šuo. Jūs galėsite jį apgyvendinti šalia manęs? Jis 
visai sutriks, jei atsidurs toli nuo manęs. 

Ją labai jaudino Teodoro reakcija į tai, kad visiškai žlugo 
jų planas. Reikėjo kuo greičiau pasiaiškinti su juo. 

Iš graiko ji nieko gero nesitikėjo: jis vaikščiojo paskui ją 
suraukęs antakius ir nepatiklus, nes nė žodžio nesuprato, apie 
ką šneka “kilminga prancūzų dama“ su jo šaliai priešišku 

karininku. Ji numatė, kad bus keblumų, ir nutarė greičiau 
paaiškinti jų padėtį. 

Iš tikrųjų, vos juos įkurdino laivagalio antstate (kajutėje ir 
kambarėlyje su hamaku), Teodoras atėjo pas ją ir valdydamas 
tūžmastį pareiškė: 

Tu man pamelavai. Tu melagė, kaip ir dauguma moterų. 
Tie anglai tavo draugai ir... 

Aš nemelavau, sausai nutraukė jį Marijana neketindama 
klausytis jo kaltinimų. Taip, anglų karininkas senas mano 
draugas, bet jis taps nepermaldaujamu priešu, jei sužinos, kas 
aš esu! 

Nieko sau! Juk jis tavo draugas, pati sakei, ir nežino, kas 
tu? Šaipaisi iš manęs! Tu įviliojai mane į spąstus! 

Jūs puikiai žinote, kad ne, nuvargusiu balsu pasakė 
moteris. Kaipgi galėčiau? Juk neprašiau Kulugio pagrobti mus, 
ir ne aš čionai atplukdžiau šią fregatą... ir pasakiau, kad 
nemeluoju, nes tai tiesa! Aš prancūzė ir gimiau Didžiosios 
revoliucijos metu. Mano tėvai žuvo ant ešafoto, o mane išvežė 
į Angliją. Tai ten susipažinau su komodoru Kingu ir jo šeima, 
tačiau turėjau didelių nemalonumų ir pabėgau į Prancūziją, kad 
susirasčiau ką nors iš giminaičių. Tada ir susipažinau su 
imperatoriumi ir... tapau jo drauge. Truputį vėliau ištekėjau už 
kunigaikščio  Sant'Anos. Tačiau komodoras labai seniai matė 
mane ir viso to nežino. Taigi viskas labai paprasta. 

O tavo vyras? Kur jis? 

Kunigaikštis? Jis mirė. Aš našlė, vadinasi laisva, štai kodėl 
imperatorius ir nutarė pasinaudoti mano paslaugomis. 

Jai kalbant, milžino pyktis pamažu atlėgo, tačiau jis vis dar 
nepasitikėjo ja. 

O ką tu tam anglui pasakei apie mane? paklausė jis. 

Kaip susitarėme Santorine, pasakiau, jog jūs mano tarnas, 
ir pridūriau, kad labai pavargau ir pasikalbėsime vėliau. Taigi 
turime truputį laiko pasvarstyti, nes šis netikėtas susitikimas 
mane išmušė iš vėžių. Be to, pridūrė ji staiga prisiminusi 
pirmuosius jai pasakytus sero Džeimso žodžius, šis laivas 
plaukia į Konstantinopolį. Argi ne tai svarbiausia? Netrukus 
išsilaipinsime ten. Koks skirtumas, kaip ten patekti? Ir dar: argi 

anglų fregatoje mums ne saugiau negu kokiame nors graikų 
laive? 

Teodoras mąstė, ir taip ilgai, kad išsekusi Marijana nutarė 
pasėdėti ant gulto, kol sulauks jo sprendimo. Sunėręs rankas 
ant krūtinės ir nuleidęs galvą, milžinas, matyt, svarstė kiekvieną 
jos pasakytą žodį. Pagaliau jis pakėlė galvą ir grėsmingai nužvelgė 
jaunąją moterį. 

Tu prie šventųjų ikonų prisiekei, priminė jis. Jei mane 
išduosi, ne tik būsi amžiams prakeikta, bet ir pats savo rankomis 
tave pasmaugsiu. 

Vadinasi, jūs vėl apie tą patį? liūdnai pasakė ji. Jau 
užmiršote, kad aš, vaduodama jus, nužudžiau žmogų? Ir tai 
viskas, kas liko iš draugystės, apie kurią taip neseniai kalbėjote? 
Jei būtume patekę į graikų, arba net turkų laivą, būtume likę 
kovos draugai, bet kadangi šis laivas anglų, tai viskas griūva?.. 
Tačiau jūs man taip reikalingas, Teodorai! Jūs esate vienintelė 
jėga, kuria galiu pasikliauti! Ir galite pražudyti mane: jums 
tereikia pasakyti teisybę Žmogui su baltu kostiumu, suprantančiam 
jūsų kalbą. (Galbūt pamatęs mane, nusviestą ant triumo, 
nebeabejosite... bet tada nei jūsų, nei mano misija tikrai nebus 
įvykdyta. 

Ji kalbėjo lėtai, su savotišku romumu, ir tai pamažu nuramdė 
jo pasipiktinimą. Jis įdėmiai žiūrėjo į ją ir matė, kokia ji trapi 
ir nelaiminga, su ištepta, suplėšyta suknele, dar šlapia, prilipusia 
prie kūno, kurio spindinčio reginio net per baisiąją audrą jis 
negalėjo atsikratyti. 

Ji taip pat žiūrėjo į jį didelėmis žaliomis akimis, aplink 
kurias dėl nuovargio ir liūdesio atsirado jaudinantis mėlynumas. 
Dar niekada jis nebuvo sutikęs tokios geidžiamos moters ir 
jautė jai trejopus prieštaringus jausmus: jam norėjosi globoti ją, 
išprievartauti, kad numalšintų nepakeliamą geismą, arba tiesiog 
nužudyti, kad atsikratytų pagundos... 

Jis pasirinko ketvirtą kelią = bėgimą. Nė neatsakęs jai, jis 
puolė iš mažos kajutės, kurios durys paskui jį užsitrenkė ir 
kuri iš karto pasirodė esanti didesnė. 

Jo bėgimas sukėlė Marijanai nerimą. Ką reiškė jo tylėjimas? 
At tik Teodoras nenori sučiupti jos meluojant? Ar jis nenuėjo 

ieškoti baltai vilkinčio Žmogaus, kad papasakotų jam teisybę 
apie tariamą savo šeimininkę?.. Reikia tuo įsitikinti. 

Ji šiaip taip atsistojo, tačiau buvo nežmoniškai nuvargusi, 
baltomis paklodėmis užklotas spartietiškas gultas atrodė kaip 
pūkinis, palyginti su lentomis apatiniame šebekos denyje. Vis 
dėlto ji įveikė pagundą ir prisivertė nueiti prie durų, atidaryti 
jas ir... tuoj pat su šypsena užtrenkti. Teodoras nenuėjo toli: 
kaip ir dera tarnui “ištikimam šuniui“, jis išsitiesė prie jos 
durų ir, nuovargio pakirstas, jau miegojo. 

Nusiraminusi Marijana grįžo prie savo lovos ir griuvo į ją, 
nė nepakėlusi paklodžių, nė nepamaniusi užgesinti žibinto. Ji 
turėjo teisę apie nieką negalvodama pailsėti. 

Lauke triukšmas rimo. Fregatos jūreiviai kobiniais nustūmė 
šebeką, kuri pamažu skendo, o Kulugio žmonės, susigrūdę į 
tris gelbėjimosi valtis, mėgino plaukti į svetingesnius vandenis. 

Komodoras Kingas per vertėją jiems pasakė, kad jie turi 
greičiau nešdintis, jei nenori būti vandens sūkurio įtraukti į 
dugną, ir nė vienam iš jų nešovė į galvą mintis pakartoti 
Teodoro žygdarbio ir įsiropšti į plaukiojančią tvirtovę. 

Tačiau tas triukšmas beveik nesiekė Marijanos aptemusios 
sąmonės ji vis labiau grimzdo į saldų miegą... 


Kai fregata “Jasonas" ėmė plaukti toliau, Marijana jau seniai 
plaukė svajų laivu, tokiu pat baltu ir greitu kaip žuvėdros, jis 
nešė ją į nežinomą tikslą, kupiną švelnumo ir džiaugsmo, staiga 
įsikūnijusio tragišku jos mylimojo veidu, kokį matė paskutinį 
kartą. Laivui artėjant, veidas traukėsi tolyn ir niro į bangas, 
beviltiškai šaukdamas. Paskui jis vėl pasirodydavo ir vėl toldavo, 
vėl dingdavo, vos Marijana ištiesdavo į jį rankas... 

Nežinia, kiek laiko truko tas sapnas, tikslus Marijanos 
pasąmoninių minčių atspindys - jau tiek dienų dramatiškai pynėsi 
viltis ir neviltis, gailestis, meilė ir pyktis. Tačiau kai jaunoji 
moteris vėl atsimerkė realiame pasaulyje, be rūko, be išdavikų, 
saulės nušviestame, jo sukeltas įspūdis pervėrė ją kaip apnuodyta 
strėlė. 

Nubudusi toje uždaroje erdvėje, ji dar skaudžiau pajuto savo 
vienišumą negailestingame vyrų pasaulyje, kur ji, kaip pašautas 

paukštis, stengėsi šiaip taip pasiekti uostą, kad galėtų ten 
pasislėpti kokiame nors plyšyje, gydyti žaizdas ir atsikvėpti. 

O juk visur šioje beprotiškoje planetoje, kuri blaškė ją kaip 
į jūrą įmestą butelį, buvo moterų, gyvenusių tik namams, vaikams 
ir vyrams! Jos nubusdavo rytais ir užmigdavo vakarais jausdamos 
raminančią savo gyvenimo palydovų šilumą; jos su džiaugsmu ir 
be nerimo gimdė vaikus! Ir tie vaikai buvo jų laukiami, jų 
nelaikė prakeiksmu. Žodžiu, jos buvo moterys, o ne pėstininkai 
arba žetonai! Jų gyvenimas buvo normalus, likimas - nesuluošintas, 
jo nevaldė kažkoks beprotis demiurgas, kuris, atrodo, piktdžiugiavo 
viską. darkydamas! 

Dabar, jau plaukdama į Konstantinopolį, kur taip norėjosi 
patekti, Marijana pajuto, kad tas noras dingo. Jai nesinorėjo 
skverbtis į nepažįstamą pasaulį, pilną nepažįstamų veidų ir 
nepažįstamų balsų, ir dar skverbtis į jį vienišai siaubingai, 
beviltiškai vienišai! Ir likimo ironija! ten ją gabenantis laivas 
pavadintas vardu žmogaus, kurį ji mylėjo ir kurio manė netekusi 
amžinai! 

“Tai mano kaltė, karčiai pamanė ji, turiu tai, ko 
nusipelniau! Norėjau apgauti likimą, priversti Jasoną pasiduoti, 
per mažai tikėjau jo meile! Jei būtų galima pasukti laiką atgal, 
pasakyčiau jam viską, jei jis vis dar norėtų turėti mane, važiuočiau 
su juo, kur jis norėtų, ir kuo toliau, tuo geriau!.." 

Tik dabar jau per vėlu, ir ji pasijuto tokia bejėgė, kad, 
užsidengusi veidą delnais, ėmė raudoti. Tokią ją ir rado Teodoras, 
kai, triukšmo prižadintas, įkišo pro duris galvą. 

Marijana taip raudojo, kad neišgirdo, kaip jis įėjo. Kurį laiką 
jis Žiūrėjo į ją nežinodamas, ką daryti, kaip ir kiekvienas vyras, 
kai mato sielvarto apimtą moterį ir nežino jo priežasties. Tačiau 
pamatęs, kad rauda tuojau virs isterija, kad jaunoji moteris 
virpa kaip lapas, kad ji nesuprantamai šūkčioja ir dūsta, jis 
pakėlė jos galvą ir ramiai skėlė antausį. 

Rauda tuoj pat nurimo. Dūsavimai taip pat, ir Teodoras 
pamanė, kad gal per stipriai bus sudavęs. Marijana žiūrėjo į 
Ji išplėtusi akis, bet nieko nematė. Ji tarsi virto statula, ir jis 
jau norėjo papurtyti ją, kad praeitų keistas stingulys, bet ji 
staiga labai ramiai pasakė: 

Ačiū! Dabar man geriau! 

Jūs išgąsdinote mane, su palengvėjimu atsiduso jis“ Aš 
nesupratau, kas jums pasidarė. Tačiau jūs gerai pamiegojote. Aš 
žinau, nes keletą kartų buvau užėjęs! 

Aš ir pati nežinau, kas man pasidarė. Sapnavau keistus 
sapnus, O paskui atsibudusi galvojau apie įvairiausius dalykus... 
apie tai, ko netekau! į 

Matyt, sapnavote šį laivą. Girdėjau... minėjote jo vardą! 

Ne, ne laivą, o žmogų, kurio toks vardas! 

Žmogų... kurį mylite? 

Deja, taip... ir kurio niekada nebepamatysiu! 

Kodėl? Jis mirė? 

Galbūt... Nežinau! 

Tuomet kodėl sakai, paklausė jis, matyt, nejučia vėl ėmęs 
sakyti “tu", kad nebepamatysi jo? Ateitis Dievo rankose, 
ir kol nepamatysi savo mylimojo lavono arba jo kapo, nedrįsk 
sakyti, kad jis mirė. Tu esi tikra moteris, jei eikvoji jėgas 
ašaroms ir raudoms, kai mums dar gresia pavojus. Ką pasakysi 
laivo vadui, ar pagalvojai? 

Taip. Pasakysiu, kad keliavau į Konstantinopolį pas tolimą 
giminaitę. Jis žino, kad nebeturiu šeimos, ir patikės manimi... 

Tuomet greičiau sukurk savo istoriją, nes jis ateis pas tave 
ne vėliau kaip po valandos. Zmogus baltais rūbais man tai 
pasakė. Jis man davė ir šį audinio gabalą, kad tu kaip nors 
apsirengtum. Šiame laive nėra moteriškų rūbų. Aš atnešiu tau 
pavalgyti... 

Nenoriu, kad dėl manęs toks žmogus kaip jūs turėtų tiek 
rūpesčių! 

Jo lūpose šmėstelėjo šypsena, truputį nuskaidrinusi rūškaną 
veidą. 

Aš esu ištikimas tavo tarnas, kunigaikštiene. Privalau gerai 
vaidinti savo vaidmenį. Šiems žmonėms toks elgesys visai 
suprantamas. Be to, tu esi alkana... 

Iš tikrųjų, vien užsiminus apie maistą, Marijana pajuto, kad 
miršta iš alkio. Ji godžiai prarijo, ką jis atnešė, paskui nusiprausė, 
apsisiautė šilko atraiža, kurią seras Džeimsas turbūt nupirko 
prisiminimui apie kelionę, ir... pasijuto žvalesnė. 

Ji pasiruošė sutikti šeimininką. Kai jis atsisėdo ant kėdės, ji 
karštai padėkojo jam už svetingumą ir rūpinimąsi ja. 

Dabar, kai pailsėjote, pasakė jis, gal bent pasakytumėte, 
kur turiu jus nugabenti. Kaip jau sakiau, mes plaukiame į 
Konstantinopolį, bet... 

Konstantinopolis man labai tinka, sere Džeimsai. Kaip tik 
ten aš ir keliavau, bet sudužo laivas... Aš iškeliavau... jau gana 
seniai, kad ten susitikčiau su vienu mano tėvo šeimos nariu. 
Jis buvo prancūzas, jūs tai žinote, ir kai pabėgau iš Anglijos, 
nuvykau į Prancūziją vildamasi rasti ką nors iš jo giminaičių. 
Tačiau neliko nieko... arba beveik nieko, tik imperatoriaus 
policijos prižiūrima pagyvenusi pusseserė. Ji man pasakė, kad 
Konstantinopolyje gyvena vienas mūsų tolimas giminaitis, kuris, 
be abejo, mielai priims mane, ir kad kelionė bus geriausia 
paguoda. Taigi aš iškeliavau, bet nelaimingas atsitikimas privertė 
mane keletą mėnesių praleisti Nakso saloje. Ten ir susipažinau 
su Teodoru, savo tarnu. Jis išgelbėjo mane nuo žūties, priglaudė 
mane ir globojo kaip motina. Nelaimė, mus užpuolė piratai... 

Seras Džeimsas taip plačiai nusišypsojo, kad jo žandenos 
pakilo iki ausų. 

Jis tikrai labai jums ištikimas. Didelė sėkmė rasti tokį 
tarną. Taigi aš nuvešiu jus į Konstantinopolį. Jei vėjas tebebus 
palankus, ten atsidursime po penkių šešių dienų. Bet aš užsuksiu 
į Lesbą, kad gaučiau jums kokių nors rūbų. Taip apsitaisiusi 
jūs negalite lipti į krantą. Žinoma, tai labai gražu, bet nelabai 
tinka vietos papročiams. Nereikia užmiršti, kad mes jau Rytuose. 

Dabar jis kalbėjo laisvai, sušvelnėjęs dėl Marijanos atvirumo, 
džiaugdamasis šiuo grįžimu į praeitį. Prisimindami prabėgusias 
dienas, jie abu trumpam vėl grįžo į žalias Devonšyro pievas. 
Po to seras Džeimsas pradėjo kalbėti apie būsimą kelionę. 

Marijana pasitenkino tuo, kad klausėsi jo. Jai pasidarė nejauku, 
kad gali taip lengvai ir įtikinamai meluoti. Ji taip sumaniai 
supynė teisybę su prasimanymais, kad net pati nustebo ir 
sunerimo. Žodžiai liejosi savaime. Ji net pastebėjo, kad jai 
patiko vaidinti šią komediją, kurios vienintelė žiūrovė buvo ji 
pati ir kurios sėkmę lėmė jos talentas; jei komedija bus nevykusi, 
ją ne tik nušvilps viskas gali baigtis kalėjimu ar net mirtimi. 

Bet Marijaną jaudino pavojaus suvokimas, ir ji suprato, kuo 
stiprus toks žmogus kaip Teodoras. 

Žinoma, jis kovojo dėl savo šalies nepriklausomybės, bet jį 
ir pavojai viliojo jis ieškojo jų, kad patirtų begalinį džiaugsmą 
nugalėdamas juos... Galbūt jis ir negintų laisvės, jei tai nebūtų 
susiję su pavojingais ir nemaloniais nuotykiais. 

Iš ilgo sero Džeimso monologo ji taip pat sužinojo, kad 
vyriškis baltu kostiumu buvo Čarlsas Kokrelis, jaunas Londono 
architektas, aistringas senovinių akmenų mėgėjas. Į “Jasoną" jį 
paėmė Pirėjoje kartu su jo draugu Liverpūlio architektu Džonu 
Fosteriu. Juodu vyko į Konstantinopolį gauti osmanų vyriausybės 
leidimą kasinėti jų surastą šventyklą. Atėnų paša dėl kažkokių 
visai nesuprantamų priežasčių neleido jiems to daryti. Juodu 
keliavo Anglijos senovės mėgėjų klubo remiami ir atvyko iš 
Eginos, kur jau atsiskleidė jų talentas. 

Man būtų geriau, jei jie keliautų kitu laivų, prisipažino 
seras Džeimsas. Jie yra nesugyvenami ir pasipūtę, dėl jų 
galime turėti nemalonumų su Porta. Tačiau jiems apsuko galvą 
lordo Eldženo sėkmė jis iš Atėnų šventyklos į Londoną 
nusiuntė nepaprastą marmuro kolekciją. Juodu nori padaryti tą 
patį ir net daugiau! Todėl atakuoja mūsų pasiuntinybę 
Konstantinopolyje laiškais, kuriuose skundžiasi prastu turkų elgesiu 
ir graikų abejingumu. 

Tačiau atsitiktiniai fregatos keleiviai mažai tedomino Marijaną. 
Ji neketino su jais bendrauti ir tiesiai pareiškė tai vadui. 

Manau, bus geriau, jei iki kelionės pabaigos neišeisiu iš 
šios kajutės, pasakė ji. Pirmiausia, jūs nežinote, kokiu vardu 
mane pristatyti. Aš nebesu madmuazelė d'Aselna ir jokiu būdu 
negaliu pasinaudoti Fransio Kranmerio vardu... 

O kodėl ne ledi Selton? Jūs esate paskutinė paveldėtoja 
ir tikrai turite teisę į savo protėvių vardą. Bet kai išplaukėte 
iš Prancūzijos, jūs turėjote pasą?.. 

Marijana prikando liežuvį Klausimas buvo labai natūralus, ir ji 
suprato, kad apgaulės džiaugsmo padariniai gali būti labai netikėti. 

Aš viską praradau sudužus laivu, pasakė ji pagaliau, 
pasą ir... žinoma, jis buvo išrašytas mano mergautine pavarde. 
Tačiau prancūziška pavardė anglų laive... 

Seras Džeimsas atsistojo ir tėviškai paplojo jai per petį. 

Žinoma žinoma... Tačiau mūsų valstybės problemos dėl 
Bonaparto neturi nieko bendro su mūsų sena draugyste!.. Taigi 
jūs būsite Marijana Selton, nes bijau, kad jums vis dėlto reikės 
pasirodyti: šie žmonės ne tik smalsūs kaip katės, bet ir turi 
nepaprastą vaizduotę. Jūsų romantiškas pasirodymas juos gerokai 
apstulbino, ir jie gali sukurti dievai žino kokią istoriją ' apie 
plėšikus, dėl kurios turėčiau nemalonumų admiralitete. Mums 
bus ramiau, jei jūs pasidarysite tikra anglė! 

Anglė, kuri bastosi Graikijos jūromis su tokiu tarnu kaip 
Teodoras? Manote, kad tai juos patenkins? 

Visiškai! patvirtino seras Džeimsas juokdamasis. 
Ekscentrišikumo mes nelaikėme nuodėme, tai veikiau kilnumo 
požymis. Tiedu jaunuoliai tikri buržua, 0 jūs aristokratė, 
štai ir visas skirtumas. Jie bus prie jūsų kojų. Beje, jūs juos 
jau sužavėjote... 

Ką gi, aš patenkinsiu jūsų architektų smalsumą, sere 
Džeimsai, sutiko Marijana ramiai šypsodamasi. Be to, aš 
jums esu tokia dėkinga ir labai nusiminsiu, jei dėl mano 
išgelbėjimo turėsite nors menkiausių nemalonumų. 


Tryliktas skyrius 
Naktis Aukso Rage 


Praėjus truputį daugiau kaip ketvirčiui valandos anglų fregata 
sustojo nedideliame Havriono uoste Andro saloje, o valtimi į 
krantą nuplaukė Čarlsas Kokrelis. Motyvuodamas tuo, kad moka 
graikų kalbą, jis tiesiog išmaldavo komodoro leidimą atlikti labai 
slaptą misiją. Galbūt jis buvo per daug įkyrus, bet tikrai apsukrus 
žmogus, nes po valandos grįžo su moteriškais rūbais, kurie nors 
ir buvo vietos gyventojų, bet labai spalvingi ir tiko Marijanai: 
ji ėmė priprasti prie salyno madų ir nauji rūbai ją sužavėjo. 
Juo labiau kad galantiškasis architektas prie jų pridėjo keletą 
sidabro ir koralų papuošalų,  rodžiusių vietos amatininkų 
meistriškumą ir gerą skonį. 

Apsivilkusi palaidą baltą suknelę su besiplaikstančiomis 
rankovėmis, raudonais siūlais išsiuvinėtą vasarinį apsiaustą be 
rankovių ir apykaklės, užsimovusi raudonas kojines, apsiavusi 
bateliais su sidabrinėmis sagtimis ir net užsidėjusi aukštą raudoną 
feską Marijana vakare sėdėjo gale stalo šalia sero Džeimso. 
Griežti laivo karininkų mundurai ir abiejų architektų frakai greta 
jos rūbų atrodė keistai. 

Ji buvo vienintelė truputį neharmoninga nata šiame tipiškai 
angliškame koncerte. Griežtai besilaikantis Anglijos tradicijų seras 
Džeimsas rūpinosi, kad jo bendrojoje kajutėje viskas būtų 
angliška: stalo sidabras, Vedžvudo porcelianas, sunkūs karalienės 
Anos laikų baldai, šiltokas alus, viskio kvapas ir... apgailėtina 
salos virtuvė. 

Nors nejtikėtinos odisėjos metu Marijana maitinosi beveik 
spartietiškai, tačiau ji pastebėjo, kad gyvenimas Prancūzijoje 
pataisė jos kulinarinį skonį, ir dabar ji nebeatpažino vaikystėje 
mėgtų patiekalų. Argi galima paragavus Taleirano virtuvės 
stebuklų mėgautis virta aviena su mėtų padažu?.. 

Buvo siūlomi tostai už karalių, už admiralitetą, už mokslą 
ir už “ledi Selton“, kuri keletu jaudinamų žodžių padėkojo savo 
gelbėtojui ir tiems, kurie taip maloniai ja rūpinasi. 

Abu architektai tiesiog salo nuo Marijanos žodžių, juos aiškiai 
jaudino jos palankumas ir natūralus žavesys. Ir vienas, ir kitas, 
kaip, beje, ir dauguma čia buvusių vyrų, neatsispyrė jos kerams, 
bet reagavo į juos skirtingai: truputį per daug apkūnus Čarlsas 
Kokrelis, vienas iš tų anglų, kurie į gyvenimą žiūri kaip į 
didžiulį kalėdinį pudingą, rijo jaunąją moterį akimis ir žarstė 
komplimentus, versaliečių stilių keistai supindamas su Periklio 
amžiumi, 0 jo draugas Fosteris, liesokas ir drovus, ilgais rusvais 
plaukais, dariusiais jį nepaprastai panašų į airiškąjį seterį, kreipėsi 
į ją tik trumpais sakiniais ir retkarčiais žvilgčiojo į ją taip, tarsi 
kitų svečių nė nebūtų. 

Pokalbis iš pradžių sukosi apie vis labiau maištaujančias salyno 
salas, o paskui apie dviejų bičiulių žygius Eginoje ir Figalijoje; 
duetas ėmė atvirai varžytis, kiekvienas begėdiškai stengėsi priskirti 
sau daugiau nuopelnų ir sumenkinti kitą ir galiausiai abu rūsčiai 

pasmerkė lordą Eldženą, kuris tik pasilenkė, kad sugautų 
Fortūną“ nuostabiais Partenono metopais. 

Metopai: keturkampės akmeninės plokštės su skulptūromis, 

paaiškino Kokrelis, pasmatęs nustebusias Marijanos akis. 

Jei taip bus ir toliau, - atsiduso seras Džeimsas po 
vakarienės lydėdamas viešnią iki kajutės, visai gali būti, kad 
kelionės pabaigoje geras šių ponų sutarimas baigsis kumštynėmis. 
Tiesa, aš visada galiu patikėti juos savo vyriausiajam bocmanui, 
bet dėl Dievo meilės, mano brangusis vaike, neskirkite vienam 
iš jų nė vienos šypsenos daugiau... kitaip už nieką neatsakau! 
Tiesiog baisu, kai mokslininkas nori nustebinti! 

Žinoma, Marijana juokdamasi pažadėjo, tačiau netrukus turėjo 
pripažinti, kad juokais duotą pažadą vykdyti sunkiau negu manė, 
nes keletą dienų, kol fregata plaukė Dardanelų sąsiauriu, ją 
persekiojo besivaržantys jaunuoliai. Atrodė, kad jie budėjo prie 
jos durų, nes vos ji išeidavo į denį pakvėpuoti tyru oru, jie 
jau skubėdavo sudaryti jai kompaniją, kuri netrukus jai pasidarė 
pernelyg nuobodi, nes visos šnekos baigdavosi jų būsimųjų didžių 
atradimų kėlimu į padanges. 

Tačiau be įkyrių architektų buvo dar vienas keleivis 
Teodoras. Juodu jam atrodė visiški kvailiai ir jų šiaudinės 
skrybėlės ir didžiuliai kaklaraiščiai, ir aukšti drobiniai kostiumai, 
ir žali skėčiai, po kuriais jie atkakliai slėpė išbalusius salos 
gyventojų veidus, nusėtus strazdanų, ypač Fosterio. 

Kai nuvyksime į Konstantinopolį, tu negalėsi atsikratyti jų, 

vieną vakarą pasakė jis Marijanai. Jie suks paskui tave ir 
sausumoje neatstos. Ką tu su jais darysi? Juk nenusivesi jų pas 
Prancūzijos pasiuntinį? 

Tai nebūtina. Jie skiria man dėmesio dėl to, kad laive 
neturi ką veikti, taip pat dėl to, kad esu miledi. Tai glosto 
jų savimeilę. Tačiau krante juodu turės ir be manęs kuo rūpintis. 
Jie nori vienintelio dalyko: gauti leidimą ir greičiau grįžti į 
Graikiją. 

Kokį leidimą? 

- Aš per daug nesigilinau. Jie rado sugriautą šventyklą ir 
nori ten kasinėti. Be to, jie nori kažką nusipiešti ir tirti antikinę 
architektūrą... nežinau, kas dar... 

Graiko veidas apniuko. 

Vienas anglas, buvęs pasiuntinys Konstantinopolyje, jau buvo 
atvykęs į Graikiją, ir jis turėjo leidimą visa tai daryti. Tačiau 
jam rūpėjo ne kasinėjimai ir piešiniai, O išvežti į savo šalį 
skulptūras, pavogti senuosius mano tėvynės dievus. Ir jis tai 
padarė: daugybė laivų išvyko iš Pirėjos su Atėnų šventyklos 
turtais. Bet svarbiausias iš jų nepasiekė namų: jį užgriuvo Dievo 
rūstybė, ir jis nuskendo! Šie žmonės svajoja padaryti tą patį, 
aš žinau... aš tuo įsitikinęs! | 

Mes nieko negalime padaryti, Teodora, švelniai pasakė 
Marijana ir paėmė kietą savo nepaprasto kompaniono ranką, 
jūsų misija, kaip ir mano, daug svarbesnė už keletą akmenų. 
Mes negalime rizikuoti svarbesniais interesais, juo labiau kad 
dar nesame niekuo įsitikinę. Be to... galbūt ir jų laivas nuskęs! 

Tu teisi, tačiau suprask: aš nekenčiu tų plėšikų, kurie 
ateina grobti mano nelaimingos tautos buvusios didžios šlovės 
likučių!.. 

Šio žmogaus, kurį dabar laikė savo draugu, sielvartas apstulbino 
Marijaną, tačiau ji pamanė, kad incidentas baigtas. Vis dėlto 
įvykiai parodė, kad ji smarkiai apsiriko. 


"Jasonas" įplaukė į Dardanelų sąsiaurį ir plaukė tarp nykių 
krantų, kuriuos retkarčiais pagyvindavo balti griuvėsiai arba 
nedidelės mečetės, virš kurių nuolat sukosi jūros paukščiai. 

Šiame tingią upę primenančiame ryškiai mėlyname koridoriuje 
nuo įkaitusių krantų tvoskė alinamas karštis. Kiekvienas 
menkiausias judesys atėmė daug jėgų. Išsitiesusi ant gulto vienais 
prie kūno prilipusiais naktiniais marškiniais, Marijana sunkiai 
alsavo ir stengėsi nejudėti. Tik jos ranka, laikanti iš alavijo 
plaušų padarytą vėduoklę, vos vos judėjo mėgindama atvėsinti 
tarsi iš krosnies tvoskiantį orą. 

Net galvoti pasidarė sunku, ir aptingusioje jos galvoje pleveno 
vienintelė mintis: rytoj būsiu Konstantinopolyje! Bet ji nenorėjo 
apie nieką kita galvoti: paskutiniąsias valandas ji ilsėsis, laivui 
plaukiant amžinybės tyloje... 

Tačiau netikėtai tą tylą sudrumstė tūžmingi šūksmai už keleto 
žingsnių nuo jaunosios moters, denio paskuigalyje, ir tai buvo 

Teodoro balsas. Kadangi jis kalbėjo graikiškai, Marijana nesuprato 
žodžių, tačiau nebuvo go o jis yra įniršęs, ir kai paskui 
išgirdo neatpažįstamai duslų Carlso Kokrelio balsą, ji iš siaubo 
pašiurpo ir stryktelėjo nuo gulto. Greitai apsivilkusi suknelę, ji 
basa išbėgo iš kajutės ir kaip tik spėjo pamatyti, kad du 
jūreiviai, tiesiog užsiropštę ant Teodoro, stengiasi išplėšti iš jo 
architektą. Graikas savo priešą laikė už gerklės, ir šis, beveik 
klūpojęs priešais milžiną, jau gargaliavo... 

Pasibaisėjusi jaunoji moteris puolė prie graiko, bet nespėjo. 
Jau atskubėjo kiti jūreiviai kartu su karininku, ir jiems pavyko 
priversti milžiną paleisti priešininką. Netekęs pusiausvyros, šis 
nusirito deniu stengdamasis nuplėšti kaklaraištį, kad į plaučius 
patektų oro. 

Marijana mėgino jam padėti, tačiau jis kurį laiką dar negalėjo 
kalbėti. Tuo tarpu pagaliau pavyko nuramdyti Teodorą. Seras 
Džeimsas, išėjęs iš bendrosios kajutės, pasuko į dramos vietą. 

Viešpatie, Teodorai, ką jūs padarėte?  sudejavo Marijana 
plekšnodama Kokreliui per skruostus, kad tas greičiau atsigautų. 

Teisingumas!.. Aš norėjau įvykdyti teisingumą! Šis žmogus 

banditas... plėšikas! įtūžęs suriko graikas. 

Juk nenorite pasakyti, kad rengėtės nužudyti jį? 

Taip, sakau tai ir kartoju!.. Jis nusipelnė tik mirties! Ir 
ateityje, kad ir kaip jis saugosis, mano kerštas pasieks jį... 

Jei tik turėsite tokią galimybę! nutraukė jį ledinis sero 
Džeimso balsas. Tvarką įkūnijanti jo figūra atsistojo tarp 
sutrikusios jaunosios moters ir jūreivių, vos ne vos laikančių 
įsisautėjusį graiką. Uždėkite jam grandines, - pridūrė jis gimtąja 
kalba, jis privalo būti nuteistas pagal jūros įstatymą už 
mėginimą nužudyti anglą! 

Marijanos siaubas virto panika. Jei seras Džeimsas Teodorui 
taikys negailestingą Anglijos laivyno įstatymą, graikų sukilėlio 
karjera gali baigtis ant rėjos arba nuo bocmano rimbo. Ji puolė 
jo gelbėti. 

Būkite gailestingas, sere Džeimsai, leiskite jam bent 
pasiaiškinti. Aš pažįstu šį Žmogų: jis geras, ištikimas ir teisingas. 
Jei nebūtų rimtų priežasčių, jis taip negarbingai nesielgtų! Be 
to, prisiminkite, kad jis yra ne anglas, o graikas ir mano tarnas. 

Aš pati privalau atsakyti už jį ir jo poelgius. Ar reikia pridurti, 
kad imuosi visos atsakomybės? 

Ledi Marijana teisi, droviai įsikišo jaunas laivo gydytojas, 
kuris, nors ir rūpinosi Kokreliuų, negalėjo nepadėti tokiai 
beprotiškai gundančiai moteriai. Pone, jūs turite bent išklausyti 
šio žmogaus pasiaiškinimą. Prisiminkite, kad jis pirmiausia yra 
kilmingos damos tarnas ir fanatiškai atlieka savo pareigas... 

Matyt, naujasis Marijanos riteris įtarė, kad Kokrelis mėgino 
įsibrauti pas jaunąją moterį; jo manymu, toks nusikaltimas tikrai 
vertas virvės. Jo entuziazmas privertė komodorą nepastebimai 
šyptelėti, tačiau jis griežtai sutramdė savo valdinį. 

Kodėl kišatės kur nereikia, Kingsli? Jei norėsiu sužinoti 
jūsų nuomonę, pats paklausiu! Darykite, ką privalote, ir dinkite! 
Tačiau... noriu išgirsti, ką tas plėšikas pasakys, kad apsigintų. 

Tam nereikėjo daug žodžių. Kokrelis susirado Teodorą 
norėdamas pasišnekėti graikiškai, ir ėmė kalbėti apie tai, kas 
jam mieliausia apie savo atradimus. O milžinas savo ruožtu 
nustatė, kad anglo toks trokštamas leidimas yra susijęs su 
griuvėsiais kaip tik tos šventyklos, kurią jis, Teodoras, lyg ir 
laikė savo nuosavybe, -nes jis gimė kaip tik prie tos prakilniosios 
kolonados, apaugusios brūzgynais pačiame Arkadijos masyvo 
viduryje. 

Mano tėvas man pasakojo, kad prieš penkiasdešimt metų 
vienas prakeiktas prancūzų keliautojas atvyko į Basą, žiūrinėjo, 
žavėjosi, piešė, bet, laimė, jis buvo senas ir silpnas! Mirti jis 
išvyko į tėvynę, ir daugiau jo niekas niekada nebematė. Bet 
šis jaunas ir jo dantys stiprūs! Jei jam leisi veikti, jis surys 
senovinę Apolono šventyklą kaip anas anglas surijo Atėnės 
šventyklą! Ir aš nusprendžiau neleisti jam to padaryti!.. 

Komodoras Kingas niekada nebuvo girdėjęs tokių užpuolimo 
motyvų ir patekęs į tokią keblią padėtį. Širdyje jis plūdo 
architektą, jo per ilgą liežuvį ir jūreiviui nemalonų griuvėsių 
pomėgį. Be to, buvo Marijana, kuri karštai užtarė savo tarną 
ir tikriausiai neatleis jam už to įsibrovusio civilio baudimą. 
Tačiau kita “vertus, užpuolimas buvo viešas ir įvyko jo didenybės 
laive. Jis tikėjosi visus sutaikinti pareiškęs, kad Teodoras bus 
sukaustytas grandinėmis, kaip jis jau įsakė, bet reikės palaukti, 

kol nuvyks į vietą, kad būtų priimtas sprendimas dėl įvykio, 
nutikusio galbūt dėl karščio poveikio jo pernelyg ūmiam būdui. 
Tai reiškė, kad po kokių trisdešimt šešių bausmės valandų 
Teodoras galės ieškoti kartuvių kitoje vietoje, tačiau architektas 
bent pasislėps nuo jo. 

Marijana lengviau atsikvėpė. Deja, šis teatrališkas sprendimas 
nepatiko Kokreliui. Jis taip išsigando, kad beveik puolė į isteriją, 
ir prie jo spigaus balso prisidėjo jo kolegos balsas, šis staiga 
pajuto solidarumą ir pareikalavo nedelsiant ir negailestingai 
nubausti kaltininką. 

Aš Britanijos pilietis, sušuko jis, ir jūs, komodore 
Kingai, jo didenybei tarnaujantis karininkas, turite garantuoti 
man apsaugą ir teisingumą. Reikalauju, kad šis žmogus tučtuojau 
būtų pakartas už pasikėsinimą į mano gyvybę. 

Bet jūs gyvas, kaip suprantu, mano brangusis Kokreli, 
įtikinėjamu balsu tarė seras Džeimsas, - ir bus neteisinga paaukoti 
žmogaus gyvybę vien tam, kad būtų numalšintas jūsų pyktis! 
Šiuo metu jūsų skriaudikas yra triume ir bus ten, kol nuleisime 
inkarą... 

To nepakanka! Aš noriu, aš reikalauju, aš įsakau!.. 

Seno jūreivio kantrybė trūko. 

Čia, nutraukė jis griežtai, aš vienas turiu teisę pasakyti: 
aš įsakau! Ledi Selton pareiškė, ir jūs pats tai girdėjote, kad 
ji atsako už savo tarno veiksmus. Atrodo, jūs paprasčiausiai 
užmiršote, kad daugybę kartų prisiekėte jai ištikimybę. Nejaugi 
iš tikrųjų norite taip skaudžiai įžeisti ją? 

Aš žaviuosi ledi Marijana ir gerbiu ją, tačiau gerbiu ir 
savo gyvybę! Jei jums, sere Džeimsai, atrodo, kad ji neverta 
jūsų dėmesio, aš privalau pats ja pasirūpinti. Taigi arba šis 
žmogus bus deramai nubaustas, arba jūs nuleidžiate inkarą 
artimiausiame Anatolijos pakrantės uoste ir išlaipinate mane: aš 
nujosiu į Konstantinopolį Mes jau ne taip toli nuo jo esame... 

Tai neprotinga, misteri Kokreli, įsiterpė Marijana, ir 
aš €esu pasirengusi už savo tarną atsiprašyti jūsų kaip tik jūs 
panorėsite. Patikėkite, aš nuoširdžiausiai apgailestauju dėl šio 
nesusipratimo ir nubausiu kaltininką, kai atsidursiu sausumoje. 

- Jums lengva kalbėti apie nesusipratimą, miledi, ir aš bučiuoju 
jūsų rankas, dygiai pasakė architektas, bet padėtį vertinu 
ne taip atlaidžiai kaip jūs. Taigi jums leidus aš nekeičiu savo 
pozicijos: arba mirties bausmė jam, arba aš išsilaipinu. 

Na ir nešdinkitės velniop! sušuko  nusikamavęs seras 
Džeimsas. Išlaipinsim jus, jei taip norite! Misteri Spenseri, 
pridūrė jis atsisukdamas į pirmąjį padėjėją, sustokite prie 
Eraklio. Pasirūpinkite, kad šių ponų bagažas būtų išsiųstas kartu, 
nes manau, kad misteris Fosteris paseks savo kolegos pavyzdžiu. 

Suprantama, išdidžiai prabilo šis“ = Mes, liverpūliečiai, 
nepaliekame savo draugų nelaimėje! Aš su jumis, Kokreli! 

Liūdnai paspaudę vienas kitam rankas, - bet jiems atrodė, 
kad kilniai, - abu kompanionai beregint užmiršo apie konkurenciją 
ir nuėjo krautis daiktų, 0 juos gana piktu ir pašaipiu žvilgsniu 
nulydėjo komodoras Kingas. Išvydęs jaudinančią jų manifestaciją, 
jis tik niekinamai gūžtelėjo pečiais. 

Pasigėrėkite jais!  sumurmėjo jis Marijanai, kurią šis įvykis 
prislėgė. - Kuo ne Piladas, guodžiantis erinijų persekiojamą 
Orestą? Šie mulkiai niekaip negalėjo suprasti, kodėl ledi Selton 
nestojo į jų pusę ir pati nepasiūlė jiems kaltininko galvos! Jie 
to reikalavo iš manęs, bet kaip tik jums niekada neatleis! 

Jūs manote? 

Žinoma. Jie taip stengėsi jums patikti, o jūs likote abejinga. 
Jūs nejvertinote jų pastangų. Tokie žmonės rengia revoliucijas: 
jie nekenčia visko, ko negali nusipirkti arba sulyginti su savimi. 

Bet kam palikti laivą? Teodoras su grandinėmis, ir misteriui 
Kokreliui nebėra ko bijoti... 

Žinoma, kad anksčiau už mus patektų į Konstantinopolį 
ir iš pasiuntinio išplėštų įsakymą suimti jūsų tarną! 

Marijanos širdis sustingo. Vos spėjo Teodoras dėl sero Džeimso 
draugiškumo išvengti rimto pavojaus, atsirado kitas, dar 
grėsmingesnis. Jei nuvykus į uostą graikas bus suimtas, niekas 
jo nebeišgelbės. Ji gerai atsiminė Kulugio žodžius: sukilėlių vado 
galva taip brangiai įvertinta, kad kiekvienas diplomatas su 
džiaugsmu išduos jį valdovui, kurio palankumo trokšta. Ir 
teisingumas jo netvirtą inkognito labai greitai atskleis! Taip, bet 

juk ji priešais šventojo Elijo ikoną prisiekė viską padaryti, kad 
jos kompanionas galėtų be kliūčių patekti į osmanų sostinę... 
Marijana drėgnomis akimis pažvelgė į savo seną bičiulį. 

Taigi, sušnabždėjo ji liūdnai, jūsų gerumas to vargšo 
vaikino atžvilgiu, pasirodo, buvo beprasmis: nelemtos jo paskatos, 
savo tėvynę mylinčiam žmogui visai dovanotinos, jam kainuos 
virvę! Vis dėlto... aš jums iš visos širdies dėkinga, sere Džeimsai. 
Jūs padarėte viską, ką galėjote... ir aš tikrai pridariau jums 
daug nemalonumų... 

Gana! Be jūsų ši kelionė būtų baisi nuobodybė! Ir ne aš 
vienas taip manau! Jūs ją pavertėte žydinčiu sodu! O jūsų 
milžinas niufaundlendas... bus geriausia, jei jis pabėgs mūsų 
inkarui dar nenusileidus Bosforo vandenyje. Laiko užteks, nes 
nemanau, kad mes sutiksime serą Stratfordą Keningą, mūsų 
pasiuntinį, krantinėje su kareivių būriu laukiantį mūsų! Reikalas 
nevertas jokio dėmesio, ir skundikai taip pat! Nebesijaudinkite 
ir ateikite kartu su manimi išgerti puodelio arbatos. Nežinau 
geresnės priemonės nuo šio prakeikto karščio kaip karšta arbata!.. 

Nors seras Džeimsas ir guodė, Marijanai nebuvo ramu. Tų 
dviejų žmonių nuoskauda ir pyktis galėjo būti pavojingi, jei 
Anglijos valdžia juos vertino, tačiau iš to, kokiais įsižeidusiais 
žvilgsniais į ją dirsčiojo jos buvę gerbėjai, ji suprato, kad praras 
ir laiką, ir orumą, jei mėgins priversti juos pakeisti niekingą 
sprendimą. Jie buvo užsispyrę kaip visi ribotų pažiūrų Žmonės, 
ir jaunosios moters pastangas jie įvertins kaip nesuprantamą ir 
apgailėtiną palankumą žmogui, kurį jie, Žinoma, laikė tiesiog 
išsigimėliu. Matyt, geriausia bus pasikliauti sero Džeimso 
sprendimu ir draugyste: argi jis neleido jai suprasti, kad netrukdys 
pabėgti kaltininkui? Ji tuo įsitikino, kai jis leido jai nusiųsti į 
triumą laiškelį ir jame Teodorą įspėti, kad vos išgirdęs leidžiamo 
inkaro grandinės žvangesį jis turi bėgti. 

Kai išplauksime iš šio uosto, jam nuims grandines, pasakė 
jis jai, kai laivas leidžiantis saulei atplaukė į Marmarą Eriglisį, 

taigi jis be jokio vargo galės pabėgti. Tačiau, galimas daiktas, 
mes be reikalo jaudinamės ir manome, kad jūsų dūsautojai turi 
piktų kėslų! 


296 


Šiaip ar taip, atsarga gėdos nedaro, tarė Marijana, ir 
aš jums esu nuoširdžiai dėkinga, sere Džeimsai! 

Ji jau šviesesnėmis akimis žiūrėjo, kaip išlaipinami abu anglai 
su didžiausiu bagažu, kuris buvo perduodamas iš rankų į rankas, 
o valtininkai ir nešikai šūkaudami perkrovė jį iš fregatos denio 
į barką ir iš barkos į krantinę, kuria plūdo triukšminga minia. 

Neatsisveikinę  Kokrelis ir Fosteris paliko laivą, ir jų žali 
skėčiai dar ilgai matėsi plaukiantys tiurbanų ir feskų jūroje. 
Pagaliau jie užsiropštė ant asilų ir, šūkaujančių berniūkščių bei 
vedlių su lazdomis lydimi, dingo tarp įvairiaspalvių namų ir 
mečečių. 

Koks nedėkingumas! atsiduso jaunoji moteris. Jie net 
neatsisveikino su jumis! Jūsų svetingumas daugiau vertas! 


Seras Džeimsas tik nusijuokė ir įsakė plaukti. Ir fregata, 
tarsi palengvėjusi, kai neteko nemalonaus krovinio, nusileidžiančios 
saulės nušviesta plaukė ametistine jūra, išmarginta paauksuotomis 
salelėmis, aplink kurias šoko delfinai. 


Prasidėjo paskutinis etapas. Ilga, alinanti kelionė, ne kartą 
kėlusi grėsmę Marijanos gyvybei, artėjo prie pabaigos. 

Skaudžių išgyvenimų dienomis šviesiaplaukės sultonienės 
miestas, iš kurio ji tiek tikėjosi, ir pirmiausia vilties atgijimo, 
palengva virto miražu, pasakų miestu, nuolat dingdavusiu. Ir štai 
dabar jis visai arti... Tai liudijo daugybė burių, mirguliuojančių 
jūroje, taip pat beribis dangus, kurio naktinį aksomą skrodė 
tolimi Žiburiai. 

Vėlai vakare, kai staiga nurimus vėjui burės nusviro, ir laivas 
tyliai sūpavosi ant šilkinių bangelių, Marijana liko denyje ir 
žiūrėjo į žvaigždes. Švelni Rytų naktis buvo panaši į tas, apie 
kurias ji svajojo tada, kai ateitis dar tilpo viename žodyje 
“Jasonas". Kur jis dabar? Kokioje jūroje klajoja jo puikybė 
arba skurdumas? Kur dabar plazda nuostabiosios “Burtininkės" 
baltos burės? Ir kieno įsakymams ji paklūsta? Ar jis dar šiame 
pasaulyje, tas valdingas ir išdidus žmogus, neseniai pareiškęs, 
jog vienintelė jo meilė moteris, kurią iškovojo ne tam, kad 
vėl netektų, ir į ją panašus brigas? 

Paskutiniąją klajonių naktį ją apėmė begalinis ilgesys. Kad 
patektų į šį miestą, kurio artėjimą jautė, kad pamėgintų palenkti 
karštą, tačiau trapią moters širdį abejotinai sąjungai, Marijana 
kankinančioje kelionėje prarado viską, kas jai buvo svarbu 
gyvenime: meilę, draugystę, savigarbą, turtą, net rūbus, o ką 
jau kalbėti apie vyrą, taip ir netapusį jai artimu, žuvusį nuo 
išprotėjusio menkystos rankos. Ar ateis pjūties diena?.. Ar ji 
galės bent parvežti į Prancūziją atnaujintą seną draugystę? Ar 
ir vėl ištiks katastrofa, kaip asmeniniame gyvenime? O jos kūno 
gelmėje glūdinti gyvybė taip tvirtai buvo įsikibusi, kad net 
baisiausi sukrėtimai ir nepalankiausios sąlygos jos neveikė... 

Jaunoji moteris ilgai stebėjo dideles spindinčias žvaigždes, 
ieškodama tarp jų kokio nors ženklo, paramos, vilties. Staiga 
jai pasirodė, kad viena iš jų nutrūko mėlyname skliaute, nusirito 
prie horizonto ir ten užgeso. 

Marijana greitai persižegnojo ir, įsmeigusi akis į tašką, kur 
dingo žvaigždė, greitai ištarė troškimą: 

Pamatyti jį, Viešpatie! Žūtbūt pamatyti jį! Jei jis dar gyvas, 
padaryk taip, kad bent kartelį jį pamatyčiau... 

Širdyje ji neabejojo, kad Jasonas gyvas. Jis buvo jai žiaurus, 
beprotiškai pavydus ir elgėsi taip keistai, kad ji nejučia pamanė, 
ar nebus jam Leitonas pakišęs tokių narkotikų, nuo kurių 
žmogus pasiunta, tačiau žinojo, jog jis taip giliai įaugo jos 
širdyje, kad išplėšus jį iš ten, ji numirtų. Net jei ir kitame 
pasaulio krašte jo gyvybė užgestų, ji tai tučtuojau sužinotų iš 
paslaptingo širdies virpesio... 


Imperatoriškasis miestas išniro kartu su tekančia saule. 
Pirmiausia toli, kur baigiasi perlamutrinė jūra, sidabriniame rūke 
iškilo apvalūs kupolai ir blankios minaretų strėlės. 

Jūra, skalavusi vešliai apaugusias Ažijos kalvas su baltais 
kaimais, tarsi pasakoje buvo sėte nusėta laivų: rudas galeras 
stipriomis rankomis yrė ryškiai apsirengę irkluotojai, raudonos ir 
juodos šebekos slydo kaip rykliai, senovinės feliugos, panašios 
į milžiniškus vabzdžius, čektirmos su smailiaviršūnėmis burėmis 
rėžėsi į dangų... visi skubėjo į saulėje tviskantį miražą. 

Kuo arčiau, tuo aiškiau matėsi miestas, aukštos geltonos 
sienos apsuptas. Ji vingiavo nuo Septynių Bokštų pilies palei 
Septynias Kalvas ir Septynias Mečetes, panašias į milžiniško tilto 
arkas, iki pat juodų seralio kiparisų. Raudoni stogai, spindintys 
soborai, sodai ir antikiniai statiniai, kurie, atrodo, tvirtai laikė, 
kad nenuvirstų į jūrą, mėlynus kupolus, susiglaudusius tarp šešių 
Achmedo mečetės minaretų ir galingų  Šv.Sofijos soboro 
kontraforsų. 

Fregata tarsi darydama reveransą lengvai pasviro nuo rytinio 
brizo išpūstų burių svorio, aplenkė Seralio kyšulį ir įplaukė į 
Aukso Ragą. 

Šioje jūrų sankryžoje, kur kunkuliuojanti senoji Europa susitiko 
su tylia Azija, trivienio miesto didybė atrodė stulbinanti. Į jį 
įeini kaip į Ali Babos olą, kur nežinai, kuo žavėtis ir į ką 
žiūrėti, nes akis žlibina spindesys ir šviesa. Tačiau šio žaizdro, 
sulydančio kelias civilizacijas, karštis tuojau pasiglemžia jus. 

Laikydamasi už denio paskuigalio turėklų ir stovėdama greta 
persisotinusio ir niekuo nebesistebinčio sero Džeimso, Marijana 
akimis rijo didžiulį melsvą uostą, nusidriekusį tarp dviejų pasaulių. 

Prie kairiosios Konstantinopolio krantinės susigrūdo ryškias- 
palviai osmanų laivai, o prie Galatos laiptų išsirikiavo Vakarų 
laivai juodi genujiečių, anglų, olandų, o spalvotos vėliavos ant 
plikų stiebų atrodė kaip nerūpestingo sodininko palikti vaisiai. 
Ant kranto grūdosi minia, vienaip ar kitaip susijusi su jūra: 
jūreiviai, valdininkai, kurjeriai, raštininkai, pirklių arba pasiunti- 
nybių agentai, nešikai, krovikai, pirkliai ir smuklininkai, o tarp 
jų yrėsi karingi janyčarai su aukštomis feskomis ir uosto 
policininkai. 

Barkų tempiama fregata didingai priplaukė inkaravimo vietą, 
o tuo metu nuo kranto nusiyrė valtis su anglų jūreiviais odinėmis 
skrybėlėmis ir pasuko prie jos. Valties priekyje sunėręs ant 
krūtinės rankas stovėjo labai aukštas liesokas blondinas, 
elegantiškas, besiplaikstančiu plačiu šviesiu apsiaustu. 

Jį pamatęs, seras Džeimsas iš nuostabos atšlijo. 

Pa... palaukite... bet juk tai pasiuntinys! 
Svajingai nusiteikusi Marijana krūptelėjo. 
Ką jūs pasakėte? 

Kad mūsų du vyrukai pasirodė esą apsukresni negu maniau, 
mano brangusis vaike, nes prie mūsų artėja pats lordas Stratfordas 
Keningas! 

Vadinasi... jis pats atvyksta suimti vargšo graiko, kad tas 
truputį papurtė niekingą architektą? 

Neįtikėtina... bet atrodo, kad taip! Misteri Spenseri, 
kreipėsi jis į savo padėjėją, nueikite pažiūrėti į triumą, ar 
belaisvis dar ten. Jei taip, tai meskite jį į vandenį, bet priverskite 
dingti! Kitaip aš nebeatsakau už jį. Tikiuosi, grandinės kaip 
reikiant paruoštos? 

Būkite ramus, milorde, nusišypsojo jaunuolis: = Aš pats 
tuo pasirūpinau. 

Tuomet, tarė jūreivis ir nepastebmai nusišluostė kaktą 
po trirage skrybėle, telieka kuo geriau sutikti jo ekscelenciją. 
Ne, nenueikite, brangioji, pridūrė jis sulaikydamas Marijaną, 
kuri jau traukėsi atbula, geriau būkite su manimi. Galimas 
daiktas, man jūsų prireiks, be to, jis matė jus! 

Iš tikrųjų, pasiuntinys žiūrėjo į denio paskuigalyje stovintį 
pulkelį žmonių, o Marijana savo ryškiais rūbais, be abejo, 
išsiskyrė iš visų. 

Ji pakluso ir, žiūrėdama į besiartinantį diplomatą, stebėjosi 
jo jaunumu. Dėl aukšto ūgio ir orumo jo jaunuoliškas veidas 
nė kiek neatrodė vyresnis. Kokio amžiaus gali būti lordas 
Keningas? Dvidešimt ketverių, dvidešimt penkerių? Šiaip ar taip, 
ne daugiau! O koks jis gražus!.. Jo veido bruožai visai tiktų 
graikų statulai. Tik lūpos, plonos ir sučiauptos, ir truputį išsikišęs 
smakras buvo vakarietiškas. Giliai įdubusiose akyse protokolinis 
diplomato oficialumas slėpė svajingą poeto sielą. 

Vos valtis priplaukė prie laivo, pasiuntinys puolė prie virvinių 
kopėčių ir vikriai, kaip sportuojantis Žmogus, ėmė kopti jomis. 
Kai jis pagaliau užlipo į denio paskuigalį, Marijana pamatė, 
kad arti jis atrodo dar patrauklesnis. Ir jis, ir jo manieros, ir 
rimtas balsas turėjo keisto žavesio. 

Tačiau kai jaunosios moters žvilgsnis pirmą kartą susitiko su 
gražuolio diplomato žvilgsniu, ji staiga pajuto pavojų. Šis žmogus 
priminė Damasko plieno kietumą, blizgesį ir grynumą. Net jo 
nepriekaištingas mandagumas turėjo keisto griežtumo. Beje, vos 

juodu su komodoru pasakė vienas kitam keletą mandagių 
privalomų žodžių, jis atsisuko į jaunąją moterį ir nelaukdamas, 
kol seras Džeimsas supažindins, labai pagarbiai nusilenkė ir 
ramiu tonu pareiškė: 

Ponia, jūs matote mane sužavėtą galimybės pagaliau 
pasveikinti jūsų šviesiausiąją šviesybę. Jūs taip užtrukote, kad 
mes beveik nebesitikėjome jūsų sulaukti. Ar verta sakyti, kad 
esu ir laimingas, ir pagaliau ramus? 

Jo žodžiuose nebuvo jokios ironijos, ir Marijana klausėsi jų 
be nuostabos, nes nuo to momento, kai pamatė pasiuntinį, ji 
nė akimirkos netikėjo, kad toks svarbus asmuo gaištų laiką dėl 
paprasto tarno graiko... 

Tuo tarpu seras Džeimsas, pamanęs, jog tai nesusipratimas, 
prapliupo juoktis. 

Šviesiausioji šviesybe? = sušuko jis“ = Brangusis Keningai, 
bijau, kad darote keistą klaidą... Ponia... 

kunigaikštienė Sant'Ana, ir nepaprastoji, ir slaptoji 
Napoleono pasiuntinė! ramiai baigė Keningas: = Stebėsiuos, 
jeigu ji tai neigs: tokia kilminga dama nedrįs meluoti! 

Pasiuntinys tiriamai žvelgė į Marijaną, ir ji pajuto, kaip 
nukaito jos skruostai, bet nenukreipė žvilgsnio. Priešingai, ji taip 
pat ramiai Žiūrėjo į savo priešą. 

Tai tiesa, pripažino ji, aš esu ta, kurios laukėte, 
milorde! Ar galiu sužinoti, kaip jūs mane suradote? 

O Dieve, labai paprastai... Paryčiui mane prižadino du 
keisti subjektai, reikalavę nežinia kokios bausmės už neatsimenu 
kokį nusikaltimą, kurį vienam iš jų padarė kažkokios jaunos 
damos tarnas. Ta dama ir kilminga, ir nepaprasta, vieną tamsią 
naktį ji netikėtai išniro Egėjo jūros vandenyse. Tų džentelmenų 
reikalas man mažai terūpėjo... o štai egzaltuotas kilmingosios 
damos apibūdinimas labai sudomino: jis visai sutapo su jau 
seniai gautu įspėjimu. Ir kai jus, ponia, pamačiau, dingo paskutinės 
abejonės: juk žinojau, kad susitiksiu su viena gražiausių Europos 
moterų! 

Tai nebuvo komplimentas. Pasiuntinys tiesiog konstatavo 
akivaizdų dalyką, 0 ta, apie kurią buvo kalbama, tik liūdnai 
šyptelėjo. 

Gerai, tarė Marijana atsidususi, dabar galite pasikliauti 
savo sėkme, lorde Keningai! Atleiskite man, sere Džeimsai, 
pridūrė ji staiga atsigręžusi į savo seną draugą, kuris apstulbęs 
klausėsi šių kalbų ir darėsi vis liūdnesnis, bet negalėjau 
pasakyti jums teisybės. Aš žūtbūt privalėjau patekti čionai, ir 
jūsų svetingumo nepateisinau tik dėl pareigos. 

Napoleono pasiuntinė! Jūs!.. Ką apie tai pasakytų jūsų 
vargšė tetulė? 

- Atvirai šnekant, nežinau, bet norėčiau tikėti, kad neprakeiktų 
manęs. Matote, tetulė Elisė visada žinojo, kad vieną gražią 
dieną mano prancūziškas kraujas prabils. Ji padarė viską, kad 
tai neatsitiktų, tačiau buvo pasirengusi neišvengiamybei! Dabar, 
jūsų  ekscelencija, tarė ji, kreipdamasi į Keningą, gal 
pasakytumėte, ką ketinate daryti? Aš nemanau, kad jūsų valdžia 
leis jums mane suimti: čia yra Osmanų imperijos sostinė, ir 
Prancūzija čia turi pasiuntinybę, kaip ir Anglija... ne didesnę, 
bet ir ne mažesnę. Jūs galėjote mane suimti plaukiant, kaip 
mėgino padaryti jūsų admiralitetas netoli Korfaus, o dabar tai 
neįmanoma... 


Man tai nė kiek nerūpi. Tikrai mes esame Turkijos 
vandenyse... Tačiau šio laivo denyje mes esame Anglijoje: galiu 
sulaikyti jus čia. 

Vadinasi?.. 

Jūs neišlipsite iš laivo. Jūs, ponia, esate Jungtinės Karalystės 
belaisvė. Žinoma, niekas nieko blogo jums nepadarys: komodoras 
Kingas užrakins jus jūsų kajutėje ir pastatys sargybą keletui 
valandų, kol būsite uoste. Rytoj rytą jis pakels bures, kad 
griežtai saugomą nugabentų jus į Angliją... kur būsite pačiu 
vertingiausiu ir Žaviausiu įkaitu! Supratote, sere Džeimsai? 

Supratau, jūsų ekscelencija! Įsakymas bus įvykdytas! 

Marijanai apsvaigo galva ir ji užsimerkė. Viskas baigta! Viskas 
žlugo beveik pasiekus tikslą, dėl dviejų kerštingų buržua pykčio! 
Tačiau išdidumas padėjo įveikti silpnumą ir įkvėpė jėgų. Plačiai 
atmerkusi iš pykčio ir nuo vos sulaikomų ašarų blizgančias akis, 
ji įsmeigė žvilgsnį į gražų pasiuntinio veidą. 

O jūs nepiktnaudžiaujate savo teisėmis, milorde? 

Priešingai, ponia, viskas teisėta, juk mes kariaujame! Linkiu 
jums laimingai grįžti į šalį, kuri jums galbūt šiek tiek tebėra 
brangi! 

Būtent šiek tiek, milorde... ir tai labai abejotina! Sudie! 
O dabar, sere Džeimsai, atlikite savo pareigą ir užrakinkite 
mane! 

Nusisukusi nuo pasiuntinio, ji pažvelgė į uždarą komodoro 
veidą ir neteko paskutinės vilties. Kaip ji ir manė patekusi į 
"Jasoną", Džeimsas Kingas niekada nedvejojo, ką pasirinkti 
pareigą ar jausmus... Galbūt dar prisidėjo suprantama nuoskauda, 
kad jį apgavo ir įstūmė į senos draugystės spąstus!.. 

Marijana atsidususi nusigręžė, paskutinį kartą žvilgtelėjo į 
nepasiekiamą miestą. Tą akimirką ji išvydo “Jūrų burtininkę“... 

Pamaniusi, jog tai vizija, atsiradusi dėl begalinio noro vėl 
pamatyti ją, jaunoji moteris susvyravo ir pasitrynė akis, 
baimindamasi, kad nuostabusis miražas dings. Tačiau ji neapsiriko: 
tai tikrai buvo Jasono brigas. 

Jis ramiai suposi už keleto kabeltovų prie krantinės, laikomas 
grandinių. Marijaną bemat apėmė beribis džiaugsmas, širdis 
suspurdėjo, o gerklę sugniaužė spazmas, kai brigo pirmagalio 
statulėlėje atpažino save. Nebuvo jokių abejonių: Jasonas čia, 
šiame uoste, į kurį jis, deja, nenorėjo plaukti ir apie kurį ji, 
palikta jūroje, svajojo kaip apie pažadėtąją žemę... 

Bet kaip jis čia pateko? 

Jūs einate, ponia? 

Ledinis sero Džeimso balsas grąžino ją į tikrovę. Ji nebegalėjo 
laisvai nubėgti pas mylimąjį: iš šonų atsistojo du ginkluoti 
jūreiviai. Nuo šiol ji politinė kalinė... ir niekas daugiau. 

Suglumusi Marijana baugščiai dirstelėjo į bejausmį serą 
Džeimsą. 

Kur jūs mane vedate? 

Bet... į jūsų kajutę! Jūsų... šviesiausioji šviesybė ten bus 
saugoma, kaip ir įspėjo lordas Keningas. Juk nemanote, kad 
jums uždės grandines? Damą reikia gerbti... net jei ji tarnauja 
Napoleonui! 

Ji nusisuko, kad jis nepamatytų išbalusio jos veido. Neseniai 
buvęs draugas dingo amžinai. Dabar tai buvo svetimas Žmogus, 

anglų karininkas, aklai vykdantis savo pareigas, net jei dėl to 
turėjo pasidaryti kalėjimo prižiūrėtoju. Ir Marijana nebuvo 
įsitikinusi, jog baisiausiai nusivylęs jis neapgailestauja, kad negali 
elgtis su ja daug griežčiau. 

Ne, sere Džeimsai, atsakė ji pagaliau, aš taip nemanau. 
Bet labai norėčiau, kad nepyktumėte ant manęs! 

Paskutinį kartą pažvelgusi į brigą, kuriame nesimatė jokių 
gyvybės ženklų, ji leidosi nuvedama į kajutę. 

Rakto trakštelėjimas spynoje pervėrė ją, ir tučtuojau pasigirdo, 
kaip tarkštelėjo ginklas. Nuo šiol jūreiviai, bent jau kol neišplauks 
į atvirą jūrą, budriai saugos jos duris. Anglija lengvai neišleis 
iš rankų Napoleono draugės!.. 

Ji lėtai priėjo prie lango, atidarė jį, pažvelgė laukan ir dar 
kartą įsitikino tuo, ką jau ir taip žinojo: greta kapitono 
apartamentų esanti jos kajutė buvo labai aukštai virš vandens. 
Galbūt iš nevilties ji vis dėlto ryžtųsi rizikingam šuoliui, kad 
išvengtų jai numatyto likimo ir atsikratytų savo sargų, bet ir 
to nebuvo galima padaryti: aplink jų laivą, kaip, beje, ir aplink 
kitus, vandenyje knibždėjo visokiausios valtys ir laiveliai. Kaip 
viščiukai prie perekšlės glausdamiesi prie didelių laivų, jie vertėsi 
pirkimu ir pardavimu, o daugiausia didžiulio uosto perkėlimu 
į abu krantus. 

Nusivylusi ji grįžo prie gulto, griuvo ant jo ir... pamatė, kad 
paklodės ir antklodės yra dingusios. Matyt, seras Džeimsas nutarė 
nepalikti nieko, kuo ji galėtų pasinaudoti! 

Su lengvu kartėliu ji pagalvojo apie Teodorą, kuris dabar 
turėjo būti toli. Jis kaip tik laiku pasinaudojo nusikalstamu 
komodoro atlaidumu jo atmintyje gyvai mažajai Marijanai, pas 
kurią dabar niekas neateis, kad sulaužytų narvelį ir leistų 
paukščiukui išskristi. 

Graikas pasiekė savo kelionės tikslą. Vienintelė, nors ir 
menka, paguoda jai buvo suvokimas, kad bent Santorine duotos 
priesaikos ji nesulaužė. Šiuo ažvilgiu ji galėjo jaustis laisva... 
bet tik šiuo! 


Karštos dienos valandos slinko monotoniškai, bet nepaliaujamai. 
Vis mažiau laiko liko belaisvei praleisti Konstantinopolyje! Ir 

“Burtininkės" artumas nesulaikomą laiko bėgimą darė dar 
negailestingesnį. 

Netrukus, kai išauš nauja diena, anglų fregata pakels bures 
ir išgabens kunigaikštienę Sant'Aną į niūrią nežinomybę, 
skendinčią Britanijos rūke, ir ji net neturės pavojaus žavesio. 
Ją tiesiog įkalins kokiame nors užkampyje, štai ir viskas! Gal 
kad ją užmirštų, jei Napoleonas neims jaudintis... 

Saulei leidžiantis pasigirdo skardūs muedzinų šūksniai, 
raginantys minią melstis. Paskui atėjo naktis. Triukšmingas uosto 
gyvenimas pamažu tilo ir rimo, o laivuose įsižiebė signaliniai 
žiburiai. Papūtė šaltas šiaurės vėjas, kuris, patekęs į kajutę, 
privertė Marijaną drebėti, bet ji negalėjo uždaryti lango, nes 
pro jį Žžvelgdama dar šiaip taip matė Jasono laivo bušpritą! 

Įėjo jūreivis su uždegtu kandeliabru, paskui jį kitas su 
padėklu. Jie tylomis padėjo viską ant stalo. Matyt, jie buvo 
gavę griežtus nurodymus. Jų veidai buvo visai be išraiškos, dėl 
to atrodė panašūs, ir jie dingo taip greitai, kad Marijana nespėjo 
nei žodžio pasakyti, nei sujudėti. 

Ji abejingai pažvelgė į stalą. Kaip mažai jai tereiškė valgis 
ir šviesa! 

Vis dėlto, pajutusi troškulį, prisipylė puodelį arbatos, išgėrė 
ją ir norėjo prisipilti dar vieną, bet duslus dunkstelėjimas privertė 
ją krūptelėti ir atsisukti. Kažkas nusirito kilimu... 

Pasilenkusi ji pamatė paprastą akmenį, perrištą plonu špagatu, 
kuris leidosi už lango. 

Smarkiai plakančia širdimi ji trūktelėjo špagatą, iš pradžių 
lėtai, paskui greičiau. Špagatas lipo, lipo, kol baigėsi mazgu 
surištu storu lynu. Iškart suvokusi, ką tai reiškia, ir pašėliško 
džiaugsmo apimta, ji priglaudė prie lūpų šiurkštų kanapinį lyną 
ir pabučiavo kaip angelą išvaduotoją. Vadinasi, ji dar turi draugą? 

Greitai užpūtusi žvakes, Marijana grįžo prie lango ir pažvelgė 
pro jį. Apačioje, tamsiame krantinės šešėlyje, ji lyg ir išvydo 
žmogaus figūrą, bet nemėgino tuščiai aiškintis, kas jis: laikas 
nelaukė, o ji taip skubėjo pabėgti! Priėjusi prie durų, ji priglaudė 
ausį prie sąvaros ir įsiklausė. Laivas skendėjo visiškoje tyloje. 
Girdėjosi tik tylus jo korpuso girgždėjimas, jam supantis uosto 

vandenyje. Sargybiniai, matyt, užmigo, nes nesigirdėjo jokio 
triukšmo. 

Marijana stipriau pririšo lyno galą prie gulto kojos, paskui 
vos ne vos išlindo pro gana siaurą langą. Ji tuoj pat pajuto, 
kad nematoma ranka įtempė lyną, ir ėmė palengva leistis, 
stengdamasi nežiūrėti į juodą bedugnę apačioje ir kojomis 
atsiremdama į laivo išsikišimus. Laimė, visi laivagalio antstato 
langai buvo uždaryti. Matyt, karininkai nuėjo į krantą, kad 
deramai pasinaudotų vieninteliu laisvu vakaru. 

Ji leidosi, kaip jai atrodė, ilgai ir sunkiai. Nubrūžintos rankos 
degė, bet staiga pasijuto sugriebta ir stipriai laikoma. 

Paleiskite lyną!  sušnabždėjo Teodoras. Jau nusileidote! 

Marijana paklausė ir nusileido ant nedidelės valties dugno. 
Tamsoje ji mėgino surasti graiko ranką. Taip stebuklingai išgelbėta 
iš plaukiojančio kalėjimo, ji jautė begalinį dėkingumą, kurio net 
negalėjo išreikšti, stengdamasi atsikvėpti ir kartu rasti žodžių 
jausmams perteikti. 

Maniau, kad jūs toli, sušnabždėjo ji, o jūs čia! Jūs 
man padėjote! O, dėkoju, dėkoju! Bet kaip supratote? Kaip 
sužinojote? 

Ne supratau, 0 pamačiau. Kai atplaukė aukštasis anglas, 
aš kaip tik palikau laivą ir pasislėpiau už greta stovėjusios 
šalandos, kad apsižvalgyčiau ir numatyčiau sau tolesnį kelią. Dėl 
to galėjau stebėti, kas darėsi fregatoje, ir kai ginkluoti jūreiviai 
nuvedė tave kaip nusikaltėlę, supratau, jog kažkas atsitiko. Jie 
sužinojo, kas tu iš tikrųjų esi? 

- Taip. Kokrelis ir Fosteris nuėjo skųstis ir smulkiai nupasakojo 
mano išvaizdą. 

Aš turėjau jį užmušti! suniurzgė Teodoras. Bet 
neužtrukime čia. Reikia bėgti toliau, ir kuo greičiau. 

Jis griebė irklus, apsuko valtį ir ėmė plaukti ten, kur buvo 
švarus vanduo. 

Mes aplenksime Galatą ir sustosime prie Kilidžio Ali 
mečetės, ten rami vieta ir Prancūzijos pasiuntinybė netoli! 

Jis stipriai užgulė irklus, ir valtis ėmė skrieti, tačiau Marijana 
sulaikė jį už rankos. Ten, visai arti, juodame vandenyje stūksojo 
306 


brigas. Jame degė tik vienas signalinis žibintas ir priekiniame 
denyje matėsi neryški šviesa, daugiau nieko. 

Aš noriu patekti ten! pasakė Marijana. 

Ten? Į tą laivą? Tu išprotėjai! Ko tau ten reikia? 

Jis priklauso vienam draugui... labai brangiam, kurį laikiau 
žuvusiu. Tai tas laivas, dėl kurio maišto vos nepraradau gyvybės... 
bet aš turiu ten patekti! 

O kas tau sakė, kad jis vis dar nėra maištininkų rankose? 
Tau tikrai reikia patekti į miestą ar tu nori naujų nemalonumų? 
Nejaugi nepavargai nuo visų tų sukrėtimų? 

Jei jis vis dar būtų maištininkų rankose, čia nestovėtų! Jį 
užgrobęs Žmogus neketino plaukti į Konstantinopolį! Prašau jus, 
Teodorai, nuplaukime iki to laivo! Man tai labai svarbu! Jau 
nebesitikėjau kada nors jį vėl pamatyti! 

Įsitempusi kaip lanko templė, ji stengėsi įtikinti jį, ir visai 
tyliai, tarsi gėdydamasi reikalauti po to, ką jis jai padarė, ji 
pridūrė: 

Jei jūs nenorite, aš vis tiek ten pateksiu... nuplauksiu! Čia 
netoli! 

Graikas patylėjo, paskui sudėjo irklus, nuleidęs galvą susimąstė, 
tuo tarpu valtis palengva plaukė toliau. Pagaliau jis paklausė: 

Tai tas Žmogus, vardu Jasonas? 

Taip... tai jis! 

Gerai, lydėsiu tave, ir tepadeda mums Dievas! 

Valtis vėl ėmė slysti vandeniu ir netrukus atsidūrė brigo 
šešėlyje. 

Marijana ėmė nekantriai graibyti laivo bortą ir ieškoti, kaip 
lipti į jį 

Nesisukiok! Apversi valtį!  smurmėjo graikas, kurio akys 
tarsi katės naktį matė taip pat gerai kaip ir dieną. = Prie 
išorinio trapo kabo virvinės kopėčios. 

Vienas paskui kitą jiedu užlipo į viršų ir nušoko į tuščią 
denį. Marijanos širdis smarkiai daužėsi. Viskas buvo ir pažįstama, 
ir svetima. Denio nepriekaištingo švarumo lyg nebūta. Jame 
buvo prigrūsta visokių daiktų, varis neblizgėjo, lynai kadaravo 
nakties vėjelio supami. Ir dar ta tyla... 


307 


Ji negalėjo suprasti, kodėl laivas toks apleistas. Ar kas nors 
pasirodys... jūreivis... Kregas O'Flaertis, pirmasis padėjėjas, arba 
jos senas draugas Arkadijus, be kurio ji kentėjo beveik taip 
pat kaip ir be paties Jasono? Ne! Nieko, tik priekyje matėsi 
šviesa, kurios link Teodoras atsargiai žengė vieną žingsnį, paskui 
kitą... ir staiga pasislėpė už grotstiebio. Iš liuko išlindo du vyrai 
su ilgais šautuvais rankose. Iš jų raudonai mėlynų rūbų, iš 
aukštų baltų feskų, iš blizgančių ginklų ir nuožmių veidų Marijana 
ir jo palydovas iškart atpažino janyčarus. 

- Jie saugo laivą, - sušnabždėjo Teodoras, vadinasi, ekipažo 
čia nėra. 

Galbūt, bet tai nereiškia, kad ir šeimininko nėra. Leiskite 
man pažiūrėti... 

Nebegalėdama pakelti tos nežinomybės, Marijana kaip šešėlis 
šmurkštelėjo pro kabiną su nuplėštomis durimis ir užlipo į denio 
paskuigalį, stengdamasi nepatekti į vienintelio žibinto apšviestas 
vietas. 

Ji viltingai puolė prie bendrosios kajutės durų, kad atidarytų 
jas ir patektų į kapitono patalpas. Bet priešais jas ji sustojo 
ir suglumusi žvelgė į kryžmai prikaltas lentas ir didelius raudono 
vaško antspaudus, panašius į kraujo dėmes. 

Tada ji apsidairė ir pamatė tai, į ką pirma dėl silpno 
apšvietimo neatkreipė dėmesio. Susirėmimo pėdsakų matėsi visur: 
medžio gabalai, metalo skeveldros, sulaužytos muškietos, šovinių 
padarytos skylės ir... siaubingos tamsios patakos aplink šturvalą! 

Taip per vieną akimirką dingo viltis. 

Jai nebėra ko laukti, nebėra ko ieškoti! Puikusis Jasono 
brigas dabar tapo vaiduoklišku laivu. Kažkas tikriausiai atėmė 
Jį iš maištininkų, bet tas kažkas buvo ne Jasonas, negalėjo jis 
būti, nes iš kur tie pėdsakai, iš kur tos žymės? Galbūt berberų 
piratas... arba osmanų raisas atviroje jūroje sutiko neprityrusių 
Leitono banditų prastai valdomą “Burtininkę“, ir ji tapo lengvu 
grobiu... 

Prislėgta Marijana iš likusių niūrių pėdsakų lengvai suprato, 
kokia tragedija ištiko laivą. Čia viskas dvelkė pralaimėtu mūšiu, 
nelaimėmis ir mirtimi, viskas, net tie abejingi kareiviai, saugantys 

plaukiantį vaiduoklį, nes šiaip ar taip, jis buvo kažkokio notablio 
nuosavybė. 

O tų, kuriuos ji mylėjo ir paliko čia, kur neliko net jų 
balsų aido, ji niekada nebepamatys. Dabar aišku, kad jų nebėra 
gyvų. 

Nuo šio smūgio netekusi jėgų, Marijana užmiršo viską aplinkui, 
bejėgiškai susmuko ant denio ir, priglaudusi galvą prie užkaltų 
durų, pro kurias Jasonas niekada nebeis, ėmė tyliai verkti. Čia 
ją ir rado Teodoras  susigūžusią, prisispaudusią prie medžio, 
tarsi mėgintų prasiskverbti pro jį. 

Jis norėjo pakelti ją, tačiau, nors ir buvo stiprus, negalėjo: 
prie jos kūno svorio prisidėjo didžiulė kančių ir nevilties našta, 
kurios net vyras nepakėlė. Nusivylimas ir skausmas ją slėgė kaip 
uola, ir jis pajuto, jog ji nenori nieko daryti, kad išsilaisvintų 
iš jos. Aplinkinis pasaulis jos visai nebedomino. 

Atsiklaupęs priešais Marijaną, Teodoras surado jos ranką, 
tokią šaltą, tarsi bekrauję, tačiau ši ranka atstūmė jį. 

Palik mane!  sušnabždėjo Marijana. = Nešdinkis! 
Ne. Aš nepaliksiu tavęs. Tu mano sesuo, nes kenti! Eikš 
su manimi. 

Tačiau ji negirdėjo jo. Jis suprato, kad ji vengia jo, apimta 
nevilties. Jis atsargiai pakėlė galvą ir apsidairė. 

Apačioje janyčarų nesimatė ir nesigirdėjo. Sėdėdami ant 
takelažo ryšulių, tarp kojų pasidėję šautuvus, jie ramiai rūkė 
ilgas pypkes ir žvalgėsi į žvaigždes. Vėjas nuo Juodosios jūros 
atnešė aštrų tabako aromatą, sumišusį su vandens augalų kvapu. 
Matyt, sargybiniams nė nedingtelėjo mintis, kad laive dar kas 
nors, be jų, yra... 

Truputį nusiraminęs, Teodoras vėl pasilenkė prie Marijanos. 

Maldauju tave, pasistenk! Tu negali likti čia... Tai būtų 
beprotybė! Reikia gyventi... Toliau kovoti!.. 

Marijana tylėdama lėtai papurtė galvą. 

Aš grąžinsiu tave į gyvenimą prieš tavo valią, iškošė jis 
pro dantis, tik atleisk man už tai, ką darau. 

Jo didžiulis delnas pakilo. Jis gerai išmanė kumštynių taisykles, 
kaip tiksliu smūgiu padaryti, kad žmogus netektų sąmonės. 
Įvertinęs savo jėgą, jis trenkė. Jaunoji moteris nesipriešino, jos 

įsitempęs kūnas atsipalaidavo. Tada jis užsimetė ją ant peties 
ir susilenkęs grįžo prie virvinių kopėčių. 

Nešdamas ją jis jautėsi toks laimingas, kad našta atrodė kaip 
pūkelis. 

Teodoras nuleido į vandenį irklus ir ėmė plaukti iš uosto. 

Valtis praplaukė pro Galatos kyšulį, kurį supo senos rūmų 
sienos. Balti Kilidžio Ali mečetės minaretai tiesėsi į žvaigždėtą 
dangų, o valtis ėmė šokinėti ant bangų, stipresnių negu Bosfore. 


Imperatoriaus pasiuntinei kelionė baigėsi, ir pagaliau atėjo 
metas įžengti į didžiojo valdovo ir šviesiaplaukės sultonienės 
žemę. 

Sukilėlis Teodoras ryžtingai pasuko valtį į ramų nedidelio 
užutėkio vandenį ir stipriai trūktelėjęs ištempė ją ant smėlio... 

Baisaus beldimo iš lovos prikeltas grafas de Latūras-Mobūras, 
Prancūzijos pasiuntinys Aukštojoje Portoje, apstulbęs žiūrėjo į 
kažkokią baidyklę, primenančią milžiną, kuris, pargriovęs durininką, 
įsiveržė į pasiuntinybę. 

Paskui jis, nieko nesusigaudydamas, įsmeigė savo trumpareges 
akis į sąmonės netekusią jauną moterį, kurią atėjūnas rūpestingai 
kaip motina paguldė į krėslą. 

Jūs sakote, ši būtybė kunigaikštienė Sant'Ana? 

Tikrai ji, ekscelencija! Ką tik pabėgusi iš anglų fregatos 
“Jasonas", kuri paėmė ją ir mane jūroje, bet ją sulaikė kaip 
belaisvę. Auštant fregata turi pakelti inkarą, kad grįžtų į Angliją. 

Gana keista istorija! O kas gi pareikalavo suimti 
kunigaikštienę? 

Jūsų kolega anglas, rytą atvykęs į laivą ir atpažinęs ją. 

Pasiuntinys šyptelėjo. 

Lordas Keningas ryžtingas Žmogus! O jūs, mano drauge, 
kas jūs? 

- Esu jos šviesybės tarnas, ekscelencija. Mano vardas Teodoras. 

Velniai griebtų! Vadinasi, ji keliavo su savo palyda, ir 
tikrai puikia palyda, jei net jūs kalbate turkiškai! Bet ar ilgai 
ji bus be sąmonės? Juk ji be sąmonės, ar ne, ir nieko daugiau? 
Ar ji tapo nelaimingo atsitikimo auka? 

Ji tiesiog sutrenkta, ekscelencija, atsakė vis taip pat 
ramiai Teodoras. Labai apgailestauju, bet buvau priverstas 
apsvaiginti ją, kad išgelbėčiau nuo nevilties. 

Osmanų šalyje pasiuntinys įprato niekuo nebesistebėti. O 
moters psichologiją kartais sunkiau suprasti negu pačią 
neįtikimiausią situaciją. 

Ak taip, tepasakė jis. Štai ten vanduo ir konjakas. 
Pamėginkite atgaivinti savo šeimininkę, o aš einu druskos. 

Po keleto minučių Latūras-Mobūras grįžo kartu su dar vienu 
asmeniu, kuris jau prie slenksčio džiugiai sušuko: 

Dieve mano! Jūs vis dėlto radote ją? 

Taigi čia tikrai ji? Keningas neapsiriko? 

Neabejokite, brangusis grafe! Viešpatie! Aš jau pavargau 
melstis!.. 

Ir Arkadijus de Žolivalis blizgančiomis nuo ašarų ir iš 
džiaugsmo akimis nuskubėjo prie Marijanos, vis dar neatgavusios 
sąmonės, O pasiuntinys lėtai priėjo ir pridėjo prie jaunosios 
moters šnervių amoniako. 

Marijanos kūnu perbėgo virpulys, ji sudejavo ir, instinktyviai 
nustūmusi ranka aštraus kvapo šaltinį, atmerkė akis. 

Jos Žvilgsnis, iš pradžių buvęs blausus, tuoj pat įsmigo į 
brangų Žolivalio veidą, 0 šis nesigėdydamas su palengvėjimu 
verkė. 

Jūs, mano drauge?.. Bet iš kur?.. Kur mes esame? 

Teodoras, kaip ir dera kilmingų namų tarnui, pasitraukė tris 
žingsnius ir oriai paaiškino: 

Prancūzijos pasiuntinybėje, ponia kunigaikštiene, kur turėjau 
garbės atnešti ponią kunigaikštienę po ją ištikusios nelaimės! 

Nelaimės?.. 

Marijana įsitempusi stengėsi prisiminti. Tas puošnus ir jaukus 
salonas, taip pat nuo ašarų šlapias jos seno bičiulio veidas, ją 
taip gerai veikė, bet kokia ta nelaimė, kuri... Ir staiga rūkas 
išsisklaidė. Jaunoji moteris vėl išvydo sudarkytą laivą, duris su 
raudonomis žymėmis, kraujo pėdsakus, purvinas janyčarų figūras 
neryškioje žibinto šviesoje. Ji puolė Žolivaliui ant krūtinės, 
įsikibo į jo surduto atvartus. 

Jasonas!.. Kur jis? Kas jam nutiko? Aš mačiau kraują 
brigo denyje... Žolivali, dėl Dievo meilės, sakykite, ar jis gyvas.. 
Jis švelniai paėmė mėšlungiškai suspaustas šaltas rankas ir 
truputį nusisukęs ėmė jas šildyti. Jis negalėjo pakelti maldaujamo 
jos žvilgsnio. 

Atvirai sakant, aš nieko apie jį nežinau! pasakė jis kimiu 
balsu. 

Jūs... nieko nežinote? 

Ne. Tačiau ne mažiau atvirai pasakysiu: aš tikiu, esu 
įsitikinęs, kad jis gyvas!.. Leitonas negalėjo jo nužudyti. 

Tuomet kaip... kodėl? 

Marijana tiek daug norėjo paklausti, kad negalėjo iš karto 
visko ištarti. 
Tada įsikišo pasiuntinys. 

Ponia, pagarbiai tarė jis, šiuo metu jūsų būsena tokia, 
kad jūs nieko negalite išklausyti! Jūs pakėlėte sukrėtimą, esate 
išsekusi, nusikamavusi, be abejo, alkana... Leiskite man bent 
palydėti jus į jūsų kambarį ir duoti pavalgyti. Paskui galbūt... 

Tačiau Marijana, atstūmusi Žolivalį, jau atsistojo. Visai neseniai 
ištuštėjusiame denyje jai atrodė, kad visame pasaulyje neturi ką 
mylėti ar ieškoti, ir ji pajuto, kad gyvybė ją palieka kaip vynas 
kiaurą statinę. O dabar ji žinojo, kad apsiriko: Arkadijus čia, 
greta jos sveikutėlis, ir jis pasakė, kad Jasonas tikriausiai taip 
pat gyvas... 

Ji akimirksniu vėl tapo gyvybinga ir kovinga. Keistas atgimimas! 
Tikras stebuklas!.. 

Pone pasiuntiny, labai ramiai pasakė ji, esu labai 
dėkinga jums už priėmimą ir už jūsų svetingumą, kuriuo 
nedvejodama pasinaudosiu. Tačiau maldauju jus: prieš einant 
ilsėtis, leiskite išklausyti, ką man papasakos mano senas draugas. 
Man tai gyvybės reikalas, patikėkite, žinau, kad neužmigsiu, kol 
nesužinosiu visko, kas nutiko. 

Latūras-Mobūras nusilenkė. 

Mano namai ir aš jūsų paslaugoms, kunigaikštiene. Aš 
tik duosiu nurodymą nedelsiant paruošti vakarienę, kurios, be 
abejo, reikia jums... ir mums taip pat! O jūsų gelbėtojas... 

Jo skvarbus žvilgsnis nukrypo nuo sustingusios vis tokio pat 
ramaus Teodoro figūros į Marijanos veidą, 0 ji, susigėdusi, kad 
galvojo tik apie save, paprašė jį pasirūpinti jos “tarnu“ ir 
"padoriai" elgtis su juo. Pasiuntinys nusišypsojo. 

Tikiuosi pelnyti jūsų pasitikėjimą, ponia... Šis žmogus yra 
kur kas mažiau jūsų tarnas negu aš! Prancūzijos pasiuntinybė 

patikimas prieglobstis... pone Lagai! Jūs čia laukiamas svečias 
ir pavakarieniausite su mumis! 

Jūs jį pažįstate? apstulbo Marijana. 

Žinoma! Imperatorius, kuris žavisi graikų narsumu, visada 
man patardavo kuo daugiau sužinoti apie juos. Mažai kas Fanaro 
namuose toks populiarus kaip sukilėlis iš Morė kalnų. Ir mažai 
kas gali atitikti jo išvaizdą: ūgis... Sveiki atvykę, bičiuli! 

Nieko neatsakęs, Teodoras pagarbiai nusilenkė. 

Palikęs savo svečius, dar neatsipeikėjusius iš nuostabos, grafas 
de Latūras-Mobūras oriai išėjo iš kambario, 0 jo orumo nė 
kiek nemenkino platus indiškas chalatas ir naktinė žalio šilko 
kepuraitė. 

Marijana tučtuojau atsisuko į Žolivalį. 

Dabar, Arkadijau, maldaujamai pasakė ji, papasakokite 
man viską, kas nutiko po to, kai mes išsiskyrėme! 

Jūs norite pasakyti, po to, kai tas banditas išmetė jus į 
jūrą, pirma padaręs mus nepavojingus jam ir užgrobęs laivą? 
Atvirai sakant, Marijana, aš vos patikėjau savo akimis. Jūs čia, 
gyva ir sveika, o mes daugybę dienų nė nedrįsome įsivaizduoti, 
kad jūs liksite gyva. Nejaugi nematote, kaip aš nekantrauju 
sužinoti... 

Ir aš, aš tiesiog mirštu, Arkadijau! Ir mirštu iš baimės, 
nes gerai pažįstu jus: jei Žinotumėte malonių naujienų, iš karto 
pasakytumėte man jas! Nejaugi viskas taip blogai? 

Jis gūžtelėjo pečiais, susinėrė rankas už nugaros ir ėmė 
vaikštinėti po kambarį. 

Aš nežinau! Kai mes išsiskyrėme, viskas vyko nepaprastai 
keistai! Spręskite pati... p 

Patogiai įsitaisiusi  krėsle, Marijana klausėsi;  Zolivalio 
pasakojimas vis labiau traukė jos dėmesį, ir ji užmiršo viską 
aplinkui. 

Žolivalis iš tiesų pasakojo nepaprastus dalykus... 

Vakare po piktadariško poelgio su Marijana, kai “Burtininkė" 
pakeitė kursą ir pasuko į Afriką pro Kretos krantus, ji susitiko 
su Ali Tebelino žiauriojo sūnaus Vali pašos piratų šebekomis. 

Epyro pašos gauja nesunkiai užgrobė laivą, buvusį didybės 
manija sergančio daktaro ir saujelės banditų rankose. Bent jau 
taip atrodė triume prikaustytiems belaisviams, nes susirėmimas 
truko neilgai. 

Viena jiems buvo aišku: Jasonas Boforas nebevadovavo savo 
laivui. 

- Kaipgi jūs galite teigti, kad jis dar gyvas? - sušuko Marijana. 

Žinoma, Leitonas nužudė jį, kad galėtų pats vadovauti brigui! 

Nužudė? Ne! Bet apsvaigino, iki kaulų prikimšo narkotikų! 
Ir manau, kad nereikia toli ieškoti Boforo elgesio paaiškinimo 
- visiems mums, seniai jį pažįstantiems, jis atrodė tikras beprotis. 
Pyktis ir pavydas nepaaiškina visko, ir aš dabar žinau, kad 
išplaukus iš Korfaus mūsų škiperį valdė Leitonas, kuriuo ne be 
reikalo nepasitikėjome!.. O'Flaertis galiausiai pasakė, kad daktaras, 
daug metų prekiavęs Vergų krante, sužinojo kai kurias Benano 
ir Nigerijos žyniuonių paslaptis. Demaskavęs jus, jis paskatino 
Jasoną gerti, tačiau tai, ką jis rijo, nebuvo paprastas romas 
arba viskis! 

Ką gi jam padarė Leitonas? 

Jis pabėgo su juo valūimi trumpo susirėmimo metu.Naktis 
buvo tamsi, o aplinkui - baisus chaosas. Už patrankos pasislėpęs 
junga matė, kaip jie nuplaukė. Jis pažino savo kapitoną, kuris, 
pasak jo, judėjo kaip automatas, o prie irklų atsisėdo Leitonas. 
Be to, jis pasičiupo ir jūsų brangenybes, matyt, kaip kelionpinigius, 

Jasonas palieka savo laivą pavojaus valandą! Vengia 
susirėmimo! nepatikliai tarė Marijana. Ramiai nuplaukia, o 
tuo metu jo žmonės žūva! Arkadijau, tai neįtikėtina! 

Iš tikrųjų, bet juk jums sakiau, kad jis nebebuvo savimi. 
Mano brangusis vaike, kai sužinosite visas nejtikimas mūsų 
odisėjos detales, jūs nebesistebėsite. Nes mes buvome įsitikinę, 
- mes, buvusieji triume, kad pašos demonų rankose mūsų 
laukia neišvengiama mirtis... arba geriausiu atveju vergija. Tačiau 


314 


nei viena, nei kita nepasitvirtino. Priešingai, Achmetas Reisas, 
jei galima taip pasakyti, “admirolo" šebekos kapitonas, mums 
buvo labai mandagus. 

Argi tai nėra suprantama? Jūs ir Grakchas prancūzai ir 
Janinos paša neišdrįso nutraukti santykių su Napoleonou. Jo 
sūnus turi vykdyti tokią pat politiką. 

Arkadijus kandžiai nusišypsojo. 

Jei mūsų išgelbėjimas būtų priklausęs nuo tautybės, manęs 
dabar čia nebūtų ir aš jums nepasakočiau šio romano, nes kai 
į triumą įsiveržė galvažudžių gauja su žvilgančiais jataganais 
rankose, mes supratome, kad mūsų dainelė sudainuota. Tačiau 

ir štai tada prasidėjo stebuklai tereikėjo Kalebui pasakyti 
keletą žodžių tų velnių apsėstųjų kalba, ir jie bemat sustojo. 
Jie net labai mandagiai pasveikino jį. 

Apstulbusi Marijana taip žiūrėjo į jį, tarsi jis būtų kliedėjęs. 

Kalebas? 

Manau, jūs neužmiršote to bronzinio dievaičio, kurį taip 
puikiai gynėte, kai Leitonas norėjo rimbu užplakti jį? Taigi, 
turiu jums prisipažinti, kad tai jis mus išgelbėjo! ramiai padarė 
išvadą Žolivalis ir paėmė liokajaus pasiūlytą šampano taurę. 

Jis jus išgelbėjo? Vergas, pabėgęs nuo turkų? Arkadijau, 
tai absoliučiai nejtikima! 

Iš pirmo žvilgsnio, taip. Bet neslėpsiu nuo jūsų, kad tas 
keistas bėglys mane privertė pasukti galvą. Juk pasak Boforo, 
kuris, tarp mūsų kalbant, man pasirodė esąs naivesnis negu 
buvo galima manyti, tas Kalebas, pabėgęs iš turkų vergijos, 
atsidūrė Čjodžijos krantinėje, kitaip sakant, labai toli nuo osmanų 
teritorijos. Taigi, kad tikrai išvengtų minėtos vergijos, jis įsėda 
į laivą, priklausantį nacijai, kuri tikrai verčiasi vergų prekyba, 
paskui nė nemirktelėjęs sutinka tuo laivu plaukti į... 
Konstantinopolį! Ir netrukus sužinome, kad jis turi tam tikros 
įtakos tarp turkų arba jų sąjungininkų! Yra apie ką pamąstyti!.. 

Jūs teisus: tai keista! Ir kokią išvadą padarėte, mano 
drauge? 

Kad tas žmogus tam tikru būdu tarnauja Osmanų imperijai. 
Neužmirškite, kad negrai arba jų artimi kaimynai dažnai eidavo 
svarbias pareigas valdant sultonams. Ypač haremuose! 

Marijana gūžtelėjo pečiais. Jos atmintis tuoj pat atgaivino 
atletišką etiopo figūrą, jo sodrų žemą balsą. 

Toks stuomeningas vyras ir eunuchas? Na ką jūs!.. 

Aš to neteigiu, tai tik spėlionė. Kad ir kaip ten būtų, 
jis mus išplėšė iš Vali pašos nagų. Trumpam sustojome netoli 
Milo, bet mes nepalikome brigo, ten mums leido užimti savo 
kajutes. Paskui viena šebeka palydėjo mus iki Bosforo, Achmetas 
Reisas brigo ekipažą perkėlė į savo laivą. 

Ir kas jiems nutiko? 

Maištininkus galima laikyti velionimis, nes tai, ką jiems 
numatė paša, privers juos svajoti apie virvę! Kiti, matyt, bus 
parduoti į vergiją. Tik O'Flaertis susilaukė tokios pat malonės 
kaip ir mes. 

O... Kalebas? 

Žolivalis mostelėjo ranka. 


Po to, kai sustojome Adame, Kalebas dingo, ir kadangi 
mums niekas nieko nepranešė, nežinia, kas jam nutiko. Palikdamas 
mus, jis labai pagarbiai atsisveikino, paskui išgaravo kaip džinas. 

Viskas labai keista! 

Marijana jau galvojo apie ateitį. Reikia pradėti ieškoti Jasono, 
surasti jį, išplėšti iš Leitono. 

Bet kur ieškoti? Ir kaip? Į ką kreiptis, kad būtų galima 
pamėginti rasti pėdsakus dviejų Žmonių, gūdžią naktį dingusių 
maža valtele kažkur tarp Kretos ir Karpato? 

Latūras-Mobūras labai norėjo miego, bet šiaip taip užgniaužęs 
žiovulį atsakė: 

Išskyrus jūsų brangenybes, kunigaikštiene, jūs čia rasite 
viską, kas jums priklauso - ir rūbus, ir imperatoriaus bei generolo 
Sebastjanio įgaliojamuosius raštus. Ar galiu jau rytoj kreiptis į 
seralį ir prašyti artimiausiu metu suteikti jums audienciją pas 
sultonienę Nachšidilę?  Kilniaširdiškai atleiskite dėl tokio 
skubėjimo, nes jūs, be abejo, norite pailsėti, tačiau laikas, kaip 
žinome, nelaukia ir praeis nemažai dienų, kol gausite leidimą. 

Taigi gyvenimas eina toliau ir reikia vykdyti imperatoriaus 
pavestą nepaprastą misiją. 

Jaunoji moteris priešais šviesą apžiūrinėjo taurę, tarsi 
auksiniame jos skaidrume ieškodama ateities paslapties. Ji pažvelgė 
į diplomatą vilties kupinomis akimis. 

Veikite, pone pasiuntiny, ir kuo greičiau, tuo geriau! 
Žinokite, kad jūsų skubėjimas niekada neprilygs manajam. Tačiau... 
ar mane priims? 

Tikiuosi, kad taip, nusišypsojo Latūras-Mobūras. 
Sultonienė jau yra girdėjusi mano paskelbtus gandus apie prancūzų 
keliautoją, jos pusseserę, kuri, įveikdama didžiausius pavojus, kad 
pas ją patektų, staiga dingo. Net jei nebūtų jokių kitokių 
jausmų, vien iš smalsumo audiencija jums garantuota! Ir tik 
nuo jūsų priklauso, kaip ja pasinaudosite. 

Marijana vėl pažiūrėjo į šampaną. Dabar tarp mažyčių 
šokinėjančių burbuliukų neryškiai pasivaideno veidas, be aiškių 
bruožų, apgaubtas šviesių plaukų, tokių lengvų ir spindinčių, 
kaip auksinis vynas, dar nepažįstamas veidas tos, kuri kitados 
salose atsiliepdavo į švelnų Emės vardą ir kuri dabar, nematoma 
ir visagalė, valdė karingą Bajazedų ir Suleimanų imperiją: 
Nachšidilė... 

Sultonienė prancūzė, sultonienė blondinė, ta, kuri vienintelė 
turėjo galios grąžinti jai mylimąjį... 

Nusišypsojusi šiam veidui, visiškai juo pasitikėdama, Marijana 
užsimerkė... 


Keturioliktas skyrius 
Naktinė audiencija 


Paauksuota galera, irkluojama dvidešimt keturių yrėjų, skriste 
skriejo ramiais Aukso Rago vandenimis. Priešais jos forštevenį 
kitos valtys išsilakstė į šalis, kaip išgąsdinti viščiukai, duodamos 
kelią imperatoriaus nuosavybei. 

Sėdėdama laivagalyje po raudonu šilkiniu baldakimu, kuni- 
gaikštienė Sant'Ana žiūrėjo į artėjančias tamsias scralio sienas. 
Virš Konstantinopolio lėtai leidosi naktis. Netrukus ji apgaubs 

miestą tokiu pat šešėliu, kuriame jau išnyko siauros, namų 
suspaustos Stambulo gatvės. 

Artėjant prie tikslo, valčių pasitaikydavo vis rečiau, nes po 
patrankos šūvio, skelbusio saulėlydį, kirsti Aukso Ragą buvo 
draudžiama. Žinoma, karaliaus laivams tas draudimas negaliojo. 

Marijana dėl viso pikto buvo apsirengusi šviesiai žalio atlaso 
iškilmių suknelę, nežinodama, kokiomis aplinkybėmis bus priimta, 
todėl leipo iš karščio. Pirmosios rugsėjo dienos tebebuvo drėgnos 
ir tvankios kaip vasarą. Jau kokią savaitę miestas tarsi pavirto 
į garinę pirtį; gelsvas rūkas aptraukė pastatus, ir buvo neįmanoma 
ištverti su bent kiek uždaresniais drabužiais, o ką jau kalbėti 
apie tokią suknelę, pasiūtą iš garsiojo Liono audinio, ir ilgas 
zamšos pirštines, kurios buvo užtrauktos virš alkūnių, beveik iki 
trumpų pūstų rankovių. 

Vis dėlto netrukus, gal jau po kelių minučių, jauna moteris 
pagaliau pateks pas valdovę, pas kurią slaptu Napoleono įsakymu 
per tokias kančias leidosi į patį Europos kraštą. Kaip ji įvykdys 
svarbią misiją, kuri su kiekvienu irklų smūgiu vis labiau slėgė 
jos pečius? Pasiekti, kad daugelį metų vykstantis karas tarp 
Aukštosios Portos ir Rusijos dėl Padunojės kunigaikštystės 
nukariavimo tęstųsi pakankamai ilgai ir kad Balkanų šiaurėje 
liktų didelė Rusijos armijos dalis, o tuo metu Prancūzijos 
imperatorius galėtų peržengti caro imperijos sieną ir patraukti 
į Maskvą... Dabar tai jai atrodė neįmanoma, tiesiog 
neįsivaizduojama. Atvykusi į Konstantinopolį ji sužinojo, kad 
Dunojaus fronte turkų armijos padėtis labai sunki. Būsimasis 
susitikimas nors ir dangstomas raminamu giminiško vizito šydu, 
atrodė jai nepaprastai delikatus... 

Kaip elgsis sultonienė, sužinojusi, kad jos tolima giminaitė, 
keliaujanti po pasaulį “savo malonumui" ir taip trokštanti susitikti 
su ja, iš tiesų vežasi su savimi įgaliojamuosius raštus ir rengiasi 
kalbėti tik apie politiką? Tačiau negi ji nieko nežino? Pernelyg 
daug žmonių žinojo apie šią kelionę, nors ji turėjo būti laikoma 
paslaptyje! Pirmiausia apie ją sužinojo anglai, velniasžin kaip 
suuostę, kad Napoleonas išsiuntė “slaptąją pasiuntinę“. Ačiū 
Dievui, atrodo, niekas tiksliai nežinojo, koks yra jos misijos 
tikslas... 

Jau penkiolika dienų Marijana laukė audiencijos, kurios jai, 
atrodo, nelabai skubėjo paskirti. Prieš penkiolika dienų bėglę 
iš anglų fregatos, kuria ją ketino nuvežti į vaikystės šalį kaip 
karo įkaitę, atnešė į Prancūzijos ambasadą žinomas graikų 
sukilėlis, užsimetęs ją ant peties, nes ji buvo be sąmonės. 
Išplėšęs ją iš anglų nagų ir išgelbėjęs nuo nevilties priepuolio 
sukilėlis tapo jos draugu. 

Tas dvi savaites ji praleido uždaryta Prancūzijos ambasados 
rūmuose ir blaškėsi po kambarius, kaip žvėris narve, nors jos 
geriausias draugas Zolivalis ir prašė ją turėti kantrybės. 
Ambasadorius grafas de Latūras-Mobūras įspėjo ją neperžengti 
ribų šios miniatiūrinės Prancūzijos teritorijos, kur ji buvo saugi, 
nes po nelemtųjų Napoleono skyrybų osmanai ėmė žiūrėti į jo 
tėvynainę daug blogiau negu prieš tai. 

Sultonas Machmudas II ir jo motina kreolė imperatorienės 
Žozefinos pusseserė, kurią kadaise pagrobė berberų piratai ir 
kuri šiuo metu turėjo sultonienės validės titulą - dabar simpatizavo 
Anglijai, kurios žavingas atstovas Stratfordas Keningas savo šalies 
labui buvo pasiryžęs viskam. 

Kol sultonienė motina jūsų nepriims, tikino ją 
Latūras-Mobūras, geriau vengti nereikalingos rizikos. Keningas 
padarys viską, kad sutrukdytų šį susitikimą, keliantį jam didelį 
nerimą. Priemonės, kurių jis ėmėsi prieš jus, aiškiai rodo, kaip 
jis jūsų bijo. Argi jūs ne jos didenybės pusseserė? 

Pusseserė... bet, kaip sakoma, devintas vanduo nuo kisieliaus. 

Vis tiek pusseserė, nes mes tikimės, kad jūs būsite priimta 
kaip pusseserė. Patikėkite manimi, gerbiamoji ponia, jums reikia 
ramiai laukti čia, kol bus paskirta audiencija. Sis namas aš 
tikrai žinau yra stebimas, bet Keningas nedrįs nieko imtis, 
kol jūs būsite ambasados teritorijoje, bet jeigu jūs išeisite iš 
jos, jis gali jus pagrobti. 

Marijana iki soties prisiklausė protingų patarimų, jiems karštai 
pritarė ir Žolivalis. Jis buvo labai patenkintas, kad gali atsikratyti 
rizikos vėl prarasti savo “įdukrą". Sunkiai tvardydama nekantrumą 
ir tikėdamasi sulaukti taip trokštamo kvietimo, ji valandų valandas 
vaikštinėjo tai po ambasados sodą, tai po kambarius. Aplink 
pastatą, perstatytą XVI amžiaus pranciškonų vienuolyną ir vieną 

seniausių Peros būstų, didžiulė tuščia teritorija vėliau buvo 
paversta sodu. Senosios mokyklos diplomatas ir rūsčiosios Bretanės 
sūnus Latūras-Mobūras laikėsi nuomonės, kad žmonai ir vaikams 
nedera būti kitatikių šalyje, todėl neatsivežė šeimos; vis dėlto 
ambasadorius suteikė sodui ir senajam pastatui grynai prancūziško 
grakštumo, kuris darė įspūdį Marijanai ir švelnino priverstinį 
įkalinimą. 

Be Arkadijaus de Žolivalio, Marijana sutiko čia ir savo 
vežėją, Grakchą Hanibalą Pjošą. Vėl pamatęs gyvą ir sveiką 
savo šeimininkę, kuri, kaip jis manė, jau seniai guli Viduržemio 
jūros dugne, vaikinas apsipylė ašaromis ir puolė ant kelių, o 
paskui šis bedieviškos revoliucijos sūnus, susidėjęs rankas, ėmė 
taip karštai melstis, kad jam būtų pavydėjęs kiekvienas šuanas. 
Paskui jis kartu su ambasados virėju ir keliais rakijos buteliais 
taip šauniai atšventė šį įvykį, kad vos neatidavė Dievui sielos. 

Užtat Marijana daugiau nepamatė savo kambarinės. Agata 
Pinsar dingo, beje, ne taip jau toli ir be jokių tragedijų. 
Priešingai negu buvo galima būgštauti, vargšė mergina narsiai 
priešinosi Leitonui ir jo maištininkams, kurie su ja taip barbariškai 
ir šlykščiai elgėsi “Burtininkės" laive. Bet yra Dievas danguje, 
ir jos žavesys pavergė Reisą, jis užgrobė brigą ir išvadavo 
belaisvius. Kadangi ir Agatai stiprų įspūdį padarė puikūs jauno 
turkų kapitono ūsai, didinga laikysena ir šilkiniai drabužiai, tai 
kelionė į Konstantinopolį abiem pavirto ilgu meilės duetu, kuris 
baidai tuo, kad Achmetas pasiūlė savo draugei tapti jo Žmona. 
Įsitikinusi, kad niekada daugiau nepamatys Marijanos šiame 
šlykščiame pasaulyje, ir susigundžiusi išlepintų turkų moterų 
gyvenimu, Agata kurį laiką nesutiko tik dėl akių ir norėdama 
pasibranginti. Bet likus kelioms dienoms iki jos šeimininkės 
pasirodymo, ji entuziastingai priėmė islamą, išbučiavo Achmetą 
ir laikydamasi reikalaujamo ritualo įžengė į gražų vyro namą 
Ejuboje šalia didelės mečetės, kurią Machmudas II buvo neseniai 
rekonstravęs, norėdamas apsaugoti Pranašo kojų atspaudus. 

Marijana su malonumu būtų aplankiusi savo buvusią subretę, 
kad pamatytų ją naujame vaidmenyje ir nuramintų dėl savo 
likimo, tačiau tai irgi buvo uždrausta. Reikėjo laukti, be galo 

ilgai laukti, ir laukimas ilgainiui virto kančia. Vis dėlto išbandymas 
baigėsi. 

Imperatoriaus įsakymą atvežė į ambasadą iškart po pietų. 
Ambasadorius ir jo svečiai ėjo į saloną, kai įvedė du rūmų 
pasiuntinius: janyčarų agą ir juodaodį eunuchą iš haremo apsaugos. 
Abu buvo puikiai apsirengę. Nepaisant karščio, karininkas dėvėjo 
juodo sabalo kailiu pamuštą dolmaną, buvo su smailianosiais 
auliniais batais, susijuosęs plačiu diržu su sidabriniais antsiuvais 
ir užsimovęs nepaprastą tiurbaną aukštą feską, apsuktą sidabro 
spalvos gazu. Eunuchas buvo apsivilkęs ilgą, lapės kailiu puoštą 
baltą apsiaustą ir užsidėjęs baltą kaip sniegas tiurbaną su 
paauksuotais papuošimais. 

Abu ceremoningai nusilenkė ir įteikė laišką su raudonu 
antspaudu. Prancūzų kunigaikštienės prašyta audiencija paskirta 
ir prasidės po valandos. Pakviestoji turi laiko pasiruošti ir eiti 
kartu su sultonienės pasiuntiniais. 

Tiesą sakant, tuo metu, kai Marijana nuskubėjo į savo 
kambarį persirengti, Latūras-Mobūras pagalvojo: tai, kad į seralį 
eis vienas žmogus, be to, asmeniškas imperatoriaus draugas, 
galėjo turėti sunkių padarinių. Jis būgštavo, ar už gražių kvietimo 
frazių neslypi spąstai. Bet, kita vertus, kadangi Marijana turėjo 
patekti į haremą, negalėjo būti nė kalbos, kad prancūzų 
ambasadoriui leis lydėti ją. Be to, janyčarų agos akivaizdoje 
diskusija buvo neįmanoma. Pagaliau kvietime kategoriškai įsakyta: 
“... kunigaikštienė Sant'Ana turi atvykti į seralį viena". Uždari 
neštuvai jau laukė prie įėjimo. Iš pradžių jais, paskui galera ir 
vėl neštuvais kunigaikštienę nugabens į sultonienės paskirtą vietą, 
o pasibaigus audiencijai ji grįš tokiu pat būdu. 

Tikiuosi, jūsų nesulaikys visai nakčiai, tiek tepasakė 
ambasadorius, kai po kelių minučių ji nusileido apsirengusi 
ceremonijai. - Mes su ponu Zolivaliu lauksime jūsų prie šachmatų 
lentos. 

Paskui, daug tyliau, jis pridūrė bretoniškai: 

Tesaugo ir įkvepia jus Viešpats! 


Tuo metu, kai galera lenkė seralio kyšulį, Marijana pati sau 
prisipažino, kad iš tiesų jai reikia įkvėpimo. Per visas šias 

laukimo dienas ji nuolat kartojo mintyse frazes, kurias pasakys, 
mėgindama įsivaizduoti, kokie klausimai bus jai pateikti ir ką 
ji atsakys. Bet dabar, kai artėjo paskirta valanda, jai atrodė, 
kad jos galva visiškai tuščia ir ji neprisiminė nieko, ką taip 
kruopščiai buvo pasirengusi kalbėti. 

Galų gale jai tai nusibodo, ir ji nutarė pasimėgauti grynu 
jūros oru ir Žžavingu šio iš tiesų pasakiško miesto reginiu. Saulei 
nusileidus, iš minaretų sklidę muedzinų balsai tilo, 0 nakties 
šešėliai pamažu gaubė auksu švytinčius kupolus ir rūmų stogus; 
tamsoje ėmė mirgėti maži žiburėliai kiekvienas gyventojas, 
išeidamas iš namų, nešėsi rankoje alyvuoto popieriaus žibintuvėlius. 
Šių auksinių žiburėlių vaizdas buvo nepaprastas; Osmanų sostinė 
atrodė pasakiškai nuostabi ir panėšėjo į milžinišką jonvabalių 
koloniją. 

Dabar jie plaukė Bosforo sąsiauriu, ir viršum blizgančio 
vandens iškilo grėsmingos didžiulio seralio masyvo sienos. 
Pasišiaušusios juodais kiparisais, jos slėpė ištisą pasaulį: sodus, 
kioskus, rūmus, arklides, kalėjimus, kareivines, dirbtuves ir virtuves; 
ten dirbo apie dvidešimt tūkstančių žmonių. Po kelių minučių 
galera priplauks prie senosios Bizantijos krantinės, padengtos 
nusitrynusiu marmuru. Toje krantinėje nuožulnūs laiptai jungė 
dvejas viduramžių duris storoje tvirtovės sienoje tarp rūmų sodų 
ir kranto. Tai nebuvo pagrindinis įėjimas. Kunigaikštienė Sant' Ana, 
nepaisant to, kad- ją su valdove siejo kraujo ryšiai, gavusi 
neoficialią audienciją, pateko į Aukštąją Portą ne įprastiniu 
ambasadorių ir Žymių asmenų keliu. Tai buvo privatus vizitas, 
ir vėlus metas bei nurodytas atvykimo būdas pabrėžė šio vizito 
intymumą. 

Kol juodasis eunuchas gražbyliavo aiškindamas viso to 
priežastis, stengdamasis  neužgauti prancūzų kunigaikštienės 
išdidumo, Marijana galvojo, kad jai iš esmės tai visai nesvarbu 
ir netgi taip bus geriau. Jos visai netraukė diplomatinės misijos 
oficialumas, nes imperatorius pats reikalavo, kad jos įsikišimas 
būtų kuo kuklesnis, pagaliau ir ji pati nenorėjo niekuo pažeisti 
nelaimingojo Latūro-Mobūro interesų, nes turėjo pakankamai 
laiko susipažinti su jo problemomis. 

Galera pasiekė krantinę, į viršų pakilo irklai. Marijaną pakvietė 
išlipti ir sėstis į savotiškus, sandalu kvepiančius paplokščio 
kiaušinio formos neštuvus su brokato užuolaidėlėmis. 

Neštuvai, pakelti ant šešių juodų vergų pečių, praplaukė pro 
duris, kurias akylai saugojo iki dantų apsiginklavę janyčarai, ir 
dingo drėgnoje kvepiančioje sodo tankmėje. Čia augo daugybė 
rožių ir jazminų. Gausybės gėlių aromatas nustelbė aštrų jūros 
kvapą, o bangų mūšimą pakeitė fontanų ir rausvais marmuro 
laiptais krintančių vandens krioklių čiurlenimas. 

Marijana atsidavė liūliuojančiam  neštuvų  sūpavimui ir 
susidomėjusi dairėsi aplink. Netrukus vienos alėjos gale iškilo 
lengvas pastatas su perregimu kupolu, švytinčiu nakties tamsoje 
lyg milžiniškas įvairiaspalvis žibintas. Tai buvo vadinamasis kioskas, 
vienas iš tų grakščių ir prabangių miniatiūrinių rūmų, kuriais 
sultonai mėgo puošti savo sodus. Kiekvienas statė pagal savo 
skonį ir norą. Šis buvo pastatytas aukštesnėje sodo dalyje ir 
dunksojo tamsiame horizonte, neryžtingai sustingęs virš Bosforo, 
tarsi bijodamas nuvirsti į savo atspindį. Jį supo nedidelis sodas 
su aukštais kiparisais ir šviesiai žydrų hiacintų kilimais, vyriausiojo 
imperijos sodininko Bostandžos Bašos talento dėka hiacintai 
žydėjo visus metus, nes tai buvo sultonienės mėgstamiausios 
gėlės. 

Ši rausvais žibintais apšviesta ir nuo rūstoko seralio masyvo 
nutolusi nuošali vieta atrodė kažkokia intymi ir šventiška. 
Kvepiantys krūmai, tarsi padengti sniegu, glaudėsi prie grakščių 
kolonų, 0 už žydrų, žalių, rausvų stiklų kiniškais šešėliais 
šmėkščiojo eunuchų su aukštais tiurbanais siluetai. 

Kai vergai pastatė neštuvus ant žemės, iš už kolonados 
pasirodė tikras milžinas ir nusilenkė viešniai. Po aukšta sniego 
baltumo čalma, kurioje tviskėjo raudoni kaip kraujas rubinai, 
šypsojosi apskritas juodas veidas, taip blizgantis, lyg būtų išteptas 
vašku. Jo stambią figūrą dengė ilgas, žemiau kelių, sidabru 
išsiuvinėtas ir sabalo kailiu pamuštas puikus kaptonas, išryškinęs 
pilvą, daug sakantį apie rūmų virtuvę. 

Švelniu balsu ir nepriekaištinga prancūzų kalba impozantiškas 
personažas prisistatė kaip Kizlaras aga, juodųjų eunuchų vyresnysis, 
ir pasakė esąs viešnios paslaugoms. Paskui, vėl nusilenkęs, jis 

pranešė, kad jam didelė laimė palydėti “... atvykusią iš frankų 
žemės kilmingą damą pas jos didenybę sultonienę, didžiai gerbiamą 
visagalio padišacho motiną...“ 

Aš einu paskui jus, tepasakė Marijana. 

Lengvu kojos mostu ji atmetė atgal ilgą žalio atlaso suknelės 
šleifą, kuris sužaižaravo perlų karoliukais, tarsi raibuliuojantis 
upelis. Ji instinktyviai atlošė galvą, staiga pajutusi, kad šią minutę 
atstovauja didžiajai pasaulio imperijai, paskui, truputį nervingai 
suspaudusi rankoje trapias, prie suknelės atspalvio priderintas 
vėduoklės plokšteles, žengė ant didžiulio mėlyno šilko kilimo, 
kuris leidosi iki Žemės. 

Staiga ji sustojo ir užgniaužė kvapą, kad geriau girdėtų. Ją 
pasiekė gitaros garsai, nedrąsūs ir melancholiški, gitara grojo 
melodiją: 

Daugiau mes neisime į mišką, 

Nepinsime vainikų. 

Teeina sau Linok gražioji, 

Namus palikusi... 

Ji pajuto, kaip akis užplūdo ašaros, o gerklę suspaudė gailestis. 
Šiuose rytietiškuose rūmuose naivi dainelė, kurią Prancūzijoje 
dainuodavo vaikai, šokdami ratu, skambėjo liūdnai, tarsi skundas 
arba apgailestavimas. Kas pi iš tiesų yra moteris, kuri gyvena 
čia, saugoma daugybės tarnų? Ką ji sutiks už šių permatomų 
sienų? Storulę, apsivalgančią saldumynais, stenančią.-ir aimanuo- 
jančią? Mažą senutę, išdžiūvusią dėl įkalinimo? (Sultonienė buvo 
beveik tokio pat amžiaus, kaip jos pusseserė Zozefina, tad jai 
turėjo būti apie penkiasdešimt metų: kanoniškas amžius 
devyniolikmetei  Marijanai). O gal išvys suvaikėjusią jautruolę, 
kaprizingą ir paviršutinišką? Niekas negalėjo nupiešti bent 
apytikslio šios pasakiško likimo kreolės paveikslo, nes niekas iš 
tų, su kuriais jaunoji moteris kalbėjosi apie ją, nėra jos matęs. 
Po Fanės Sebastjani mirties, nė viena europietė neperžengė 
seralio slenksčio. Staiga Marijaną apėmė baimė dėl to, ką ji 
sutiks ir ko vis dėlto taip troško. 

Dainelė tebeskambėjo, liejosi nesudėtinga jos melodija. Kizlaras 
aga, pastebėjęs, kad viešnia paskui jį neina, irgi sustojo ir 
atsigręžė. 

Mūsų ponia, pasakė jis maloniai, labai mėgsta klausytis 
savo buvusios tėvynės dainų... bet ji nemėgsta laukti! 


Kerai išnyko. Taip sudrausminta, Marijana nedrąsiai nusišypsojo. 
Atleiskite! Tai taip netikėta... ir gražu! 
Gimtosios žemės melodijos visada malonios tam, kuris nuo 
jos toli. Jums nėra ko atsiprašinėti. 


Jie nuėjo toliau. Gitara suskambo garsiau. Į Marijaną padvelkė 
gėlių aromatas, vos tik ji peržengė kaustytų durų slenkstį; durys 
blykčiojo daugybe miniatiūrinių veidrodžių. Paskui viską užstojusi 
didžiulė  Kizlaro agos figūra dingo, ir priešais ją atsivėrė 
nepaprasta žydrynė... 

Jai pasirodė, kad ji atsidūrė milžiniško turkio viduje. Aplink 
ją viskas buvo žydra: didžiuliai kilimai ant grindų, ant sienų 
sukabinėti ryškūs fajanso papuošalai, vidury kambario trykštantis 
fontanas, daugybė auksu ir sidabru išsiuvinėtų pagalvių ir moterų 
rūbai; moterys stovėjo susipietusios ir žiūrėjo į ją. 

Tokios pat sodriai žydros ir ryškios buvo sultonienės akys. 
Ji sėdėjo rytietiška maniera, su gitara ant kelių, tarp pagalvių 
ant plataus auksinio, į krėslą panašaus baldo, kuris buvo užkeltas 
ant dviejų laiptų ir atstojo kartu ir sofą, ir sostą, ir balkoną, 
nes jį supo auksinė baliustrada. Marijana pagalvojo, kad niekada 
nėra mačiusi tokios gražios moters. 


Metai tarsi nepalietė Emės Diubek de Riveros, mažytės 
kreolės iš Martinikos salos, Nanto karmeličių vienuolyno 
auklėtinės; ją, grįžtančią į gimtinę, Gaskonės įlankoje pagrobė 
Babos Mechmedo ben Osmano, nusenusio Alžyro valdovo, piratai. 
Ji buvo nepriekaištingai grakšti ir žavi. 

Apsirengusi ilga mėlyna suknele, kuri visa buvo išsiuvinėta 
perlais ir ant krūtinės prasegta, sultonienė panėšėjo į nuostabią 
kriauklę. Dėl uždaro haremo gyvenimo jos oda buvo 
perlamutriškai skaidri, ilgi, perlais papuošti sidabro spalvos plaukai 
gaubė jauną veidą, kuriame šypsantis atsirasdavo duobutės. Jos 
galvą dengė daili maža kepuraitė. Šį miniatiūrinį galvos apdangalą, 
kurį ji nešiojo laisvai, truputį pakreipusi į šoną, puošė didelis 
rausvas, širdies formos deimantas, spindintis visomis ryto aušros 
varsomis. 


325 


Įėjus Marijanai įsiviešpatavo tyla. Moterys liovėsi čiauškėti, o 
jų ponios ranka greitai nusileido ant gitaros stygų, priversdama 
jas nutilti. 

Netikėtai pasijutusi stebima tuzino porų akių ir dėl to 
susijaudinusi labiau negu galėjo įsivaizduoti, Marijana, vos 
peržengusi slenkstį, padarė gilų reveransą, išsitiesė, žengė tris 
žingsnius, kaip buvo reikalaujama pagal protokolą, dar kartą 
nusilenkė ir sosto papėdėje apmirė palenkusi galvą trečią kartą, 
o tuo metu Kizlaras aga ritmingu balsu turkiškai vardijo jos 
vardus ir titulus. Jis darė tai pernelyg lėtai ir nesuspėjo pabaigti: 
Nachšidilė nusijuokė. 

Tai įspūdinga, tarė ji, bet aš jau žinau, kad jūs esate 
labai garsi dama, mano brangioji. Tačiau, jeigu jūs leisite, jūs 
man esate mano pusseserė, ir kaip pusseserę aš turiu malonumą 
jus matyti. Tad sėskitės šalia manęs. 

Padėjusi gitarą, ji pasislinko tarp pagalvių ir ištiesė viešniai 
briliantais švytinčią mažytę ranką, norėdama pritraukti ją prie 
savęs. 

Gerbiamoji ponia, pradėjo Marijana, nustebinta tokio 
nuoširdaus priėmimo, jūsų didenybė per daug gera, ir aš 
nedrįsiu... 

Vėl suskambo juokas. 

Jūs nedrįsite paklausyti manęs? Sakau, eikite čia, kad aš 
galėčiau geriau jus apžiūrėti Mano akys, deja, jau ne tos, ir 
kadangi aš nenoriu nešioti tos šlykštynės, kuri vadinama akiniais, 
jums reikia atsisėsti arčiau, kad aš galėčiau matyti kiekvieną 
jūsų veido bruoželį... Taip... dabar jau geriau, pridūrė ji, kai 
Marijana išdrįso nedrąsiai atsisėsti šalia auksinės baliustrados. 
Aš gerai matau jūsų veidą. Kai jūs įėjote su šia suknele, man 
pasirodė, kad mano brangaus okeano banga prisiminė mane ir 
atvilnijo pas mane. Dabar aš vėl regiu ją jūsų akyse. Man 
sakė, kad jūs labai graži, mano brangioji, bet iš tiesų jums 
reikia rasti kitą Žodį! 

Ji linksmai ir šiltai šypsojosi, ir Marijana pamažu pasijuto 
laisviau. Ji irgi nusišypsojo, nors vis dar nedrąsiai. 

Tai jūsų didenybės grožis... neprilygstamas! Ir maldauju 
atleisti man dėl to, kad jaudinuosi: juk taip retai galima sutikti 
legendinę valdovę ir dar įsitikinti, kaip tikrovė pralenkia vaizduotę. 

Na, gerai! Matyt, jums ne paslaptis rytietiški papročiai, bet 
mes norime pasikalbėti. Pirmiausia mes pasistengsime likti vienos. 

Keletas trumpų frazių privertė atsistoti moteris, kurios sėdėjo 
sosto papėdėje ir akimis rijo žavingąją viešnią. Niekas neištarė 
nė žodžio. Jos tylėdamos nusilenkė ir skubiai išėjo, apsigaubusios 
žydrais šydais, bet jų veiduose aiškiai matėsi nusivylimas. Eisenos 
gale iškilmingai žengė Kizlaras aga, pasiramsčiuodamas savo 
sidabrine lazda, panašus į debesų kaimenės piemenį. Tuo pat 
metu pro kitas duris įėjo juodosios vergės sidabro spalvos rūbais; 
jos nešė deimantais inkrustuotuose aukso puodeliuose tradicinę 
kavą ir nemažiau tradicinę rožių uogienę. 

Marijana, paėmusi iš nuolankiai palinkusius moters rankų 
puodelį, negalėjo susilaikyti, ir jos akys išsiplėtė iš nuostabos. 
Pripratusi prie Anglijos pilių turtų, prie Prancūzijos imperatoriaus 
rūmų prabangos ir Taleirano subtilumo, ji niekada neįsivaizdavo 
nieko panašaus: ne tik puodeliai, bet ir visi kiti šio pasakiško 
servizo indai buvo iš masyvaus aukso, padengto tokia daugybe 
briliantų, kad po jais vos matėsi metalas. Vien mažas šaukštelis, 
kuriuo ji maišė kavą, buvo vertas didelio turto. 

Abi moterys tylėdamos pakėlė prie lūpų puodukus, ir virš 
jų blizgančių paviršių susikryžiavo du žvilgsniai: žalias ir mėlynas; 
abi stengėsi nežymiai įvertinti priešininkę. Marijana jautė, kad 
šeimininkė tarsi kažko sunerimusi lūkuriuoja. Kavos gėrimo 
ritualas suteikė abiem reikalingą atokvėpį prieš prasidedant 
pokalbiui, kurio baigtį buvo sunku numatyti... 

Marijana iš mandagumo suvalgė šaukštelį rožių uogienės. Ji 
nelabai mėgo turkų nacionalinius saldumynus, kurie truputį dvelkė 
kvepalais. Dėl to ji pajuto lengvą pykinimą ir jai pasirodė, lyg 
būtų paragavusi kažką iš savo draugės Fortiunė Gamelen 
kosmetikos. Bet kavą Marijana gėrė su pasimėgavimu. Kava 
buvo karšta, be abejo, geriausia, kokią ji kada nors buvo gėrusi. 
Nachšidilė smalsiai žvilgčiojo į ją ir pagaliau nusišypsojo. 

Atrado, jūs mėgstate kavą? paklausė ji. 

Man niekas daugiau taip nepatinka... ypač, kai kava tokia 
skani, kaip ši! 

O jūsų nuomonė apie rožių uogienę tokia pati? vylingai 
paklausė sultonienė. Man atrodo, ji jums nelabai patinka... 

Marijana išraudo, lyg sučiuptas blogai besielgiantis vaikas. 

Atleiskite, jūsų didenybe, bet tai tiesa: man ji nelabai 
patinka. 

O aš... aš nekenčiu jos! sušuko Nachšidilė juokdamasi. 

Aš taip ir nepripratau prie jos. Visai kas kita braškių arba 
rabarbarų uogienė, kuri buvo verdama Nanto vienuolyne!.. Bet 
paragaukite migdolų chalvos ir sezamo nugos arba pyrago su 
riešutais. Tai tarsi mūsų nacionalinis pyragas, pridūrė ji, iš 
eilės rodydama visus skanėstus. 

Nors Marijana visai nenorėjo valgyti, bet prisivertė paragauti 
kavos porcija. 

Pastačiusi brangų puodelį tuščią, ji pastebėjo, kad sultonienė 
įdėmiai žiūri į ją, ir suprato, jog atėjo sunki akimirka. Reikia 
deramai pateisinti jai parodytą pasitikėjimą, ir dabar ji troško 
pulti į mūšį. Bet protokolas reikalavo, kad ji lauktų, kol bus 
paklausta. Ir tai netrukus įvyko... 

Paėmusi plonais pirštais gintarinį kaljano kandiklį, sultonienė 
išleido kelis dūmų kamuolius, paskui lengvu saloninio pokalbio 
tonu pasakė: 

Atrodo, kad jūsų kelionė čionai buvo kur kas sunkesnė 
ir ne tokia maloni, kaip jūs tikėjotės... Buvo daug kalbama 
apie žymią prancūzų damą, dėl kurios anglai išsiuntė eskadrą 
prie Korfaus ir kuri dingo Graikijos salose. 

Tonas buvo draugiškas, bet paaštrėjusi Marijanos klausa vis 
dėlto sugavo jame nerimą keliančią paniekos gaidelę. Dievas 
žino, kokią reputaciją sukūrė jai anglų paskalos. Vis dėlto ji 
nutarė veržtis į priekį, bet gana apdairiai. 

Jūsų didenybė nepaprastai gerai informuota apie tokius 
nereikšmingus įvykius... 

Naujienos Viduržemio jūroje plinta greitai. Tie įvykiai man 
neatrodo tokie nereikšmingi. Anglijoje neįprasta siųsti laivų dėl 
nežymios moters... kokios nors paprastos keliautojos. Bet tai 

nekeltų tokios nuostabos, jei paaiškėtų, kad keliautoja, apie 
kurią kalbama, yra... imperatoriaus Napoleono emisarė? 

Staiga vien paminėjus rūstų vardą, švelnus šio žydro salono 
intymumas dingo lyg vėjo gūsio nupūstas aromatas. Tarytum 
pats Korsikos Cezaris būtų netikėtai įsiveržęs jam įprasta maniera, 
trepsėdamas kojomis, akimis svaidydamas žaibus, valdingai 
rodydamas savo nepaprastos asmenybės jėgą. Marijanai pasirodė, 
kad jis čia, žiūri į ją, laukia... 

Ji lėtai ištraukė iš vidinės sijono kišenės Sebastjanio laišką 
ir nusilenkusi ištiesė jį Nachšidilei, kuri klausiamai pažvelgė į 
Marijaną. 

Tai imperatoriaus laiškas? 

Ne, gerbiamoji ponia. Tai seno jūsų didenybės draugo 
Oraso Sebastjanio laiškas. Generolas dažnai prisimena praeitį. 
Anglija padarė didelę klaidą, kad susirūpino mano kelione, nes 
man nepavesta jokia oficiali misija. 

Tačiau, neturėdama žodžių, jūs, matyt, atsivežėte Napoleono 
mintis, ar ne taip? 

Marijana tylėdama palenkė galvą ir, kol sultonienė paskubomis 
skaitė laišką, pasistengė atšalusia kava užgerti paskutinį pyrago 
kąsnelį. Tai jai sunkiai pavyko... 

„Aš matau, kad jūs esate labai vertinama aukštosiose sferose, 
mano brangioji. Sebastjanis rašo, jog esate artima imperatoriaus 
draugė ir kartu naudojatės intymiu atstumtosios imperatorienės 
prieraišumu. Nelaimingoji Žozefina, aš ją visada vadinsiu Roza! 
Na, gerai, sakykite, ko iš mūsų nori Prancūzijos imperatorius? 

Stojo trumpa tyla, ir Marijana mintyse rinko reikalingus 
žodžius. Ji jautėsi nelabai gerai, todėl stengėsi būti ypač 
susikaupusi. 

Gerbiamoji ponia, pradėjo ji, meldžiu jūsų didenybę 
įdėmiai išklausyti žodžius, kuriuos aš turėsiu garbę pasakyti, nes 
jie yra nepaprastai svarbūs ir atskleidžia svarbiausius ir slapčiausius 
imperatoriaus planus. 

Ką gi, paklausysime! 

Neskubėdama, ramiai, stengdamasi kalbėti aiškiai, Marijana 
pranešė savo pašnekovei apie būsimąjį Didžiosios armijos 
įsiveržimą į Rusiją ir apie Napoleono norą sumušti Aleksandrą, 

kurį jis kaltino neįtikėtina veidmainyste. Ji aiškino, kaip bus 
naudinga nukariautojui, jei Dunojaus kampanija tęsis bent iki 
kitos vasaros tuo metu buvo numatytas prancūzų įsiveržimas 
į Rusiją; tai leis laikyti kazokų pulkus ir generolo grafo 
Kamenskio kariuomenę toli nuo Vyslos ir gretimų Maskvos 
rajonų. Ji taip pat perdavė, kad tokią neviešą paramą labai 
vertina Napoleonas; sumušęs rusus, jis netrukdys prijungti prie 
Aukštosios Portos ne tik visas iki šiol prarastas teritorijas, bet 
ir kitas... 

Visiškai gana to, baigė ji, kad jo didenybės kariuomenė 
išsilaikytų iki kitų metų liepos arba rugsėjo mėnesio. 

Bet tai daugiau negu metai! sušuko sultonienė. Tai 
per daug nualintai armijai, kurios kiekybinė sudėtis tirpsta kaip 
pavasarį sniegas. Ir aš nežinau... 

Ji užsikirto nustebinta pasikeitusios Marijanos veido išraiškos 

jos veidas „darėsi beveik toks pat žalias kaip ir suknelė. 

Jums bloga, kunigaikštienė? paklausė ji. Jūs taip 
išblyškote... 

Marijana nedrįso pajudėti. Ją ėmė baisiai pykinti; jos skrandis 
buvo perkrautas saldumynais, be abejo, aukščiausios kokybės ir 
labai skaniais, kurie papildė gausius pietus ambasadoje ir 
nevalingai priminė, kad jai ketvirtas nėštumo mėnuo. Nelaimingoji 
pasiuntinė beviltiškai panoro išnykti po sosto pagalvėmis. 

Sultonienė, stebėjusi, kaip tylinčios Marijanos veidas neteko 
spalvos, vėl paklausė: 

Jums bloga?.. Prašau, nesistenkite nuslėpti, jeigu jūs blogai 
jaučiatės. 

Marijana pasiuntė jai skęstančiosios žvilgsnį ir drebančią 
šypseną. 

Tai... tai tiesa... jūsų didenybe!.. Aš... man labai negera. 
O-o0-0!.. 

Staiga pašokusi nuo stalo, Marijana kaip žalias žaibas švystelėjo 
per saloną, nubloškė apsaugos eunuchus, puolė į išganingą pirmo 
pasitaikiusio kipariso šešėlį laimei, kiparisas augo prie durų, 

ir sugrąžino žemei jos vaisius, kurie sukėlė jai tokį sunkų 
negalavimą. Tai truko kelias akimirkas, kurios jai atrodė lyg 
amžinybė ir per kurias ji nepajėgė galvoti apie tai, kokią 

nuostabą, be abejo, sukėlė staigus jos bėgimas. Kai ji pagaliau 
išsitiesė ir atsirėmė į medžio kamieną, pasijuto esanti išpilta 
šalto prakaito, bet jos jau nepykino. Ji sunkiai įkvėpė aromatingo 
nakties oro ir trykštančių fontanų gaivumo ir pajuto palengvėjimą. 
Pamažu ji atgavo jėgas. 

Tik tada ji suvokė, ką padarė: paliko sultonienę, pabėgo 
kaip vagilė iš priėmimo diplomatinės diskusijos metu!.. Koks 
siaubingas skandalas! Yra dėl ko pulti į neviltį vargšui 
Latūrui-Mobūrui! Smarkiai susirūpinusi savo negalavimo padari- 
niais, ji truputį užtruko po kipariso šakomis, nesiryždama pajudėti 
iš vietos, įsitikinusi, kad jos jau laukia sargyba, gavusi įsakymą 
suimti ją... 

Ji dar svyravo, kai išgirdo švelnų balsą: 

Kur jūs, kunigaikštiene? Tikiuosi, jums geriau? 

Marijana giliai atsiduso. 

Taip, jūsų didenybe... Aš čia! 

Išėjusi pagaliau iš medžio šešėlio, ji pamatė Nachšidilę, 
stovinčią ant mažųjų rūmų slenksčio. Matyt, ji visus išsiuntė, 
nes buvo visiškai viena, ir Marijana, suprasdama, kaip juokingai 
ji atrodo, pajuto jai dėkingumą. 

Iš tiesų, koks nuostabus būdas pradėti delikatų pokalbį! Ir 
kunigaikštienė Sant'Ana, norėdama atsiprašyti, pradėjo nuo 
reveranso, kuris tuoj pat buvo sustabdytas. 

Ne! Prašau jus! Pasistenkite pirma atsigauti. Atsiremkite į 
mano ranką ir eime.. o gal jūs norėtumėte pasivaikščioti po 
sodą? Dabar oras gaivesnis, ir mes galėtume nueiti iki terasos, 
kuri kabo virš Bosforo. Man labai patinka ta vieta. 

Su malonumu, bet aš nenorėčiau įkyrėti jūsų didenybei ir 
sugriauti įprastą režimą... 

Kam? Man? Mano brangioji, man niekas taip nepatinka, 
kaip mankštintis, vaikštinėti, jodinėti... Nelaimei, čia visa tai yra 
problema. Kituose rūmuose daug paprasčiau. Tad eime? 

Ranka rankon jos neskubėdamos leidosi į terasą. Nachšidilė 
buvo tokio ūgio kaip ir Marijana ir tokia pat grakšti. Kad 
išsaugotum tokį lankstų merginos liemenį, reikia sportuoti, kaip 
tai mėgsta daryti anglai. 

Nachšidilė savo ruožtu nepaprastai domėjosi viešnia ir 
apsimestinai abejingų tonu eidama paklausė: 

Jums dažnai būna taip bloga? Tačiau jūsų išorė verta 
didžiausio pagyrimo! 

Ne, jūsų didenybe... nedažnai. Aš manau, kad dėl mano 
šiandieninių nemalonumų kalta mūsų ambasados virtuvė. Jų toks 
sunkus maistas... 

Tai, ką aš jums pasiūliau, irgi nebuvo labai lengva! Nuostabu 
tai, kad jūsų negalavimas man nepaprastai priminė, kaip aš 
kankinausi, kai laukiau sūnaus: aš gėriau be galo daug kavos, 
bet nepakenčiau nei chalvos, nei pachlavos, o juo labiau, rožių 
uogienės, kuri man kėlė siaubą, nes, mano manymu, tik jos 
pavadinimas skamba poetiškai. 

Marijana pajuto, kaip į skruostus plūstelėjo kraujas, ir dėkojo 
nakčiai, paslėpusiai šį ne laiku atsiradusį raudonį. Bet ji negalėjo 
sulaikyti drebančios rankos; palydovė pajuto jos drebulį ir iškart 
suprato, kad palietė skaudamą vietą. 

Kai jos atėjo į nedidelę balto marmuro terasą, Nachšidilė 
parodė pusiau apvalų suolą, ant kurio buvo pridėta daugybė 
pagalvių; tai reiškė, kad ši vieta dažnai lankoma. 

Truputį pasėdėkime, tarė ji, čia mes galėsime daug 
ramiau pasikalbėti negu pas mane, mūsų niekas neišgirs. Rūmuose 
už kiekvienos drapiruotės, už kiekvienų durų slepiasi mažiausiai 
pora ištemptų ausų. O čia nėra ko bijoti. Pažvelkite: ši vieta 
išsikišusi virš aplinkinio kelio ir Žemutinių sodų. Jums nešalta? 

sunerimo ji, rodydama į apnuogintus Marijanos pečius. 

Nė kiek, jūsų didenybe, dabar aš jaučiuosi visai gerai. 

Nachšidilė palingavo galvą ir pažvelgė į debesis, kurie leidosi 
virš Skutario kalvų. 

Baigiasi vasara, melancholiškai ištarė ji. = Oras keičiasi, 
ir rytoj, be abejonės, bus lietaus. Pasėliams gerai, nes žemė 
išdžiūvusi, bet paskui ateis žiema ir šalčiai, jie čia dažnai būna 
dideli, ir jų aš taip bijau... Bet užmirškime tai ir verčiau 
pakalbėkime apie jus. 

Apie mane? Aš galiu dominti tik tuo, ką man pavedė 
Napoleonas, siųsdamas pas jus, ir... 

Sultonienė nekantriai mostelėjo. 

Kol kas užmirškime jūsų imperatorių! Jo eilė ateis vėliau, 
nors aš, tiesą sakant, nematau, kuo jis gali mus dominti. Kad 
ir ką jūs galvotumėte, tačiau man jūs keliate didesnį susidomėjimą 
negu didysis Napoleonas. Taigi aš noriu viską Žinoti. Papasakokite 
man apie savo gyvenimą... 

Mano... gyvenimą? 

- Žinoma, visą jūsų gyvenimą! Tarytum aš būčiau jūsų motina. 

Jūsų didenybe, tai ilga istorija... 

Neturi reikšmės. Mums prieš akis visa naktis, jei prireiks, 
aš noriu žinoti... žinoti viską! Apie jus pasakojama tiek nebūtų 
dalykų, o aš noriu išgirsti tiesą. Be to, juk aš esu jūsų pusseserė 
ir noriu tapti jūsų drauge. Negi jums nereikalinga draugė, turinti 
tam tikrą valdžią? 

Maža, švelni kaip šilkas sultonienės ranka palietė Marijanos 
ranką, bet jaunoji moteris karštai atsakė: 

O, taip! Jos įkarštis privertė pašnekovę nusišypsoti ir 
patvirtino pirmą akimirką kilusią mintį, kad šiai žavingai ir tokiai 
jaunai būtybei labai reikia pagalbos. 

Prieš tapdama pilnateise sultono rūmų šeimininke, Nachšidilė 
gyveno pilną pavojų gyvenimą ir įprato nepaprastai greitai 
pastebėti menkiausius veido išraiškos pasikeitimus. Pasirodžius 
Marijanai, ją pribloškė įtempta jos gražaus veido išraiška ir 
didelėse žaliose akyse slypintis liūdesys. Napoleono pasiuntinę ji 
įsivaizdavo visai kitokią. 

Jau keletą savaičių Viduržemio jūros pakrantėmis sklandantys 
gandai piešė nepaprastą įžūlios kurtizanės portretą; tai turėjo 
būti savotiška buduarų Mesalina, kuri iš Napoleono, savo meilužio, 
malonės esą gavusi kunigaikštienės titulą, įpratusi prie klastos 
ir visokių kompromisų ir pasiryžusi viskam, visokiai niekšybei, 
kad sėkmingai atliktų sunkią misiją. Bet išvydusi ją sultonienė 
suprato, kad slaptoji anglų tarnyba iš piršto išlaužė šį fantastišką 
portretą, tiesiog jokio pagrindo neturinčią karikatūrą. Tačiau dėl 
tos karikatūros ji jautėsi slapta įžeista. Kunigaikštienė Sant'Ana 
buvo jos pusseserė, nors ir tolima, todėl jai buvo nemalonūs 
tokie odioziniai atsiliepimai apie jos giminės atstovę. Tad noras 
turėti asmeninę nuomonę daugiausia ir lėmė jos sprendimą 
susitikti su kaltinamąja. Dabar ji norėjo žinoti viską apie šią 

nepaprastai gražią jauną moterį, kuri, atrodo, nešė pernelyg 
sunkų jai kryžių, bet nešė jį oriai. 

Iš pradžių sutrikusi ir neryžtinga Marijana ketino tik trumpai 
ir paviršutiniškai papasakoti savo gyvenimo istoriją, tačiau pamažu 
ją paveikė pašnekovės simpatijos ir atidumas. Nors ir koks 
nepaprastas buvo jos gyvenimas iki šios dienos, tačiau Nachšidilė 
ją pralenkė: kelio iš Nanto vienuolyno iki Didžiojo Valdovo 
haremo ir aukščiausios valdžios negalima lyginti su keliu iš 
Seltono dvaro iki Sant'Anos dvaro, net jeigu jis ėjo per 
Napoleono alkovą. 

Kai ji pagaliau baigė ilgą monologą ir nutilo, tai pastebėjo, 
kad papasakojo viską iki mažiausių smulkmenų ir kad jau labai 
vėlu, nes aplink terasą, kur sėdėjo moterys, tvyrojo didesnė tyla 
negu anksčiau. Nurimo miesto ir jūros triukšmas, girdėjosi tik 
sargybinių Žingsniai prie seralio durų ir lengvas bangų mūšos 
pliuškenimas. 

Sultonienė sėdėjo taip ramiai, kad susirūpinusi Marijana 
pamanė, ar tik ji neužmigo. Bet ši paprasčiausiai buvo 
susimąsčiusi, nes jaunoji moteris netrukus išgirdo jos atodūsį. 

Jūs padarėte kur kas daugiau kvailysčių negu aš beje, 
aš elgiausi tik taip, kaip man likimas lėmė. Tačiau aš nemanau, 
kad kas nors išdrįstų jums dėl to priekaištauti, nes, gerai 
pagalvojus, dėl visko kalta meilė. Tai ji, nuolat sukeldama 
kančias ir nerimą, stūmė jus į nepaprastą kelią, kuris atvedė 
pas mane... 

Gerbiamoji ponia... ištarė Marijana, jūsų didenybė ne 
per daug griežtai teisia mane? 

Nachšidilė vėl atsikvėpė, paskui staiga nusijuokė. 

Jus teisti? Mano vargšas vaikeli. Atvirai pasakysiu, aš jums 
pavydžiu! 

Man pavydite?.. 

Žinoma! Jūs esate graži, kilni, turite garsų vardą, esate 
protinga ir drąsi, jūs turite brangiausią dalyką jaunystę ir 
pagaliau meilę. Žinau, dabar jūs pasakysite, kad ta meilė neteikia 
jums daug džiaugsmo ir šiuo metu net truputį yra nublankusi. 
Bet svarbiausia ji yra, skatina jus eiti į priekį, užpildo jūsų 
gyvenimą ir kunkuliuoja jūsų gyslomis kartu su jaunyste. Jūs 

taip pat esate laisva ir turite teisę elgtis kaip norite, net leistis 
į neaprėpiamą pasaulį, atsivėrusį priešais jus, ieškoti šios meilės. 
O, taip, aš pavydžiu jums. Jūs negalite įsivaizduoti, kaip aš 
jums pavydžiu. 

Gerbiamoji ponia! sušuko Marijana, sujaudinta skausmo 
ir gailesčio, skambėjusio šiame švelniame, minkštame balse, 
įpratusiame prie šnabždesio. 

Bet Nachšidilė jos negirdėjo. Viešnios prisipažinimai pramušė 
storą jos sielos kiautą ir iš ten, lyg jūra pro išgraužtą pylimą, 
plūstelėjo skausmingi troškimai ir apgailestavimai. 

Ar jūs žinote, tęsė ji dar tyliau, ar žinote, ką reiškia 
dvidešimtmetei pirmą kartą patirti meilę ir dar senio glėbyje? 
Svajoti apie platumas, plaukti per okeaną, praleisti naktis po 
beribiu dangum, klausantis negrų dainų, kvėpuoti aromatingu 
salų oru ir... atsidurti narve, tapti niekingų eunuchų su vergiškomis 
sielomis neapykantos ir bukumo auka! Ar žinote, ką reiškia 
amžinai svajoti apie jauną vyrą, trokšti sveiko ir aistringo vyro 
glamonių ir meilės, bet likti ant šilko pagalvių vienai kambaryje, 
iš kurio jus kartais ištraukia, kad atiduotų senam vyrui, kurio 
meilės parodija tokia skausminga?.. Ir taip daugybę metų, 
siaubingų, baisių metų! Tų metų, kurie galėjo dovanoti pačių 
karščiausių jausmų!.. 

Jūs norite pasakyti... kad niekada nepažinote meilės? su 
kartėliu ir nepatikliai sušnabždėjo Marijana. 

Šviesiaplaukė galvelė lengvai linktelėjo ir ją puošęs didžiulis 
rausvas briliantas sužaižaravo. 

Aš patyriau Selimo meilę. Jis buvo mano vyro, senojo 
Abdulo Hamido sūnus. Jis buvo jaunas, iš tiesų... ir aistringai 
mylėjo mane taip, kad nepabūgo mirties, gindamas mus, mano 
sūnų ir mane, kai uzurpatorius Mustafa ir janyčarai užgrobė 
rūmus. Jo meilė buvo karšta, ir aš jutau jam nepaprastą 
švelnumą. Bet aistros liepsną, tą, kurią aš galėjau patirti su... 
kitu, apie kurį svajojau penkiolika metų, tą meilės karštinę, 
poreikį duoti ir imti, ne... to aš niekada nepatyriau. Taigi, 
mažylę,  užmirškite. savo išbandymus, užmirškite viską, ką 
išgyvenote, nes jūs dar galite kovoti dėl laimės! Aš padėsiu 
jums. 

Jūs labai gera, gerbiamoji ponia, bet aš neturiu teisės 
galvoti tik apie žmogų, kurį myliu. Jūsų didenybė užmiršta, kad 
aš nešioju kūdikį ir tas kūdikis yra neįveikiama kliūtis tarp jo, 

jeigu aš jį dar kada nors pamatysiu, ir manęs. 

Ak, tiesa! Aš užmiršau tuos baisius įvykius ir jų padarinius. 
Bet nuo to reikia rasti vaistų. Juk jūs nenorite išsaugoti kūdikio, 
ar ne? Jeigu aš jus teisingai supratau... 

Jis man kelia siaubą, gerbiamoji ponia, kaip ir jo tėvas. 
Jis įsisiurbė į mane lyg didžiulė šlykšti erkė, kuri čiulpia mano 
kūną ir kraują. 

Aš suprantu. Bet dabar abortas jau pavojingas. Geriau bus 
įkurdinti jus viename iš man priklausančių namų. Jūs ten galėsite 
ramiai sulaukti gimdymo, o paskui aš pasirūpinsiu kūdikiu, apie 
kurį tai prižadu jūs daugiau niekada neišgirsite. Aš atiduosiu 
jį auklėti vienam iš savo tarnų. 

Bet Marijana palingavo galvą. Ne, ji nenorėjo kankintis dar 
keletą mėnesių, laukdama įvykio, kuris ją gąsdino ir kėlė 
pasišlykštėjimą. Pavojus, apie kurį kalbėjo sultonienė, gąsdino ją 
daug mažiau negu laukimas penkis mėnesius, kai ji bus priversta 
sėdėti uždaryta ir neturės jokios galimybės ieškoti Jasono... 

Jau rytoj aš liepsiu pradėti jūsų amerikiečio paieškas, 
padrąsino ją Nachšidilė, ji tarsi atverstą knygą skaitė savo 
jaunosios pusseserės mintis. Be abejo, reikės laiko, norint 
sužinoti, kas jam atsitiko. Jūs iš tiesų esate pasirengusi rizikuoti 
gyvybe? 

Taip. Man gaila, kad negalėjau anksčiau rasti nieko, kas 
būtų man padėjęs, bet dabar jau tenka rizikuoti. Jei šis vaikas 
gims, tai net atskirtas nuo manęs, net būdamas pasaulio pakraštyje 
jis vis tiek gyvai primins man tai, ką aš iškentėjau, ir primins 
šlykščią būtybę, kuri jį pradėjo... 

Įtemptas jaunos moters balsas skambėjo rūsčiai, ir pašnekovė 
suprato ją. Ji pati, sužinojusi, kad senojo sultono syvai įžiebė 
naują gyvybę paslaptingoje jos kūno gelmėje, pajuto neapsakomą 
pasišlykštėjimą, kurio nepajėgė visiškai nustelbti net būsimoji 
šlovė. Tai prisiminusi, ji suvokė karštą Marijanos norą išplėšti 
iš savo įsčių vaisių, pradėtą tokiomis nepaprastomis aplinkybėmis, 
kad atrodė jai kaip kokia baidyklė, lyg rajus kerabas, ne tik 

čiulpiantis jos gyvybines jėgas, bet ir naikinantis laimės viltis. 
Ji vėl suspaudė jaunosios moters ranką, bet tebetylėjo, ir ta 
tyla sustiprino Marijanos baimę. 

Gerbiamoji ponia, vos iškvėpė ji, aš keliu jums siaubą, 
ar ne? 

Siaubą? Mano vargšas vaikeli! Jūs pati nežinote, ką sakote. 
Tiesa yra ta, kad aš bijau dėl jūsų. Liepsnodama meile ir 
karštai trokšdama surasti ją, jūs ryžtatės pavojingam dalykui, 
kuris yra toks sunkus, kad net įsivaizduoti negalite. Pas mus 
abortai ypač nepraktikuojami, nes šaliai nuolat reikia žmonių. 
Tik... atleiskite man, bet aš turiu jums pasakyti viską, tik 
prostitutės to griebiasi, ir saugok mus Dieve nuo tokių sąlygų, 
kuriomis tai daroma! Kodėl jūs negalėtumėte prisiversti sutikti 
su mano pasiūlymu? Jeigu jums atsitiks nelaimė, aš sau to 
neatleisiu. Be to, kvaila rizikuoti gyvybe ir prarasti galimybę 
sutikti tą, kurį jūs taip mylite. Negi jūs to norite? 

Žinoma, ne! Aš noriu gyventi, bet jei Dievas leis man 
kada nors vėl pamatyti jį, jis su pasišlykštėjimu atstums mane, 
kaip, beje, jau kartą padarė, nes nenorėjo tikėti nė vienu iš 
tų žodžių, kuriuos aš bandžiau jam pasakyti. Tad šimtą kartų 
geriau rizikuoti gyvybe negu vėl pajusti jo panieką! Man atrodo, 
kad išsivadavusi aš būsiu tyra lyg pasveikusi po sunkios ligos. 
Negalima leisti, kad kur nors pasaulyje gyventų šis vaikas! 
Reikia, kad jis liktų beforme ir belyte mase, ir kai jį išims iš 
manęs, aš pasijusiu naujai gimusi... 

Jei liksite gyva. Na gerai, atsiduso sultonienė, jeigu 
jūs esate tokia ryžtinga, lieka tik viena išeitis... 

Ta, kurios aš prašiau? 

Taip, čia yra viena moteris, sugebanti tai padaryti... garantija 
penkiasdešimt iš šimto, kad nenužudys jūsų! 

Tokia garantija mane tenkina. Penkiasdešimt iš šimto tai 
daug. 

Ne, tai labai mažai, bet kitos išeities nėra. Tad klausykite: 
kitoje Aukso Rago pusėje, Kasimanši kvartale, tarp senosios 
sinagogos ir Lakštingalų upelio gyvena viena moteris, žydė; jos 
vardas Rebeka. Ji prityrusio gydytojo, Judos ben Natano, duktė 
ir, kaip kalbama, labai sumaniai yra įvaldžiusi akušerės amatą. 

Uosto mergelės ir tos, kurios šlaistosi aplink arsenalą, prie jos 
neprieina, bet aš žinau, kad už kapšą aukso arba prigąsdinta 
ji teikia paslaugas pasileidusioms valdininkų žmonoms ir gelbsti 
jas nuo neišvengiamos mirties. Turtingos europietės iš Peros 
arba graikės iš Fanaro irgi naudojasi jos paslaugomis, bet 
kiekviena saugo paslaptį, ir Rebeka gerai žino, kad tylėjimas 
geriausia jos turto garantija. Kad ji sutiktų jums padėti, pas ją 
reikia eiti su pilna pinigine ir atvira širdimi... 

Marijanos sieloje vėl įsižiebė viltis. 

Auksas, neryžtingai nutęsė ji Ir daug ji prašo? Po 
to, kai Jasono Boforo laive pavogė mano brangenybes... 

Tegul tai nejaudina jūsų. Jei aš siunčiu jus pas Rebeką, 
visko imuosi pati. Rytoj, kai nusileis naktis, aš atsiųsiu pas jus 
vieną iš savo moterų. Ji palydės jus pas žydę, kuri dieną gaus 
aukso ir griežtą įsakymą. Ji liks su jumis tiek, kiek reikės, o 
paskui nuplukdys jus su galera į man priklausantį namą prie 
Ejubos kapinių, ten jūs galėsite pailsėti keletą dienų. Jūsų 
ambasadoriui bus pranešta, kad jūs lydite mane nedidelėje 
kelionėje į mano rūmus Skutaryje ten aš iš tiesų poryt 
išvykstu. 

Jai kalbant Marijanos širdis pamažu atsikratė baimės. Kai 
lengvai šnabždantis balsas nutilo, jos akys pasruvo ašaromis. 
Suklupusi ant kelių, ji pakėlė sultonienės ranką prie lūpų. 

Gerbiamoji ponia, sukuždėjo ji. Kaip išreikšti jūsų 
didenybei... 

Ak, nieko nekalbėkite! Ir nedėkokite taip, jūs gluminate 
mane, nes jums teikiama mano pagalba yra tokia menka... ir 
aš taip seniai turėjau reikalų su meilės istorijomis. Jūs negalite 
įsivaizduoti, kokį malonumą tai man teikia! Dabar eime... 

Ji pakilo ir apsisiautė permatomu šydu, tarsi atsiribodama 
nuo savo neseniai atliktos išpažinties. 

Darosi vėsu, pridūrė ji, be to, turbūt jau labai vėlu, 
ir jūsų ponas Latūras-Mobūras tikriausiai baisiai nerimauja! Dievas 
žino, ką gali pagalvoti tas bretonas! Kad aš įkišau jus į maišą 
ir nusviedžiau į Bosforą su akmeniu po kaklu. Arba kad lordui 
Keningui pavyko pagrobti jus... 

Ji juokėsi, galbūt pajutusi palengvėjimą po to, kai išsprendė 
sunkų klausimą arba gavo galimybę išlieti taip ilgai kauptą 
kartėlį. Ji čiauškėjo lyg pensionato auklėtinė, ištrūkusi iš apsaugos. 

Marijana pakilo ir nuėjo įkandin jos. Jos greitai sugrįžo prie 
kiosko, kur kaip ir anksčiau budėjo niūri eunuchų grandinė. 
Išgirdusi, kaip jos šeimininkė paliepė nuvežti ją atgal į ambasadą 
su dvigubu eskortu, nes buvo vėlus metas, Marijana staiga 
atsitokėjo: ji praleido šiuose rūmuose beveik pusę nakties ir 
nebaigė misijos, kurią jai pavedė Napoleonas! Meiliai galimas 
daiktas, tai buvo tik apsimestinis meilumas,  sultonienė privertė 
ją kalbėti apie save ir iš principo diplomatinį vizitą pavertė 
draugišku pokalbiu, kuriame imperatoriaus pageidavimams tikrai 
nebuvo vietos, o Marijana pajuto nepaprastą dėkingumą jai ir 
visai užmiršo svarbią savo misiją. 

Todėl kai laukiant, kol atgabens neštuvus, Nachšidilė nusivedė 
ją į saloną ir pasiūlė paskutinį puodelį kavos, savotišką 
“atsisveikinimo taurelę“, Marijana skubiai sutiko išgerti naują 
gaivinančio gėrimo porciją, rizikuodama naktį nesumerkti akių. 
Bet naktis jau vis tiek baigėsi... 

Be jokio iškilmingumo, stengdamasi nustelbti sąžinės graužimą, 
kurį nevalingai jautė, paliesdama sultonienei galbūt nemalonią 
temą, ji sušnibždėjo: 

Gerbiamoji ponia, nepaprastas jūsų didenybės gerumas, kurį 
aš visą naktį jutau, privertė mane išleisti iš akių svarbiausią 
mano atvykimo pas jus tikslą, ir man gėda konstatuoti, kad 
pokalbis sukosi daugiausia apie mane, o juk į Žaidimą įpainioti 
tokie svarbūs interesai. Ar aš galiu sužinoti, kaip jūsų didenybė 
vertina mano perduotą pranešimą ir ar bus šis klausimas 
svarstomas su jo didenybe? 

Pasikalbėti su juo apie tai? Taip, galėsiu. Bet, pridūrė 
ji atsidususi, bijau, kad jis net neišgirs manęs. Žinoma, mano 
sūnaus meilė man yra stipri ir pastovi, bet mano įtaka jam 
ne tokia kaip anksčiau, beje, ir jis jau ne taip Žavisi jūsų 
imperatoriumi. 

Bet kodėl? Negi dėl skyrybų? 

Nemanau. Labiau tikėtina, kad dėl kai kurių Tilžės sutarties 
punktų, su kuriais jį supažindino lordas Keningas, nežinia kur 

gavęs juos. Caras gavo Napoleono 1808 metų vasario 2 dienos 
laišką, kuriame imperatorius siūlo carui pasidalinti Osmanų 
imperiją. Rusija gaus Balkanus ir Azijos Turkiją, Austriją-Serbiją 
ir Bosniją, Prancūzija Egiptą ir Siriją, išties puikų tašką 
Napoleonui, kuris nori pakirsti britų galybę Indijoje. Jūs matote, 
kad mes neturime dėl ko labai žavėtis imperatoriumi. 

Marijanai pasirodė, kad žemė slysta jai iš po kojų, ir ji 
mintyse prakeikė Napoleono nesivaldymą. Argi reikėjo siųsti toki 
pavojingą laišką žmogui, kuriuo jis ne visiškai pasitiki? Negi 
Aleksandras taip jį sužavėjo, kad jis užmiršo paprasčiausią 
atsargumą? Kokius argumentus gali ji dabar iškelti, kad perkalbėtų 
turkus, kurie yra teisingai įsitikinę, jog prancūzų imperatorius 
rengiasi susidoroti su jų imperija? Tvirtinti, kad tai melas? 
Vargu ar ja patikės, pagaliau bet kuriuo atveju sunku priversti 
šiuos žmones mirti, kad imperatorius galėtų lengviau įžengti į 
Rusiją. 

Vis dėlto, pasiryžusi iki galo atlikti savo pareigą, ji drąsiai 
puolė šturmuoti Anglijos tvirtovę. 

Jūsų didenybė esate įsitikinusi, kad šis laiškas tikras? Beje, 
aš negaliu įsivaizduoti, kaip atsitiko, kad slapti Tilžės sutarties 
punktai, kaip ir laiškas, buvo adresuoti asmeniškai carui... 

Ji staiga nutraukė savo kalbą pastebėjusi, kad jos neklausoma. 
Moterys sustojo salono viduryje, bet jau kuris laikas sultonienė 
lėtai vaikščiojo aplink viešnią ir, aiškiai nesidomėdama politine 
diskusija, įdėmiai apžiūrinėjo jos suknelę. 

Nachšidilė nedrąsiai ištiesė ranką, pirštu palietė perlais 
nusagstytą žalią plačios rankovės atlasą ir atsiduso. 

Jūsų suknelė iš tiesų nuostabi. Iki šiol man neiabai patiko 
šie ilgi užvalkalai, kuriuos įvedė į madą Roza; aš labiau mėgstu 
savo jaunystės laikų plačius sijonus ir rauktinius. Bet ši suknelė 
mane sužavėjo. Aš galvoju, kaip atrodyčiau su tokia suknele... 

Truputį sutrikusi dėl to, kad sultonienė taip lengvai nuo 
svarbios temos perėjo prie moteriškų menkniekių, Marijana 
sudvejojo. Ar ji turi įsitraukti į Žaidimą? Ar jos pašnekovė 
norėjo išvengti debatų, ar ši moters, pasiekusi nejsivaizduojamas 
aukštumas, tebebuvo nepataisoma lengvabūdė kreolė? Marijana 

reagavo beveik žaibiškai. Lyg nebuvo jokių oficialių žodžių, ji 
šypsodamasi pasakė: 

Aš nedrįstu jūsų didenybei pasiūlyti pabandyti... pasimatuoti. 

Nachšidilės veidas staiga nušvito. 

Iš tiesų? Jūs sutinkate? 

Marijanai dar nespėjus atsakyti, griežtas įsakymas sušaukė 
moteris, kad padėtų savo šeimininkei persirengti, po antro 
įsakymo atsirado aukštas veidrodis auksiniais rėmais, kuriame 
buvo galima matyti save nuo galvos iki kojų, 0 po trečiojo 
salono durys aklinai užsidarė. 

Po akimirkos Marijana vien su batisto marškinėliais stovėjo 
priešais Nachšidilę, kuri taip mikliai plėšėsi nuo savęs žydrą 
musliną, kad net tarnaitės nesugebėjo išsaugoti jo sveiko. Bet 
štai rūbai nusviesti į kampą kaip nereikalingas skuduras, o 
padėjusi: Marijanai nusirengti tarnaitė padavė jai suknelę. 

Nusimetusi rūbus, šviesiaplaukė kreolė liko plika kaip pirštas, 
bet nė kiek nesigėdijo savo nuogumo, kaip visos haremo moterys, 
nuo seno įpratusios drauge maudytis ir rengtis. Jos jaunoji 
pusseserė  sumišusi konstatavo, kad jos kūnas toks pat 
nepriekaištingas, toks pat tobulas, kaip ir trisdešimtmetės moters. 
Nei sudribusios odos, nei išsiplėtusių venų, nei kraujosrūvų... 

Šis švelnus ir geidulingas kūnas priminė jai Fortiunė Gamelen, 
kitą tolimų salų dukrą. Jis buvo nuostabus meilės instrumentas, 
nulipdytas dieviška ranka, kad virpėtų ir judėtų apsiaustas 
pašėlusio jausmų uragano... jausmų, kurių tačiau jam niekada 
nebuvo lemta kaip reikiant patirti. Motinystė irgi nepaliko 
menkiausio pėdsako... Šis grožis buvo nenaudingas kaip puiki 
muziejaus statula. 

Marijana pajuto didelį gailestį, o Nachšidilė džiaugdamasi kaip 
mergaitė išniro iš raibuliuojančių jūros spalvos suknelės bangų, 
atmesdama žemyn sunkias klostes. Suknelė buvo ilgoka, nes jos 
teisėta šeimininkė buvo truputį aukštesnė, bet ji puikiai tiko, 
taip puikiai, kad sultonienė suplojo delnais. 

Kaip aš norėčiau turėti šią suknelę! sušuko ji su tokiu 
entuziazmu, kad Marijana rimtai pabandė įsivaizduoti, kokį furorą 
ji sukels, grįžusi į ambasadą vien su marškiniais, nes jai neliko 
nieko kito, kaip padovanoti suknelę. Ir pasiryžusi viskam, kad 

tik išgelbėtų savo misiją ir galutinai laimėtų valdovės palankumą, 
ji nesvyruodama pasiūlė: 

Jeigu jūsų didenybė galės duoti man apsiaustą arba paltą, 
arba ką nors kita, kad nekiltų skandalo man grįžus į Prancūzijos 
rūmus, aš būsiu laiminga galėdama dovanoti jums šią suknelę... 

Mėlynos akys žybtelėjo ir įdėmiai apžvelgė Marijaną. 

Jūs atiduodate man savo suknelę? ištarė Nachšidilė. 
Net jeigu mes neatnaujinsime mūsų buvusių santykių su 
Napoleonu? 

Jaunoji moteris pakankamai tvardėsi ir išliko rami. Jos šypsena 
tebebuvo šilta ir maloni, ir jai pavyko išlaikyti natūralų orumą, 
nors moteriai vien su marškiniais tai ne taip jau lengva. 

Draugystė tai viena, tarė ji minkštai, Oo politika 
visai kas kita, man atrodo, diametraliai priešinga. Tai dovana 
iš visos širdies, nors aš manau, jog ji neverta būti pasiūlyta 
jūsų didenybei, ir apgailestauju, jog neturiu nieko vertingesnio, 
kad galėčiau išreikšti savo dėkingumą... 

Sultonienė vylingai nusijuokė. 

Aš pradedu tikėti, kad jūsų imperatorius, ko gero, nuspręs 
paskirti jus vietoj Latūro-Mobūro! Jūs daug geresnė diplomatė 
už jį--- 

Paskui, pasikėlusi per ilgą suknią, ji priėjo prie viešnios, 
apkabino už kaklo ir išbučiavo su grynai kreoliška aistra. 
Nepaleisdama jos, ji tarė staiga surimtėjusi: 

Aš nieko negaliu padaryti jūsų imperatoriaus labui, mano 
vaikeli! Ir ne iš blogos valios, patikėkite! Netgi ne iš pykčio 
dėl skyrybų su Roza ir ne dėl žinomo jums laiško! Aš nelabai 
išmanau politikos reikalavimus; kaip jūs sakėte, politika yra 
absoliučiai priešinga Žmogaus jausmams: kas jai tarnauja, turi 
užmiršti, kad krūtinėje yra širdis... Bet prie Dunojaus mūsų 
padėtis labai sunki. Didysis valdovas, mano sūnus, svajojantis 
apie šiuolaikinę, gerai apmokytą armiją, yra priverstas priešintis 
rusų kariuomenei su drąsiais, bet nedrausmingais kariais, apimtais 
korupcijos; jie kaunasi kaip viduramžiais, vadovaudamiesi tokiomis 
pat archajiškomis idėjomis ir su janyčarams būdinga neapykanta, 
dėl to turi didelių nuostolių. Mūsų didysis viziris, apsuptas 
Ruščuke, prašo pagalbos ir paliaubų. 

Jūs rengiatės... sudaryti taikos sutartį? iškvėpė Marijana 
staiga suspausta gerkle. 

- Jei tik neįvyks stebuklas... o aš stebuklais netikiu. Akivaizdoje 
imperijos, kuri svajoja atimti iš mūsų net Dardanelus, mes 
turime sudaryti taikos sutartį iki žiemos pabaigos! Didysis viziris 
Chaledas neslepia, kad nori susitarti su Kutuzovu, nes jį be 
paliovos atakuoja atamano Platovo kazokai ir jo jėgos senka. 

- Gerbiamoji ponia, - ėmė prašyti Marijana, - reikia išsilaikyti! 
Jeigu imperatorius prašo jus dar priešintis, tai turi pagrindą. 
Greitai... 

Beveik ištisi metai... 

- Galbūt mažiau. Galiu jums pasakyti, kad Vokietijoje maršalas 
Davu ir jūsų pusbrolis princas Eugenijus renka didžiulę armiją. 
Jeigu jūs vis dėlto išsilaikysite, galiausiai caras turės atšaukti 
Kutuzovą. Nors dabar karas ir atrodo pralaimėtas, Napoleonas 
gali padėti jums pakreipti įvykius visiškai kita linkme: jūs 
pasieksite pergalę ir besąlygiškai užvaldysite Padunojės kunigaikš- 
tystes. 

Nachšidilė paleido Marijaną iš švelnaus glėbio ir šypsodamasi 
gūžtelėjo pečiais; jos šypsenoje liūdesys buvo sumišęs su ironija. 

Nesistenkite priversti mane patikėti, kunigaikštiene, kad tik 
norėdamas mums padėti Napoleonas rengiasi pulti Rusiją. Iliuzijų 
metas seniai praėjo. Aš jums jau sakiau, kodėl jis mumis domisi. 
Jeigu jis nori, kad mes dar laikytumės, tai turi tik vieną išeitį: 
atsiųsti mums kariuomenę, keletą savo didžiulės armijos pulkų. 
Tuomet taip, didysis viziris, kuriam liko tik penkiolika tūkstančių 
kareivių, galės dar atsilaikyti! Priešingu atveju tai neįmanoma!.. 

O lordas Keningas suteiks jums veiksmingesnę pagalbą? 

Kariniu atžvilgiu ne, bet diplomatiniu būtinai. Kai mes 
svarstysime taikos sąlygas, jis įsipareigos padėti mums pasiekti 
tam tikrų caro nuolaidų. 

Jūsų didenybe, negi sultonas taip išsižada savo motinos 
gimtosios šalies?  sielvartingai papriekaištavo Marijana. O jūs 
pati, jūs visiškai užmiršote? 

Aš nieko neužmiršau, atsiduso Nachšidilė, bet mano 
sūnus, nelaimei, jau įprato įtartinai Žiūrėti į savo motinos tėvynę. 

343 


Kaipgi Machmudas gali užmiršti, kad vienas didžiausių jo priešų 
prancūzas? 

Prancūzas? Kas gi jis? 

Odesos gubernatorius, žmogus, daug metų paaukojęs tam, 
kad ant Juodosios jūros kranto pastatytų galingą miestą ir ypač 
uostą, iš kurio išplaukia laivai, puolantys mus iki įėjimo į 
Bosforą. Aš kalbu apie hercogą de Rišeljė. Jis caro draugas. 
Didesnis rusas už pačius rusus. Ir Napoleonas turi skaitytis su 
šiuo nesutaikomu emigrantu, nes jis valdo totorių ordas. 


Jūsų didenybė pasakėte man: tai emigrantas. Napoleono 
priešas! 

Bet jis prancūzas. Mano sūnui tik tai ir turi reikšmę. 
Negalima reikalauti, kad jis aukotų savo liaudį norėdamas padėti 
egoistiškam valdovui, prisimenančiam mus tik tada, kai jam ko 
nors reikia. 

Stojo tyla, ir Marijana suprato, kad jos misija žlunga. Ji 
buvo pakankamai dora ir gerai suvokė, kad sultono ir jo motinos 
motyvai yra teisingi. Jie buvo ne tik pagrįsti, bet ir verti 
pagarbos. Ji jau seniai iš savo pačios patirties žinojo, koks 
didelis egoistas yra Napoleonas. Jei neįvyks stebuklas, kaip sakė 
Nachšidilė, turkai netrukus paprašys taikos, ir Paryžius turi kuo 
greičiau juos aplenkti. 

Suprasdama, kad reikalauti beprasmiška, netgi kvaila po jai 
parodyto palankumo, Marijana atsisakė tęsti diskusiją bent šią 
naktį. Reikia apsvarstyti tai su ambasadoriumi. Be to, ji pajuto 
nepaprastą nuovargį. 

Jeigu jūsų didenybė leis, sušnibždėjo ji, aš norėčiau 
grįžti... 

Žinoma, bet ne šitaip apsirengusi! 

Vėl pralinksmėjusi, sultonienė davė trumpus įsakymus, ir 
netrukus Marijana, pavirtusi Osmanų princese su pasakišku aušros 
spalvos kostiumu, kuris visas buvo išsiuvinėtas auksu ir prie 
kurio valdovė imperatoriškai dosniai pridėjo diržą, perlų ir rubinų 
vėrinių bei tokius pat auskarus, ne be vargo padarė paskutinį 
reveransą, pagarbiai stebima Kizlaro agos ir stebuklingai 
atsiradusių rūmų damų. 

Netrukus mes vėl pasimatysime! patikino  Nachšidilė, 
drąsinamai šypsodamasi ir tiesdama ranką pabučiuoti. Ir 
neužmirškite, kad rytoj vakare jūsų lauks ten, kur aš sakiau. 
Dėl viso kito galite visiškai pasikliauti manimi, aš manau, kad 
jūs būsite patenkinta... 

Paskutiniai žodžiai Marijanai pasirodė truputį mįslingi, bet 
sultonienė nesiteikė paaiškinti jų prasmės ir išnyko kiosko 
gilumoje, lydima žydro patarnautojų debesies, 0 jos viešnią iki 
neštuvų pagarbiai palydėjo aukštas juodas eunuchas. 


Siūbuodama ritmingai žengiančių nešikų žingsnių taktan, 
Marijana vėl kirto sodus ir artėdama prie jūros kranto mėgino 
sugaudyti savo mintis ir apibendrinti susitikimo rezultatus. Tai 
buvo nelengva, nes jos sąmonėje susipynė tokie prieštaringi 
įspūdžiai, kaip dėkingumas, nusivylimas ir nerimas. Be abejo, 
politine prasme ji pralaimėjo, visiškai pralaimėjo ir net nenorėjo 
galvoti, kaip šią naujieną sutiks Napoleonas. Bet ji taip pat 
jautė, kad savo pareigą atliko iki galo, ir nejautė nei 
apgailestavimo, nei sąžinės graužimo: esant dabartinei padėčiai, 
niekas negalėtų pasiekti daugiau, ir ji mielai sutiko su sultoniene, 
kad Nepoleonas galėjo pasirūpinti Turkija iki tol, kol jos armija 
dar nebuvo priėjusi paskutinės ribos. Ekspedicijos korpuso 
atsiuntimas būtų turėjęs daug geresnių padarinių negu jaunos, 
neprityrusios moters ginamosios kalbos... 

Ji ryžtingai atmetė visas mintis apie politinę padėtį ir susimąstė 
apie savo artimiausią ateitį. Nepaisant realaus pavojaus, kuris 
laukė jos ateinančią naktį, Marijana dabar išvydo šviesą tunelio 
gale; tame tunelyje ji klaidžiojo daug savaičių ir negalėjo nelaikyti 
jo laimingu ateities dienų ženklu... Kai košmaras baigsis... 

Bet staiga ji pajuto, kad jai vis sunkiau mąstyti... 

Apačioje, į rytus, už Skutario kalvų dangus pabalo ir naktis 
papilkėjo. Artėjo diena. Iš sodų ir nuo jūros padvelkė drėgnu 
gaivumu; Marijana ėmė drebėti ir susigūžė. Kai ji keliavo į 
susitikimą, jai buvo nepakenčiamai karšta, o dabar ji beveik 
šalo ir džiaugėsi rūbais, kuriais ją aprengė. Tvirčiau susisupusi 
pečius, ji nugrimzdo tarp pagalvių ir nepajėgdama įveikti miego 
užmerkė akis... 

Atsimerkusi ji išvydo priešais save gotišką ambasados portiką 
ir suprato, kad visą kelią miegojo. Bet miego buvo per maža, 
ir tuo metu, kai janyčarai grįžo prie laiptų, ji skubiai įėjo į 
vestibiulį, kur ją smerkiamai nužvelgė mažordomas, daugiau 
šokiruotas, negu sujaudintas prabangaus jos naujojo apdaro. 

Jis šaltai pranešė, kad “jo kilnybė ir ponas vikontas praleido 
naktį salone, kur jie dar tebelaukia jos šviesiausiosios šviesybės“. 

Skubėdama greičiau atsigulti, Marijana norėjo praeiti pro šalį 
ir atidėti vėlesniam laikui pasiaiškinimą, kuris, be abejo, bus 
ilgas; bet tikriausiai jie baisiai nekantrauja ir nerimauja dėl jos! 
Neužsukti pas juos, vadinasi, parodyti nedėkingumą. Ji atsiduso 
ir pasuko į saloną. 

Bet atidariusi duris ji išvydo reginį, kuris privertė ją užjaučiamai 
nusišypsoti: įsitaisę vienas priešais kitą už nedidelio stalo su 
puikiais krištolo šachmatais, giliuose krėsluose su pagalvėmis 
Latūras-Mobūras ir Žolivalis ramiai miegojo. Vienas, paslėpęs 
veidą puošnaus kaklaraiščio klostėse, pakilusiose iki ausų, su 
akiniais ant nosies galo, kitas grakščiai pasirėmęs skruostą 
ranka; pastarojo ūsai kvėpuojant lengvai virpėjo. Abu melodingai 
knarkė, tik skirtingomis tonacijomis. Jie taip saldžiai miegojo, 
kad jaunoji moteris nesiryžo trikdyti jų poilsio. 

Marijana tyliai užvėrė duris ir griežtai paliepusi mažordomui 
netrukdyti užmigusių ponų, ant pirštų galų įėjo į savo kambarį 
ir nutarė kaip reikiant pailsėti prieš išbandymą, kuris laukė jos 
kitą vakarą... 

Be abejo, pagal logikos reikalavimus ji turėtų nedelsdama 
perduoti ambasadoriui kiekvieną sultonienės žodį, kad jis galėtų 
tuoj pat išsiųsti į Paryžių išsamų raportą. Jei Napoleonas taip 
tikisi Osmanų paramos, gal jis ir ryšis suteikti jiems karinę 
pagalbą, kuri vienintelė galėtų susilpninti anglų įtaką... 

Bet ji pati tuo netikėjo, o Latūras-Mobūras šiuo atžvilgiu 
turėjo ne daugiau iliuzijų negu ji tuo ji neabejojo. 

Pagyvensim, pamatysim!  pasiguodė ji. 

Penkioliktas skyrius 
Lakštingalų upelis 


Nusileidus sutemoms, į Prancūzijos ambasados kiemą įvažiavo 
nedidelis ekipažas; tai buvo ryškiai dažyta arba su žaliomis 
aksominėmis užuolaidomis; tokiomis arbomis važinėja daugelis 
turtingų galatų pirklių žmonų. Ją traukė raudonais kutais 
šventiškai papuoštas galingas mulas, o ant pasostės akių baltymais 
blykčiojo mažytis juodaodis vežėjas garbanotais plaukais. 

Iš šio ekipažo išlipusi moteris buvo panaši į šmėklą. Nuo 
galvos iki kojų apsisiautusi žalia gelumbės parandža, ji slėpė 
veidą po tankia gazo čadra, be kurios nė viena turkų dama 
nedrįsta išeiti iš namų. 

Marijana laukė vestibiulyje; ji buvo apsirengusi taip pat, tik 
jos parandža buvo violetinė, ir ji neturėjo čadros. Kartu su 
Žolivaliu ji nusileido prie ekipažo, šalia kurio nejudėdama stovėjo 
moteris. Pamačiusi, kad tą, kurios ji atvažiavo, lydi vyras, 
europietis, ji tylėdama nusilenkė ir ištiesė popieriaus ritinėlį, 
perrištą raišteliu su mėlynu antspaudu. Paskui ji išsitiesė ir ėmė 
ramiai laukti. 

Kas čia dar? sumurmėjo vikontas ir paėmė žibintą iš 
tarno rankų. Negi reikia tiek rašliavos dėl to ką jūs norite 
padaryti?.. 

Paprastai santūrus, jis iš pat ryto buvo bjaurios nuotaikos. 
Šita avantiūra, į kurią leidosi Marijana, jam baisiai nepatiko ir 
net kėlė baimę. Mintis, kad jo jaunoji bičiulė, beveik duktė, 
pasirengusi patikėti savo sveikatą, 0 gal ir gyvybę, svetimoms 
rankoms, nedavė jam ramybės. Jis net nemėgino slėpti 
susierzinimo ir nerimo. 

Jūs darote tikrą kvailystę, piktinosi jis. Aš buvau 
pasiryžęs padėti jums Korfuje, kai šis nelemtas nėštumas tik 
prasidėjo, bet dabar smerkiu jus! Ne dėl principo, kuris mums 
visai nerūpi, o todėl, kad tai pavojinga! 

Veltui Marijana stengėsi jį perkalbėti. Arkadijus buvo pasiryžęs 
sutrukdyti jaunajai moteriai vykti pas Rebeką. Jam net šovė į 
galvą prašyti Latūrą-Mobūrą paskelbti ambasadoje apsiausties 

padėtį arba uždaryti Marijaną po septyniais užraktais jos 
kambaryje ir pastatyti po langais sargybą. Bet visai galimas 
daiktas, kad ambasadorius palaikys jį bepročiu. Be to, būtų 
žiauru aptemdyti tą praskaidrėjusią atmosferą, kuri nuo šiol 
gaubė nevykėlį diplomatą. 

Žinoma, ambasadorius nelabai nudžiugo sužinojęs, kad Porta 
rengiasi prašyti paliaubų, bet naujiena iš esmės jį nelabai 
nustebino. Užtat jam teikė vilties jo būsimiems diplomatiniams 
santykiams staiga užsimezgusi sultonienės ir kunigaikštienės 
Sant'Anos draugystė. 

Būdamas priverstas atsisakyti savo drąsių planų, vargšas vikontas 
mėgino įtikinti Marijaną, kad leistų jam lydėti ją, ir jai kainavo 
nemažai pastangų įrodyti jam, kad tai neįmanoma. Ji daug kartų 
turėjo kartoti, kad ją lydės viena iš sultonienės patikėtinių, kuri 
apsaugos ją -nuo visokių nemalonumų, ir kad išvydusi europietį 
Rebeka gali atsisakyti suteikti paslaugą. Pagaliau akušerės 
priimamajame ne vieta vyrams. 

Nugalėtas, bet neperkalbėtas Žolivalis visą dieną niurzgėjo, 
ir artėjant vakarui jo nuotaika vis labiau bjuro. 

Marijana susipažino su ritinėlio turiniu. Tai buvo oficialus 
dokumentas, parašytas arabiškai ir sutvirtintas imperatoriaus 
antspaudu. Žinoma, ji nieko nesuprato. Prie dokumento buvo 
pridėtas laiškas ant minkšto kaip šilkas popieriaus, o daili, aiški 
rašysena atgaivino ang LX ilgas valandas, kadaise praleistas 
vienuolyne prie piupitro. Svelnus jazminų kvapas priminė naktinį 
susitikimą. 

Rafinuotu pasenusiu stiliumi, dvelkiančiu Versaliu ir Maršalio 
pudra, Nachšidilė supažindino savo “brangią ir mylimą pusseserę“ 
su didžiojo pergamento turiniu. Tai buvo “Jūros burtininkės“ 
nuosavybės aktas. 

Sultonienė nupirko iš kapitono Achmeto amerikiečio laivą, 
kuris nuo šiol tapo kunigaikštienės Sant'Anos nuosavybe. Be 
to, jis bus nutemptas į Kasimo pašos laivų statyklą, ten Kapudano 
pašos tarnybos specialistai atliks būtiną remontą ir po to laivas 
bus grąžintas savininkei. 

“Mūsiškiai jūros dailidės, ne be humoro pridūrė sultonienė, 

ne per geriausiai nusimano apie didelius Vakarų laivus, ir 

mes paprašėme lordą Keningą atsiųsti mums britų specialistų, 
kurie aptarnauja uoste sustojančius laivus, kad jie pamokytų 
mūsų darbininkus ir patys padėtų atstatyti "mūsų" laivą". 

Šis įmantrus gražbyliavimo pavyzdys išsklaidė niūrią Žolivalio 
nuotaiką. Jis nusijuokė, ir Marijana pasekė jo pavyzdžiu. 

- Jei dar buvo dvejonių, kad jūsų karališkoji pusseserė gyveno 
pas mus, tai šitai galutinai jas išsklaidė. Tik persiėmus Voltero 
ir Siurkufo šalies dvasia galima sugalvoti tokį dalyką: priversti 
Anglijos ambasadorių remontuoti priešo laivą ir sumokėti sąskaitą. 
Nes bent jau riteriškais sumetimais seras Stratfordas Keningas 
neišdrįs reikalauti padengti išlaidų. Tiesiog neįtikėtina. Tegyvuoja 
karaliaujanti jo didenybės motina! Ji ne veltui vadinasi didžiu 
vardu... 

Marijana nieko nepridūrė; ji džiaugėsi, kad jis vėl geros 
nuotaikos. Kilnus  Nachšidilės gestas ją labai  sujaudino. 
Šviesiaplaukė kreolė savo grynai moterišku instinktu pataikė 
tiesiai į pačią jautriausią vietą. Pasiūliusi jį šiaip sau, grynai 
dėl karališko dosnumo ir delikatumo ir kaip tik tą momentą, 
kai Marijanos meilei iškilo naujų sunkumų, sultonienė savo 
dovanai suteikė pagalbos ir moralinės paramos atspalvį. Tai buvo 
puiki proga pasakyti jai: “Tu kentėsi, bet kančiose galvosi apie 
šį laivą, nes nuo šiol jis yra tavo ateities ir visų vilčių laidas. 
Mirtis nedrįs paliesti taip gerai apsiginklavusios būtybės“. 

Marijana užsimerkė. Ji jau matė save ant atgimusios 
“Burtininkės" denio; laivas, iškėlęs visas bures, paliko Konstan- 
tinopolį, ir ji leidosi į visus pasaulio uostus ieškoti vienintelio 
jam tinkamo kapitono. Priešais ją tarsi vėl atsivėrė švytintis, 
begalinis horizontas! Rytoj, kai patekės saulė, didinga ateitis 
palinks prie jos galvūgalio ir padės jai išgyventi, bet jau dabar, 
būdama tikra dėl savo galingos pusseserės pagalbos, amerikiečių 
brigo šeimininkė buvo netoli minties, kad jai priklauso visas 
pasaulis. 

Atsimerkusi ji apdovanojo Žolivalį tokia spinduliuojančia 
šypsena, kad šis daugiau nedrįso jai priekaištauti. 

Dabar metas! pasakė ji pakiliai. Mes ir taip jau 
praradome daug laiko! Paimkite šiuos brangius dokumentus, 
mano drauge. Aš įsitikinusi, kad jūsų rankose jie bus visiškai 

saugūs, o be to, ten, kur aš vykstu, jie nereikalingi. Pabučiuokite 
mane, ir mes važiuosime. 

Apimtas švelnumo, jis apglėbė ją ir pabučiavo į abu skruostus. 
Staiga jis pasijuto geriau. Visą dieną jį graužusi baimė išnyko. 
Perskaitęs šį nepaprastą laišką, jis, kaip ir Marijana, pagalvojo, 
kad nieko blogo negali atsitikti moteriai, turinčiai tokią globėją. 

Saugokite save!  tepasakė jis“ = Pažiūrėsime, ar Dievas 
paklausys netikinčiojo maldų... 

Staiga iš-po balto šydo, dengusio turkės veidą, suskambėjo 
ramus balsas: 

Viskas bus gerai. Žydė žino, kad ją mirtinai užplaks 
lazdomis, jei įvyks nelaimingas atsitikimas. Nesijaudinkite. 

Po kelių minučių Marijana įsitaisė arboje ant pagalvių ir 
atsisveikino su buvusiu pranciškonų vienuolynu. 


Mulas sunkiai kopė į stačią akmenimis grįstos gatvelės įkalnę. 
Papūtė šaltas vėjas ir sujudino užuolaidėles. Marijanos palydovė 
ištraukė baltą muslino šydą ir uždengė juo jaunosios moters 
veidą. 

Taip bus geriau, pasakė ji pastebėjusi, kad Marijana 
neryžtingai pakėlė ranką prie veido. Mūsų papročiai labai 
patogūs tiems, kas nori būti nepastebėti arba nepažinti. 

Čia manęs niekas nepažįsta. Aš nelabai bijau... 

Pažvelkite: štai nakties sargybinis, pradedantis budėjimą. 
Pakanka, kad jis pastebėtų važiuojančią arba moterį be vualio, 
ir bus sukurta dešimt nejtikimiausių istorijų... 

Iš tiesų iš už kampo pasirodė aukštas, liesas žmogus su 
gelumbės durtiniu, susijuosęs plačiu diržu, užsimovęs raudoną 
feską, apsuktą nešvariu muslinu. Vienoje rankoje jis laikė žibintą, 
kitoje geležimi kaustytą ilgą lazdą, kuria vienodais intervalais 
daužė į grindinį. Praeidamas pro šalį, jis abejingai nužvelgė 
sėdinčiąsias arboje, kurios užuolaidėles tebekilnojo vėjas. Marijana 
stipriau prispaudė ją slepiantį šydą ir sudrebėjo. 

iandien vakaras šaltas, o vakar buvo galima uždusti. 

Moteris gūžtelėjo pečiais. 

Tai meltemas, ledinis vėjas, pučiantis nuo snieguotų Kaukazo 
viršūnių. Kai jis pučia, visas miestas šąla, bet čia oras keičiasi 

ne taip pastebimai. Beje, metas jau man ir prisistatyti Mano 
vardas Biuliu. Tai reiškia “debesis". 

Marijana nusišypsojo. Šiam debesiui ji pajuto simpatiją. Biuliu 
buvo apvalutė ir kėlė pasitikėjimą, o jos gyvos akys linksmai 
švytėjo po balta čadra ir žiūrėjo tiesiai į veidą. 

Aš nesusipažinusi su jūsų šalies papročiais. Kaip turiu į 
jus kreiptis? 

Man sako  Biuliu-chanum. Pastarasis žodis reiškia “ponia" 
ir vartojamas iškart po vardo. Jeigu jūsų šviesybė leis, aš taip 
kreipsiuosi ir į jus, kad nežadinčiau nereikalingo smalsumo. 
Rebeka neturi žinoti, su kuo ji... turės reikalą šį vakarą. 

Tuomet aš būsiu Marijana-chanum,  pralinksmėjo jaunoji 
moteris. Man patinka. 

Ši nedidelė pažintis su vietos papročiais pralaužė nepasitikėjimo 
ledą. Ponia Debesis, aiškiai apsidžiaugusi misija, kuri taip staigiai 
įsiveržė į jos monotonišką gyvenimą, ėmė tarškėti lyg šarka. 

Matyt, ji daug vyresnė, negu galima spėti iš jos gyvo balso, 
nes prisistatė kaip sena Nachšidilės draugė. Ji susipažino su 
Nachšidile, kai ši atsirado hareme; tai buvo šviesiaplaukė vergė, 
kurią įstūmė į neviltį pagrobimas Atlanto vandenyne, gyvenimas 
Alžyre ir kelionė berberų šebeka. Pati Biuliu tuo metu buvo 
hareme, kur turėjo garbę du kartus apsilankyti imperatoriaus 
alkove; po to ji gavo ikbalos, tai yra favoritės, vardą. Bet po 
senojo sultono mirties ji pateko į “atleidžiamų" moterų skaičių; 
tos moterys buvo dovanojamos aukštiems pareigūnams. Ji tapo 
valdininko Chalilo Mustafos pašos žmona; jis ėjo sunkias, bet 
pavydėtinas deftordaro pareigas, kitaip sakant, buvo finansų 
ministras. 

Pasikeitusi padėtis nė trupučio nenuliūdino Biuliu, kuri tapo 
Biuliu-chanum, bet nemanė, jog nedera palaikyti ryšių su 
atnaujintos sudėties haremu. Ši santuoka davė jai aukštą padėtį, 
romų ir klusnų vyrą, kurį ji valdė, kaip ir kiekviena turkė savo 
vyrą. Jos žodžiais tariant, Mustafa paša buvo nuostabus kilibikas 
(vyras, kurį žmona vedžioja už nosies); jis pasirinko savo devizu 
kurdų priežodį, kuris skelbia, kad “tas, kas nebijo savo Žmonos, 
nevertas vyro vardo...“ 

Nelaimei, šis pavyzdingas vyras po kelerių metų iškeliavo pas 
hurijas į rojų, ir Biuliu-chanum, tapusi našle, buvo paskirta 
sultonienės namų garderobo šeimininke; su sultoniene ji visą 
laiką palaikė labai šiltus santykius. Kaip tik dėl to ji puikiai 
išmoko “frankų kalbą“, kuria kalbėjo nepriekaištingai laisvai ir 
greitai. 

Tuo metu, kai Biuliu be perstojo plepėjo, arba, kurios 
priekyje ėjo žibintininkas, vienodais laiko tarpais girto muedzino 
balsu šaukdamas: “Saugokis!", lingavo savo keliu stačiomis Peros 
įkalnėmis ir atšlaitėmis pro vynuogienojais apsuptus krikščionių 
vienuolynus, Vakarų šalių ambasadas ir turtingų pirklių namus. 
Centrinėje gatvėje venecijietiškos ir provansietiškos kavinės jau 
buvo uždarytos, nes išskyrus Ramazano naktis, kurios baigėsi 
prieš tris savaites, saulei nusileidus Osmanų sostinės gyventojai 
nenoriai išeidavo į gatves, nebent išskyrus Peros rajoną, kur 
policijos reikalavimai buvo ne tokie griežti, bet ir ten buvo 
primygtinai reikalaujama vaikščioti tik su žibintu ir už šio 
reikalavimo nevykdymą baudžiama. Todėl reti praeiviai ėjo nešini 
žibintais iš skardos ir presuoto popieriaus; dėl to atrodė, kad 
mieste amžinai švenčiama. 

Staiga ekipažas pasuko į dešinę, išilgai pastato su didžiulėmis 
sienomis, virš kurių kilo kupolai ir minaretas, žibantys tekančio 
mėnulio šviesoje. Pleputė akimirką nutilo, įsiklausė... Pasigirdo 
silpni fleitos garsai; jie sklido iš pastato lyg čiurlenantis kalnų 
upelis. 

Kas tai? sušnibždėjo Marijana. Iš kur muzika? 

Iš ten! Tai tekė... besisukančių dervišų vienuolynas. Muzika 
reiškia, kad prasideda jų maldos, ir jie suksis ir suksis, kaip 
planetos aplink Saulę... tai truks visą naktį. 

Kokia liūdna ši muzika! Tarsi skundas! 

“Klausykis nendrinės fleitos, suskambo vertimas, ji sako: 
nuo to laiko, kai mane nupjovė pelkių brūzgynuose, vyrai ir 
moterys skundžiasi mano balsu... Ir kiekvienas, atsidūręs toli 
nuo tėvynės, stengiasi vėl susijungti su ja...“ 

Ponios Debesies balsas tarsi nutolo, ir Marijana atsidavė 
poezijos žavesiui; tie žodžiai rado jos sieloje nuostabų atgarsį. 
Tačiau ji vis dėlto pastebėjo, kad pagal jos palydovės signalą 

arba sustojo, ir Biuliu-chanum, kuri iki šiol keletą kartų gręžiojosi, 
atitraukusi užuolaidėlę vėl pažvelgė pro galinį langą. 

Mes sustojome? Kodėl? 

Kad kai kuo įsitikintume. Man atrodo, jog mus seka... 
Paliepusi sustoti aš pamačiau, kaip kažkoks šešėlis šmėstelėjo 
ir pasislėpė už vieno iš vienuolyno kontraforsų. Šešėlis, kuris 
slepiasi, jeigu jis be žibinto... Tuojau mes paseksime. 

Pliaukštelėjusi ranka vežėjui per petį, ji davė ženklą važiuoti, 
ir arba vėl pajudėjo nuolaidžia atkalne. Tą akimirką Marijana 
irgi atsigręžė ir aiškiai pastebėjo šešėlį, kuris atsiskyrė nuo 
sienos ir ėmė eiti paskui juos, tiesa, gerokai atsilikęs. 

Kas tai galėtų būti?  sumurmėjo Biuliu. Reikia turėti 
didelės drąsos, kad išdrįstum persekioti rūmų damą, ir dar 
didesnės, kad išeitum be šviesos! Tikiuosi, kad tai ne priešas... 

Jos balse skambėjo nerimas, bet Marijana nepajuto baimės. 
Ekipažą apgaubusi tamsa paslėpė jos šypseną. Ji buvo beveik 
tikra, kas yra tas paslaptingas persekiotojas. Tikriausiai Žolivalis 
arba Grakchas Hanibalas... o gal abu kartu, nes jai pasirodė, 
kad šmėstelėjo dvigubas šešėlis. 

Nemanau, kad kas nors gali mumis domėtis, pasakė ji 
taip ramiai, kad iš jos palydovės krūtinės nevalingai išsiveržė 
palengvėjimo atodūsis.“ = Mes dar toli nuo reikalingos vietos? 

Dešimt minučių kelio! Lakštingalų upelis teka slėnyje, kurio 
nuokalne mes dabar leidžiamės, už tų kiparisų. Kitoje pusėje 
jūs pamatysite arsenalo pastatus ir visą Aukso Ragą. 

Iš tiesų nuo vienuolyno papėdės atsivėrė puikus vaizdas: 
mėnesienoje sidabru švytinčiame uosto vandenyje lyg veidrodyje 
atsispindėjo juodi laivų stiebų smaigaliaii Bet gražus vaizdas 
daugiau nežavėjo Marijanos, ji nekantravo kuo greičiau pasiekti 
vietą ir atsikratyti neaiškios būsenos. Dabar ji pajuto nerimą. 
Juk niekas nerodė, kad ją sekė būtent Žolivalis ir Grakchas... 
Latūras-Mobūras neslėpė nuo jos, kad jo rūmai yra sekami, ir 
Anglijos ambasadorius dar galėjo tikėtis pagrobti Napoleono 
pasiuntinę. Jo šnipinėjimo tarnyba buvo labai gerai suorganizuota 
ir tikriausiai sužinojo apie ilgą naktinę audienciją, suteiktą jų 
priešininkei... Truputį susvyravusi, ji paklausė: 

Kai mes pasieksime tą moterį... ar mums negrės pavojus? 

Jokio pavojaus! Janyčarų sargyba, sauganti arsenalą ir laivų 
statyklą, visai šalia sinagogos, 0 ją jie irgi prižiūri! Menkiausias 
triukšmas šiame kvartale iškart patrauks dėmesį. Pas Rebeką 
mes jausimės taip pat ramiai, kaip ir už seralio sienų. Svarbiausia 
nukakti tenai. Ei, tu, greičiau! Varyk!.. 

Ji pakartojo įsakymą turkiškai, ir mulas nurūko kaip vėjas. 
Laimei, status atšlaitės nuolydis baigėsi ir nelygų akmenų grindinį 
pakeitė suplūkta žemė. Dabar jie važiavo siauru keliu išilgai 
upelio slėnio dunge. 

Iš arti jis pasirodė ne toks poetiškas, kaip nuo Peros 
aukštumos, ir visai neatitiko savo žavaus pavadinimo. Jame 
plaukiojo šiukšlės ir nuo jo trenkė nemaloni dumblo ir 
pašvinkusios žuvies smarvė. Beje, visas kvartalas priešais dengtas 
arsenalo sienas, skyrusias jį nuo jūros, buvo skurdus. Mediniai 
namai vėjo ir druskos išgraužtomis sienomis supo seną griūvančią 
sinagogą, kurios bokštai ir plokšti stogai kilo į juodą dangų. 
Pirmuose aukštuose buvo parduotuvės uždarytomis langinėmis, 
kai kur matėsi žemos sandėlių durys su tvirtomis grotomis ir 
Dovydo žvaigždėmis virš jų. 

Bet keistas dalykas: namai buvo seni ir apleisti, o durys 
stebino solidumu ir blizgančiais metalo apkaustais. Įspūdingi 
skląsčiai ir spynos, kurių nelietė rūdžių raupsai, saugojo sandėlius 
ir bankus. 

Štai, pasakė Biuliu-chanum, mes esame Kasimo pašos 
slėnyje, o Rebekos namas ten. 

Ji parodė sodo sieną šalia sinagogos. Virš jos kilo trijų 
kiparisų siluetai, uždengę baltas kaip sniegas jazminų putas. 

Tai ir yra Konstantinopolio getas? paklausė Marijana, 
nemaloniai nustebinta niūrios namo išorės. 

Osmanų imperijoje nėra getų, pamokomu tonu atsakė 
Biuliu. = Priešingai, kai inkvizicija išvijo ispanų žydus, jie rado 
čia malonų priėmimą, laisvę ir net pagarbą, nes mūsų nevaržo 

ir niekada nevaržė  rasiniai prietarai. Mums visi geri: juodi, 
geltoni ar mulatai, arabai ar žydai, jei tik jie prisideda prie 
imperijos klestėjimo. Žydai gyvena kur nori ir laisvai buriasi 
prie savo sinagogų, kurių yra daugiau kaip keturiasdešimt. 
Didžiausia bendruomenė yra gretimame kvartale. 

Nors jie ir nevaržomi, tačiau gyvena neturtingai ar net 
skursta? 

Biuliu-chanum nusijuokė. 

Nepasiduokite įspūdžiui, kurį daro skurdi šių namų išorė. 
Viduje viskas kitaip, jūs tuojau įsitikinsite. Izraelio vaikai apdairūs; 
jų santykiai su mumis, turkais, pakankamai geri, bet su turtingais 
Fanaro graikais jie pjaunasi kaip katės su šunimis, mat tie 
neapkenčia jų dėl prekybos konkurencijos, kurią daugiausia laimi 
žydai. Tad jie verčiau slepia savo turtą nuo smalsių žvilsnių, 
kad neužsitrauktų priešų pykčio išoriniu savo būstų blizgesiu. 


Nepaisant raminamų palydovės žodžių, Marijana negalėjo 
atsikratyti varžymosi ir baimės; šių jausmų priežasties ji negalėjo 
nustatyti. Gal dėl to buvo kalti du šešėliai, dabar išnykę, bet 
galbūt pasislėpę kur nors; gal šis slėnis, kuris būtų nuostabus, 
nepaisant skurdžių namelių, jei nesiremtų į atstumiančias arsenalo 
sienas, tokias pat “linksmas" kaip kalėjimo sienos, ant kurių 
šmėkščiojo karingi janyčarų siluetai. Arsenalas stovėjo niūrus, 
grėsmingas lyg užtvanka, pastatyta tarp šio skurdaus kvartalo ir 
jūros ir užkertanti priėjimą prie jos. Mažas upelis išnyko po 
jo sienomis, tapęs žemo skliauto su storomis grotomis belaisviu. 

Bet kai ji pasakė šį nemalonų įspūdį ir pridūrė, kad liūdna 
matyti uždarytą į narvą Lakštingalų upelį, Biuliu-chanum iš visos 
širdies nusijuokė. 

Na, mes ne tokie kvaili! sušuko ji. Žinoma, mes 
atskyrėme šį slėnį nuo Aukso Rago! Nė vienas iš mūsų valdovų 
nelauktų, kol koks nors nukariautojas sumanytų pakartoti 
Machmudo Didžiojo žygdarbį. 

Ir ji su pasididžiavimu paaiškino, kad 1453 metų pavasarį 
sultonas Machmudas, norėdamas atkirsti Bizantiją nuo jūros taip 
pat kaip ir nuo sausumos, perkopė su savo laivynu Peros kalvą, 
pasinaudojęs lentų danga, ištepta riebalais. Blokų sistema užtraukė 
laivus į kalvos viršūnę, ir jie pakėlę bures nusileido į Kasimo 
pašos slėnį, o iš ten įsiveržė į Aukso Ragą, sukeldami didžiausią 
apgultųjų siaubą. 

Mes esame linkę būti atsargesni, = pridūrė ji baigdama. 
Niekada nedera palikti landos galimam priešininkui. 

Arba sustojo priešais iškirstas sienoje meistriškai apdailintas 
duris. Storu dulkių sluoksniu padengtos lipdytinės gėlės ir langai 
supo bronzinį plaktuką, kurį pajudino nekantri Biuliu-chanum 
ranka. Durys tučtuojau atsidarė. 

Pasirodė maža tarnaitė su šafrano spalvos suknele ir žemai 
nusilenkė. Viešnioms į veidus padvelkė įvairūs sodo kvapai, ir 
jos pilna krūtine gėrė juos, tarsi panardinusios nosis į didžiulę 
puokštę. Aitrus kipariso kvapas buvo sumišęs su jazminų, rožių, 
gvazdikų ir apelsinmedžių vaisių aromatu. 

Tai buvo pilnas kontrastų sodas; daugybė rožių vešliai kerojo 
priešais žemaūgiais buksmedžiais apsodintas, rūpestingai prižiūrimas 
vaistinių augalų lysves. Išganingos arba pragaištingos žolės augo 
aplink pusiau apvalų baseiną, kuriame iš sueižėjusios liūto gerklės 
tryško plona vandens čiurkšlė. 

Išgastingai  palenkusi nugarą, maža tarnaitė nutapseno iki 
namo, truputį mažiau nušiurusio negu gretimi namai, bet šį 
pranašumą atsvėrė tokia klaiki architektūra, kad Marijana negalėjo 
nuslėpti pasišlykštėjimo grimasos. Perspektyva praleisti nors 
dvidešimt keturias valandas šiame košmariškame akmens ir medžio 
name padarė jai slegiantųį įspūdį. Viršum šio keisto statinio 
nuostabiai susimaišę kilo įvairaus dydžio kupolai; plytos ir medžio 
raižiniai buvo sumišę su fajansiniais pano, kuriuos rėmino 
neregėtos pabaisos. Bet Biuliu-chanum, matyt, jau seniai buvo 
apsipratusi su šia nepaprasta vieta, nes, neprarasdama sultonienės 
draugei deramo didingumo, įspraudė savo putlias formas pro 
žemą durų arką su variniu ornamentu ir akimirkai ją užkimšo. 

Marijana įkandin jos perėjo nedidelį vestibiulį ir atsidūrė prie 
erdvaus kambario slenksčio; kambarį silpnai apšvietė ant ilgos 
grandinės nuo lubų kabanti bronzinė dujinė lempa. Po šia 
lempa, kurios degiklių galuose virpėjo liepsnelės, stovėjo aukšta 
moteris. 

Ji tylėdama nusilenkė išvydusi lankytojas, bet jos nusilenkime 
nebuvo jokio įtaikumo: ji pasisveikino, ne daugiau, ir Marijana 
nustebusi pažvelgė į ją. 

Nežinia kodėl, bet ji tikėjosi pamatyti storą neūžaugą, panašią 
į tas perpardavinėtojas, kurias ji matė Paryžiuje prie Templio. 
Tylomis į ją žvelgianti moteris buvo visiška priešingybė. 

Po auksu išsiuvinėtu Jeruzalės moterų geninu Rebekos veidas 
panėšėjo į pergamentą, kuriame juodavo didelės, skvarbiai 
žvelgiančios akys. Nei pernelyg kumpa nosis, nei didelė burna 
nemažino jos savito grožio, kurį sudvasino lengvai įspėjama proto 
jėga. 

Marijanos nerimas dar padidėjo, kai ji mechaniškai atsisėdo 
ant žemos sofos, kurią jai parodė Rebeka. Kažkokie pranašiški 
ženklai kėlė jai nepaaiškinamą paniką. Ji pajuto, kad jai gresia 
pavojus... pavojus, nuo kurio neįmanoma apsisaugoti, ir tuo 
metu, kai Biuliu-chanum ėmėsi iniciatyvos pradėti pokalbį, ji 
stengėsi įveikti šį jausmą, be abejo, juokingą... Ko jai bijoti 
šios moters, tokios ramios ir pakankamai gerai išauklėtos? Juk 
vykdama čia ji buvo pasirengusi visiškai atsiduoti į nešvarios, 
dvokiančios kerėtojos rankas! Kurgi dingo jos narsa ir noras 
atsikratyti nepakenčiamos sunkenybės, kurią ji nešiojo savyje?.. 

Bet kuo labiau ji stengėsi įtikinti save nesijaudinti, tuo labiau 
ją kaustė baimė. Ausyse taip ūžė, kad ji negirdėjo savo palydovės 
žodžių, o ruda oda aptrauktos sienos su pilnomis knygų ir indų 
lentynomis ėmė plaukti prieš akis. Iš paskutinių jėgų ji sugniaužė 
atšalusias rankas, stengdamasi įveikti kylantį šleikštulį ir, kad ir 
kaip paradoksalu, beprotišką norą bėgti... 

Tvirta ir šilta ranka įspraudė jai tarp pirštų stiklinę. 

- Jūs sergate, - suskambėjo nustebinęs ją melodingas kontraltas, 

bet jus ypač kankina baimė. Išgerkite ir pasijusite geriau: tai 
gydomasis žolių vynas. 

Marijana pamerkė lūpas į saldų gėrimą, kartu ir stiprų, ir 
švelnų, kelis kartus atsargiai gurkštelėjo ir galiausiai išgėrusi iki 
dugno grąžino stiklinę su dėkingumo kupinu žvilgsniu. Ją supantys 
daiktai atgavo ryškumą. Tuo tarpu Biuliu išsijuosusi apgailestavo 
dėl prancūzų kunigaikštienės nervinio išsekimo. 

Stovėdama šalia, Rebeka stebėjo Marijaną. Staiga ji nusišypsojo. 

Kilnioji dama teisi. Jūs turite truputį pailsėti prieš tai, kai 
aš jus apžiūrėsiu pirmą sykį. Gulkitės ant šių pagalvių ir 
atsipalaiduokite. Mes būsime gretimame kambaryje ir aptarsime, 
ką turime daryti. Per tą laiką pasistenkite apsiprasti su mintimi, 
kad čia niekas nenori jums blogo, priešingai... čia tik jūsų 


357 


draugai, be to, tokie draugai, kad jūs net nenutuokiate! 
Patikėkite... ir ilsėkitės. 

Rebekos balsas skambėjo nepaprastai įtikinamai, ir Marijana, 
stebuklingai nusiraminusi, nė nemanė priešintis. Ji klusniai atsigulė 
tarp ambra kvepiančių šilkinių pagalvių ir pasijuto geriau. Jos 
baimė išnyko, ir ji dabar net stebėjosi, kad bijojo. Mintimis 
padėkojusi sultonienei, ji žiūrėjo, kaip kambario gilumoje dingsta 
žalia Biuliu-chanum parandža ir blizganti Žydės tiara. 

Prieš išeidama pastaroji atidarė tris nedidelius langus, kurie 
dieną, be abejo, apšvietė kambarį taip pat menkai kaip ir 
bronzinė lempa. Pro langus smelkėsi sodo kvapai, ir jaunoji 
moteris su pasimėgavimu gėrė juos. Tai buvo žemės, gyvenimo, 
ramios laimės dvelksmas, to ji visada siekė ir niekada negalėjo 
pasiekti. Ar šis toks neišvaizdus namas netaps priebėga, kur 
jos vargai išnyks, kur nukris ją kaustančios grandinės? Išeidama 
iš čia ji bus laisva... laisvesnė nei kada nors buvo, atsikračiusi 
visų baimių ir grėsmių... 

Lempą Rebeka prieš išeidama užgesino, kad jos pacientė 
galėtų geriau pailsėti; ją pakeitė aliejinė Ilempelė ant žemo 
staliuko šalia sofos. Nedidelė jos liepsna, aplink kurią jau 
sūkuriavo naktinės peteliškės, hipnotizavo Marijaną. Ji švelniai 
žiūrėjo į ją, nes tai buvo linksma maža liepsnelė, kuri drąsiai 
kovėsi su aplinkui tvyrančia tamsa ir ją įveikė. 

Sodo kvapas, tamsa ir plonas mirgantis liežuvėlis, kuris virpėjo 
po variniu gaubtu, Marijanos sąmonėje susiliejo į simbolinį 
ekraną, kuriame atsispindėjo svarbiausi jos gyvenimo momentai. 
Jos dėmesį ypač prikaustė liepsna, kuri, atrodė, įkūnijo tvirtą 
jos meilę, kūnas tarsi neteko standumo ir ištirpo po šilkinėmis 
švelniomis pagalvėmis. Marijana taip gerai nesijautė jau seniai, 
labai seniai. 

Paskui ši nuostabi palaiminga būsena pavirto sustingimu. Prie 
lemputės prikaustytos akys lėtai užsimerkė, ir kaip tik prieš 
užsnūsdama Marijana pamatė iš tamsos išnyrantį baltą šešėlį, 
kuris užpildė didesnę kambario dalį. 

Tai buvo panašu į baltą kaip sniegas, dūmais apgaubtą šmėklą, 
kuri didėjo ir uždengė visą akiratį. Kažkas didelis ir grėsmingas... 

Marijana norėjo sušukti. Išsižiojo, bet kaip jau ne kartą buvo 
jos košmaruose, negalėjo ištarti nė garso. Jos vokai įnirtingai 
priešinosi spaudžiančiam juos sunkumui. O šmėkla vis didėjo ir 
pamažu linko prie jos. Jaunoji moteris beviltiškai stengėsi 
išsivaduoti iš paralyžiuojančio narkotiko veikimo ir atsikelti, bet 
pagalvės laikė ją kaip priklijuotą. 

Ir tada šmėkla tyliai prakalbo: 

Nebijokite, pasakė ji, aš nepadarysiu jums nieko blogo, 
priešingai! Aš jūsų draugė, ir jums nėra ko manęs bijoti... 

Balsas buvo žemas, negyvas, kupinas begalinio liūdesio, bet 
nors Marijanos sąmonę ir gaubė tamsa, jis priminė jai kitą 
balsą, beveik tokį patį, išgirstą kartą iš dukslaus veidrodžio 
gilumos, beveidžio žmogaus balsą, kuris, kaip ir šis, buvo šmėklos. 
Negi tragiškai vieniša jos žuvusio vyro šmėkla persekiojo ją 
iki durų į Aziją?.. 

Bet fizinė negalia nustelbė ir gebėjimą mąstyti. Marijanos 
akys visai užsimerkė, ir ji nugrimzdo į keistą, beveik letargo 
miegą, kuris tačiau nepajėgė įveikti jos nuovokos. Ji girdėjo 
šalia savęs greitą pokalbį nežinoma kalba ir tarsi pažino pasimetusį 
Biuliu-chanum balsą ir labiau prislopintą žydės; šie balsai 
kaitaliojosi su žemu šmėklos balsu. Paskui ji pajuto, kad ją 
labai lengvai pakėlė tvirtos rankos. Jos šnerves pakuteno malonus 
kvapas: tai buvo turkiško tabako kvapas, sumišęs su šviežesniu 
ir jau visai netikėtu lavandos kvapu, 0 jos skruostas prigludo 
prie švelnių vilnonės medžiagos pūkelių... Pusiau be sąmonės 
Marijana suprato, kad ją išneša... 

Ji vėl pajuto sodo kvapus ir nakties gaivumą, paskui lengvą 
sūpavimą, O ją laikančios rankos nuleido ją tarsi ant kokio 
čiužinio. Nepaprastomis valios pastangomis, kaip kartais pavyksta 
miegančiam žmonui, kuris stengiasi ištrūkti iš košmaro nagų, ji 
pakėlė sunkius kaip švinas vokus ir pamatė žvaigždėtą dangų 
bei vyro siluetą su ilga kartimi rankose, == matyt, jis irklavo. 
Artėjo juodi tunelio nasrai su pakeltomis grotomis, kurių aštrūs 
galai panėšėjo į baidyklės dantis; gaivų Orą pakeitė šlykšti 
dumblo ir pūvančių atliekų smarvė, o iš artimiausio medžio 
atskriejo liūdna paukščio giesmė, bet ją tuoj pat prarijo akmeniniai 
skliautai, po kuriais dabar tekėjo Lakštingalų upelis, nuplukdantis 

Marijaną, belaisvis upelis, kaip ir ji pati... upelis, daugiau 
neturintis teisės kvėpuoti grynu oru, nes taip nutarė žmonės, 
upelis... 

Dabar Marijaną iš visų pusių supo neįžvelgiama tamsa ir ji, 
pavargusi kovoti, kietai užmigo... 

Ji atsibudo taip staiga, kaip į vandens paviršių iššoka kamštis, 
ir pamatė esanti nepažįstamame, saulės nutviekstame kambaryje. 
Tai buvo puikus, šilku išpuoštas kambarys su mėlynais ir alyviniais 
skliautais, panašus į koplyčią, nes vieną jo sieną dengė auksinės 
ir sidabrinės ikonos. 

Nenaudingos esant tokiam apšvietimui žvakės degė priešais 
šventųjų paveikslus, ir stovinti prieš jų sustingusią virtinę kažkokia 
juodai apsirengusi žmogysta sudegusias žvakes keitė naujomis. 

Iš po nėrinių šydo kyšojo ilgos kasos, ir Marijana, iš pradžių 
pamaniusi, kad priešais ją šventikas, dabar suprato, jog tai 
moteris, gana imponuojanti moteris. 

Tokį įspūdį kėlė ne aukšta, liesoka pagyvenusi moters figūra 

tai rodė žili plaukai ir raukšlės, o jos tiesi laikysena ir 
didingas valingas profilis bei griežti helenės bruožai. 

Kai paskutinė žvakė buvo pakeista ir Žžvakigaliai sumesti į 
odinį maišelį, nepažįstamoji paėmė lazdelę su auksiniu bumbulu, 
stovėjusį šalia vieno iš kandeliabrų, greitai persižegnojo ir, staiga 
atsukusi nugarą spindintiems atvaizdams, pasuko prie lovos įprasta 
smarkiai šlubuojančio žmogaus eisena. Už kelių žingsnių ji 
sustojo, abiem rankomis atsirėmė į lazdelę ir reikšmingai pavelgė 
į Marijaną. 

Kokia kalba jūs norėtumėte kalbėti? paklausė ji gerkliniu 
balsu nepriekaištinga italų kalba. 

Tai man visai priimtina, atsakė jaunoji moteris savo 
puikia toskanietiška tartimi, - jei tik jūs nepanorėtumėte prancūzų, 
anglų, vokiečių ar ispanų!.. 

Nepažįstamoji nė kiek dėl to nesutriko ir įgėlė, šį sykį 
prancūzų kalba: 

Ne taip jau blogai! Aš kalbu tomis kalbomis, be to, dar 
šešiomis ar septyniomis kitomis, tarp jų rusų, moldavų, kinų... 

- Sveikinu!  atsikirto Marijana; ji nė už ką pasaulyje nenorėjo 
parodyti, kad tai padarė jai įspūdį. Bet, gerbiamoji ponia, ar 
aš nepasirodysiu juokinga, jei paklausiu, kas jūs ir kur aš esu? 

Senoji dama priėjo taip arti, kad Marijana pajuto nuo jos 
dvelkiantį smilkalų ir ambros kvapą, ir kaip ir anksčiau kandžiai 
tęsė: 

Jūs esate pas mane. Mano namuose Fanare, o aš 
kunigaikštienė Moruzi, buvusio Valakijos valdovo našlė. Be to, 
labai džiaugiuosi galėdama jums pasakyti: sveika atvykusi! 

Labai ačiū. Jūs nepaprastai maloni. Bet aš labai norėčiau 
sužinoti,  kunigaikštiene, kokiu būdu patekau pas jus! Vakar 
vakare kartu su sultonienės drauge, kilminga turkų dama, aš 
atvažiavau pas... 

Žinau, nutraukė ją kunigaikštienė. Bet aš žinau ir tai, 
kad yra vietų, kuriose be vyro leidimo moterys neturi teisės 
lankytis. Dėl to jūs ir patekote pas mane, kad jus čia atgabeno 
jis! 

Mano vyras? Gerbiamoji ponia, jūs klystate! Mano vyras 
žuvo, aš našlė! 

Senoji kunigaikštienė užjaučiamai atsiduso ir patvirtindama 
savo žodžius ėmė stuksenti lazda į grindis. 

Aš manau, mano brangioji, kad jūs klystate. Jei tik 
kunigaikštienė Sant'Ana, kunigaikščio Korado žmona, iš tiesų 
jūs?.. 

Taip, tai aš. Vis dėlto... 

Tuomet aš kartoju: Koradas Sant'Ana atvežė... tiksliau, 
atnešė jus vakar vakare į šį namą! 

Bet tai neįmanoma! sušuko Marijana vos neverkdama. 
Arba tuomet... 

Jos galvoje šmėstelėjo stulbinanti mintis, bet jos gyvenimas 
buvo toks nepaprastas ir po gaisro Seltone beveik kasdien jai 
atsitikdavo tokių neįprastų įvykių, kad Marijanai ta mintis pasirodė 
visai paprasta. Jeigu ji iš tiesų atvyko į šią keistą vietą lydima 
velionio vyro, vadinasi, Ji pati yra mirusi, ir šis keistas kambarys 
ir moteris, kalbanti visomis pasaulio kalbomis, yra aname pasaulyje. 
Žydė Rebeka paprasčiausiai nunuodijo ją, ir ji užmigo žemėje, 
kad daugiau nenubustų arba nubustų nebent tik šioje savotiškoje 

skaistykloje, stebima tokio nelabai tinkamo angelo. Bet kas gali 
pasigirti, kad gerai žino, kaip yra už mirties vartų? 

Jos suaudrintoje sąmonėje net kilo mintis, kad tuojau durys 
atsivers prieš kokį nors šventąjį arba kitą, Dievas žino kada 
pradingusį asmenį, galbūt jos tėvą ar motiną, bet tuo metu jos 
pašnekovė paėmė žvakę ir ištiesė ją Marijanai. 

Palieskite liepsną, pasakė ji, ir jūs įsitikinsite, kad ji 
degina, vadinasi, jūs gyva kaip ir aš! Ir jei tik aš neklystu, 
jūs jau nebesergate. Manau, kad gerai išsimiegojote? 

Iš tiesų, prisipažino Marijana po to, kai nedvejodama 
ištiesė pirštą į ugnį ir tuoj pat atitraukė, aš jau seniai 
nesijaučiau taip gerai, tačiau negaliu suvokti to, ką jūs man 
pasakėte: mano vyras gyvas... atėjo pas jus į namus? Vadinasi, 
jūs pažįstate jį ir... matėte? 

Taip, o jums tokios galimybės jis niekada nedavė, ramiai 
pastebėjo kunigaikštienė. Visa tai taip! Mano vaikeli, pridūrė 
ji, pristumdama prie lovos ožkos kailiu apdengtą keistą X formos 
krėslą, mano amžius leidžia man vadinti jus taip, visai 
suprantama, kad jūs pateikiate daug klausimų dėl savo keistos 
padėties. Aš manau, jog galiu atsakyti į kai kuriuos iš jų, bet 
ne į visus! Matote, aš seniai pažįstama su Sant'Anos šeima. 
Kai buvau vaikas, donas Sebastjanas, jūsų vyro senelis, dažnai 
viešėdavo pas mano tėvus. Jis labai draugavo su jais, ir jo 
palikuonys paveldėjo tą draugystę. Visai suprantama, kad po 
dramos, krauju sutepusios visą jo šeimą, jaunasis Koradas, 
nenorėdamas ilgai pasilikti Italijoje, kur jis negalėjo gyventi 
viešai, ėmė lankytis pas mus, nes buvo įsitikinęs, kad čia bus 
mielai priimtas ir suprastas dėl jį ištikusios baisios nelaimės. 

Staiga kilęs Marijanos smalsumas nustelbė visus kitus jausmus, 
visus būgštavimus ir baimes, kurias ji jautė nubudusi. Be abejo, 
ši moteris žinojo paslaptį, gaubiančią jos nematomąjį vyrą. Ir 
ji norėjo gauti tos paslapties raktą Daugiau nepajėgdama 
tvardytis, ji nutraukė ją. 

Taigi, gerbiamoji ponia, jūs žinote? 

Ką, jūsų manymu, žinau? 

Priežastį, dėl kurios mano vyras gyveno praktiškai įkalintas 

savo protėvių namuose? Priežastį, dėl kurios aš pažinojau tik 

jo balsą iš veidrodžių, balta pirštine apmautą ranką už juodos 
uždangos ir tolimą raitelio su balta kauke siluetą? Priežastį, dėl 
kurios jis vedė mane, jam nepažįstamą ir nėščią nuo kito, 

nes tas kitas buvo imperatorius, užuot pats susilaukęs įpėdinio? 

Kunigaikštienė Moruzi pritariamai linktelėjo. 

Man žinomos visos tos priežastys; iš esmės tai yra viena 
priežastis! 

Tai pasakykite man ją! Aš noriu žinoti... Aš turiu teisę 
žinoti! 

Iš tiesų! Bet aš neturiu teisės... Jūs uždavėte man tik 
vieną klausimą, į kurį aš negaliu atsakyti. Bet mielai pasakysiu 
jums, kad priešingai, negu teigė tas demonas Damianis, Koradas 
gyvas. Aš manau, kad paskutinę akimirką kažkas stipresnis už 
jį nustūmė niekšo ranką. Ir jis nepataikė. Koradas buvo tik 
sužeistas. Tada niekšas nedrįso baigti to, ką pradėjo, ir sukaustė 
jį grandinėmis senų Sarenco rūmų rūsyje Venecijoje, manydamas, 
kad jis ten mirs. Bet kunigaikštis pasveiko, atgavo jėgas, ir jam 
pavyko išsilaisvinti. 

Akimirką Marijana vėl išvydo erdvų Venecijos rūmų vestibiulį, 
rūmų, kurie kartu buvo ir jos kalėjimas. Ji vėl išvydo nužudytas 
juodaodes tarnaites, dramblotą Matėjo Damianio kūną, uždengtą 
auksu išsiuvinėta dalmatika, tysantį ant laiptų pakopų ir paplūdusį 
kraujais, su geležiniais antrankiais ir grandinėmis ant krūtinės. 
Visos šios paslaptys vėl iškilo į paviršių, bet dabar kitoje 
šviesoje... 

Taigi, pasakė Marijana lėtai, tarsi įsigilindama į tariamų 
žodžių prasmę, taigi... tai buvo jis, tai jis Venecijoje tą 
siaubingą naktį nužudė Damianį ir jo verges? 

Tikra tiesa, tai buvo jis. Tai darydamas jis ne keršijo, o 
tik įvykdė paprasčiausią teisingumą. Matėjas Damianis buvo 
nuteistas už visus savo nusikaltimus ir nužudytas. Tai kunigaikščio 
teisė ir pareiga. 

Aš ir neprieštarauju. Bet kodėl gi jis pasislėpė? Kodėl 
neatėjo pas mane ir visko nepaaiškino? Aš irgi buvau belaisvė 
tuose rūmuose, jis jums turėjo tai pasakyti. 

Jis tai ir padarė, patvirtino kunigaikštienė. 

Vietoj to jis atidarė mano kalėjimo duris ir pabėgo nežinia 
kur, net nepagalvojęs pažadinti mane. Tačiau jis buvo savo 
namuose, ir niekas negalėjo jam niekuo papriekaištauti. Pagaliau 
mes būtume paslėpę lavonus arba drauge sulaukę policijos, arba 
nežinau ką dar... Jis išlaisvino mane, bet pabėgdamas vis dėlto 
sukėlė man grėsmę, nes policija galėjo apkaltinti mane. 

Ne, kadangi ir jūs buvote savo namuose. O dėl Korado, 
tai Venecijoje jam reikėjo slapstytis dar daugiau negu Lukoje, 
nes jis negalėjo rodyti savo veido. Jeigu jis būtų tai padaręs, 
jo niekas nebūtų pripažinęs. Karinio gubernatoriaus žmonės būtų 
palaikę jį apsišaukėliu, suėmę ir, be abejo, nužudę. Patikėkite, 
jis negalėjo pasilikti. 

Ir vėl ta erzinanti paslaptis, kuri stūmė Marijaną į neviltų! 
Ar atsiras kada nors kas nors, kas sutiks pagaliau laikyti ją 
suaugusia moterimi ir atskleisti paslaptį, kurią keli žmonės jau 
žino? Tiesa, daugumos jų jau nebėra gyvų... Vis dėlto, instinktyviai 
ieškodama galimybės įspėti paslaptį, Marijana paklausė: 

Kaipgi tuomet jis galėjo tai padaryti, negalėdamas pasirodyti 
Italijoje Sant'Anos pavarde, ir ką jis veikia čia? 

O kas jums sakė, kad jis gyvena čia savo tikra pavarde? 
Tai beveik taip pat neįmanoma, kaip ir po Venecijos dangumi. 
Tik aš ir mano jaunesnysis brolis Žanas, rūmų vertėjas, žinome, 
kas dangstosi Turchan bėjaus pavarde. 

Turchan bėjus? perklausė priblokšta Marijana. - Jūs norite 
pasakyti, kad kunigaikštis Sant'Ana tapo... musulmonu? 

Senoji dama iš širdies nusijuokė. Jos juokas buvo toks 
nuoširdus, skambus ir nepaprastas, kad Marijanai staiga pasirodė, 
jog ji atsidūrė karvelidėje tarp burkuojančių balandžių. 

Jokiu būdu! sušuko kunigaikštienė, užsikosėjusi.:- Tuomet 
jūsų santuoka būtų fiktyvi, ir sunku patikėti, kad Bažnyčios 
galva būtų pridėjęs ranką prie tokio nešvaraus dalyko. Juk tai 
jūsų krikštatėvis pasirūpino šia santuoka, ar ne? 

Iš tikrųjų jis, atsakė jaunoji moteris, vėl pajutusi įsižiebiant 
viltį; Negi jūs pažįstate ir jį? 

Ne! Bet aš žinau, kas jis. O dėl kunigaikščio pseudonimo, 
tai jis gavo pilietybės teisę čia iš sultono Machmudo malonės, 
nes išgelbėjo jo šviesiausiąją gyvybę nuo dviejų gyvačių įkandimo 

medžioklės metu. Jo didenybė maloningai dovanojo savo draugystę 
tam, kurio tikrojo vardo jis nežino ir laiko turtingu svetimšaliu 
pirkliu, susižavėjusiu imperatoriaus miesto grožiu ir jo gyvenimo 
būdu... 

Marijana vos sulaikė nusivylimo atodūsį. Matyt, neįmanoma 
priversti senosios damos atskleisti, ką ji laiko svetima paslaptimi. 
Vis dėlto ryškėjant naujoms detalėms, susijusioms su keistu 
žmogumi, už kurio ji ištekėjo, ji norėjo kuo daugiau sužinoti, 
ir tai ją erzino. 

Gerbiamoji ponia, maldauju jus, paprašė ji pagaliau, 
nesakykite man daugiau nieko... arba pasakykite viską. Man 
įkyrėjo visi šitie klausimai, jie slegia mane ir į juos niekas 
niekada nesutiks atsakyti. 

Kunigaikštienė Moruzi abiem rankom atsirėmė į savo lazdą, 
sunkiai atsistojo ir padovanojo jaunajai moteriai netikėčiausią 
šypseną jaunatvišką ir vylingą. 

Niekas? Priešingai! Netrukus ateis kažkas, kas atsakys į 
visus jūsų klausimus. Aš aiškiai pasakiau? Į visus, be jokios 
išimties. 

Kažkas... Bet kas gi? 

Ogi... jūsų vyras! Šios nakties įvykiai privertė jį sulaužyti 
tylėjimo įžadą. Be to, jis nori truputį išsiaiškinti jūsų gyvenimą 
ir „melagingą padėtį, į kurią jūs patekote. 

Tarsi elektros srovė supurtė Marijanos kūną ir atgaivino ją. 
Ji pasikėlė lovoje ir nusimetė antkoldę, po kuria jai pasidarė 
per karšta. 

Jis čia? paklausė ji, instinktyviai nuleisdama balsą. 

Ne, bet netrukus ateis, manau, ne vėliau kaip po valandos. 
Jūs turite laiko pasiruošti susitikimui; aš tuoj atsiųsiu kambarinę. 

Neskubria eisena, kuri kėlė gailesųų dėl beviltiškų pastangų 
nuslėpti raišumą, senoji kunigaikštienė pasuko prie durų. Ten 
jį du kartus patraukė prie sąvaros kabančią ilgą šilkinę juostelę. 
Bet prieš peržengdama slenkstį ji atsisuko, ir Marijana, kuri 
jau kėlėsi, apmirė išvydusi liūdesį ir skausmą šiame veide, 
išsaugojusiame nepaprastą grožį, kurio negadino gilios raukšlės. 

Aš norėčiau jums pasakyti dar kai ką, pradėjo senoji 
dama aiškiai neįprastu jai neryžtingu tonu. 

Taip, prašom. Ką gi? 

Kai jūs akis į akį susidursite su Koradu, būsite nepaprastai 
nustebinta... gal net pajusite baimę arba pasišlykštėjimą! O, 
nebijokite! skubiai pridūrė ji, pamačiusi, kaip išsiplėtė jos 
atsitiktinės viešnios akių vyzdžiai. Jis visai nepanašus į pabaisą. 
Bet aš nepakankamai gerai pažįstu jus, tiksliau sakant, visai 
nepažįstu jūsų. Tad nežinau, kaip jūs elgsitės išvydusi jo atvirą 
veidą... Ir aš prašau jus atsiminti, kad jis visų pirma yra auka, 
kad jis ilgai ir daug kentėjo... ir kad jūs turite pavojingą galią 
per keletą minučių padaryti jį nelaimingesnį, negu tai galėjo 
padaryti visas gyvenimas ir jo niūrios išdaigos. Taip pat atsiminkite, 
kad po ta italų kunigaikščiui neįprasta išore, kurią jūs tuojau 
pamatysite, slypi kilni širdis, didžiadvasiška ir be jokių žemų 
jausmų, taip pat ir be pykčio. Pagaliau atsiminkite, kad jis davė 
savo vardą tokiomis aplinkybėmis, kurios kitus būtų privertusios 
su panieka atsisakyti... 

Gerbiamoji ponia, užprotestavo Marijana,  užgauta 
paskutiniųjų žodžių, ištartų gana šiurkščiu tonu, negi jūs 
manote, kad mane reikia įžeidinėti, o jūs pati ypač stengiatės, 
kad aš nieko nežinočiau apie tai, kuo aš galiu įžeisti kunigaikštį? 

Aš jūsų neįžeidinėju. Tiesa niekada negali įžeisti, ir kartais 
reikia pasakyti ją visą, netgi jei ją nemalonu girdėti! Argi jūs 
nesutinkate su manimi? Priešingu atveju ar būsiu nusivylusi... 

O taip, žinoma, prisipažino Marijana, nemaloniai pasijutusi 


dar kartą pralaimėjusi. Bet aš prašau jus sutikti atsakyti į 
vieną klausimą, vienintelį, kuris liečia tik jus... 
Kokį? 


Ar jūs labai mylite kunigaikštį Sant'Aną? 

Senoji dama įsitempė, ir jos laisva ranka palietė ant krūtinės 
kabėjusį didelį auksinį kryžių, lyg norėdama tuo patvirtinti savo 
žodžius. 

Taip! atsakė ji. = Aš jį labai myliu. Aš myliu jį, kaip 
mylėčiau sūnų, jeigu turėčiau. Štai kodėl nenoriu, kad jūs 
suteiktumėte jam skausmo... 

Ir ji staiga išėjo ir užtrenkė duris. 

Šešioliktas skyrius 


Turchan bėjus 


Po valandos Marijana vaikštinėjo erdviame pirmojo aukšto 
kambaryje su skliautuotomis lubomis, su dideliais grotomis 
apkaltais langais, išeinančiais į sodą, kur tarp kiparisų daugybė 
vystančių rožių mėgino kažką įtikinti, kad pavasaris dar nepraėjo. 

Griežto stiliaus salone viršum juodmedžio baldų kabojo didžiulis 
portretas; jame buvo pavaizduotas vyras puikiais ūsais, su 
išsiuvinėtu dolmanu ir berete, virš kurios švytėjo plunksnų 
kuokštas; už šilko juostos jis buvo užsikišęs ilgą brangakmeniais 
nusagstytą durklą. Tai buvo velionis ponas Moruzis, kunigaikš- 
tienės vyras. Bet Marijana, įeidama į šią patalpą, pernelyg didelę 
intymiam pokalbiui, vos metė į jį abejingą žvilgsnį. Ji jautėsi 
sudirgusi, smarkiai susijaudinusi... 

Taip staiga atsiradusi galimybė susitikti su vyru, kurios ji 
visada nesąmoningai laukė, nors ir netikėjo tuo, išmušė ją iš 
vėžių. 

Nuo tos dienos, kai ji tapo Korado Sant'Anos žmona, jis 
buvo jai mįslė, erzinanti ir kartu kelianti gailestį, nes ji jautėsi 
įžeista jo nenoro parodyti savo veidą. Tuo pat metu ji iš visos 
širdies norėjo kaip nors jam padėti, palengvinti baisų, kaip ji 
spėjo, jo likimą, tačiau tai buvo likimas žmogaus, kurio sielos 
didybė ir karališkas dosnumas nekėlė abejonių, žmogaus, kuris 
tiek daug davė ir taip mažai reikalavo. 

Ji nuoširdžiai verkė sužinojusi apie nelaimingojo mirtį, Žuvusio, 
kaip jai buvo pasakyta, nuo rankos žmogžudžio, kuriuo jis per 
daug pasitikėjo. Ji svajojo apie bausmę kaltininkui, ir kai Matėjas 
Damianis ciniškai gyrėsi savo nusikaltimu, ji iš tiesų pasijuto 
kunigaikštiene Sant'Ana, kunigaikščio žmona, lyg juos būtų sieję 
ne vieneri bendro gyvenimo metai. 

Ir štai staiga ją viena po kitos užgriūna pritrenkiančios 
naujienos: tragiškai paslaptingas kunigaikštis gyvas, jis tuojau 
pasirodys jai, ir ji pamatys jį, galbūt palies, ir kambarys, nepaisant 
jo išmatavimų, staiga pasirodė jai pernelyg ankštas tokiam įvykiui. 
Raitelis šmėkla, Ilderimo Puikiojo šeimininkas, žmogus, išeinantis 

iš namų tik naktį ir su baltos odos kauke, netrukus ateis čia... 
Tuo neįmanoma patikėti! 

Ar jis vėl bus su kauke, kaip ir tą tragišką naktį? Marijana 
papriekaištavo sau, kad nepaklausė to šeimininkės, o dabar jau 
buvo per vėlu: kunigaikštienė išėjo... 

Vos tik patyrusios kambarinės padedama Marijana susitvarkė, 
įėjo barzdotas lyg prancūzas tarnas ir paprašė ją nusileisti į 
priimamąjį; ten ji tikėjosi sutikti šeimininką. Tyliai uždaręs už 
savęs duris, tarnas dingo ir daugiau nepasirodė. Marijana suprato, 
kad ji visiškai viena sutiks galbūt dramatiškiausią savo gyvenimo 
akimirką. 

Miegas, įveikęs ją Rebekos namuose, pasirodo, buvo labai 
ilgas, nes saulė, kurią ji atsibudusi laikė ryto saule, dabar leidosi 
už ilgų juodų senų medžių šakų. Jos spinduliai raudonai nudažė 
antikinės salės akmenis ta salė tikriausiai buvo pastatyta dar 
aklojo dožo Anri Dandolo kryžiaus žygio laikais ir privertė 
šokti gausybę dulkelių priešais pirštinėtas veliono pono rankas. 

Sode buvo tylu. Didžiulio miesto triukšmas beveik nejsiskverbė 
pro šio seno pastato sienas. Muedzinų šauksmai ėmė raginti 
musulmonus vakaro namazui... 

Marijanos nervai buvo nepaprastai įtempti; ji spaudė rankas 
ir kandžiojo lūpas. Svečias, daugiau gąsdinantis negu laukiamas, 
vertė savęs laukti, ir Marijana, akimirką stabtelėjusi priešais 
portretą ir rūsčiai į jį pažvelgusi, vėl ėmė nervingai vaikštinėti. 
Tuo metu durys vėl atsidarė, įėjo barzdotasis tarnas ir žemai 
nusilenkęs pasitraukė į šalį; durų angoje pasirodė aukšta balta 
figūra, ir jaunos moters širdis sudrebėjo... 

Jos akys nepaprastai išsiplėtė, o lūpos suapvalėjo, bet neištarė 
nė garso; tuo tarpu saulės nušviestas svečias nusilenkė netardamas 
nė žodžio. Marijana, iš nuostabos netekusi žado, suprato, kad 
ji nesapnuoja: tarp šviesaus kaptono ir balto muslino tiurbano 
į ją iš tamsaus veido žvelgė žydros Kalebo akys... 

Atrodė, kad laikas sustojo. Tarp šių dviejų būtybių, susietų 
santuokos saitais, tačiau dėl daugelio priežasčių išskirtų, įsivyravo 
gili tyla. Marijana instinktyviai pajuto, kad jos nustebęs žvilgsnis 
gali pasirodyti įžeidžiantis, ir susitvardė; ją apėmė nuostabus 
palengvėjimo jausmas. 

Nepaisant visko, ką jos krikštatėvis ar dona Lavinija jai 
papasakojo, ji tikėjosi blogesnio. Ji buvo pasirengusi išvysti 
klaikiai subjaurotą būtybę, kurios vaizdas būtų sunkiai įmanomas 
ištverti; dabar ji galėjo konstatuoti, kad iš tiesų nebuvo nieko 
baisaus, nors tikrovė ir pasirodė esanti nepaprasta. 

Marijana prisiminė pirmąjį įspūdį, kai ant “Burtininkės" denio 
sutiko Kalebą; tada ji beveik pasimėgaudama stebėjo tą puikų 
šaltą veidą. Kad ir kuo vardu būtų šis vyras, be abejo, jis 
buvo gražiausias iš visų, kurį ji kada nors matė. Užtat ši tikrovė 
kėlė naujų problemų, kurias buvo nepaprastai sunku išspręsti. 
Tarp kitų ir šią: ką Jasono laive darė kunigaikštis Sant'Ana 
arba pirklys Turchan bėjus, apsimetęs etiopu vergu? Be to, ji 
dabar išvydo, kad etiopiška etiketė jam nelabai tinka: mat nors 
pseudo Kalebo oda buvo iš tiesų tamsi, tačiau vis dėlto ji 
neprilygo tikram Etiopijos gyventojų juodumui. 

Pamatęs, kad ji nepajėgia prabilti pirmoji ir tik ryja jį akimis, 
Koradas Sant'Ana ryžosi sudrumsti tylą. Jis tai padarė tyliai, 
prislopintu balsu, lyg bijodamas išsklaidyti kerus, nes jausmas, 
kurį jis išskaitė jaunos moters veide, nebuvo toks, kokį jis 
bijojo išvysti. Ne, į jį įsmeigtose didelėse žaliose akyse 
neatsispindėjo nei pasibjaurėjimas, nei baimė, o tik begalinė 
nuostaba. 

Dabar jūs suprantate? ištarė jis. 

Nenuleisdama akių, Marijana papurtė galvą. 


Ne, man net atrodo, kad aš suprantu vis mažiau ir mažiau. 
Jumyse nėra nieko atstumiančio... priešingai. Aš net pasakyčiau, 
kad jūs... labai gražus. Bet aš manau, kad tai jums žinoma. 
Tuomet kam užsidarymas vienatvėje, kaukė, visos tos paslaptys? 


Bronzinio atspalvio lūpos liūdnai nusišypsojo, atskleisdamos 
baltų kaip sniegas dantų juostelę. 

Aš maniau, kad moteris, turinti tokią padėtį, kokią turite 
jūs, nutuokia mano elgesio priežastį. Mane slegia sunki nuodėmė, 
kurią padariau ne aš... dar daugiau, ne mano motina, nors ji 
vis dėlto sumokėjo už ją gyvybe. Jūs juk nežinote, ar ne tiesą, 
kad mano tėvas, laikęs save apgautu ir nė akimirkos tuo 
neabejojęs pasmaugė mano motiną, nė neįtardamas, kad kraują, 

kuris sujuodino mano odą, perdavė man ne kas kitas, 0 jis 
pats. 

Kaip tai gali būti? 

Jums, matyt, nežinomi paveldėjimo dėsniai? O aš, truputį 
paaugęs, juos išstudijavau. Vienas mokslininkas medikas iš 
Kantono kartą man paaiškino, kad negro ir baltosios moters 
vaikas gali neturėti negridams būdingų požymių, bet vis dėlto 
gali perduoti juos savo įpėdiniams. Bet kaip galėjo mano tėvas 
įsivaizduoti, kad jo motina, tas demonas, kuris suteršė visą mūsų 
giminę, pradėjo jį su Hasanu, Gvinėjos vergu, o ne su kunigaikščiu 
Sebastjanu, savo vyru? Persekiojamas šėtoniškos legendos apie 
Liusindą, jis patikėjo, kad mano vargšė motina irgi yra paskendusi 
nedorybėse, ir nužudė ją. 

Aš žinau tą baisią istoriją, sušuko Marijana. Eleonora... 
aš noriu pasakyti misis Krouford pasakojo man ją. Koks žiaurumas 
ir kokia paikystė! 

Kunigaikštis gūžtelėjo pečiais. 

Kiekvienas taip reaguotų. Galbūt net ir jūsų tėvas, jei 
atsidurtų tokioje padėtyje. Aš neturiu teisės priekaištauti jam 
dėl to... jis vis dėlto paliko mane gyvą, nors, beje, aš neturiu 
labai kuo didžiuotis savo gyvenime. Verčiau jis būtų palikęs 
gyvą motiną, Oo mane nužudęs, mane, pabaisą, kuris nuplėšė 
jam šlovę... 

Tiek kartėlio buvo žemame ir liūdname paskutiniojo Sant'Anos 
balse, kad Marijanos širdyje kažkas sujudėjo. Staiga ji pajuto 
jų padėties komizmą, kai jie įsitempę stovėjo vienas priešais 
kitą vidury erdvios, beveik tuščios salės. Ji pamėgino nusišypsoti 
ir parodė į nišą prie lango, kur stovėjo du akmeniniai krėslai, 
uždengti pagalvėmis. 

Ar nenorite atsisėsti, kunigaikšti? Mums bus patogiau 
kalbėtis... ir mes turime ką pasakyti vienas kitam. Tai užtruks 
ilgai. 

Jūs manote? Aš neketinu, gerbiamoji ponia, versti jus ilgai 
pakęsti mano buvimą, nes jis gali būti jums tik našta. Patikėkite, 
jei aplinkybės būtų susiklosčiusios kitaip, aš niekada nebūčiau 
sutikęs parodyti jums savo veido. Jūs laikėte mane mirusiu, ir 
taip buvo, be abejo, geriau. Jūs smarkiai nukentėjote dėl manęs, 

nors aš to ir nenorėjau! Dievas mato mane: nuo mūsų vestuvių 
aš iš visos širdies troškau, kad jūs būtumėte laiminga arba bent 
pasiektumėte sielos ramybę. 

Šį kartą Marijanos šypsena buvo nuoširdi, ir kadangi 
kunigaikštis nepajudėjo, ji nugalėjo savo išdidumą ir pirmoji 
žengė žingsnį jo link. 

Aš tai žinau, tarė ji tyliai. Bet sėskitės, prašau jus! 
Kaip jūs dabar priminėte.. mes esame vedę. 

Tai tiek mažai! 

Kodėl jūs taip manote? Mus sujungusiam Dievui nieko 
nėra mažai... ir mes galime būti bent jau draugai. Argi jūs 
neišgelbėjote man gyvybės tą naktį, kai Matėjas Damianis bandė 
nužudyti mane šalia sugriautos šventyklos? Argi ne jūs išvadavote 
mane, nužudęs jį Venecijoje? 

O argi jūs negrąžinote man skolos, gelbėdama mane nuo 
Džono Leitono rimbo? atsikirto jis. 

Tačiau jis liovėsi priešintis ir leidosi nuvedamas į nišą, dar 
nutviekstą raudonos saulės šviesos. 

Atsidūrusi šalia jo, Marijana vėl pajuto lavandos ir šafrano 
kvapą, kurį ji įsiminė praeitą naktį; tai buvo trumpalaikis 
prisiminimas keistų tos nakties įvykių, užmirštų dėl netikėtos 
naujienos. Ji nesusilaikė ir uždavė staiga kilusį klausimą: 

Tai jūs pagrobėte mane vakar vakare iš Rebekos, ar ne? 
Kunigaikštienė Moruzi man sakė... 

Aš nė nemanau neigti. Tai iš tiesų buvau aš. 

Bet kodėl? 

Gerbiamoji ponia, tai lėmė aplinkybės, kurias aš dabar 
minėjau, ir be kurių jūs galėjote ir toliau laikyti mane mirusiu. 
Jos išreiškiamos vienu žodžiu: vaikas! 

Vėl liūdna šypsena, kuri jo pernelyg nepriekaištingam veidui 
teikė nepaprasto žavesio. 

Marijana galėjo dabar apžiūrėti jį iš arti ir ryškioje šviesoje; 
ją nustebino tai, kad jis nevalingai sužavėjo ją kaip ir tada, 
kai ji pamatė jį anr “Jūros burtininkės““ denio. “Bronzinė 
dievybė... puikus gyvulys...“ pamanė ji tada, Bet paaiškėjo, 
kad ta dievybė yra molio kojomis, o gyvulys sužeistas. 

Negi jūs užmiršote mūsų santuokos motyvą? Kai senas 
mano draugas Gotijė de Šazėjas papasakojo man apie savo 
krikšto dukrą, ji nešiojo Napoleono vaiką. Padaręs ją savo 
žmona, aš tikėjausi gauti įpėdinį, garbingą mūsų senos giminės 
tęsėją, vaiką, kurio nedrįsau susilaukti ir kurį visiems laikams 
atsisakiau paleisti į pasaulį, kad nepratęsčiau virš mūsų giminės 
pakibusio prakeikimo. To vaiko jūs netekote daugiau kaip prieš 
metus per gaisrą Austrijos ambasadoje. Bet dabar jūs nešiojate 
kitą! 

Staiga išraudusi, Marijana pašoko, lyg širšės įgelta. Dabar 
viskas pasidarė aišku, net per daug aišku. 

Juk jūs nenorite pasakyti, kad nori... 

Taip! nutraukė jis = Aš noriu, kad jūs išsaugotumėte 
šį vaiką. Atvykęs čia aš stebėjau žydės namą. Ji vienintelė, 
kurią jūs galėjote prašyti tokios paslaugos, per daug nerizikuodama 
savo gyvybe. O to aš jokiu būdu nenorėjau! Matote, kai aš 
supratau, kad jūs vėl laukiatės kūdikio, mano viltis atgijo... 

Marijana tiesiog pasišiaušė. 

Viltis? Atsargiau su šiuo žodžiu! O jūs žinote, jūs, kuriam 
daug kas žinoma, kieno šis vaikas? 

Kunigaikštis pritardamas linktelėjo galvą, bet niekuo neparodė 
savo jausmų. Matant šį bejausmį veidą, Marijaną apėmė pyktis. 

Jūs tai žinote? sušuko ji. = Jūs žinote, kad tas liokajus 
nuolat prievartavo mane, jūsų žmoną, ištisas savaites, per kurias 
aš maniau, kad išprotėsiu, 0 jūs išdrįsote pasakyti, jog ta Golgota 
atgaivino jūsų viltį? Ar jums neatrodo, kad jūs peržengiate 
leistinas ribas? 

Aš nemanau! šaltai atkirto jis. Damianis sumokėjo savo 
skolą jums. Už tai, ką jis privertė jus iškęsti, aš nužudžiau jį, 
taip pat tris jo Žžynes... 

Už tai, ką jis padarė man, ar už tai, ką padarė jums? 
Jūs atkeršijote už mano nešlovę ar už donos Lavinijos mirtį?.. 

Vien tik už jus, patikėkite, nes aš, kaip jūs matote, likau 
gyvas. Mano ištikimoji Lavinija Irgi. Ji susiprotėjo apsimesti 
negyva, kai Damianis užpuolė ją, ir jis patikėjo, kad ją nužudė, 
bet ji gyva. ir aš manau, kad dabar ji šeimininkauja mūsų 
viloje Lukoje. O baigdamas apie Matėją, turiu pasakyti, kad 

šio atstumtojo, tokio šlykštaus ir niekingo, gyslomis tekėjo toks 
pat kraujas, kaip ir mano. Be abejo, išgama, bet vienas iš 
Sant'Anų, daug realesnis ir artimesnis negu buvo Napoleono 
sūnus. 

Akimirką Marijana pajuto, kad jos pyktis išgaruoja, išgirdus 
malonią žinią apie doną Laviniją, bet šis palyginimas smarkiai 
įžeidė ją, ir ji pasipiktinusi atsakė: 

Bet mane verčia vemti vien šio žmogaus prisiminimas! Ir 
aš nekenčiu to, ką nešioju savyje, to “daikto", kurį atsisakau 
vadinti vaiku ir kurio nenoriu paleisti į pasaulį, jūs girdite? Aš 
to nenoriu nė už ką! 

Jums reikia susitaikyti! Norite jūs ar ne, šis “daiktas", kaip 
jūs sakote, yra žmogiška būtybė, jau susiformavusi, jūsų kūnas 
ir kraujas. Tai jūsų dalis ir kuriama iš tos pat medžiagos. 

Kaip vaikas, kuris kratosi rūsčios tikrovės, Marijana 
užprotestavo: 

Ne! Ne! Tai neįmanoma! Aš nenoriu, kad tai įvyktų... 

Liaukitės! Jūs nenuoširdi, nes taip karštai nesipiktintumėte, 
jeigu jūsų širdis būtų laisva, jeigu... jūsų kelyje nebūtų Jasono 
Boforo. Juk dėl jo, tik dėl jo jūs norite atsikratyti vaiko. 

Tai nebuvo priekaištas. Tiesiog ramus konstatavimas, bet 
žydrame į ją įsmeigtų akių žvilgsnyje Marijana staiga pamatė 
tiek nuolankaus liūdesio, kad pasiruošusi atkakliai ginti savo 
meilę ir teisę gyventi, ji laiku prisiminė, jog turi šio Žmogaus 
pavardę. Ir jos Jasonas kartą pats nuteisė jį mirti... 

Truputį sumišusi ji nusisuko. 

Kaip jūs sužinojote? 

Jis išsisukinėdamas mostelėjo ir gūžtelėjo pečiais. 

Aš žinau apie jus daug dalykų, gerbiamoji ponia. Pirmiausia 
iš jūsų krikštatėvio, kurį labai myliu, nes jis reto gerumo ir 
mokantis suprasti žmogus. Be to, argi nenatūralu, kad aš 
susidomėjau, kuo jūs gyvenate? Ne! skubiai pridūrė jis, 
pastebėjęs protestuojantį jaunos moters gestą. Aš nešnipinėjau 
jūsų... bent jau atvirai, nes tai nepritiktų nei jums, nei man. 
Tačiau tuo, nepaisydamas mano įsakymų, užsiiminėjo kitas, beje, 
nieko man nesakęs. O daugiausia Žinių aš gavau iš paties 
imperatoriaus. 

Iš imperatoriaus? 

Būtent! Po mūsų jungtuvių buvo visai suprantama, ir 
mandagumas to reikalavo, kad aš pats informuočiau jį apie 
tai ir pateikčiau jam savotišką tikėjimo jumis simbolį, kadangi 
turėjau duoti jo sūnui savo vardą. Aš parašiau jam, jis atsakė... 
taip buvo keletą kartų. 

Stojo tyla, ir Marijana per tą laiką galėjo apmąstyti tai, ką 
jį ką tik sužinojo. Nesunku įspėti, kas būtent ją šnipinėjo: iš 
visa ko sprendžiant, Matėjas Damianis. Bet Napoleono ir 
kunigaikščie  Korado susirašinėjimas ją truputį nustebino, nors 
grįžus iš Bretanės kartu su Fransua Vidoku imperatorius pareiškė 
norįs pamatyti ją grįžusią į šeimos židinį ir paminėjo kunigaikščio 
laišką. Ji nežinojo, ar turi tai suprasti kaip meilės įrodymą, ar 
kaip nepasitikėjimo liudijimą, bet nutarė dabar daugiau nesigilinti, 
nes buvo likę pakankamai tamsių dalykų, kuriuos ji norėjo 
išsiaiškinti. 

Gerbdamas jos tylėjimą, Koradas nusisuko į sodą, kurį pamažu 
ėmė gaubti šešėliai. Saulė jau nebešvietė pro medžius, nuspalvintus 
purpuriniais ir auksiniais tonais. Į salę skverbėsi vėsa, O iš visų 
pusių Orą gręžė šaižūs muedzinų šauksmai. 

Marijana užsitraukė ant pečių nuslinkusią žalio šilko skraistę. 

Ir apie Jasono Boforo kelionę į Veneciją jums pranešė 
imperatorius? paklausė ji pagaliau po trumpų dvejonių. 

Ne. Aš tada nepajėgiau bent ką nors sužinoti. Man tik 
tapo žinoma, į kokius spąstus jūs patekote, ir tai, ką pranešė 
pats Matėjas. Baigėsi tuo, kad garbės troškimas nuvedė jį į 
beprotybę. Sukaustytas grandinėmis aš buvau visai bejėgis, O jis 
su didžiausiu malonumu pasakojo man apie viską su 
menkiausiomis smulkmenomis. Pagalvojęs aš padariau išvadą, kad 
jis paliko mane gyvą tik dėl to malonumo. 

Kaip jūs atsidūrėte ant “Burtininkės" denio? 

Jis vėl nusišypsojo savo keista šypsena, drovia ir nelinksma. 

Šį sykį atsitiktinai. Išsilaisvinęs aš galvojau tik apie vieną 
dalyką: atkeršyti, o jus išleisti taip, kad jūs manęs nepamatytumėte. 
Damianis pasakė, kad jūs laikote mane mirusiu, ir aš nemačiau 
priežasčių, kodėl turėčiau neleisti jums klysti. 

O jis sakė jums, kad nori gauti iš manęs Sant'Anos įpėdinį, 
kurio jam reikia? 

Iš tikrųjų... bet aš mačiau, kad jis serga, prigirdytas 
narkotikų, beveik išprotėjęs, ir negalėjau patikėti, kad jam tai 
pavyks. Taigi aš nužudžiau jį ir skubiai pabėgau, kad nereikėtų 
suvedinėti sunkių sąskaitų su imperatoriaus policija. Aš norėjau 
pasiekti Luką, vienintelę vietą, kur galėjau pasirodyti nieko 
nebijodamas. Matėjo kambaryje radau truputį aukso, su kuriuo 
pasiekiau Čjodžiją ten mane atgabeno vienas valtininkas. Kaip 
tik ten atsirado ta proga, kurią minėjau, kai pamačiau amerikiečių 
brigą ir figūrą jo priekyje. Aš jau seniai žinojau, kas laivo 
kapitonas, bet jūsų atvaizdas patvirtino, kad nesuklydau, ir 
panorau sužinoti, ar ne jūsų paimti atplaukė tas laivas. Manau, 
tęsinį jūs žinote... Aš norėčiau prašyti jūsų atleidimo dėl to. 

Atleidimo? O ką aš turiu jums atleisti? 

Kad nepajėgiau sutvardyti polėkio, kuris atvedė mane į tą 
laivą. Juk aš prisiekiau niekada nebūti kliūtis jūsų gyvenime, 
bet tą dieną negalėjau pasipriešinti pagundai: man būtinai reikėjo 
pamatyti tą Boforą, susipažinti su juo... Tai buvo. stipriau už 
mane... 

Pirmą kartą po jo pasirodymo Marijana nuoširdžiai nusišypsojo. 
Ją dar tebekrėtė drebulys dėl neseniai apėmusio baisaus 
pasipiktinimo, bet ji staiga pajuto simpatiją šiam nelaimingam 
ir keistam Žmogui. 

Nesigailėkite dėl to. Aš nežinau, kas būtų mums atsitikę 
be jūsų toje pragariškoje kelionėje... ir mano senasis draugas 
Žolivalis dabar būtų vergas arba dar blogiau! O dėl kapitono 
'Boforo... nuo jūsų nepriklausė, kad jis išvengtų likimo... be 
abejo, tragiško! 

Jos balsas suvirpėjo, ir Marijana suprasdama, kad pasiduoda 
emocijoms, nutilo. Vien Jasono vardas vertė ją jaudintis, tačiau 
ji suprato, kad čia ne vieta jaudinimuisi, kad nepaisant neįprastų 
jų santuokos sutarties punktų, kunigaikščiui Sant'Anai negali būti 
malonūs prisiminimai apie žmonos mylimąjį... 

Tuo metu jis gana staigiai pakilo, nusisuko nuo jos ir žengė 
kelis žingsnius per kambarį. Kaip dar neseniai, ant “Burtininkės" 
denio, Marijaną nustebino atsainiai ggekšti jo eisena ir įspūdis, 

kad ji teikia jam slaptos jėgos, bet ji pastebėjo, kad net 
nusimetęs kaukę ir atidengės veidą, šis žmogus tebebuvo 
neįspėjama mįslė. 

Bet ji buvo moteris ir negalėjo savęs nepaklausti, kokį jausmą 
jam įkvėpė. 

Jis neseniai atvirai pareiškė, jog nori, kad ji pagimdytų jam 
vaiką, pradėtą tokiomis šlykščiomis aplinkybėmis; tai ją pribloškė 
ir įžeidė. Tai vertė manyti, kad kunigaikščiui jos jausmai buvo 
nesvarbu ir jo akyse ji = Napoleono žodžiais tariant = buvo 
tik “pilvas"! 

Nors po Damianio nužudymo jis galėjo ramiai grįžti į savo 
valdas Toskanoje, tačiau jis ryžtingai pasirinko pavojingą kelią 
ir nusekė paskui žmoną, kuria, tiesą sakant, negalėjo ypatingai 
pasigirti! Ką jis neseniai pasakė? “Aš negalėjau susilaikyti... Tai 
buvo stipriau už mane...“ Gal jį domino daugiausia Jasonas? 
Juk smalsumas būdingas ne vien moterims, ir visai galimas 
daiktas, kad jis norėjo susitikti su žmogumi, kurį mylėjo jo 
žmona. Bet rizika buvo pernelyg didelė, palyginti su tokiu 
menku malonumu, nes patekęs į “Burtininkę" Koradas Sant'Ana 
sudegino už savęs visus tiltus. Visa, ką ji galėjo rasti staiga 
pasirinktoje kelionėje, tai milžiniška nežinoma Amerika už okeano 
ir... neišvengiama vergija. 

Marijana nesugebėjo rasti tinkamo atsakymo į visus šiuos 
klausimus ir liūdnai žvelgė į aukštą baltą figūrą nežinodama, 
kaip atnaujinti dialogą, bet tylą nutraukė kunigaikštis. 

Stovėdamas priešais valdovo portretą, į kurį nepaprastai įdėmiai 
žvelgė, jis pasakė neatitraukdamas nuo portreto akių: 

Žmogus turi neįveikiamą poreikį pratęsti save. Štai jis, kurį 
jūs čia matote, visą savo gyvenimą veltui bandė tai padaryti. 
Tarp mūsų giminės palikuonių aš esu klaida, kuri yra pataisoma 
ir bus užmiršta, bet tik su sąlyga, kad mano vietą užims 
normalus įpėdinis, atsikratęs rizikos pakartoti mane. Šiuo atžvilgiu 
jūs mano vienintelis šansas. Ar jūs sutinkate dovanoti man 
teisėtą įpėdinį? 

Suprasdama, kad atėjo sunkus kovos momentas, Marijana 
pasitelkė į pagalbą visą savo narsumą. Jos balsas suskambėjo 
taikiai, bet atkakliai. “.. 

Ne! Aš nenoriu. Ir jūs neturite teisės prašyti manęs to 
žinodamas, kad šis vaikas kelia man pasišlykštėjimą. 

Kaip ir pirma nežiūrėdamas į ją, jis pasakė: 

Mūsų namų koplyčioje kartą vakare jūs prisiekėte, kad 
būsite paklusni ir ištikima! 

Užuomina buvo aiški, ir Marijaną staiga nutvilkė baisi gėda, 
nes šis nepaprastas vyras, kurio ji ketino niekada neįsileisti į 
savo intymų gyvenimą, geriau nei bet kas kitas sužinojo, kaip 
ji tęsėjo santuokos priesaiką. Tai, ką ji laikė paprastu formalumu, 
dabar pasireiškė kaip sunki našta. 

Jūs galite priversti mane, sušnibždėjo ji, beje, tai jūs 
jau padarėte atveždamas mane čia, bet jūs niekada nepasieksite, 
kad aš sutikčiau gera valia. 

Jis lėtai sugrįžo, ir ji nevalingai atsitraukė, nes gražiame 
tamsiame veide daugiau nebuvo nė žymės liūdesio ar gerumo. 
Mėlynos akys tapo ledinės, ir Marijana, kuri tikėjosi pamatyti 
jose nusivylimą, išvydo tik šaltą panieką. 

Šiandien vakare jus nuveš pas žydę, pasakė jis, ir 
rytoj tokiu metu jumyse nieko neliks iš to, kas kelia jums tokį 
pasišlykštėjimą. O dėl manęs, gerbiamoji ponia, tai aš atsisveikinu 
su jumis. 

Jis šaltai nusilenkė. 

Atsisveikinate? Kai mes tik pradėjome susipažinti? 

Mes išsiskirsime čia. Bus geriau, jeigu jūs užmiršite, kad 
matėte mane atviru veidu, ir aš tikiuosi, kad išsaugosite mano 
paslaptį. Viską gerai apgalvojusi, savo sprendimą pranešite man 
per kunigaikštienę Moruzi. 

Bet aš dar nepriėmiau sprendimo! Visa tai taip netikėta, 
taip... 

Jūs negalite nešioti mano vardo ir atvirai gyventi su kitu 
vyru. Napoleono priimti nauji įstatymai leidžia jums išsiskirti; 
kitu metu tai būtų neįmanoma. Pasinaudokite tuo. Mano 
tarnautojai padarys viską, ko reikia, kad jūs dėl nieko 
nesigailėtumėte. Paskui jūs galėsite įgyvendinti savo planus, taip 
dramatiškai sugriautus Venecijoje, ir sekti paskui Boforą į 
Ameriką, kaip buvo nuspręsta iš pradžių. Aš apsiimu pranešti 
apie tai imperatoriui ir jūsų KEikšlaiggjui, kai vėl jį pamatysiu. 

Marijaną įskaudino niekinamas kunigaikščio tonas, ir ji 
gūžtelėjo pečiais. 

Sekti paskui Boforą? karčiai ištarė ji. Jūs lengvai 
leidžiate man tai, nes žinote, kad tai neįmanoma! Mes nežinome, 
nei kur jis yra, nei netgi ar jis gyvas. 

Po šių kelių žodžių kunigaikščio ramumo neliko nė pėdsako. 
Jį staiga apėmė pyktis. 

Tai viskas, kas jus domina šiame pasaulyje, ar ne? suriko 
jis. Šitas vergų pirklys elgėsi su jumis kaip chamas, jis su 
jumis elgėsi kaip su kekše... Negi jūs užmiršote, kad jis norėjo 
atiduoti jus niekingiausiam iš vyrų jo laive? Pabėgusiam vergui, 
paimtam Čjodžijos pakrantėje, kurį jo draugas Leitonas rengėsi 
parduoti pirmame pasitaikiusiame turguje? Ir vis dėlto jūs dar 
pasirengusi laižyti jo batus, šliaužioti paskui, kaip rujojanti kalė 
paskui šunį! Na, gerai, nusiraminkite, jūs susitiksite jį, jūs galėsite 
ir toliau žudyti save, kad patiktumėte jam... 

Iš kur jūs tai žinote? 

- Jis gyvas, sakau jums! Kai jo brangusis Leitonas, negalėdamas 
daugiau nieko ištraukti iš jo, išmetė jį, sužeistą ir be sąmonės, 
kaip išmetamas kiauras maišas, jį surado žvejai, jie pasirūpino 
juo ir prižiūri jį dabar. Jie gavo aukso ir tikslias instrukcijas: 
kai amerikietis pasveiks, jis perskaitys laišką, iš kurio sužinos, 
kad jūs esate Konstantinopolyje... ir kad jo laivas irgi ten! Nes 
po visko, pridūrė jis, niekinamai juokdamasis, negalima būti 
tikram, jog užteks vien jūsų buvimo, norint privilioti jį Čia! 
Jums telieka pakentėti, ir jūs vėl turėsite savo mylimą didvyrį. 
Likite sveika, gerbiamoji ponia! 

Jis atsainiai nusilenkė, ir anksčiau, negu apstulbinta šio išpuolio 
Marijana protestuodama sumojavo rankomis, kunigaikštis Sant' Ana 
dingo už durų. 

Vidury didelės salės, kurioje tirštėjo tamsa, sukrėsta Marijana 
stovėjo nejudėdama ir klausėsi vestibiulio plytelėmis tolstančių 
žingsnių. Ją apėmė keistas vienatvės jausmas. Šis  skubus 
pasimatymas, šis pirmasis susitikimas, nežadėjęs tęsinio, atėmė iš 
jos jėgas, ji pajuto negalią ir nemalonų kritimo nuo pjedestalo 
pojūtį. a 

Pamačius tikrąjį nepaprasto vyro veidą, visi poelgiai įgijo visai 
kitokį atspalvį nebeliko abejingumo ir visiškos dvasios laisvės, 
kurią ji iki šiol jautė viskam, kas buvo susiję su juo. Nuo šiol 
viskas atrodė kitaip, ir jei kunigaikščio pyktis sukėlė nusivylimą, 
tai to nusivylimo priežastis buvo ne tik atstumtas vaikas, bet 
ir jį atstūmusi motina. | 

Marijana dabar jautė tokią gėdą ir sąžinės graužimą, kad 
žinia apie tai, jog Jasonas gyvas, nepadarė jai didelio įspūdžio. 

Pseudo Kalebas, pasirūpinęs gyvybe žmogaus, kuris taip žiauriai 
su juo elgėsi, padėjęs jam, prižiūrėjęs jį ir davęs pinigų, kad 
šis galėtų grįžti prie to, kas jam buvo brangu šiame niekšingame 
pasaulyje, davė jiems abiem ir Jasonui, ir Marijanai, 
neapsakomo kilnumo pamoką. 

Susikrimtusi dėl to nepavydėtino vaidmens, kurį ji vaidino 
manydama, kad tai jos teisė, Marijana norėjo bėgti įkandin 
kunigaikščio, pasivyti jį, bet lauko durys užsitrenkė dar jai 
nespėjus įveikti apėmusio keisto sustingimo.  Vijimasis bus 
nenaudingas ir juokingas. Tad ji nutarė išeiti į sodą, kurio 
ramybė ir vėsa traukė ją. Užsimetusi ant pečių skraistę, ji 
peržengė akmeninį slenkstį ir žengė keletą žingsnių mėlyna 
mozaika išgrįstu takeliu pro rožių ir tankius spindinčių jurginų 
krūmus, kurie švysčiojo lyg mažytės fejerverko liepsnelės. 

Pabūti sode buvo jai natūralus poreikis, kai ji norėdavo 
pamąstyti arba nusiraminti Dar maža mergaitė Seltone ji 
išbėgdavo ir slėpdavosi parko gilumoje, kur dideli medžiai metė 
tamsų šešėlį, kai ją apimdavo koks nors vaikiškas sielvartas, 
sukeliantis suaugusiesiems tik šypseną. Ir Paryžiuje nedidelis 
sodas Lilio gatvėje gana dažnai sutikdavo susirūpinusią vienišą 
Marijaną, ieškojusią jame arba paramos, arba atsakymo, arba 
bent akimirkos atokvėpio. 

Ji paniro į šį tankų sodą lyg į raminamą vonią, bet labai 
greit pastebėjo, kad jos vienatvė čia buvo santykinė, nes priėjusi 
prie suolelio citrinmedžių paunksnyje ji pamatė, kaip nuo jo 
pakilo vyras, šį kartą europietis; ji išsyk pažino savo draugą 
Arkadijų de Žolivalį. Jis atsirado taip greitai, kad ji nespėjo 
išsigąsti ir nustebti. 

Štai kaip! pasakė ji. Jūs čia?.. Kaip jūs čia patekote? 

Taip greitai, kaip tik galėjau! sumurmėjo  Žolivalis. 
Neturėdami naujienų apie jus nuo vakar vakaro, mes ambasadoje 
baisiai nerimavome, ir kai mums pasakė, kad jūs esate pas 
kunigaikštienę Moruzi ir ši kilni dama maloniai pakvietė mane 
pabūti su jumis, aš nė akimirkos nesvyravau, tai jums turi būti 
aišku: kaipmat persirengiau ir atskubėjau čia. O brangusis 
Latūras-Mobūras, nors jis ir ne visai suprato, kaip jūs, išvažiavusi 
į Skutarį pas sultonienę, atsidūrėte Fanare, pas Valakijos valdovo 
našlę, uždegė žvakes visiems jam žinomiems šventiesiems, 
turintiems ryšio su diplomatija, ir toks buvo patenkintas sužinojęs, 
kad jus nuvežė į vietą, artimą Osmanų rūmams. Jį apvils jūsų 
užsispyrimas. Be to, jis apskritai nieko nesupras.. 

Mano užsispyrimas? 

Žinoma! Jeigu jūs šiandien vakare vėl vykstate į pogrindinės 
akušerės urvą, tai vargu ar grįšite čionai sveikti? 

Marijana įdėmiai pažvelgė į senąjį draugą, kuris, beje, atlaikė 
jos žvilgsnį labai ramiai. 

Jūs girdėjote, apie ką buvo kalbama toje salėje? paklausė 
ji, rodydama į duris, pro kurias ką tik išėjo. 

Žolivalis nusilenkė. 


Nepraleidau nė vieno žodžio! Ir neklauskite manęs, kokiu 
stebuklu tai galėjo įvykti; aš atsakysiu paprastai: klausiausi slapta! 
Matote, kaip ir jūsų pusseserė Adelaidė, aš niekada nelaikiau 
slapto klausymosi yda; veikiau tam tikru menu, visų pirma todėl, 
kad tai nėra taip lengva, kaip manoma, ir pagaliau todėl, kad 
tai leidžia išvengti daugelio kvailysčių, O juo labiau ilgų 
pasiaiškinimų, kurie dažnai yra sunkūs ir beveik visada nenaudingi. 
Taigi jums nereikia man pasakoti, kas įvyko tarp jūsų ir 
kunigaikščio Sant'Anos, aš viską žinau... 

Tuomet jūs taip pat žinote, kas jis? 

Aš tai Žinojau net anksčiau už jus, nes jis pats prisistatė 
ambasadoje. Turiu pridurti, kad jis prisistatė Turchan bėjaus 
vardu, bet atsakydamas į mano garbės žodį nusiėmė priešais 
mane savo kaukę! 

Ir ką jūs pamanėte, atskleidęs tiesą, ar bent nustebote, 
kad po vergo Kalebo kauke slepiasi kunigaikštis?.. 

Vikontas de Žolivalis pasukiojo ilgus juodus ūsus, kurie kartu 
su jo didelėmis ausimis darė jį nepaprastai panašų į pelę, 
palingavo galvą ir atsiduso. 

Žinoma, taip! Bet aš net manau, kad nebuvau visai 
nustebintas. Su tuo Kalebu buvo susiję pernelyg daug nepaprastų 
detalių, pernelyg daug keistenybių. Man atrodo, beje, kad tą 
jūs irgi įtarinėjote, kaip ir aš. Be abejo, aš negalėjau įsivaizduoti, 
kad jis turi ką nors bendra su jūsų paslaptinguoju vyru, bet 
dabar viskas jau aišku. Susitikęs su juo akis į akį aš buvau 
visiškai patenkintas, kad erzinanti mįslė įminta. Užtat, pridūrė 
jis šypsodamasis, aš nekantrauju kuo greičiau sužinoti jūsų 
įspūdžius. Ką jūs pajutote, Marijana, išvydusi savo tamsiaveidį 
vyrą? 

Tiesą sakant, Arkadijau, aš nežinau. Žinoma, nuostabą, bet 
jį nebuvo tokia nemaloni negu buvo galima įsivaizduoti. 
Prisipažinsiu jums: tos atsargumo priemonės ir jį gaubusi paslaptis 
man ne visai suprantama. 

Aš žinau! Jūs jam sakėte tai. Jūs nesuprantate, nes esate 
moteris... ir be to, šis Žmogus, nepaisant jo odos spalvos, o 
gal kaip tik dėl to, yra nepaprastai gražus. Juodas kraujas 
sustiprino, pasakyčiau, suteikė vyriškumo giminei, kuri buvo jei 
ir nenusilpusi, tai bent pasiekusi tokį aukštą subtilumo laipsnį, 
už kurio prasideda nuosmukis. Bet patikėkite mano žodžiais, 
kad nėra pasaulyje bajoro, stačiai kalbant, vyro, kuris nesuprastų, 
kokia dramatiška situacija susiklostė jo tėvui, kai jis pamatė 
juodaodį naujagimį! Jei bus proga, pateikite tokį klausimą mūsų 
draugui Boforui... 

Jasonas gyvena šalyje, kur juodaodžiai paverčiami vergais, 
kur su jais elgiamasi kaip su nešuliniais gyvuliais... 

Ne visur! Neapibendrinkite. Jasonas, kiek man žinoma, 
niekada nepriklausė kankintojų kategorijai. Tačiau aš laikau 
galimu dalyku, kad jo auklėjimas gali turėti įtakos atsakymui. 
Bet kreipkitės į bet kurį praeių arba net į mane. 

Į jus, mano drauge? 

Taip, į mane. Aš visada šlykštėjausi savo teisėta žmona, 
bet jei man būtų šovusi fantastiška mintis turėti įpėdinį, O ji 

pagimdytų man juodą kaip suodžiai mažylį, aš irgi pasmaugčiau 
Septimaniją ir kruopščiai paslėpčiau tokį egzotišką vaisių. 

Galima turėti tamsią odą ir būti gerbiamam. Otelas buvo 
mauras, Oo Venecija garbino jį. 

Ši sykį Žolivalis nusijuokė, dviem pirštais pasirausė savo 
raštuotos liemenės kišenaitėje, išsitraukė žiupsnį tabako ir su 
pasimėgavimu įsigrūdo jį į nosį. 

- Jūsų bėda, Marijana, ta, kad vaikystėje jūs per daug skaitėte 
Šekspyrą ir per mažai romanų! Otelas tarus, kad jis realus 
veikėjas, buvo savotiškas karo genijus, o didiesiems žmonėms 
leidžiama turėti tam tikrų užgaidų. Bet pagalvokite, jei Napoleonas 
būtų gimęs su bronzinio atspalvio oda, kaip jūsų mielas vyras, 
at jis dabar sėdėtų Prancūzijos soste? Na, ar ne tiesa? Ir aš 
manau, kad jo savanoriškas užsidarymas, tas jo pasirinktas 
gyvenimas vienatvėje įrodo jo meilę motinai. Tai dėl jos, dėl 
jos reputacijos jis sutiko su tokia Golgota ir visam laikui prarado 
galimybę mylėti. Aš jaučiu nuoširdžiausią pagarbą šiam žmogui, 
Marijana, ir gerbiu jo skausmingą norą pratęsti savo giminę. 

Vikonto balsas jam kalbant darėsi griežtesnis ir stipresnis ir 
pasiekė slapčiausias jos širdies kerteles. 

Jūs kaltinate mane, ar ne? Jūsų manymu, aš turėjau sutikti 
padovanoti jam šitą vaiką? 

Aš neverčiu jūsų sutikti arba atsisakyti, mano brangioji 
mažyle, ir neturiu teisės jūsų smerkti. Jūs pati galite pasirūpinti 
savimi, esate savo likimo šeimininkė, nes už šią teisę brangiai 
sumokėjote. 

Marijana įdėmiai pažvelgė į jį, stengdamasi pamatyti šiame 
draugiškame veide menkiausią priekaišto ar nusivylimo atšvaitą, 
ir suprato, kad jei senasis draugas mažiau ją mylėtų, tai galbūt 
griežčiau teistų. 

Galiu atvirai prisipažinti jums, Arkadijau, kad man gėda. 
Šis žmogus visada darė man tik gera. Jis dėl manęs rizikavo 
viskuo, kad mane apgintų, ir ši globa pasiekė net Jasoną... Be 
abejo, jam neteikia jokio malonumo tai, kad vaiko tėvas yra 
niekingasis  Damianis, ir vis dėlto jis nori to vaiko, kaip 
didžiausios Dievo palaimos. Tai man irgi sunku suprasti. 

O jums neateina į galvą mintis, kad jis galėjo tiesiog 
išbraukti iš atminties šitą Damianį ir būsimąjį vaiką laiko tik 
jūsų sūnumi, Marijana? 

Jaunoji moteris gūžtelėjo pečiais. 

Ne, negaliu tuo patikėti... Ne, Arkadijau, kunigaikščiui 
Koradui šis vaikas yra tik Sant'Ana, truputį nepilnavertis, bet 
vis dėlto turintis giminės kraujo. 

Bet kas jums, tiesą sakant, rūpi kunigaikščio  Korado 
ketinimai, jeigu jūs kategoriškai atsisakote? Nes... jūs kaip ir 
anksčiau atsisakote, ar ne? 

Marijana į šį išpuolį nieko neatsakė. Ji paėjo keletą žingsnių 
į šalį, tarsi norėtų išnykti dabar tamsiame sodo šešėlyje, bet ji 
padarė tai, kad visiškai atsikratytų visokios pašalinės įtakos, 
išskyrus savo vidaus balsą. Joje vykusi įnirtinga kova artėjo prie 
pabaigos, ir ji norėjo tik laimėti laiko, kad galutinai pripažintų 
tai. Ji jau žinojo, kad yra nugalėta, bet nejautė dėl to jokio 
kartėlio. Tai buvo kaip išsivadavimas, nes tai, ką ji duos, negalės 
duoti niekas kitas, išskyrus ją. Galbūt tai padės žengti pirmą 
žingsnį į neįmanomą laimę. 

Netoliese suriko jūros paukštis. Be abejo, tai žuvėdra, panaši 
į tas, kurios taip dažnai sukiojosi aplink “Jūros burtininkės“ 
stiebus. Ji išgirdo okeano šauksmą; tai šaukė didžiulė laisva 
erdvė, kurios viename krašte jau leidosi Europos saulė, o kitame 
ką tik kilo nežinomos laimės saulė. Reikia oriai nusipelnyti viso 
to... 

Marijana atsisuko. Juodas Žolivalio siluetas tebebuvo toje pat 
vietoje prie akmeninio suolo, nejudrus, kažko laukiantis... Ji 
lėtai priėjo prie jo ir labai tyliai paklausė: 

„ Jūs, be abejo, žinote, kur gyvena kunigaikštis Sant'Ana, 
Zolivali? 

Jis pritariamai linktelėjo, ir tamsoje ji pamatė, kaip sužibėjo 
jo akys. 

Būkite geras ir pasakykite jam, kad aš sutinku. Aš duosiu 
jam vaiką, kurio jis taip nori... 

